
PREFAȚA 


Lucrarea de față prezintă o panoramă a vieţii romani- 
lor de la Roma şi din Italia antică în dezvoltarea ei isto- 
rică. Diferitele aspecte ale vieții lor de toate zilele nu sint 
tratate în mod Static, ca o imagine unică, neschimbată, ci 
ținind seamă de schimbările produse în cursul celor aproape 
12 veacuri ce s-au scurs de la mijlocul secolului al VIH-lea 
î.e.n., cînd tradiția istorică fixează data întemeierii Romei, 
pînă la sfîrşitul secolului al V-lea e.n., cînd s-a prăbuşit 
definitiv Imperiul roman de apus. In acest răstimp îndelun- 
gat, se pol stabili totuși anumite momente cînd, sub in- 
fluența unor factori, au avut loc schimbări decisive pentru 
dezvoltarea ulterioară a societății romane. Un asemenea 
moment a fost, de pildă, influența greacă, mai ales după 
transformarea polisurilor greceşti în provincie romană, la 
mijlocul secolului al II-lea î.e.n., cînd şi dezvoltarea socie- 
[dții romane crease posibilitatea preluării şi dezvoltării a 
tot ce a dat pozitiv Grecia antică; modificările profunde 
pe care le-a produs această influență atit în domeniul vieții 
materiale, cit şi al celei spirituale sînt ilustrate în diferitele 
capitole ale lucrării. 


Pe Unsă prezentarea vieţii romanilor în dezvoltarea ei 
istorică, am [inut evident seamă de structura de clasă şi de 
caracterul sclavagist al societății romane. In măsura în care 
diferitele izvoare au îngăduit-o, a fost înfățișată viata pro- 
ducătorilor de bunuri materiale, alături de aceea a păturilor 
suprapuse ale societății romane. Este adevărat că din ştirile 
literare rezultă, comparativ, mai putin interes fată de viața 
micilor meşteşusari şi aproape de loc față de aceea a lăra- 
nilor săraci. A fost necesară, pentru completarea tabloului, 
folosirea ştirilor date de izvoarele documentare și de urmele 
culturii materiale. Căci a face abstracție de diferentierile 
ce existau în sînul Societății romane înseamnă a prezenta 
o imagine incompletă a vieții ei de toate zilele. Pe de altă 
parte, prezentarea exclusivă a felului de trai al claselor do- 





minante şi, în general, al celor bogati, deci al unei mino- 
rilăți — cum se face de obicei în cele mai multe lucrări de 
această natură — sub motiv că pentru acestea există mai 
numeroase si mai ample izvoare de informație, constituie o 
imagine unilaterală şi de cele mai multe ori denaturată a 
realității. O asemenea prezentare a putut crea impresia 
falsă că într-o anumită epocă din istoria Romei, care cu- 
prinde ultimul secol al republicii şi primul secol al impe- 
riului, viața romanilor ar fi constat numai în dezmăt, os- 
pete, cruzimi şi trindăvie. 

Pentru elaborarea lucrării pe baza criteriilor enunțate 
mai Sus, am folosit un vast şi variat material informativ, 
atît izvoare antice cit şi numeroase Studii moderne asupra 
acestui domeniu; printre acestea figurează unele cu rezul- 
tatele ultimelor cercetări. Am acordat însă prioritate ştiri- 
lor date de autorii antici, la a căror mărturie am recurs 
aproape la fiecare pas; am Stabilit de multe ori chiar legă- 
fura lor directă cu cititorii, lăsîndu-i să vorbească prin in- 
fermediul pasajelor celor mai ilustrative. 

Dar, cu toate că m-am folosit de o bogată documentare 
Științifică, nu am urmărit elaborarea unui manual de anti- 
Chităţi private romane. Scopul meu a fost să cuprind 
intr-un volum de proporții mijlocii aspectele esențiale şi 
cele mai caracteristice din viața de toate zilele a romanilor 
şi să le prezint într-o formă accesibilă atit specialişti- 
lor sau celor cu preocupări înrudite, cit mai ales cercurilor 
celor mai largi ale cititorilor, care manifestă un interes tot 
mai viu pentru antichitatea romană. 


Ținind seamă de aceste cerințe ale majorității publicu- 
lui cititor, am considerat necesare, în cursul expunerii, unele 
date istorice pentru o mai uşoară întelegere a unor aspecte 
ale vieții romanilor. Deoarece însă aceste date apar spora- 
dic în diferitele capitole ale lucrării, pentru ca şi cititorii 
mai puțin familiarizați cu astfel de probleme să-și poată 
forma o imagine de ansamblu asupra istoriei Romei antice, 
consider utilă o succintă prezentare a fazelor celor mai 
pregnante din dezvoltarea societății romane. 


în periodizarea istoriei Romei antice se cunosc trei epoci 
mari: l. Epoca regalității, potrivit periodizării tradiționale, 
este cuprinsă între anul 753 î.e.n., data întemeierii Romei, 


şi anul 509 î.e.n., cînd a fost instaurată republica. Este o 
epocă de trecere de la comuna primitivă la societatea îm- 
părțită în clase antagoniste, societatea sclavagistă. Populația 
se împarte în trei triburi distincte, unul de origine latină, 
al doilea de origine sabină, iar al treilea de origine etruscă. 
Din contopirea acestor elemente etnice diferite s-a format 
poporul roman (populus Romanus), condus de un rege (rex), 
de un senat (senatus), format din căpeteniile ginţilor şi ale 
familiilor mari, şi de adunarea poporului (comitia), din care 
făceau parte numai membrii cu drepturi depline ai triburi- 
lor. Pe plan economic, ocupațiile principale ale locuitorilor 
erau păstoritul şi agricultura ; cea mai mare parte a tere- 
nurilor cultivate era proprietate obştească (ager publicus), 
în folosința întregii comunități, iar suprafete mai mici se 
aflau în proprietate privată. Societatea era împărțită în 
două mari clase: patricienii, membrii triburilor şi ginţilor 
aristocratice, şi plebeii, din care făceau parte cei veniţi la 
Roma din alte părți ale Italiei, precum şi populațiile din 
imediata apropiere a Romei, înrudite cu romanii, dar cu- 
cerite. Pe lingă acestea s-a format o pătură socială de oa- 
meni liberi aservită patricienilor, clienţii, precum şi clasa 
sclavilor, al căror număr era încă redus. 

2. Epoca republicană (509 î.e.n. — 27 î.e.n.) se împarte în trei 
perioade mari, şi anume: 


a) Perioada republicii aristocratice (509—300 î.e.n.), carac- 
terizată printr-o luptă îndelungată între patricieni şi plebei, 
în urma căreia plebeii obțin drepturi egale cu patricienii, 
în această perioadă s-a format şi consolidat statul roman cu 
magistraturile lui ordinare (consulat, praetură, cvestură, cen- 
sură, edilitate) şi extraordinare (dictatura), precum şi cele 
ale plebeilor (tribunii plebei şi edilii plebei) şi cu adunările 
sale (senatul şi adunarea poporului). Această organizare asi- 
gura un caracter democratic Statului roman, rezultat din îm- 
binarea elementelor democratice cu cele aristocratice. Din con- 
topirea patricienilor şi a plebeilor bogați se formează o nouă 
clasă conducătoare, nobilimea sau tagma senatorială. în eco- 
nomie, dezvoltarea agriculturii duce la dezvoltarea proprie- 
[dții funciare în dauna domeniului public. Dezvoltarea meş- 
teşugurilor, intensificarea schimburilor comerciale şi apariția 
monedei duc la apariția producţiei de mărfuri şi la accentua- 
rea diferențierilor sociale. Pe plan politic extern, Roma duce 
o politică de expansiune teritorială în dauna populațiilor 
vecine. 

b) Perioada marilor cuceriri sau a republicii democratice 
(300— 133 î.e.n.) se caracterizează prin cucerirea Italiei întregi 
fi prin războaie duse în afară împotriva Cartaginei, a statelor 
elenistice, Macedonia si Siria, în Orient, iar în nord şi apus 
împotriva triburilor din nordul Italiei, de pe insule si din 
Hispania. Roma devine cea mai mare putere în bazinul Mării 
Mediterane, un vast imperiu de tip sclavagist. Războaiele au 
furnizat Statului roman prăzi bogate şi un mare număr de 
prizonieri de război, care au fost transformați în Sclavi. Pro- 
ducția bazată pe munca sclavilor devine preponderentă ; folo- 
sirea muncii sclavilor pe scară mare a avut urmări importante 
în viața economică şi socială. în agricultură apar latifundiile 
(latifundia) cultivate aproape exclusiv cu sclavi, iar meşteşu- 
gurile, comerțul şi cămătăria capătă un deosebit avint. De pe 
urma ruinării țăranilor şi a lucrătorilor liberi se formează o 
nouă pătură socială : plebea orășenească sau lumpenproleta- 
riatul, care duce o viață parazitară. Pe lîngă tagma senatorială, 
se ridică aceea a cavalerilor, care, deşi la început era lipsită de 
privilegii politice, cu timpul a devenit o aristocrație financiară. 
Profitînd de condițiile create de războaiele îndelungate, tagma 
senatorială îşi revendică dreptul de a conduce singură, ceea 
ce afectează într-o mare măsură instituţiile democratice ale 
statului, micşorindu-le rolul politic. 

c) Perioada războaielor civile sau sfirşitul republicii (133—27 
î.e.n.) scoate la iveală contradicţiile pînă acum latente ale 
societății romane, care existau încă în perioada precedentă : 
contradicţiile dintre sclavi şi oamenii liberi, dintre plebea 
romana şi clasele dominante, dintre tagma senatorială şi cea 
a cavalerilor, dintre cetățenii romani şi „aliații" italici. Aceste 
contradicții izbucnesc sub forma răscoalelor sclavilor (cele 
două răscoale din Sicilia şi răscoala condusă de Spartacus), în 
mişcarea progresistă a fraților Graccbi, în cristalizarea a două 
mari curente politice, optimații şi i popularii, î în războaiele civile, 
ca răscoala „aliaților" italici, războiul dintre partizanii lui 
Marius şi ai lui Sulla, conjurația lui Catilina etc. Din mişcarea 
populară se desprinde primul triumvirat din anul 60 î.e.n., 
format de Cezar, Pompei şi Crassus, care duce, prin luptele 
dintre membrii săi, la dictatura lui Cezar, iar după asasinarea 
acestuia la formarea celui de-al doilea triumvirat şi în cele din 
urmă la instaurarea de către Octavianus Augustus a unui nou 
regim politic, principatul. Concomitent cu războaiele civile, 
statul roman își întinde Stăpinirea asupra unor vaste teritorii 
din Asia Mică, Siria, Egipt şi Galia. 





3. Epoca imperială (27 î.e.n. — 476 e.n.) se împarte în două 
perioade : 
a) Perioada principatului sau a imperiului timpuriu (2 7— 
284 e.n.); 
b) Perioada imperiului tirziu sau a dominatului (284—476). 
Principatul instaurat de Octavianus Augustus a asigurat 
statului o largă baza sociala, dar în acelaşi timp a întărit 
puterea centrală exercitată de către împărat (princeps) ; spriji- 
nindu-se în primul rind pe armată, principatul era o dictatură 
militară îmbrăcată în haine civile, dat fiind că împăratul era 
în același timp şi comandant suprem al armatei. Organizarea 
statului a suferit modificări importante, în sensul că vechile 
instituții republicane fie că au fost desființate, cum s-a întim- 
plat, de pildă, cu adunarea poporului, fie că au căpătat un 
nou conținut. Senatul, lipsit de multe din vechile atribuții, a 
devenit mai mult un „decor” al statului. Tot aşa, magistraturile 
republicane şi-au schimbat conținutul, iar alături de ele a luat 
ființă un complicat aparat birocratic imperial. Pe plan eco- 
nomic, forțele de producție cunosc la început un mare avînt, 
ceea ce se oglindește în apariția unui mare număr de oraşe 
noi în toate provinciile imperiului, în urbanizarea vieții în 
general, ca urmare a dezvoltării meşteşugurilor şi a comerțului, 
ceea ce a produs o relativă nivelare a deosebirilor economice 
şi culturale dintre diferitele provincii. Această înflorire are 
însă un caracter efemer, deoarece, începind din a doua jumătate 
a secolului al 11-lea, Imperiul roman intră într-o lungă criză 
economică, socială şi politică: consecință logică a faptului 
că „selavajul şi-a trăit traiul”. Un fenomen economico-social 
al epocii este apariția colonatului, prin care țăranii sînt aserviți 
de marii proprietari funciari. In cele mai multe provincii apar 
[atifundii ale împăraților sau ale membrilor clasei senatoriale. 
Proprietarii acestora au o influență politică şi social-economică 
din ce în ce mai mare; importanța lor creşte pe măsura dimi- 
nuării rolului politic şi economic al oraşelor. Perioada impe- 
riului tîrziu Sau a dominatului se caracterizează prin transfor- 
marea dictaturii militare într-o dictatură Jățişă, într-o putere 
centrală absolută exercitată de către împărat, care devine 
stăpîn (dominus) asupra supușilor săi, indiferent de situația lor 
socială şi economică. Dar statul transformat astfel într-o vastă 
maşină de represiune nu este în stare să înfrunte greutătile 
interne, izvorite din mişcările sociale ale maselor asuprite şi 
exploatate şi din cele externe, pricinuite de intensificarea atacu- 

rilor populațiilor migratoare sau „barbare'. Sub presiunea 
uriaşă a acestor forțe, statul 7oman se împarte în anul 395 
în două, imperiul de răsărit şi imperiul de apus, iar în anul 
476 are loc prăbuşirea definitivă a imperiului de apus. 

+ 


* * 


Am evitat încărcarea textului cu trimiteri şi referinte, 
mulțumindu-mă să indic în subsolul paginilor numai izvoarele 
antice, iar la Sfirşit lista bibliografică a lucrărilor principale 
consultate pentru elaborarea diferitelor capitole. De asemenea, 
pentru a satisface eventuala curiozitate a cititorilor de a cu- 
noaşte numirile latineşti ale unor noțiuni folosite sau expresii 
caracteristice, am reprodus între paranteze termenii şi expresiile 
originale. în sfîrşit, pentru a uşura şi mai mult întelegerea 
unor aspecte care necesitau descrieri mai ample, s-a concretizat 
expunerea cu un bogat material ilustrativ. 

Consider, în schimb, necesar să înşir aici citeva date crono- 
logice asupra scriitorilor citați mai des în cursul lucrării; ele 
vor ajuta pe cititori Să situeze în timp informaţiile. Aceste date 
cronologice se reduc de altfel la indicarea secolelor ; le enu- 
merăm în ordinea acestora : 

Secolul al II-lea î.e.n.: Naevius, Plaut, Cato cel Bătrin, 
Terențiu, Polibiu, Luciliu. 

Secolul I î.e.n. : Varro, Cicero, Catul, Cornelius Nepos, 
Lucrețiu, Vergiliu, Horaţiu, Properțiu, Ovidiu, Titus Livius. 

Secolul I e.n. : Strabo, Vitruviu, Velleius Paterculus, Va- 
lerius Maximus, Fedru, Calpurnius Siculus, Quintilian, Petro- 
niu, Pliniu cel Bătrîn, Seneca, Tacit, Pliniu cel Tinăr, luvenal, 
Martial. 

Secolul al II-lea e.n.: Suetoniu, Plutarh, Apian. 

Secolul al 111-lea e.n.: Ulpian, Scriptores Historiae Au- 
gustae. 

Secolul al IV-lea e.n.: Eutropiu, Prudentiu, Amoniu, No- 
nius Marcellus, Ammianus Marcellinus. 


In elaborarea lucrării i-am avut mereu înaintea ochilor 
pe cititorii cărora mă adresez înainte de toate, străduindu-mă 
să-i fac să aibă o întelegere deplină a celor expuse și fiind 
preocupat mai mult de utilitatea ei decît de greutățile întim- 
pinate. Dacă voi fi izbutit în strădaniile mele, lucrarea va fi 
destinată să umple un gol de mult simțit în cultura noastră. 


N.L 

terenuri fuseseră mai înainte în stăpînirea comunităţilor gen- 
tilice aflate în pragul destrămării. 

Suprafața de două iugera amintită de tradiţia istorică 
reprezenta suprafaţa de pămînt pe care o pereche de vite 
înjugate puteau s-o are pină la primul popas. Dar, chiar 
dacă această unitate de măsură nu corespunde întnJ totul 
realității, putem deduce ca suprafeţele de pămînt produceau 
relativ suficiente cantități de cereale și alte produse agricole 
pentru întreţinerea unei familii. Pe de altă parte, de aici mai 
rezultă că populaţia din Laţiu era foane numeroasă și 
ca existenţa celor 50 de sate de care vorbește tradiția istorică 
poate fi acceptată ca verosimilă. în schimb, de o repartiție 
egală a pămîntului, așa cum pretinde această tradiţie, nu 
poate fi vorba. O dată cu apariția proprietății private, a 
apărut şi inegalitatea de avere, conducătorii comunităților 
gentilice în destrămare acaparînd terenuri mai întinse şi mai 
fertile. Ea reflectă, în orice caz, un stadiu din dezvoltarea 
agriculturii romane cînd predominantă era mica pro- 
prietate. 

O trăsătură caracteristică a agriculturii romane o consti- 
tuie lupta permanentă dintre mica şi marea proprietate 
agrară. Inegalitatea, care a luat naștere o dată cu destrămarea 
proprietăţii comunităților primitive, s-a adîncit apoi tot 
mai mult, începînd cu primele veacuri ale republicii, și a 
durat pînă la căderea imperiului. Acest proces a fost deter- 
minat în primul rînd de însăși dezvoltarea internă a societății 
romane, iar în al doilea rînd de o serie de factori de natură 
externă. La rîndul său, el a determinat anumite schimbări 
nu numai în viața economică, dar și în viața social-politică 
a Romei. 

Alături de proprietatea particulară continua să mai existe 
vechea proprietate obştească, dezvokmdu=se -de acum înainte 
sub forma proprietății de stat (ager publicus)? O dată cu 
epoca în care Roma a început să subjuge populațiile vecine, 
proprietatea de stat s-a extins prin înglobarea unor suprafețe 
din teritoriile cucerite. De obicei romanii acaparau în acest 
scop una sau două treimi din cele mai fertile terenuri arabile 
şi din păşunile inamicului învins. în timp ce acestea din 
urmă erau folosite în comun de către toți cetățenii cu turmele 
lor, în schimbul unei arenzi plătite statului, terenurile arabile 
uneori erau distribuite celor săraci, dar în general erau date 
în arendă. 

Urmarea a fost o mai mare diferențiere de avere în 
societatea romană. Patricienii, urmașii fap jlor comunităților 
gentilice, care acaparaseră cele mai bune terenuri din pro- 
prietatea obștească în. descompunere, reușiseră să obțină și 
un rol politic hotăritor în stat. Ei aveau, printre altele, și 
privilegiul de a lua în arendă terenuri din proprietatea de 
stat, sporindu-și astfel averile în dauna micilor producători 
și mai ales a plebeilor, care erau cu totul lipsiți de posibili- 
tatea de a lua vreun petec de pămînt în arendă. Aceștia 
erau puși adeseori, mai ales cînd recoltele erau distruse de 
calamități naturale sap de către dușmani, în situația de a 
nu-și putea asigura traiul pentru ei și pentru familiile lor. 
Atunci ei se vedeau constrinși să se împrumute de la cei 
bogați cu dobinzi atît de mari, încît în scurtă vreme acestea 
ajungeau și chiar întreceau imprumutul iniţial. Ca să 
scape de datorii, care-i amenințau cu pierderea libertăţii, 
căci datornicii insolvabili erau de obicei vinduţi ca sclavi 
dincolo de Tibru, în Etruria, micii proprietari înglodați în 
datorii cedau creditorului propriul lor pămînt, contribuind 
prin aceasta la sporirea fondului agrar al celor bogați. 


Războaiele pe care romanii le-au purtat în cursul secole- 
lor .Y sLLYJLfi.n- împotriva diferitelor populaţii italice și ru 
dus mai tirziu la cucerirea Italiei au favorizat procesul de con- 
centrare a pământurilor cultivabile. Acaparînd tot mai multe 
terenuri confiscate de la cei învinși și profitînd de războaiele 
aproape neîntrerupte, marii proprietari au făcut să dispară 
treptat semnele de hotar care despărțeau propriile lor terenuri 
de acelea pe care le luaseră în arendă în cursul timpului din 
proprietatea de stat. în felul acesta, după aproape două 
secole de dezvoltare, în secolul al IV-lea se poate vorbi — 
așa cum arată Marx — de o concentrare a proprietăţii agri- 
cole private, care devine apoi dominantă. 

Procesul concentrării proprietăţii agricole se desfășura 
nu numai de pe urma acaparării de loturi tot mai numeroase 
și mai întinse din ager publicpis și a contopirii lor cu tere- 
nurile proprii. Concentrarea pămiîntukii se făcea şi pe ruinele 
micii proprietăţi, care lupta din răsputeri, dar fără sorți de 
izbinda, să se menţină împotriva unor condiţii vitrege. Nume- 
roasele războaie puneau în imposibilitate pe micii proprietari 
să-și mai cultive ogoarele, lăsindu-le de multe ori în para- 
gină. Se mai întîmpla ca unii dintre ei, neavînd siguranța 
întoarcerii la coarnele plugului, să-și vîindă pe prețuri de 
nimic loturile încă înainte de a pleca la război. Nu erau 

rare nici cazurile în care, la întoarcerea lor, nu-și mai găseau 
loturile de pămînt., căci între timp ele fuseseră înglobate 
în jnosja vecinului pentru neplata la timp a datoriilor con- 
tractate anterior, pentru repararea casei dărăpănate sau pen- 
tru '"cumpărarea*vitelor de jug. 

Celor deposedați într-un fel sau altul de pămînturile lor 
nu le mai rămineau decit două posibilități pentru a-și asi- 
gura existența : fie să lucreze mai departe ca arendaşi, fie 
sa se îndeletnicească cu vreo ocupație oarecare în oraș., Con- 
topindu-se în masa plebei urbane ; ei devin astfel un bogat 
izvor pentru sporirea rîndtrrilor plebei. Originea țărănească 
a plebei urbane este confirmată de faptul că prima ei organi- 
zație politica a luat ființă în jurul templului zeiței Ceres, 
divinitate protectoare a agriculturii. în secolele următoare 
plebea îşi va aminti de originea ei țărănească, cerînd să i se 
dea pămînt sau susținînd revendicările celor care cereau 
pämînt și prezentau în adunări proiecte de legi agrare. 


Este adevărat că scăderea numărului micilor proprietăți 
țărănești era compensată în parte prin înființarea în terito- 
riile cucerite a acelor așezări militaro- țărănești cunoscute sub 
numele de colonii ( coloniae). Terenurile cele mai' bune erau 
confiscate de către romani și atribuite cetăţenilor care și-au 
pierdut pămîntul, mai ales foştilor soldați. Aceştia reprezen- 
tau în teritoriul cucerit şi în mijlocul populațiilor învinse 
adevărate garnizoane, fiind gata în orice moment să pună 
mîna pe arme pentru a înăbuşi o eventuală încercare de 
redobîndire a libertăţii și a pămînturilor pierdute, dar în 
primul rînd aveau tot interesul să-și apere propria lor exis- 
tență și a membrilor familiilor lor, precum și loturile de 
pămînt acordate de către stat. 


Coloniile erau înființate printr-o hotărire a senatului 
roman, în care se stabileau locurile ce urmau a fi ocupate, 
numărul coloniștilor, întinderea teritoriilor ce urmau a fi 
împărţite, precum și suprafața fiecărui lot în parte. Cifra 
medie a membrilor unei colonii varia de obicei între 180^.. 
și 2JleQ- de persoane, bărbați, femei și copii. Dar în anumite 
condiţii speciale, cînd era vorba de a întemeia colonii într-o 
regiune în care mai persistau focare de răscoală, așa încît 
un număr restrîns de coloniști putea fi cu ușurință nimicit, 
sau suprafaţa cultivabilă confiscată de ia băștinași era mai 
întinsă, se trimiteau coloniști cu mult mai numeroși. 

în afară de obiectivul militar, aceste colonii mai urmă- 
reau și unul social-politic : ele dădeau patricienilor posibili- 

tatea să se pună la adăpost nu numai de revendicările micilor 
agricultori deposedaţi de pămînt, dar și de primejdia pe care 
aceștia O reprezentau pentru instituţiile statului ȘI, în ultimă 
analiză, pentru puterea lor politică. Căci adeseori aceştia 
făceau front comun cu datornicii care cereau ștergerea dato- 
riilor, sporind astfel primejdia orînduirii politice existente. 
Rolul cel mai mare îl vor juca aceste colonii în viaţa 
economică a statului roman și a Italiei în general. Grefîn- 
du-se pe așezări existente de mai înainte, ele au contribuit 
la valorificarea unor noi terenuri pentru agricultură ; în 
jurul lor se întreprind lucrări de asanare și de îndiguire, 
precum și de defrișare a pădurilor. Cei deposedaţi, de pămînt 
erau nevoiţi, pentru asigurarea traiului, să lucreze terenuri 
necultivate pînă atunci ; în felul acesta, țărănimea formată 
din micii proprietari localnici reușea să se menţină alături 
de coloniști, contribuind în oarecare măsură la refacerea 
unei pături sociale de proprietari de pămint mici și mijlocii. 


în prima jumătate a secolului al III-lea, mai precis în 
jurul anului 270 î.e.n., oînd s-a încheiat procesul cuceririi 
Italiei de către romani, agricultura se prezenta sub două as- 
pecte : pe de o parte proprietatea mică Şijnijjocie, iar pe_ de 
alta suprafețe de pămînt tot mai întinse"in miinile” unui mic 
număr de proprietari, ca rezultat al acaparării de loturi 
țărănești și mai ales al arendării terenurilor din ager publicus. 
Aceşti “mari proprietari de pămînt erau puternicii zilei, sena- 
tori. ȘI înalți magistrați, care continuau să considere pământul 
ca principal izvor de venituri. 


Procesul decăderii micii proprietăți agricole continuă 
în secolul al III-lea. Războaiele care au avut loc, dar mai 
ales cel de-al doilea război punic, au pricinuit distrugerea 
a jumătate din micile gospodării țărănești din Italia ; ele au 
dispărut atît de pe urma devastărilor armatelor. lui Hanibal, 
cît și din cauză că ţăranii, fiind sub arme, și-au lăsat pămîn- 
turile nelucrate, iar marii proprietari le-au cumpărat pe pre- 
turi de nimic sau le-au înglobat cu forța în moșiile lor. în 
felul acesta, în locul micii proprietăți agrare, se formează 
în secolul al II-lea î.e.n. marile proprietăţi, numite și lati- 
fundii (/atifundia), care înglobează și loturi tot mai nume- 
roase acaparate în chip samavolnic de către puternicii zilei 
din ager publicus. 

O parte din țăranii ruinați au ajuns în situația de a 
munci cu ziua la marii proprietari. Dar ei nu-și puteau asi- 
gura un cișrVț permanent, deoarece nu erau angajaţi decit 

pentru anumite perioade ale anului, ca lucrători sezonieri ; 
munca sclavilor fiind mai ieftină, aceștia îndeplineau mun- 
cile permanente de pe marile gospodării. Numai un mic 
număr de ţărani deposedaţi, care aveau aptitudini și de- 
prinderi speciale, au reușit să devină meșteșugari sau munci- 
tori la lucrările de construcții. Marea masă a ţăranilor ruinați 
erau siliți să se îndrepte spre Roma, unde trăiau din cîştiguri 
întîmplătoare ; ei își vindeau voturile, făceau depoziții false 
la instanțele de judecată, se dedau la furturi sau cerșeau 
mila puternicilor zilei şi adeseori trăiau din distribuțiile 
"gratuite de cereale făcute pe cheltuiala statului. Aşa s-a 
format la Roma o pătură tot mai numeroasă de oameni 
declasați, care formează lumpenproletariatul. Un proces ase- 
mănător a avut loc și în alte orașe din Italia, care se aflau 
într-un stadiu de dezvoltare mai avansat. 

Procesul de concentrare a pămîntului în dauna micii 
proprietăți particulare și a proprietăţii de stat continuă în 
secolul I î.e.n. în condiţii istorice puţin deosebite. Eveni- 
mente de natură politico-socială internă au contribuit la 
grăbirea acestui proces. Războaiele civile, care au adus 
atitea pagube și stricăciuni pe teritoriul Italiei, au accentuat 
fenomenul abandonării micilor proprietăți, în timp ce cămă- 
tăria ruina treptat pe acelea care luptau din răsputeri să se 
menţină. Toți acești factori au asigurat triumful definitiv 
al marii proprietăți în Italia ; ea era frecventă în regiunile 
cele mai fertile ale peninsulei, de pe malurile Mării Adria- 
tice sau din Campania, lăsînd micilor proprietari terenurile 
accidentate de pe pantele Apeninilor, ba s-a extins și în pro- 
vinciile din bazinul Mării Mediterane. 


Marea proprietate se bucura de prestigiul pe care odi- 
nioară îl dăduse vechilor familii patriciene și pe care noua 
clasă senatorială, ca una care se pretindea descendenta lor 
directă, se străduia să-l menţină. La aceasta se mai adaugă 
un motiv care-i determina pe senatori să-şi investească banii 
în păminturi. Potrivit unei legi de la sfîrşitul secolului al 
III-lea, ei nu aveau dreptul să se ocupe cu comerțul pe mare ; 
în acest scop legea limita tonajul corăbiilor pe care-l puteau 
avea la strictul necesar pentru transportul produselor de pe 
propriile lor moșii. Ca urmare, toate bogăţiile rezultate din 
jefuirea populațiilor supuse, în calitatea lor de guvernatori 
de provincii sau comandanţi militari, erau folosite pentru 
cumpărarea de pămînturi. 

Tot aşa procedau și oamenii de afaceri de tot felul, iri- 
cepind cu acei publicării, care realizau profituri fabuloase 
din luarea în arendă a perceperii tributului datorat de pro-— 
vincii statului roman și din cămătărie. Aspiraţia acestora 
era de a-și cumpăra O “suprafaţă cât de mică de pămînt în 
Italia, pe care apoi aveau ei grijă să și-o rotunjească și sa 
ȘI-O dezvolte. în felul acesta credeau că, avind proprietate 
funciară, se vor bucura și ei de prestigiul și de influența 
clasei senatoriale. Este tipic în această privinţă cazul lui 
Crassus, exponent politic al acestor oameni de afaceri, care 
avea în proprietate aproximativ 100 000 de iugera. 

în epoca imperială a continuat procesul de concentrare 
a pământului nu numai în Italia, ci și în provincii. Dar, în 
același timp, August și urmașii lui au luat măsuri pentru 
menţinerea MICII proprietăţi prin înființarea de noi colonii 
ȘI pe solul italic, îndeosebi în regiunile pe care coloniștii 
aduși anterior le părăsiseră. Acţiunea de refacere a micii 
proprietăţi prin înfiinţarea de colonii nu și-a atins însă în 
întregime scopul, deoarece mare parte din sărăcimea orașelor, 
complet urbanizată acum, nu mai revendica legi agrare ȘI 
pămint din ager tublicus, mulțumindu-se cu situația pe 
care ȘI-O crease ȘI cu avantajele obținute. 


în timpul crizei din ultimele secole ale imperiului lati- 
fundiile cresc și de pe urma cedărilor făcute de pa 
MICI proprietari copleșiți de povara dărilor și prestaţiilor 
tot felul, care se puneau sub ocrotirea marilor aaa Baa 
învestiți cu anumite privilegii față de puterea fiscului și a 
altor organe de stat. Punîndu-se, astfel, la adăpost de abuzuri 
și jafuri, ei continuau să lucreze pămîntul pe care-l poseda- 
seră, plătind însă arendă noului stăpîn. 


Dar mica proprietate a supravieţuit pînă la sfîrşitul 
imperiului alături de latifundu. Rîndurile agricultorilor li- 
beri au sporit treptat, pe măsură ce se dezvolta colonatul. 
într-adevăr, dînd în arendă loturi de pămînt, în schimbul 
unei rente, unor oameni liberi numiţi coloni (coloni), marii 
proprietari au deschis o cale intermediară de apropiere 
între ei și mica proprietate agricolă. Marea proprietate con- 
tinuă să existe mai mult teoretic, căci în realitate ea era 
fărimiţată în numeroase loturi date în folosință micilor 
cultivatori, deci într-o puzderie de mici proprietăţi. 


Am considerat necesară această scurtă trecere în revistă 
a evoluţiei proprietăţii agrare pentru a înțelege mai bine 
deosebirile ce au existat în cursul timpului între culturile 

de pe micile proprietăți și acelea de pe latifundii, precum 
și metodele diferite de cultura și agrotehnica în general. De 
altfel și informaţiile pe care le avem asupra acestora sînt 
diferite ; pe cînd despre mica proprietate nu întîlnim decit 
Știri sporadice în operele diferiților scriitori, pentru cultura 
latifundiilor avem, în schimb, atît din epoca republicii, cît 
şi din cea imperială, tratate agricole care ne dau, în același 
timp, şi date prețioase asupra stadiului de dezvoltare a agri- 
culturii din epoca respectivă. 

Cel dintîi dintre aceştia este Marcus Porcius Cato, cunos- 
cut îndeobște sub numele de Caţo cel. Bătrîn 034—1 49 î.e.n.). 
Lucrarea sa despre agricultură (De. agri cultura) reprezintă 
propria experiență a unui mare proprietar de pămînt, zugră- 
vind, așadar, transformările survenite în economia romană 
ca urmare a formării latifundiilor. Pe lîngă dezbaterea dife- 
ritelor aspecte ale economiei agricole din acel timp, De agri- 
cultura prezintă o deosebită valoare documentară, deoarece 
reflectă atit concepțiile tradiționale cu privire la viaţa de 
la ţară, cît și noua orientare ce prindea tot mai mult teren, 
într- adevăr, “Cato consideră, pe de o parte, lucrarea pămin- 
tului și, în general, viaţa de la ţară ca un izvor de energie 
ȘI virtuţi, iar pe de alta preconizează și cele mai adecvate 
metode pentru ca această îndeletnicire să fie cît mai ren- 
tabilă. 


Din concepţia tradiționala Cato.. menţine principiul că 
o eospocTărie trebuie să fie autarhică, adică să producă tot 
ceea ce n era necesar; după el, un bun gospodar trebuie 
„să vîndă totdeauna şi să nu cumpere niciodată”. în practică 
însă acest principiu se reducea la tendința de a vinde cît 
mai mult și de a cumpăra cît mai puţin ; de o autarhie 
deplină nu mai putea fi vorba în acel timp. 

Noua orientare reiese din ceea ce spune Cato despre 
necesitatea ca o moșie, pentru a fi rentabilă, să fie situată 
în apropierea unei importante artere de comunicaţii terestre 
sau lingă o apă navigabilă, precum și în apropierea unei 
așezări urbane mai mari; era vorba deci de posibilităţi de 
transport și de desfacere a produselor. în al doilea rînd, 
noua orientare reiese din necesitatea ca suprafeţe cît mai mari 
din moşie sa fie rezervate culturilor cu rentabilitate mai mare 
pe piaţă. 

Stadiul de dezvoltare la care s-a ridicat agricultura 
romană în secolul I ue.n. poate fi cunoscut din scrierea despre 
agricultură (Res rusticae) a lui M. Terentius Varro (116— 

27 î.€.n.). Spre deosebire de Cato, care se ocupa numai cu agri- 
cultura din Laţiu și Campania, Varro scria pentru marii pro- 
prietari din Italia întreagă, cărora le dă sfaturi cum să-și 
cultive moșiile pentru a fi cît mai productive pe baza unei 
exploatări intensive. Aceste moșii depășeau acum cu mult 
suprafața celor de pe timpul lui Cato ; unele din ele ajungeau 
pînă la mai multe zeci de mii de iugera. 


Din aceeaşi perioadă cu lucrarea lui Varro sint Georgi- 
cele (Georgica) lui Vergiliu, scrise în versuri. Acest poem 
despre agricultură nu este un tratat propriu-zis, căci poetul 
zugrăvește numai citeva aspecte mai importante ; el este 
mai degrabă un manifest pus în slujba politicii împăratului 
August de refacere a agriculturii din Italia, de a întoarce 
mulțimea de plebei de la Roma la coarnele plugului, la o 
viaţă mai grea dar mai sănătoasă, trăită în liniște și în 
pace. 

Din secolul I eji. avem tratatul de agricultură (De re 
rustica) al lui Columella, consacrat și el marii proprietăţi 
agrare. Sînt caracteristice unele știri pe care le dă el asupra 
dezvoltării colonatului. în sfîrşit, din același secol avem 
multe indicaţii privitoare la agricultură în opera enciclo- 
pedică Naturalis Historia a lui Pliniu cel Bătrîn. Datorită 
tuturor acestor izvoare, agricultura romană este binecunos- 
îută de noi. 


Culturacerealelor 


Agricultura era, alături de creşterea vitelor, o îndelet- 
nicire a locuitorilor Italiei din timpuri străvechi, cu mult 
dinainte de venirea triburilor indo-europene. Ceva mai 
tirziu, după stabilirea noilor veniți și după cristalizarea dife- 
ritelor grupări etnice (latini, sabini, umbri etc), a continuat 
să se dezvolte această economie de tip păstoresc-agricol, în 
care cîştiga tot mai mare pondere agricultura. 


Cele mai vechi soiuri de cereale cultivate de romani par 
a fi fost alacul (o specie de grîu rezistentă ce se cultivă în 
regiunile muntoase), orzul și meiul ; știrile pe care le avem 
nu sînt tocmai concludente. Despre cultura griului avem 
dovezi printre urmele culturii materiale a epocii neolitice ; 
de asemenea, în așezările numite terpamare, datînd din 
epoca următoare, au fost descoperite boabe de grîu repre- 
zentind cîteva varietăţi. De altfel, trecutul îndepărtat al 

cunoașterii și cultivării griului este atestat și de legenda că 
el ar fi fost dăruit vechilor locuitori ai Italiei de către zeița 
J3eres. Varro, în schimb, susține că griul a fo$S introdus 
mâl-tirziu în Italia, pe la mijlocul secolului al V-lga î.e.n. 
Dar din informaţia dată de el reiese că în acea epocă făina 
de griu măcinată la rîșniță era aproape singura din care se 
făcea piine. 

Este sigur că romanii au cunoscut griul din cele mai 
vechi timpuri, probabil chiar mai multe varietăți ; numărul 
acestora a sporit pe măsură ce s-a dezvoltat agricultura, 
în această privință este elocventă mărturia lui Pliniu cel 
Bătriîn, care spune că varietățile de gru nu sînt aceleași 
pretutindeni și că chiar acolo unde sînt aceleași, ele nu poartă 
același nume”. Termenii cei mai frecvent folosiţi pentru a 
designa griul sînt far şi frumentum. Este adevărat că primul 
este folosit şi pentru 'alac și pîine în general, iar ultimul 
pentru cereale. Cato cunoștea două varietăţi de griu : odo- 
reum semen ȘI triticum. Mai multă precizie în terminologie 
întîlnim la Columella, care sub numele de triticum cuprinde 


trei varietăți de griu, dintre care două sînt de toamnă și una 
de primăvară * 


în urma unei experiențe îndelungate, romanii s-au con- 
vins de necesitatea selecționării semințelor. Nu avem știri 
despre felul cum se făcea această selecționare în cele mai 
vechi timpuri, dar Columeilla recomanda folosirea unui ciur 
(capisterium), un fel de trior primitiv, de care se foloseau 
într-un trecut mai îndepărtat şi ţăranii noștri. Prin mișcarea 
ciurului în sens circular, boabele mai ușoare şi impurităţile 
se ridicau la suprafață, rămâtnînd la fund cele sănătoase, mai 
grele. Ei știau, de asercienea, să nu întrebuinţeze pentru în- 
sămințări griul vechi, care avea o putere germinativă mai 
redusă decit boabele noi. 


După selecționare, semințele erau tratate cu anumite 
substanțe. în această privinţă avem mărturia lui Vergiliu“, 
care a văzut cum semințele erau tratate cu soluţie de salitră 
și cu drojdie neagră de untdelemn, pentru a le apăra de 
dăunători. De asemenea, semințele erau prăjite uşor la foc, 
pentru a se înmuia coaja și a grăbi astfel ineolţirea. 


'Lucreţiu, De rerum natura, V, v. 14; Ovidiu, Amores, 
IHI, 10, v. =. 


3 P liniu, Naturalis Historia, XVIII, 81. 
‘Columella, De re rustica, Íl, 6; 9. 
` Ibidem, Il, 9. 


e Vergiliu, op. cit, I, v. 193—195. 

Printre primele lucrări ce se făceau, după efectuarea 
însămimţării terenurilor și după ce griul începea să crească, 
era plivitul, adică acțiunea de stirpire a buruienilor de tot 
soiul ce creșteau în lanuri. Autori ca Varro, Vergiliu, Colu- 
mella și Pliniu cel Bătrin amintesc aceasta lucrare, care se 
efectua fie cu un plivitor (sarculum), probabil un baţ de 
lemn prevăzut la un capăt cu o lamă de metal, fie direct cu 
mina. De asemenea, cînd grinele creșteau prea înalte în 
terenurile mai umede și mai grase, acestea erau retezate cu 
secera sau erau lăsate să le pască oile. 


După știrile date de autorii de tratate agricole, în Italia 
secerișul avea loc în cucsul lunilor iunie și iulie ; variațiile 
erau determinate de poziția geografică sau de' expunerea tere- 
nului. Dar, după opinia acelorași autori, importanță hotă- 
ritoare avea stadiul de maturitate a grăunţelor. Dacă Varro 
este mai puțin precis atunci cînd spune că „secerișul se face 
de îndată ce grîul este copt", Columella spune că „trebuie 
să se secere atunci cînd arânele s-au îngălbenit uniform şi 
mai înainte ca boabele să se fi întărit de tot, adică atunci 
cînd încep să bată în roșu, pentru ca ele să se mai poată 
mări la arie și în claie, iar nu pe pai; căci e lucru dovedit 
că ele ÎŞI mai sporesc volumul atunci cînd sint secerate la 
vreme". Același criteriu al recoltării înainte de întărirea 
boabelor este recomandat și de către Pliniu cel Bătrin. 

Existau, după mărturia autorilor amintiţi, mai multe me- 
tode după care se făcea secerișul ; ele depindeau de întin- 
derea lanurilor de gru, de posibilitățile de procurare a miinii 
de lucru, dar mai curisnd și de anumite deprinderi locale, 
transmise apoi din tată în fiu. Astfel, în Umbria griul se 
tăia de la pămînt, în Picenum se culegeau numai spicele, lă- 
sindu-se paiele și pe mai departe în picioare, iar în Laţiu 
acestea se tăiau cu secerea pe la mijloc ; în alte părți paiele 
se smulgeau cu rădăcini cu tot. 

Cînd era secerat de la pămînt, grîul era legat în snopi 
(manipuli), iar aceştia se clădeau în clăi ; la fel se proceda 
și atunci cînd paiele se recoltau cu rădăcini cu tot. Cînd 
se culegeau numai spicele, acestea erau strînse în coșuri și 
așezate grămezi în apropierea ariei sau erau puse în ham- 
bare, la adăpost de intemperii, dar avind aer suficient pentru 
maturizare, pînă cînd le venea rîndul la treierat. 


' Varro, Res rusticae, I, 50, 3. 
“Cio lume Ma, op. cit, II, 20. 

în vederea efectuării treieratului, care consta în extragerea 
boabelor din spice, se amenaja o arie. Dat fiind că astăzi 
acest termen are alt conţinut, este necesară o succintă de- 
scriere a ariei la romani. Locul pentru arie era ales de obicei 
sub cerul liber, iar and se făcea sub acoperiș era asigurată 
o cît mai bună aerisire. în primul caz terenul era astfel 
amenajat, încic la mijloc era puţin mai ridicat, pentru a 
permite scurgerea apei de ploaie. Terenul ales pentru arie 
era netezit cu un tăvălug, apoi căptușit cu argilă ameste- 
cată cu drojdie de untdelemn, care împiedica creşterea ierbii 
și îndepărta șoarecii și alți dăunători. Suprafaţa ariei era 
apoi bătută cu un cilindru de piatră sau cu un mai de lemn. 
Uneori aria era pardosită cu lespezi netede de piatră. 

Existau mai multe procedee pentru scoaterea boabelor 
din spice pe arie. Cel mai vechi și apoi rămas în continuare 
la micii proprietari era folosirea îmblăciilor. îrnblăciul este 
un băț gros din esență tare, legat cu curele de piele de o 
prăjină lungă. Pentru aceasta se amenajau de obicei arii 
speciale, dușumele de scânduri sub un acoperiș, iar lucrarea 
se executa de obicei pe timp de ploaie, cînd nu se putea ieși 
la cîmp. Acest procedeu era foarte răspîndit la noi înainte 
de introducerea batozelor și mai persistă şi azi în regiunile 
de munte, mai puțin accesibile pentru mijloace mecanizate. 

Printre cele mai vechi procedee se consideră a fi și căl- 
carea griului din arie de către unele animale domestice mari, 
mai ales cai și catîri. Ei erau legați împreună cite doi sau 
trei, după cum era suprafața ariei, apoi plimbaţi într-o 
direcție sau alta, pină ce toate spicele erau zdrobite. 

După ce această operație de zdrobire se efectua prin- 
tr-unul din procedeele enumerate mai sus, boabele scoase 
din spice ajungeau sub paie, pe suprafața ariei, amestecate 
cu pleavă, praf și cu seminţele unor buruieni din lan. Pentru 
eliminarea acestor impurități se proceda la curățirea sau 
vinturarea griului; aceasta se făcea sau cu lopata, sau cu 
vinturătoarea. în primul caz, griul se arunca în aer, pe timp 
de vint, cu lopeţi de lemn (palae ligneae sau ventilabra), 
așa încît toate ingredientele mai ușoare erau duse la oarecare 
“depărtare, iar boabele de grîu rămîneau curate. în cel de-al 
doilea caz curățirea se făcea, tot pe timp de vînt, cu aju- 
torai unui coș de nuiele de răchită fvannus); de data aceasta 
însă, din coșul ridicat în aer se vărsau încet grăunţele cu im- 
„purități, care erau duse de vînt, rămînind griul curat. 

După curățirea lui de impurități, grîul era așezat în 
hambare (horrea); în gospodăriile producătoare de mari 
cantități de cereale se ridicau construcţii speciale (granaria), 
adeseori cu două-trei etaje suprapuse; ele erau de obicei 
ridicate pe stilpi de o oarecare înălțime, așa că aerisirea se 
putea face și de jos. Bineînţeles, în gospodăriile celor săraci 
nu exista un hambar separat: grâul, ca și alte rezerve de 
provizii, era așezat în podul casei. Cînd gul era în cantități 
mai mari, el se păstra în chiupuri de ceramică (dolia), aşezate 
în pămînt pînă aproape de gît, sau în coșuri de nuiele de 
răchită. 

Mai existau pe marile proprietăți pe care cerealele se 
cultivau pe suprafețe întinse niște silozuri subterane (gra- 
naria Sub tenis, speluncae); elè constau din nişte spații 
imense, scobite în stîncă, acolo unde solul se preta la aceasta, 
sau susținute de ziduri groase, care aveau o singură des- 
chidere în partea superioară. Griul era așezat perfect uscat, 
apoi silozul era închis ermetic. Din cauza acidului carbonic 
degajat din boabele de grîu germinate, era exclusă orice 
posibilitate de existență pentru gărgăriţe sau alți dăunători. 

Micile gospodării țărănești își măcinau în casă grînele ; 
morăritul era un meșteșug separat doar la orașe. Alacul era 
prăjit uşor înainte de a fi măcinat. Pentru a fi desfăcute de 
învelișul în care erau îmbrăcate, boabele erau puse într-o 
piuliță (mortar wm), unde erau decorticate cu ajutorul unui 
bătător-pisălog (pistillum, pilum) prevăzut la capăt cu o 
stea de fier dințată în formă de ferăstrău. De obicei se folo- 
sea un pisălog de lemn noduros la capăt. 


Moara (mola) era adaptată ca mărime la nevoile gospo- 
dariei ; cele mai mici erau puse în mișcare cu mîna (mola 
manuaria). Gospodăriile mai mari aveau mori grele, pentru 
a căror punere în mișcare se folosea un coj sau un. măgar.. 
(mola asinaria); uneori în locul lor era pus cîte un sclav, 
ca pedeapsă. La începutul epocii imperiale existau mori puse 
în mișcare cu ajutorul unei roți hidraulice. 


Dar, indiferent de mărimea lor și de mijloacele cu care 
erau puse în mișcare, morile erau construite în fond după 
aceleași principii. Ele constau din două pietre suprapuse ; 
cea de jos (meta) era de formă cilindrică și fixă ; la mijloc 
avea o proeminență de formă conică. Piatra de sus sau 
exterioară (| catillus) era mobilă și în formă de nisiparniţă, 
așa încît o jumătate din ea se “potrivea, ca o pălărie, pe 
suprafața conică a pietrei inferioare, avind la mijloc o 

gaură. în partea laterală avea o bară de fier, cu ajutorul 
căreia era pusă în mișcare circulară. Partea superioară era 
scobită la mijloc în formă de covată ; aici se puneau grăun- 
tele, care treceau treptat prin gaură și ajungeau la proemi- 
nența conică a pietrei inferioare, de unde lunecau apoi întră 
cele două pietre, fiind zdrobite și transformate în făină, 
care cădea în jurul pietrei fixe. 

Miînuirea unei rișnițe simple de mină este plastic descrisă 
în poemul Moretum : „Simulus curăță cu o perie de păr sco- 
biturile noduroase ale celor două pietre. Apoi cele două 
miini ale lui își împart în chip egal munca : stinga nu face 
altceva decit să presare grîne, iar dreapta cu aceeași mișcare 
întoarce neîncetat roata pornită. Grăunţele, zdrobite sub lo- 
viturile repezi ale pietrei, scapă în valuri de pulbere. Din 
cînd în cînd mîna stîngă își ajută sora obosită și îi ia locul. i 


Feţele interioare ale celor două pietre, printre care treceau 
grăunțele, nu trebuiau să fie netede, ci, dimpotrivă, aveau 
asperități specifice pietrei, ba chiar trebuiau să fie scobite 
cu dungi regulate. Cu timpul acestea se toceau, de aceea era 
necesar să se înlocuiască din cînd în cînd una din pietre sau 
cel puțin să se refacă dungile. Este plastică descrierea din 
Georgice a unui ţăran care, la întoarcerea din oraș, unde și-a 
dus măgărușul încărcat cu un burduf de untdelemn și ceva 
fructe, aduce înapoi O piatră de rișniță cu dungi noi, fie că 
e vorba de una nouă, fie mai degrabă de una veche, pe care 
un pietrar a „ferecat-o" cu ciocanul”. 


Uneltele agricole 


Metodele de cultură şi uneltele agricole au cunoscut 
schimbări considerabile în veacurile ce s-au scurs de la pri- 
mele știri și pînă la căderea Imperiului roman. în epoca în- 
ceputurilor, metodele de cultură erau cu totul primitive; nu 
se cunoșteau asolamentele, îngrășamintele se foloseau pe 
scară redusă etc. La fel de primitive erau și uneltele agricole. 
Pentru săparea pămîntului se folosea la început un fel de sa- 
păligă (raster, rastrus sau rastrum) de lemn sau de fier, cu 
doi, trei și chiar patru colți arcuiţi și îndepărtați unul de 
altul. Ea s-a menţinut pînă tîrziu, fiind folosită probabil 
la lucrarea terenurilor în pantă, de vreme ce este amintită 


= 


” Moretum, v. 23—29. 
“Vergiliu, op. cir, b v. 273—275. 

de toți autorii de tratate agricole. Cu ajutorul acestei săpăligi 
se săpau nu numai terenurile cultivabile, ci ea se folosea și la 
desțelenirea terenurilor lăsate în paragină și la fărâmițarea 
gliilor. 

Din timpuri străvechi se cunoștea un plug primitiv (ara- 
trum), pe care legenda îl consideră a fi dar al unei divinități 
protectoare a agriculturii. Cea mai primitivă formă de plug 
consta dintr-un trunchi de arbore îndoit la un capăt în Jos, 
așa încît se forma un colț sau dinte ce servea la scurmarea 
pămîntului; deasupra părții curbate era fixată cîrma cu unul 
sau două minere. De acest plug primitiv se foloseau toți ţă- 
ranii, apoi, pe măsură ce s-a ajuns la forme mai perfecţionate, 
numai cei săraci, care n-aveau posibilitatea să-şi procure pie- 
sele de fier, mulţumindu-se cu acela pe care și-l puteau con- 
fecționa ei înșiși. 

Pentru recoltat se foloseau coase și seceri. Cu astfel de 
metode și unelte agricole nu se putea asigura o valorificare 
reală a resurselor pămîntului, redus și el — așa cum am văzut 
— la suprafețe minime în proprietatea unei "familii, lar pro- 
ducția agricolă cu greu satisfăcea necesitățile unui trai cît 
de simplu. 


La sfîrşitul secolului al IV-lea cînd, alături de proprie- 
tatea mică ȘI mijlocie, cu metodele tradiţionale de cultură, 
cu forțele de muncă limitate la numărul membrilor familiei 
şi cu obiectivul limitat al satisfacerii nevoilor de trai imediate, 
a început så se dezvolte treptat marea proprietate funciară, 
metodele moștenite din moși-strămoși nu mai erau corespun- 
zătoare, ivindu-se necesitatea adoptării altora noi. Aceste 
noi metode marii proprietari le-au împrumutat, prin con- 
tactul cu Orientul, din "țările elenistice, precum și de la car- 
taginezi, care aveau oO agricultură de mare productivitate. 

Noile metode de cultură agricolă transformă radical în 
secolul III—II î.e.n. întreaga economie romană. Dat fiind că, 
de pe urma cuceririlor, teritorii agricole bogate au fost 
transformate în provincii, care au devenit apoi adevărate 
grinare ale Romei și chiar ale Italiei, pe marile proprietăţi se 
accentuează tot mai mult tendința 'de a înlocui cultura ce- 
realelor cu plantaţii de viţă-de- -vie și de măslin și în general 
cu acele culturi care erau mai rentabile. 

în condiţiile existenței marii proprietăți nu mai putea fi 
vorba de munca prestată de membrii familiei stăpînului, care 
locuia la Roma și se îndeletnicea cu activitatea politică. în 
lipsa stăpînului lucrările erau îndrumate, conduse și supra- 


II 





vegheate de un administrator .Xvi4Qr?) priceput şi cu știință 
de carte. Uneltele agricole sînt mai numeroase și mai variate 
decît în epoca precedentă. în tratatul său de agricultură Cato 
amintește un bogat inventar agricol. 

După materialul din care erau confecţionate uneltele 
agricole pot fi grupate în unelte de lemn (pluguri prevăzute 
cu brăzdar de fier, juguri, lopeţi, care, ciubere de tot felul, 
lese și coșuri împletite cu cele mai variate destinaţii), unelte 
de lut (vase de toate mărimile, amfore, cuptoare etc), unelte 
de bronz și de plumb (oale, căldări, polonice, balanţe) și 
unelte de fier (brăzdare de plug, sape, coase, furci, seceri, 
ferăstraie, lopeţi, sfredele, zavoare, chei, cuțite etc). în sfârșit, 
se mai pot aminti cîteva unelte mai complexe, ca : rișnița de 
mină, rișnița întoarsă de asini. Dar în domeniul tehnicii agri- 
cole nu s-au adus perfecționări demne de semnalat; pro- 
ducția ramiînea și pe mai departe bazată tot pe efortul pro- 
ducătorilor direcți, supuși însă unei discipline de muncă 
mai severe. 


Marile proprietăţi din secolul I î.e.n. descrise de Varro 
posedă un inventar agricol mai numeros și mai perfecționat 
decît în perioada precedentă ; la aceasta a contribuit, pro- 
babil, şi tehnica agricolă mai dezvoltată din ţările bazinului 
oriental al Mării Mediterane, înglobate rînd pe rînd în hota- 
rele Imperiului roman. Printre uneltele agricole figurează și 
un plug perfecţionat, care consta din mai multe piese. Mai 
întîi era lemnul curbat, ca și la plugul primitiv, dar de data 
aceasta el forma numai grindeiul (buris). De grindei era fi- 
Xată o cirmă (temo) lungă de aproximativ doi metri și jumă- 
tate, lungime necesară pentru ca vitele înjugate să nu se lo- 
vească la picioare de virful ascuţit al brăzdarului. Cealaltă 
extremitate a grindeiului, care era curbată, era fixată de 
talpa plugului (dentale) pe care se aflau și celelalte piese. La 
capătul anterior al tălpii era brăzdarul (vomer), care spin- 
teca pămîntul. Brăzdarul putea fi de lemn ferecat cu cercuri 
sau cu o placă de fier, care-l făceau mai rezistent și fereau 
să se tocească prea repede, fie în întregime de fier. în caz de 
tocire, brăzdarul se ascuţea prin baterea marginii tăișului cu 
un ciocan. 


După brăzdar se deschideau două urechi de lemn (aures) 
de o parte și de alta a tălpii plugului; rostul lor era de a 
arunca în lături pămîntul spintecat de brăzdar. Cornpa- 
rindu-le cu plugul de azi, cele două urechi reprezintă partea 
încovoiată a fierului care aruncă pămîntul în lături. Talpa 

plugului mai era legată de grindei printr-o proptea aflată în 
urma celor două itrechi ; ea sprijinea grindeiul în regiunea 
curburii, care era partea cea mai slabă și care de obicei se 
rupea în timpul aratului unui pămînt mai uscat sau cînd 
brăzdarul dădea peste vreo rădăcină de arbore sau peste vreo 
piatră mai mare. Un miner (stiva) la extremitatea tălpii opusă 
brăzdarului servea pentru ţinerea plugului în pămînt și 
pentru întoarcerea lui la capătul brazdei ; el corespunde cu 
coarnele plugului de azi. în sfirșit, o piesă importantă a plu- 
eului antic, dar care nu apare în nici un desen vechi, ci este 
amintită numai de Pliniu cel Bătrîn, ceea ce înseamnă că ea 
a fost adăugată de-abia în secolul I e.n., este cuțitul (culter), 
fixat de grindei și atirnînd înaintea celor două urechi, pentru 
a despica pămîntul și a ușura formarea brazdelor. La plugu- 
rile moderne el are același nume și aceeași destinaţie. 

Din perioada agriculturii dezvoltate datează și alte unelte 
care desăvirșeau lucrările efectuate cu plugul ; locul întîi îl 
ocupă printre acestea grapa (crates). Ea consta dintr-o ramă 
masivă de lemn dreptunghiulară, prevăzută pe partea infe- 
rioară cu colți — asemănătoare cu unealta respectivă din 
zilele noastre —, pe care vitele o trăgeau peste arătură pentru 
a fărimiţa gliile, a nivela solul și pentru a scoate la suprafaţă 
buruienile tăiate sau smulse cu plugul. O grapă primitivă 
consta dintr-o simplă împletitură de nuiele (viminea crates 
sau arbutea crates). Probabil aceasta era folosită la începu- 
turile agriculturii. Aceleași munci erau efectuate de către 
țăranii săraci fie cu ajutorul săpăligii, fie cu ajutorul unei 
greble de dimensiuni mai mari (hirpex), trasă peste arătură 
de un om sau de un animal de tracţiune. 


Romanii nu par sa fi cunoscut tăvălugul propriu-zis, dar 
pentru lucrarea respectivă, adică fărimițarea bulgărilor ce au 
mai rămas după grapă și îndesarea părnintului, se foloseau 
de un fel de tirnăcop greu (bidens sau Hgo) şi de un fel de 
ciocan cu două capete (malleus), şi unul și celălalt puse în 
mișcare de mina omului. 


îngrăsămintele 


Ţăranii romani cunoșteau din cele mai vechi timpuri 
practica fertilizării terenurilor cultivabile cu ajutorul îngră- 
șămintelor. Ei clasificau diferitele îngrășăminte după puterea 
lor fertilizatoare : primul loc îl ocupa gunoiul de păsări, iar 

ultimul cel de vite,. Din experienţă au ajuns să aprecieze cali- i 
tățile unui gunoi după un an de zile (vetus timus); în acest - | 
an îl păstrau în gropi speciale de gunoi (sferquilinwm). Mai i 
era și obiceiul de a arde gunoiul, folosindu-se ca fertilizant 
cenuşa rezultatā. 

îngrăşămintele erau transportate de obicei pe cîmp în } 
timpul iernii, cu ajutorul unei tărgi (crates ster cor aria), pur- | 
tată de doi oameni, dacă terenul era în apropierea gospo- 
dăriei, sau cu un car (plaustmm), care consta dintr-o plat- 
formă lată de birne, montată pe două roți pline. Acestea 
nu se învirteau pe osie, ci împreună cu ea, producînd un 
scirțiit strident. De acestea vorbește Vergiliu în Georgice”. 
Oiştea era ferecată cu cercuri și garnituri de bronz sau de 
fier, care o legau la un capăt de coșul carului, iar la celălalt 
de jugul tras de vite. Gunoiul era aşezat pe platformă direct 
sau într-un coș mare (stirpea). 


Romanii cunoșteau și calitățile fertilizante pe care le avea 
cenușa, dar, din cauza cantităților mici ce se puteau obţine 
într-o gospodărie, întrebuințarea ei era destul de redusă. Se 
folosea, în schimb, pe scară largă, în unele regiuni ale Italiei, 
cenușa rezultată din arderea paielor de grîu după recoltarea ; 
spicelor sau seceratul pe la mijloc, cum am văzut mai sus, 
pi și a buruienilor din lanuri rămase pe cîmp. în acest | 
el, un strat subțire de cenușă contribuia la fertilizarea solului ) 





și, în plus, o dată cu arderea paielor erau distruse și insectele | 
dăunătoare, precum și seminţele buruienilor de tot felul. 

Pe lingă îngrășăminte, experienţa i-a învăţat din cele mai | 
vechi timpuri pe agricultorii romani că un teren pe care se 
cultivă mereu aceleași cereale se secătuiește. Ei au ajuns la | 
concluzia că, pentru a-și menţine calitățile productive, te- | 
renul are nevoie fie de un repaus pe o anumită perioadă de 
timp, în care să nu fie cultivat cu nimic, fie de o alternanță 
a culturilor : este vorba de pirloagă și de asolament. 

Pîrloaga dura de obicei un an, perioadă în care pămîntul Í 
rămînea în repaus absolut, după un- an precedent de cultură ; | 
în această perioadă el se nume? novale] sau ager novalis. Acest 
procedeu se aplica mai ales acolo unde pe de o parte lipseau 
îngrășămintele, iar pe de alta era teren suficient pentru a lăsa 
loturi complet necultivate. Mai tirziu s-a adoptat sistemul 
cultivării pe aceste terenuri a unor plante a căror vegetaţie 


era de scurtă durată, așa încît ele nu erau cu totul nepro- | 

ductive,  reducîndu-se în schimb la jumătate perioada 
de repaus, 

în regiunile de munte, cu mai puţin pămînt cultivabil 
sau cu „populație mai numeroasă, unde nu se puteau lăsa tere- 
nurile în pîrloasă, din cauza necesităţii unei culturi intensive, 
s-a recurs la asolarnejaț, care constă în alternarea diferitelor 
culturi. Terenul pe care se cultivau plante diferite într-o 
anumită succesiune este cunoscut t> rrtHnele de apr rrsti- 
bilis. Romanii aplicau un asolament bienal, adică într-un an 
^o cultură, în următorul “alta, încă de pe timpul lui Cato; 
alternanţa era de obicei legumisoase” — grîu. Din seco- 
lul I e.n. datează asolamentul trienal, cu alternanța napi- 
jj jrîyjşob, după Columella, sau mePaTâ£rbqb sau mei- napi- 
grîu, după Pliniu cel Bătrân. 


Creşterea vitelor 


Creșterea vitelor a ocupat un loc de seamă în îndeletni- 
cirile agricole ale romanilor. De la început economia romană 
a avut — așa cum am amintit mai sus — un pronunțat ca- 
racter păstoresc- -agricol. Turmele de vite constituiau o bogăţie 
a comunităţilor gentilice în curs de destrămare ; apoi, o dată 
cu apariţia proprietăţii private şi a agriculturii, fiecare gos- 
podărie țărănească, oricît de mică ar fi fost ea, avea citeva 
capete de vite mari și mici. Lucrarea pămîntului și creșterea 
vitelor stau la temelia vieţii economice a romanilor din pri- 
mele secole. Acestor două îndeletniciri le era rezervat efortul 
permanent şi perseverent al unor oameni ce se mulțumeau cu 

o viață aspră şi plină de privațiuni. 


în secolele următoare, pe măsură ce se dezvolta agricul- 
tura, creşterea vitelor a trecut pe planul al doilea, fără a 
înceta insă a fi o ramură importantă a economiei și un izvor 
de bogăţie. Mai mult încă, apariția latifundiului a deter- 
minat o sporire a acestei ramuri economice în detrimentul 
altora, îndeosebi în detrimentul culturii cerealelor. Creșterea 
marilor proprietăți şi criza miinii de lucru au contribuit la 
înflorirea _ creșterii vitelor. Mari suprafețe de pămînt culti- 
vate odinioară rămîneau acum terenuri de păşune, dat fiind 
că pentru paza turmelor era nevoie de mai puţine brațe 
de muncă. 


în ordine cronologică și ierarhică, locul întîi îl ocupa 
boul {pos), dat fiind rolul pe care-l juca în cultura cerealelor; 

după el urmau calul, măgarul și catirul. Vitele mici, oi, capre, 
porci, erau mai numeroase, formînd turme. Daca în primele 
secole ale republicii acestea rareori ajungeau în mare număr 
în stăpînirea aceluiași proprietar, mai tirziu, și în regiunile 
care se pretau la aceasta, turmele de vite au ajuns să consti- 
tuie un scop principal al activităţii agricole. 

în secolul I î.e.n. creșterea vitelor s-a extins pe terenurile 
de pe latifundii care nu erau rentabile pentru alte produse 
agricole, apoi pe cele lăsate intenţionat în paragină, atât 
pentru că cereau mai puţine braţe de muncă decit alte cul- 
turi, cit şi pentru nevoile de consum de tot felul ale marii 
gospodării: lapte, carne, lină și piei; de asemenea, vitele 
furnizau în general mari cantităţi de îngrășăminte, iar cele 
mari erau folosite pentru tracţiune : boii la arat și la trans- 
porturile grele, iar caii, catirii și măgarii la cele mai ușoare, 
precum şi la învârtitul morilor. Varro vorbește şi despre 
mari crescătorii de porci pentru nevoile pieţei. 

în afară de terenurile lăsate să înţelenească, mai existau 
pășuni abundente în munţii din Apulia, _ din Samm'um şi din 
Umbr-ia. Pe toate aceste păşuni, locuTuirmelorTnici, care au 
dispărut o dată cu mica proprietate, l-au luat turmele mari, 
cu multe sute și chiar mii de capete de vite, mai ales oi, 
foarte căutate pentru lina lor. Aceste turme practicau trans- 
humanta, petrecînd iarna în sudul Italiei iar vara îndrep- 
tîndu-se spre nord, în munţii sabini și în Umbria. 


Nu avem știri precise asupra raselor bovinelor în cele 
mai vechi epoci ale istoriei romane. Se pare că pe pămîntul 
Italiei existaseră bivolul și boul domestic încă din epoca neo- 
litică ; aceste două rase au supraviețuit de-a lungul mileniilor 
atit separat, cit și prin intermediul speciilor ce au rezultat 
din încrucișarea lor și care s-au dezvoltat apoi în diferitele 
regiuni ale Italiei cu particularităţi specifice. Columella spune 
că în secolul I e.n. existau în Italia mai multe rase de vite 
cornute, care se deosebeau între ele prin statură, trăsături și 
prin culoarea părului. Astfel, în Campania, vitele erau albe 
și de statură mica, dar bune pentru munca pe Care o cerea 
acea regiune ; cele din Umbria erau mari și albe. Mai creșteau 
acolo și vite cu părul roșu, care nu erau niai prejos decît 
cele dintîi. în Etruria ȘI în Laţiu erau vite de statură mică, 
dar îndesate, foarte rezistente la muncă. în Munţii Apenini 
creşteau vite foarte robuste, bune pentru munci oricît de 
grele, care însă nu erau frumoase la înfăţişare” 

Alături de vitele cornute mari, în speţă boul, calul (equus 
caballus) a fost din cele mai vechi timpuri un credincios to- 
varăș de muncă al agricultorilor. Despre el nu avem însă 
decît știri sporadice ; probabil și din acest motiv el apare în 
locul al doilea în agricultură, mai aproape de măgar decit de 
bou. Dar din secolul I î.e.n., cînd Vergiliu îL-Cintă în cartea 
a Ill-a a Georgkelor, calul apare pe primul plan prin activi- 
tăţile alese pentru care poetul îl desemnează : războiul și 
alergările, trecînd cu vederea pe cele de toate zilele, mai 
urnileŢ'cTintr-o gospodărie. 

9 

Dată fiind epoca străveche de cînd existența calului este 
atestată în Italia, se poate vorbi fără nici o rezervă de o rasă 
autohtonă. în cursul timpului însă au pătruns și alte rase, 
din răsărit mai ales, fie cu ocazia războaielor, fie în urma 
schimburilor comerciale ; din încrucișarea acestora cu caii 
autohtoni a rezultat o rasă de cai mai masivi, mai mușchiu- 
loși; cel puţin așa reiese din descrierile făcute de autorii 
antici. Bineînţeles, existau anumite deosebiri și trăsături spe- 
cifice diferitelor regiuni. 

Călăria figurează printre cele mai vechi întrebuinţări ale 
calului, din cauza lipsei căilor de comunicaţii terestre. Friul 
era cunoscut din cele mai vechi timpuri, el constituind un 
factor decisiv pentru stăpînirea și conducerea calului; în 
schimb, şaua n-a fost nicicind cunoscută de romani. în locul 
ei se folosea de pe la sfîrşitul republicii un fel de învelitoare 
mai mult sau mai puţin căptușită și fixată cu chingi. 

într-o epocă tirzie a fost folosit calul la război; dar nicio- 
dată cavaleria n-a fost în armata romană un factor determi- 
nant, în timp de pace se bucurau de mare trecere la Roma 
alergările de cai înhămaţi la care; ele constituiau unul din 
spectacolele de predilecție a celor mai largi pături ale popu- 
laţiei. Carele de curse erau cu roți, iar vizitiul (auriga) stătea 
în picioare. La care erau înhămaţi de obicei doi sau patru 
cai, dar numărul lor se ridica uneori pînă la douăzeci într-o 
singură linie. 

J/lăgaruJ (asinus) a fost tovarășul de totdeauna al micilor 
proprietar I-de- pămiîntji: în general” al oamenilor săraci. Cu 
âjutoruriui ei își arau peticul de pămînt, își măcinau gră- 
unțele, punîndu-l să învirtească roata rișniței, și își desfăceau 
pe piaţa tirgului celui mai apropiat modestele surplusuri de 
produse agricole. împreună cu două-trei oi sau capre, mă- 
garul forma întreg inventarul viu al oricărei gospodării 
modeste. 

Vitele mici, îndeosebi oile, (oves), ocupau, după vitele 
mari și cai, un loc de seamă în economia agricolă a romanilor. 
Ele erau indispensabile oricărei gospodării pentru lina, pentru 
laptele și pentru carnea lor. Așa se explică de ce în toate 
tratatele de agronomie amintite se dau numeroase știri despre 
ele. După informațiile cuprinse în acestea, se pare că existau 
două rase autohtone, una în Etruria, alta în părţile sudice 
ale Italiei ; o a treia rasă a fost adusă fie din Africa, după 
distrugerea Cartaginei, fie din Grecia, după ocuparea Corin- 
tului. In sfirșit, oi de rasă merinos au fost aduse din Hispania, 
în special din provincia Baetica, celebre în toată lumea 
antică pentru lina lor bogată și fină. 

Laptele de oaie constituia, alături de cel de capră, unul 
din alimentele de bază ale populaţiei de la ţară. De aici 
tendința de a asigura oilor o hrană cît mai adecvată în acest 
SCOp ; printre mijloacele întrebuințate era și acela al ameste- 
cului furajelor cu sare, căci, făcîndu-le să bea cît mai multă 
apă, sporea și cantitatea de lapte. Laptele era consumat fie 
în stare naturală, fie sub formă de preparate de brînză proas- 
pătă sau conservată. Pentru carnea lor erau valorificați mai 
ales mieii. 

Oile și caprele erau adăpostite în staule speciale (ovi/ia) 
pe timp de iarnă, cînd nu puteau fi scoase la pășune ; dar 
cea mai mare parte a anului ele erau pe drum, la munte sau 
cîmpie, în sud sau în nord, după împrejurări specifice locale. 
Transhumanta marilor turme se practica pe scară largă; 
existau drumuri recunoscute (calles publicae) pe unde treceau 
turmele la iernat spre sud sau se retrăgeau de arșița soarelui 
pe plaiurile mai răcoroase ale Apeninului central sau nordic. 
Evident, era vorba de turmele mari din proprietatea unor 
crescători de mai tîrziu ; micii proprietari se restriîngeau la 
terenurile din imediata lor apropiere. 


împreună cu oile trăiau de obicei caprele (caprae). Ele 
erau crescute în vederea acelorași foloase, dînd chiar lapte 
mai mult decît oile și fiind mai prolifice decit ele; părul lor, 
mai puţin fin şi bogat decit lina oilor, servea totuși la con- 
fecționarea unor ţesături mai grosolane pentru populaţia 
săracă. De asemenea, în ceea ce privește pășunea, caprele 
se mulțumeau cu iarba mai rară din ţinuturile stincoase, cu 
frunzișul unor arbori de spinet, care nu sînt căutate de alte 
vieţuitoare ; de aceea, față de avantajele pe care le aduc stă- 
pinului, caprele se mulțumesc cu puţin. 

Porcul (sus) procura de timpuriu cea mai mare parte din 
carnea consumată de către țăranii romani ; carnea de porc 
a rămas pînă în epoca imperială alimentaţia lor de bază. Se 
pare însă că porcul era căutat și la mesele celor bogaţi, de 
vreme ce Pliniu cel Bătrîn spune că nici un alt animal nu 
furniza mai multe alimente pentru cei lacomi și rafinaţi. 
Dovadă a acestui consum extins la toate păturile “populaţiei 
este faptul că, cleţi porcii erau crescuţi în numeroase turme 
pe părmntul îtaliei, jji epoca imperială se importau mari can- 
tităţi de carne de porc sărată din Galia. 


Cultura viței-de-vie 


Nu avem știri precise cu privire la cultura viței-de-vie. 
Este sigur însă că ea era cunoscută în Italia încă înainte de 
venirea italicilor indo-europeni. Termenul folosit de greci 
și de romani pentru denumirea vinului (8r. “jiinOjj. lat. vinum) 
este o dovadă că el a fost împrumutat şi de unii și de alții 
dintr-o limbă mediteraneeană ; aceasta înseamnă că viţa-de- 
vie este autohtonă în toate tările din bazinul Mării Medite- 
rane. In ceea ce privește Italia, în așezările palafite din valea 
Fadului au fost scoase la lumină numeroase dovezi materiale 
ale culturii vitej-de-vie din cele mai vechi timpuri. 

Dacă ţinem însă seamă de natura terenurilor pe care le 
stăpînea Roma în epoca regalității și la începutul republicii, 
cu totul improprii pentru cultura viţei-de-vie, putem deduce 
că această ramură a economiei agricole nu putea fi prea dez- 
voltată, în schimb, mai tîrziu ea s-a dezvoltat așa de mult, 
îneît a ocupat locul al doilea, după cereale, în viața eco- 
nomică. Mai mult încă : vita-de-vie a devenit planta încon- 
jurată de o aureolă de nobleţe și simbol al autorităţii și al 
puterii, de vreme ce o tulpină de viță-de-vie era insigna cen- 
turionilor în armată, precum ȘI instrument pentru pedepsirea 
soldaților romani. Pe de altă parte, vita-de-vie a făcut ca 
Italia săocupe primul loc în lumea antică, în ceea ce privește 
producţia vinicolă. 

Extinderea culturii viţei-de-vie a început în epoca în care 
dezvoltarea producției agricole nu mai mergea în direcția 
culturii cerealelor. Importul HP cprpalp rtin Campania, Etruria 
și mai ales din Sicifia a dus nu numai la ruinarea producă- 
torilor_ miilocii. ale căror cereale erau mai scumpe decît cele 
dîn import, ci și la înlocuirea treptată pe marile proprietăţi 
a lanurilor de grîu cu plantații de viță-de-vie. în felul acesta 

s-a ajuns ca în secolul al II-lea î.e.n., pe lista culturilor în- 
tocmită de Cato cel Bătrîn în ordinea descrescîndă a renta- 
bilităţii lor, cultura viţei-de-vie să figureze pe locul întîi. 
Ea ocupa progresiv terenurile rămase necultivate de pe urma 
restrîngerii culturii cerealelor, a căror rentabilitate era redusă. 
Cultura viţei-de-vie se extindea acum din regiunea Taren- 
tulttv-din coltul sud“estic al Italiei, pînă pe valea rîului Arnus 
„dux—Htruria,- iar încercări reuşite 3e aclimatizare s-au făcut 
și la nord de Apenini. Vinurile din anumite regiuni au de- 
venit celebre, cum sînt cele de Caecubum, Falernum, de pe 
pantele Vezuviului și din peninsula Sorrentum. 

Dovadă a importanţei și a amploarei pe care a avut-o 
cultura viţei-de-vie în cursul timpului este locul acordat ei 
în tratatele de agronomie apărute şi după Cato, inclusiv 
Georgicele lui Vergiliu. în acestea se vorbeşte în primul rînd 
despre natura solului mai propice pentru cultura viţei-de-vie, 
dar mai numeroase sînt indicațiile privitoare la expoziția 
terenurilor respective. Chiar dacă există între diferiții autori 
divergențe de păreri în ceea ce privește amănuntele, cu toții 
sînt de acord asupra importanței pe care o are soarele ca 
factor determinant. Cato spune că terenul cel mai propice 
este cel în pantă, unde umiditatea nu stagnează, în bătaia 
permanentă a razelor soarelui" 

O lucrare preliminară oricărei culturi era desfundarea 
terenului, cu scopul de a stîrpi orice vegetaţie spontană, ră- 
dăcinile arborilor sau ale plantelor mai vechi ; această ope- 
rație se făcea fie primăvara, fie în toamna precedentă, cînd 
se săpau gropi izolate (scrobes), şanţuri (sulei) sau întreg te- 
renul pe care urma să se planteze (pastinatio sau pastinatum). 
Adincimea acestora era în funcție de climat și de natura 
solului; indicaţii specifice pentru fiecare se găsesc în autorii 
citați. 

în afară de plantarea propriu-zisă, romanii cunoșteau, de 
asemenea, înmulțirea viţei-de-vie prin butășire sau prin al- 
toire ; pentru fiecare din aceste procedee existau diferite 
variante, tratate în detaliu de către specialiști, față de care 
viticultura modernă n-a realizat progrese prea mari. Căci, 
întocmai ca în zilele noastre, romanii foloseau pe scară largă 
pepinierele; de aici viţele tinere obţinute prin -unul din 
procedeele întrebuințate erau apoi replantate în terenurile 
pregătite în prealabil așa cum s-a arătat mai sus. 


Cao 309 ei VI Y 


36 


Din relatările autorilor amintiţi cunoaștem și felul cum 
erau plantate vitele într-o podgorie, distanța dintre ele în 
funcție de natura terenului şi expunerea lui, loturile (tabulae, 
hortuli) în care era divizată de căile principale de acces 
pentru vehicule, precum și de numeroasele poteci (semitae) 
care o străbăteau. Rostul acestora era și de a crea spaţii 
libere cît mai multe, de a face astfel mai mult loc pentru aer 
și soare și, în acelaşi timp, de a da solului mai multe posi- 
bilități de alimentare a vitelor, asigurindu-se şi o recoltă mai 
abundentă. 

Nu mai puțin instructive sînt ştirile date de autorii de 
tratate agronomice despre varietățile de viţă, căci ele ne 
arată progresele realizate în cursul timpului. "Astfel, pe cînd 
Cato nu cunoștea în secolul al II-lea î.e.n. mai mult de șapte 
varietăți, în secolul ĮI e.n. Columella aminteşte 58, iar 
Pliniu cel Bătrîn 91 ; el susținea însă că numărul acestor va- 
rietăți trecea de 400. Este adevărat că toţi autorii citați recu- 
nosc că aceste varietăţi erau supuse unor fluctuații determi- 
nate de factorii climatici și de teren sau de tendinţa unor 
proprietari de a obține cantităţi mai mari în dauna calității. 


Lucrările agricole legate de cultura viţei-de-vie se eșa- 
lonau, ca și astăzi de altfel, într-o serie aproape neîntreruptă 
de la începutul primăverii şi pină în pragul iernii. Acestea se 
aplicau atit asupra solului însuși, cît și asupra vitelor. Pă- 
mâîntul era săpat sau arat de mai multe ori, după ştirile date 
de diferiții agronomi romani, dar se pare că această lucrare 
avea loc de obicei la trei etape decisive, deoarece se credea 
că de ele depindeau diferitele faze de dezvoltare a vegetației 
însăși. Columella spune că prima lucrare făcea să crească mu- 
gurii, a doua făcea să înflorească viţa, iar a treia grăbea coa- 
cerea strugurilor. Cu alte cuvinte, lucrările de afinare a på- 
mîntului prin săpat sau arat aveau loc la începutul primăverii, 
apoi în aprilie și în iulie “ 

Pămiîntul era săpat cu ajutorul unei cazmale de fier mai 
mici cu doi colți (bidens sau sarculus biconis) sau mai mulţi, 
avind forma puţin încovoiată și o coadă lungă. O altă unealtă 
asemănătoare ca formă și adeseori confundată cu cea dintii 
se numea ligo sau pala. Dar, indiferent, de numirile pe care 
le aveau, aceste unelte serveau atît la săparea propriu-zisă a 
pămîntului, cît și la mărunţirea bulgărilor. Pentru arat se 
întrebuința un plug de dimensiuni mai mici decât cel obișnuit 
la cultura cerealelor, spre a nu se produce vreo stricăciune 


"Columella, op. cif., IV, 28. 

butucilor de viță. Pămintul rămas intact din apropierea aces- 
tora era apoi săpat cu ajutorul unei sape mici (sarculum), 
care avea tăișul neted și servea în acelaşi timp la mărunţirea 
bulgărilor. 

Printre lucrările privind viţa-de-vie însăși este tăierea sau 
tunderea (putatio, resectio). Această lucrare se făcea toamna, 
după cules, și consta în primul rînd din curățirea butucului 
viței de firele de rădăcini crescute în timpul verii; se mai 
curățau apoi lăstarii, uscăturile, scoarța, mușchiul etc. După 
această operație preliminară se trecea la tăierea sau tunderea 
propriu-zisă, care, după lungimea vitelor, era lungă sau 
scurtă. Tot atunci 'din butucul viței se lăsa o singură viță sau 
mai multe și se aranjau după procedeele cunoscute şi Obiș- 
nuite pe atunci. Existau cu totul șase procedee : a) viţele erau 
lăsate să se întindă pe sol (vites stratae, vites cubantes); 
b) vitele erau tăiate scurt, aşa încît se susțineau fără să mai 
fie nevoie de araci (vites quae se ipsae sustinent) ; c) vitele 
erau sprijinite pe araci, fără să formeze boltă (vites cum 
adminiculo sine iugo); d) viţele sprijinite pe araci formau 
o boltă simplă (vites pedatae simplici iugo) ; e) vitele erau 
aranjate într-o boltă sprijinită pe patru prăjini (vites quadri- 
partitae) şi f) vitele erau atâmate pe arbori (vites in arbusto). 
După mărturia autorilor, procedeul cel mai răspîndit era 
acesta din urmă ; arborii cei mai frecvent folosiți în acest 
scop erau : ulmul, plopul, frasinul, măslinul, platanul, teiul, 
carpenul, arțarul, 'chiparosul, salcia ȘI stejarul. 


Arborii erau plantați în șiruri drepte și la oarecare dis- 
tanță ; în intervalele dintre șiruri se cultivau de obicei ce- 
reale. Crengile erau aranjate, pe măsura creșterii lor, într-un 
fel de etaje, la o anumită distanţă de sol ; de obicei erau trei 
astfel de etaje pe un șir de arbori, așa că înălțimea la care se 
ridicau viţele nu era prea mare. Fiecare arbore avea mai 
mulți butuci de viță ; numărul lor oscila între trei și zece. 
Unirea dintre crengile axboxilor-și—viţfleAde-vie_era compa- 
rată în graiul figurat al țăranilor cu o căsătorie ; de aici și 
expresiile „a căsători” (maritare, nubere), a uni (copulare, 
adiungere), pe care le foloseau pentru extinderea vițelor pe 
arbori. Aceștia erau consideraţi soți în jurul cărora viţele 
își înlănţuiau brațele încărcate cu struguri; un arbore încă 
prea tinăr pentru a avea viță pe el se numea celibatar 
(caehbs), iar cel pe care s-a uscat viţa era considerat văduv 
(vidna); 

Dar vitele nu ajungeau să se cațăre din primii ani pe 
crengile arborilor ; ele izbuteau să facă acest lucru numai 
încetul cu încetul. în acest timp erau ajutate să se ridice spre 
crengi de nişte araci sau alte diferite proptele, care purtau 
numele general de zestre (dos) a viei. Cînd via era susținută 
exclusiv de araci, aceștia constituiau o parte importantă a 
inventarului, pe cînd în cazul nostru ei nu comportau prea 
mari cheltuieli. Dar, indiferent de rostul lor, în timpul iernii 
acești araci erau puși la adăpost de intemperii. Butucii și 
viţele erau legate de araci sau de arbori cu ajutorul unor fire 
de papură și mai ales cu nuiele de răchită. 

Alte lucrări de tăiere a viţei-de-vie erau plivitul (pampi- 
natio) de lăstarii nefolositori și ciuntitul virfurilor. Prima 
lucrare, care se făcea primăvara, consta în alegerea mlădiţelor, 
două sau trei, mai sănătoase și înlăturarea celorlalte care ar fi 
împiedicat dezvoltarea acestora. A doua lucrare consta în 
ciuntitul virfurilor viţelor pentru a împiedica creșterea lor 
exagerată în dauna dezvoltării strugurilor. Ca o lucrare în- 
rudită poate fi amintit răritul frunzelor; ea avea loc de 
obicei în locurile mai umede și umbroase, pentru ca strugurii 
să aibă soare suficient, și mai puţin în locurile expuse arșiței 
solare. 


Lucrările de tăiere erau efectuate cu ajutorul unor unelte 
numite cosor de vie (falx vineatica). El consta dintr-un miner 
și o lamă dreaptă de cuţit (culter), cu virful încovoiat (sinus) ; 
o parte în jos (sca/prum) se termină în formă de cioc (ros- 
trum), o parte deasupra încovoieturii în formă de semilună 
(securis), iar extremitatea lamei se termină printr-un virf în 
formă de cui (macro). Evident, toate aceste lucrări se efectuau 
asupra viţelor crescute din tulpina principală, care lua pro- 


porţii atit de mari, încît autorii antici — Pliniu cel Bătriîn 
bunăoară — considerau vița-de-vie în rîndul plantelor arbo- 
rescente. 


Recoltatul strugurilor se făcea, potrivit unei vechi tradiţii 
transmisă și de Legea celor XH table, după căderea frunzelor, 
adică atunci cînd aceștia erau aproape stafidiți. Culegătorii 
erau de obicei membrii familiei micului cultivator sau făceau 
parte din personalul, sclavi și oameni liberi, de pe marile pro- 
prietăţi, la care se mai adăugau numeroși zileri angajaţi din 
localitate sau din localităţile vecine ; aceștia tăiau cozile stru- 
gurilor cu ajutorul unui 'cuţitaș încovoiat (falcula vineatica); 
strugurii erau puși în coșuri împletite din nuiele de răchită 
(corbulae, quali vindemiatorii); se mai întrebuinţau pentru 

strîngerea strugurilor și albii de lemn (alvei, lintres), pe care 
țăranii le scobeau în trunchiuri de arbori pe timp de ploaie. 
Cînd aceste vase erau pline, se goleau în coșuri mari cu capa- 
citatea pînă la un hectolitru (decemmodiae fi scellae), purtate 
de măgari, sau chiar în coșuri mari de răchită așezate în care. 

După ce strugurii erau duși de la vie acasă, cea dintii ope- 
rație la care erau supuși era călcatul lor. Călcătoarea consta 
dintr-un bazin dreptunghiular de piatră, cu margini joase 
(lacus vinarius, calcatorium) şi flancat din două părţi de rezer- 
voare pentru must. Jgheaburi de lemn sau olane de pămînt ars 
duceau din aceste rezervoare mustul în chiupuri proptite de 
ele. Uneori în locul acestor jgheaburi erau recipiente de lut 
(labra). 

Călcătorii (calcatores), al căror număr varia între doi și 
șapte și chiar mai mulți în același bazin, îndeplineau lucrul cu 
picioarele goale, într- o cadență vie, pe care o întrețineau me- 
lodii cîmpenești cîntate din fluierul dublu sau din syrinx de 
vreun cîntăref din sat. Adeseori acest ritm era înlocuit prin- 
tr-un dans mimat și însoțit de un cîntec numit celeuma. 

După terminarea călcatului, reziduurile de struguri, în care 
se mai găsea o cantitate apreciabilă de must, erau puse în 
teasc pentru a fi stoarse. Teascul cel mai răspîndit în Italia 
era teascul cu pîrghie și scripete. Mustul rezultat de pe urma 
tescuirii se scurgea în niște chiupuri, de unde era apoi scos și 
dus în cramă cu ajutorul unor urcioare mari (urcei mustării) ; 
dar înainte de a fi turnat în butoi mustul era strecurat prin- 
tr-un coșuleț (saccus vinarius), în care rămîneau impuritățile. 


Crama (cella vinaria) era uneori subterană, dar de obicei 
la nivelul casei. Cînd existau și de un fel și de altul — lucru 
curent pe marile proprietăți —, în cea dintii se păstra vinul 
vechi, iar în cea de-a doua vinul nou. în cramă erau chiupuri 
de lut ars de mărimi diferite, unele ajungînd pînă la 8—10 
hectolitri (dolia), iar altele erau urcioare mici de tot (seriae). 
Cînd vinul avea vechime de mai mulți ani era dus, după ce 
era pus în amfore mici, în magazia 'de vin (cella superior, 
apotbeca), situată în podul casei, sub acoperiș, unde continua 
să se învechească la căldură ; apoi era așezat într-un loc mai 
înalt din pod (fumanum), unde se strîngea fumul din întreaga 
casă; acolo continua procesul de învechire, sub influența nu 
atit a fumului, cît mai ales a căldurii. 


Vasele de pămînt care serveau pentru păstrarea vinului, 
indiferent de forma şi capacitatea lor, erau în general rău 
arse și, în consecință, aveau o porozitate accentuată ; aceasta 

cu atît mai mult cu cît nu erau nici vopsite în afară sau îri 
interior. Pentru a le face impermeabile, acestea erau unse cu 
smoală lichidă pe dinăuntru; prin aceasta însă vinul primea 
un gust pe care noi l-am suporta azi destul de greu, dar pe 
romani nu-i supăra cituși de puţin. Uneori se mai adăuga ȘI O 
anumită cantitate de rășină, care contribuia la o mai bună 
conservare a vinului. Acest procedeu nu se mai întilnește azi 
în Italia ; în schimb, este și azi întrebuințat în Grecia, unde 
vinul numit retsina este conservat după obiceiul pămîntului. 
în afară de smoală și rășină, se mai întrebuințau și alte sub- 
stanțe pentru conservarea, mai bine zis pentru falsificarea vi- 
nului ; ; printre acestea figurau ipsosul, sarea, creta, varul, sulful, 
drojdia, diferite aromate, oţetul. De asemenea, pentru dre- 
gerea vinurilor prea acide se utiliza mierea. 


După ce am trecut sumar în revistă procedeele de prepa- 
rare și conservare a vinului, ne putem explica mai ușor obi- 
ceiul romanilor de a-l amesteca cu apă atunci caid îl beau. 
Acest amestec era impus nu atît de aplecările lor spre sobrie- 
tate ȘI temperanţă, cît mai ales din cauză că el conținea o mare 
cantitate de alcool, precum și din cauză că după mai mulți ani 
avea o consistență de sirop. Era necesar ca, pentru a le face 
potabile, vinurile de tot felul să fie amestecate cu apă, caldă 
sau rece, după alegerea celor ce-l beau. La ospețele date de cei 
bogaţi amestecul se făcea fie individual, după gustul fiecăruia, 
fie pentru toți într-un vas special, numit crater. în timpul 
verii, pentru răcirea bäuturilor se întrebuința zăpada con- 
servată în acest scop în beciuri speciale ; se punea într-o 
strecurătoare, iar peste ea se turna vinul, sau într-un säculeț 
(saccus nivarius) care se afunda apoi în vasul cu vin. 


Cultura măâslinului 


Alături de cereale și de vița-de-vie, măslinul producea, 
la rîndul lui, vin aliment de bază în antichitatea romană; 
de aceea el și este amintit în vechile legende privitoare la 
începuturile Romei. Deşi preferă climatul temperat cu in- 
fluente marine al țărmului mediteranean, în ceea ce privește 
natura solului măslinul crește destul de bine și în terenurile 
aride din interior, avînd o mare putere de adaptare. în felul 
acesta, teritoriul italic era aproape în întregime, în terenurile 
cultivabile, propice pentru cultura măslinului; el devine în 
vremea poetului Vergiliu simbol al prosperității și fericirii, 

în vechile tratate despre agricultură sînt cunoscute mai 
multe varietăți de măslin. Astfel, Cato cel Bătrîn amintește 
nouă varietăţi ; așa se explică de ce, în ierarhia dată de el, 
după rentabilitate, măslinul ocupa locul întîi, alături de vița- 
de-vie. Dar și înainte de el, mai bine zis înainte de formarea 
latifundiului exploatat rațional, micii producători vor fi 
deosebit cu siguranță varietățile de măsline pentru consum și 
cele pentru untdelemn. în secolul I î.e.n. Varro amintește 
9 varietăţi, în secolul I e.n. Columella — 10, iar Pliniu cei 
Batrîn — 15. Aceiaşi autori ne dau preţioase informaţii pri- 
vitoare la sădirea, altoirea și aranjarea plantațiilor. 

în comparaţie cu vița-de-vie, măslinul avea nevoie de mai 
puţină îngrijire și de mai puţine lucrări. Doar în primii ani 
erau necesare lucrări de arat al terenului înconjurător, de 
plivit și mai ales de curăţire a crengilor, lăsindu-se să se 
dezvolte cele mai robuste. După această primă fază, măslinul 
era una din plantele care dădeau mai puţina bătaie de cap 
agricultorului; acţiunea de rărire a crengilor, executată la in- 
tervale de cîțiva ani, nu avea alte urmări decît o sporire a 
rodniciei pomilor. 

Timpul de recoltare a măslinelor varia după obiectivul 
urmărit de către proprietari. Astfel, cei ce voiau să le culeagă 
înainte de a ajunge la maturitate deplină, pe cînd erau încă 
verzi, cu scopul de a le conserva mai mult pentru consum, 
le recoltau la sfîrșitul lunii septembrie și începutul lui octom- 
brie. Din măslinele recoltate se putea extrage și untdelemn 
de bună calitate, dar în cantități mai mici. Măslinele ajungeau 
la maturizare deplină la începutul lui decembrie, cînd se făcea 
recoltarea lor în vederea obţinerii unui untdelemn abundent 
și de calitate superioară. în sfirșit, o a treia perioadă de recol- 
tare avea loc în martie-aprilie, dar untdelemnul obținut era 
în cantități mici și de calitate inferioară. 

Măslinele se culegeau de obicei cu mîna ; se practica însă 
și procedeul dăunător pomilor înșiși de scuturare cu ajutorul 
unei prăjini, care distrugea crengile mai șubrede, reducînd 
astfel recolta anului următor. în gospodăriile mici această 
muncă era îndeplinită de membrii familiei; pe marile plantații 
culesul era efectuat de sclavii moșiei, la care se mai adăuga și 
altă mînă de lucru, liberă sau sclavagistă, angajată exclusiv 
pentru perioada culesului. Măslinele culese erau lăsate uneori 
în grămezi să se macereze o bucată de timp, iar alteori erau 
„puse imediat în lucru pentru obţinerea untdelemnului. 

Untdelemnul se obținea prin două operaţii principale. în 
primul rînd, pulpa măslinelor era transformată într-o pastă 
uniformă cu ajutorul unui aparat numit trapetum. Printr-o 
a doua operaţie această pastă era pusă în săculețe dintr-o ţesă- 
tură erosolană și apoi într-un teasc întrebuințat şi la storsul 
strugurilor. De calitate mai bună era untdelemnul care se 
scurgea la început, cînd presiunea era mai mică ; ce! scurs sub 
presiune mare era de calitate inferioară. Turtele de pastă pre- 
sate rămase nu mai erau stoarse după aceea prin alte procedee 
mai perfecționate, așa că în realitate se pierdeau mari cantități 
de untdelemn. După stoarcere, pe fundul vaselor în care era 
turnat untdelemnul se depunea o drojdie, pe care agricultorii 
o foloseau fie împotriva insectelor, ungînd cu ea pomii fructi- 
feri, fie ca medicament pentru unele boli ale animalelor. 


Micii producători aveau pentru măcinarea și stoarcerea 
măslinelor unelte și procedee cu mult mai simple ; printre 
acestea Columella amintește un fel de rișniță portativă (mola 
olearia), cu ajutorul căreia operația se desfășura în condiţii 
satisfăcătoare și fără pierderi prea mari. Dar era vorba de can- 
tități mici, care adeseori de-abia satisfăceau necesitățile de 
consum ale gospodăriei sau, în cel mai bun caz, le depășeau 
cu citeva burdufuri transportate în zilele de tîrg pe piaţa oră- 
șelului din apropiere. 


Cultura pomilor fructiferi 


Cultura pomilor fructiferi s-a dezvoltat la romani relativ 
tîrziu, în înțelesul mai cuprinzător pe care-l dăm noi 
astăzi acestor termeni. Bineînţeles, în grădina din jurul casei 
oricărui țăran se găseau cîțiva pomi fructiferi, reprezentînd 
varietăţi puţine Și puţin evoluate pe calea domesticirii lor, ale 
căror roade nu erau nici prea arătoase nici prea plăcute la gust, 
dar care răspundeau totuși nevoilor de consum modeste ale 
mesei lui frugale. în cel mai bun caz, în anii cu recolte excep- 
tionale, surplusul de fructe era desfăcut pe piața din apro- 
piere ; ceea ce nu înseamnă însă cituși de puţin că se poate 
vorbi de livezi de pomi plantați și întreținuți pentru vînzare. 


Despre livezi plantate cu specii rare de pomi care pro- 
duceau fructe savuroase avem știri de-abia din secolul I î.e.n. 
Astfel, Varro ne informează că livezile de pomi se bucurau 
ca nicicind înainte de o îngrijire deosebită ; se practica pe 
scară largă altoirea pentru obținerea de varietăţi superioare. 
Livezi întinse încingeau cu un cordon de verdeață orașele 

mari, nu atît pentru frumuseţea peisajului cît mai ales pentru 
rentabilitatea pe care o prezentau. 

Pe lingă fructele indigene, printre care de bună reputaţie 
se bucurau merele şi perele de Verona, au fost aduse nu- 
meroase soiuri de pomi fructiferi din Orient, ca urmare a 
campaniilor militare din Asia Mica ; printre aceștia amintim 
cireșul, adus de Lucullus din regatul Pontului, după cam- 
pania împotriva lui Mitridate. Nucul este originar din Persia, 
ca de altfel și piersicul, după cum o arată însuși numele lui. 
Alţi pomi fructiferi, ca rodia, au fost aduşi din Africa, iar din 
Hispania gutuiul. Evident, caracterul exotic al fructelor amin- 
tite le ridica preţul, făcîndu-le accesibile n-inai celor bogaţi. 

în secolul I e.n. pomicultura a atins un grad și mai înalt 
de înflorire ; livezile cuprindeau un mare număr de pomi fruc- 
tiferi, pe care nu le întrec cu mult cele din zilele noastre, 
iar fiecare din ei avea mai multe varietăți. lată, după Pliniu 
cel Bătriîn, care erau acești pomi și cite varietăţi avea fie- 
care : mărul 30, parul 4i, prunul 12, nucul 11, cireşul 9, 
piersicul 4, gutuiul 4, smochinul 29, castanul 18, scorușul 4, 
rodia 9, caisul, lămiiul și migdalul. 


Alhinaritul 


Din multiplele întrebuinţări pe care le avea, pe de o parte, 
mierea în alimentaţie și în prepararea unor leacuri, iar pe de 
alta ceara, care constituia materia primă pentru cea mai mare 
parte a sistemului de iluminat, reiese în chip clar locul im- 
portant jucat de albine și de albinărit în viața de toate zilele 
a romanilor. De aceea, este mai mult decît probabil că ei s-au 
ocupat cu albinăritul încă din cele mai vechi timpuri. Nu 
avem ştiri literare privitoare la albinărit în primele veacuri 
de la întemeierea Romei, dar putem admite fără riscul de a 
greşi că fiecare gospodărie ţărănească avea cîțiva stupi făcuți 
din scoarță de plută sau din împletituri de nuiele de răchită 
căptușite cu lut, pe care le ţinea pe cîte un soclu sub pomii 
din livadă sau într-un mic ocol despărțit printr-un zid sau 
altă apărătoare. 


Nici Cato în secolul al Il-iea î.e.n. nu vorbește despre 
albinărit ca despre o îndeletnicire care să fi ocupat un loc 
de seamă în cadrul marii gospodării ; dar desele menţiuni pe 
care le întîlnim în opera lui despre miere și despre ceară duc 
la concluzia că acestea nu se cumpărau de pe piaţă, ci erau 

obținute din producţia proprie a  latifundiului. Varro, în 
schimb, ne dă informații preţioase cu privire la diferite 
aspecte ale acestei îndeletniciri ` exemplul lui l-au urmat și 
ceilalți autori care au scris despre agricultură, ceea ce în- 
seamnă că marii proprietari s-au convins în cursul timpului 
de rentabilitatea creșterii albinelor. 

Din informaţiile lor reiese că stupii erau confecționaţi din 
nuiele, din trunchiuri de arbori scobite, din lut și, mai rar, 
chiar din bronz. în ceea ce privește aranjamentul interior, 
unii constau dintr-un singur compartiment, alții din două 
încăperi suprapuse, cea de sus fiind rezervată exclusiv pentru 
miere, iar o a treia categorie, mai perfecționată, cra așa fel 
construită, încît spaţiul interior putea fi sporit sau redus, în 
funcție de numărul albinelor și de abundența mierei. Fiecare 
stup. era așezat pe un soclu de lemn, uşor înclinat spre a 
evita umiditatea. Soclul era lipit de pereții exteriori ai stupu- 
lui cu lut frămîntat cu baligă de vacă. Cu același amestesc 
se lipea și interiorul stupului, pentru înlăturarea asperită- 
ților pereților. 

Stupii aveau de obicei o singură intrare, situată în partea 
inferioară, dar se confecţionau și stupi cu două, trei sau chiar 
mai multe intrări. Important era însă că acestea, oricite ar 
fi fost ele, erau mici, împiedicînd astfel pătrunderea dușma- 
nilor albinelor în stupi și reducînd la minimum variațiile de 
temperatură. Atunci cînd intrările nu erau corespunzătoare 
din acest punct de vedere, albinele înseși înlăturau inconve- 
nientul, micșorindu-le cu ajutorul unei substanțe rășinoase 
de culoare brună, la început viscoasă apoi dură, pe care o 
culegeau de pe mugurii anumitor arbori, îndeosebi plopi, 
ulmi și sălcii. 

în ceea ce privește originea mierei, în antichitatea ro- 
mană se dădea crezare legendei transmise probabil din Grecia 
asupra caracterului ei misterios. Se credea, anume, că mierea 
cădea de-a gata din văzduh, ca un fel de rouă, pe frunzele 
plantelor și arborilor, îndeosebi ale stejarului, iar albinele nu 
făceau altceva decit să zboare și s-o adune. Această legendă 
era acreditată nu numai printre oamenii de rînd, dar și prin- 
tre naturaliști și, mai ales, printre poeţi. Dintre autorii de 
tratate de agricultură sînt de această părere Columella, care 
vorbește despre „mierea căzută din cer" șI și Pliniu cel Bă- 
tnn, care spune că „mierea din văzduh, ca transpiraţie a 

* Columella, op. cit, X, 4. 

cerului, era un fel de salivă a astrelor sau excreţii ale aerului 
care se purifică” "°. Alții însă, printre care este şi Varro, au 
combătut părerea că mierea ar fi un produs spontan al na- 
turii, susținînd ca albinele culegeau din afară materia primă 
a mierei, pe care apoi o prelucrau în interiorul stupilor. Re- 
coltarea mierei se făcea de obicei de două ori pe an, la sfirșitul 
primăverii și toamna ; totul era însă în funcție de împre- 
jurări specifice locale. Albinele erau făcute inofensive cu aju- 
torul unui afumător confecționat special în acest scop. După 
ce fagurii erau scoși din stupi, erau puși pe o bucată de pînză 
mai rară aşezată pe un strecurător de nuiele de răchită. Mie- 
rea care se scurgea de la sine era de cea mai bună calitate. 
Cînd înceta de a se mai scurge, atunci fagurii erau storși cu 
ajutorul acelei bucăți de pînză rară prin care nu puteau stră- 
bate însă și impuritățile. 

Pe marile proprietăți stupii erau daţi în grija unor sclavi 
cu experiență ; în lipsa acestora, se practica și sistemul aren- 
dării stupilor unor oameni liberi din afara gospodăriei, pro- 
prietarul luînd renta stabilită prin contract. Varro mentio- 
nează și existența unor stupari de meserie, care aveau doar o 
casă înconjurată de o gradină de un ingerum plină cu tot 
felul de arbori și flori cu o stupină mare, care le aducea 
venituri însemnate din producția de miere. într-un fel sau 
altul, albinăritul era dezvoltat în anumite regiuni ale Ita- 
liei, dar mai ales în Sicilia și Corsica. 


Creşterea păsărilor 


Păsările domestice făceau parte din inventarul viu al fie- 
cărei gospodării țărănești, oricît de mică ar fi fost ea. Ele 
constituiau o rezervă de hrană, atit pentru carnea cît și pen- 
tru ouăle lor, chiar dacă numărul lor era redus, în funcție 
de posibilităţile de întreţinere. Unele păsări au avut încă în 
epoca semilegendară din istoria Romei un caracter ritual sa- 
cru ; este suficient să ne gîndim în această ordine de idei la 
giştele sacre de pe Capitoliu din epoca invaziei galilor. 


O dată cu apariţia și dezvoltarea marii proprietăți ȘI cu 
crearea sectoarelor de producţie în vederea vinzării pe piaţă, 
creșterea păsărilor a devenit o ramură nelipsită a gospodăriei 
sclavagiste de tipul celei descrise de Cato cel Bătrîn. Astfel, 
în secolul al II-lea î.e.n. existau crescătorii de păsări, mai ales 

ide găini, giste şi porumbei, care apoi se vindeau în mare 
număr pe pieţele localităților urbane din apropiere ; pentru 
ca rentabilitatea lor să fie şi mai mare, proprietarii le vindeau 
de preferință după ce fuseseră în prealabil îngrășate. 

In secolul I î.e.n. creșterea păsărilor a luat o dezvoltare 
ȘI mai mare. Ca să sporească rentabilitatea acestui sector, 
marii proprietari nu se limitau numai la creșterea și îngră- 
șarea păsărilor căutate pentru grăsimea, gustul plăcut al căr- 
nii și pentru ouăle lor, ci organizau și crescătorii de păsări 
căutate pentru desfătarea ochilor prin frumusețea sau rari- 
tatea lor, care se vindeau cu prețuri ridicate bogătaşilor de 
la Roma. Astfel, Varro aminteşte printre päsările din cres- 
cătorii : rațele, gâștele, găinile, porumbeii, turturelele, sturzii, 
mierlele, prepeliţele, presurile, păunii și papagalii. Este cu- 
noscut un proprietar a cărui crescătorie putea furniza pînă 
la 50 000 de sturzi într-o singură zi; un altul cîştiga anual 
60 000 de sesterți din vînzarea păunilor. Ouăle de păun erau, 
de asemenea, foarte căutate ; ; preţul lor se ridica la 20 de ses- 
terți, ceea ce făcea ca un proprietar să aibă după o sută de 
păuni un venit anual între 40 000 și 60 000 de sesterţi. Varro 
însuși realiza un venit anual de 60 000 de sesterți din vîn- 
zarea” sturzilor dintr-o crescătorie, iar un proprietar din Os- 
tia vindea păsări în valoare de 50 000 de sesterți. 


Locul pe care-l dețineau sclavii în agricultură 


O dată cu apariţia și dezvoltarea marii proprietăți era ne- 
voie de noi brațe de muncă ; forța de muncă a proprieta- 
rului și a membrilor familiei lui, așa cum se făcea pe mica 
proprietate, nu mai era suficientă și aceasta cu atît mai mult 
cu cît el locuia în oraș, unde se îndeletnicea cu activitatea 
politică. El mergea la moșie cu totul sporadic, de obicei în 
perioadele importante, pentru îndrumarea muncilor agricole 
dintr-o etapă următoare; dar el mergea la țară mai ales 
atunci cînd simţea nevoia unor clipe de răgaz. 

Lucrările permanente de pe o moşie cădeau, după mär- 
turia lui Cato cel Bătrîn, în primul rînd în sarcina sclavilor. 
Astfel, pentru efectuarea lucrărilor de îngrijire a unei plan- 
taţii de 100 de iugera erau necesari 16 sclavi permanenţi ; în 
schimb, pentru o plantație de măslini de 240 de iugera era 
nevoie de numai 13 sclavi permanenţi. Lucrările agricole de 
pe terenurile cultivate cu cereale necesitau un număr mi 

mare de sclavi decît cele din plantaţii. Dar, indiferent de 
locul unde erau utilizaţi, sclavii munceau toată ziua, iar 
uneori, la anumite lucrări care nu îngăduiau nici o . întîr- 
Ziere, lucrau -ï noaptea la lumina unui opaiţ. De asemenea, 
pe seama sclavului erau lăsate unele lucrări care se efectuau 
în zilele de sărbătoare, cum erau curăţenia în gospodărie, 
măcinatul grăunțelor, împletitul coșurilor, săpatul grădinii, 
curățirea șanţurilor, repararea drumurilor ete. 

Este adevărat că nu toate muncile erau îndeplinite exclusiv 
de către sclavi ; alături de forța de muncă a acestora, marii 
proprietari foloseau și lucrători liberi, mai ales la lucrările 
sezoniere urgente, ca stringerea recoltei, stoarcerea strugu- 
rilor etc. întreţinerea și plata temporară a lucrătorilor liberi 
erau mai puţin costisitoare decît întreţinerea permanentă a 
sclavilor, ca să nu mai vorbim de preţul lor de cumpărare. 
Acești Muncitori angajați temporar erau de obicei mici pro- 
prietari de prin împrejurimi, cărora le mai răminea forță 
de muncă disponibilă, sau chiar sclavi închiriați de la un 
alt mare proprietar ; nu este exclusă posibilitatea ca uneori 
diferiții proprietari să fi recurs chiar la acţiuni de întrajuto- 
rare reciprocă. 


Mina de lucru liberă mai era procurată și prin adoptarea 
unor variate forme contractuale. Astfel, proprietarul care 
nu-și putea asigura efectuarea tuturor muncilor agricole cu 
ajutorul forței de muncă a sclavilor dădea în arendă o parte 
din pămînt. Cato cel Bătrîn mai vorbeşte şi de existența 
unui sistem de muncă „în parte" ; potrivit "acestui sistem, 
cel care se angaja să lucreze presta toată munca, împărțind 
apoi produsele cu proprietarul pămîntului. Alte angajamente 
contractuale se reduceau numai la strîngerea recoltei ; în 
cazul acesta, partea cuvenită celui ce efectua muncile de re- 
coltare varia, după natura terenului și după felul produselor 
recoltate, între a cincea ȘI a opta parte. 


Pe proprietăţile mult mai întinse din secolul I î.e.n., de 
tipul celei descrise de Varro, era necesară o și mai sporită 
forță de muncă sclavagistă. în timp ce în secolul precedent 
numărul sclavilor dintr-o unitate economică se ridica pînă Ja 
cîteva zeci, acum se vorbește de existența unor adevărate 
„turme” de sclavi, cu toată grija pe care o aveau marii pro- 
prietari de a limita numărul acestora la nevoile reale ale gos- 
podăriei și de a face ca munca lor să aibă un cît mai mare 
randament. în afară de muncile agricole de tot felul și în 
afară de paza turmelor, unde sclavii erau în număr precum- 

pănitor, din raidurile lor erau recrutaţi cei mai iscusiţi și 
pentru exercitarea unor meşteşuguri necesare în interiorul 
gospodăriei : lemnari, țesători, olari sau cioplitori în piatră. 

Pentru cultura cerealelor se folosea, ca și în secolul prece- 
dent, pe lîngă munca sclavilor, și mîna de lucru liberă ; oa- 
menii liberi erau fie angajați cu ziua, fie ca arendași. Aceștia 
din urmă erau mici proprietari de prin împrejurimile lati- 
fundiilor, care, neputindu-și asigura traiul lor și al familiei 
din avutul propriu, luau în arendă o parcelă de la marii pro- 
prietari. Sistemul arendării s-a dezvoltat tot mai mult în 
veacurile următoare şi este cunoscut sub numele de colonat. 
De asemenea, se practica pe scară tot mai lr>~ā sistemul aren- 
dării unor lucrări agricole sezoniere, ca seceratul, cositul, 
culesul viilor, recoltatul mäslinelor etc. 





MEȘIEȘUGURILE 


Caracterul păstoresc-agricol pe care — așa cum am ară- 
tat în capitolul precedent — l-a avut economia romană în 
epoca începuturilor a fost determinat de apariţia relativ tîr- 
zie a celei de-a doua mari diviziuni sociale a muncii, adică 
desprinderea meșteșugarilor de agricultori. în această eco- 
nomie au supravieţuit multă vreme anumite îndeletniciri ale 
agricultorilor care cuprindeau în germene meşteşuguri ce ur- 
mau să se dezvolte mai tirziu. în gospodăriile lor se pro- 
ducea aproape tot ceea ce era necesar pentru consum sau 
pentru alte munci. Aceste îndeletniciri cuprindeau o gamă 
variată, care mergea de la confecționarea unor unelte agri- 
cole de lemn și a veșmintelor din lina toarsă de femei în 
casă pînă la pregătirea materialelor pentru construirea casei 
și confecționarea vaselor necesare gospodăriei. Toate acestea 
erau efectuate de către ţărani atunci cînd lucrările cîmpului 
și îngrijirea vitelor le dădea un scurt răgaz. 

Pe măsură ce diferitele meşteşuguri se desprindeau de 
economia casnică, gospodăria a început să-și piardă indepen- 
dența economică ; pe de altă parte, meșteșugurile înseși, des- 
prinzîndu-se de celelalte activități din gospodărie, au început 
să se specializeze, să-și perfecționeze uneltele de producţie și 
să dea produse de calitate mai bună. în sfirșit, la apariția 
tîrzie a unei pături independente a meșteșugarilor a contri- 
buit în mare măsură lipsa materiilor prime, îndeosebi a celor 
minerale, cel puţin în epoca în care stăpinirea romană se 
limita la teritoriul Lanului. 

Dar nici în secolele imediat următoare, cînd au fost cu- 
cerite teritorii vecine bogate în metale și cînd dezvoltarea 
forțelor de producție a determinat separarea definitivă a 
meșteșugarilor de agricultori, romanii n-au devenit renumiți 
în nici o ramură meșteșugărească. Meșteșugurile au fost lă- 
sate pentru un timp destul de îndelungat pe seama celorlalte 
populaţii din Italia ; printre acestea primul loc în ordinea 

cronologică îi ocupă etruscii, după ei urmează grecii din co- 
lonii și numai în al treilea rind unele populaţii italice din 
sud. De la aceștia romanii au împrumutat în cursul timpului 
diferitele procedee în anumite ramuri, fără a atinge însă 
gradul lor de perfecțiune. Mai tirziu, după cucerirea bazi- 
nului oriental ai Mării Mediterane, meşteşugurile din ţările 
elenistice au constituit un model de neîntrecut pentru romani. 


Meşteşugurile de prelucrare a metalelor 


Romanii au fost ucenicii etruscilor în ceea ce priveşte 
prelucrarea metalelor. Aceștia aveau încă în jurul anului 
700 î.e.n. cuptoare mari de prelucrare a fierului la Populonia, 
în apropierea zăcămintelor din insula Ilva (azi Elba), unde 
confecționau unelte sau îl vindeau în lingouri populațiilor 
italice. Din aceeași epocă ne-au rămas de la etrusci numeroase 
unelte de bronz, precum și obiecte de podoabă din aur și din 
argint de o înaltă valoare artistica. 

După ce Roma și-a întins stăpînirea pe malul drept al 
Tibrului și mai ales după ce a ocupat întreagă Etruria, meș- 
teșugurile au luat un mare avint. Cantităţile mari de mine- 
reu de cupru, precum și tehnica înaintată a preparării bron- 
zului au făcut ca acest aliaj să fie întrebuințat pe scară largă 
în metalurgie. De asemenea, din campaniile împotriva samni- 
ților au fost aduse la Roma cantități mari de bronz, ceea ce 
a permis confecționarea unui mare număr de obiecte și unelte 
din acest metal. Printre produsele de bronz de la sfîrşitul 
secolului al IV-lea și începutul secolului al IJI-lea î.e.n. se 
numără Lupoaica de pe Capitoliu, lămpi confecționate la 
cald prin turnare sau încă bătute cu ciocanul, precum și multe 
obiecte de podoabă. 

Deși etruscii prelucrau mai de mult minereul de fier extras 
din insula Ilva în cuptoarele de la Populonia, la Roma în- 
trebuințarea lui s-a generalizat, probabil, o dată cu începu- 
turile expansiunii, cînd era nevoie de mari cantități de ar- 
mament, la care se adăugau și necesităţile agriculturii în dez- 
voltare : pluguri, care și alte unelte agricole. 

De la etrusci au învățat romanii și prelucrarea metalelor 
prețioase. Se confecţionau Inele cu care se făleau oamenii bo- 
gați, obiecte de argintărie, cununi și alte bijuterii pentru sa- 
tisfacerea pretențiilor de lux ale celor bogaţi. Astfel, de la 
sfirșitui secolului al IV-lea datează o cutie de argint lucrată 

cu multă fineţe, cunoscută sub numele de „Cista Ficoroni, 
a cărei inscripție dovedeşte originea din Roma (,, Novius Plau- 
tius m-a făcut la Roma ). Evident, se aflau la Roma mește- 
șugari care produceau articole de calitate superioară, dar 
aceştia nu erau în această perioadă romani, ci probabil ita- 
lici din sud, mai ales campani. în orice caz, mărturiile scrise 
atestă încă din această epocă o mare afluenţă de obiecte din 
metal preţios la Roma. De altfel, numai așa se explică apari- 
ţia legilor privitoare la îngrădirea luxului și a cheltuielilor la 
începutul secolului al III-lea, prin care se interzicea oricui 
să aibă mai mult de 10 livre (aproximativ 3,270 kg) de me- 
tal preţios prelucrat în obiecte de tot felul. Pentru a ilustra 
nivelul de dezvoltare a prelucrării metalelor preţioase la Roma 
este suficient să amintim că, după tradiţie, în această peri- 
oadă s-ar fi constituit un colegiu al bijutierilor (aurifices). 


în perioada cuprinsă între secolele III și I î.e.n., meșteșu- 
gurile de prelucrare a metalelor au luat un mare avînt ; dez- 
voltarea agriculturii a făcut necesară sporirea producției meş- 
teșugărești de unelte agricole. Prin cucerirea unor țări din 
Orientul elenistic, romanii au ajuns să cunoască și procedee 
tehnice mai avansate de prelucrare a metalelor. Diviziunea 
muncii se accentuează treptat, ducînd la o specializare a 
unor orașe în anumite ramuri meșteșugărești ; îndeosebi aceasta 
specializare are loc în producţia uneltelor și mai ales a di- 
feritelor obiecte meșteșugărești necesare agriculturii. în acest 
scop apar numeroase ateliere atît la Roma, cît și în alte orașe 
ale Italiei, care produceau pe seama agricultorilor. 

Despre specializarea producției meșteșugărești avem măr- 
turii la Cato cel Bătrîn, care ne dă indicaţii prețioase asupra 
centrelor în care se produceau uneltele și obiectele de metal. 
în general vorbind, în atelierele meșteșugărești din Etruria 
și din Campania se confecționau cele mai multe unelte de 
muncă, obiecte de uz casnic din fier și din bronz. în seco- 
lul al I- lea oraşele din Etruria mai dețineau încă primatul 
în ceea ce privește atelierele pentru prelucrarea minereului 
de fier, producînd mari cantităţi de arme și unelte. în veacul 
următor locul lor l-a luat orașul Puteoli (azi Pozzuoli) din 
Campania ; aici erau condiții mai prielnice atît pentru pre- 
lucrarea minereului, folosindu-se ca combustibil gazele natu- 
rale ce emanau în regiunea vulcanică din apropiere (Campi 
Phlegraei), cit și pentru desfacerea uneltelor agricole în Cam- 
pania, regiunea agricolă cea mai roditoare a Italiei, și pen- 
tru distribuirea armelor pentru armatele de uscat și pentru 

flotă, prin intermediul portului său devenit în scurtă vreme 
celebru. 

Dar, specializarea aceasta adeseori mergea și mai departe. 
Astfel, în atelierele de prelucrare a metalelor sînt amintiți 
modelatori (fisuratores), turnători (7/usores), strungari șlefii- 
tori (fritores), incrusiatori în relief (crustarii), poleitori (dau- 
ratores) etc. în ceea ce privește metalele prețioase, de obicei 
aceiași muncitori prelucrau concomitent și aurul şi argintul, 
dar existau și specialiști în tehnica unuia sau a celuilalt me- 
tal ; așa, unii confecționau numai bijuterii de argint (argen- 
tarii), alţii numai de aur (aurifices). 

O specializare exista și printre meșterii bronzări (fabri 
aerarii) ; unii se îndeletniceau cu confecționarea candelabre- 
lor (candelabrarii), alții cu a felinarelor (/anternarii). Mai 
erau, de asemenea, meșteri care confecționau farfurii împo- 
dobite în relief, căni, uixioare, pense, cratițe, trepiede, scaune, 
paturi, lămpi de aramă, chei, iglițe, ace, balante de bronz 
etc. Centrele în care existau asemenea ateliere erau la Man- 
tua, Ticinum (azi Pavia), Brundisium, Tarent și Capua. Se 
pare că în această din urmă localitate meșteșugurile de pre- 
lucrare a bronzului fuseseră aduse de etrusci ; această ramură 
meșteșugărească a devenit tradițională și în continuă dezvol- 
tare. Cato cel Bătrîn sfătuia pe marii proprietari să-și procure 
de aici recipiente și tot felul de vase pentru vin, untdelemn 
şi apă, precum și orice alte obiecte de bronz. Roma și Min- 
turnae erau vestite pentru atelierele lor de fier, în care meş- 
terii fierari (fabri ferrarii) confecţionau pluguri cu brăzdar 
de fier, care, lopeţi, sape, topoare etc. 


La sfîrșitul republicii și începutul imperiului, meșteșugu- 
rile de prelucrare a metalelor au cunoscut o epocă de înflo- 
rire. La .aceasta au contribuit în mare măsură progresele rea- 
lizate în domeniul tehnicii ; s-au perfecţionat procedeele de 
aliaj al aramei cu cositorul pentru obținerea bronzului, de 
sudură a fierului, dar mai ales de obținere a oțelului. Pe lîngă 
aramă, cositor și fier, plumbul a început a fi folosit pe scară 
tot mai largă. Toate aceste metale serveau ca materie primă 
pentru confecționarea unei mai mari varietăţi de articole: 
unelte de tot felul, obiecte de toaletă, mobile, vase de bu- 
cătărie, sobe de gătit, scaune, paturi etc. 

Din fier și oțel se confecționau arme și unelte agricole ; 
dar, deoarece nu se cunoștea încă foalele de suflat, nu se 
putea realiza o topire completă a minereului de fier, așa încît 
meșteșugarii romani nu cunoșteau fierul topit, forma cea mai 

practică a metalului și cea mai ieftină. în locul topirii com- 
plete, ei trebuiau să se mulțumească cu produsul costisitor pe 
care și | procurau cu baterea lui îndelungată și repetată pe 
nicovală. 

în secolul I î.e.n. minereul de fier extras din zăcămintele 
din insula Ilva era transportat pe mare la Puteoli, unde era 
ars pînă ce devenea poros ca buretele cu ajutorul căldurii pe 
care o puteau produce cuptoarele, joase. Aici existau nume- 
roase ateliere cu meșteri, oameni liberi sau sclavi, speciali- 
zaţi ; dar, dat fiind că nu se putea obţine din cuptoare un 
metal complet topit în mari cantităţi, nu se poate vorbi nici 
de unelte din metal topit, care să fi fost produse pe scară 
largă. Căci orice unealtă de fier sau de oțel era pusă în foc 
și lucrată pe o singură nicovală ; deci, nu exista o diviziune 
a muncii, nici mașini-unelte care să se substituie efortului 
fizic al meșterilor. 


întreaga producţie meșteșugărească se întemeia pe munca 
unor producători individuali, proprietari de mici ateliere, care 
cu ajutorul unui sclav sau doi confecționau uneltele pe care 
apoi le vindeau pe loc. Elocventă în această privință este 
scena de pe o piatră funerară : într-o parte este reprezentat 
meșterul fierar lucrind la o lamă de cuţit, iar în cealaltă, 
altăuri de un mic stativ plin de cuțite și de coase gata, stînd 
de vorbă cu un cumpărător. Excepţie de la această regulă 
făcea, se pare, orașul Pompei, unde existau numai prăvălii, 
fără ateliere : produsele de vînzare erau aduse cu toată sigu- 
ranţa din atelierele de la Puteoli. în același timp, mai per- 
sistau, ca o rămășiță din epoca anterioară, meșteri fierari 
ambulanți, care mergeau de la o gospodărie la alta, reparînd 
uneltele și alte obiecte de uz curent ; marile gospodării aveau 
de obicei în acest scop cițiya sclavi- fierari. 


în ceea ce priveşte confecționarea obiectelor de aramă și 
prelucrarea bronzului, oraşul campan Capua a devenit un 
centru care a lăsat urme asupra întregii „producţii meșteșugă- 
rești din această ramură. Se produceau în mari cantităţi us- 
tensile necesare gospodăriei, care, prin formele elegante şi 
prin decorația lor, erau și obiecte de artă ; printre acestea 
figurau recipiente pentru vin, linguri şi tăvi, alături de alte 
vase și căldări pentru bucătărie. După mărturia lui Pliniu 
cel Bătrân, la Capua se produceau cele mai bune obiecte de 
bronz din epoca sa. 


Cantităţile mari de unelte și obiecte râspindite în întreg 
imperiul, a căror proveniență s-a putut stabili, datorită unor 

trăsături caracteristice de prelucrare, a fi la Capua, îndrep- 
tăţește presupunerea că aici au existat ateliere numeroase cu 
un mare număr de lucrători, specializați însă în diferitele 
faze de producţie. Astfel, minereul de cupru era topit, ames- 
tecat cu cantități corespunzătoare de cositor sau de zinc, 
apoi turnat în anumite tipare create de adevăraţi artiști, pe 
care le cizelau și curățau meșteri cu deosebită dexteritate ȘI 
îndelungată experiență; existau, așadar, în marile ateliere 
de la Capua o accentuată diviziune a muncii și o producție 
de înalt nivel artistic. Mare parte din obiectele de bronz care 
împodobeau casele din orașul Pompei, mese, candelabre, tre- 
piede și vase cu jeratic pentru încălzit, se datorau înaltei 
dezvoltări pe care a luat-o prelucrarea bronzului la Capua. 

în producţia obiectelor de lux, îndeosebi din metale pre- 
țioase, ca bijuterii, cupe cu incrustaţii, Roma deţinea locul 
de frunte în această perioadă. Este adevărat însă că mește- 
șugarii care le produceau erau de obicei străini, mai ales 
greci, avind în proprietate ateliere mici. De-altfel, nu numai 
la Roma, dar nici în alte centre meșteșugărești producția 
obiectelor de acest fel nu s-a dezvoltat pe scară largă ; pre- 
tutindeni acestea erau confecționate și vindute de către pro- 
ducătorii lor în mici ateliere și numai la comandă, fie din 
materia primă proprie, fie adusă de către clienți. 


Caracterul casnic al meşteşugurilor de prelucrare 
a Unii şi inului 


Spre deosebire de metale, prelucrarea lînii a rămas aproape 
totdeauna în cadrul economiei casnice. încă în cele mai vechi 
timpuri, cînd economia avea un caracter precumpănitor păs- 
toresc, veșmintele se confecţionau exclusiv din ţesături de 
lină. Capii de familii din Laţiu își tundeau oile de lina lor 
mai puţin fină decit a celor din sudul Italiei, apoi o încre- 
dințau femeilor pentru celelalte lucrări. Torsul linii se făcea 
cu ajutorul furcii de tors și a fusului. El a rămas în cursul 
întregii antichități romane o ocupaţie de cinste pentru stăpina 
casei ; cel mai frumos elogiu ce se putea aduce unei femei 
pe piatra funerară era următoarea inscripţie adeseori întîlnită: 
„Ea a tors lină și și-a îngrijit căminul”. Tot așa, poetul 
Vergiliu evocă într-un pasaj plin de poezie figura unei femei 
sărace care se scoală pe la cîntatul de ziuă al cocoșilor și 





toarce la lumina palidă a unui opaiţ, pentru a procura îmbră- 
cămintea necesară copiilor *. 

Pentru ţesut se întrebuința din cele mai vechi timpuri 
războiul vertical, care a apărut cu mult înaintea celui ori- 
zontal. Această lucrare o făceau la început soțiile ţăranilor ; 
mai tirziu, cînd în familiile bogate țesutul era lăsat pe seama 
sclavelor, a rămas totuși frumoasa tradiție ca mama familiei 
să ţeasă toga pentru soţul ei și veșmintele pentru copii. 

După cucerirea Italiei și a altor teritorii din bazinul Mä- 
rii Mediterane, cînd turmele de oi din Samnium, Apulia și 
din provinciile asiatice furnizau mari cantități de lină, torsul 
şi țesutul, rămase tot la procedeele primitive, ocupau un mare 
număr de braţe de muncă ; în acest scop s-a recurs la munca 
sclavelor. Ţesăturile de lînă au ocupat pîna spre sfîrşitul re- 
publicii locul de frunte în producția textilă. în ultimele doua 
secole ale republicii se produce și o oarecare diviziune a 
muncii. Astfel, de la ţesători, ţesăturile erau preluate de 
către piuari (fullpnes), care Își desfășurau activitatea în apro- 
pierea apeductelor, avînd nevoie de mari cantități de apă. 


în epoca imperială lina continuă sa fie prelucrată în 
Italia pentru satisfacerea nevoilor locale de consum. Existau 
însă şi unele centre în care se produceau ţesături și pentru 
export ; printre acestea amintim Parma, care producea te- 
sături fine pentru confecţionarea togelor, Modena și Verona, 
cunoscute pentru producția de covoare, și Iarentul, care pro- 
ducea mari cantități de ţesături de lină, dar de calitate in- 
ferioară, fiind folosite mai ales pentru confecționarea îm- 
brăcămintei destinate sclavilor. 

Inul era cultivat în Italia din cele mai vechi timpuri; 
îndeosebi era dezvoltată cultura inului în Galia Cisalpină, 
Etruria, Italia centrală și Campania. Firele obţinute din tul- 
pinele de in erau toarse Și tesute în casă pentru nevoile de 
îmbrăcăminte ale membrilor familiei, îndeosebi ale femeilor, 
constituind un subsidiar al linii. 

Pentru obținerea firului de in se aplicau mai multe ope- 
raţii. Cînd tulpina se îngălbenea, inul era smuls din pămînt 
și pus la uscat, pînă ce cădeau grăunţele, apoi era pus la topit 
în apă încălzită de razele soarelui. Cînd fibrele de- 
veneau moi, se scotea din apă și se punea din nou la soare, 
apoi se meliţa. în faza aceasta a economiei casnice, pinza de 
in era destul de grosolană și numai cu timpul, perfecționin- 


' Vergii lu, Eneida, VIII, v. 407—413. 

du-se procedeele de prelucrare, s-a ajuns la obținerea unei 
calități mai bune. în afară de îmbrăcăminte, inul a avut suc- 
cesiv numeroase alte întrebuințări ; printre acestea amintim 
doar că pinza de in a fost folosită și ca material de scris 
încă din secolul al IV-lea î.e.n. (libri lintei). Ţesăturile fine 
de in erau importate din provinciile orientale ale imperiului. 


Vopsitoria 


Meșteșugul vopsitoriei s-a dezvoltat mult la romani în 
perioada cuceririi bazinului Mării Mediterane. Lina era mai 
înainte toarsă și ţesută după culorile și nuanțele ei naturale ; 
căci, în afară de culoarea albă, acestea reprezentau o gamă 
destul de variată : cenușie, neagră, brună sau roșcată, pre- 
cum și combinaţii ale acestora. Mai tîrziu s-a ajuns la vop- 
sirea lnii, fie înainte de a fi toarsă, fie înainte de a fi ţesută, 
fie țesută gata ; culorile în care era vopsită reproduceau de 
obicei culorile din natură. 


în ceea ce privește nuanțele de culori, este elocventă măr- 
turia poetului Ovidiu, care spune că, pentru a fi frumos, 
un veșmint de femeie nu trebuie să fie vopsit cu purpura 
scumpă din Fenicia, căci lina poate primi culoarea albastră 
a cerului senin, culoarea aurie a linii naturale, ea poate fi 
de culoare verde-deschis, ca valurile mării, galbenă ca șofra- 
nul, verde-închis, ca mirtul ; lina mai poate avea nuanțele 
delicate ale ametistului, ale trandafirului-alb, ale ghindei, 
ale migdalei sau ale cerii ; lina poate fi vopsită — încheie 
poetul — în tot atitea culori cîte flori produce pămîntul 
la începutul primăverii”. Ceea ce spune poetul reflectă în 
realitate o pronunţată specializare a meșterilor vopsitori, care 
exista încă de mai înainte ; chiar în comedia latină din se- 
colul al II-lea î.e.n. se face menţiune despre vopsitori spe- 
ciali pentru culorile de violet, de ceară, de șofran, brun, roșu 
ȘI purpuriu. 

Vopselele erau toate de natură vegetală sau animală ; cele 
minerale nu erau cunoscute încă. Astfel, din licheni se ex- 
trăgea cea mai frumoasă nuanță de roșu ; de asemenea, o 
nuanță mai tare de roșu, deosebită de aceea a purpurii, se 
obținea din cîrmîz;.în sfirșit, culoarea roșie se mai extrăgea 
și din roibă și din flori de miniu. Culoarea galbenă se obținea 


* Ovidiu, Ars amatoria, III, v. 169—187. 

din șofran și din rădăcini de lotus, culoarea albastră din 
drobușor, iar cea neagră din gogoși de ristic. 

Din vremuri destul de vechi se pare că era cunoscută și 
întrebuințarea purpurii, care avea o strălucită tradiţie în 
Fenicia, unde era celebră culoarea roşie, devenită sinonimă 
cu purpura însăși. De la fenicieni ar fi împrumutat etruscii 
procedeele de preparare a purpurii, iar aceştia, la rîndul lor, 
ar fi transmis-o romanilor. Dar, indiferent cînd a fost intro- 
dus la Roma acest meșteșug, purpura a fost întotdeauna un 
simbol al bogăției, căci numai cei bogați își puteau permite 
luxul de a avea veșminte astfel colorate. Ea era, în același 
timp, și un semn distinctiv al înalților demnitari, îndeosebi 
al membrilor senatului, care purtau pe haina lor o panglică 
lată de purpură. 

Purpura se extrăgea din mai multe varietăţi de moluște 
marine prin procedee complicate, care cereau o îndelungată 
experiență. Vopsitoriile din Italia produceau o purpură ce 
nu era de cea mai bună calitate ; drept urmare, și întrebuin- 
tarea ei era mai răspîndită. Purpura era de diferite culori, 
după speciile de moluște din care se extrăgea ; cele mai obiș- 
nuite erau: brună, vineţie, violet-deschis şi roșu-deschis. 
Nuanţe mai deschise se obțineau prin diluarea vopselei cu 
apă și urină ; din această pricină toate ţesăturile vopsite cu 
purpură aveau un miros rău, ceea ce-l face pe epigramistul 
Marţial să considere purpura printre lucrurile cele mai rău 
mirositoare. 


Pînă spre sfîrșitul republicii se întrebuința numai purpura 
preparată în Italia; doar rareori se aducea și din Grecia, 
începînd cu anul 64 î.e.n., cînd regatul elenistic al Siriei, 
care cuprindea vechile teritorii feniciene, a devenit provincie 
romană, se importa purpură din orașul Tir ; în scurt timp, 
din cuuza preţului ei ridicat, purpura a fost considerată prin- 
tre articolele de lux. Cu toate măsurile restrictive inițiate 
de către Cezar și continuate de împărații din dinastia lulia- 
Claudia cu privire la întrebuinţarea purpurii de import, mai 
ales din Tir, ea a ajuns să se răspindească nu numai la Roma, 
ci și în toate orașele din Italia. 


Cele mai renumite ateliere de vopsitorie cu purpură erau 
la Siracuza, Tarent, Puteoli, Baiae, Aquinum și Ancona. în 
aceste ateliere exista nu numai o diviziune a muncii, dar și 
o specializare în producţie. Astfel, pe lîngă sectoarele în care 

se vopseau ţesăturile noi, mai erau altele unde se refăceau 
veșmintele ȘI țesăturile mai vechi. 

Procedeele de vopsire cu purpură s-au perfecționat mereu, 
pină în ultimele secole ale imperiului ; noi și noi nuanțe de 
culori au fost create în urma extinderii pescuitului de moluște 
și în bazinul occidental al Mării Mediterane și în urma cere- 
rilor sporite ale bogătașilor vremii de a avea veșminte vop- 
site cu culorile cele mai rare, cheltuind pentru ele sume fa- 
buloase. Tarentul și Siracuza își mențineau renumele în ceea 
ce priveşte prepararea culorilor, alături de centrele celebre 
din bazinul oriental al Mediteranei, insula Cos, oraşele Mi- 
let, Niceea și Sardes. 


Prelucrarea pieilor 


Mesşteşugurile de prelucrare a pieilor își au originea înde- 
părtată în epoca legendară, cînd creșterea vitelor era principala 
ramură a economiei. Pieile de oaie și de capră au servit din 
cele mai vechi timpuri ca îmbrăcăminte nu numai pentru 
păstorii de turme, ci ȘI pentru sclavi. La început acestea 
nu erau tăbăcite de loc, ci se purtau crude pe corp, cu partea 
păroasă în afară. Mai tirziu fiecare gospodărie ţărănească, 
după nevoile ei, își prelucra pieile cu ajutorul unor procedee 
primitive. Pe măsură ce s-a extins întrebuinţarea pieilor pen- 
tru satisfacerea altor nevoi, s-a constituit și un meșteșug se- 
parat al tăbăcarilor. Cu timpul s-au înmulțit ȘI perfecționat 
și procedeele de tăbăcire a pieilor ; de pildă, se tăbăcea cu 
ajutorul unor produse vegetale, ca scoarța de pin, de anin, 
de rodie și frunze ale altor plante sau cu alaun și sare ma- 
rină. La început tăbăcarii se îndeletniceau şi cu vopsitul 
pieilor, pentru ca apoi acest lucru să treacă în sarcina ciz- 
marilor. 


La sfîrşitul republicii și începutul imperiului, tăbăcăria 
a luat o mare dezvoltare. Ruinele unui atelier de tăbăcărie 
descoperit la Pompei arată că acesta avea instalații pentru 
prelucrarea unor cantităţi însemnate de piei ; ele erau achi- 
ziționate crude de către "proprietarul ei, care le vindea apoi 
prelucrate, realizind mari beneficii. Se presupune că această 
tăbăcărie producea toată cantitatea de piele necesară pentru 
atelierele de încălțăminte din oraș. 


în legătură cu prelucrarea pieilor s-a constituit din cele 
mai vechi timpuri meșteșugul confecționării încălțămintelor, 

adică cizmăritul. Cizmarii erau proprietarii unor prăvălioare, 
în care lucrau singuri sau cu unul sau doi membri ai fami- 
liei ca ajutoare. în cartierul Subura din Roma exista o stradă 
întreagă unde au fost identificate micile ateliere ale cizmari- 
lor. Printre cizmari s-a produs în cursul timpului o specia- 
lizare, după felurile de încălțăminte impuse de modă, la 
care lucrau, sau după cum confecționau încălțăminte pentru 
bărbaţi sau pentru femei ; alții erau simpli cîrpaci, care fä- 
ceau reparații încălțămintelor vechi. 

în sfîrșit, pe măsură ce se dezvolta organizarea armatei 
romane și se extindeau cuceririle, pieile se mai prelucrau și 
pentru nevoile militare. Astfel, existau ateliere speciale pen- 
tru confecționarea tuturor articolelor de piele necesare cava- 
leriei : şei, friie, hamuri și alt echipament militar. Mai mult 
încă : din piei erau confecționate, în locul prelatelor din 
zilele noastre, şi acoperitoarele diferitelor maşini de război 
folosite la asediul sau apărarea fortărețelor, spre a le pune 
la adăpost de intemperii. 


Dacă — aşa cum am amintit mai sus — pieile au fost 
folosite întotdeauna ca îmbrăcăminte pentru ciobani și pen- 
tru sclavi, despre existența unor meșteșugari care să se ocupe 
in special cu prelucrarea pieilor spre a servi ca îmbrăcăminte 
de blană și confecționarea lor, adică a cojocarilor sau blăna- 
rilor, avem știri de-abia din secolul al II-lea î.e.n. ; dar, 
fiind vorba de piei cu blană fină, acestea erau aduse mai 
ales dinafară. în epoca imperială ele erau importate în- 
deosebi de pe ţărmul de nord al Marii Negre ; centrul cel 
mai important era vechea colonie grecească Tatiais de la 
gurile Donului. 


Ceramica 


Din cele mai vechi timpuri, vasele reprezentau o necesi- 
tate de prim ordin pentru proprietarii de pămînt. Aceștia 
aveau nevoie de numeroase vase de lut pentru viața de toate 
zilele, pentru păstrarea măslinelor, a vinului și a diferitelor 
fructe : de aceea mulți se deprinseseră să le confecționeze în 
propria lor gospodărie. Dar, date fund nevoile mereu cres- 
cînde ale oamenilor, tot așa de timpuriu s-a desprins și olă- 
ritul ca un meșteșug aparte. La început olarii confecționau 
vase de lut comune, pentru diferitele întrebuinţări dintr-o 
gospodărie, de la cele mărunte pentru bucătărie pînă la cele 

destinate depozitării rezervelor de alimente. Pentru satisfa- 
cerea nevoilor gospodăriilor agricole în dezvoltare, vasele 
cu această din urmă destinaţie aveau capacitatea de mai 
multe sute de litri — adevărate butoaie ale acelei epoci —, 
care erau fixate în pivnițe, în gropi săpate în pămînt. Roma 
devenise un important centru de produse ceramice din această 
categorie ; se mai produceau, de asemenea, la Tibur, Casinum 
şi în alte localități din regiunile plantate cu viță-de-vie. Pe 
lîngă acestea, se mai confecționau și altele de capacitate mai 
mică — amfore de pildă —, portabile, cu sau fără toarte. 

Din aceeași epocă străveche datează și opaițele de lut, 
derivate inițial dintr-o farfurie obișnuită, căreia i s-au adău- 
gat orificiile pentru fitil. Dar, pe măsură ce s-a răspîndit 
gustul pentru interioare cu mobilier mai elegant, opaiţele au 
primit forme variate, după cum ele urmau a fi aşezate pe o 
mobilă, atirnate sau ținute în mină pentru a ilumina în 
timpul mersului. Pe îngă aceasta, opaiţele erau ornamentate 
cu figuri și scene împrumutate nu numai din mitologie și 
istorie, dar mai ales din viaţa de toate zilele. 

Opaiţele se confecționau de obicei din argilă de diferite 
culori : albă, brună- deschisă, cenușie, neagră și mai adeseori 
roşie, aşa cum se găsea ea în stare naturală. Aceeaşi nuanță 
de roșu se mai putea obține și printr-o colorare cu miniu a 
argilei obișnuite sau printr- un amestec de argilă roşie cu oxid 
de fier. 

în cursul timpului olăria romană grosolană a fost de- 
pășită, sub influența celei etrusce. într-adevăr, sub influența 
ceramicii mai fine şi a vaselor venite din Etruria, destinate 
a fi mai curînd obiecte de podoabă decît de uz curent, meş- 
terii romani și-au perfecționat procedeele tehnice. în afară 
de cea etruscă, romanii s-au resimțit și de influența ceramicii 
greceşti, care a pătruns de timpuriu la Roma din coloniile din 
sudul Italiei. Datorită acestor influențe, olarii romani pro- 
duc, începînd cu secolul al II-lea, ceramică pictată, care 
prezintă trăsături specifice ceramicii romane, ceea ce în- 
seamnă că meșterii romani și-au însușit tehnica străină, fără 
însă a se pierde prin aceasta caracterul originar al ceramicii. 
De alfel, proveniența romană a acestor vase este atestată ȘI 
de inscripțiile în limba latină de pe ele. 


Importante centre de produse ceramice în această epocă 
erau orașele Cales, Cumae, Capua și Surrentum din Cam- 
pania, în ultimele două secole ale republicii și la începutul 
imperiului, Arretium (azi Arczzo) din Etruria devine un 

centru renumit pentru producția vaselor de masă smălțuite, 
care se caracterizează prin culoarea lor roșie-coral și prin 
ornamentația în relief. La nord de Apenini era vestită încă 
din secolul al II-lea î.e.n. ceramica de la Mutina, asemănă- 
toare la formă și culoare cu cea din Arretium, apoi cea de 
la Hadria, renumită prin soliditatea ei. La extremitatea nord- 
vestică a Italiei, în Liguria, la Asta, Pollentia şi Velleia, se 
producea de asemenea o ceramică de calitate. Din nord sau 
din sud, prin fineţea și arta cu care erau lucrate, vasele pro- 
duse de atelierele din Italia puteau fi puse alături de cele 
mai vestite de acest fel de proveniență din Grecia sau din 
celelalte provincii răsăritene ale Imperiului roman. 

Un alt meșteșug care s-a dezvoltat din prelucrarea ar- 
gilei este cărămidăria. Ea s-a dezvoltat mai întîi ca o anexă 
a latifundiilor, dat fiind că, pe de o parte, materia primă 
se găsea pe domeniul însuși, iar pe de alta, cu ajutorul ei se 
procura materialul de construcție pentru diferitele dependinţe 
ale marii gospodării. Este adevărat că în perioada republicii 
cărămizile au avut o întrebuințare limitată la aceste domenii; 
clădirile publice erau făcute în cea mai mare parte din 
blocuri de piatră de tuf. 


La început cărămida se folosea nearsă (later) ; în ultima 
perioadă a republicii s-a folosit cărămida arsă (later coctus 
sau festa), dar întrebuințarea ei pe scară largă a avut loc 
de-abia în epoca imperială, cînd zidurile de piatră se îm- 
brăcau într-o bordură de cărămizi. Pe timpul împăratului 
Claudiu acest procedeu s-a generalizat, așa încît s-a simțit 
nevoia sporirii producției de cărămizi ; urmarea a fost că 
în jurul Romei a crescut numărul cărămidăriilor, mai ales 
în părțile colinei Vaticanului, a cărei argilă avea deosebite 
calități în acest scop. Pe timpul lui Nero, după incendiul 
care a pustiit mare parte din capitală, producţia de cărămizi 
a cunoscut o perioadă de mare înflorire ; erau necesare mari 
cantităţi de cărămizi pentru reconstruirea clădirilor distruse de 
incendiu și pentru construirea altora noi. în acest scop s-au 
folosit pentru cărămizi și terenurile aluvionale dintre Tibru 
și afluentul său Anio, o combinaţie a milului calcaros al 
Apeninului cu resturile de roci vulcanice ale Laţiului, care 
producea cele mai bune cărămizi roșii. 


în aceste cărămidarii, ale căror cuptoare produceau can- 
tități enorme, nu mai putea fi vorba de un mic număr de 
lucrători alături de proprietar, ci de numeroși sclavi între- 
ţinuţi de stăpînii lor pentru a produce un mare volum de 

produse, căci altfel întreprinderea nu era rentabilă. Pe de 
altă parte, cererile mari de cărămizi au făcut ca o singura 
întreprindere să nu poată asigura cantități suficiente ; urma- 
rea a fost că s-a înmulțit numărul cărămidăriilor din jurul 
Romei, iar producţia lor a ajuns în scurtă vreme să depă- 
șească nevoile consumului local. Dar, deoarece cărămizile 
erau prea grele pentru a putea fi, cu mijloacele de atunci, 
transportate la mari depărtări, surplusurile nu se răspîndeau 
pe o rază prea mare; ele erau transportate cu luntrele cel 
mult pînă la Ostia, iar cele de proveniență de pe valea Ti- 
brului, mai sus de Roma, aprovizionau localităţile din apro- 
pierea rîului. 

Proprietari „ai acestor mari cărămidarii erau şi posesorii 
pămîntului respectiv, care în felul acesta valorificau toate 
resursele terenurilor lor; cu această justificare, nobilimea 
romană nu considera degradante veniturile realizate dintr-o 
cărămidărie |! 

Cărămizile se întrebuințau și la pavarea edificiilor. Aceste 
cărămizi aveau forme mai variate decit cele destinate con- 
strucţiei zidurilor, în funcţie de natura clădirii la care erau 
întrebuințate. Unele aveau o formă cubică (tesserae), altele 
erau lunguiețe și erau așezate în formă de spice (spicae); 
altele erau colorate felurit, folosite pentru mozaic (opus ver- 
miculatum); alături de mozaicul de piatră sau sticlă, mo- 
zaicul de lut juca un rol de seamă la pavarea clădirilor. 

O dată cu dezvoltarea producţiei de cărămizi arse au 
apărut și ţiglele pentru acoperirea caselor. Acestea erau de 
obicei late (fegulae), avind pe cele două margini lungi cîte 
o îndoitură făcută așa fel, încît să se îmbuce cu cele așe- 
zate mai jos ; intervalul dintre rînduri se acoperea cu olane 
scobite (imbrices), pentru scurgerea apei de ploaie. Bucata 
de la margine, fie că era vorba de fronton, faţadă sau an- 
tefix, purta de obicei și diferite ornamentații. Forme deose- 
bite aveau ţiglele care acopereau creștetul casei și colțurile 
(tegulae deliciarutn) unui acoperiș cu patru feţe, precum și 
acelea care acopereau colțurile acoperișurilor cu patru feţe 
înclinate spre interior (fegulae colliciares). 


In afară de olanele scobite amintite mai sus, se confec- 
ționau olane cilindrice, care serveau la construirea conduc- 
telor de apă (tubuli). Ele au fost înlocuite spre sfîrşitul re- 
publicii cu conductele de plumb. întrebuințare permanentă 
au avut, în schimb, olanele care serveau la încălzit, mai ales 
la băi ; acestea aveau formă paralelipipedică. 

Prelucrarea sticlei 


Meșteșugurile de prelucrare a sticlei sînt de dată relativ 
recentă la Roma ; ele se dezvoltă de-abia la începutul im- 
periului, în general, vase și alte obiecte de sticlă nu par să 
fi fost cunoscute înainte de prima jumătate a secolului | 
î.e.n., cînd erau importate. Sticla a rămas și în deceniile 
următoare un produs deosebit de prețios ; poeţii vremii o fo- 
losesc adeseori ca termen de comparaţie cînd vorbesc despre 
limpezimea izvoarelor, cu scînteierea stropilor de rouă sau 
transparența apelor mării. 

Egiptul, care deținea de multe secole primatul în acest 
domeniu, după ce a fost transformat în provincie, i-a în- 
văţat pe romani să prelucreze sticla ; în felul acesta, între- 
buinţarea obiectelor de sticlă a ajuns de uz curent. Primele 
ateliere de sticlărie de pe teritoriul Italiei s-au construit în 
Campania, apoi chiar la Roma, unde au fost puse în aplicare 
procedeele tehnice împrumutate de la meșteșugarii din Ale- 
xandria, iar într-o a doua etapă sticlarii romani au căutat 
chiar să-i depășească. într-adevăr, în secolul I e.n. se pro- 
ducea în atelierele romane o sticlă transparentă obţinută 
după toate probabilitățile prin suflare. Datorită acestui pro- 
cedeu sticla a ajuns să se producă pe scară largă la Roma, 
unde exista chiar o stradă a sticlarilor (vicus vitrarius) ; pa- 
harele și cupele de sticlă au început să le înlocuiască treptat 
pe cele de aur și de argint. 


Producţia aceasta nu se limita numai la obiectele de uz 
curent, ci s-a ridicat și la producţia de veritabile obiecte de 
artă. Produsele de uz curent cuprindeau butelii, căni, ibrice, 
farfurii, pahare, mici amfore, cutii transparente pentru me- 
dicamente, fiole pentru parfumuri, urne pentru păstrarea 
cenușei morților, figurine de zei, oameni și animale, amulete, 
piese pentru diferite jocuri (calculi), felurite bijuterii, mai 
ales perle de sticlă. |n secolul al II-lea produsele de sticlă 
deveniseră atît de ieftine, încît portul de coliere de mărgele 
de sticlă s-a generalizat. 

O dată cu extinderea producţiei de sticlă în Italia, ea s-a 
folosit în mari cantităţi și ca geam la ferestre. Mai înainte 
ferestrele erau astupate cu plăci semitransparente de mică 
(lapis specularis) ; acestea erau însă foarte costisitoare. Gea- 
murile de sticlă au ajuns să aibă o grosime de-abia o 
jumătate de centimetru — dovadă că progresele realizate în 
prelucrarea ei nu erau prea mari. Sticla era fixată fie direct 

în perete, fie într-un cadru de lemn sau de bronz, care se 
deschidea vertical, învîirtindu-se pe două balamale. Este ade- 
vărat că, dacă prin acea sticlă pătrundea lumina zilei, nu 
era posibilă priveliștea lumii dinafară. Pe de altă parte, cei 
săraci nu-și puteau permite nici atunci acest lux, păstrind 
tot vechile obloane sau jaluzele de lemn, care apărau doar 
de frig, fără a permite. să pătrundă lumina zilei ; de aceea 
locatarii erau obligaţi să stea pe întuneric sau să aprindă un 
opaiț. Folosirea sticlei s-a extins în casele celor bogaţi nu 
numai la ferestre, dar și în sălile de baie, la închiderea ar- 
cadelor perisulelor şi a lecticelor. 

Se pare că producția de sticlă de la Roma n-a ajuns să 
depăşească stadiul satisfacerii nevoilor de consum curente š 
cu alte cuvinte, ea nu s-a ridicat la un nivel artistic. într-a- 
devăr, sticla colorată, gravată, cea care imita pietrele pre- 
tioase pentru a fi folosită î în inele şi bijuterii de tot felul, toate 
aceste produse erau importate. Dovadă despre proveniența 
acestora dinafară o constituie ștampilele care poartă nume 
străine, greceşti sau orientale. Pe de altă parte, nu este exclus 
ca proprietarii unor astfel de ateliere, văzînd că Roma de- 
venise cea mai bună piaţă de desfacere pentru produsele lor, 
să se fi stabilit ei înșiși în capitala imperiului. 


Alte meşteşuguri i 


în afară de meșteșugurile expuse sumar în paginile prece- 
dente, mai existau și altele care nu pot fi trecute cu vederea 
dintr-o prezentare generală cum este cea de faţă. Astfel, 
variate meșteșuguri sint legate de prelucrarea lemnului. Unele 
din acestea au rămas multă vreme în cadrul economiei cas- 
nice, ca îndeletniciri ocazionale ale țăranilor ; altele s-au des- 
prins mai curînd, constituindu-se în meşteşuguri de sine stă- 
tătoare, pe măsură ce au sporit exigenţele și gustul pentru 
o viață mai confortabilă și mai luxoasă. 

Din prima categorie pot fi amintiți meșterii dulgheri 
(fabri tignarii), care executau în cele mai vechi timpuri co- 
libele primitive de pe colinele din regiunea cursului inferior 
al Tibrului, apoi, după trecerea din acest stadiu la acela al 
caselor de cărămidă nearsă, lucrările în lemn necesare unei 
construcții, ca grinzi, acoperișuri, porți, cerdacuri, scări etc. 
La început tot în sarcina lor cădeau și lucrările preliminare : 
doborirea arborilor, tăierea în trunchiuri și despicarea lor 

în bîrne sau scînduri ; toate aceste operaţii se făceau cu aju- 
torul securii, a penelor și a ferastrăului, urmind ca forma 
definitivă să se dea obiectelor necesare cu cuțitul sau cu dalta. 

Dintre meșteșugurile din categoria a doua amintim înainte 
de toate, fiind strîns înrudiți cu cei de mai sus, pe meșterii 
tîmplari (fabri subaedani sau intestinarii) ; aceştia confec- 
ționau ferestrele, tavanele și panourile ce se aplicau pe pereți, 
apoi, printr-o ulterioară și mai adincită specializare, cele 
mai felurite mobile. Pentru aceasta se foloseau nu numai di- 
feritele esențe de lemn din Italia, dar — mai ales în epoca 
imperială — se aduceau și numeroase esențe de lemn pre- 
tios din provincii ; astfel, pentru anumite mobile, cel mai 
scump era lemnul de tuia (citrum) adus din Mauretania. O 
dovada materială a dezvoltării pe care au luat-o diferitele 
ramuri de tîmplărie în această epocă este existența la Roma 
a unei străzi numite după ei (inter lignarios), în afara porții 
Trigemina. 

De prelucrarea pietrei erau legate mai multe îndeletniciri. 
Dacă pentru scoaterea ei din cariere se foloseau de obicei 
cei condamnaţi la munci grele și prizonierii de război, pentru 
fasonarea ei în vederea folosirii ca material de construcție 
exista o categorie de meșteri pietrari (/apidarii), care o 
ciopleau și-i dădeau o formă corespunzătoare (lapis quadra- 
tus) ; de aceea ei se mai numeau și quadratarii. Alţii aveau 
ateliere în care ciopleau monumente funerare, altare şi alte 
obiecte de piatră cu inscripții ; aceștia sint cunoscuţi sub nu- 
mele de /apicidae. Cei care erau specializaţi în cioplirea şi 
fasonarea marmurei pentru diferite întrebuințări se numeau 
marmorarii sau marmorarii Subaedani, dacă lucrau pentru 
decorația interioară a locuinţelor. 

Printre meşterii pietrari un loc aparte îl ocupau mozai- 
carii. Deși mozaicul (opus musivum) consta adeseori și din 
alte piese decît piatra, aceasta ocupa totuși un loc prepon- 
derent. Din Laţiu este cunoscută cea mai simpla și cea mai 
veche formă de mozaic, care se reducea la un pavaj format 
din bucățele de piatră tăiate într-o formă regulată și prinse 
între ele cu mortar și așa fel aranjate, încît formau un desen 
oarecare, fără să acopere întregul spațiu ; este așa-numitul 
pavimentum  Signinum, după localitatea Signia de unde își 
trăgea originea. Mai răspîndită era la Roma varianta de mo- 
zaic numită pavimenta tessellata, care consta din mici cuburi 
egale de piatră de diferite culori, formînd desene geometrice 
care acopereau întreg spaţiul ; această variantă de mozaic 

împodobea nu numai interiorul clădirilor, ci se afla și în 
locuri neacoperite. Ea s-a răspîndit și în provinciile romane ; 
asemenea mozaicuri au fost descoperite ȘI pe teritoriul patriei 
noastre. Mozaicul se folosea și la împodobirea pereţilor ; în 
aceste cazuri predomina însă sticla și alte materiale mai 
ușoare. 

O serie de meșteșuguri erau legate de construcţiile de la 
Roma și din alte orașe în ultima perioadă a republicii și de 
la începutul imperiului. Pronunţata diviziune a muncii în 
acest domeniu nu poate fi egalată de nici o altă ramură 
meșteșugărească ; aceasta constituie o dovadă elocventă a 
marii dezvoltări pe care au luat-o construcţiile de locuințe 
somptuoase ale familiilor senatoriale și ecvestre, înt-un cuvînt 
ale bogătașilor vremii. 

Printre meșterii constructori sînt amintiți : vărarii (calcis 
coctores), zidarii propriu-ziși (Sfructores), boltitorii (arcuarii), 
constructorii pereților interiori (parietarii), tencuitorii (fecto- 
res), lucrătorii în stuc (a/barii), lucrătorii care pregăteau 
mortarul (cementarii), cioplitorii de marmură (marmorarii) ; 
adeseori însă toţi aceștia sint numiţi cu termenul general de 
fabri. Dar, indiferent de numele sub care apăreau, ei erau 
fie oameni liberi, fie sclavi. 


La dezvoltarea meșteșugurilor de construcții au contri- 
buit și o serie de perfecționări tehnice. Astfel, meșterii zidari 
cunoşteau și foloseau rigla, echerul, firul cu plumb, sfoara 
zidarilor, lopata, sapa. Pe de altă parte, aparatura necesară 
transportării și ridicării blocurilor, în cazul construcţiilor 
de piatră, era destul de primitivă, așa că necesitau mari 
eforturi fizice din partea oamenilor. 

Legate de transportul materialelor de construcții s-au 
constituit numeroase îndeletniciri. Astfel, pentru transportul 
pe uscat erau conducătorii de catîri (muliones), conducătorii 
de animale de povară (iumentarii), cărăușii (catabolenses, vec- 
furarii), vizitiii (Cisiarii). Pentru transportul pe apă erau 
luntrașii (/intrarii), barcagiii (scapharii), plutaşii (caudicarii), 
încărcătorii de balast (saburrarii) etc. 

De alimentaţie erau legate unele meşteşuguri care s-au 
constituit pe măsură ce au sporit necesităţile de preparare a 
unor produse sau de procurare a lor; dintre acestea ne 
oprim asupra celor de brutar și de măcelar. 

Meșteșugul de brutar (pistor) s-a constituit la Roma în- 
tr-o epocă relativ tirzie ; cea mai veche știre o avem într-o 
comedie a lui Plaut, unde se face menţiune despre cumpă- 

rărea pîinii de la brutar ca despre un lucru obişnuit. Aceasta 
înseamnă că existau brutari pe la sfîrşitul secolului al III-lea 
sau începutul celui de-al II-lea. După mărturia lui Pliniu cel 
Batriîn, brutarii ar fi apărut la Roma numai după cel de-al 
treilea război macedonean, adică după anul 168 î.e.n.“ 
Brutarii trebuiau să se îngrijească și de prepararea făinii : 

de aceea, o brutărie (pistrinum) era prevăzută nu numai cu 
un cuptor și cu toate dependinţele lui, ci avea și o moară 
pentru măcinarea grăunţelor. Urmind a ne ocupa mai pe 
larg cu prepararea făinii în capitolul privitor la hrană, aici 
vom stărui îndeosebi asupra dezvoltării meşteşugului ca 
atare. Este necesar totuși să revenim asupra celor spuse la 
început cu privire la măcinat și să anticipăm asupra celor 
ce se vor spune cu privire la prepararea pîinii în măsura în 
care e vorba de anumite aspecte ale activității desfășurate 
de brutari. Astfel, brutarii, care preparau cantități mai mari de 
piine decît pentru trebuinţele unei singure familii, aveau ca 
anexe mori de dimensiuni mai mari, acționate cu animale sau 
chiar cu apă, pentru a obține cantităţile de faină necesare. în 
ceea ce privește prepararea pîinii, ei dispuneau de coveţi imense 
în care se frămînta aluatul de mai multe persoane în același 
timp. Exista, de asemenea, o mașină de frămîntat, care consta 
dintr-un vas mare și adîne de piatră, de formă circulară, avind 
în mijloc o grindă 'de lemn pusă în mișcare, cu ajutorul unei 
grinzi transversale, de sclavi sau chiar de un animal ; s-au 
descoperit mai multe exemplare în ruinele brutăriilor de la 
Pompei. Tot așa, după dospire, aluatul era scos din coveţi sau 
mașini de mai mulți lucrători, care-i dădeau forma de piine 
și-l puneau în cuptoare, și ele de dimensiuni cu mult mai mari 
În comparaţie cu cele "făcute pentru nevoile unei singure 
gospodării. 


Sorturile de piine din brutării erau mult mai numeroase 
decît cele din gospodăriile particulare, cu care ne vom ocupa 
într-un capitol următor ; aceste sorturi depindeau atit de cali- 
tatea făinii care era întrebuințată, cit și de destinația pe care 
pîinea urma s-o aibă. Important este de subliniat însă faptul 
că diferitele sorturi de pîine erau făcute de brutari diferiți ; 
într-adevăr, în inscripții sînt amintiți brutari specializați în 
piine albă (pistores candidarii), brutari care preparau piine de 
calitatea a doua (pistores similizinarii) sau de calitate infe- 
rioară (pistores clibanarii) etc. Aceasta este o dovadă elocventă 
* Plaut, Asinana, v. 200. 

* Pliniu, Naturalis Historia, XVIII, 107. 

despre existența unei pronunțate diviziuni a muncii printre 
brutari ; unii produceau piine de lux pentru virfurile claselor 
dominante, alții pentru oamenii de rînd. Brutarii mai preparau 
piinea ce se distribuia gratuit sărăcimu de la Roma în epoca 
imperială-(panis plebeius), precum și cea destinată soldaţilor 
(panis militaris, castrensis) sau marinarilor (panis nauticus) ; 
cea preparată pentru militari și marinari trebuia să se păstreze 
cît mai mult timp, de aceea durata coacerii ei era mai lungă, 
deci era mai curînd o piine-pesmet. 

Proprietarii brutăriilor conduceau și supravegheau toate 
fazele de preparare a pîinii, pe care o vindeau ei înșiși în 
prăvăliile proprii. Pentru efectuarea lucrărilor ci aveau nu- 
meroși muncitori, de obicei sclavi ; de altfel, înșiși brutarii- 
proprictari erau în majoritatea cazurilor liberți sau oameni de 
rînd, care prin munca lor se ridicau la o situație mai bună și 
făceau averi. Este cunoscut monumentul funerar ridicat la 
sfîrşitul epocii republicane în amintirea brutarului M. Vergilius 
Eurysaces de la Roma care, pe lingă inscripţie, este important 
și prin  basoreliefurile reprezentind diferite momente din 
munca brutarilor'. De asemenea, în picturile murale de la 
Pompei sint reprezentaţi brutari vînzind piine în prăvăliile lor. 

Importanţa meșteșugarilor brutari în viața economică a 
Romei este atestată de existenţa colegiilor (collegia pistorum) 
încă din ultimul secol al republicii, nu numai la Roma, dar și 
în alte orașe mai mari din imperiu. Aceste organizaţii aveau 
strînse legături cu statul care supraveghea şi controla activi- 
tatea lor ; edilii aveau și sarcina să vegheze ca piinea pusă în 
vinzare să fie de bună calitate, iar preţurile să nu fie prea 
mari ; de asemenea, ei făceau comenzile pentru cantităţile de 
piine necesare statului. Legăturile strînse cu statul mai erau 
determinate și de faptul că acesta le procura cantităţile de 
gñu de care aveau nevoie. Dar din secolul al III-lea e.n., 
cînd împărații au înlocuit distribuțiile de gru lunare cu canti- 
tăți corespunzătoare de pîine distribuită zilnic, colegiile bru- 
tarilor au devenit niște simple servicii de aprovizionare ale 
statului, care se ocupau nu numai cu prepararea, ci şi cu di- 
stribuirea pîinii pe baza tichetelor pe care le aveau cetăţenii 
îndreptăţiţi la piine gratuită sau cu preț redus; din brutari 
independenți, ci devin brutari însărcinați cu aprovizionarea 
publică (pistores pviblicae annonae), iar prăvăliile lor apar sub 
numele de brutării publice (pistrina publica) ; în secolul 
al IV-lea e.n. erau la Roma vreo 258 de asemenea brutării. 


` Corpus Inscriptionum Lalinarum, V1, 1958. 


69 





Brutarn preparau la început nu numai pîine, ci și diferite 
specialități de plăcinte sau prăjituri (placentae), căci era 
vorba, în definitiv, de aceeași materie primă, făina, de aceleași 
instalaţii, moară, cuptor, cu deosebirea că se mai foloseau pen- 
tru prepararea prăjiturilor ȘI anumite ingrediente, ca lapte, 
untdelemn și grăsime, sau aromate, ca mac, piper, susan, 
brînză, vin etc. Cu timpul însă dintre brutari s-au desprins 
unii care preparau prăjituri propriu-zise, ca o categorie specială 
de produse alimentare, cu nume deosebite ; aceștia sînt cofetarii 
(pistores dulciarii), în epoca imperială s-a produs o diferen- 
tiere și în rîndul acestora, deoarece gusturile tot mai rafinate 
și luxul meselor au determinat o specializare, cofetarii deose- 
bindu-se după felul prăjiturilor pe care le preparau. „Labo- 
ratoarele"” în care se preparau prăjiturile nu se deosebeau prea 
mult în ceea ce priveşte inventarul de brutăriile obișnuite, decît 
doar că atît moara cît și cuptorul erau mai mici, iar aluatul 
întrebuințat era de obicei nedospit; singura noutate consta în 
folosirea unor tipare, adică forme, în care se coceau prăjiturile. 


De dată tirzie este apariţia și dezvoltarea meşșteșugului 
independent de măcelar, cu toate că tradiţia istorică face men- 
iune de existența lui încă pe la mijlocul secolului al V-lea 
î.e.n. ° , cînd se pare că existau în Forul roman măcelării spe- 
ciale pentru carnea de oaie și de capră. Făcind însă o analogie 
cu meșteșugul de brutar, putem deduce că, după cum la 
început fiecare gospodărie își prepara pîinea în casă, tot așa 
se consuma ȘI carnea animalelor domestice crescute ȘI tăiate în 
cadrul gospodăriei casnice. Pieţele speciale pentru. vite mari 
(Forum boarium) sau pentru porci (Forum suarium), despre 
care se vorbeşte ca existind din cele mai vechi timpuri, se 
pare că erau destinate mai curînd pentru furnizarea animalelor 
de muncă sau de prăsilă decit ca rezervă de carne. 


Măcelarii au apărut atunci cînd nevoile de consum ale 
populaţiei mai numeroase de la Roma au depășit posibilitățile 
fiecărei gospodării de a-și asigura rezervele de carne şi s-a 
impus necesitatea aducerii ei dinafară, precum și distribuirea 
prin vînzare. După o știre transmisă de Titus Livius, se pare 
că meseria de măcelar exista în a doua jumătate a secolului 
al III-lea î.e.n. și că era destul de rentabilă ; el vorbeşte de- 
spre Caius Terentius Varro, unul din cei doi generali învinşi 
în lupta de la Cannae din anul 216, că avea origine nu nu- 
mai de jos, dar și de disprețuit, josnică, deoarece tatăl său 
fusese, după cît se spune, măcelar și că în exercitarea acestei 


* Titus Livius, Ab Urbe condita, III, 48, 5. 

meserii fusese ajutat și de fiul său, care numai mai tirziu, 
datorită avuției agonisite de către tatăl său, a putut primi o 
educație aleasă 7. Știrea aceasta mai arată că meseria de mă- 
celar era dispreţuită în epoca în care scria Titus Livius ; de 
altfel acest lucru este confirmat și de Cicero, care vorbea î încă 
de mai înainte în același fel’. 

în ultimele două secole ale republicii aprovizionarea Ro- 
mei cu carne a luat o amploare așa de mare, iar numărul mä- 
celarilor a crescut atît de mult, încît ei au constituit un im- 
portant colegiu meșteșugăresc. în epoca imperială acest colegiu 
a avut soarta celorlalte din sectorul aprovizionării, brutarii 
de pildă, fiind transformat într-o anexă a serviciului de apro- 
vizionare organizat de stat, cu toate privilegiile dar mai ales 
cu toate obligaţiile și riscurile specifice pe care le-am enu- 
merat în parte mai sus, precum și cu cele generale și comune 
oricărui colegiu meșteșugăresc, pe care le vom trece în revistă 
în subcapitolul privitor la colegii. 


încheiem această succintă trecere în revistă a meșteșugurilor 
cu prezentarea unuia care și-a cîştigat o oarecare reputație, 
nu atît prin necesitatea lui, cît mai ales pentru ilustrarea 
rolului pe care l-a avut moda în viaţa zilnică a romanilor; 
e vorba de meșteșugul de bărbier sau frizer (tonsor). După 
mărturia lui Varro, cei dintii bărbieri ar fi venit la Roma 
din Sicilia pe la sfîrşitul secolului al IV-lea î.e.n. ; din această 
ştire reiese că, probabil, numai în această perioadă vor fi fost 
deschise primele ateliere de bărbieri. Se pare că la început 
bărbierii își exercitau meseria în aer liber și numai într-o a 
doua etapă și-au organizat activitatea într-o prăvălie cu in- 
trarea din stradă (/onstrina). Pereţii ei erau acoperiți cu 
oglinzi de mari dimensiuni, iar pe polite săpate în zid sau 
de lemn erau expuse tot felul de instrumente, ca foarfece, 
brice, piepteni, fiare pentru frizat, cuțite pentru tăiat un- 
ghiile, pensete etc. ; de asemenea, se mai aflau diferite alifi, 
pomezi, esențe parfumate. în mijlocul sălii era un scaun fix 
eœ zidărie, cel puţin după cum rezultă din ruinele unei 
fonstrina de la Pompei, sau mobil de lemn, pe care stăteau 
clienții în timpul cînd erau serviţi de către patronul însuși 
sau de către unul din ajutoarele lui (circitor). 


Din cauza instrumentelor de bărbierit rudimentare, cei 
mai mulți romani apelau la serviciile unui fonsor ; excepție 


„Titus Livius, op. cit., XXII, 25—26. 
„Cicero, De officiis, I, 4. 
1 Varro, "Res rusticae, II, T A 

făceau marii bogătași care aveau în casă cîte un sclav special 
instruit pentru aceasta. De aici numărul mare de tonstrinae 
care se găseau pe toate străzile Romei ; unele, mai luxoase, se 
aflau chiar în apropierea Forului roman. Se pare că exista și 

o stradă a bărbierilor, cel puţin așa rezultă dintr-o inscripție 
în care se vorbeşte de ad tonsores în jurul templului Florei. 
Frecventate erau îndeosebi localurile din cartierul popular 
Subura. Unii magistrați edili, pentru a-și cîştiga popularitate, 
puneau la dispoziția publicului bărbieri pentru bărbaţi și 
coafori pentru femei ; așa a făcut, de exemplu, Agripa pe 
timpul lui August. în general, meseria de fonsor era renta- 
bilă ; acest lucru se vede și din faptul că mulți bogătași aveau 
ateliere în care lucrau sclavi instruiți special, iar cîștigul re- 
venea stăpinilor. Dar poeţi ca luvenal și Martial vorbesc ade- 
seori de proprietari de /onstrinae care s-au îmbogăţit de pe 
urma meseriei lor sau și-au cîștigat un mare renume g 

Pe lingă avere și reputație, unii bărbieri au ajuns să ocupe 
mari demnități în stat; astfel, în Arta Poeticå, Horaţiu amin- 
teşte de un bărbier la modă, Licinus, despre care scoliaştii 
spun că a fost libert al lui Cezar și mai tîrziu procurator al 
Galiei. Exemple numeroase se cunosc din timpul domniei lui 
Heliogabal, care încredința dansatorilor și bărbierilor cele mai 
înalte posturi. Tot aşa, la curtea împăratului Constanțiu, băr- 
bierul era un personaj important. 

Fapt este ca bărbierii se bucurau de mare popularitate nu 
numai pentru serviciile pe care le aduceau ca profesionişti, 
ci şi pentru că atelierele în care își exercitau meseria erau în 
același timp locuri de întîlnire și de conversație a clienților 
și a altor colportori de știri de tot felul. Această reputație o 
aveau frizeriile încă de pe timpul lui Plaut; printre locurile 
frecventate unde este căutat un personaj figurează și toate 
frizeriile . Cele mai multe zvonuri, clevetiri şi cancanuri se 
discutau și răspindeau de către clienții frizeriilor ; Horațiu 
vorbeşte despre ceva ce se ştia de la bărbieri ca ee un 
lucru de notorietate publică’. De altfel, patronul însuşi al 
localului avea tot interesul să E ba chiar să încurajeze 
discuțiile de acest fel, deoarece era unul din mijloacele cele 
mai eficiente pentru a-i atrage dar mai ales pentru a-i reține 
pe clienți să-și aştepte rîndul. 

Iuvena l, Satire, X, v. 225; Marțial, Epigrame, VII, 64. 

Importanța și mai ales numărul mare al meşteșugarilor din 
această ramură sînt atestate de existența colegiului bărbierilor, 
atit la Roma cit și în alte orașe ale Italiei. La cel de la Roma 
face cu siguranță aluzie inscripția amintită mai sus în legă- 
tură cu existenţa unei străzi întregi ad tonsores. Mai elocvent 
este un afiș electoral de la Pompei, din care reiese că băr- 
bierii constituiți în colegiu susțineau pe un candidat al lor 
la magistratura de edil municipal. 


Trăsăturile caracteristice ale meşteşugurilor romane 


După ce am trecut în revistă principalele meşteşuguri și 
am urmărit evoluția lor de-a lungul veacurilor, consider util 
să ne oprim asupra unor trăsături caracteristice, care ne pot 
oferi o privire de ansamblu asupra lor. 

O primă trăsătură caracteristică constă în faptul că, oricît 
de dezvoltate au fost anumite ramuri în cursul timpului, meș- 
teșugurile care au apărut în cadrul gospodăriilor domestice nu 
s-au desprins cu totul de ele. Așa, de exemplu, piinea mai 
continua să se facă în casă, nu numai în teritoriile rurale izo- 
late, dar și în centrele urbane, iar grinele erau măcinate cu 
ajutorul rîșnițelor de piatră, chiar și atunci cînd prepararea 
făinii și a pîinii devenise un meșteșug de sine stătător și cu 
caracter obștesc. Acest lucru este atestat de nenumăratele pie- 
tre de rișniță ce se găsesc pretutindeni unde există urme de 
viaţă romană. Același lucru se poate spune despre torsul şi 
țesutul lînii și inului ; mărturie stau atît prisnelele de fus, 
cit și greutăţile ce ţineau țesătura întinsă pe războiul vertical, 
descoperite și ele pretutindeni. în meșteșug de sine stătător 
s-a constituit, în schimb, vopsitul ţesăturilor. 

Dacă trecem la meșteșugurile propriu-zise de la orașe, ele 
se caracterizează prin ateliere mici, care erau în același timp 
Și prăvălii pentru desfacerea produselor. Proprietarul atelie- 
rului-prăvălie confecţiona el însuși — ajutat fiind de obi- 
cei de doi-trei sclavi sau muncitori liberi, uneori chiar de 
membri ai familiei proprii — produsele pe care le vindea apoi 
tot el. Ilustrative sînt în această privință casele descoperite la 
Pompei și la Ostia, cu încăperile lor strimte de ambele părți 
ale porţii, care nu erau altceva decit tocmai acele ateliere- 
prăvălii în care produsele treceau direct de la producător la 
consumator, fără să mai fie nevoie de intermediul negustorului, 

Dar producţia acestor ateliere mici sau mijlocii, oricît de 
mare ar fi fost ea, nu putea satisface, mai ales în unele ra- 
muri, toate nevoile de consum, ca să nu mai vorbim de export, 
în epoca imperială, alături de ele s-au dezvoltat și mari ate- 
liere, adevărate manufacturi care, așa cum am arătat mai sus 
cînd ne-am ocupat cu fiecare din principalele meşteşuguri în 
parte, produceau mari cantități de produse. Unele din aceste 
mari ateliere erau organizate ca anexe ale marilor gospodării 
agricole. După condiţii locale specifice, se dezvoltau ateliere 
de ţesături, de ceramică, de topitorie de fier, de bronz, de 
opaițe etc. 

In afară de acestea, mai existau mari ateliere indepen- 
dente, particulare, municipale sau de stat; printre acestea 
pot fi amintite marile ateliere de ceramică de la Arretium, ale 
căror produse dețineau un fel de monopol asupra produselor 
de acest fel și cunosc o răspindire în toate provinciile impe- 
riului. Același lucru se poate spune de un mare atelier de 
căldări din Campania, ale cărui produse au ajuns dincolo de 
hotarele imperiului, pînă pe ţărmul Mării Baltice. De ase- 
menea, ţesăturile, stofele și covoarele care se răspindeau pînă 
la graniţele imperiului nu puteau fi produse în mari cantităţi 
decît în aceste aşa-zise manufacturi. O dată cu secolul 

y] 
al III-lea și mai ales începînd cu secolul al IV-lea și-au făcut 
apariția marile ateliere, proprietate a oraşelor sau a statului; 
cele din urmă produceau îndeosebi pentru nevoile armatei. 


Dar aceste ateliere mari, particulare, municipale sau de 
stat, produceau, cum s-a arătat mai sus, numai în anumite 
ramuri ; de aceea, trăsătura caracteristică a meșteșugurilor o 
constituie, atit prin marele lor număr cît și prin varietatea 
lor, micile ateliere meșteșugărești. 


Colegiilemeşteşugăreşti 


Rolul preponderent al micilor ateliere în viața meşteșugă- 
rească romană ni-l arată și existenţa colegiilor meșteșugă- 
rești (collegia opificum). Aceste colegii erau o formă de or- 
ganizare a micilor meșteșugari liberi, după ramura pe care 
o profesau ; ele urmăreau anumite obiective determinate de 
gradul lor de dezvoltare și de anumite condiţii istorice con- 
crete. Astfel, se pare că în primele secole ale republicii, cînd 
meșteșugurile erau, așa cum s-a arătat mai sus, puţin dezvol- 


74 


tate, colegiile căutau în primul rînd să asigure membrilor lor 
îndeplinirea ceremoniilor legate de cultul divinității protec- 
toare și un teren comun pentru înmormintarea membrilor. 
Așa se explică existența unui templu al zeiței Minerva, pro- 
tectoarea meșteșugarilor, pe colina Aventinului. 

Apariţia colegiilor meșteșugărești este legată de dezvol- 
tarea meșteșugurilor în cursul timpului și de specializarea 
lor. Tradiţia istorică din secolul I e.n. atribuia înfiinţarea 
primelor colegii meșteșugărești lui Numa Pompiliu, al doilea 
rege al Romei ; dar și aici este evidentă acea tendinţă ma- 
nifestată în multe domenii la Roma de a acorda prestigiu 
unor instituții sau așezăminte prin vechimea lor. în orice 
caz, apariţia lor este legată de apariția și constituirea unor 
ramuri meșteșugărești ce se desprindeau treptat din economia 
casnică. De asemenea, apariția lor a mai fost determinată 
de dezvoltarea meșteșugurilor de pe urma creșterii pujerii 
romane. De aceea, se pare că primele colegii meșteșugărești 
au fost înființate de către meșterii lucrători în diferite me- 
tale, de ţesători, olari, argintari. 


în ultimele două secole ale republicii, cînd s-au desprins 
noi ramuri meșteșugărești, s-a înmulțit și numărul colegiilor. 
Din această epocă datează colegiile constructorilor de tot 
felul, al împletitorilor de frînghii, al cioplitorilor de 
piatră etc. îndeosebi în ultimul secol al republicii, numărul 
colegiilor a crescut simţitor, ceea ce este o dovadă a dezvol- 
tării meșteșugurilor. Existenţa acestora este atestată de nu- 
meroase inscripții. Astfel, la cele cunoscute pină acum, se mai 
adaugă colegiile măcelarilor, al florarilor, al căruţașilor, al 
bucătarilor, al împletitorilor de cununi, al dulgherilor, al 
împletitorilor de coșuri, al zarafilor. Mai mult încă: în 
cadrul unora dintre colegiile mai vechi se produce o spe- 
cializare mai adîncă. Astfel, pe lîngă colegiul general al 
cizmarilor (sutores), figurau caligarii, crepidarii şi solearii, 
adică producătorii specializaţi ai celor trei feluri de încăl- 
țăminte : caligae, crepidae şi soleae. Tot aşa, dintre ceramiști 
s-au separat în colegii proprii modelatorii de statuete (si- 
gillarii), ţiglarii (fegularii) ; în meșteșugurile de prelucrare 
a textilelor au apărut colegiile lucrătorilor în lînă (/anarii), 
al ţesătorilor de pînza de in (/inarii), al lucrătorilor care 
confecționau mantale (sagarii), al lucrătorilor care confecționau 
îmbrăcăminte (vestiarii), al vopsitorilor în purpură (purpu- 
rarii). în cadrul meșteșugurilor de prelucrare a metalelor se 
constată aceeași diviziune : alături de colegiul mai vechi al 





meșterilor aurari (aurifices), au apărut acela al lucrătorilor 
în bronz (aerarii), al lucrătorilor fierari (ferrarii), al lucrăto- 
rilor în plumb (plumburii) etc. 

Dar, lucru și mai important, paralel cu sporirea număru- 
lui colegiilor, în această epocă se schimbă și compoziţia lor 
socială ; astfel, pe lingă oamenii liberi de condiție modestă, 
denumiti do obicei plebei, au mai fost admişi în colegii liberți 
şi sclavi, cei dintîi avînd, ca și oamenii născuți liberi, ateliere 
proprii, iar cei din urmă lucrînd ca angajaţi. 

Această compoziţie mixtă a apropiat mai mult pe unii de 
alții, determiniild oarecare modificări și în obiectivele urmă- 
rite de către colegii. Pe lingă obiectivul inițial al cultului di- 
vinității protectoare ȘI al asigurării unui mormînt pentru 
membri, colegiile au devenit apărătoare ale intereselor profe- 
sionale comune, ridicînd prin aceasta prestigiul și stima la 
care aveau dreptul din partea societăţii pentru serviciile ce 
i le aduceau ca asociații de producători. Căci, în general, 
clasele exploatatoare aveau o atitudine de dispreţ faţă de 
meşteşuguri și față de cei ce le profesau ; era și aceasta o 
formă de manifestare a rupturii dintre munca fizică ȘI 
munca intelectuală, trăsătură caracteristică a oricărei socie- 
tăți bazate pe exploatare. în această epocă atitudinea de 
dispreţ faţă de meșteșugari era ȘI mai accentuată, ca urmare 
a faptului că în rândurile lor pătrunseseră numeroși oameni 
fără drepturi depline — liberții — și chiar unii lipsiți cu 
totul de orice drept — sclavii. Pe de altă parte, această ati- 
tudine faţă de ei a contribuit într-o și mai mare măsură la 
apropierea dintre meșteșugarii dintr-o anumită ramură, oa- 
meni liberi, liberți și sclavi. De aici caracterul de clasă tot. 


mai pronunţat al colegiilor și poziţia lor față de clasa se- 
natorială. 


Încă din secolul “1 î.e.n există date interesante privitoare 
ia atitudinea de dispreţ față de meşteşuguri și față de cei ce 
se îndeletniceau cu ele. Astfel, oratorul Cicero considera 
numai agricultura îndeletnicire demnă de un om liber ; despre 
meșteșugari spunea că toţi, fără deosebire, au o îndeletnicire 
de rang inferior, deoarece el nu vedea nimic onorabil, demn, 
într-un atelier meșteșugăresc . La începutul epocii impe- 
riale, filozoful Seneca este și mai categoric ; el combate cu 
înverșunare teoria lui Posidoniu, contemporanul mai în vîrstă 
și maestru al lui Cicero, potrivit căreia meșteșugurile ar fi 

fost inventate de către înțelepții care i-au condus pe oameni 
în veacul de aur, susținînd că toate invențiile din toate 
timpurile ar fi fost făcute numai de sclavi Și că nu este 
posibil ca înţelepţii să se fi ocupat cu meşteşugurile, care 
sînt îndeletniciri de sclavi“ 

Era firesc așadar ca, în această atinosferă de dispreț, oa- 
menii liberi disprețuiți pentru că se ocupau cu meșteşugurile 
să se apropie de liberţi și de sclavi ; evident, rol preponde- 
rent jucau plebeii, ca unii care aveau, în majoritatea cazu- 
rilor, în proprietatea lor mijloacele de producție şi se 
bucurau din plin de prerogativele libertății, iar liberții ȘI 
sclavii erau înglobați în masa acestora și se identificau cu 
interesele lor. 

Colegiile reprezentau în secolul I î.e.n., de pe urma acestei 
apropieri, şi o forță politică pe care au încercat să și-o atragă 
de partea lor unii fruntași politici pentru satisfacerea ambi- 
țiilor lor cic a pune mîna pe conducerea statului. îndeosebi au 
făcut acest lucru, dar fără succes deplin, Catilina și Clodius ; 
ceea ce-l face pe Cicero să vorbească despre colegii ca despre 
niște organizaţii de răzvrătiți în favoarea celor ce voiau să 
Zeuduie statul roman din temelii. 


Teama pe care această forță politică a colegiilor o inspira 
clasei senatoriale a determinat organele de guvernămînt de la 
Roma să interzică funcţionarea lor, sub cuvînt că membrii 
acestora se întruneau nu pentru interese profesionale, ci pen- 
tru a unelti împotriva republicii. Este adevărat că, profitînd 
de conjurația lui Catilina, în care au fost amestecate și citeva 
colegii meșteșugărești, senatul le-a desființat pe cele mai 
multe, menţinind numai pe acelea care nu erau socotite pri- 
mejdioase pentru siguranța statului. 


Această măsură n-a durat multă vreme, căci în anul 
58 î.e.n. tribunul plebeu Clodius, printr-un vot al adunării 
poporului, a dat din nou vechilor colegii dreptul de func- 
ționare, precum și libertatea de a se înființa altele noi. Urma- 
rea a fost sprijinul necondiționat pe care colegiile l-au dat 
lui Clodius în acţiunile lui de democratizare a vieţii publice 
de la Roma. La acest sprijin se referă Cicero atunci cînd 
îl acuză pe Clodius că „i-a înarmat pe cei săraci împotriva 
celor bogaţi, pe sclavi împotriva stăpînilor' "în timpul dic- 
taturii sale, Cezar a adus oarecare îngrădiri existenţei și func- 
ționăm colegiilor. La începutul epocii imperiale, August a 

permis funcţionarea unora dintre colegiile mai vechi și care 
erau socotite de utilitate pentru economia romană, dar pe 
baza unor autorizaţii speciale, rezervîndu-și dreptul de control 
asupra întregii lor activități. Aceste dispoziţii au fost, în gene- 
ral, aplicate și de împărații următori, pînă la Marcu Aureliu, 
care le-a dat mai mare libertate de funcționare, precum și 
unele privilegii. 

în epoca imperială, mai ales o dată cu apariția primelor 
simptome de criză în economie, colegiile meșteșugărești au 
suferit transformări radicale. De acum ele nu se mai bucură 
de relativa libertate de mai înainte, deoarece statul intervine 
în viaţa şi activitatea lor, stabilindu-le obligaţii precise și 
dîndu-le o organizare oficială. Colegiul devine, pentru fie- 
care ramură meșteșugărească, obligatoriu, căci toate înde- 
letnicirile economice sînt ridicate la rangul de funcții publice. 
Mai mult încă: apartenența la un colegiu se transmite din 
tată în fiu, ceea ce înseamnă că meșteșugurile devin ereditare. 
Membrii colegiilor sînt supuși unor “obligaţii care privesc nu 
numai bunurile, ci și propria lor persoană ; ei răspund cu 
averea lor de producerea cantităților de mărfuri ce le-au 
fost impuse, iar cu persoana în sensul că trebuie să lucreze 
zi şi noapte pentru asigurarea producerii acelor cantități. 


Este adevărat că, în schimbul acestor obligații, membrii 
colegiilor se bucurau și de anumite privilegii ; printre acestea 
figurează scutirea de anumite impozite directe, scutirea de 
anumite magistraturi municipale, de care în această epocă 
erau legate și mai multe riscuri, dar cel mai mare privilegiu 
era, în aparenţă, scutirea de obligațiile militare ; în aparență 
numai, deoarece acesta era în primul rînd un interes al sta- 
tului de a-și avea asigurată producţia. Pe lingă aceste privi- 
legii cu caracter mai general, existau anumite privilegii spe- 
cifice unor anumite colegii ; de exemplu, membrii colegiului 
brutarilor primeau cereale cu preţ redus etc. 


Deși toate colegiile îndeplineau funcţii oficiale, printre 
ele erau totuși unele, mai ales cele ce se ocupau cu aprovi- 
zionarea populaţiei, cu un mai pronunţat caracter obștesc 
(brutarii, măcelarii etc), iar altele cu pronunţat caracter 
particular (zarafiui, lemnarii, olarii etc.) ; de caracterul aces- 
tor îndeletniciri depindeau în bună parte și sarcinile, care 
erau mai grele pentru cei din categoria întîi, precum și 
privilegiile. 

Dacă despre organizarea, funcționarea și sarcinile cole- 
giilor avem știri relativ precise, nu cunoaștem ce salarii 

primeau meșteșugarii în diferitele ramuri ; căci în aceasta 
epocă nu mai putea fi vorba de câştiguri realizate de pe 
urma muncii prestate, ci de o sumă fixată de autoritatea de 
stat. Știrile pe care le dă edictul de prețuri al împăratului 
Dioclețian la începutul secolului al IV-lea are inconvenien- 
tul că datează dintr-o epocă de criză gravă economică, deci 
e vorba de măsuri excepționale, care nu pot fi extinse în 
timp ; în afară de aceasta, prețurile stabilite de el nu repre- 
zintă cursul normal, ci cifra maximă, deci nu oglindesc 
situația reală. Se pare însă că meșteșugarii erau așa de prost 
plătiți, încît nu-și puteau asigura traiul lor ȘI al familiilor 
lor. Nemulţumirile lor se oglindesc în unele izvoare literare, 
care vorbesc de mișcări ale membrilor unor colegii care nu 
se impăcau cu situația creată ; mai cunoscută este aceea a 
colegiului de la monetăria statului, pe timpul împăratului 
Aurelian. De asemenea, dintr-un edict de la sfîrșitul seco- 
lului al IV-lea reiese că s-au luat măsuri aspre împotriva 
minerilor rău plătiți pentru munca lor grea, precum și de 
urmărire a fugarilor și a celor ce le dădeau găzduire. Orice 
încetare sau încetinire a lucrului era considerată crimă ȘI se 
pedepsea cu cea mai mare asprime. 


Rolul sclavilor în producția meşteşugărească 


După cum s-a amintit pe scurt la începutul acestui capi- 
tol, romanii s-au îndeletnicit, din cauzele arătate, mai tirziu 
cu meșteșugurile, pe măsură ce acestea s-au desprins de gos- 
podăria casnică. De-abia în secolul al II-lea î.e.n. se poate 
vorbi de meșteșuguri mai dezvoltate și caracterizate printr-o 
adîncă și pronunţată diviziune a muncii și printr-o specia- 
lizare a producţiei. S-a mai arătat de asemenea care a fost 
nivelul pînă la care a ajuns dezvoltarea meșteșugurilor. Toate 
aceste reveniri sint necesare pentru a înţelege de ce, spre 
deosebire de agricultură, rolul sclavilor în producția mește- 
șugărească a fost, comparativ, mult mai redus. S-a arătat 
că în micile ateliere mîna de lucru era aproape exclusiv li- 
beră, cea sclavagistă reducîndu-se doar la unul sau doi sclavi. 
Dar, o dată cu cucerirea bazinului Mării Mediterane, cînd 
s-au scurs spre Roma și Italia mari mase de sclavi, aceștia 
au început a fi folosiți în număr mai mare în atelierele 
meșteșugărești. Chiar Și în ceea ce privește îndeletnicirile 
meșteșugărești din cadrul gospodăriei casnice, locul oamenilor 

liberi l-au luat sclavii. Este semnificativă în această privință 
o reflecţie plină de amărăciune a lui Cato cel Bătrîn, care 
spune ca matroanele romane din timpul sau și-au pierdut 
bunul obicei de a mai toarce lina, ceea ce presupune că 
acest lucru îl făceau acum sclavele. 

în afară de partea pe care o luau, sub o forma sau alta, 
sclavii în producția meșteșugărească din cadrul gospodăriei 
casnice sau a micilor ateliere, au existat în această perioada 
numeroase cazuri cînd unii proprietari au deschis ateliere în 
care lucrau numai sclavi, producînd nu numai pentru nevoile 
proprii, ci şi pentru desfacere. Aceasta era o formă superi- 
oară de exploatare a muncii sclavilor, care aducea stapini- 
lor venituri mai mari, căci era vorba de sclavi specializați în 
anumite ramuri meșteșugărești, cumpăraţi ca atare cu mult 
mai scump, sau chiar instruiți în propriile ateliere. Cu timpul, 
unii din sclavi erau eliberați, ca răsplata pentru meritele 
ciștigate față de stăpîn ȘI puşi, în calitate de libera, în 
fruntea atelierului în care lucraseră mai înainte ca sclavi. 


Cu tot numărul marc al sclavilor în aceste ateliere, pro- 
ducția lor nu era precumpănitoare în cadrul general al eco- 
nomiei meşteşugăreşti ; precumpănitoare era aceea a micilor 
ateliere conduse de oameni liberi. Nici chiar așa-zisele manu- 
facturi de la începutul epocii imperiale nu au adumbrit acest 
caracter al producției meșteșugărești. Totuși, datorită parti- 
cipării sclavilor la  îndeletnicirile meșteșugărești, acestea au 
fost în general desconsiderate, ca unele care dădeau acces ȘI 
muncii sclavilor. în felul acesta, meșteșugurile, ca ocupaţii 
manuale, au fost pecetluite cu acelaşi dispreț cu care erau 
toate îndeletnicirile accesibile și sclavilor. 


NEGOŢUL ŞI CĂMĂTĂRIA 


Condițiile specifice de dezvoltare a comerțului roman 


Prin poziția ei geografică, Roma era destinată să devină 
piața principală a Italiei centrale. Situată la o distanță nu 
prea mare — aproximativ 20 km — de țărmul mării, ea nu 
putea rămîne în afara traficului intens din bazinul occidental 
al Mării Mediterane. Pe de altă parte, Roma stăpînea malul 
sting al rîului Tibru, care constituia un drum comercial 
frecventat pînă departe spre interiorul Peninsulei Italice. 
Acest drum se întretăia tocmai în dreptul Romei cu drumul 
de uscat care ducea din Etruria spre partea de sud a La- 
țiului și spre Campania. 

Aceste condiții geografice prielnice au fost îngrădite de 
anumiți factori cu mai mare pondere în dezvoltarea comer- 
tului, în primul rînd este dezvoltarea lentă a economiei 
agricole și meșteșugărești romane, care a imprimat apoi 
același ritm de dezvoltare şi vieții comerciale. Perioada 
îndelungată a economiei pastoral-agricole a ţinut pe romani 
în stadiul gospodăriei casnice, aproape toate cele necesare 
fiind produse în cadrul ei. Separarea relativ tirzie a meşte- 
șugarilor de agricultori a determinat și apariția tirzie a celei 
de-a treia mari diviziuni sociale a muncii, adică apariția 
unei clase distincte de negustori. | 

La acești factori de natură internă se mai adaugă și unii 
externi, a căror acțiune n-a fost determinantă, dar care au 
grăbit sau încetinit procesul acesta social-economic atît de 
complex. Acest factor îl constituie existența în vecinătatea 
statului roman a unui comerţ înfloritor exercitat de alte 
populaţii, care au acaparat pentru multă vreme monopolul 
schimburilor de pe teritoriul Italiei întregi, precum și de 
pe mările înconjurătoare. La nordul Romei erau etruscii 

care, din regiunea cuprinsă între Tibru la sud și Arnus la 
nord, s-au revărsat atit spre Galia Cisalpină, cît și spre 
Laţiu și Campania, avind în mina lor toate căile comer- 
ciale de uscat și din Marea Tireniană și Marea Adriatică. 
Pe de altă parte, în sudul Italiei erau numeroasele colonii 
grecești — de aici numele de Grecia Mare dat acestei re- 
giuni —, ale căror flote comerciale brăzdau mările din apro- 
piere. Concurenţii acestora, mai ales în bazinul occidental 
al Mediteranei, erau cartaginezii, care după lupte înverșu- 
nate au reușit să le limiteze sfera de activitate, întinzîndu-și 
ei preponderența pentru vreme îndelungată, pînă în seco- 
lul al III-lea î.e.n. 


Față de aceste forțe economice externe, Roma era, pe de 
o parte, pusă într-atit de mare inferioritate, în raport cu sta- 
diul ei de dezvoltare, încît nu putea face altceva decit să 
menţină bune raporturi cu acele popoare, recunoscîindu-ie 
supremaţia comercială. în felul acesta, s-ar putea vorbi 
de o stagnare temporară a comerțului roman, stagnare deter- 
minată de forța copleșitoare a vecinilor. Pe de alta parte, 
prin contactul cu aceste mari puteri comerciale, în primul 
rînd, și în ordine cronologică cu etruscii, romanii au știut 
să tragă toate avantajele pentru dezvoltarea propriului lor 
comerţ. Aceste avantaje urmau să fie și mai mult valorifi- 
cate treptat, treptat, dar mai ales după ce Roma și-a întins 
stăpînirea asupra Italiei întregi. 


Poziţia preponderentă pe care o deţinuseră multă vreme 
aceste populaţii în activitatea comercială a Italiei s-a re- 
simțit și asupra dezvoltării ulterioare a comerțului roman, și 
anume atunci cînd, în urma expansiunii, el a cuprins întreaga 
peninsulă, apoi s-a extins în Mediterana occidentală, în Gre- 
cia și chiar în Orientul elenistic. într-adevăr, pentru o lungă 
perioadă de timp, care începe cu epoca în care comerțul 
roman a depășit raza orașului Roma și regională a Italiei, 
cuprinzind bazinul mediteranean, și pină la sfirșitul republi- 
cii, cei care se ocupau cu astfel de activități nu erau romani, 
ci greci din coloniile din Italia de sud, precum și negustori 
din Campania. De altminteri, în sudul Italiei era în acest 
timp și cel mai important port comercial al Romei, Puteoli, 
în golful napolitan. Evident, activitățile comerciale ale aces- 
tora se desfășurau strîns legate de economia statului roman. 

Cele mai vechi locuri de schimb din Roma 


Roma însăși era din cele mai vechi timpuri un centru 
pentru schimburi comerciale. Este adevărat însă că aceste 
schimburi se reduceau la puţine produse și în cantități mici. 
Schimburile se făceau la început la târgurile sau oboarele 
ce aveau loc de obicei o dată la opt zile, adică în fiecare 
a noua zi; de aici numele de nundinae (novem dies) ce se 
dădea zilei în care se ţinea tîrgul. 

Tîrgurile se țineau în Forul roman, care la începuturile 
epocii republicane nu era destinat numai pentru activitățile 
politice oficiale, ci servea şi ca piață pentru schimburi. in 
acest scop existau la extremitățile lui de sud și de nord cite 
un rînd de prăvălii ( tabernae). Aceste prăvălii erau la în- 
ceput probabil nişte barăci de lemn ; ele erau proprietatea 
statului, care le închiria vînzătorilor, printre care figurau 
ȘI măcelarii. Tot în aceste prăvălii, mai tirziu, după cuce- 


rirea întregii Italii, făceau zarafii schimburile dintre dife- 
ritele monede italice. 


După ce Forul roman a devenit un loc rezervat exclusiv 
pentru activitățile politice de tot felul, tîrgul comercial a 
fost mutat într-o piață mai mare, numită macellum. Apoi, pe 
măsură ce se dezvoltau schimburile, s-a construit o piaţă 
specială pentru vinzarea legumelor (Forum olitorium), si- 
tuată pe terenul dintre porta Carmentalis și pantele Capi- 
toliului dinspre riul Tibru. Mai jos de această piaţă se în- 
tindea, pe marginea rîului, terenul rezervat pentru tîrgul 
de vite (Forum boarium). Nici piaţa de legume, nici tirgul 
de vite nu aveau nici un fel de instalaţii speciale ; erau te- 
renuri libere, unde producătorii își așezau legumele pe pă- 
mînt, iar proprietarii sau negustorii de vite stăteau alături 
de vitele lor în așteptarea cumpărătorilor. 

Roma făcea în această epocă schimburi și cu populaţiile 
din imediata vecinătate ; în acest scop aveau loc mari bil- 
ciuri la anumite intervale de timp, unele din ele legate de 
cultul vreunei divinități sau numai de locuri unde se puteau 
aduna locuitorii de prin împrejurimi. Astfel de bilciuri se 
țineau în diferite localități la templul divinității sabine Fe- 
ronia sau la poalele Muntelui Soracte. Romanii duceau spre 
vinzare la aceste bilciuri lemn, sare și vite, care multă vreme 
au fost singurele lor produse pentru export; în schimbul 
acestor produse, ei primeau bucăţi de metal brut sau pre- 
lucrat în unelte și vase necesare gospodăriei. 

Evoluția formelor de schimb 


Cea mai veche formă de schimb întrebuințată de romani 
era trocul, adică schimbul de produse pentru alte produse, 
de exemplu lemn pentru metal, sare pentru ceramică etc. 
într-a doua etapă s-a recurs la un ait mijloc, considerat 
mai puţin greoi și mai puţin defectuos ; anume, dat fiind că, 
din toate produsele destinate vinzării în afara Romei, vitele 
erau cele care reprezentau o mai mare valoare, ele au început 
a fi întrebuințate ca valoare intermediară de schimb. Aceasta, 
se înțelege, într-o vreme cînd creșterea vitelor avea rol pre- 
ponderent în îndeletnicirile romanilor și, prin urmare, le 
procura și cele mai multe produse pentru schimb. De altfel, 
însuși termenul folosit mai fârziu de către romani pentru bani 


(pecunia) nu este altceva decit o derivație a cuvîntului care 
designa vitele (pecus). 


Mai tîrziu, cînd, în urma sporirii populației statului ro- 
man, se simțea nevoia de a se importa cereale, schimburile 
au luat o mai mare amploare. Producția locală nemaiputînd 
satisface necesitățile de hrană, romanii au intrat în relații 
de schimb cu regiunile din sudul Italiei, Campania și Sicilia, 
de unde importau mari cantități de cereale. Tradiţia istorică 
datează aceste schimburi încă de la începutul secolului 
al V-lea î.c.n. Concomitent cu produsele agricole au mai fost 
aduse din sud și vase grecești artistic colorate, precum și 
unele ţesături de purpură feniciană pentru a satisface exi- 
genţele de lux ale patricienilor. 

Cantităţile mari de cereale erau transportate din sudul 
Italiei pe mare pînă la gura Tibrului, iar de aici pe fu în 
sus pînă la poalele Aventinului ; în acest punct malul stîng 
oferea condiţii prielnice pentru toate activităţile unui port. 
Tradiţia istorică atribuia întemeierea portului Ostia la văr- 
sarea Tibrului unuia din cei șapte regi, prin secolul al VII-lea 
î.c.n. In realitate Ostia e o colonie întemeiată de romani 
mult mai tîrziu, probabil pe la mijlocul secolului al IV-lea ; 
nu este însă exclus ca în acel loc să fi existat o așezare ome- 
nească mai veche, ceea ce presupune că la gura Tibrului 
exista un trafic maritim intens. în schimbul cerealelor aduse 
din sudul Italiei, Roma și Laţiu — înglobat în această 
epocă în statul roman — aveau puține mărfuri de dat ; se 
pare că ele se reduceau la unele produse destul de rudimen- 
tare de ceramică și de obiecte de metal cu incrustaţii. Totuşi, 
pentru a obține cantităţile de cereale de care aveau nevoie 

în condiţiile de schimb ale trocului, romanii se vedeau puși 
în situația de a cumpăra aramă brută din Etruria, lînă şi 
piei brute de la păstorii din Munţii Apenini, pe care le 
transportau apoi în Grecia Mare. 

O altă etapă în dezvoltarea mijloacelor de schimb, după 
aceea a trocului, o constituie aceea a unor lingouri de arama 
brută cîntărite (acs rude), dar fără efigie și fără nici o altă 
marcă ; ele erau cîntărite, în momentul încheierii tranzac- 
tiei de vînzare- cumpärare, cu ajutorul unei balanțe, de 
aceea vînzarea se şi numea „prin aramă și balanță" (per 
aes et libram). Unitatea de măsură a greutății era livra 
de 327 g., dar lingourile puteau avea greutăți cu mult mai 
mari. Sistemul s-a mai perfecționat prin faptul că de la un 
timp lingourile de bronz erau garantate de către stat în 
ceea ce priveşte puritatea metalului, apoi aveau reprezentate 
pe ele animale în relief sau numai capete de bou sau de oaie, 
rămășiță a timpului cînd vita era etalon de schimb. 


Este adevărat că și tranzacțiile cu aceste valori erau 
destul de greoaie, ceea ce făcea ca schimburile să se dez- 
volte într-un ritm încetinit față de sporirea nevoilor ; cîntă- 
rirea lingourilor şi tăierea lor erau operații care cereau 
timp. Aceasta a impus pe la mijlocul secolului al TV-lea î.e.n. 
apariția unei monede oficiale. Romanii au bătut la început 
monede de bronz cu etalonul de o livră (as), avînd însă mai 
multe subdiviziuni şi .multipli, iar mai tîrziu, în prima ju- 
mătate a secolului al III-lea, monede de argint, al căror 
etalon era denarul (denarius) ; în ceea ce priveşte raportul 
dintre aceste două monede, el era de 10 aşi de aramă peti- 
tru un denar de argint. Denarul avea ca subdiviziune ses" 
terțul, care echivala cu un sfert din moneda etalon. 


Cu toate avantajele pe care le prezenta moneda de aramă 
faţă de lingourile de aramă, sistemul de schimb cu ajutorul 
ei nu a mai corespuns atunci cînd s-au intensificat relațiile 
de schimb cu coloniile greceşti din sudul Italiei ; se impunea 
necesitatea baterii unei monede de metal prețios, care sà 
poată servi volumul sporit al schimburilor de cereale, vite 
şi numeroase unelte şi produse meşteşugăreşti, să fie mai 
ușor de mînuit și de transportat, iar valoarea lui să fie mai 
mare. în fața acestei situații, romanii s-au văzut nevoiți 
să achiziționeze metalul prețios de la alte populații, din 
Hispania sau din Macedonia, pentru a-şi bate moneda de 
argint. De asemenea, cucerirea Tarentului, în anul 272, a 

făcut să ajungă în mîinile romanilor mari rezerve de metal 
preţios, care a fost pus apoi la dispoziția monetăriei statului 

In Italia propriu-zisă, romanii și-au extins relaţiile de 
schimb pe măsură ce diferitele regiuni cădeau sub stăpînirea 
Romei ; evident, ei știau să tragă toate foloasele de pe poziţia 
lor de hegemoni, aşa încît aceste relații echivalau cu o altă 
formă de exploatare a populațiilor italice. Este semnificativ 
în această privinţă faptul că, pentru pătrunderea comerţului, 
căile au fost aceleași care serviseră înainte pentru cucerirea 
militară. 

în general vorbind, baterea unei monede de metal preţios 
a creat condiţii deosebit de prielnice pentru dezvoltarea co- 
merțului. Apariţia acestui important instrument de schimb 
concomitent sau imediat după ce Roma şi- a asigurat supre- 
maţia asupra Italiei întregi, îndeosebi asupra părții ei de sud, 
unde se aflau cele mai active pieţe comerciale, a avut con- 
secințe incalculabile pentru dezvoltarea interioară a comer- 
tului roman. în ceea ce privește tranzacţiile comerciale * ex- 
terne, acestea au primit un mare avînt prin apariţia unei 
monede de metal prețios, care putea fi uşor negociabilă cu 
alte monede similare de pe piața schimburilor; în felul 
acesta, au luat un mare avînt cumpărările, vînzările și alte 
operaţii comerciale mai complexe. 


Centrele comerciale mai importante 
ale orașului Roma 


După ce Roma a pus stăpinire pe întreg bazinul Mării 
Mediterane și pînă la sfîrşitul republicii,, schimburile comer- 
ciale au cunoscut o dezvoltare incomparabil mai amplă decît 
înainte ; ele cuprindeau nu numai teritoriile cucerite, ci s-au 
extins și la populaţiile care trăiau în afara frontierelor vastu- 
lui imperiu. Circulaţia mărfurilor prelucrate și a materiilor 
prime atît în Italia, cît și în afara ei a luat proporții nemai- 
întilnite. Ne vom opri aici doar asupra cîtorva aspecte care 
sînt mai strîns legate de ocupațiile negustorești ale romanilor. 

în această activitate comercială intensă, obiectivul spre 
care convergeau resursele unei lumi întregi era orașul Roma. 
Ceea ce, bineînţeles, nu înseamnă că, pe lîngă centru politic, 
Roma ar fi devenit și un centru comercial tot așa de impor- 
tant ; dar ea avea nevoie de produsele de tot felul venite de 
pretutindeni pentru a face față nevoilor și, în același timp, 
exigenţelor impuse de poziția pe care o ocupa într-un vast 

imperiu. Este vorba deci de o circulație de mărfuri în sens 
unic, dinafară spre Roma; chiar dacă nu putea să ofere 
în aceeași măsură mărfuri pentru export, ea avea alte mij- 
loace pentru a echilibra balanța comercială. 

Mărturie despre comerțul activ ce exista la Roma după al 
doilea război punic este amploarea pe care au luaţ-o insta- 
laţiile portului fluvial de pe malul sting al Tibrului, la 
poalele Aventinului, care a devenit o adevărată piaţă comer- 
cială (emporium) a capitalei. Portul a fost lărgit, au fost 
construite noi cheiuri, s-au ridicat portice, antrepozite, ma- 
gazii, docuri; toate acestea urmăreau unicul scop de a putea 
cuprinde și adăposti mărfurile ce se scurgeau din toate păr- 
tile lumii. Depozite similare au fost construite și în alte 
cartiere ale Romei, fie pe cheltuiala statului, fie prin grija 
unor speculanţi care le dădeau apoi în chirie. 

Cu populaţia ei numeroasă în continuă creștere, precum 
şi cu pretenţiile tot mai numeroase ale unei vieţi de lux, 
Roma avea nevoie de contribuţia tuturor ținuturilor supuse. 
Evident, după ce fuseseră pustiite de vilvătaia războaielor și 
jefuite de către generalii învingători, acestea mai aveau o 
singură cale de scăpare : să vindă la preţuri stabilite arbitrar 
de către Roma produsele muncii locuitorilor lor; ba uneori 
reușeau chiar să profite de pe urma gustului pentru fast și 
lux al păturilor conducătoare din capitala imperiului, după 
ce le satisfăceau necesitățile imediate de hrană. în felul acesta, 
afluxul produselor creștea mereu, sporind și numărul și 
cîștigul acelora care jucau rolul de intermediari între pro- 
ducători și consumatori. 


Mărjurile ;i volumul schimburilor 


înainte de toate, Roma continua să importe, ca şi în 
epoca precedentă, cereale din țările mediteraneene, extinzind 
acum zonele de aprovizionare din Sicilia, prin Africa și 
Egipt, pînă în cîmpule roditoare ale Asiei Mici ; la acestea 
se adăugau apoi vinuri din diferite regiuni ale bazinului me- 
diteranean, fructe și animale pentru carne; din Galia, 
Hispania și ţările Pontului veneau brânzeturi Și pește sărat. 
Pe de altă parte, pentru satisfacerea exigenţelor crescînde de 
îmbrăcăminte și case somptuoase, se importau stofe fine, 
covoare și diferite obiecte de sticlă din marile centre mește- 
șugărești din Asia Mică, Siria și chiar Alexandria Egiptului. 

Din Grecia se aduceau chiar opere de artă ; după ce multe 
orașe fuseseră jefuite de către generali și magistrați de nu- 
meroase sculpturi și picturi pentru împodobirea templelor și 
a localurilor publice de la Roma, se mai găseau și simpli 
particulari bogaţi care-și împodobeau casele. Cicero, de 
exemplu, într-o scrisoare îl ruga pe prietenul său Atticus, 
care se stabilise la Atena, să-i cumpere și să-i trimită statui 
și alte opere de artă pentru a-și împodobi vilele de la 
Tusculum şi Forniiae ^. 

Dar, vorbind despre volumul schimburilor comerciale din 
acea perioadă, ar fi greșit să le comparăm cu cele din zilele 
noastre ; pentru a ne feri de această greșeală, este necesar să 
stabilim anumite limite. In primul rînd, volumul produselor 
agricole nu putea fi prea mare, deoarece țăranii din regiunile 
amintite, cu mici excepţii, produceau mai mult pentru con- 
sumul propriu decît pentru vinzare. Tot așa, volumul pro- 
duselor meșteșugărești ce se vindeau pe piață era limitat, pe 
de o parte datorită nivelului scăzut al forțelor de producţie, 
iar pe de alta din cauză că în multe gospodării se mai pro- 
duceau încă uneltele necesare. 

în ceea ce-i privește pe consumatori, nu trebuie să pier- 
dem din vedere că cei bogaţi de la Roma care-și puteau per- 
mite satisfacerea tuturor gusturilor și capriciilor formau o 
pătură foarte redusă, iar masa mare a populaţiei era nevoită 
să se mulțumească cu strictul necesar ; deci, numărul cum- 
părătorilor era, din cauza unei inegale și nejuste distribuții 
a bogăției, destul de restrîns. Nu mai vorbim de marea masă 
a sclavilor care, în raport cu numărul lor, nu sporeau cu 
mult contingentul consumatorilor. De altfel, chiar și așa 
puțin numeroși cum erau, cumpărătorii erau adeseori con- 
strînși să renunţe la pretenţiile lor, fie din cauză că traficul 
maritim era stinjenit de către pirați sau drumurile de uscat 
erau tăiate de războaiele civile, cînd negustorii își întrerupeau 
activitatea pe anumite perioade. 


Porturile şi cile comerciale terestre 


Toate produsele care veneau la Roma pe drumul fluvial 
al Tibrului erau descărcate în portul de la poalele Aventinu- 
lui, amintit mai sus ; dar amploarea pe care a luat-o circu- 


' Cicero, Epistulae ad Atticum, I, 8—9 

lația mărfurilor a făcut ca instalaţiile respective să se extindă 
aproape asupra întregii coline, care devine, astfel, și o piață 
de desfacere, am spune, cu ridicata, dat fiind că de aici le 
luau micii negustori pentru a le vinde apoi cu amănuntul în 
micile lor prăvălii- dughene din pieţele amintite mai înainte 
— Forum boarium şi Forum olitorium ; aici se făceau aproape 
cu exclusivitate vînzările pentru nevoile locale ale popu- 
laţiei. 

înainte de a ajunge însă în portul de la poalele Aventi- 
nului, mărfurile erau descărcate de pe vasele mari de trans- 
port la Puteoli, care continua să fie și în această epocă prin- 
cipalul port maritim și centru comercial al Italiei, ba de 
către unii era considerat chiar portul Romei însăși. El s-a 
dezvoltat în dauna portului Ostia de la vărsarea Tibrului în 
mare, cu toate că era cu aproape 300 km mai departe de 
Roma. La această dezvoltare au contribuit mai mulți factori. 
In primul rînd a contribuit însăși poziția locului ; portul 
era adînc și bine adăpostit. Pe de altă parte, vecinătatea lui 
cu portul unei vechi colonii grecești, cum era cel de la 
Neapolis, deşi prezenta primejdia unei concurențe împotriva 
căreia nu putea face nimic, era avantajoasă, deoarece de 
acolo puteau fi procurate corăbii pentru nevoile traficului, 
constructori de corăbii pentru șantierele proprii, ba chiar și 
marinari pricepuţi. Mai mult încă : după întinderea stăpînirii 
romane în orientul elenistic, de la Neapolis erau recrutați și 
mulți angajaţi ai întreprinderilor comerciale publice, care 
știau grecește, precum și ai oamenilor de afaceri care lucrau 
pe cont propriu în acele părți. De asemenea, veneau la 
Puteoli orientali, îndeosebi greci, stabiliți la Neapolis pentru 
afaceri cămătăreşti, ca asigurări de navigație nu numai pen- 
tru întreprinderile de navigaţie locale, dar și pentru negustorii 
străini care își încărcau mărfurile în port. 

Dar ceea ce a jucat un rol hotăritor în această dezvoltare 
a portului campan în dauna Ostiei a fost faptul că la 
Puteoli se găseau mărfuri ce puteau fi încărcate pe corăbii 
la întoarcerea lor în porturile de unde veniseră. într-adevăr, 
aşa cum s-a arătat la capitolul despre meşteşuguri, în nu- 
meroase localități vecine din Campania existau meşteşuguri 
înfloritoare. La Capua se produceau pentru export obiecte 
de bronz ; produsele de fier de la Cales și Minturnae erau 
de asemenea căutate. Puteoli însuși era solicitat din mailte 
părți pentru nisipul său vulcanic cunoscut aci sub numele de 
pozzolana, cu ajutorul căruia se producea cimentul hidraulic, 


89 





necesar la construirea instalaţiilor portuare; erau căutate 
și vasele ceramice ce se produceau la Puteoli cu argilă adusă 
din insula Ischia. 

în comparaţie cu aceste posibilități de export pe care le 
avea Puteoli, Ostia putea oferi foarte puţin ; de aceea nu 
era rentabil pentru armatorii de corăbii să meargă pînă la 
Ostia cu riscul de a se întoarce fără încărcătură. La aceasta 
se mai adăugau și dificultățile mereu crescînde pricinuite 
navigaţiei de aluviunile aduse de Tibru, care făceau să fie 
periculoasă apropierea de port ; din această cauză vasele 
mari de transport erau adeseori nevoite să arunce ancorele 
în larg și să-și descarce mărfurile pe mici ambarcaţii, care 
le transportau apoi pe rîu pînă la Roma. 

în felul acesta, datorită factorilor amintiţi, Puteoli a 
avut, pe măsură ce sporeau importurile romane, tot mai mare 
importanță comercială pentru Italia întreagă; este ade- 
vărat însă că ritmul acestei dezvoltări a fost încetinit din 
cauza concurenței pe care i-o făcea portul vecin din colonia 
greacă Neapolis. Fapt este că încă pe la sfîrșitul secolului 
al Il-lea î.e.n. poetul Luciliu numește Puteoli „micul 
Delos" *, recunoscînd prin aceasta că rolul lui comercial era 
identic cu acela al portului Delos în bazinul oriental al 
Mării Mediterane. Dezvoltarea lui a cunoscut un ritm 
ascendent și în cursul secolului I, ceea ce îl face pe geograful 
Strabo să-l numească, la începutul domniei lui August, prin- 
cipalul port al Italiei’. 

Cu toate că volumul cel mai mare de mărfuri era trans- 
portat pe corăbii, căile terestre nu aveau prin aceasta o mai 
mică importanță, mai ales cînd era vorba de schimburile lo- 
cale, și îndeosebi din interiorul Italiei. Am amintit în treacăt 
rolul pe care l-au avut în epoca precedentă unele artere de 
comunicații construite atunci în primul rînd cu obiective stra- 
tegice, în perioada cu care ne ocupăm, Italia întreagă era 
străbătută de o întinsa rețea de drumuri, pe care circulau 
vehicule încărcate cu produse de tot felul pentru schimbul 
dintre regiuni și localități. Dar să începem cu cele mai vechi. 


Via Appia, care, după cum am văzut mai înainte, lega 
spre sud Roma cu Capua încă de la sfîrşitul secolului al IV-lea 
î.e.n., a servit ca model și pentru alte rețele de comunicaţii 
Aitite în ultimele trei secole ale republicii, care legau Roma 


= 

de localitățile mai importante din diferitele părți ale Italiei. 
De la Capua ea a fost ulterior prelungită, prin Beneventum, 
pînă la Brundisium, de unde plecau corăbiile spre Epir și Gre- 
cia. Spre nord, de-a lungul țărmului Mării Lireniene, a fost 
construită încă înainte de sfîrșitul primului război punic (241) 
Via Aurelia, numită astfel după numele censorului Aurelius 
Cotta ; ulterior ea a ajuns pînă în sudul Galiei. Spre nord-est 
a fost construită Via Flaminia, care, după ce străbătea lanţul 
Apeninului printr-un tunel, ajungea la Ariminum (Rimini de 
azi), pe malul Mării Adriatice ; de aici a fost prelungită ulte- 
rior pînă la Aquileia, la extremitatea nord-estica a Italiei pro- 
priu-zise. Via Salaria lega Roma cu teritoriile sabine din 
partea de nord-est a Laţiului. Ea a fost construită pe urmele 
unui vechi drum de munte pe care păstorii sabini din Munţii 
Apenini își transportau sarea de la vărsarea Tibrului ; de aici 
și numele Via Salaria (Drumul sării). în afară de aceste artere 
principale, mai existau alte drumuri cu caracter mai mult 
local ; printre acestea se pot aminti Via Latina, care ducea, 
ca și Via Appia, tot spre sud, dar prin regiunea locuită de 
samniți, iar în apropiere de Capua se unea cu aceasta ; Via 
Valeria ducea spre est pînă la Marea Adriatică ; Via Gabinia 
lega Roma de Tibur (Tivoli de azi), o localitate de vilegia- 
tură nu departe de Roma, foarte căutată în secolul I î.e.n. etc. 

Dat fiind scopul inițial strategic al celor mai multe din 
aceste drumuri, ele erau construite de obicei de către soldați, 
dar la lucrări erau constrînse să participe și populaţiile din 
teritoriile pe care acestea le străbăteau. Cele mai importante 
dintre ele erau pavate cu lespezi mari de piatră sau cu alte 
materiale rezistente, după cum erau resursele teritoriului stră- 
bătut ; de exemplu, Via Appia era acoperită în apropiere de 
Capua cu lespezi de marmură. Pe drumurile principale erau 
marcate și distanţele, cu ajutorul așa-ziselor pietre miliare 
(miliaria), care indicau distanţa în mile — o milă avea apro- 
Ximativ un kilometru și jumătate, precis 1 481,50 m — de 
la Roma ; pe timpul imperiului s-au generalizat atît pavarea 
tuturor drumurilor, cît și marcarea distanțelor cu ajutorul pie- 
trelor miliare. August a ridicat în Forul roman un stilp aurit 
(miliarium aureum), de unde se calculau distanțele pe toate 
drumurile ; de aici s-a format apoi opinia, întrucît de la el 
plecau toate drumurile, că ar marca centrul pămîntului, mai 
bine zis al lumii romane (umbilicus). 


Toate aceste drumuri, fie ele maritime sau terestre, erau 
străbătute de nenumărați negustori, mijlȘ*fițto«<«,sioameni de 

afaceri (negotiatores) ; aceștia se îndeletniceau paralei şi cu 
cămătăria, făcînd astfel comerţ și cu bani, nu numai cu mărfuri 
sau materii prime. Pe măsură ce legiunile romane cotropeau 
un teritoriu străin, ei apăreau fie pentru a pune nuna pe 
arendarea încasării tributului, fie pentru a monopoliza resur- 
sele materiale în profitul lor ; ba uneori o luau chiar înaintea 
armatelor pentru a vedea la fața locului bogățiile țării, pre- 
gătind oarecum operațiile militare prin informaţiile pe care 
le dădeau conducătorilor politici și militari asupra beneficiilor 
ce putea să le aibă Roma din cucerirea acestuia. 

Este adevărat că asemenea acţiuni erau adeseori legate de 
mari primejdii pentru ei, dat fiind că erau mereu suspectaţi, 
ameninţaţi de către locuitorii ţărilor unde pătrundeau ; nu- 
meroase au fost și atacurile cărora le-au căzut victimă, mai ales 
m regatul Pontului, în insula Delos și chiar în Galia, acești 
oameni de afaceri ; dar se pare că ei, organizați cum erau, 
aveau în vedere mai curind profiturile decit riscurile, de 
vreme ce curînd după aceea apăreau alți reprezentanţi ai lor. 
Cu toată ura pe care o provocau în inimile băștinașilor, ei 
puneau bazele unor schimburi cu aceștia, schimburi ce aveau 
să rămînă uneori trainice, stabileau echivalente între moneda 
romană și instrumentele locale de schimb, între sistemele de 
măsuri și greutăţi, avind în felul acesta rol de adevăraţi pio- 
nieri ai comerțului roman în teritoriile străine. Prin această 
activitate a lor, negustorii romani contribuiau însă la destră- 
marea relaţiilor gentilice din teritoriile respective ; pătrun- 
derea monedei și a unor sisteme de schimb superioare celor 
existente a grăbit procesul dezvoltării istorice. 

în primele două secole ale epocii imperiale, care coincid 
cu primele două secole ale erei noastre, Roma nu numai că-și 
menţine, dar îşi amplifică și mai mult caracterul ei de me- 
tropolă economică. Este adevărat că și acum, ba poate mai 
mult ca înainte, circulația mărfurilor se face în sens aproape 
exclusiv unic ; Roma, și prin ea Italia, devine un centru spre 
care se scurgeau cele mai variate produse, atit agricole cit 
şi meșteșugărești, fiindcă agricultura luneca grăbit pe panta 
decăderii iar meșteșugurile se dezvoltaseră numai în anumite 
sectoare. Dar mai ales erau îndreptate spre Roma convoaie 
costisitoare cu articole de lux, în fața cărora o pătură de 
bogătași și potentaţi politici nu-și precupețeau comorile strînse 
din exploatarea celor mulți. De pe drumurile Orientului în- 
depărtat soseau în porturile Mediteranei de răsărit caravane 
de la mii de kilometri încărcate cu ţesături fine, geme și 

pietre preţioase pentru cei ce trăiau în lux și plăceri. Căci 
pentru membrii clasei senatoriale și a cavalerilor, precum și 
pentru liberții îmbogăţiți de pe urma comerţului sau camă- 
tăriei, luxul devenise O necesitate, iar gustul “pentru produse 
exotice întrecuse orice măsură. 

în ce privește mărfurile importate pentru satisfacerea ne- 
voilor de toate zilele ale populaţiei tot mai numeroase din 
capitală și din alte mari centre ale peninsulei italice, la pro- 
curarea ior contribuiau deopotrivă provinciile din vest şi 
cele din est. Ca materii prime soseau : in din Egipt și din 
Africa, lină din Asia Mică și Africa, piei brute din Iliria, His- 
pania, Galia și Britania, metale brute din Hispania, Britania, 
Iliria, Dacia, Cipru, lemn din Africa și Siria. Ca produse ali- 
mentare se aduceau : grîu din Sicilia, "Africa și Egipt, untde- 
lemn din Africa și Hispania, vinuri, naturale sau prelucrate, 
din Galia, Dalmația, Asia Mică şi Siria, carne și pește sărat din 
Hispania, Galia, Britania, din Pont, din Bosforul Cimerian ȘI 
din Egipt. Din toate părţile imperiului se aduceau la Roma și 
în Italia produse meșteșugărești : stofe fine, brodate sau vop- 
site cu purpură sau tesute cu fire de aur din Asia Mică, Siria 
și Egipt, ceramică și figurine de lut ars din Galia și Asia Mică, 
vase și tot felul de obiecte de sticlă din Siria și Egipt etc. 


Dar pe drumurile imperiului, care toate duceau spre Roma, 
nu circulau numai produse provenite de pe solul sau din munca 
locuitorilor din provincii. Variate produse erau aduse din- 
afară granițelor vastului imperiu, care serveau nu atît cerin- 
tele vieții de toate zilele cît mai ales cele de lux. Astfel, de 
pe țărmurile Mării Baltice și din teritoriile locuite de ger- 
manii liberi se aduceau mari cantități de chihlimbar, de pe 
meleagurile locuite de sciți — blănuri și pietre preţioase, din 
Arabia — mirodenii de tot felul, pietre preţioase. De la mai 
mari depărtări din Orient, India trimitea mirodenii, parfu- 
muri, fildeș, abanos, perle, iar din China se aducea mătase, 
brută sau prelucrată. în sfirșit, din continentul african, din- 
colo de Egipt și provinciile din partea de nord-vest, din teri- 
toriile Etiopiei de azi se aduceau fildeș și baga, iar din re- 
giunea ecuatorială, peste Deșertul Saharei — pulbere de aur, 
fildeș, piei și animale sălbatice pentru spectacolele din circuri 
$i amfiteatre. 


Pentru procurarea acestor mărfuri de lux, accesibile, din 
cauza preţurilor lor ridicate, numai bogătașilor din clasa 
conducătoare și la care cei de jos nu puteau nici măcar să 
viseze, populațiilor dinafară frontierelor imperiului li se plă- 

teau sume fabuloase în fiecare an ; Pliniu cel Bătrîn le evalua 
la o sută de milioane de sesterți. Cu excepția unor regiuni 
mai apropiate, cum era de exemplu Germania, unde negus- 
torii romani desfăceau, în schimbul mărfurilor cumpărate, 
unele produse din imperiu, ca vinuri, unelte de metal, obiecte 
de artă sau alte produse de calitate inferioară, cele mai multe 
se plăteau cu numerar. 

Ceea ce a favorizat circulația mărfurilor, fie ea și numai 
în sens unic, a fost rețeaua căilor. de comunicaţii, terestre, 
fluviale și mai ales maritime ; căci cele mai multe din aceste 
mărfuri erau transportate în Italia pe mare, după ce ajungeau 
mai întîi pe alte căi pînă la unele din marile porturi de pe 
coasta Mediteranei. Astfel, ca să dăm exemplul regiunilor ce- 
lor mai îndepărtate, amintim că negustorii ajungeau în China 
îndeosebi pe uscat cu ajutorul caravanelor care străbăteau 
depărtările imense pe așa-zisul „drum al mătăsii”, numit astfel 
pentru că pe aici se făceau cele mai numeroase transporturi 
ale acestui produs. Comunicaţii fuseseră stabilite și pe mare, 
de-a lungul țărmurilor, pînă la vărsarea Rîului Galben ; pe 
aici a ajuns în a doua jumătate a secolului al II-lea o solie 
trimisă de împăratul Marcu Aureliu pînă la curtea monarhului 
chinez. Din porturile mediteraneene, mărfurile erau apoi 
transportate cu vase de tonaj mai mare decit în epoca pre- 
cedentă — unele ajungeau pînă la 1 500 de tone — în prin- 
cipalele porturi ale Italiei, care erau acum Puteoli și Ostia. 


La Puteoli, care în epoca republicană a fost — după cum 
s-a arătat mai sus — principalul port al Italiei și al Romei, 
continuă să se desfășoare și în primele secole ale imperiului 
o deosebită activitate comercială ; corăbii din toate părțile 
descărcau aici mărfurile cele mai felurite. Traficul intens a 
impus chiar unele lucrări de extindere a portului pe timpul 
împăratului Nero, care intenționa să-l lege direct de Roma 
printr-un canal lung de 220 km, dar lucrările au rămas nu- 
mai la început. în scurtă vreme, el a rămas în urma portului 
Ostia, un concurent periculos care, pe lingă instalaţiile mai 
vaste, prezenta și avantajul de a se afla în apropierea Romei. 


La Ostia, despre care s-a spus mai sus că servea mai mult 
ca loc de depozitare a mărfurilor de pe vasele mari, pentru 
a fi încărcate apoi pe mici ambarcaţii și transportate pe Tibru 
pînă la portul de la poalele Aventinului, împăratul Claudiu 
a construit un bazin de formă circulară pe o suprafață de 
70 ha. Dar în curînd acest bazin a început a fi împotmolit de 
nisipul mării, devenind puţin practicabil. împăratul Traian a 

construit un nou bazin portuar pe o suprafață de 40 ha, îaf 
pentru a evita primejdia împotmolirii, l-a legat de Tibru 
printr-un canal. Acest bazin era înconjurat de cheiuri late de 
12 m, pe care se ridicau magazii pentru cereale și depozite de 
vinuri şi untdelemn ; cheiurile ambelor bazine totalizau 
6 000 m. Aici soseau îndeosebi corăbiile încărcate cu cereale 
din Alexandria Egiptului, precum și altele. 


Desfacerea mărfurilor la Roma 


Mărfurile care soseau la Roma în mari cantități, fie că era 
vorba de produse alimentare, fie articole meșteșugărești sau 
de lux, erau depozitate în numeroase antrepozite (borrea), 
situate atît în raza orașului, cît și în împrejurimi. în cele 
mai multe din acestea erau depozitate mărfuri de-a valma, 
fără nici o distincție, după cum soseau cu vreun transport sau 
după cum negustorul își găsea loc pentru ele. Aceste antre- 
pozite purtau diferite numiri, care serveau pentru a se putea 
face distincţie între unele și altele. Astfel, pe Aventin, în 
apropierea portului, erau /orrea Ummidiana, la marginea de 
nord a Forului roman Horrea Agrippiniana, pe Via Latina 
Horrea Nervae ; cele mai vaste dintre toate erau Horrea Gal- 
bae, care datau din secolul al II-lea î.e.n., dar au fost mult 
amplificate în epoca imperială, avind o suprafaţă de peste 
trei hectare. Magaziile erau grupate în jurul a trei curți in- 
terioare și cuprindeau nu numai produse alimentare, ci și de 
altă natură. Altele erau specializate în anumite produse : 
une|,e în torţe, luminări și seu (Horrea Candelaria), altele în 
piper, ghimber și alte aromate (Horrea Piperataria) sau în ma- 
teriale de scris, rulouri de papirus și foi de pergament (/orrea 
Chartaria) etc. 


De pe timpul domniei împăratului Traian datează cea mai 
monumentală construcție destinată schimburilor și, în general, 
tranzacţiilor comerciale. în partea de nord-est a Forului care-i 
poartă numele, unde prelungirea pantei Quirinalului spre Capi- 
toliu fusese tăiată și nivelată, pentru susținerea părții mai ri- 
dicate a colinei, celebrul arhitect Apolodor din Damasc, con- 
structorul podului roman de la Turnu Severin, a ridicat o con- 
strucţie în formă de semicerc, îndeobşte cunoscută sub nu- 
mele de „Halele lui Traian". Acoperită multe secole de 
clădirile ce se ridicau încă din epoca medievală peste ea din 

partea mai ridicată a Quirinalului, la care se ajungea pe o 
stradă întortocheată, această construcţie a fost scoasă la lumină 
în urma unor lucrări de demolare a acestora și de degajare a 
elementelor arhitectonice vechi, care s-au încheiat în anul 1932, 

Halele erau construite din cărămidă și aveau cinci etaje, 
cuprinzind aproximativ 150 de încăperi ( tabernae) destinate 
vinzărilor și altor activități comerciale. La parter, situat la 
nivelul Forului, construcția avea o serie de arcade semicirculare 
care formau fațada, susținînd, în același timp, greutatea ce- 
lor cinci etaje. în dreptul fiecărei arcade se deschidea cite o 
încăpere-prăvălie puţin adincă în interior; aceste încăperi 
erau destinate, după cum se presupune, vinzării florilor și 
fructelor. 

Deasupra acestor prăvălii, la etajul întîi, spre For, era o 
galerie cu arcade largi prin care pătrundea lumina în niște 
încăperi de mai mari dimensiuni decît cele de la parter; ele 
serveau, probabil, ca depozite pentru vinuri și untdelemn : 
comunicațiile dintre parter și etajul întîi erau asigurate de 
niște scări ce duceau din For, căci ele formau un complex 
unitar, o terasa deosebită. 

Celelalte etaje formau o a doua terasă ; încăperile acestora 
nu se aflau pe aceeași perpendiculară cu "cele ce aparțineau 
terasei inferioare, ci erau mai retrase. Ele aveau accesul prin- 
tr-o stradă din dosul întregii construcții, dinspre Quirinal ȘI 
cartierul Subura. încăperile de la etajul al doilea și al treilea 
serveau ca depozite pentru unele produse „coloniale”, ca pi- 
perul și alte mirodenii ; de aici și numele ce-l purta strada de 
acces „Strada Piperului” (Via Piperatica). Se deduce acest lu- 
cru și din faptul că din evul mediu și pină la demolarea ca- 
selor moderne strada în pantă și întortocheată se numea, prin- 
tr-o deformare a termenului originar latin, Via Biberatica. 


La etajul al patrulea se afla o sală mare, unde se făceau, 
probabil, distribuțiile gratuite de alimente ; de asemenea, se 
mai aflau și alte încăperi destinate serviciilor care se ocupau 
cu aprovizionarea și mai ales cu asistența imperială ; aceste 
servicii supravegheau totodată circulația mărfurilor, adică 
intrarea și ieșirea lor din hale. Existau anumiţi funcționari 
fiscali imperiali (arcarii Caesariani), care percepeau taxele 
asupra tuturor operaţiilor comerciale și, în același timp, în- 
cheiau tranzacțiile pe care le făcea statul cu importatorii de 
mărfuri. De aici s-a ajuns la concluzia că halele acestea nu 
erau numai depozite de măriuri ce urmau să fie vindute 
populaţiei, ci și de produse ce erau distribuite gratuit. Toate 

acestea constituie un indiciu că, prin concentrarea serviciilor 
aprovizionării într-o singură clădire, statul începea de pe 
atunci să se amestece tot mai mult în afacerile comerciale și 
își făcea tot mai simţit controlul pe care-l exercita asupra 
circulației mărfurilor. Acesta este un aspect al procesului de 
etatizare a economiei în general, care — cum se va vedea 
mai jos — în acele condiţii a avut urmări funeste asupra 
economiei romane. 

în sfirsit, al cincilea etaj era prevăzut cu bazinele nece- 
sare prăvăliilor de peşte ; unele din aceste bazine erau legate 
cu conductele de apă dulce de pe colina Quirinal, iar altele 
erau pline cu apă de mare adusă de la Ostia. Negustorii de 
peşte la dispoziția cărora erau puse aceste bazine se pare că 
lucrau pe cont propriu, după cum nu ne putem închipui ca 
vinzătorii de piper și alte mirodenii să fie reprezentanții unui 
comert oficial de stat. 

în afară de prăvăliile din cuprinsul Halelor lui Traian, 
în Roma epocii imperiale mai existau numeroase piețe comer- 
ciale, care purtau numele general de macellum, ca și cea din 
epoca republicană, demolată de împăratul August pentru a 
construi Forul ce-i poartă numele. în locul acestuia a fost 
ridicat pe Esquilin un alt macellum, care purta numele îm- 
părătesei (Macellum Liviae); acesta a funcţionat pînă în pe- 
rioada imperiului tîrziu, de vreme ce împărații Valens și Gra- 
țian i-au adăugat noi spaţii înconjurate de portice. Nero a 
construit pe colina Coelius un Macel/lum Magnum, dar acesta 
nu a putut fi încă identificat. în general, după unele știri mai 
tirzii, se pare că în epoca de maximă dezvoltare a Romei, 
fiecare cartier avea cîte vin macellum. 

în aceste pieţe se vindeau cu amănuntul tot felul de arti- 
cole alimentare. Unii vînzători desfăceau produse pe care, la 
rindul lor, le-au cumpărat în prealabil de la alţii; așa erau 
negustorii de păstăi de niprală (/upinarii), vînzătorii de fructe 
(fructuarii) etc. Alţii erau ei înșiși producătorii produselor pe 
care le desfăceau pe piaţă ; printre aceştia figurează grădinarii 
(olitores), care vindeau legumele cultivate de ei, pescarii (pisca- 
tores), care-și valorificau peștele prins de ei etc. în aceeași ca- 
tegorie pot fi socotiți plăcintării (Ssiliginarii), cofetarii (pas- 
fillarii) etc, care vindeau plăcintele și prăjiturile de tot felul 
preparate de ei. 

Aceeaşi legătură strînsă între producător și vinzător se 
poate constata și în ceea ce privește îmbrăcămintea ; aşa erau 

cei ce vindeau veșminte confecționate din pînza de in ţesută 
de ei înșiși (| lintearii), cei ce confecționau îmbrăcăminte de tot 
felul din Îînă țesută de ei ( vestiarii, Sugarii) ; în sfîrşit, cei ce 
vindeau încălțăminte confecţionată de ei (sutores), fie că era 
vorba de încălțăminte pentru bărbaţi (caligarii), he pentru 
femei (fabri solarii, baxiarii). Acelaşi era regimul de desfacere 
și al unor articole de lux, ca bijutierii de inele (anularii) sau 
de perle (margaritarii), care-și desfăceau în propriul lor ate- 
lier obiectele confecţionate. Toţi aceștia își mai desfăceau 
mărfurile chiar în micile lor ateliere-prăvălii, care erau ade- 
seori grupate pe anumite străzi, după profesiuni ; astfel, se 
cunoaște o stradă a cizmarilor de sandale (vicus sandaliarius), 
a făurarilor de coase (inter țalcarios), a sticlarilor (vicus vi- 
frearius) etc. 

Pe lingă negustorii cu prăvălii stabile, mai existau și vîn- 
zători ambulanți ; printre aceștia sînt de amintit vinzătorii 
de vin (vinarii), care-și încărcau căruţa cu un butoi sau cu 
mai multe amfore şi străbăteau străzile cartierelor, anunţin- 
du-și în gura mare marfa etc. 


Balanta pasivă a comerțului roman 


Considerată în limitele schițate mai sus, oricît ar apărea 
de cuprinzătoare această activitate comercială, oricită am- 
ploare a avut ea în epocile de înflorire, cel puţin după şti- 
rile ce ne-au fost transmise din antichitate și după urmele 
culturii materiale scoase la iveală, balanța comercială era 
totuși, în ultimă analiză, pasivă. Comerţul roman era defi- 
citar, în sensul că importul depășea cu mult ca volum și ca 
valoare exportul. Am arătat mai sus, printre factorii care au 
contribuit la dezvoltarea portului Puteoli în dauna Ostiei, că 
un rol decisiv l-a jucat tocmai existența unor produse de 
export în orașele învecinate din Campania. Dar aceste mărfuri 
reprezentau puţin lucru faţă de importurile în mari cantităţi 
și de tot felul ce se făceau de către Roma. Chiar dacă adău- 
găm la cele de mai sus mărfurile produse de alte regiuni ale 
Italiei, cum sînt, de exemplu, cantităţile de rășină de lemn și 
de lină din valea Padului, ele nu erau în stare să echilibreze 
balanţa comercială. 

Deficitul rezultat din faptul că Roma cumpăra mai mult 
decit vindea era acoperit din prăzile de război, din sumele 

stoarse în timpul cuceririlor, precum și din tributul impus noi- 
lor teritorii cucerite și organizate în provincii romane. în apa- 
rență lucrul era cît se poate de simplu, în realitate însă aceasta 
producea complicații în domeniul finanţelor publice. Căci 
banii de metal preţios cheltuiţi pentru cumpărarea mărfurilor 
de import se ridicau la sume atît de mari, încît de la un timp 
au dat de gîndit organelor de guvernămînt de la Roma. Este 
probabil că această îngrijorare se reflectă în prevederile unei 
legi din anul 67 î.e.n. (lex Gabinia), care oprea pe provin- 
ciali să scoată din Roma cantități mai mari de monede de 
metal preţios. In același sens pledează și dispoziția dată 
cîțiva ani mai tîrziu de către consulul Cicero funcționarilor 
vamali de la Puteoli de a sechestra toate valorile de aur și 
de argint ce erau destinate a fi exportate din Italia. 

Pe lingă restricţiile privitoare la exportul de metale pre- 
țioase, aceeași măsură mai greva și asupra altor produse ; ea 
izvora — este adevărat — din preocuparea necontenită de a 
asigura cele necesare pentru traiul populaţiei. Este vorba de 
interzicerea exportului de cereale, de untdelemn și de vinuri 
într-o vreme cînd aceste produse nu erau în aşa mari cantități 
încît să formeze surplusuri. De asemenea, au existat perioade 
cînd au fost aduse restricții asupra exportului de fier și de 
arme. 


Vâămile 


Dar nici mărfurile de import, oricît ar fi fost ele de ne- 
cesare sau de căutate, nu se bucurau de o circulație cu totul li- 
beră ; ele erau supuse la tot felul de taxe, pe care romanii le 
cuprindeau sub termenul general de porforium. Astfel, în 
primul rînd erau taxele vamale ce se plăteau la frontiera 
statului roman pentru orice mărfuri venite dinafară; cu 
timpul aceste taxe se plăteau și la intrarea pe teritoriul unei 
provincii. în al doilea rînd, erau taxele ce se plăteau la in- 
trarea sau la ieșirea de pe teritoriul unui oraș, pe cînd cele 
dintii se percepeau în profitul statului, acestea erau în folo- 
sul orașelor respective. în sfirșit, în al treilea rînd, erau aşa- 
zisele taxe de trecere în anumite puncte ale unui teritoriu, 
îndeosebi la poduri. 


Tradiţia istorică datează înființarea acestui portorium 
încă din epoca regalității. Ceea ce se poate însă spune cu si- 

guranță este că Roma a realizat mari profituri de pe urma 
poziţiei sale la încrucișarea * unei importante reţele de co- 
municaţii. Dar date concrete despre aceste taxe avem de-abia 
după ce Roma a început cucerirea unor teritorii străine și 
mai ales după ce au apărut pe teritoriul Italiei unele centre 
economice importante. Astfel, de la începutul secolului al 
II-lea î.e.n. datează taxele de vamă impuse mărfurilor ce in- 
trau şi ieșeau din orașele campane Capua și Puteoli, unul 
important centru meșteșugăresc, iar celălalt port principal 
al Romei. în anul 60 au fast desființate orice fel de taxe 
vamale pentru mărfurile ce intrau în Italia, dar aceasta n-a 
durat multă vreme, deoarece Cezar le-a introdus din nou. 

Aceste taxe vamale nu erau uniforme pe toată întinderea 
Imperiului roman ; nivelul lor depindea de o serie întreagă 
de factori, a căror enumerare nu își are locul aici. Dar faptul 
că pentru mărfurile provenite dintr-o regiune îndepărtată 
de Italia trebuia sa se plătească taxe la frontierele mai 
multor provincii producea mari dificultăți comerțului și ri- 
dica enorm de mult preţul lor de vinzare ; cu atit mai mult 
sporeau aceste taxe cind mărfurile erau aduse dinafară fron- 
tierelor imperiului. Astfel, după mărturia unui autor antic, 
mărfurile aduse din India se vindeau la Roma cu preţuri de 
o sută de ori mai mari decit fusese valoarea lor inițială. 


Colegiile negustoreşti 


La fel cu meșteșugarii, negustorii erau organizați în colegii, 
atit după specialități, cât și după caracterul traficului și am- 
ploarea activităților comerciale la care erau angajați. în 
afară de negustorii care-și desfăceau propriile lor produse, 
așa cum am văzut mai sus, și care.de obicei făceau parte atit 
din colegii meșteșugărești cît și negustorești, alții făceau parte 
numai din categoria celor din urmă. Astfel erau grupaţi în 
colegii vînzătorii de păsări (ga/linarii), negustorii lemnari 
(lienarii), negustorii de conserve de legume (sa/sarii legumi- 
narii), negustorii de vinuri (vinarii), negustorii de fructe 
(pomarii), negustorii de legume (olitores), negustorii de par- 
fumuri (unguentarii) etc. 

în colegii erau grupaţi nu numai negustorii propriu-ziși, 
indiferent din ce categorie făceau parte, ci și vislașii care 

transportau mărfurile pe apă, precum și armatorii de corăbii; 
printre aceştia figurau și vislașii micilor ambarcaţii de pe 
lacuri sau de pe rîuri (nautes sau navicularii amnici sau lin- 
frarii).  Armatorii dădeau în chirie corăbiile lor pentru 
transportul mărfurilor pe mare (navicularii, navicularii ma- 
rini). Pînă în secolul al II-lea e.n. aceste colegii erau libere 
și aveau un caracter privat; mai tîrziu însă ele au devenit 
instituții de stat, iar membrii lor au fost transformați în 
simpli angajaţi ai statului. Din izvoarele scrise care atestă 
existenţa acestor colegii reiese că membrii lor erau în cea mai 
mare parte provinciali, hispani, gali, africani, precum și nu- 
meroși orientali. 

După ce schimburile comerciale, ca de altfel întreaga eco- 
nomie romană, au ajuns la cel mai înalt grad de înflorire în 
secolul al II-lea e.n., începînd cu veacul următor ele au lu- 
necat tot mai mult pe panta decăderii, pentru a se prăbuși 
apoi împreună cu întreaga societate sclavagistă. Este ade- 
vărat că simptomele crizei apăruseră încă în epoca Antoni- 
nilor, dar din secolul al III-lea ea s-a desfășurat într-un ritm 
care a dus în curind la catastrofă. Factori interni și externi, 
asupra cărora nu este locul să ne oprim aici, au făcut ca re- 
lațiile intense de schimb ce se statorniciseră nu numai în 
interiorul frontierelor imperiului, dar şi, cum s-a arătat mai 
sus, în vaste teritorii din nordul Europei, Asia Centrală, Ex- 
tremul Orient și pînă în inima continentului african, să se 
reducă treptat pentru ca în scurtă vreme să înceteze cu totul. 

Lipsa de materii prime și nesiguranța căilor de comunicaţii 
din interiorul imperiului au cauzat o scădere simţitoare a 
schimburilor ; pe de altă parte, rărirea produselor de pe piață 
a dus la urcarea vertiginoasă a prețurilor. în faţa acestei 
situații, pentru a se asigura produsele necesare, organele de 
guvernămînt au luat măsuri similare atît față de negustori 
cit și faţă de meșteșugari, transformind colegiile lor în insti- 
tuţii oficiale care lucrau exclusiv pentru nevoile statului. Ca- 
racteristică este în această privinţă, fiindcă aceasta este mai 
bine cunoscută din izvoare, situația colegiului armatorilor de 
corăbii. De unde mai înainte aceștia transportau mărfuri de 
tot felul atit pentru negustorii particulari, cît și pentru stat, 
acum cei nu mai au voie să transporte decit pentru nevoile 
acestuia din urmă, fiind controlați în această activitate a lor 
de un magistrat special ; dar și celelalte colegii se aflau în- 
tr-o situaţie identică. 

Criza schimburilor comerciale 


Intervenţia statului roman s-a manifestat și în alte di- 
recţii ; vom aminti pe cele mai importante. Astfel, pentru a 
pune fru urcării preţurilor, care se generalizase la sfîrșitul 
secolului al III-lea, împăratul Dioclețian a publicat în anul 
301 un edict de „îngheţare” a preţurilor, stabilind limitele 
maxime pînă la care puteau fi vindute diferite categorii de 
produse alimentare, materii prime, produse meșteșugărești 
etc. ; totodată erau prevăzute pedepse draconice împotriva 
acelora care nu respectau tarifele stabilite, adică pedeapsa 
cu moartea. Urmarea acestor prevederi a fost însă tocmai 
contrară ; negustorii, care formau acum o pătură importantă 
în imperiu, au luat măsuri menite a face inaplicabile prevede- 
rile edictului împărătesc. Dat fiind că prețurile „îngheţate” 
erau uniforme pe întreaga întindere a imperiului, pe cînd 
condiţiile fiecărei regiuni erau diferite, acolo unde acestea 
impuneau preţuri peste tariful stabilit ei nu mai scoteau 
mărfuri pe piaţă, dosindu-le. în felul acesta, edictul n-a fă- 
cut decit să reducă și mai mult cantităţile de produse de pe 
piaţă ; acest fapt, la rîndul lui, atrăgea o și mai mare urcare 
a preţurilor, deci o agravare a crizei. De asemenea, nici as- 
primea sancţiunilor prevăzute nu a dus la nici un rezultat, 
așa încît în scurtă vreme s-a renunțat la aplicarea prevede- 
rilor decretului. 


Pentru a face faţă nevoilor de consum, împărații Valens 
și Graţian au interzis negustorilor să exporte în afara frontie- 
relor vinul, untdelemnul și alte produse alimentare lichide, 
atit pentru vînzare, cit și chiar pentru consumul lor propriu. 
Măsuri similare fuseseră luate de mai înainte pentru exportul 
armelor și al aurului. Pe de altă parte, din considerente fiscale, 
au instituit un monopol de vînzare a unor produse pe piața 
internă ; printre acestea figurau stofele colorate cu purpură 
roșie sau violetă-albăstruie. De asemenea, importul mătăsii 
în imperiu era rezervat exclusiv organelor comerciale ale 
statului. La toate acestea se mai adăugau, în sfîrșit, taxele 
vamale, pe care statul le-a urcat și, mai ales, le-a înmulțit, 
în sensul că au fost considerabil sporite punctele vamale. 


Ceea ce a agravat criza schimburilor comerciale a fost, 
pe lingă cele amintite mai sus, și devalorizarea monedei, un 
instrument de schimb a cărui valoare am văzut-o în perioada 
de început. Monedele de aur și de argint își pierd tot mai 
mult valoarea atit prin reducerea greutăţii, cît și prin re- 

ducerea cantității de metal preţios care intra în compoziția 
lor. Monedele în circulație la începutul secolului al III-lea nu 
mai prezentau nici O garanţie a valorii marcate pe ele ; de 
aceea ele erau de fiecare dată cîntărite, ca pe vremea cînd 
instrumentul de schimb îl constituiau lingourile de metal brut. 
în aceste condiţii schimburile nu mai aveau nici o stabilitate, 
iar prețurile creșteau vertiginos, ducînd la agravarea ire- 
mediabilă a crizei, care s-a încheiat în scurtă vreme cu o 
catastrofă. 


Cămătăria 


Vorbind în paginile precedente despre diferitele perioade 
din dezvoltarea schimburilor, am amintit, ca o trăsătură 
caracteristică a comerțului roman, că el era exercitat, la în- 
ceput, cu precădere de către greci din coloniile din sudul Ita- 
liei sau italici din Campania, apoi şi de către orientali. 
locul acestuia, romanii preferau să se îndeletnicească cu că- 
mătăria și, în general, cu comerțul cu bani. 

Tradiţia istorică amintește primele îndeletniciri cămătă- 
rești ale romanilor încă la începutul republicii; este vorba 
de împrumuturile luate de la patricieni, a căror urmare au 
fost frămîntările pricinuite de robia de datorii și luptele duse 
de plebei pentru înlăturarea acesteia. De altfel, și în Legea 
celor XII table sînt stabilite cît se poate de explicit dreptu- 
rile creditorului asupra datornicului insolvabil, care duc pînă 
la înrobirea lui, după cum printr-o lege din anul 326 î.e.n., 
lex Poetelia-Papiria, este desfiinţată robia de datorii și se in- 
terzice ca datornicul să mai garanteze împrumutul cu propria 
sa persoană. 

Evident, existența împrumuturilor pe dobîndă în primele 
două secole ale republicii nu se poate pune la îndoială ; nu 
trebuie să se uite însă că într-o epocă în care nu se cunoștea 
încă moneda aceste operații cămătăreşti constau din împru- 
muturi de cereale și vite, pentru care datornicul răspundea 
cu averea în primul rînd, iar în lipsa acesteia cu propria 
persoană. De aceea, se poate vorbi de cămătărie propriu-zisă 
numai o dată cu apariția monedei ca instrument de schimb, 
dar mai ales după apariția bogăției mobiliare la Roma; 
bogăţia mobiliară a fost, la rindul ei, o urmare a cuceririlor. 
Acestea au făcut să se scurgă spre Roma imense prăzi de 
război luate de generalii victorioși în teritoriile cucerite, apoi 

au dus la dezvoltarea unui sistem de exploatare a provinciilor 
romane: iată tot atîtea izvoare ale bogăției mobiliare. 

Dacă cele dintii ajungeau direct în mîinile unor persoane 
particulare, care-și făceau din ele averi considerabile, din 
exploatarea provinciilor beneficia înainte de toate statul, dar 
prin intermediul unor particulari care, la rindul lor, storceau 
mari beneficii de pe urma preluării asupra lor a punerii în 
valoare a tuturor resurselor din provincii, dar mai ales de pe 
urma luării în arendă a încasării tributului și a taxelor de 
tot felul. Căci în epoca republicană statul roman a evitat pe 
cît a putut să încaseze aceste venituri în regie proprie ; pen- 
tru aceasta el ar fi avut nevoie de o armată întreagă de 
funcționari, care ar fi îngreuiat peste măsură întreaga orga- 
nizare fiscală din provincii. 

Pentru toate activităţile legate de exploatarea provinciik>r, 
cum erau încasarea tributului, taxele vamale atît pentru măr- 
furile de import cît și pentru cele de export, sumele rezul- 
tate din darea în arendă a terenurilor confiscate de la pro- 
vinciali și înglobate în domeniile statului, veniturile realizate 
din exploatarea minelor, a carierelor, a zăcămintelor de sare 
etc, statul roman a adoptat sistemul arendării prin licitație- 
unor intermediari, care erau simple persoane particulare. 
După ce stabilea un plafon pentru fiecare din veniturile amin- 
tite mai sus, statul, prin magistratul însărcinat cu întocmirea 
bugetului — censorul —, le publica la licitaţie, acordindu-le 
celor care ofereau mai mult. Bineînţeles, ofertele concurenti- 
lor aveau loc după ce aceștia studiau sursele de venituri ale 
provinciilor, precum și beneficiile pe care le puteau obține. 
Ei vărsau anticipat statului, integral sau în parte, sumele 'ofe- 
rite prin licitaţie, urmînd ca apoi, cu sprijinul magistraţilor, 
să le încaseze de la provinciali grevate de mari dobinzi. în 
felul acesta statul roman avea numai beneficii, fără nici un 
fel de cheltuieli sau riscuri. 


Cu activități de această natură se ocupau anumiți oameni 
de afaceri cunoscuţi sub numele de publicam ; ei se numeau 
astfel pentru că luau asupra lor unele din serviciile privind 
finanțele publice, fără să îndeplinească vreo magistratură 
propriu-zisă. Publicanii erau, așadar, oameni de afaceri care 
posedau averi mobiliare cîștigate în timpul exercitării unor 
campanii militare sau magistraturi în provincii, unde reușeau 
să se îmbogăţească de pe urma jefuirii sistematice a popu- 
laţiilor băștinașe. întorși la Roma, aceștia căutau să-și inves- 

tească banii în afaceri de tot felul, printre care cea mai ren- 
tabilă era tocmai luarea în arendă a sarcinilor fiscale impuse 
provinciilor. 

Pe măsură ce creșteau numărul și întinderea teritoriilor 
cucerite atit în apus cît și în răsărit, sumele necesare pentru 
luarea în arendă a acestora deveneau tot mai mari ; pentru 
aceasta adeseori nu erau suficiente resursele unui singur om de 
afaceri. Urmarea a fost asocierea mai multora în organi- 
zații speciale de oameni de afaceri (societates publicanorum). 
Aceste asociații aveau o organizaţie complexă și o întreagă 
reţea de reprezentanţi, birouri regionale, servicii speciale de 
curieri, într-un cuvînt o organizație parastatală, stabilită în 
toate provinciile cu administraţie proprie, care adeseori co- 
pleșea pe cea oficială a statului. Sub scutul unei astfel de 
organizații, publicanii storceau prin toate mijloacele popu- 
laţiile supuse din provincii, fără să-i poată opri în acțiunea lor 
de jaf nici chiar guvernatorul, care de cele mai multe ori 
era părtaş la beneficii, lucrind mînă în mină cu ei. Ei nu se 
mulțumeau numai cu dobinzile legale, ci căutau să încnseze 
cît mai mult, sporind din proprie iniţiativă sumele datorate 
statului, care în realitate le reveneau lor. 

Datorită averilor lor imense, publicanii au început în 
scurtă vreme să aibă o mare influenţă și asupra vieţii poli- 
tice de la Roma. Adeseori ei recurgeau la mijloace de corupţie, 
acordind participarea la beneficii oamenilor politici pentru 
sprijinul acordat la obţinerea arendărilor. Acest lucru se fă- 
cea cu arît mai ușor, cu cît membrii clasei senatoriale nu aveau 
posibilitatea de a participa la licitaţii, deoarece o lege spe- 
cială le-o interzicea ; societățile de publicani le dădeau, în 
schimb, această posibilitate, deoarece participarea lor nu era 
oficială, conducerea fiind încredințată unor oameni de afa- 
ceri recunoscuți ca atare, care răspundeau în faţa legii de 
contractele de arendare încheiate cu statul. Sub influența 
acestor membri camuflați ai clasei senatoriale cu tendinţe 
agresive și expansioniste, societățile de publicani se amestecau 
adeseori și în politica externă a Romei, pricinuind prin toate 
mijloacele conflicte și războaie cu unele țări bogate numai 
pentru a-și extinde domeniul jafurilor lor. 


Pe lîngă abuzurile cu stoarcerea taxelor de tot felul, pu- 
bhcaiiii mai recurgeau și la alte mijloace de jefuire a pro- 
vinciilor ; ei se îndeletniceau și cu operaţii cămătăreşti, îrn- 
prumutind bani provincialilor care nu puteau plăti la 

termenele scadente taxele impuse lor, luînd și pe această 
cale dobinzi mari. Toate acestea au făcut ca ei să devină 
odioși în fața populațiilor supuse; este semnificativ în această 
privință ceea ce spune chiar un istoric roman, că „acolo 
unde apar publicanii, dreptul public devine o vorbă goală" 
(Titus Livius). 

Publicanii se îndeletniceau cu operaţii cămătăreşti nu nu- 
mai în provincii, ci și la Roma ; aici se desfășurau activităţile 
principale ale oamenilor de afaceri romani, care, ca și publi- 
canii de altfel, făceau parte din clasa cavalerilor, mari pro- 
prietari de capital comercial și cămătăresc. Amploarea pe 
care o iau operaţiile efectuate cu ajutorul banilor, ca de alt- 
fel și acumulările de bani legate de dezvoltarea capitalului 
comercial, a contribuit la dezvoltarea cămătăriei. 

Existenţa unor mici producători independenți — meseriași 
şi ţărani liberi — a contribuit în mare măsură la dezvolta- 
rea cămătăriei. Războaiele care au avut un caracter aproape 
permanent în cursul secolelor III și II î.e.n. aduceau cîștiguri 
imense claselor conducătoare, nobilii și cavalerii. în ceea ce-i 
privește, în schimb, pe micii producători, gospodăriile lor 
decădeau de pe urma războaielor. Această decădere a mici- 
lor gospodării, urmare a participării proprietarilor lor la 
războaie sau a pustiirilor aduse de acestea, era accelerată și 
de obligaţia de a plăti impozite mari, cu care statul își aco- 
perea cheltuielile pricinuite de război. în felul acesta, pentru 
a face față sarcinilor fiscale și, totodată, pentru a-și reface 
gospodăriile distruse de război sau lăsate în paragină, micii 
producători erau adeseori constrînși să împrumute bani de 
la cămătari. 


Dobiînzile stoarse de cămătari erau uriașe, ceea ce a dus 
la ruinarea micilor producători. Este adevărat că, încă de la 
apariția cămătăriei, au existat legi care căutau să îngră* 
dească abuzurile, stabilind un plafon maxim de 12% ; dar, 
cu toate aceste opreliști, dobinzile se urcau pînă la 24% și 
adeseori chiar pînă la 48%. In felul acesta, cămătăria aducea 
cîștiguri fabuloase proprietarilor de capital cămătăresc pe de o 
parte, iar pe de altă parte a jucat un rol important în proce- 
sul de ruinare a micilor producători; ea a fost cauza și, în 
același timp, cea mai grea formă de exploatare a populaţiei 
libere de la Roma. 

Pe lingă operaţiile cămătăreşti propriu-zise, oamenii de 
afaceri de la Roma se mai îndeletniceau și cu vînzarea, cum- 

părarea și schimbul de monede. Această îndeletnicire a deve- 
nit frecventă mai ales după ce, în urma cuceririlor, spre Roma 
se îndreptau tot mai muiţi străini proveniți din cele mai în- 
depărtate colțuri ale lumii romane ; ei aduceau din țările lor 
de baștină felurite monede de aur sau de argint, pe care le 
schimbau pe moneda oficială romană, care-și extindea mereu 
puterea de circulaţie. 


Aceste schimburi de bani erau efectuate de o categorie de 
oameni de afaceri sau zarafi (nummularii sau mensarii). 
obicei însă activitatea acestora nu se limita la atît, ci se ex- 
tindea și la alte operaţii mai complicate, foarte apropiate de 
acelea ale băncilor din ziiete noastre. Astfel, ei încasau şi 
plăteau pentru alții, ceea ce înseamnă că se foloseau de scri- 
sori de schimb, de „cecuri ; de asemenea, acești oameni de 
afaceri primeau sume în depozit, deschideau conturi curente 
și negociau valori fiduciare. Acești proprietari ai unor ade- 
vărate întreprinderi bancare se numeau argentarii. 

Și mai mari profituri trăgeau acești „bancheri” ai anti- 
chităţii din împrumuturile cu dobinzi pe care le acordau unor 
nobili cu veleități de a ocupa înalte magistraturi;, ei aveau 
nevoie de mari sume de bani pentru a-și cîştiga popularitatea 
printre masele de plebei săraci de la Roma, atît prin distri- 
buţiile de numerar, cît mai ales prin organizarea unor specta- 
cole gratuite. Se înţelege, cămătarii știau să tragă din aceste 
situaţii mari foloase, stabilind dobînzi care se ridicau uneori 
pînă la 48%. Adeseori ei nu dispuneau de sumele necesare 
pentru împrumuturi; atunci recurgeau la sumele încredințate 
spre păstrare de simpli particulari ; printre ei mai cunoscuţi 
sint Pompeius și Brutus. 

Activitatea „bancherilor” depășea uneori chiar hotarele 
imperiului ; ei acordau credite unor capete încoronate sau 
unor orașe din Asia Mică și din Egipt. Mai cunoscut în acest 
domeniu de afaceri este bancherul C. Rabirius Postumus ; el 
a împrumutat mari sume de bani regelui Ptolemaios Auletes, 
care fusese alungat de pe tron. Pentru a-și redobindi tronul, 
acesta avea nevoie de bani, nu atît în vederea strîngerii unei 
armate, cît mai ales în vederea obţinerii sprijinului militar 
al guvernatorului roman din provincia Siria ; acestuia îi pro- 
misese 10 000 de talanţi dacă îl va ajuta să-și redobindească 
tronul. Ajungînd din nou rege, Ptolemaios l-a însărcinat pe 
Rabirius cu conducerea finanțelor Egiptului ; în felul acesta 


107 








î-a dat posibilitatea să-și recupereze sumele împrumutate cu 
cele mai ridicate dobînzi. Se pare însă că, în acţiunea lui de 
jaf, acesta a depășit toate limitele posibile, ceea ce l-a de- 
terminat pe rege la un moment dat să-l arunce în închisoare, 
de unde cu mare greutate a reușit să scape şi să se întoarcă 
în Italia. 

în epoca imperială cămătăria și comerțul cu bani au con- 
tinuat să aibă importanţa lor, pînă la criza generală a econo- 
miei romane. Este adevărat că, din motive politice și econo- 
mice asupra cărora nu este locul să ne oprim aici, activitatea 
cămătarilor a fost întrucîtva mai redusă. Scăderea numărului 
micilor proprietari de pămînt, precum și transformările petre- 
cute în rîndurile micilor meșteșugari au produs o restrîngere 
a activităților camătărești în rîndurile acestor categorii de 
producători. Mai existau însă numeroși oameni săraci ne- 
voiți să facă datorii pentru a-și asigura viaţa de toate zilele ; 
dar mai ales s-a înmulțit numărul celor ce contractau împru- 
muturi pentru satisfacerea gustului lor pentru lux. De ase- 
menea, numeroase orașe, pentru a acoperi deficitele bugetelor 
lor prea împovărate cu tot felul de prestații, căutau credite 
pentru care plăteau mari dobinzi. 

Tranzacţiile comerciale se extindeau în această epocă pe 
O suprafață cu mult mai vastă decît sfîrșitul republicii, așa 
cum s-a arătat mai sus. Ele erau efectuate în cea mai mare 
parte de către argentarii de la Roma, care îşi aveau „băncile” 
lor nu numai în împrejurimile Forului roman, ci şi răspîn- 
dite în alte cartiere ale capitalei ; se pare că ei se răspîndi- 
seră chiar și în centrele comerciale cele mai importante din 
diferitele regiuni ale imperiului, dată fiind tocmai amploarea 
pe care a luaseră tranzacţiile comerciale. în acest domeniu, 
de mare importanţă a fost și activitatea zarafilor pentru 
schimbarea monedelor care ajungeau la Roma din cele mai 
îndepărtate colţuri ale lumii. 


Procentul la care se ridicau dobinzile a crescut şi el de-a 
lungul epocii imperiale ; creşteri vertiginoase au avut loc mai 
ales în perioadele de criză acută ce s-au abătut asupra im- 
periului, începînd cu dinastia Severilor și care au devenit apoi 
o povară tot mai insuportabilă pentru economia romană. 
Dacă pe timpul lui August procentul dobinzilor era destul de 
scăzut — de la 12% a coborit la 4/0 — datorită unor îm- 
prejurări trecătoare, el a început în curind să se ridice, așa 
încît pe timpul domniei lui Nero cămătarii realizau mari be- 

neficii de pe urma sumelor împrumutate. Este interesant de 
observat că în această perioadă senatorii înșiși erau mari că- 
mătari, fără a se fi revenit totuși la îngrădirile din epoca 
republicană. Ei făceau aceste operaţii nu în cadru organizat, 
ci pe cont propriu, cu titlu personal, atît la Roma cit și în 
provincii, unde îndeplineau anumite magistraturi. Pentru a 
da un exemplu, amintim cazul filozofului Seneca, profesorul 
și apoi sfetnicul lui Nero, care prin stoarcerile de bani de pe 
urma sumelor împrumutate a provocat o răscoală în Britania. 

în cursul, secolelor de criză, cifra procentului a crescut 
mereu, cu toate eforturile depuse de unii împărați, ca Ale- 
xandru Sever de pildă, de a le stăvili prin măsuri legislative ; 
cămătarii nu mai puteau fi îngrădiţi de nici o lege, așa încît 
cei ce împrumutau nu mai aveau nici o apărare în fața là- 
comici cămătarilor. Fenomenul mergea, de altfel, paralel cu 
acela al urcării prețurilor și, într-un cuvînt, cu sărăcirea ge- 
nerală, împăratul Constantin a încercat să stabilească o li- 
mită dobinzilor, fixînd procentul de 12%, cu o limită ma- 
Ximă pentru cazuri excepţionale de 33% ; dar, cu toate aceste 
opreliști, cămătarii profitau de mizeria generală pentru a ri- 
dica dobinzile după bunul lor plac. Același fenomen s-a 
petrecut și în activitatea „bancară” : devalorizarea progresiva 
a monedei a făcut aceste operaţii tot mai dificile, iar înceta- 
rea aproape totală a tranzacţiilor a paralizat-o cu totul. In- 
tervenţia statului și în acest domeniu s-a dovedit tot atit 
de iluzorie ca și în celelalte și n-a făcut decit să întirzie cu 
puţin prăbușirea finală. 


Folosirea sclavilor în comert 


în cele expuse mai înainte s-a arătat cum în diferitele 
perioade din dezvoltarea schimburilor comerciale cei care se 
ocupau cu comerțul erau de obicei neromani ; s-a arătat, de 
asemenea, că îndeletnicirea preferată de către oamenii de afa- 
ceri romani o constituiau cămătăria și comerțul cu bani. 
Faptul că la început străinii erau aceia care se ocupau cu co- 
merţul a dat naștere prejudecăţii că această îndeletnicire nu 
ar fi compatibilă cu calitatea de membru al clasei conducă- 
toare romane ; de aici și pînă la a considera comerțul ca o 
ocupaţie josnică, umilitoare, la fel cu celelalte ocupaţii fizice, 
nu mai era decit un pas. 

în legătură cu această prejudecată trebuie pusă legea din 
219 (lex Claudia), potrivit căreia membrilor clasei senatoriale 
și fiilor lor le era interzis să aibă în proprietate corăbii cu 
un tonaj mai mare de 300 de amfore — aproximativ 80 hi 


— pentru transportul cerealelor sau al produselor lichide ; 


ceea ce înseamnă că ei nu se puteau ocupa cu schimburile pe 
scară largă. Această lege n-a făcut decit să perpetueze o stare 
de fapt existentă la apariţia ei, iar urmarea a fost — așa 
cum am văzut — formarea unei puternice pături de oameni 
de afaceri neromani, oameni liberi sau liberți. 

Unii membri avuţi ai clasei conducătoare romane, pose- 
sori de imense bogății mobiliare, au recurs la toate mijloacele 
pentru a eluda prevederile legii Și, în general, pentru a be- 
neficia de pe urma afacerilor comerciale, fără însă a fi stig- 
matizaţi că se ocupau cu afaceri nedemne de rangul lor. Unul 
dintre aceste mijloace l-am amintit cînd a fost vorba de so- 
cietățile de publicani, adică o participare camuflată, care le 
asigura totuşi mari beneficii. 

Un alt mijloc la care au recurs pentru a eluda prejudecă- 
tile înrădăcinate în sînul societății romane, precum și unele 
prevederi legale era de a încredința sclavilor activităţile CO- 
merciale, urmînd ca ei să tragă doar foloasele. Evident, aici 
nu e vorba de micile ateliere-prăvălii, în care proprietarul 
lucra împreună cu doi-trei sclavi și își desfăcea tot el pro- 
dusele muncii, ci de întreprinderi comerciale mari. Membrii 
clasei conducătoare au recurs la înlocuirea lor prin împuter- 
niciţi sclavi mai ales după războaiele punice, cînd se aflau la 
Roma în mare număr prizonieri de origine cartagineză, greacă 
şi siriană, cu aptitudini speciale pentru comerț ; deci pentru 
stăpînii lor ei dădeau în această ramură de activitate randa- 
ment mai mare și profituri însemnate. Căci, pe de o parte stă- 
pîinii nu apăreau în public cu astfel de îndeletniciri, iar pe de 
alta priceperea ȘI experiența celor care îi reprezentau consti- 
tuiau o garanție a profiturilor. Este adevărat că, pentru a-i 
stimula în aceste activități, stăpînii le acordau și sclavilor-oa- 
meni de afaceri o parte din beneficii; aşa a procedat Cato cel 
Bătrîn, după propria lui mărturisire, precum și alți membri 
al clasei senatoriale. 


Evident, încredinţindu-i sclavului atribuţii de a lucra în 
comerț, stăpînul avea în vedere exclusiv propriile sale interese _* 
căci el obținea de pe urma sclavului cele mai mari beneficii, 
valorificîindu-i aptitudinile. Dar, pe de altă parte, acordindu-i 

atribuţii de a lucra în numele lui, în orice caz, recunoscîn- 
du-i capacităţile unui om liber de a face comerţ, de a con- 
tracta datorii pentru stăpin, situația sclavului suferea 
modificări din punct de vedere juridic ; sclavul-negustor în- 
ceta de a mai fi un simplu obiect de tranzacție (res), dar 
aceasta numai pentru că stăpmul considera că acest lucru era 
în propriul său interes. Ca răsplată pentru serviciile și pentru 
beneficiile ce le aduceau stăpînilor, sclavii aceştia erau elibe- 
rați ; ei continuau însă și după aceea să se ocupe cu afacerile, 
căci primeau de la foştii stăpîni împrumuturi cu dobîradă. 
Aşa s-a ajuns la situația ca în mîinile liberţilor să în- 
capă o bună parte din comerțul roman. 





OCUPAŢII INTELECTUALE 


învățămîntul 


Atit prin forma lui de organizare, cît și prin conţinuta! 
lui, învățămîntul la Roma avea un pronunțat caracter de 
clasă. Funcţia de educator era o ocupaţie intelectuală cu 
trecut îndelungat, chiar dacă facem abstracție de educaţia-ce 
se dădea în familie, sub conducerea directă a mamei pînă la 
virsta de șapte ani, apoi sub supravegherea tatălui ; despre 
această etapă se va stărui mai pe larg în capitolul consacrat 
familiei romane. După tradiţia istorică, transmisă de Titus 
Livius, cea mai veche instituţie de învățămînt la romani ar 
data de pe la mijlocul secolului al V-lea î.e.n. El spune că 
în Forul roman, printre prăvăliile vînzătorilor de tot felul, 
se aflau și unele școli. Bineînţeles, această informaţie poate 
avea o oarecare valoare numai dacă apariția școlii o punem 
în legătură cu apariţia și folosirea pe scară mai largă a scri- 
sului ; în acest caz, cel mai vechi monument scris în limba 
latină — fibula de aur de la Praeneste din secolul al VI-lea 
î.e.n. —, presupune și existența unei instituţii școlare unde se 
învăţa scrisul. Plutarh confirmă, de asemenea, vechimea 
școlii romane, de vreme ce aminteşte că în a doua jumătate 
a secolului al II-lea exista o școală publică la Roma în frun- 
tea căreia se afla un anume Spurius Carvilius". 


Dar, indiferent cînd am situa cronologic primele școli, o 
dată cu primatul în timp, ele reprezentau și cea mai elemen- 
tară formă de învățămînt. Cunoștinţele erau predate de un 
litterator, adică „cel care învaţă pe alții literele" ; mai tîrziu 
a apărut numirea de primus magister sau ludi magister. Acest 
din urmă termen dovedește existența unei școli, deci a unei 
instituții colective de învăţămînt elementar (/uduș littera- 
rius). Ea era frecventată aproape e:;clusiv de copiii oame- 

nilor săraci, căci cei bogați preferau să dea acasă fiilor lor 
instrucția elementară. 

Aceste școli de grad elementar erau frecventate deopo- 
trivă de băieți și de fete, deci erau mixte, cu toate ca, așa 
cum se va arăta mai jos, fetele primeau de obicei primele 
cunoștințe în familie. La început învățămîntul se făcea sub 
cerul liber ; mai tîrziu el avea loc într-o încăpere modestă 
(pereula, taberna) din Forul roman, dînd spre portice, spre 
care era deschisă, și numai rareori despărțită printr-o simplă 
perdea (velum). Ca mobilier şcoala n-avea decît un scaun 
înalt cu spetează (carbedra), ridicat pe o estradă, pe care stă- 
tea învățătorul ; în jurul lui ședeau școlarii pe niște scăunele 
simple ; ei ţineau pe genunchi tăblițele cerate și celelalte us- 
tensile de scris cu ajutorul cărora își însemnau cele învăţate. 

La școala se învăţa înainte de toate cititul și scrisul. Citi- 
tul începea cu alfabetul, ale cărui litere erau învățate pe din- 
afară mai înainte de a fi cunoscute după forma lor, la început 
litere izolate în ordine alfabetică, apoi grupate în silabe, pimă 
se ajungea la cuvinte întregi și la lectura unui text continuu. 
Scrisul se învăţa de-abia după ce școlarii se aflau în această 
fază a cititului ; ei scriau pe tăblițe cuvintele sau textele pe 
care urmau să le citească. Textele citite și scrise erau apoi în- 
văţate pe dinafară. 

După ce își însușeau cititul și scrisul, școlarii erau inițiați 
în primele elemente de calcul ; ei învățau mai întîi termino- 
logia sistemului de numărare, ajutindu-se uneori în acest scop 
de pietricele (calculi). După aceea treceau la învăţarea termi- 
nologiei mult mai complicate a fracţiilor duodecimale, care 
constituiau bazele sistemului metric roman. lată cum evocă 
poetul Horaţiu aceste calcule cu fracţii ce se făceau în școală, 
care nu erau simple cifre, ci realități concrete : „Prin calcule 
îndelungate, micuţii romani învață să împartă asul în o sută 


de părți: — Spune tu, fiul lui Albinus, dacă din cinci uncii 
scazi una, ce-ţi mai rămîne ? Haide, ce mai aștepți, răs- 
punde ! — O treime de as. — Bine, vei ști să-ți chivernisești 
banii. — Dacă, dimpotrivă, adaugi o uncie, cit face? — O 


jumătate de as"-. 


Mai tirziu, în epoca imperială, se pare că s-au realizat 
unele progrese în ceea ce privește predarea acestor elemente, 
prin introducerea treptată a operaţiilor care stau și azi la baza 
aritmeticii ; aceste elemente erau învăţate în colectiv şi erau 
însoțite de anumite intonații melodice. Este elocventă în 

această privință mărturia scriitorului latin tîrziu Aureiius 
Augustinus care, evocind anii copilăriei sale, își amintește de 
„refrenul nesuferit" (odiosa cantatio) cu care intonau toți 
școlarii : „unu cu unu fac doi, doi cu doi fac patru" *. Siste- 
mul acesta al intonațiilor melodice s-a perpetuat de-a lungul 
veacurilor şi s-a extins în toate şcolile din Europa ; aşa mo- 
dulam şi noi cei care în timpul primului război mondial ne 
inițiam în tainele numerelor în școala dintr-un sat de la 
poalele Munților Apuseni... 

Cine îndeplinea ocupația de învățător în aceste şcoli de 
grad elementar ? Plutarh, în pasajul citat mai sus, spune 
despre Spurius Carvilius, cel dintîi învățător roman al cărui 
nume se cunoaşte, că era libert al consulului din anul 234 î.e.n. 
Acest amănunt este ilustrativ ȘI pentru epoca în care trăiește 
autorul însuși al Vieţilor Paralele ; căci şi istoricul Tacit, 
contemporanul mai tînăr al lui Plutarh, vorbind despre ca- 
riera strălucită pe care a făcut-o un parvenit, spune că la în- 
ceput acesta avusese o ocupaţie umilă (obscura iniția), adică 
aceea de învăţător. în general vorbind, o astfel de ocupaţie 
nu puteau avea decit oameni liberi de rînd sau chiar liberti, 
de vreme ce orice muncă pentru care se primea salariu sub o 
formă sau alta era considerată înjositoare pentru mentalita- 
tea membrilor nobilimii romane ; în ochii lor învățătorul era 
un biet muritor, care nu se bucura de nici o trecere în fața 
oamenilor de pe urma unei ocupaţii atît de desconsiderate 
-res indignissima, cum o numeşte un autor antic. 


Puţina consideraţie de care se bucura această ocupație re- 
jese ȘI “din retribuţia mică pe care învățătorii o primeau de 
la părinţii școlarilor. După informaţiile pe carp le avem cu 
privire la ultimul secol al republicii dintr-o satiră a lui Ho- 
rațiu, învățătorul primea de fiecare elev cite opt aşi pe lună, 
adică patru cincimi dintr-un denar ; aproximativ aceeași 
cifră este indicată și de Boa satiric luvenal la începutul 
secolului al II-lea e.n., ceea ce reprezenta un salariu de 
mizerie. 


Dar nici din punct de vedere moral situaţia lor nu era 
mai bună. într-adevăr, proveniența învăţătorilor din pătu- 
rile de jos ale populaţiei libere era o cauză pentru care aceș- 
tia nu se bucurau de prestigiu și autoritate nu numai în fața 
sănii în general, dar nici în faţa elevilor înșiși. Acest 


t Aur. Augustinus, Confessiones, I, 13, 22. 
` Horatiu, Bote, l, 6, v. 75. 
Twweiai., Satire, X, v: 116: 

lucru era frecvent îndeosebi în raporturile dintre ei și fiii 
celor bogaţi, cînd erau puși într-o situație de inferioritate, 
ceea ce influența negativ asupra prestigiului profesiunii lor. 
Un exemplu elocvent în această privinţă îl avem într-o co- 
medie a lui Plaut, unde un învăţător se plinge de situaţia de 
inferioritate pe care o are față de școlarii săi din păturile 
sus-puse : „Dacă învățătorul atinge cu vîrful degetului pe 
unul care n-a împlinit încă șapte ani, acesta de îndată îi 
sparge capul cu tăblița. Dacă merge la tatăl lui să se plingă, 
acesta îi spune copilului: «Eşti vrednic de mine atita timp 
cît te aperi împotriva unei vătămări ce ţi se aduce». Apoi îl 
mustră pe învățător : «Om de nimic ce ești, să nu mai cutezi 
a te atinge de acest copil pentru că s-a arătat curajos». lar 
învățătorul astfel ocărît pleacă acasă cu capul înfășurat în- 
tr-o pînză îmbibată de untdelemn, ca un opaiţ... Cum poate 
să mai aibă un învăţător vreo autoritate, dacă el este bătut 
cel dintii" ? 

Nici faţă de elevii proveniți din păturile de jos învăţă- 
torul nu-și putea menţine autoritatea și prestigiul decît cu 
ajutorul biciului și al nuielii pe care le aplica pentru cea mai 
mică greșeală. Tot Plaut descrie o scenă de la o lecție : „...te 
așezai pe un scăunel în faţa învățătorului ; iar cînd citeai 
din carte, dacă greșeai o singură silabă, pielea ta devenea 
vărgată ca haina unei doice” . în general, se pare că singu- 
rul mijloc de a asigura disciplina erau constrîngerea și pedep- 
sele corporale. 


Este interesant de observat că amintirea anilor de școală 
la mulți poeţi latini, departe de a se exprima prin nostalgie 
Și regrete, apare asociată cu aceea a loviturilor primite. Ast- 
fel, Horaţiu nu pare prea reverenţios față de fostul său das- 
căl Orbilus atunci cînd îl stigmatizează pentru posteritate 
cu epitetul de „cel căruia îi plăcea să bată” (plagosus) . Tot 
așa, pentru luvenal a învăța la școală însemna unul și ace- 
lași lucru cu a întinde palma și a primi lovitura de la rmiaua 
învățătorului”. Uneori nuiaua, acest suport indispensabil al 
autorităţii, era înlocuită cu alte mijloace și mai drastice; 
vinovatul era înălțat pe umerii unui alt școlar, apoi biciuit 
pe spate de către învățător. Astfel de scene apaf în nume-* 
roase picturi pompeiene, astăzi în Muzeul din Napoli. 


' Plaut, Bacchides, v. 440—448. 
* Ibidem, v. 432—434. 
aHoraţiu, Epist II, 1, v. 70. 
Wiuvenal, op. cit; |, v. 15. 

Brutalitatea cu care era asigurată disciplina, precum și 
variatele ei forme de manifestare aveau de obicei urmări ne- 
gative şi dăunătoare asupra formaţiei elevilor, familiarizîn- 
du-i cu ipocrizia și lașitatea. De aceste urmări se plinge în 
secolul I e.n. Quintilian : „Durerea și teama pricinuiesc co- 
piilor lucruri care nu se pot spune și care în scurtă vreme îi 
acopăr de rușine... Eu nu îndrăznesc să spun pe nume NICI 
infamiulor pînă la care se coboară niște oameni ticăloși în 
virtutea dreptului lor de a aplira o pedeapsă corporală, NICI 
atentatele de teama cărora nefericiții copii sînt împinși să 
săvirșească altele" " 

Scoala de primul grad a fost multă vreme singura insti- 
tuție de învăţămînt la Roma ; de-abia pe la mijlocul secolului 
al III-lea î.e.n. apare un învăţămînt de grad mediu, sub con- 
ducerea unui grammaticus ; la început el se făcea în cadrul 
familiei, iar mai tirziu s-au deschis și școli publice. 

în şcoala de grad mediu învățămmtul era mai complex ; 
disciplinele de bază erau limba și literatura, iar studiul lor 
se făcea mai ales pe textele operelor poetice ; se mai predau 
și noțiuni de istorie, geografie, fizică, astronomie, dar nu ca 
Scop în sine, ci îndeosebi pentru ca elevii să poată înţelege 
mai bine textele literare. Textele erau dictate elevilor care 
făceau apoi exerciţii de lectură și pronunțare corectă, de me- 
trică, pentru cele în versuri, și de expunere liberă a conţinu- 
tului : anumite pasaje erau învăţate pe dinafară. 


Cel dintii grammaticus, E profesor de limbă și litera- 
tură, a fost la Roma poetul Livius Andronicus, care este în 
același timp primul poet latin, în sensul că a tradus Odiseea 
lui Homer în limba latină, folosind pentru versurile sale ve- 
chiul metru autohton, saturninul ; textul acestei traduceri i-a 
servit lui Andronicus ca manual pentru elevii săi. Același 
lucru l-a făcut ceva mai tîrziu im alt profesor, poetul Ennius, 
autorul celui dintii poem epic, Annales. De aici s-a stabilit 
apoi o tradiție care s-a perpetuat aproape două secole în 
școala de grad mediu, ca grammaticus să citească şi să inter- 
preteze cu elevii mai ales din operele acestor doi poeţi. De 
altfel, așa se și explică apariţia relativ tirzie a școlii de acest 
grad la Roma în comparaţie.cu /uduș litterarius ; de-abia în- 
cepînd cu acești poeţi romanii au avut o literatură propriu- 
zis cultă, care a servit de la început ca obiect de studiu. 


" Quintilian, Inst, orðt, |, 3. 

Pe cînd la început se studiau în școală operele autorilor 
latini amintiţi alături de cele grecești, de prin a doua jumă- 
tate a secolului al II-lea î.e.n. au apărut profesori care pre- 
dau numai literatura latină ; învățămîntul acestora se des- 
fășura paralel cu cel în limba greacă. Devenind autonom, s-a 
simțit nevoia îmbogățirii programelor cu operele unor autori 
de seamă ai vremii, îndeosebi cu acelea ale poeţilor 
COMICI. în timpul lui August, în urma unei reacţiuni 
împotriva autorilor arhaici, în care un rol important 
la jucat însuși poetul Horaţiu, monumentele literare 
din epoca arhaică au fost înlocuite în școală cu 
acelea ale poeţilor mai noi, ba chiar contemporani. 
Se atribuie lui Q. Caecilius Epirota iniţiativa de a fi intro- 
dus în școală pe Vergiliu și pe alți poeţi mai noi. în felul 
acesta numeroși poeţi de seamă erau studiaţi în școli încă din 
timpul vieţii. Dar spre sfîrșitul secolului I e.n. s-a produs o 
nouă reacţie arhaizantă, revenindu-se la unii dintre poeţii 
vechi, îndeosebi la Ennius : mai puternică a fost însă reacțiu- 
nea clasicizantă reprezentată de Quintilian, prin care s-a ajuns 
la o stabilizare a programelor asupra celor mai mari poeți 
și prozatori. Dintre comici Terenţiu a ajuns să fie cel mai 
mult studiat, iar dintre poeţii din epoca lui August locul 
prim îl deţine Vergiliu, în timp ce Horaţiu juca un rol secun- 
dar ; dintre prozatori cei mai studiați erau istoricul Salustiu 
ȘI oratorul Cicero. Programele astfel stabilizate au dăinuit în 
școala romană pînă la căderea imperiului. 

în școala condusă de un grammaticus nu aveau acces decît 
copiii celor bogați ; cei săraci nu-și puteau permite un astfel 
de lux, atît din cauza sumei ce trebuiau s-o plătească profe- 
sorului, cît și din nevoia de braţele de muncă ale copiilor pen- 
tru asigurarea existenței familiei; deci, ciclul acesta al * școlii 
romane era frecventat îndeosebi de fui claselor privilegiate. 
Copiii acestora, băieţi și fete, urmau lecţiile unui grammaticus 
împreună, ca și în luduş litterarius. Urmarea a fost că din 
școala 'de acest grad au ieșit unele femei cu o cultură literară 
mai vastă, mai ales în primul secol al epocii imperiale ; unele 
dintre ele, devenind „preţioase din cauza veleităţilor lor de 
femei savante, au ajuns să fie ridiculizate de poeții satirici ai 
vremii, îndeosebi de Iuvenal” 


Dacă, în ceea ce vă conținutul învățămîntului, 
această școală era mult superioară celei dintii, localul în care 

se ţineau lecţiile nu era cu mult deosebit: o mică încăpere 
sub un portic din For, despărțită de trecători numai printr-o 
draperie. De asemenea, remuneraţia unui grammaticus nu se 
deosebea prea mult de aceea a unui /ifferator sau ludi ma- 
gister. luvenal zugrăvește situaţia mizeră a unui grammaticus 
care îi învaţă pe elevi pe un text din Horaţiu decolorat şi pe 
unul din Vergiliu înnegrit de funingine, fără a primi de la 
niște părinți pretenţioşi regulat salariul de mizerie — rara mer- 
ces — stabilit de comun acord '?. Este adevărat că, în raport cu 
cel al unui /itterator, salariul acestuia este superior ; în Edictul 
lui Dioclețian se prevede pentru un grammaticus o retribuţie 
de patru ori mai mare, adică 200 de denari pentru fiecare 
elev pe lună. Puţine sînt excepţiile ; de exemplu, este cunos- 
cut cazul gramaticului Q. Remmius Palaemon, care, de pe 
urma învăţămîntului avea un venit anual de 400 000 de sesterți, 
sumă cu care se putea cumpăra în epoca imperială rangul de 
cavaler. 

La fel cu /izferator, grammaticus provenea din păturile de 
jos ale societății romane, oameni liberi și liberţi ; uneori mai 
aveau această ocupaţie şi unii reprezentanţi scăpătați ai cla- 
selor suprapuse, care și-au irosit averile, ruinîndu-se, sau care 
și-au compromis cariera politică, devenind niște  declasați. 
Din această cauză, întreaga tagmă nu se bucura de nici un 
prestigiu și de nici o consideraţie din partea părinţilor elevi- 
lor ; cu alte cuvinte, era și ea o ocupaţie umilă și dispreţuită. 

La începutul secolului I î.e.n. a luat ființă la Roma și un 
învățămînt de grad superior, condus de un rhetor sau orator, 
de aici și numele de școală de retorică sau elocvenţă ce i s-a 
dat. Această formă de învățămînt s-a dezvoltat tot după mo- 
delul celei grecești, destul de răspîndită pe atunci la Roma. Cea 
dintii școală romană de retorică a fost deschisă în anul 93 î.e.n. 
de L. Plotius Gallus. Aici învățau tinerii de virsta de 16-17 
ani, de regulă generală după ce îmbrăcau toga virilis, şi pînă 
la 20 de ani; uneori se depășea și această virstă. 

La rhetor elevii se inițiau și se deprindeau în arta ora- 
torică ; ei parcurgeau mai întîi o perioadă de timp cu exer- 
ciții pregătitoare, scrise și orale. într-o a doua etapă li se 
dădea să scrie discursuri fictive, dezvoltind o temă stabilită 
de către profesor. Aceste discursuri erau învățate apoi pe 
dinafară și expuse, ca exerciţii practice de elocvenţă, în fața 

unui auditoriu format de obicei din rhetor şi ceilalți elevi ; 
uneori erau invitaţi şi părinţii, rudele ȘI chiar prietenii celui 
ce le pregătea. Exerciţiile de acest fel erau cuprinse sub 
denumirea generală de. declamaţii (dec/amationes). Ele con- 
stau fie din lungi monologuri în care personaje mitologice 
sau istorce erau prezentate în preajma unor hotăriri impor- 
tante, punind în cumpănă argumentele în favoarea sau îm- 
potriva acțiunii ce aveau să întreprindă, numite suasoriae, 
fie din dezbateri ale unor teze opuse luate din domeniul 
judiciar, în funcţie de un text de lege; ele se numeau 
controversiae. Prin ambele forme, elevii aveau posibilitatea 
de a căuta argumentele cele mai de efect în sprijinul cauzei 
pe care o susțineau ; în același timp însă ele erau artificiale, 
ceea ce a făcut ca oratoria să se transforme în retorică. Re- 
torismul acesta învăţat în școli a pătruns apoi în literatură, 
contribuind la artificializarea ei, la pervertirea bunului gust 
şi la falsificarea realității. 

La început și școala condusă de rhetor își desfăşura acti- 
vitatea tot la umbra porticelor din Forul roman ; dar o 
dată cu epoca imperială învățămîntul acesta se făcea în 
săli speciale, amenajate ca un mic teatru. 

în comparaţie cu /ifferator şi grammaticus, profesorul de 
retorică avea o situație materială cu mult mai bună; la 
sfîrşitul secolului I și la începutul secolului al II-lea e.n. un 
rhetor primea 2 000 de sesterți pe an pentru fiecare elev, 
deci de patru ori mai mult decît un grammaticus. Pe timpul 
lui Dioclețian, salarizarea este însă aproape identică; în 
Edictul de preţuri raportul este de 250 la 200 pe lună pentru 
fiecare elev. 


Dar această situaţie materială relativ mai bună n-a 
influențat prea mult proveniența profesorilor de retorică; 
pe lingă oameni liberi de rînd sau liberţi, se îndreptau 
uneori spre această ocupaţie și unii membri ai clasei sena- 
toriale căzuți în disgrație. Din rîndurile celor dintii au fost 
însă mulți care au ajuns să facă avere sau să obţină ran- 
guri înalte în viaţa politică, mai ales în epoca imperială 
tîrzie. 

După ce am trecut în revistă cele trei grade de învăţă- 
mînt, fiecare cu particularitățile proprii, să vedem care era 
programul de lucru și durata unui an școlar. Este adevărat 
că știrile pe care le avem din antichitate se referă mai mult 
la școala de primul grad, dar din acestea se pot face unele 
presupuneri și cu privire la celelalte. 

Lecţiile începeau dis-de-dimineață ; ceea ce îl face pe 
poetul Ovidiu să se adreseze Aurorei cu dojeni pentru că 
smulgea pe copii din braţele somnului ca să-i dea pe mina 
unor dascăli nemiloşi. în timpul iernii lecţiile începeau 
chiar înainte de a se fi luminat de ziu, cînd cei ce munceau 
cu braţele se mai odihneau încă, și continuau fără întreru- 
pere pînă la amiazi ; atunci elevii mergeau acasă pentru a 
lua masa, apoi se întorceau la școală pentru programul 
postmeridian. Acest program școlar îndelungat era destul 
de monoton ; singura varietate o constituia alternarea lecției 
dascălului cu anumite lucrări individuale ale elevilor, cum 
erau îndeosebi temele scrise. 

Este adevărat însă că programul aparent încărcat din 
cursul tinei zile era alternat și el cu numeroase alte zile 
în care nu se desfășura nici un fel de activitate. Astfel, din 
știrile literare care au ajuns pînă la noi reiese că activitatea 
școlară înceta în anumite sărbători ordinare din cursul anului, 
precum și în altele extraordinare prilejuite de triumfuri, 
spectacole teatrale sau jocuri organizate în circuri sau am- 
fiteatre. Numărul lor a crescut mereu începînd cu epoca 
imperială, aşa încît în a doua jumătate a secolului al II-lea 
împăratul Marcu Aureliu s-a văzut nevoit să fixeze numă- 
rul lor la maximum 135 de zile pe an. în schimb, nu avem 
informaţii concludente privitoare la existența unei perioade 
mai îndelungate de vacanță în timpul verii; ele par să 
formuleze mai degrabă un deziderat decit să reflecte o 
realitate. Astfel, într-una din epigramele sale, Marţial spune 
că, în lunile călduroase de vară, este mai important pentru 
școlari să fie sănătoși decît să înveţe, iar Seneca cerea să nu fie 
siliți să stea mereu aplecaţi asupra cărților sau tăblițelor 
cerate.! 


în epoca republicană, școala romană, indiferent de gra- 
dul pe care-l avea, era o instituție cu caracter particular, 
în sensul că autoritatea de stat nu contribuia cu nimic la 
întretinerea localurilor sau la plata celor ce profesau. 
Scoala era, așadar, o întreprindere personală a unui littera- 
for sau ludi magister, grammaticus sau rhetor, cu toate be- 
neficiile, dar şi cu toate riscurile pe care ea putea să le 
aducă. Este adevărat că această instituție prezenta anumite 
avantaje, pentru a nu vorbi decît despre acestea ; dacă cei 
bogați își dădeau copiii arareori la aceste școli, preferind 

* Ovidiu, Amores, I, 13, v. 17. 
Marţial, Epigrame, X, 62; Seneca, Epist, II, 6. 

să țină un pedagog în familie, ceea ce era cu mult mai costi- 
sitor, școala era, în schimb, frecventată în cea mai mare 
parte de copiii celor săraci, care din veniturile lor reduse 
reușeau totuși să facă față pretențiilor modeste ale unui 
litterator, a cărui situaţie materială am văzut-o mai sus. 

începînd cu epoca imperială, școlile de orice grad, înde- 
osebi cele de grad superior, au fost transformate treptat în 
școli de stat cu misiunea de a pregăti funcționari devotați 
puterii imperiale ; împărații dădeau salarii și alte avantaje 
profesorilor, care devin factorii de promovare a politicii lor. 
în acest sens începutul l-a făcut însuși August, care a insta- 
lat o astfel de școală în propria sa reședință de pe Palatin ; 
este adevărat însă că de ea beneficiau în primul rînd mem- 
brii minori ai familiei imperiale și numai în al doilea rînd 
și alții. Tot așa, biograful Suetoniu spune, despre Tiberiu, 
că se interesa de școala, asistind chiar la anumite lecţii ; dar 
mai importante sînt sprijinul material, subvenţiile și alte 
favoruri pe care le acorda conducătorilor de școli ; se ştie 
bunăoară că, pentru meritele lui excepționale, a ridicat 
pe un /ifferator la rang senatorial”. Aceasta este prima etapă, 
care se caracterizează printr-o politică de ocrotire și de 
ajutorare din partea statului. 

O a doua etapă o constituie acordarea unei subvenţii re- 
gulate din -partea statului sub formă de salariu anual; 
această politică a fost inaugurată în a doua jumătate a 
secolului I e.n. de către împăratul Vespasian. Dar măsura 
lui Vespasian avea anumite limite ; în primul rînd, aşa cum 
spune biograful său Suetoniu, Vespasian a fost „cel dinții 
care a stabilit catedre oficiale de retorică greacă și latină, 
cărora le-a fost afectat un salariu anual de o sută de mii 
de sesterți, plătit de către fiscul imperial”, ceea ce în- 
seamnă că era vorba numai de învățămîntul de grad supe- 
rior, iar în al doilea rînd, măsura se referea numai la orașul 
Roma. Pe de altă parte, probabil că și în Capitală numărul 
posturilor era redus, cuprinzind eventual o singură catedră 
de retorică greacă și alta de retorică latină ; în orice caz, 
din această epocă se cunoaște un singur profesor de retorică 
latină, Quintilian. 

Un nou pas spre învățămîntul oficial de stat l-a făcut, 
la începutul secolului al II-lea, împăratul Traian. Traducînd 


'* Tacit, Anale, III, 66. 
" Suetoniu, Vespasianus, cap. XVIII. 

în viaţă proiectul predecesorului său Nerva, privitor la 
crearea instituţiilor alimentare, potrivit căruia din dobîn- 
zile strînse după sumele împrumutate micilor agricultori 
urmau să fie educați aproximativ 5 000 de copii săraci din 
Roma și Italia, el lua asupra statului sarcina de a-i instrui, 
plătind pe educatori. Dar nici în cazul acesta nu se poate 
vorbi de o etatizare, luată în sensul pe care-l dăm noi astăzi 
acestui termen, a învăţămîntului, ci mai curînd de o acţiune 
personală a împăratului. în același sens trebuie luate ȘI 
acțiunile continuate apoi de către Hadrian ; el a înființat 
astfel de catedre și la Atena, și a pus bazele celui dintii 
așezămînt de învățămînt public, numit Arbenaeum, cu săli 
de cursuri construite în formă de amfiteatru, pentru învă- 
țămâîntul retorilor, care erau plătiţi de stat. Urmașul său, 
Antoninus Pius, a dat un edict prin care se acorda scutire 
de anumite impozite sau sarcini nu numai retorilor, ci și 
profesorilor de grad mediu, limitind-o însă la un anumit 
număr pentru fiecare oraş în parte. 

în comparaţie cu cele de mai sus, de un învăţămînt 
oficial de stat nu se poate vorbi decit în prima jumătate a 
secolului al III-lea, cînd împăratul Alexandru Sever a con- 
struit localuri speciale pentru învățămîntul gramaticii și al 
retoricii, deci pentru școlile de grad mediu și superior ; mai 
mult încă, el a acordat posibilitatea tinerilor săraci, ai căror 
părinți nu puteau suporta cheltuielile necesare pentru învă- 
țămâînt, să poată urma în aceste școli timp de un an pe soco- 
teala statului. Nu cunoaștem dezvoltarea acestui învățămînt 
oficial de stat în epoca crizei din secolul al III- lea, dar 
există indicii că el s-a menţinut. Astfel, împăratul lulian 
stabilește că numirea profesorilor în școlile din această 
categorie erau de competența sa, dar, cum el nu se putea 
deplasa pretutindeni pentru a verifica pregătirea candida- 
tilor, delega pe membrii sfaturilor municipale cu această 
sarcină. Aceasta e o dovadă că învățămîntul de stat depäşise 
limitele capitalei imperiului și se răspîndise și în provincii, 
unde existau acum numeroase centre înfloritoare de învă- 
țămînt. De pe timpul urmașilor lui datează edicte privind 
reglementarea salariilor profesorilor și, legat de acestea, nu- 
mărul cadrelor plătite de stat. 


Ca urmare a dezvoltării învățămîntului oficial de stat, 
la Roma existau în a doua jumătate a secolului al IV-lea 
numeroase școli de grad superior, iar numărul studenţilor 
veniți din alte regiuni era atit de mare, încît împăratul 

Valentinian I a publicat un edict privitor la supravegherea și 
controlul acestora. Astfel, fiecare „student' trebuia să aibă 
o legitimaţie din localitatea de origine, cu care era obligat 
să se prezinte în fața unui magistrat special însărcinat cu 
controlul populației (magister census), căruia îi declara la 
ce instituție de învățămînt urmează și unde locuiește. în caz 
că el nu urma cursurile regulat, iar prin comportarea lui 
pricinuia nemulțumiri, i se retrăgea dreptul de a mai locui 
la Roma şi era trimis în localitatea de origine. De altfel, 
pentru toți cei ce veneau pentru studii dreptul de a locui 
la Roma era limitat pînă la virsta de 20 de ani; după 
această vîrstă „studenţii” trebuiau să părăsească Roma, iar 
cei care n-o făceau de bunăvoie erau constrinși de praefectus 
Vrbi. 

Pe lingă salarii, profesorii din institutele de învăţămînt 
oficial de stat mai primeau din partea împăraților şi unele 
ranguri și titluri onorifice : cel dintîi a fost Quintilian, care 
a primit de la Domițian titlul și insignele de consul. Același 
rang l-au primit în secolul al Il-lea M. Cornelius Fronto 
şi Herodes Atticus. Tradiția a fost continuată, peste criza 
din secolul al TII- lea, în veacul următor de către Constan- 
tin, care a conferit înalte onoruri unor profesori de retorică. 
Tot aşa, Grațian a acordat profesorului de retorică Auso- 
nius rangul de consul şi acela de prefect al praetoriului în 
Galia. Toate acestea, și numărul exemplelor s-ar putea în- 
mulți, sînt o dovadă a sprijinului nemijlocit pe care împă- 
raţii, mai ales cei din epoca tirzie, îl dădeau învăţământului 
și celor care-l profesau. 

Este adevărat însă că sprijinul, sub orice formă se mani- 
festa el, nu era cu totul dezinteresat; acordîndu-l, împărații 
urmăreau anumite obiective pentru ei și, în general, pentru 
stat. în epoca tirzie a imperiului, adică începînd cu domnia 
lui Dioclețian, puterea de stat se întemeia pe armată și 
pe un imens și complicat aparat birocratic. Ei bine, împă- 
rații au pus pe seama școlii de grad superior sarcina de a 
pregăti pe viitorii funcționari superiori din aparatul admi- 
nistrativ. 

Am amintit mai sus controlul instituit de împăratul 
Valentinian asupra comportării studenţilor care urmau șco- 
lle de retorică de la Roma. Dar măsurile luate de el nu se 
limitau numai la atita : el cerea în fiecare an şi o listă a 
studenţilor care obțineau rezultate bune la învățătură, pen- 
tru ca aceștia să fie repartizați, la terminarea perioadei de 

studii, în posturile de care administraţia avea nevoie. Căci 
posturile cele mai înalte din ierarhia administraţiei imperiale 
— tribunale, servicii financiare, organe de guvernămâînt pro- 
vinciale etc. — erau ocupate de absolvenţii școlilor de 
retorică. 

Alături de învățămîntul oficial de stat cu toate formele 
lui schițate mai sus, existau și alte școli publice întreţinute 
de către administraţia, diferitelor oraşe. începutul lor datează, 
probabil, de pe timpul domniei lui Antoninus Pius. Se știe că 
primii împărați ai dinastiei Antoninilor au îndemnat muni- 
cipalitățile din Italia să creeze, după exemplul curții impe- 
riale, instituții alimentare pentru copiii celor săraci; de 
aceea nu este exclus ca de aici să fi luat naştere mai tîrziu 
şi aceste şcoli întreținute de municipalități. Ştiri epigrafice ” 
și literare” atestă existenţa acestor școli de grad secundar 
și superior ai căror conducători erau plătiți de către diferite 
Orașe din Italia. 

Existența școlilor municipale este o dovadă elocventă a 
răspîndirii pe care învățămîntul a avut-o nu numai la 
Roma, ci și în orașele din provincii ; pe de altă parte, ele 
arată că se simţea nevoia unei contribuţii colective, deoarece 
cetățenii nu mai puteau plăti sumele, oricît de modeste ar 
fi fost ele, pentru frecventarea școlilor particulare de către 
copiii lor. Acest lucru este confirmat de altfel și de faptul 
că în secolul al IV-lea școli municipale au apărut şi în 
numeroase orașe din provinciile imperiului ; acum fiecărui 
oraş 1 se impunea ca o datorie să asigure funcţionarea unei 
școli pe cheltuiala lui. 


în aceste școli profesorii erau aleși și numiți de către 
consiliul municipal, dar dintre mai mulţi candidați, prin 
instituirea unui fel de concurs. Printre probele la care 
candidaţii erau supuși figura și o expunere în fața juriului 
numit de către consiliul municipal, din care să reiasă talen- 
tul și pregătirea lor. 

în epoca imperiului tîrziu, activitatea școlilor munici- 
pale era urmărită și controlată îndeaproape de către împă- 
rați ; astfel, în ceea ce priveşte numirea profesorilor, ei nu 
mai "lăsau municipalităţilor deplina libertate de alegere, ci 
adeseori propuneau pe candidații lor. Acest amestec al îm- 
păraților a atins punctul culminant pe timpul lui lulian ; 


* Corpus Inscript. Lat., II, 2892. 
’ Iuvenal, op. cit, XV, v. 112; Aulus Gellius, Noctes 
AR XIX, 9, 2. 

el a emis un decret potrivit căruia nici un profesor ales de 
consiliul municipal nu-și putea începe activitatea înainte ca 
alegerea lui să fi fost ratificată de către împărat. Un urmaș 
al lui, Graţian, a lăsat orașelor libertate deplină să-și aleagă 
profesorii pentru școlile municipale, dar ceea ce le impunea 
era să-i aleagă pe cei mai buni, fie că era vorba de un 
grammaticus, fie de un rhetor, pentru instruirea tineretu- 
lui lor ; de asemenea, el și-a rezervat dreptul de a stabili 
salariile ; sumele urmau să fie alocate din bugetul munici- 
palității. 

Apariţia școlilor oficiale de stat și a celor municipale n-a 
atras după sine desființarea legală sau interzicerea școlilor 
particulare ; acestea au continuat să funcționeze, dar, faţă 
de condiţiile materiale incomparabil mai prielnice ale celor 
dintîi, situația lor a devenit tot mai precară. Situația gene- 
rală creată de criza economică din ultimele secole ale impe- 
riului a sporit greutăţile materiale ale conducătorilor de 
școli particulare ; tot mai puțini părinți își trimiteau copiii 
la școala unui grammaticus sau rhetor particular atunci 
cînd aveau posibilitatea să-i dea la o școală întreținută de 
stat sau de municipalitate, unde și taxele erau mai mici. 
în felul acesta s-a creat între cele două forme de învăţă- 
mînt o concurență înverșunată, din care toate dezavantajele 
apăsau în balanța celei particulare ; din cauza acestei con- 
curențe, mulți profesori particulari, dintre care unii celebri, 
erau nevoiţi să se mulțumească cu ciștiguri ce nu le puteau 
asigura o situație materială corespunzătoare. 


Avocatura 


Avocatura era considerată printre principalele ocupații 
intelectuale lucrative. Cuvîntul advocatus, în înţelesul lui 
originar, designa la început orice persoană care în ziua pro- 
cesului lua parte la dezbateri și acorda sub orice formă un 
ajutor celui implicat într-un proces, fie că era vorba de 
simple sugestii, fie chiar și prin simpla prezenţă fizică. Func- 
ţia propriu-zisă de avocat o îndeplineau în lumea romană 
două persoane, fiecare dintre ele avind atribuţii diferite : 
jurisconsultul (iuris consultus) şi oratorul (orator). Cel dintii 
se ocupa cu aspectele juridice ale cauzei ce urma să fie 
dezbătută și arăta căile cele mai adecvate pentru intentarea 
acțiunii, fără să ia însă, la momentul oportun, parte la pro- 

ces. Cel din urmă, în schimb, intervenea alături de împricinat 
la dezbateri, îl asista și „pleda', adică dezbătea cauza. 

Spre deosebire de timpurile moderne, cînd avocatul este 
un profesionist care ÎȘI cîștigă existența de pe urma Muncii 
sale, pe baza unui tarif legal, în lumea romană avocatura era 
O ocupaţie neremunerată. încă de la sfîrșitul secolului 
al III-lea îe. n., printr-o lege specială, s-a interzis avocaţilor 
să primească pentru activitatea lor onorarii sau vreun dar 
oarecare ; cu alte cuvinte, asistenţa judiciară a avocatului era 
cu totul gratuită. Potrivit prevederilor acestei legi, avocatul 
n-avea dreptul să ceară onorariu sau să urmărească ulterior 
obținerea lui pe vreo cale legală, după cum nici clientul 
n-avea nici o obligaţie să i-l dea. Dar, pe lingă aceste pre- 
vederi legale, mai exista și o sancțiune morală, care consi- 
dera dezonorantă orice înţelegere prealabilă asupra onora- 
riului dintre avocat și client. 

în practică însă avocatura era, în pofida îngrădirilor 
legale și a sancţiunilor morale, aducătoare de numeroase 
și variate profituri. în primul rînd, chiar dacă nu-și înde- 
plinea atribuţiile pentru onorariu și bani, avocatul obținea 
în mod indirect avantaje de altă natură. în primul rînd, 
această activitate contribuia la sporirea prestigiului și a 
autorităţii lui în viaţa publică ; oricine în epoca republicană 
avea veleități și aspirații spre o carieră politică își deschi- 
dea sau netezea drumul spre realizarea lor prin asistența ju- 
diciară pe care o acorda fără nici o remuneraţie unor cetă- 
teni, iar mai tirziu aceștia își arătau recunoştinţa dindu-i 
votul. 

Este adevărat însă că, pentru a-și ciștiga pe această cale 
popularitatea, un avocat avea multă bătaie de cap cu viitorii 
săi alegători. Dis-de-dimineaţă el trebuia să primească în 
atriul casei sale numeroși clienți care, potrivit obiceiului, 
veneau să-și salute patronul. Clienţii aceștia reprezentau anu- 
mite raporturi de dependență dintre cei bogaţi și puternici și 
oameni din straturile de jos ale populaţiei, care, pentru aju- 
toarele de tot felul primite de la patronii lor, le făceau vizite, 
îi însoțeau pretutindeni și făceau propagandă în favoarea lor, 
dacă se prezentau candidaţi la alegeri. Cu prilejul acestui 
salut de dimineaţă, clienţii deveneau și „clienți în sensul 
curent al termenului, adică cereau asistenţa judiciară a patro- 
nului. Astfel, ei îi cereau sfaturi în legătură cu anumite 
chestiuni judiciare sau îl rugau să-i asiste la dezbaterea unor 
cauze ale căror termene erau deja stabilite. 

Insuportabilă i se părea această obligație de patron 
poetului Horaţiu, care, într-una din satirele sale” „ depiînge 
pe jurisconsultul nevoit să stea la dispoziţia clienţilor o dată 
cu cîntatul de ziuă al cocoșilor, prezentîndu- 1 ca lăudător al 
vieții de la ţară, iar într-o epistolă" îl sfătuiește pe un 
altul ca, pentru a scăpa de ei, să iasă neobservat pe intrarea 
de serviciu. Dar de eficiența sfaturilor lui și mai ales de 
succesele obținute la instanțele judecătoreşti depindea presti- 
giul unui avocat, fie că era iuris consultus, fie orator, în faţa 
clienților săi, care deveneau apoi în epocile de alegeri tot 
atâţia susținători ȘI votanti. 

În felul acesta, luată în accepţia modernă a cuvîntului, 
avocatura constituia în mod indirect o bază pentru cariera 
politică a unor importante personaje din istoria republicii 
romane. lată cum o activitate,. în aparență lpsită de orice 
fel de remuneraţie, în realitate avea în mod indirect cele 
mai înalte răsplăţi. Pe această cale s-au ridicat numeroși 
„avocaţi la cele mai înalte magistraturi în stat _sau au 
jucat un rol de seamă în viața politica a republicii. Ne 
vom opri asupra cîtorva exemple mai semnificative. 

Un exemplu clasic este acela al lui Cato cel Bătrîn, 
rămas celebru pentru talentul lui oratoric și pentru verva 
cu care susținea acuzaţiile și mai ales cu care se apăra. Pli- 
niu cel Bătrîn spune că, datorită acestui talent, Cato a scă- 
pat teafăr din 44 de procese, dar, în același timp, i-a asi- 
gurat și o strălucită carieră politică. Cunoscutul tribun 
plebeu și reformator Caius Gracchus a atras mai întîi aten- 
ţia cercurilor politice asupra lui prin apărarea în procesul 
intentat unui prieten, deschizindu-și prin aceasta accesul la 
onorurile publice. Dar cel mai strălucit exemplu este al ma- 
relui orator Cicero. Talentul lui oratoric a reușit să sfarme 
și barierele de clasă care-l despărțeau de tagma senatorială, 
pentru care accesul la magistraturi era mult mai ușor. Des- 
cendent dintr-o familie obscură de cavaleri dintr-o mică 
localitate de la extremitatea sudică a Laţiului, Cicero s-a 
afirmat mai întîi ca apărător într-un proces de omor cu 
substrat politic, ciștigîndu-și apoi în scurtă vreme, mai ales 
după răsunătorul proces al lui Verres, o platformă politică 
de prim rang, care l-a ridicat pînă la magistratura supremă 
de consul. Nobilimea senatorială n-a putut să nu ţină seamă 


*” Horaţiu, Satire, l, 1. v. 9—10. 
o Tdem, Episl., E E e PI 


127 


de talentul oratoric al acestui intrus (homo novus), căutînd 
cu tot dinadinsul ca, din adversar temut, cum fusese la înce- 
putul activităţii sale, să și-l facă aliat și sprijin de nădejde. 

Cariera politică era deschisă cu aceiaşi sorți de izbîndă 
și jurisconsulților care — așa cum am amintit mai sus — 
nu luau parte activă la dezbaterea proceselor. Astfel, sînt 
cunoscute exemplele unor mari juriști, ca Sextus Aelius, 
Mucius Scaevola sau Publius Sulpicius Rufus, care au jucat 
un rol de seamă în viața politică a republicii, ajungînd pînă 
la consulat. Cu totul excepționale sînt cazurile în care vre- 
unul din oamenii din această categorie n-au atins cea mai 
înaltă treaptă a ierarhiei politice. Un astfel de caz ni-l dă 
Valerius Maximus” ; el atribuie lui Quintus Marcius Figu- 
lus. reputat jurisconsult care n-a ajuns decît praetor, urmă- 
toarele cuvinte de reproș adresate celor ce-i solicitaseră 
diferite consultaţii judiciare, dar pînă la urmă nu -i-au dat 
votul în alegerile de consul : „Cum se face că voi Ştiţi să-mi 
cereți sfaturi, iar să mă faceți consul nu știți? (An vos 
consulare scitis, consulem facere nescitis f) Este vorba, în 
ultimă analiză, de un joc de cuvinte între consulere și con- 
sulem. 

Din avantajele arătate mai sus reiese limpede caracterul 
eminamente politic al avocaturii ; activitatea avocatului, 
din orice categorie ar fi făcut el parte, nu putea fi separată 
de ansamblul vieții politice în general și de activitatea 
publică a cetățeanului roman în particular. De această acti- 
vitate se legau mari speranţe și prin ea se întrevedea reali- 
zarea unor promițătoare perspective în viața politică, pen- 
tru care nici un efort nu era prea mare și nici o luptă 
nu era prea grea; căci atingerea obiectivelor fixate consti- 
tuia o binemeritată răsplată pentru toate privaţiunile şi 
pentru toată truda de mai înainte. 

Caracterul eminamente politic al avocaturii din epoca 
republicană reiese limpede și din pregătirea pe care tinerii 
o primeau în acest scop. înainte de deschiderea școlilor de 
retori la Roma, dar numeroase au fost cazurile și după aceea, 
tinerii din familule înstărite făceau timp de aproximativ un 
an ucenicia vieţii publice (tirocinium fori). De obicei tatăl 
își însoțea propriii săi fii, după ce îrnbrăcau toga virilă, 
să asiste la dezbaterile de la tribunale, pentru ca acolo 
să-și formeze elocvenţa și, în același timp, să înveţe să cu- 

noască viața publică. Erau însă numeroase și cazurile în 
care acest lucru îl făcea vreun prieten al familiei, care juca 
un important rol politic sau se bucura de mare autori- 
tate în domeniul dreptului. Se ştie, de pildă, despre Cicero 
că a fost încredințat de către tatăl său augurului Q. Mucius 
Scaevola, cunoscut jurisconsult; sub supravegherea acestuia 
el s-a inițiat, asistind Ja consultaţiile pe care le dădea în 
știința dreptului. Același lucru l-a făcut apoi, în epoca lui 
de strălucire, Cicero, luînd în jurul său numeroși tineri. 

Schimbări esenţiale s-au produs în timpul imperiului atit 
în ceea ce priveşte structura de ocupaţie gratuită, cît ȘI în 
ceea ce priveşte caracterul ei eminamente politic. Dispărînd 
vechile libertăți republicane, o dată cu instaurarea formei 
de guvernămînt a principatului, avocatura, ca funcție civilă 
care nu aducea nici un beneficiu material imediat, ci se în- 
temeia pe eventualul sprijin în activitatea politică a celui 
ce o profesa, s-a transformat treptat într-o profesiune lucra- 
tivă, aducătoare de onorariu. Tradiția marilor avocați care 
pledau în procese fără vreo răsplată tarifară s-a stins și ea. 

Este adevărat că nici Chiar în timpul republicii, în ceea 
ce privește caracterul neremuneratoriu al avocaturii, princi- 
piul n-a fost întotdeauna aplicat în practică. S-au găsit 
adeseori posibilități de a se recurge la subterfugii de tot 
felul pentru a-l eluda. Fiindcă la mijloc erau interesele avoca- 
ților înșiși, nu le-a fost greu acestora sa afle cele mai 
variate soluţii, dintre care unele dovedesc atîta spirit de 
inventivitate, încît par de-a dreptul moderne... Să trecem 
în revistă unele din aceste soluții. 


înainte de toate, a fost pus în cumpănă însuși caracterul 
legii de la sfîrșitul secolului al III-lea, amintită mai sus ; 
şi este neîndoios că avocaţii au fost aceia care au născocit 
Hmitele acţiunii ei. Anume, s-a susținut că legea ar face 
parte din categoria acelora cuprinse sub numele de leges 
imperjectae, deoarece nu declara nule acţiunile contrare pre- 
vederilor ei (contra legem), nici nu prevedea sancţiuni îm- 
potriva celor ce o călcau. Din această cauză legea a căzut 
în scurtă vreme în desuetudine ; în cursul vremii ea a fost 
de mai multe ori repusă în vigoare, iar August însuși s-a 
văzut silit să facă acest lucru pentru ultima dată. 


Dar, chiar dacă legea ar fi avut deplină valabilitate, mai 
existau și alte căi de a o eluda. în definitiv, potrivit pre- 
vederilor ei, avocatul n-avea dreptul să ceară un onorariu, 
după cum nici clientul n-avea obligația de a-l da; însă 

nimeni nu-l putea împiedica pe client ca, la sfirșitul unui 
proces încheiat în favoarea lui, să-i facă un cadou avocatu- 
lui, pe care acesta nu se simţea cîtuși de puţin obligat să-l 
refuze. Totul se reducea, așadar, la o chestiune ce nu avea 
nimic de-a face cu legea, ci la niște simple relații dintre 
doi indivizi oarecare. 

După August și, de altfel, în întreaga epocă imperială, 
o dată cu reducerea, din cauzele arătate mai sus, a caracte- 
rului politic al avocaturii, ea a ajuns să aibă trăsături tot 
mai pronunţate de profesiune ; o profesiune așa-zisa „libe- 
rală”, dar, ca toate profesiunile, remuneratorie. Se pare că 
sub primii împărați toate tranzacţiile privitoare la onora- 
riile avocaţilor se făceau cu eludarea prevederilor legii re- 
puse în vigoare de către August. Cel dintii împărat care, 
plecînd desigur de la situaţia reală a generalizării acestor 
tranzacţii, a recunoscut dreptul legal al avocaţilor de a în- 
casa un onorariu a fost, după mărturia lui Tacit, împăratul 
Claudiu”. Dar, din informaţia pe care ne-o dă istoricul, 
s-ar putea trage concluzia că acest împărat a fost mai de- 
grabă primul care a încercat să limiteze sumele pînă la care 
se putea ridica setea de cîştig a avocaţilor ; într-adevăr, el 
fixează plafonul maxim al unui onorariu la 10 000 de ses- 
terți. Caracterul acesta limitativ al măsurii lui Claudiu se 
mai poate deduce și din faptul că onorariul nu era obliga- 
toriu ; se mai găseau și în epoca imperială — cel puţin la 
început — avocaţi, mai ales printre cei bogați și cu velei- 
tăți de a-și cîştiga popularitate ca pe timpul republicii, care 
continuau să dea asistență judiciară fără nici o remunera- 
ție ; ca exemplu este citat numele lui Pliniu cel Tînär. 

O dată cu transformarea avocaturii într-o profesiune re- 
muneratorie, au apărut, la începutul epocii imperiale, ală- 
turi de marii avocaţi, și avocaţi care se ocupau cu cauzele 
mărunte ale celor săraci, iar în schimb luau onorarii menite 
să le asigure existența de pe o zi pe alta ; aceștia sînt așa- 
numiții causidici, pe care Quintilian îi definește „oameni 
cărora Forul le dă de lucru, care sînt plătiți pentru glasul 
lor și despre care cu o oarecare bunăvoință putem spune 
că nu sînt nefolositori în pricinile private" “. 


Același Quintilian reproduce reproșurile pe care un biet 
proprietar, căruia i se furaseră trei capre, le face unui 

causidicus pentru cuvintarea lui umflată și sforăitoare, care 
nu avea nici în clin nici în minecă cu pricina: „...nu este 
vorba nici de omucidere nici de otrăvire ; obiectul plingerii 
mele sînt doar trei căpriţe. Eu susțin că mi le-a furat veci- 
nul, iar judecătorul îmi cere să i-o dovedesc. Tu vorbeşti 
despre Cannae, despre războiul cu Mitridate, despre războ- 
iul cumplit împotriva cartaginezilor perfizi; îl pui în cauză 
pe Sulla, pe Marius, pe Mucius și ridici glasul, însoţindu-i 
de gesturi largi... Dar, Postumus, "vorbeşte o dată și 'despre 
cele trei căprițe ale mele"? 

Aceiași avocaţi mărunți, dar cu mari pretenţii n-au fost 
cruțaţi nici de săgețile poeţilor satirici de la sfârșitul secolu- 
lui I și începutul secolului al II-lea e.n. Astfel, Marţial ri- 
diculizează pe unul care, pentru a produce impresie asupra 
clienților săi, și-a ridicat în vestibulul casei o statuie ecves- 
tră%. Tot el arată că aceştia, avind clienți la procese 
oameni săraci care nu puteau plăti sume mari de bani, pri- 
meau cadouri cu ocazia serbărilor saturnate, cu care se lău- 
dau apoi ; el înșiră în ce constau acestea: o jumătate de 
banițţă de grîu și de bob pisat, trei jumătăți de livră de 
tămiie şi piper, cirnați de Lucania făcuți cu intestine din 
țara faliscilor, un vas negru cu vin fiert de Siria, un vas 
cu peltea de smochine de Libia, precum și ceapă, melci și 
brînzeturi. De la un alt client a primit un coș atit de mic, 
îneît de-abia putea conţine cîteva măsline, niște cupe scul- 
ptate, dar nu de metal preţios, ci de lut, precum și un șervet 
împodobit pe margini cu o banda de purpură; după enu- 
merarea acestora, cu ironiile cuvenite, poetul încheie : „sînt 
zece ani de cînd n-a mai avut saturnaie atît de copioase' =. 
Același lucru îl face luvenal, într-una din satirele sale, cînd 
arată că salariul unui avocat din categoria acestora consta 
dintr-o şuncă uscată la fum, un vas cu lacherdă sau niște 
cepe bătrâne, hrană pentru niște sclavi mauri, sau niște vin 
adus pe rîul Tibru” 


în ultimele secole ale imperiului avocatura a devenit o 
simplă profesiune. în această epocă termenii de iuris con- 
Sultus şi orator sînt înlocuiţi cu acela de advocatus, îmbră- 
cînd astfel un sens ce s-a menţinut pînă în zilele noastre. 
Avocaţii erau organizaţi, la fel cu alți profesioniști, în cole- 


” Ibidem, VI, 19. 
i "Marțial, i DX 68, Me G 
zl „Ibid., VI, 46. 
* luvenal, op. cit., VII, v. 119—121. 


9 131 


gii (collegia advocatorum),  supunindu-se deopotrivă unor 
paati colective şi apărindu-și interesele lor comune. 
Mărturie despre rolul pe care-l jucau avocaţii în această 
epocă este constituția imperială din a doua jumătate a seco- 
lului al V-lea, în care ei sînt asemuiți cu soldații care luptă 


pentru apärarea patriei. 


Rolul avocatului în desfăşurarea unui proces 


Potrivit unor dispoziții ale vechiului drept roman, erau 
admise şi unele mijloace de constrîngere din partea cetă- 
teanului ce se considera nedreptăţit. Dacă, de exemplu, un 
datornic nu numai că refuza să plătească la termenul sta- 
bilit datoria contractată, dar nici măcar nu recunoștea acest 
lucru, creditorul îl chema mai întîi pe datornic înaintea 
magistratului cu atribuții judiciare. în caz că acesta încerca 
să se eschiveze sau să fugă, creditorul punea mîna pe el 
Sa! ducea cu forța în fața judecătorului. într-una din 
Verrine” „ Cicero descrie un conflict de asemenea natură 
pe care-l are el însuși cu un individ care îi punea piedici 
pentru a intra în posesia unui document; pînă la urmă, 
pentru a decide care dintre ei avea mai multă dreptate, 
se tirăsc unul pe altul în fața judecătorului. Ecouri ale 
unor asemenea procedee violente întîlnim şi în literatura 
propriu-zisă ; astfel, într-o satiră a lui Horațiu este descrisă 
o scenă în care unul încearcă să-l tîrască pe împricinat la 
judecată, cu tot cortegiul de strigate și scandal cu care 
întreaga acțiune este însoţită 

O dată ajunși în fața praetorului, împricinaţii îi expuneau 
cauza, fiecare dintre ei susținindu-și punctul de vedere și 
dreptatea. în această fază a acțiunii, praetorul nu judeca 
pricina în sine, ci îi examina numai temeiurile juridice ; 
de aceea, această fază se numea in iure. Dar, de obicei, 
înainte de a apărea în faţa praetorului, împricinaţii cereau 
sfatul unui iuris consultus, tocmai pentru a fi mai bine 
edificați asupra șanselor pe care urma să le aibă cauza lor, 
dat fund că de felul cum era fundamentată juridic depin- 
dea soluționarea ei. El dădea sfaturi acelora care aveau 
vreo îndoială asupra felului cum trebuia internat procesul, 

formula o părere asupra temeiurilor pe care le avea împri- 
cinatul, asupra procedurii de urmat în apărarea drepturilor 
sale în faţa judecății, precum și asupra formei juridice ce 
trebuie dată în cazul intentării unui proces. 

După stabilirea temeiurilor juridice, pricina era soluțio- 
nată într-o a doua fază de către un judecător, care putea 
fi ales de părțile împricinate sau numit de către praetor, 
cu consimțămintul acestora ; faza aceasta se numea apud 
iudicem. Acum rolul principal îl avea oraforul, căci în dez- 
baterea procesului i se ofereau atitea ocazii de a-și arăta 
nu numai întreg talentul lui oratoric, ci și prezenţa de spi- 
rit pentru a încurca pe adversar sau promptitudinea de a 
face față unor situaţii dificile de apărător, după cum era 
cazul celui pe care-l asista în proces. 

în această ordine de idei, nu trebuie pierdut din vedere 
faptul că, spre deosebire de timpurile moderne, cînd avoca- 
tul îl reprezintă pe client fără ca prezenţa acestuia să fie obli- 
gatorie din punctul de vedere legal, în antichitatea romană 
împricinatul însuși era personajul principal din proces, iar 
avocatul numai îl asista. Evident, această asistență nu se 
reducea numai la ajutorul dat cu sugestiile sale, ci ea con- 
sista adeseori și în intervenţia lui directă, atunci cînd se 
ivea necesitatea. Pentru a înţelege mai bine rolul acesta de 
asistent al avocatului, considerăm oportun să ne oprim 
puţin mai de aproape asupra activităţii lui în cursul celei 
de-a doua faze a unui proces. 

O condiție esenţiala pentru succesul avocatului într-un 
proces era cunoașterea temeinică a întregii cauze. De aceea, 
ceea ce caracteriza pe avocaţii de renume era grija cu care 
ei studiau, înainte de a se prezenta la dezbatere, cauzele 
de susținut sau de apărat; nu era de conceput ca un avocat 
să se prezinte la dezbatere nepregătit, bizuindu-se numai pe 
eventualele depoziţii ale martorilor, precum și pe probele 
pe care le-ar aduce adversarul. La toate acestea se adăuga 
însă un element mai puţin obișnuit în practica avocăţească 
modernă. Avocatul roman își elabora nu numai textul ple- 
doariei ; în această activitate el era ajutat de sclavi-scribi, 
cărora le dicta fie unele idei fundamentale, fie fraze sau 
chiar pasaje întregi. După ce revedea aceste însemnări, pe 
care le completa apoi cu noi date sau le modifica, el își 
pregătea și acțiunea exterioară a expunerii sale, alegîndu-și 
gesturile și chiar intonaţia vocii ; această fază din pregăti- 

rea unei pledoarii se numea meditaţia sau medilari causam. 
în această fază avocatul efectua un fel de repetiție generală 
acasă, înainte de începerea dezbaterii. Cu acest prilej, cei 
care erau înzestrați cu o memorie mai bună învățau pe 
dinafară întreaga pledoarie, așa încît la dezbatere dădea 
auditorului impresia că improvizează ; Cicero îl dă ca 
exemplu în această privință pe celebrul Marcus Antonius". 
Alţii dădeau mai mare atenţie acelei meditatio, adică formei 
exterioare a expunerii. Tot Cicero este acela care povestește 
despre Servim Sulpicius Galba că o dată, înainte de a se 
prezenta la dezbaterea unui proces deosebit de greu, acesta 
a ieșit din cabinetul lui de lucru atît de aprins la față şi 
cu privirile atît de strălucitoare, încît dădea impresia că 
se afla la încheierea dezbaterii ; în realitate el își încheiase 
numai repetiţia generală `+. 

In cursul unei dezbateri activitatea avocatului era cu mult 
mai variată și mai fracționată decit pare a reieși din dis- 
cursurile care au ajuns pînă la noi. Ea nu consta dintr-o 
singură pledoarie neîntreruptă, ci dintr-o serie de intervenții 
făcute în diferite faze ale procesului: exordiul, expunerea 
probelor, hărţuirea martorilor părții adverse, peroraţia — 
iată tot atitea ocazii pentru avocat de a ţine discursuri 
întregi. Astfel, ca exemplu de hărțuire a unui martor poate 
fi dat discursul lui Cicero împotriva lui Vatinius, iar 
exemplu de felurite intervenţii alternind cu prezentarea pro- 
belor — partea întîi (actio prior) a Verrinelor. 


Forma unitară, închegată, pe care o întîlnim astăzi în 
discursurile rămase, îndeosebi în acelea ale lui Cicero, se 
datorește faptului că, fiind destinate publicării, ulterior li 
se făceau de către autor numeroase modificări și adăugiri. 
Un exemplu ilustrativ în această privinţă îl constituie dis- 
cursul Pro Milone, care după pronunțare a fost complet 
refăcut de Cicero și publicat în forma ultimă. în legătură 
cu acesta se spune că Milo însuși, care se afla exilat în 
sudul Galiei, i-ar fi scris lui Cicero că dacă ar fi rostit dis- 
cursul în forma lui ultimă, el n-ar mînca peşte sărat, cu 
alte cuvinte, n-ar fi fost condamnat. 


Dacă știința și acribia avocatului se manifestau în  fări- 
mițarea și spulberarea argumentelor adversarului, în promp- 
titudinea cu care răspundea obiecţiilor aduse de acesta, în- 

treaga lui artă și-o desfășura, în schimb, în partea finală 
a discursului, în peroraţie (peroratio). Aici era obiceiul ca 
avocaţii să recurgă și la alte mijloace pentru a impresiona 
pe judecători și a-i cîştiga pentru cauza pe care o susțineau. 
In afară de alternarea tonului vocii după cum o cereau 
împrejurările, unii luau și anumite atitudini teatrale, care 
constituiau un adevărat joc de scenă în fața asistenței în- 
tregi ; uneori se adresau direct unuia sau mai multora din 
membrii completului de judecată, elogiindu-i pentru anu- 
mite fapte strălucite săvirșite în trecut de ei înșiși sau de 
înaintașşii lor. Se cunosc și alte gesturi ale unor avocați 
iluștri : astfel, Servius Sulpicius Galba, acuzat el însuși și 
copleșit de povara probelor, a scăpat de la o condamnare 
sigură aducindu-și în fața judecății pe propriii săi copii 
minori ȘI un nepoţel căruia îi era tutore, pe care-i îmbră- 
țișa în văzul tuturor în timpul pronunțării perorației” 
Tot așa, Marcus Antonius, văzind pierdută cauza unui client 
al său din punct de vedere juridic, i-a smuls toga de pe 
spate pentru ca „judecătorii să vadă cicatricile rănilor pri- 
mite de acesta în timpul luptelor duse pentru, înăbușirea 
celei de-a doua răscoale a sclavilor din Sicilia” ; în felul 
acesta el a reușit să-și salveze clientul. 


Medicina 


Luată în accepţia cea mai cuprinzătoare a termenului, 
medicina era o ocupație străveche la Roma ; ea a existat 
înainte de apariția medicilor de profesiune. în felul acesta, 
romanii puteau fi socotiți printre nenumăratele populaţii 
despre care Pliniu cel Bătrîn scria că trăiau fără medici, dar nu 
și fără medicină” 

Medicina s-a născut la romani, ca de altfel și. la alte 
popoare, din necesitatea de a vindeca o rană sau de a tă- 
mădui o boală. în acest scop se folosea experienţa îndelun- 
gată  dobindită de om în lupta lui pentru cunoaşterea 
naturii înconjurătoare ȘI pentru descoperirea calităților tămă- 
duitoare ale unor plante, iar această experiență se transmitea 
cin generație în generaţie,  îmbogățindu-se mereu în 
decursul timpului cu noi cunoștințe. De aici numele de 

* Titus Livius, Epitome, XLIX. 

* Ibidem, LXX. 

Mn cel Bătrin, Mat ist, XXIX |: 

„Ştiinţă a ierburilor de leac" (scientia herbarum) ce s-a dat 
pe bună dreptate acestui complex de cunoștințe care con- 
stitulau medicina primitivă la romani. 

Mai tirziu s-au căutat leacuri și în alte substanțe care 
mai înainte erau cunoscute cel puţin că nu puteau pricinui 
nici un fel de vătămare ; printre acestea figura în primul 
rînd pîinea, folosită în foarte multe cazuri, căci, după „părerea 
unanimă, conţinea nenumărate calități vindecătoare > ur- 
mau apoi, în ordinea importanței, mierea, untdelemnul și oţe- 
tul, în scurtă vreme după aceea s-a ajuns să se întrebuin- 
teze ca remediu și grăsimea de animale. 

Capul familiei (pater familias) era acela care, preluînd 
de la înaintași experiența în acest domeniu, era în măsură 
să aplice unele sau altele dintre substanţele cărora li se 
atribuiau puteri vindecătoare tuturor membrilor familiei 
sale : soție, copii și chiar sclavi. Cînd se ivea necesitatea, 
tot el prepara un amestec din mai multe substanţe, sub 
formă de lichide, prafuri sau unguente de tot felul. Aceste 
practici au persistat și după ce la Roma au apărut medici 
de profesiune și chiar oameni care, fără să poată fi numiţi 
farmaciști, se ocupau cu prepararea celor mai variate medi- 
camente. Se știe, bunăoară, despre Cato cel Bătrin că se 
lăuda cu virsta înaintată și cu sănătatea robustă a sa și a 
tuturor membrilor familiei "sale, susținind că se datorau ` ex- 
clusiv remediilor preparate de el personal”. Ce să mai 
vorbim atunci despre țăranii și oamenii nevoiaşi în general ? 
Si pe unii și pe ceilalți experienţa şi tradiţia i-a învăţat să 
recurgă la toate mijloacele care le erau puse la dispoziție de 
regnul vegetal şi, la rigoare, de către cel animal. Ne vom 
limita în cele ce urmează la cîteva plante mai des întrebuin- 
tate în diferitele tratamente empirice. 


Cea mai cunoscută, pentru multiplele ei întrebuințări, era 
o plantă aromată numită /aserpicium ; despre ea Pliniu cel 
Bătrîn spune că este unul din cele mai prețioase daruri 
făcute omului din partea naturii. Din rădăcina acestei 
plante se extrăgea un fel de rășină ( laser), care avea în rea- 
litate puteri curative exceptionale. Această substanţă se 

y] =) 

punea pe răni de tot felul, vindeca furunculele, anihila 
efectul nociv al mușcăturilor de șarpe şi de scorpion, se fo- 
losea cu bune rezultate la durerile de gît, în tratamentul 


"9 Phimiw Cel Bătrihie ope e XXII, 938. 
” Ibidem, XXIX, 14. 
* Ibidem, XXII, 101. 


136 


astmei, al hidropiziei, al epilepsiei, al icterului, al pleure- 
ziei și în general era un calmant pentru durerile de tot 
felul. Se pare că mai putin efect avea în calmarea durerilor 
de dinți, de vreme ce Pliniu cel Bătrîn amintește întîm- 
plarea unuia căruia tratamentul cu rășina de laserpicium i-a 
pricinuit dureri atît de mari, încît, ca să scape de ele, și-a 
pus capăt zilelor, aruncîndu-se cu capul în jos de la mare 
înălțime ” 

SAE oase erau și întrebuinţările urzicii. Muștarul ani- 
hila efectele veninoase ale ciupercilor ; de asemenea, mușta- 
rul amestecat cu suc de curcubătă contribuia la vindecarea 
epilepsiei ; cu rădăcini de crin se tratau arsurile, se vindecau 
plăgile cu puroi și bolile de ochi. Tot așa din anumite plante 
se preparau remedii pentru combaterea tusei, a catarului, 
durerilor de gît, a migrenelor, a congestiei pulmonare etc. 

Este adevărat, pe de altă parte, că această „Ştiinţă a 
ierburilor de leac" era strîns legată de unele practici magice, 
descîntece și vrăji ; multe din acestea au fost împrumutate 
din cele mai vechi timpuri de la etrusci și au persistat în rîn- 
durile mulțimilor, rămase departe de progresele medicinei 
propriu-zise, ba unele din ele au fost transmise și veacurilor 
următoare. 

Din îmbinarea cunoștințelor izvorite dintr-o experienţă 


îndelungată cu unele practici magice au apărut într-o anu- 


mită epocă la Roma un mare număr de șarlatani, falși me- 
dici, care, profitind de lipsa unor norme de reglementare 
a condiţiilor în care cineva putea să exercite această pro- 
fesiune sau să stabilească pregătirea de specialitate necesară, 
se pretindeau pricepuți în vindecarea tuturor bolilor. Așa s-a 
ajuns ca, atraşi de o ocupație căutată și bănoasă, oamenii 
cu cele mai felurite îndeletniciri să se improvizeze cu de la 
sine putere medici ; fabulistul Fedru prezintă în această 
postură pe un cizmar căruia, din pricina nepriceperii lui în 
meserie, nimeni nu îndrăznea să-i încredințeze picioarele 
pentru încălțăminte, în schimb toţi, vrăjiți de vorbăria lui, 
îi încredințau pielea, adică se supuneau orbește prescripţiilor 
lui medicale * 

Cei dintii medici cu pregătire de specialitate au venit 
la Roma din Grecia ; sena lor a deschis-o, în anul 219 


î.e.n., cel puţin după ştirile pe care le avem, un specialist 


mPilimiu cel Bătrit, op Cis XXII, 106. 
“ Fedru, Fabule, I, v. 14. 


137 


în chirurgie (volntranus),  Archagathus din Peloponez. Se 
pare că la sfirșitul secolului al III-lea și la începutul celui 
următor, mai ales după amestecul roman în afacerile interne 
ale Greciei, numărul medicilor greci care se îndreptau spre 
Roma era atit de mare, încît a luat naștere un curent de 
opinie împotriva lor și a practicii lor medicale. Reprezen- 
tantul acestui curent era, bineînţeles, Cato cel Bătrîn care, 
în ura lui împotriva a tot ceea ce era grecesc, îi acuza pe 
medici că ar fi venit la Roma pentru a-i ucide pe toți ro- 
manii și ca aceștia și-ar camufla planurile criminale sub 
onorariul pe care- -1 încasau de la pacienţi” 

Medicii veniţi din Grecia își exercitau profesiunea, pen- 
tru cei care veneau să-i consulte, în niște localuri sărăcă- 
cioase, alături de frizeri și alți profesioniști ; cu timpul 
au început a fi ajutaţi de unii liberti, care-i însoțeau apoi 
şi cînd erau chemați să-i consulte acasă pe bolnavii care 
nu puteau fi transportaţi la „cabinetul' medical. Aceștia 
obțineau, după ce-și cîștigau oarecare pricepere şi dexteri- 
tate, dreptul de a consulta bolnavii pe cont propriu, fără 
să fi primit nici ulterior vreo altă pregătire de specialitate. 
în felul acesta, profesiunea de medic a fost îmbrăţișată de 
un număr crescind de liberți, alături de greci și de alți 
străini. 

Urmarea a fost că nici profesiunea de medic nu s-a 
bucurat de nici un prestigiu. Pînă în prima jumătate a 
secolului I î.e.n. medicii erau consideraţi folositori societății, 
dar ocupaţia lor mai mult de natură tehnică și mult mai 
prejos de altele. Cicero îi îi pune pe medici pe același plan cu 
arhitecții şi învățătorii, a căror condiție umilă am 'analizat-o 
mai sus ; spre sfârşitul aceluiași secol, „Varro îi situează ală- 
turi de vopsitori şi alți meșteșugari” „ Cel care a ridicat 
prestigiul acestei profesiuni a fost Cezar, prin acordarea 
dreptului de cetățenie medicilor străini. 


în afară de medicii care-și exercitau profesiunea pe cont 
propriu, mai existau și numeroși medici ținuți pentru ne- 
voile domestice ale unei familii ; aceștia erau îndeosebi sclavi 
și uneori, ca urmare a eliberării, liberţi. Se înțelege, acest 
lucru ș—l puteau permite numai familiile celor bogaţi; obi- 
ceiul s-a menținut și după acordarea de către Cezar a 
dreptului de cetățenie medicilor străini care lucrau pe cont 


" Pliniu cel Bătrîn, of. cit, XXIX, 14. 
* Varro, Res rust, |, 16, 4. 

propriu, ba s-a perpetuat și în familia imperiala. Se știe, 
de pildă, că August își avea medicul său personal ; la fe! 
au procedat și ceilalți împărați. în marile familii era chiar 
o diviziune a muncii, în sensul că erau medici sclavi și 
medici sclave ; căci era răspîndit obiceiul ca pentru îngri- 
jirea femeilor bolnave să nu se recurgă nici la medici 
dinafară, nici la medicii bărbaţi din familie. 

în afară de familiile celor bogaţi și de curtea imperială, 
mai existau și alte colectivități care-și aveau medicii lor, 
fără a recurge la cei ce-și exercitau profesiunea pe cont 
propriu. Astfel, încă din ultimul secol al republicii s-a in- 
stituit serviciul medical în armată ; unitățile militare aveau 
un anumit număr de medici specializaţi în diferite ramuri, 
mai aies în chirurgie. Școlile de gladiatori aveau medici care 
îngrijeau nu numai rănile și bolile, dar indicau și regimul 
alimentar și supravegheau chiar antrenamentul gladiatorilor. 
Mai aveau medici proprii colectivele teatrale și chiar cole- 
giile meșteșugărești, care îi plăteau din fondul comun al 
asociaţiei. 

După ce medicina a ajuns, prin actul politic al lui Cezar, 
să fie exercitată de cetăţeni, și romanii au început să îm- 
brăţișeze această ocupaţie ; nu mult după aceea s-a întemeiat 
la Roma o școală pentru pregătirea viitorilor medici. Astfel 
au apărut tot mai mulți medici romani, unii dintre ei ce- 
lebri ; cel mai cunoscut printre ei este A. Cornelius Celsus, 
pe timpul împăratului Tiberiu, autorul unui manual de me- 
dicină, considerat pînă azi o capodoperă a științei medi- 
cale romane. Compoziţia etnică a medicilor a contribuit și 
la ridicarea prestigiului lor; aşa s-a ajuns ca, în a doua 
jumătate a secolului I e.n,, Quintilian să pună în discuţia 
elevilor săi din școala de retorică cine aduce mai mult folos 
statului, oratorul, filozoful sau medicul. 


Ceea ce a contribuit însă în mai mare măsură la ridica- 
rea prestigiului medicilor a fost cifra tot mai ridicată a 
onorariilor pe care le încasau ; Pliniu cel Bătrîn, plecînd 
de la situația existentă pe timpul său, afirma că nu era nici 
o altă profesiune mai rentabilă decît cea de medic“. Exem- 
plele pe care le dă același autor sînt edificatoare ; astfel 
medicul Quintus Stertinius avea de pe urma consultaţiilor 
din capitală un venit anual de 600 000 de sesterți ; de ase- 

menea, un specialist în chirurgie, Alcon, a făcut în scurtă 
vreme o avere de peste zece milioane de sesterți. Chiar daca 
socotim aceste ciștiguri ca fiind cu totul excepționale, în 
general veniturile medicilor erau cu mult mai mari decit 
acelea ale învăţătorilor sau chiar ale profesorilor ; de ase- 
menea, medicii oficiali ai unor colectivități, amintite mai 
sus, erau bine retribuiți ; nu mai vorbim de cei de la curtea 
imperială, ale căror venituri anuale se ridicau pînă la 
aproape o jumătate de milion de sesterți. 

Medicii care practicau medicina pe cont propriu s-au 
înmulţit considerabil la Roma, începînd cu epoca imperială. 
Ei se împărțeau în două mari categorii : medicii „universali” 
și medicii specialiști în diferite boli, cu o rază de acţiune cu 
mult mai restrânsă decît cei dinţii. Categoria cea mai nu- 
meroasă o formau medicii specializați în diferite boli ; aceste 
așa-zise specialități erau însă atit de fărimiţate, îneît s-ar 
putea vorbi mai curînd de o limitare a unui domeniu decit 
de o specializare propriu-zisă. Astfel, erau specialiști în boli 


de ochi, de urechi, de git, de dinţi, de femei — pentru 

acestea din urmă existau, cum am observat şi mai sus, 
. . . IN Lej 2 v ®; 

medici femei (medkae) —, în tuberculoză, dar, alături de 


aceștia, mai erau unii „specializaţi” și cu privire la febră. 
De asemenea, în domeniul chirurgiei, unii erau specializați 
în amputaţii, alţii în vindecarea rănilor, alții în fracturi sau 
în masaje ; un exemplu este al celebrului chirurg Alcon, 
sus-amintit, specialist în operaţii de hernie și în chirurgie 
osoasă. 


Medicii „universali", spre deosebire de cei specializați, 
tratau tot felul de boli, dar mai ales pe cele interne. Ei 
mergeau de obicei acasă la bolnavi însoțiți de numeroşi ti- 
neri asistenți care-l ascultau pe bolnav, îl palpau și îl ți- 
neau sub observație după indicațiile primite de la magistrii 
lor. Acest alai de însoțitori, precum și importanța pe care 
și-o dădeau medicii, era nu numai obositor pentru bolnavi, 
dar și insuportabil. într-una din epigramele sale, Martial 
zugrăvește cu lux de amănunte, dar şi cu spirit, o astfel de 
scenă: „Nu mă simțeam bine; dar iată că imediat 
Symmachus vine să mă viziteze, însoțit fiind de o sută de 
discipoli ; am fost palpat de o sută de miini, o sută de 
mîini reci ca gheața. Nu aveam febră, dar acum am". 


E Martial, op. cit., V, 9. 

Medici şi farmacişti 


Spre deosebire de timpurile moderne, cînd există o 
dezvoltată știință și industrie farmaceutică, la romani me- 
dicii erau în același timp și farmaciști ; ceea ce înseamnă 
că prepararea medicamentelor cădea tot în sarcina medici- 
lor, care le vindeau pacienţilor, încasînd sume mari, pe 
lîngă cele pentru consultaţii. De obicei medicamentele nu 
se preparau imediat, în funcție de cazul prezentat medicului, 
ci bolnavii le găseau preparate gata ; medicii făceau chiar 
reclamă cu ele, lăudind calităţile curative ale celor mai 
scumpe, păstrind secretul compoziţiei lor. Ambalajul me- 
dicamentului purta o etichetă pe care esa indicat numele 
lui, numele medicului care l-a preparat sau inventat, lista 
bolilor ce se puteau vindeca prin administrarea lui, precum 
și modul de administrare. Astfel de etichete nu au ajuns 
pină la noi ; s-au păstrat însă numeroase peceţi de piatră 
ale medicilor oculiști, cu ajutorul cărora se imprima pe un 
unguent solidificat (col/yrium) numele oculistului, proprietă- 
tile și compoziția medicamentului, precum și procedeul de 
întrebuințat pentru înmuierea sau lichefierea lui, în apă, în 
vin etc. în afară de aceste indicaţii strict medicale, pe peceţi 
mai apar și unele epitete de reclamă, prin care medicamentul 
era recomandat cumpărătorilor  („neîntrecut', „regesc, 
„divin etc), ceea ce arată scopul comercial urmărit de 
către medici. 

Evident, procurarea tuturor ingredientelor necesare pen- 
tru prepararea diferitelor medicamente era un lucru foarte 
complicat, cu care nu putea să se ocupe fiecare medic în 
parte ; pe lingă aceasta, ar mai fi fost nevoie de variate și 
bogate cunoștințe din domeniul științelor naturii. Toate 
aceste materii prime, ba uneori chiar și diferite amestecuri, 
erau procurate de la negustorii de substanțe vegetale aro- 
mate ; substanţele necesare pentru prepararea medicamen- 
telor ocupau în magazinele și depozitele negustorilor un 
sector aparte, toate fiind cuprinse sub numele general de 
materia medica. Preţurile ridicate cu care se vindeau aceste 
substanțe aduse de la mari depărtări, îndeosebi din Orient, 
au făcut să se dezvolte un întreg comerț în cadrul produ- 
selor importate şi pentru alte destinaţii. De la negustorii 
care le importau în mari cantităţi le cumpărau apoi vinză- 
torii cu amănuntul. 

La Roma existau încă din epoca republicană numeroși 
vinzători de substanţe aromate și medicinale, fie sub forma 
lor brută, fie preparate în parte sau în întregime după 
prescripția medicilor. Ei vindeau diferite unguente și alifii 
medicinale, rădăcini, droguri, ierburi, plasturi, substanțe 
aromate, tuturor celor ce le cereau, printre care se aflau de 
obicei și medicii. Acești vînzători figurează sub diferite nu- 
miri, după produsele pe care le vindeau în mai mari can- 
tități : unguentarii, seplasarii, ar ornat arii, tiirarii, pismentării 
etc. în epoca imperială statul însuşi se ocupa cu importul și 
desfacerea produselor de acest fel. în insula Creta, de 
exemplu, funcționari imperiali speciali erau însărcinați cu 
colectarea şi expedierea la Roma a drogurilor medicinale 
ce se produceau aici, iar în capitală erau desfăcute vînzăto- 
rilor cu amănuntul din magaziile imperiale. 

Multe dintre substanțele din care se preparau medica- 
mente serveau și pentru prepararea unor produse cosmetice ; 
acestea au sporit mai ales la sfirșitul epocii republicane, 
dezvoltindu-se apoi vertiginos în epoca imperială. Printre 
acestea un loc important îl ocupau diferitele uleiuri și alifii 
parfumate ; la Roma se preparau uleiuri de trandafiri, de 
mirt, de crocus, de chiparos etc. ; altele se preparau în su- 
dul Italiei sau se importau din Orient preparate gata. Nu- 
meroase erau fardurile de tot felul întrebuințate de femei, 
dar nu arareori și de către bărbaţi ; printre acestea figurau 
uleiuri și pomezi împotriva căderii părului, droguri pentru 
înnegrirea genelor și a sprîncenelor, pentru colorarea părului 
în blond sau roșcat, pentru înnegrirea părului, droguri pen- 
tru faţă, pentru menţinerea  frăgezimii manilor, împotriva 
ridurilor feței, pudră de diferite nuanțe pentru faţă, praf 
de dinţi etc. 


Alte ocupații intelectuale 


Scrisul era cunoscut, așa cum am avut prilejul să amin- 
tim mai înainte, din timpuri străvechi ; dar el n-a ajuns 
decit tirziu să dea cuiva o ocupaţie propriu-zisă. Existau 
legături prin corespondenţă între bărbaţii de seamă ai vieții 
publice ; avocaţii sau oamenii politici își scriau discursurile 
pe care urmau să le ţină în fața instanțelor sau în ședințele 
senatului ; scriitorii şi poeţii își scriau personal operele ; 

exemplele din diferitele domenii de activitate s-ar putea 
înmulți. 
3) 
în ultimul secol al republicii, aceia care trăiau de pe 
urma îndeletnicirilor lor cu scrisul erau numeroși. Apariţia 
acestora a fost determinată de activitatea mai complexă ce 
se desfășura în toate domeniile vieţii publice, economice, 
politice şi culturale. Pe marile proprietăţi, bunăoară, stăpînul 
avea un întreg aparat de secretari și contabili, care ţineau 
evidența investiţiilor și mai ales a veniturilor realizate. Dar 
și pentru alte activități exista în familiile bogătașilor un 
personal numeros care își petrecea tot timpul cu scrisul, ca 
secretari ; pentru toți aceștia se întrebuința termenul de 
scril ae. 
în afară de cei aflați în slujba particularilor, numeroși 
erau secretarii unor magistrați, care îndeplineau, astfel, 
funcții publice subalterne. Un rol important îl aveau secre- 
tarii cvestorilor (scribae quaestorii), care erau utilizaţi în- 
deosebi în administrația tezaurului și, în general, în serviciile 
contabilităţii publice ; aceștia mai conduceau și arhivele sta- 
tului, transcriau hotăririle senatului, care se păstrau în te- 
zaur, și căutau actele de pe care se cereau copii. De aseme- 
nea, numeroși scribae existau în serviciul edililor curuli, pe 
care-i asistau în administrarea tezaurului și a arhivelor sta- 
tului, precum și în activitatea lor jurisdicțională. 


Scribii care făceau parte din aceste două categorii aveau 
o temeinică pregătire juridică, de pe urma căreia exercitau 
și o anumită influență asupra cvestorilor și edililor, aleși pe 
o scurtă perioada de timp și necunoscători ai treburilor ad- 
ministrative ; în realitate, aceștia, ca funcţionari subalterni, 
dar permanenţi, erau adevărații administratori ai tezaurului 
şi ai arhivelor statuiui. La început ei se recrutau din rindu- 
rile oamenilor liberi, dar, începînd cu primul secol al impe- 
riului, existau și numeroși liberţi. 

Funcţii de scribi mai puțin importante existau pe lingă 
alte magistraturi din epoca imperială, ca tribunatul, edili- 
tatea plebei, praetură, censură etc. : s-ar putea spune că nu 
exista vreo ramură a administraţiei care să nu fi avut scribii 
săi. Dar, concomitent cu aceasta varietate a ocupaţiilor, cuvîn- 
tul scriba a fost treptat înlocuit cu alți termeni noi; mai 
frecvent întrebuințaţi erau aceia de /ibrarius, chartularius, 
excerptor, notarius, tabularius, scriniarius. în afară de aceş- 
tia, împărații aveau scribi ca secretari oficiali, numiţi 

ab epistulis, şi secretari particulari, care se numeau simplu 
a mânu sau amanuemes. 

Alături de funcționarii subalterni în slujba statului 
(scriba publicus sau rei publicae), existau și în orașe (scriba 
coloniae sau municipii), plătiți de către acestea ; ei apar de 
obicei împărțiți în două categorii : scribae cerarii Și scribae 
librarii, după natura serviciului pe care-l prestau și după 
magistrații municipali de care depindeau. Ca și cei dintii, 
aceștia erau de condiție liberă sau liberți. în sfîrșit, înseși 
colegiile meșteșugărești sau de altă natură îşi aveau scribii 
lor, care întocmeau dările de seamă ale şedinţelor, se în- 
erijeau de executarea inscripţiilor ȘI păstrau arhivele. 

Dar, pe cînd scribii din categoriile enumerate mai sus 
primeau pentru munca prestată un salariu mai mult sau mai 
puțin fix din partea statului, a municipalităților sau a co- 
legiilor, alții ţineau un fel de birouri în care lucrau pe cont 
propriu, mai bine zis realizind venituri din întocmirea unor 
texte, ca testamente pentru alții, sau din copierea unor acte 
și a altor lucrări de acest fel. Printre aceștia figurau Și cei 
care copiau lucrări mai vaste în vederea. vînzării, numiți 
librarii, precum și cei care, atunci cînd luau însemnări, mai 
ales după pledoariile rostite la judecată, foloseau semne 
prescurtate, stenografice (notarii). Stenografia a luat naștere, 
așadar, tot în această epocă; ȘI este interesant de reținut 
faptul că nu numai bărbaţii aveau această îndeletnicire, ci 
şi femeile. Celebritate şi-a cîştigat stenograful lui Cicero, 

iro, după care și semnele stenografice s-au numit notae 
tironianae. 


Materialele de scris 


Materialele de scris folosite de romani au un trecut în- 
delungat ; nu ne vom opri decît cu o simplă menţiune 
asupra celor primitive, cum erau frunzele și scoarța copa- 
cilor, pînza, pieile de animale sau metalul, pentru a ajunge 
la cele întrebuințate în mod curent în epoca apariției oa- 
menilor care și-au făcut din scris o ocupaţie permanentă. 

Materialul pe care se scria în mod curent erau tăblițele 
cerate (cerae sau tabulae). O tăbliță cerată consta dintr-o 
placă de lemn de formă dreptunghiulară, avînd de obicei 
marginile mai groase, ca o ramă ; partea din mijloc, puţin 
mai adîncită, era acoperită cu un strat subțire de ceară de 

culoare închisă, probabil amestecată cu smoală. Pe această 
suprafaţă acoperită cu ceară se scria cu ajutorul unui beţi- 
gaș de metal, os sau fildeș, ascuţit la un capăt, numit stilus 
sau graphium. Cu ajutorul acestuia, literele se tăiau în stra- 
tul de ceară întocmai ca brazdele cu plugul ; de aici cu- 
vintele arare și exarare, adică „a trage o brazdă” cu stilul, 
întrebuințate pentru operaţia scrisului. Stratul de ceară 
fiind „brăzdat" cu stilul, literele și cuvintele apăreau albe 
pe partea de lemn a tăbliţei; mai mult încă, acestea se 
păstrau pe lemn și după distrugerea stratului de ceară. Ce- 
lălalt capăt al stilului avea forma de lopăţică, rotundă sau 
lată, și servea la netezirea suprafeței scrise de pe tăbliță ; 
în felul acesta, suprafaţa de ceară putea fi folosită de ne- 
numărate ori. 


Tăblița simpla, prevăzută cu un inel de care se atirna, 
servea școlarilor pentru scris, oamenilor de afaceri pentru 
notarea sumară a veniturilor și cheltuielilor ce urmau a fi 
trecute apoi în registrul general sau ca chitanţe, oamenilor 
de litere pentru scurte însemnări, expresii, formulări, frînturi 
de versuri dintr-o operă poetică în pregătire. Uneori ea ser- 
vea și pentru scurte comunicări epistolare sau chiar cu con- 
tinut sentimental. Tăbliţele destinate unei corespondențe din 
această din urmă categorie aveau un format mai mic ȘI mai 
elegant ; ele se numeau pugi/lares, adică tăblițe de mină, 
sau Vitelliani. Pentru ca acela care ducea o tăbliță scrisă 
de la trimiţător la destinatar, sau o altă persoană indiscretă, 
să nu poată citi conţinutul ei, aceasta era de obicei învelită 
într-o bucată de pînză de in (liman) și sigilată. 

Pentru texte şi însemnări mai lungi, cum erau de exem- 
plu exerciţiile elevilor din școlile retorilor, schemele dis- 
cursurilor oratorilor, ciornele unor poezii mai lungi, do- 
cumentele juridice, contractele, cauţiunile, convențiile matri- 
moniale, testamentele etc, se legau laolaltă mai multe tăblițe 
cu ajutorul unui fir de metal sau cu un șnur de piele ce 
trecea prin niște găuri făcute anume pentru aceasta pe 
margine, așa încît ele se puteau deschide și închide întocmai 
ca o carte. Două tăblițe legate astfel formau un diptic ; 
acesta avea numai fețele interioare acoperite cu ceară, iar 
cele exterioare ţineau loc de copertă. Tot așa, tripticul, 
format din trei tăblițe, avea numai patru pagini, faţa exte- 
rioară a primei tăblițe și cea exterioară a ultimei îndepli- 
nind rolul de copertă. Mai multe tăblițe legate împreună 
formau un codice (codex); acest termen avea la început 

sensul de „trunchi de copac", deci era adecvat pentru 
obiecta ca tăblițele cerate, în care elementul predominant 
era lemnul ; el s-a păstrat și mai tirziu, după ce materialul 
de scris format din tăblițe cerate a fost înlocuit cu per- 
gamentul. - 

Primele tăblițe cerate rămase de la romani au rost desco- 
perite pe teritoriul țarii noastre, în minele de aur de la 
Roșia Montană, care se ridica pe locul importantului centru 
minier roman Alburnus Maior; între anii 1786 și 1855 s-au 
descoperit în total 25 de tăblițe cerate, printre care şi citeva 
triptice”. în anul 1873 s-au descoperit în orașul Pompei 
alte 127 tăblițe cerate. 

In afară de tăblițe cerate, romanii mai foloseau pe scară 
largă papirusul, atît pentru corespondență și documente,. cît 
și pentru opere literare sau de altă natură, care necesitau 
însă material de scris mai vast. Papirusul se prepara din 
țesutul membranos al unei plante acvatice cu același nume 
de pe malurile Nilului. Țesutul membranos era tăiat în 
fișii cît mai subțiri cu putință, care erau apoi așezate una 
lîngă alta în sensul lungimii lor; peste acest strat, după ce 
se îmbiba cu scrobeală de amidon, se așeza de-a latul un 
altul, așa încît fișiile celor două straturi se încrucișau în 
unghi drept, întocmai ca urzeala și băteala unei ţesături. 
Cele două straturi astfel prinse între ele erau presate, bă- 
tute cu ciocanul, uscate la soare, apoi netezite cu ajutorul 
unei lame de fildeș sau cu o scoică, pentru a se înlătura 
asperitățile. 

Prin procedeele arătate mai sus se obținea o foaie de 
papirus (pagina, charta), ale cărei dimensiuni erau în func- 
ție de lungimea fișiilor lipite, dar de obicei lățimea ei varia 
între 25 și 30 cm. Foile de papirus se puteau întrebuința 
izolate; în general se scria numai pe o singură față, iar 
cealaltă (aversa charta) sau răinînea cu totul liberă, sau 
servea pentru schițe și notițe de tot felul, fără nici o legă- 
tură cu textul din față. S-au păstrat însă și foi de papirus 
I scrise pe ambele feţe (opisfhograpbum). 
| Din mai multe foi de papirus de aceeași lățime se forma 
o bandă cu o serie de pagini prin lipirea lor una de alta; 
de obicei se lpeau pînă la 20 pagini, dar numărul lor putea 
fi, după destinaţia întregului material de scris, și mai mare. 
Aceste foi lipite erau înfășurate în formă de sul (vohtmen), 


" Corpus Inscr. Lat., voi. III, partea a Ii-a, pp. 921—960. 

de obicei în jurul unei baghete subțiri de lemn (umbilicut), 
de care se lipea extremitatea ultimei foi de papirus ; acesta 
era cu ceva mai lung decît lățimea bandei de papirus, așa 
că rămineau vizibile cele două capete (cornua). Cele două 
capete erau netezite cu piatră ponce sau pumice și vopsite 
cu felurite culori; de unul din capete se fixa o etichetă de 
pergament, pe care era scris titlul operei cuprinse în în- 
tregul volumen. Pentru a-i feri de stricăciunile pricinuite 
de anumiţi dăunători, era trecut printr-o baie de ulei de 
cedru și apoi alezat într-un toc de pergament vopsit cu roșu. 

Pe paginile unui volumen de papirus se scria de obicei pe 
două coloane paralele ; înălțimea fiecărei coloane era iden- 
tică cu înălțimea paginii, lăsindu-se doar cîte o margine în 
partea de sus și de jos. Scrierea pe un astfel de sul era destul 
de dificilă, căci trebuia să se facă sul și partea scrisă, pe mă- 
sură ce scrisul progresa ; de obicei erau lăsate ambele părți, 
atît de la început, cît și de la sfîrșit, să atirne jos de pe masa 
unde se scria, dar exista primejdia ca paginile să se șifoneze 
și să se strice. Pentru evitarea tuturor acestor greutăţi, se 
scriau mai întîi paginile separate și numai după aceea se li- 
peau într-un volumen ; pentru această operaţie delicată, căci 
era pericolul de a distruge partea scrisă, existau lucrători spe- 
cializaţi (g/utinatores). în timpul lecturii papirusul era ţinut 
cu ambele miini ; pe măsură ce cititorul parcurgea textul, îl 
desfășura cu mîna dreaptă și îl făcea sul cu stingă, pînă ce 
ajungea la sfirșit, cînd îl înfășură din nou în jurul baghetei. 

Materialul de scris preparat din papirus era importat de 
către romani din Egipt, unde era dezvoltat meșteșugul prepa- 
rării lui, după cum era dezvoltat și comerțul cu el, aducînd 
mari beneficii îndeosebi regilor Ptolemei, care făcuseră un 
adevărat monopol. El era importat de către romani în mari can- 
tităţi, depozitat în magazii speciale (horrea cbartaria) ale sta- 
tului, de unde îl cumpărau apoi negustorii cu amănuntul 
(chartopolae sau cbartarii). Dar, dat fiind că materialul adus 
din import era Kneon destul de rudimentar preparat, roma- 
nii au inițiat anumite procedee pentru perfecționarea supra- 
feței pe care urma să se scrie ; în acest scop au apărut la 
Roma numeroase „laboratoare” (officinae) care preparau un 
material de scris mult mai bun. De altfel, chiar în Egipt 
existau mai multe calități de papirus ; cele mai rudimentare 
erau apoi netezite și rafinate în atelierele romane. De aici au 
apărut și la Roma mai multe calităţi ; cea mai fină se numea, 
pe timpul lui August, cbarta Augusta, iar cea mai rudimen- 

tară, care nici nu se folosea decit rareori pentru scris, — charta 
emporetica ; în realitate era un fel de hîrtie de împachetat. 

Am amintit în treacăt la începutul acestui subcapitol că 
pieile de animale au servit din vechime ca material de scris, 
dar în măsură foarte restrinsă. Revenim acum asupra acestui 
material, deoarece din ultimul secol al republicii întrebuin- 
tarea lui s-a răspîndit sub numele de pergament (membrana). 
Numele lui curent este pus în legătură cu orașul Pergam din 
Asia Mică, unde s-a obţinut mai întîi din piei de oi prelucrate 
după metode noi un material de scris mai fin, care făcea con- 
curență chiar papirusului. 

Spre deosebire de pieile din epoca începuturilor, care pu- 
teau fi scrise numai pe faţa interioară, adică pe partea jupu- 
ită de pe carpul animalului, pergamentul era, în urma proce- 
deelor de prelucrare, potrivit pentru scris pe ambele fețe. File 
de pergament separate se foloseau în loc de tăblițe cerate nu 
numai pentru ciornele discursurilor și ale poeziilor, dar și 
pentru chitanţe și testamente. Mai multe file de pergament 
erau cusute împreună și paginate, întocmai ca tăblițele cerate 
sau cărțile din zilele noastre, formind un codex ; sub această 
formă, pe pergament se scriau, începînd cu epoca imperială, 
și opere literare mai întinse. Astfel, poetul Marţial vorbește 
de operele lui Cicero, Titus Livius și Ovidiu scrise pe perga- 
ment (in membranis) “*. 

Dacă, în ceea ce privește folosirea filelor izolate, perga- 
mentul a înlocuit aproape peste tot tăblițele cerate, papiru- 
sul a rămas, comparativ, mai departe principalul material de 
scris pentru operele literare și științifice de mare amploare ; 
de-abia în ultimele secole ale imperiului, codicele au ajuns să 
ocupe un loc preponderent. La aceasta a contribuit, se pare, 
şi preţul mai ridicat al pergamentului în raport cu papirusul, 
cu toate că ambele erau, în ultimă analiză, produse de im- 
port ; ceea ce a făcut, de altfel, ca el să fie folosit mai ales 
pentru opere mai vaste. Folosirea lui pe scară mai largă a 
început atunci cînd se prepara și la Roma, unde sînt amintite 
numeroase ateliere-prăvălii ale meșteșugarilor și negustorilor 
de pergament (membranarii). 


Atit pentru papirus, cit și pentru pergament se foloseau 
în general aceleași rechizite de scris. Pe aceste materiale se 
scria de obicei cu cerneală neagră (atramentum sau atramen- 
tum scriptorium) ; ea se obținea dintr-un amestec de funin- 


** Marţial, op. eh., XIV, 188; 190; 192. 


gine, rășină sau smoală, drojdie de vin și negru de sepie, la 
care se mai adăugau și anumite substanţe gelatinoase diluate 
în apă. Mai rar se întrebuința cerneala roșie, îndeosebi pen- 
tru titlurile operelor şi pentru literele iniţiale ale capitolelor. 
După mărturia poetului Ovidiu, se întrebuința și laptele, 
pentru ca scrisul să fie invizibil pentru cititorii curioși; des- 
tinatarul presăra pe text praf de cărbune, care făcea ca lite- 
rele să devină negre“. De asemenea, Pliniu cel Bătrîn vor- 
beşte despre existența unei scrieri invizibile cu anumite lichide, 
pentru citirea căreia se aplicau procedee speciale“ ; aceasta 
juca, așadar, rolul cernelei „simpatice” din timpurile moderne. 

Calitatea cernelii era în funcție de calitatea ingrediente- 
lor ; în orice caz, ea este verificată de manuscrisele care au 
ajuns pînă la noi şi se pot citi cu ușurință. în comparaţie cu 
aceea pe care o avem noi astăzi, ea era cu totul inferioară ; 
dovadă este însuși faptul că, pentru ștergerea unor cuvinte 
greşite sau a unor pagini întregi de papirus sau pergament, 
se folosea, nu vreo gumă specială, ci pur și simplu un burete 
umezit în apă (spongea). La acest procedeu fac aluzie nume- 
roși scriitori ; astfel, Suetoniu, vorbind despre preocupările 
de autor tragic ale lui August, spune că acesta, fiind întrebat 
în ce stadiu se afla tragedia sa despre Aiax, eroul homerice 
care s-a sinucis aruncîndu-se în propria spadă, ar fi răspuns : 
„S-a străpuns cu buretele (in spongeam incubuitŢ ” ; August 
voia să spună prin aceasta că piesa lui s-a prăpădit, fund 
ștearsă cu buretele. Tot așa, satiricul Marţial sfătuia pe un 
poet lipsit de talent să scrie despre potop, pentru că apa era 
cea mai potrivita materie pentru un astfel de poem, adică 
va șterge imediat versurile”. în sfîrşit, tot Suetoniu vorbeşte 
despre procedeul pe care împăratul Caligula îl folosea îm- 
potriva poeţilor lipsiți de talent: îi punea să șteargă versu- 
rile cu limba” 


Procedeul ștergerii cu buretele se folosea și atunci cînd era 
vorba de texte mai lungi, deoarece, dat fiind că papirusul și 
pergamentul erau costisitoare, nimeni nu-și putea permite 
luxul să distrugă pur și simplu prin rupere materialul de scris, 
aşa cum facem noi astăzi cu hîrtia. Datorită procedeelor în- 
trebuințate de antici pentru ștergerea materialului de scris, 


“ Ovidiu, Ars amatoria, III, v. 627—628. 
* Pliniu cel Barrin. op. cit, XXVI, 62. 
Suetoniu, Augustus, cap. LXXXV. 
Maria, 0 Cik, V 33. 

Suetoniu, Caligula, cap. XX. 

a pergamentului îndeosebi, și folosirea lui la alte lucrări, s-a 
păstrat uneori și scrierea inițială, care s-a putut apoi descifra 
și reconstitui ; textele acestea sint cunoscute sub numele de 
palimpseste. 

Pentru transpunerea cernelei pe papirus sau pergament, 
romanii se foloseau de obicei de un fir subțire de trestie 
(calamus) sau de o pană de pasăre (peana), și una şi alta ascu- 
tite și despicate la virf, la fel cu peniţele din zilele noastre. 
Cînd virful se tocea, el era ascuţit din nou cu ajutorul unui 
cuţitaș (scalprum) sau înlocuit cu o altă pană ; necesitatea 
aceasta a înlocuirii lor din cauza tocirii rapide făcea ca toţi 
cel ce se ocupau cu scrisul să aibă la îndemînă un număr mai 
mare de pene de scris (fasces calamorum), Care se păstrau în- 
tr-un toc theca calamaria sau graphiarum), despre care vor- 
beşte poetul Martial”. Romanii cunoșteau și „condeie” de 
metal, îndeosebi de bronz, ascuţite la vârf ca și cele de tres- 
tie sau pasăre ; dar, din numărul redus al exemplarelor rezul- 
tate din descoperirile arheologice se deduce că acestea erau 
mai puţin corespunzătoare decit cele dintii. 


Multiplicarea şi difuzarea operelor literare 


Materialele de scris cu care ne-am ocupat pînă acum nu 
serveau exclusiv pentru nevoile curente ale oamenilor de dife- 
rite categorii, ci și pentru reproducerea în mai multe exem- 
plare a operelor literare. Munca o îndeplineau scribi anume 
angajați pentru aceasta, fie de un autor al unei opere, fie de 
cineva care dorea să aibă în proprietatea sa lucrările altora. 
Din asemenea îndeletniciri a luat naștere comerțul cu cărți 
sau comerțul de librărie ; în scurtă vreme, pe “la mijlocul 
secolului I î.e. n., au apărut oameni de afaceri care se ocupau 
cu multiplicarea unor opere literare și cu difuzarea lor prin 
vînzare (bibliopolae). 

După știrile pe care le avem, cel dintii care s-a ocupat 
mai intens cu comerțul de librărie a fost Titus Pomponius 
Atticus, prietenul lui Cicero. Acesta avea angajați numeroși 
scribi de profesiune care copiau opere literare, în primul rînd 
discursurile marelui orator, pe care le vindea apoi nu numai 
la Roma, dar și în alte oraşe mai mari ale Italiei şi chiar din 
provincii. în epoca imperială categoria aceasta a editorilor- 

librari (căci nu se poate trasa o linie distinctivă precisă între 
aceste două îndeletniciri) a devenit tot mai numeroasă ; poetul 
Horaţiu amintește pe fraţii Sosius ™, pe timpul lui August ; 
în timpul dinastiei Flaviilor este cunoscut, Tryphon, editorul 
și librarul lui Quintilian și al lui Martial” , ȘI mulți alții mai 
mărunți. Aceştia îşi aveau atelierele- prăvălie ( tabernae libra- 
riae) în Argi etum şi în stradelele din jur, iar după Vespa- 
sian și în Templul păcii, ridicat de el în Forul care-i poartă 
numele. în fiecare din ele existau numeroși scribi, care copiau 
operele cele mai solicitate ; cînd cererea era mare, aceștia 
scriau după dictat. Numai printr- o astfel de metodă se poate 
explica existența unor ediţii într-o mie de exemplare, de care 
vorbește Pliniu cel Tînăr* 


Datorită activităţii acestor librari-editori, operele celor 
mai mari scriitori și poeți se bucurau de o largă răspîndire ; 
de aceea, au temei de adevăr cuvintele lui Horaţiu că faima 
lui a străbătut nu numai Italia, ci a ajuns pînă la marginile 

3 .5G f ce a Iasi A A w 37 
universului `, ale lui Ovidiu că este citit în lumea întreagă , 

sau ale lui Marțial că este cunoscut pretutindeni 


Rolul sclavilor în producția bunurilor culturale 


Din diferitele aspecte ale ocupaţiilor intelectuale pe care 
le-am trecut în revistă în paginile precedente reiese cu deplină 
evidență rolul jucat de sclavi în producţia bunurilor cultu- 
rale. Sclavi în familie sau liberți, ei și-au desfășurat activi- 
tatea în școli de diferite grade, alături de oamenii liberi din 
naștere ; ei au ocupat diferite funcții de scribi în instituțiile 
particulare sau de stat, dar mai ales în munca de multipli- 
care și de difuzare a operelor literare meritul lor este mai 
presus de orice. Dacă din ceea ce cunoaștem noi cei mai mulți 
sînt liberți, cu siguranță că a fost și mai mare numărul ace- 
lora care au rămas în situația de sclavi pînă la sfirșitul vieții. 
rai avem, de altfel, despre existența acestora. Sînt eloc- 

vente, de exemplu, menţiunile lui Cornelius Nepos despre 
sclavii erudiți ai lui Pomponius Atticus ” ; corespondenţa lui 
Cicero abundă în mențiuni despre sclavii din această cate- 
gorie, pe care marele orator îi aprecia şi considera intimi 
ai stăpinilor lor. Numeroși liberi, deci sclavi eliberați, aveau 
strînse relații de prietenie cu reprezentanţii păturilor sus-puse, 
de a căror protecţie și favoare se bucurau. De aceea, se poate 
spune fără teama de a greşi că aceștia nu se deosebeau prea 
mult de cei cu ocupaţii identice proveniţi din păturile mijlo- 
cii sau sărace ale oamenilor liberi, care se bucurau și ei de pro- 
tecția și favoarea celor bogaţi și puternici. 

Dar de aici nu putem merge pină acolo încît să ne în- 
chipuim că acești profesioniști cu ocupaţii intelectuale de pro- 
venienţă dintre sclavi ar fi ajuns să creeze și să difuzeze o 
ideologie proprie clasei din care făceau parte. Să nu uităm că 
profesiunile pe care le exercitau ei erau considerate umile, 
mai bine zis desconsiderate, și nedemne pentru a fi exercitate 
de oameni născuţi liberi. Mai mult încă : însuși faptul că erau 
exercitate de sclavi sau liberți le cobora și mai mult. în al 
doilea rînd, aceștia lucrau sub directa îndrumare şi suprave- 
ghere a stăpînilor sau patronilor lor ; deci ei nu făceau alt- 
ceva decit să difuzeze ideologia acestora și nicidecum să cre- 
eze una a lor proprie. 


Biblioteci particulare şi biblioteci publice 


O consecinţă a difuzării operelor literare de tot felul prin 
intermediul scribilor a fost apariţia bibliotecilor ; cele parti- 
culare au apărut mai întîi în secolul I î.e.n. în casele bogăta- 
șilor, atit la Roma cît și în reședințele lor de la ţară. Unele 
din acestea posedau un mare număr de cărți ; este cunoscută 
bunăoară biblioteca poetului Persius Flaccus, care a fost lä- 
sată apoi prin testament fostului său profesor L. Annaeus 
Cornutus. Multe din aceste biblioteci erau împodobite cu 
busturile sau chiar statuile celor mai mari scriitori și poeți. 

în epoca imperială au început să se deschidă și biblioteci 
publice. Cea dintii a fost înființată de către Asinius Pollio 
în Atriul libertăţii ; ea era împodobită cu statuile scriitorilor 
și oratorilor celebri. Exemplul lui a fost urmat de August în- 

suşi, care a construit o clădire anexă a templului lui ^; 
de pe Palatin ; pe lîngă operele poetice mai de seamă, gre- 
cești sau latine, ea mai cuprindea un mare număr de scrieri 
juridice. Tot August a deschis o bibliotecă de proporții mai 
mici în Porticul Octaviei. împărații următori au înfiinţat ȘI 
ei biblioteci ; amintim printre acestea pe cea a lui Tiberiu din 
Domus Tiberiana de pe Palatin, a lui Vespasian din apropie- 
rea templului Păcu, iar Traian a deschis Bibliotheca Ulpia 
în Forul care-i poartă numele. 'Numărul lor a crescut mereu ; 
în secolul al JV-lea e.n. existau la Roma 28 de biblioteci 
publice. 


CASA ROMANA 


Casa de locuit a romanilor a cunoscut, pe măsura dez- 
voltării condiţiilor lor de trai, numeroase transformări dc-a 
pa veacurilor, de la forme primitive la altele mai evolu- 

la aceasta a contribuit, ca și în alte domenii ale vieţii 
E şi spirituale, dintre care unele au fost amintite în 
capitolele precedente, şi influența greacă. Pentru întelegerea 
acestor transformări, este necesar să urmärim fazele prin care 
a trecut pînă a ajuns în forma cea mai dezvoltată. în această 
evoluție s-au cristalizat mai multe tipuri de case, determi- 
nate, bineînţeles, și de diferențierile sociale ; printre acestea 
putem deosebi : tipul de casă țărănească, tipul de casă ur- 
bană mai simplă sau pompeiană, tipul de casă urbană mai 
amplă sau greco-romană și casa de raport, corespunzătoare, 
sub anumite aspecte, blocurilor din zilele noastre. 


Casa de tip țărănesc 


Cel mai primitiv tip de locuință romană îl constituie co- 
liba țărănească ; forma ei inițială era rotundă, cu acoperișul 
țuguiat și acoperit cu paie sau stuf. Pereții erau făcuţi din 
crengi de arbori căptușite cu lut. Elementele esențiale ale 
acestui tip de construcţii primitive s-au menţinut pînă tirziu 
la Roma la anumite sanctuare legate de culte străvechi ; ast- 
fel, templul zeiţei Vesta a avut întotdeauna o formă circu- 
lară, lar poetul. Ovidiu spune că în vechime pereții lui erau 
făcuţi din crengi împletite și acoperișul din paie; tot el 
spune că aveau formă identică colibele de pe Palatin în care 
locuiau Romulus și păstorul Faustulus i 


O imagine convingătoare a celei mai vechi locuințe ro- 
mane ne-o dau și urnele funerare descoperite pe teritoriul La- 

țiului, care reproduceau fidel locuințele celor viii ele au 
forma rotundă sau ovală alungită, acoperișul de paie sau 
trestie, susținut de un schelet de bime de lemn. Uşa sau o 
ferăstruie deasupra ei lăsa să intre lumina, și să iasă fumul 
din interior. O formă mai evoluata a locuinţei romane ne-o 
arată urnele cu patru laturi și ca acoperișul cu două versante 
(tectum țectenatum) sau cu patru ( tectum testudinatum). 
Aceste forme de acoperiș s-au păstrat și mai tîrziu, cea dintii 
la temple, cea de-a doua la casele de locuit. 

Din Etruria a pătruns apoi în Laţiu o formă de acope- 
riş prevăzut în vîrf cu o deschizătură dreptunghiulară, pe 
unde ieşea fumul și în același timp intra lumina și apa de 
ploaie ; tot urnele funerare dovedesc existenţa acestui tip de 
case. Se pare că trecerea de ia acoperișul care vărsa apa de 
ploaie în afară la cei prevăzut cu o deschizătură la mijloc și 
astfel orientat încît să verse apa prin ea a fost determinata 
de necesitatea de a reduce spaţiile libere dintre diferitele 
case pentru scurgerea apei de ploaie ȘI pentru evitarea stri- 
căciunilor pricinuite de ea caselor vecine. în urma acestei 
modificări a acoperișului, casele puteau fi construite una lingă 
alta, ba puteau avea chiar pereți comuni (parietes communes), 
iar apa colectată în bazinul din mijlocul casei (impluviiim) 
era întrebuințată de locatari pentru nevoile lor. 


O dată cu modificările aduse acoperișului s-a transformat 
și întreaga locuinţă ; de la vechea colibă s-a ajuns la o încă- 
pere mai spațioasă, cunoscută sub numele de atrium. Numele 
este pus în legătură cu adjectivul ater, întunecos, potrivit 
pentru o încăpere cu puţină lumină, care venea prin deschi- 
zătura din tavan, pe unde pătrundea și apa de ploaie (com- 
pluvium) ; în plus, pereţii înnegriți de fum, deoarece fumul 
de la focul de pe vatră ieşea liber tot pe acolo. Amintirea 
acestei faze din evoluţia casei de locuit, cînd adică ea consta 
dintr-o singură încăpere, o păstrează numeroase edificii care 
purtau numele de atrium ; astfel, printre cele mai vechi este 
atrium Vestae, reşedinţa vestalelor, care a fost cu siguranță 
construit după modelul locuințelor particulare ; cu destina- 
ție diferită era atriul Libertăţii, unde își aveau sediul censorii, 
împreună cu arhivele lor și cu tablele de legi ; un alt locaș 
cu același nume a fost restaurat de Asinius Poilio și transfor- 
mat în bibliotecă publică, așa cum am făcut menţiune în ca- 
pitolul precedent; mai existau și alte edificii cu caracter 
religios care purtau acest nume : atrium Minervae etc. 


liS 


în atrium, ca încăpere unică a locuinței, își petreceau 
țăranii timpul cînd nu erau ocupați cu munca cîmpului sau 
cu alte activităţi gospodărești în afara casei. Acolo se afla 
întreaga familie în jurul vetrei, care era în același timp și 
altar al zeilor protectori ai casei (/ares) ; pe ea se gătea mîn- 
carea şi se aduceau jertfe acestora de către capul familiei, 
în- jurul vetrei mama familiei își petrecea bună parte a timpu- 
lui, torcînd sau ţesînd dimpreună cu fiicele și nurorile ei. La 
peretele Opus intrării se afla patul conjugal (lectus genialis 
sau adversus). într-un cuvînt, în atrium se concentra întreaga 
viaţă familială. 

Această casă de locuit cu încăpere unică s-a menținut, une 
cît ne atestă unele mărturii, pînă tîrziu în epoca imperială : 
orice caz, ea este amintită ca existînd încă la țară de potul 
Horaţiu `. De aceea, nu este lipsită de temei presupunerea că 
țăranii romani mai puţin înstăriți din împrejurimile Romei 
sau din Laţiu locuiau în case de acest tip chiar și într-o 
epocă în care pe marile proprietăți se ridicau villae cu tot 
felul de dependinţe. Nu numai la tară, dar chiar şi la Roma 
acest tip de locuinţe a dăinuit multă vreme ; el a fost înlocuit 
cu un alt tip de- abia cînd acumularea bogățiilor, ca urmare a 
cuceririlor, și mai ales influența greacă au sporit cerinţele 
pentru confort și au dezvoltat gustul pentru lux. 


Casa de tip pompeian 


în noile condiţii create, apare un nou tip de casă de locuit 
mult mai amplu, care se dezvoltă însă în jurul casei țărănești 
primitive, adică în jurul atriului. Dar, înainte de toate, atriul 
însuși suferă unele transformări ; astfel, vatra a rămas numai 
cu destinația sacrificiilor, dat fiind că într-un colţ al atriului 
s-a separat o încăpere scundă închinată zeilor protectori ai 
proviziilor (penates), care servea şi pentru gătit, adică a deve- 
nit bucătărie (culina). Prin pereţii laterali ai atriului au fost 
deschise uși care duceau de fiecare parte în cîte o încăpere 
mică și întunecoasă, care serveau ca depozite de alimente 
(cella penaria), sală de mîncare (cenaculum) sau cameră de 
dormit f/cubiculum). în urma acestui fapt, patul conjugal de 
pe peretele din fund al atriului a fost înlăturat și printr-o 
ușă care s-a deschis se făcea legătura cu o încăpere, un fel de 


` Horaţiu, Epode, II, v. 63; Satire, II, 6, v. 65. 

magazie de scînduri, cu deschidere spre exterior, de unde 
venea și lumina ; din aceasta s-a dezvoltat apoi o nouă încă- 
pere, tablinum, care servea la început ca sală de mese, apoi 
ca sală unde capul familiei își primea oaspeţii și păstra docu- 
mentele familiale ; în dezvoltarea ulterioară a casei romane, 
tablinum ocupă locul cel mai important. Din tablinum, prin 
pereţii laterali, s-au deschis alte două încăperi simetrice (a/ae), 
în care se ţineau de obicei măștile de ceară sau portretele stră- 
moşilor, însoţite de inscripții explicative și așezate astfel, încît 
constituiau un fel de arbore genealogic ; de asemenea, se mai 
țineau în aceste încăperi, cînd era cazul, trofeele și prăzile 
luate de la dușmani de către membrii familiei. 

Acestea erau părțile constitutive principale ale vechii lo- 
cuințe romane pînă la influența arhitecturii grecești. Se în- 
țelege, nu se poate vorbi de un plan arhitectonic fix și obliga- 
toriu pentru toți; mai interveneau și diferențe impuse de 
spațiul însuși pe care se ridica, precum și de anumite prefe- 
rinte ale constructorului sau ale proprietarului ; deci nu poate 
fi vorba nici de simetrie nici de regularitate de plan. Casele 
erau construite din lemn și erau acoperite cu trestie sau cu 
paie, apoi cu scînduri Sau șindrile, iar mai tirziu cu ţigle. 
Atriul era la început lipit pe jos cu lut amestecat cu bucăți 
de cărămizi și netezit cu ciocanul (pavimentum testaceum) ; 
mai tîrziu s-a pavimentat cu bucăți de marmură de aceeași 
culoare, apoi de diferite oulori și cu desene geometrice (pavi- 
mentum sectile), iar la urmă cu mozaic de marmură în formă 
de tablă de șah (pavimentum tcssellatum). Pereţii spoiţi cu 
var nu aveau nici un fel de ornamente ; de-abia sub influența 
greacă au început să fie acoperiți cu stuc. în general 
vorbind, această locuință a romanilor dinaintea influen- 
tei grecești era destul de simplă și puțin luxoasă, dar sufi- 
cient de confortabilă faţă de exigenţele de atunci ale popu- 
lației urbane mai înstărite și față de condiţiile de climă. 


Casa de tip greco-roman 


O dată cu pătrunderea Romei în Orientul elenistic, adică 
începînd cu prima jumătate a secolului al II-lea î.e.n., in- 
fluența arhitecturii grecești elenistice se resimte în mod de- 
cisiv asupra întregii construcții a casei romane ; la vechile 
părți se adaugă pur și simplu alte elemente din arhitectura 
caselor elenistice, care poartă și numele grecești respective. 

Această modă nouă este ironizată în secolul următor de că- 
tre Varro : „Acum nimeni nu mai crede că are o adevărată 
casă dacă nu dă tuturor părţilor componente nume grecești”. 4 
într-adevăr, la părţile iniţiale ale casei, care purtau nume 
romane, se adaugă altele noi din casa elenistică. Cu această 
influență se cristalizează noul tip de casă, casa greco-romană, 
cu mult mai complexă și mai luxoasă, o locuinţă tipică pen- 
tru bogătașii romani. Ea este dată de obicei ca model clasic 
al casei romane, numită în general și casa pompeiană, dat 
fund că la Pompei au fost descoperite numeroase exemplare, 
dar cele de la Roma trebuie să fi fost și mai spaţioase și mai 
luxoase. Ne vom opri asupra părților ei componente, speci- 
ficînd totodată că existau anumite deosebiri între ele, care nu 
erau însă esenţiale. 

De obicei casa era situată la oarecare distanță de la 
stradă ; pînă la ea ducea un coridor destul de larg (vesd- 
bulum), care era despărțit la mijloc de poarta de intrare 
(ianua, ostium), închisă cu un zăvor (pessuhis) sau cu un 
drug de fier (sera). Ea era păzită şi de un portar (ianitor, 
ostiarius), care-şi avea locuinţa într- O încăpere laterală (cella 
ostiarii) ; el era anunţat de! cel ce voia sa intre prin lovirea 
porții cu un ciocănel anume destinat acestui scop. în conti- 
nuarea coridorului, numit în această parte și fauces, se afla 
pe mozaicul pavimentului o formulă de bun venit (Salve) 
adresată vizitatorului sau un avertisment: „Cave canem", 
căruia i-ar corespunde în zilele noastre „Cîine rău !". Adese- 
ori acest avertisment era concretizat prin reprezentarea cîine- 
lui însuși. De-a lungul pereţilor erau așezate arme, statui și 
alte obiecte de podoabă. Aici așteptau clienții care veneau 
dis-de-dimineaţă să-și salute patronul. 

în afară de intrarea aceasta din fața, care era intrarea 
principală, casele mari mai aveau o intrare secundară sau 
de serviciu (posticum). Ea se deschidea într-unui din pereţii 
laterali, cu toate că numele ar indica partea dinapoi, adică 
la extremitatea opusă intrării principale ; această intrare 
dădea într-o ulicioară cu care se învecina casa. Prin ea 
circulau oamenii din serviciul casei, sclavii, furnizorii de 
alimente și alte produse necesare gospodăriei, într-un cu- 
vint, oamenii de rind ; ba se mai întîmpla uneori ca însuși 
stăpînul casei, pentru a scăpa de nepoftiții sau de clienții 


“Varro, Res rusticae, II, praef. 


care-i aţineau calea la intrarea principală, să iasă pe aici 
neobservat. 

Atriul nu mai avea destinaţia din tipul de casă descris 
mai înainte ; vatra familială a dispărut și în locul ei a ră- 
mas doar o măsuţă de marmură cu, un singur picior (carti- 
hulum), după cum au dispărut și celelalte mobile din faza 
precedentă. In loc de punct central al familiei, cum era 
înainte, acum juca mai mult rolul unei anticamere spaţioase, 
prevăzută cu compluvium și impluvium, din care apele se 
scurgeau prin conducte într-un rezervor subteran ; din atriu 
dădeau în partea anterioară numeroase încăperi pentru 
dormit, iar în partea posterioară cele doua alae, care rămi- 
neau deschise spre atriu. Se înțelege că, lipsind vatra și focul, 
pereţii atriului nu mai erau înnegriţi, desminţind astfel “numele 
întregii încăperi. 

Din simplă magazie deschisă, cum fusese mai înainte, 
tablinum devine o cameră spațioasă centrală, între atriu și 
părțile noi care se anexează la casa romană sub influență 
grecească ; aici se deplasează centrul vieţii familiale. Din 
tablinum capul familiei avea o privire directă atît spre in- 
trare, prin uşa deschisă spre atriu, de care era despărțită 
doar printr-o perdea, cît și spre grădină și celelalte anexe 
din partea opusă, de care 'era despărțită de o ușă cu două 
canaturi, dar deschisă în timpul lunilor călduroase. Ca loc 
central al familiei, aici se păstrau arhivele familiale, erau 
expuse tablele de bronz cu convențiile de ospitalitate și alte 
documente prețioase. 


Din tablinum se ajungea, printr-un coridor din partea 
dreaptă, spre partea cea mai lăuntrică a casei romane, nu- 
mită peristil (peristylium) ; era propriu-zis o grădină încon- 
jurată din toate părțile de un portic cu etaj susținut de co- 
loane ; uneori porticul lipsea cu totul, așa încît peristilul avea 
aspectul unei simple grădini. De altfel, există indicii că pe- 
ristilul a luat locul vechii grădini de zarzavaturi a casei 
romane primitive, devenind acum o grădină exclusiv pentru 
desfătarea ochilor. La mijlocul peristilului era vin bazin cu 
apă împrejmuit cu straturi de flori, îndeosebi viole, tranda- 
firi și crini, arbuști și alte plante verzi (viridarium) ; erau şi 
diferite opere de artă. Galeriile din jurul peristilului, cînd 
existau, erau adăpostite de arșița soarelui cu jaluzele. 


"Horaţiu, Epistulae, 1, 5, v. 31. 

încăperile care încadrau din toate părţile peristilul aveau 
destinațiile cele mai variate. Astfel, la extremitatea lui, în 
partea opusă față de tablinum, era exedra (exhedra), unde se 
țineau de obicei discuţiile cu mai mulți invitați, precum Și O 
incăpere care juca rolul unui salon (oecus). Alte încăperi, 
destinate pentru dormit, dădeau direct spre portice, despărțite 
fund prin uşi sau numai prin perdele. De asemenea, erau 
săli de masă. pentru diferite anotimpuri (triclinia), prevăzute 
cu paturi speciale pentru stat la masă, mese și celelalte anexe. 
Dar cele păstrate la Pompei nu ne dau decît o palidă ima- 
gine despre proporţiile şi luxul celor din casele bogătașilor de 
la Roma, deoarece spaţiile pe care le ocupă sînt atit de re- 
duse, îneît abia era loc suficient pentru cele trei paturi din 
jurul mesei și pentru circulaţia celor care serveau pe oaspeţi. 


Dependințele 


Bucătăria, ca încăpere de sine stătătoare, nu pare să fi 
a ut în casa de tip pompeian un loc bine precizat și fix ; 
în cele mai multe cazuri ea era așezată în apropiere de 
tablinum, dar uneori se afla într- -unui din colţurile extreme, 
alături de latrine. Interiorul se reducea la o cămăruță în 
care, în afară de vatra de zid pe care se gătea, cu greu 
mai răminea loc pentru o persoană sau două ; fumul ieșea 
printr-o ferăstruică sau printr-o spărtură făcută în tavan, 
fără să aibă însă în continuare un coș, așa îneit pereţii erau 
plini de funingine. Dar lipsa unui coș mai atrăgea după sine 
și primejdia de incendiu, care se adeverea adeseori ; poetul 
Horaţiu descrie o casă care a luat foc de pe vatra bucătăriei”. 

Se pare însă că în casele bogătaşilor de la Roma din 
epoca imperială bucătăria era de mari dimensiuni, focul se 
făcea atit pe vetre zidite fixe, cît și pe anumite mașini de 
gătit ce puteau fi transportate dintr-un loc într-altul, iar 
în jurul acestora mișunau numeroși bucătari cu toate aju- 
toarele lor, sub conducerea unui bucătar șef (arebimagirus). 
Acest lucru rezultă din ceea ce spune Seneca într-una din 
scrisorile sale : „Priveşte bucătăriile noastre şi numeroșii 
bucătari care aleargă încoace și încolo printre atitea focuri"! 
Banchetul descris de Petroniu în Satyricon ne dă, de ase- 

menea, o idee despre proporţiile pe care trebuie să le fi 
avut o bucătărie, precum și despre bogăţia inventarului ei 
de tot felul. 

Erau, de asemenea, situate în ungherele cele mai îndepăr- 
tate şi mai ascunse ale casei încăperile destinate sclavilor 
(cellae servorum) fără să aibă însă nici ele un loc fix; 
excepţie făcea, cum am arătat mai sus, numai aceea a scla- 
vului care păzea intrarea principală. 

Ca o anexă a bucătăriei, oricare ar fi fost locul ei, era 
sala de baie, care ocupa o încăpere deosebită în casele ma- 
rilor bogătași. Astfel de încăpere separată a fost mai întii 
destinată pentru baie pe la sfîrșitul secolului al III-lea și 
începutul secolului următor î.e.n. ; Cato cel Bătrîn spune că 
pe cînd era el copil era obiceiul de a se spăla zilnic pe 
miini și pe picioare, iar pe restul corpului numai o dată la 
opt zile“. Stirea este confirmată de filozoful Seneca într-o 
epistolă’, unde descrie sala de baie din casa lui Scipio Afri- 
canul, învingătorul lui Hanibal, pe care a vizitat-o perso- 
nal la Liternum, în Campania. La început această încăpere 
se numea /avarrina, adică spălătorie, după etimologia cuvin- 
tului (/avare = a spăla), mai tirziu termenul a fost înlocuit 
cu balneum, împrumutat de la greci, iar cel latin, devenit 
latrina, a căpătat altă semnificație. Așezarea băii în apro- 
pierea bucătăriei se explică prin necesitatea de a avea la 
îndemiînă apă caldă și vasele potrivite pentru a o transporta 
și folosi. Cu timpul, numărul încăperilor afectate băii s-a 
ridicat la două, apoi chiar și la mai multe. Acest lucru s-a 
produs atunci cînd s-au construit băi publice mai conforta- 
bile, așa încît din casele mai modeste au dispărut băile, în 
schimb  bogătașii și-au construit în propriile lor case băi 
luxoase. 

De spălătoria de la început (/avatrina) era legată și exis- 
tenţa latrinei propriu-zise, dat fiind că pe acolo se scurgea 
toată apa murdară care rezulta din menaj, fie într-o groapă 
construită anume pe seama casei, fie în canalul de scurgere 
public. Cu timpul, pe măsură ce s-a dezvoltat baia și a 
împrumutat numirea grecească, latrina a rămas numai pen- 
tru locul destinat anumitor necesități naturale ale omului ; 
ea a rămas însă localizată tot în apropierea bucătăriei și 
a băii, întrucît avea aceeași scurgere spre groapa de colec- 

tare a murdăriilor sau, mai rar, spre canalul de scurgere 
public. 

Zidurile exterioare ale unei case urbane de tipurile descrise 
mai sus serveau adeseori pentru amenajarea unor încăperi mai 
mult sau mai puţin dependente de ele. Astfel, în partea ante- 
rioară, de o parte și de alta a acriului, exista cîte o încăpere 
(tabernd) cu intrarea din stradă ; aceste încăperi erau folosite 
fie de proprietarul însuși a! casei pentru desfacerea unor pro- 
duse recoltate de pe moșia sa de la ţară, fie că erau închiriate 
unor meșteșugari sau negustori. Așa se explică de ce în ruinele 
de la Pompei multe din acestea au ta intrare un fel de masă 
zidită pentru expunerea mărfurilor de vînzare. Spaţiul din 
fund al încăperii era despărțit de obicei în două printr-un 
zid ; uneori partea de sus, despărțită pnntr-un mezanin (per- 
gida), la care se ajungea pe o scară internă sau externă, era 
închiriată ca locuinţă pentru oamenii nevoiaşi. De asemenea 
existau uneori încăperi lipite de zidul exterior al casei, în care 
se măcinau grinele și se cocea pîinea. 

La unele case existau încăperi și în subsol (ce//ae sau cryp- 
tde) ; acestea se construiau fie sub atriu, fie chiar sub peristil 
Și erau destinate păstrării unor provizii, nu numai alimentare, 
ci și de combustibil și altele depozitate pentru o perioadă mai 
lungă sau pentru tot anul. Acestea se deosebeau de încăperile 
de la parter, care se numeau tot cellae, și aveau aceeași desti- 
nație, deoarece în ele se păstrau proviziile pentru satisfacerea 
nevoilor curente. 

în sfirșit, ca încheiere a celor spuse despre casele de tip 
pompeian și greco-roman, amintim în treacăt, urmînd să insis- 
tăm mai mult în paginile următoare, că unele din aceste case 
— și ruinele de la Pompei ne oferă exemple grăitoare — 
aveau anumite dependințe sau chiar încăperi obișnuite la 
etaj. La aceste încăperi ducea de obicei o scară interioară 
dintr-un colț al atriului sau dintr-o anexă laterală a acestuia. 
Se pare că prima destinaţie dată încăperilor de la etaj, mai 
înainte de a apărea partea greacă a casei romane, era de a 
servi ca săli de mese ; de aici numele generic de cenacula 
ce li se dădea tuturor. într-o epocă mai tîrzie, proprietarul 
închiria unele din aceste încăperi ; de aici necesitatea de a 
construi și pentru chiriași o scară exterioară, așa îneît unele 
case au ambele feluri de scări, iar altele numai pe cele inte- 
rioare, încăperile de la etaj aveau ferestre care dădeau spre 
stradă, spre deosebire de cele de la parter, care primeau lu- 


162 


“| 


mina din interior, prin compluvium sau prin ușile deschise 
spre peristil. Tot la etaj era amenajat, ca dependință a casei, 
și un balcon, așa cum se vede la numeroase case de la Pompei. 


Mobilierul fi decorația interioară 


Din descrierea pe care am făcut-o diferitelor încăperi ale 
unei case romane de tip pompeian sau greco-roman a reieșit 
destul de limpede că ele erau, în general, de mici dimensiuni, 
cu excepția atriului, a tricliniului sau a exedrei ; de asemenea, 
am arătat că unele din aceste încăperi erau destinate îndeosebi 
pentru depozitarea lucrurilor necesare familiei, dar care nu 
puteau fi ținute în camerele de locuit obișnuite. Aceasta în- 
seamnă că mobilierul roman era cu mult mai redus și mai 
puțin complicat, decît acela din zilele noastre ; din el ni s-au 
păstrat numai piesele de metal, cele de lemn fiind distruse, dar 
cu ajutorul celor dintii, precum și cu ajutorul descrierilor sau 
al reprezentărilor plastice se poate reconstitui cu ușurință. 

Masa avea o multiplă și frecventă întrebuințare ; de aceea 
și formele pe care le lua erau de o mare varietate, iar în ceea 
ce privește materialul din care erau confecţionate, el mergea 
de la lemnul cel mai ieftin pînă la cele mai costisitoare esențe 
sau alte materiale. Adeseori valoarea lor consta nu numai în 
calitatea esenței sau a metalului, ci și în valoarea artistică 
a ornamentaţiei. O masă din material preţios avea de obicei 
două părți : piciorul de susținere ( trapezophoms) şi tabla care 
se sprijinea pe el, adică masa propriu-zisă (orbis). Piciorul de 
susținere sau suportul era de marmură, de metal, bronz sau 
argint, sau de fildeș, lucrat cu multă artă și avind cele mai 
variate forme : de oameni, animale, grifoni, sileni, sfincși etc. 
Masa propriu-zisă era confecţionată din lemn preţios ; cea mai 
prețioasă esenţă era considerat lemnul de tuia ú citrus), care 
creştea prin tinuturile Muntelui Atlas din nordul Africii. 


Scaunele (sedilia) aveau mai multe variante; cele mai 
frecvent întrebuințate pot fi repartizate în trei tipuri : banca 
propriu-zisă, scaunul cu brațe dar fără spetează și scaunul cu 
spetează dar fără braţe. 

Băncile (scamna, subsellia) erau formate din simple seîn- 
duri montate pe patru picioare. Ele se găseau în toate casele ; 
mai ales sclavii le foloseau în timpul meselor, cînd acestea nu 
aveau loc afară din casă. Cînd dimensiunile ei se reduceau la 

o formă patrulateră, banca avea destinaţia unui taburet obiş- 
nuit din zilele noastre. 

Scaunul cu brațe dar fără spetează (sella) cunoştea mai 
multe variante, de la cele mai simple pînă la cele mai pom- 
poase ; cele mai simple forme erau folosite de către meșteșu- 
gari în ateliere sau de frizeri (sella tonsoris), de militari în 
tabără (sella castrensis) şi de şcolari în timpul lecţiilor ; forme 
mai complicate și mai pompoase aveau cele folosite de către 
magistraţii superiori (sella curulis), iar mai tirziu Chiar de 
către împărați (sella imperatoria). 


în sfîrșit, scaunul cu spetează dar fără brațe (cathedra) se 
apropie cel mai mult de scaunele obișnuite din zilele noastre. 
El era folosit mai ales de către femei, dar și de către copii și 
bolnavi ; cu timpul a ajuns să fie oferit și oaspeților, devenind 
mobilier obișnuit aproape în fiecare casă. 

Scaunele, indiferent de categoria din care făceau parte, 
aveau picioarele drepte sau curbate sau încrucișate, partea pe 
care se şedea era adeseori curbată sau concavă, pătrată sau 
semicirculară ; de asemenea, materialul din care erau confec- 
ționate varia de la lemn și răchită împletită, la bronz şi chiar 
fildeş. De precizat, în sfîrșit, că nici unul din scaunele cate- 
gorisite mai sus nu era tapiţat sau umplut cu lînă sau alte 
materiale moi; pentru ca șederea pe ele să fie mai comodă, 
se puneau pe scaune o perniț și o cuvertură pe spetează. 


Patul ocupa foarte mult spațiu în casa romană de tip pom- 
peian și greco-roman ; căci, în afară de patul obișnuit pentru 
dormit (cubile sau lectus cubicularis), mai exista un fel de pat 
care era folosit pentru citit sau chiar scris, adică pentru munca 
intelectuală (lectus lucubratorius), apoi un fel de canapea pe 
care bogătașii și oaspeţii lor stăteau întinși cînd se aflau la 
masă (lectus triclmiaris). 


Construcția acestor paturi era în esență de același tip; 
toate constau dintr-un schelet de scînduri de lemn în formă 
dreptunghiulară şi sprijinit pe patru picioare, iar uneori pe 
șase ; în casele celor bogați scheletul de lemn era îmbrăcat 
uneori pe partea exterioară cu fildeș, bronz sau argint, iar 
picioarele erau adeseori de fildeș. Partea dinspre perete a 
paturilor destinate pentru dormit aveau căpătiiul (fulcrum) 
mai ridicat, iar spre perete o spetează de lemn (pluteus). 
Paturile din această din urmă categorie erau mai înalte decât 
celelalte și chiar decit cele din zilele noastre, așa încit pentru 
a se putea urca în ele era nevoie de o treaptă sau de un 
scăunel. 

Scheletul de lemn din partea superioară era prevăzut cu 
riște chingi pe care se întindea salteaua (torus), iar la căpătii 
se punea o pernă (culcita sau cervical), umplută la început cu 
paie, cu fin sau cu iarbă de mare, iar mai tîrziu cu lină, bum- 
bac sau fulgi ; de aici și numele 7//uma folosit ca termen ge- 
neral pentru pernă. Peste saltea se așezau două învelitoare, 
una pe care se culcau (sfragulum), iar cealaltă pentru acoperit 
(opertorium). 

Pentru păstrarea veșmintelor, a obiectelor necesare pentru 
menaj, ba chiar și pentru cărţi existau în casa romană anumite 
dulapuri (armaria), la început în atriu, apoi plasate în alte 
încăperi, pe măsură ce s-au adăugat diferitele părți accesorii 
ale casei. De asemenea, pentru conservarea imaginilor strămo- 
șilor în tablinum sau în încăperile anexe erau unele dulapuri 
mai mici care se atirnau pe perete, iar bogătașii aveau și lăzi 
(arca sau capsae), în care ţineau de obicei banii ; acestea erau 
împodobite cu reliefuri de bronz și erau grele, așa încît nu 
puteau fi cu ușurință transportate sau furate. 

Pentru iluminarea caselor de locuit se foloseau diferite mij- 
loace ; cele mai obișnuite erau luminările de seu sau de ceară 
ȘI opaiţele cu untdelemn. Luminările de seu sau de ceară, pre- 
văzute cu un fitil de plante acvatice (papyrus) erau fixate în- 
tr-un candelabru -de metal care se atirna de perete sau de 
tavan. Mai frecvent întrebuințate, atit pentru iluminatul locu- 
ințelor cit și al unor localuri publice, ca băi, teatre, amfiteatre 
ȘI pieţe, erau opaiţele cu untdelemn. Forma acestora depindea 
de destinaţia lor, adică dacă trebuiau să fie aşezate pe ceva, 
ținute în mînă sau atârnate. Cele mai simple constau dintr-un 
recipient pentru untdelemn și un cioc îndreptat în sus în care 
se-punea fitilul ; recipientul mai avea în partea de sus un ori- 
ficiu prin care se turna untdelemnul și un altul în apropierea 
fitilului, pe unde acesta era ridicat cu ajutorul unui ac. Baza 
era netedă, pentru cele ce se așezau pe masa sau pe un alt 
obiect, sau prevăzută cu o cavitate pentru cele ce se fixau 
pe un candelabru. Cele destinate pentru a fi atîrnate mai 
erau prevăzute cu niște deschizături de care se legau cu lăn- 
țișoare și erau atîrnate apoi de plafon, de care erau prinse 
cu niște cîrlige. s 


în afară de deosebirile ce existau între ele de pe urma des- 
tinației lor, opaițele aveau forme foarte variate ; recipientul 
putea fi rotund, oval sau în unghiuri; de asemenea, cele desti- 
nate pentru iluminatul unor încăperi mai mari aveau mai 
multe fitiluri, la unele se ridicau chiar pînă la douăzeci. Ele 


165 


erau uneori împodobite cu diferite figuri în relief sau scene 
mitologice, subiecte luate din trecutul istoric și mai adeseori 
din viaţa de toate zilele. Cînd acestea erau oferite cadou 
cuiva, erau anume comandate și reprezentau împrejurările care 
le-au prilejuit. Uneori chiar forma opaiţelor lua înfățișarea 
unei divinităţi, a unui om sau a unui animal sau orice altă 
figuraţie. La varietatea formelor se mai adăuga și varietatea 
materialului din care erau confecționate ; astfel, în casele bo- 
gătașilor opaițele erau adesea făcute din bronz, uneori chiar 
din alabastru, din sticlă, argint sau din aur. Cele comune erau 
din argilă mai fină și colorată de obicei în roșu. 

Foarte răspîndită era şi întrebuinţarea felinarului (lan- 
terna), care apăra de suflarea vîntului fitilul așezat în interior 
cu ajutorul per or transparenți de corn (lanterna co nea) 
sau de bășică de animal, iar mai tîrziu chiar de sticlă. 

Dacă mobilierul era, așa cum am văzut mai sus, redus la 
strictul necesar din cauza încăperilor puţin spaţioase, acestea 
aveau, în schimb, o decorație interioară bogată și variată ; ea 
varia după mijloacele materiale ale proprietarului și destinația 
încăperilor. Este explicabil, așadar, de ce încăperile pentru 
dormit, cele rezervate sclavilor, precum și cele care serveau ca 
depozite erau foarte sărăcăcios decorate, în timp ce încăperile 
comune pentru toţi membrii familiei, atriul, tablinum, tricli- 
niul etc, erau de-a dreptul luxoase sub acest aspect. Decorația 
se referă la tavan, la pereţi și la dușumea. 

Tavanul era acoperit cu un strat de stuc în care erau făcute 
casete cu decoraţii în relief sau era împodobit cu incrustaţii în 
lemn ; în casele marilor bogătași existau și incrustații în fildeş 
ȘI aur. Dacă decoraţiile pe stuc se executau cu ajutorul unor 
tipare, celelalte se lucrau cu dalta. Se reprezentau în felul 
acesta scene din viaţa de la ţară, subiecte mitologice, precum 
și diferite motive ornamentale, ca rozete, borduri ornamen- 
tale, victorii înaripate, grifoni etc. 

Pereţii erau împodobiţi cu fresce executate cu multă mă- 
iestrie și cu un colorit viu și variat, care stirnesc și azi admi- 
raţia vizitatorilor atit în ruinele de la Pompei, cit mai ales 
cele care au fost transportate în Muzeul din Napoli. Ele re- 
prezintă scene de vinătoare, tablouri mitologice sau eroice, na- 
tură moartă, peisaje maritime sau perspective arhitectonice, 
scene cîmpenești, precum și nenumărate motive florale. Picturi 
de acest gen s-au descoperit și la Roma, în ruinele caselor de 
pe Palatin și Esquilin. Numeroase din aceste fresce reproduc 
monumente celebre ale picturii clasice grecești ; așa că, oricit 

de schematice ar fi, ele constituie mărturii indirecte ale unor 
creaţii artistice, azi pierdute. 

Mozaicul împodobea nu numai duşumeaua vestibulului, 
amintit mai înainte, ci se extindea și la alte î încăperi ; decora- 
tiile variau după destinaţia acestora atît în ceea ce privește 
subiectele reprezentate, cât și materialul din care erau făcute. 
Astfel, dacă pentru unele încăperi se folosea material obișnuit, 
pentru cele mai somptuoase mozaicurile erau din pietre. pre- 
țioase, bucăți de marmură rară, cristal și chiar de aur. Acelaşi 
ucru se poate spune ȘI în ceea ce priveşte execuția ; pe cînd 
unele sînt lucrări ale unor meșteșugari de rînd, altele sînt ade- 
vrate opere de artă. 


Casele de raport sau „blocurile” de locuinţe 


Casele cu mai multe încăperi, pe care le-am descris pînă 
acum, indiferent de tipul lor, erau locuite de o singură fa- 
milie ; chiar dacă aveau etaj, cu mici excepţii, cînd acesta era 
închiriat, încăperile serveau pentru satisfacerea nevoilor fami- 
liei proprietarului; nu mai este nevoie să adăugăm că ele erau 
locuite exclusiv de către bogătași. Dar aceste case familiale de 
diferite tipuri ale bogătașilor de toate categoriile, numite de 
obicei domus, reprezentau la Roma un procent foarte mic față 
de un alt tip de case construite anume pentru a fi închiriate, 
numite de către romani insulae ; ele reprezintă casele de ra- 
port, asemănătoare, prin dimensiunile lor, cu blocurile de locu- 
inte din zilele noastre. Astfel, după datele furnizate de frag- 
mentele cadastrului orașului Roma întocmit pe timpul domniei 
împăratului Septimiu Sever, adică la începutul secolului al 
III-lea e.n. și afișat în Forul Păcii, rezultă că în capitala im- 
periului existau în acea epocă numai 1 790 de domus, faţă de 
46 602 insulae ; cu alte cuvinte o casă familială la 26 case de 
raport. Să ne ocupăm, deci, mai de aproape de acest tip de 
case, predominant nu numai la Roma, dar, după cum arată 
ultimele descoperiri arheologice, și la Ostia, adică în general 
în centrele urbane populate. 


Insula a luat naștere ca urmare ?. sporirii populaţiei nevo- 
iaşe, care n-avea posibilitatea să-și construiască o casă proprie. 
Bogătașii și oamenii de afaceri își investeau banii în astfel de 
construcții care adăposteau un număr mai mare de locatari pe 
un spaţiu mai restrins pentru a obţine beneficii din închirierea 
lor. Dat fiind însă că aceste locuinţe destinate unui număr mai 

-mare de familii nu se puteau construi în extensiune, ca acelea 
familiale, din cauza spaţiului tot mai redus dinăuntrul peri- 
metrului cuprins între așa-zisele ziduri ale lui Servius Tullius 
care împrejmuiau orașul Roma, s-a impus necesitatea constru- 
irii lor în înălțime, adică cu mai multe etaje. 

„Blocul” de locuinţe forma un complex independent, des- 
părțit din toate părțile de străzi. Se pare că încă din secolul 
al III-lea î.e.n. el avea pînă la trei etaje ; cel puțin aceasta 
reiese dintr-o informaţie dată de Titus Livius, care, vorbind 
despre întîmplările cu caracter miraculos din preajma expe- 
diției lui Hanibal în Italia, spune că un bou, scăpind din 
Forum boarium, a intrat într-o casă din apropiere şi s-a urcat 
pe scări pînă la etajul al III-lea, de unde a sărit, prăbuşindu- -se 
la pămînt”. Numărul etajelor a crescut după aceea, așa încît 
la sfârșitui republicii Cicero afirmă că, din cauza etajării apar- 
tamentelor, Roma apărea oarecum suspendată în aer. Pro- 
cesul acesta a continuat și în epoca imperială, de vreme ce 
Vitruviu, în tratatul său despre arhitectură, îl explică prin 
„creşterea considerabilă a populaţiei, care a impus o sporire 
extraordinară a locuinţelor, şi faptele înseși au constrins la 
căutarea unui ajutor în înălțimea edificiilor“ ”. 

împărații au început a fi îngrijorați de înălțimea acestor 
edificii de care erau legate multe primejdii pentru locatari, 
amenințați de prăbușirea acestora sau de incendiile care izbuc- 
neau cu mare ușurință și erau foarte greu de stins. De aceea, 
August a stabilit ca limită maximă pentru insulae aproximativ 
20 m ; se pare însă ca această reglementare a căzut în desue- 
tudine, de vreme ce retorul Scneca insistă asupra primejdiei 
pe care o reprezenta înălțimea caselor, căci în caz de incendiu 
sau de prăbușire a construcţiei nimeni nu mai scăpa teafăr `. 
După incendiul care a distrus Roma aproape în întregime, 
Nero a interzis să se construiască insulae mai înalte de aproxi- 
mativ 18 m ; dar setea de cîştig a proprietarilor acestor imo- 
bile n-a ţinut seamă de ordonanța imperială, care a trebuit să 
fie reînnoită pe timpul lui Traian. 


în operele poeţilor din secolul I e.n. există numeroase 
referiri la aceste case cu mai multe etaje și la inconvenientele 
pe care le prezentau. Astfel, Marţial se plinge că locuiește la 


' Titus Livius, Ab Urbe condita, XXI, 62, 3, 
' Cicero, De lege agraiia, II. 96. 

' Vitruviu, De architectura, II, 63—65. 

etajul al treilea", iar despre un personaj dintr-o epigrama 
spune că era nevoit să urce 200 de scări pînă la locuință” 
luvenal, la rîndul său, spune că locuieşte într-un oraș, adică 
la Roma, unde casele sint susținute ca să nu se prăbușească de 
niște stilpi fragili ca trestia ; aceasta a fost măsura luată de 
proprietar în momentul cînd casa era pe punctul de a se 
prăbuși, apoi, după ce astupă cu puţin mortar crăpătura din 
zid, spune : „Acum poţi dormi liniştit”, cu toate că întreaga 
clădire amenință să se prăbuşească'* în continuare, poetul 
se referă la cealaltă primejdie care amenința pe locatarii din- 
tr-o casă cu mai multe etaje, adică la incendiu, cînd se adre- 
sează într-o asemenea împrejurare unui nenorocit care locuiește 
sub acoperiș : „Etajul al treilea este în flăcări și tu nu știi încă 
nimic. înghesuială mare este chiar la parter, însă cel care va 
fi prăjit de foc mai pe urmă este nenorocitul care nu este 
apărat de ploaie decit de olanele unde porumbiţele fricoase 
vin să-și depună ouăle" 

Din aceste indicaţii date de satiricul roman se deduce ca 
existau la Roma numeroase insulae care aveau cîte cinci sau 
chiar șase etaje ; poate tocmai acest fapt l-a determinat pe 
Traian sa repună în vigoare o veche dispoziţie. Cu toate 
acestea, tendinţa de a construi în înălțime a continuat ; la 
începutul secolului al II-lea s-a construit se pare cea mai 
înaltă clădire ce a fost vreodată la Roma, un fel de „bloc- 
turn”, care depășea cu mult pe toate celelalte, insula Felicles,, 
amintită în izvoare pînă în secolul al IV-lea ca una din mo- 
numentele remarcabile ce puteau fi vizitate la Roma, alături 
de Panteon și de Columna lui Marcu Aureliu. 

După sumarele menţiuni păstrate în izvoarele literare nu 
se poate reconstitui în întregime felul cum era clădită o 
insula ; pe de altă parte, săpăturile arheologice nu au scos la: 
iveală decit parterul unor astfel de construcţii, în cel mai bun 
caz și o parte din etajul întîi. Totuși, din elementele disparate 
ce ni s-au păstrat, ne putem face o idee aproximativă despre 
felul cum erau clădite etajele, precum și despre destinația dife” 
ritelor încăperi. 


Din textul unui contract de închiriere ajuns pînă la noi”, 
o casă de acest fel cuprindea trei categorii de locuinţe, orei 


' Marţial, Epigrame, 1, 117, v. 7. 
i ` Idem, op. cit., VII, 20, v. 20. 
* Iuvenal, Satire, III, v. 193—196, 
' Ibidem, p. 199—202. 
* Corpu> Inscripționam Lat marum, IV, 1136. 

cum ele erau la parter sau la unul din etaje. La parter toate 
încăperile erau ocupate de obicei de așa-zisele tabernae, adică 
de ateliere-prăvălii, de depozite ale unor mari negustori, de 
tejgheaua unui mic negustor etc. Fiecare încăpere avea intrare 
proprie spre stradă sau spre curtea interioară printr-o ușă 
largă care ocupa aproape în întregime lățimea încăperii. 

Pe lingă această destinaţie principală, încăperile de la 
parter mai serveau și ca locuinţe pentru oamenii nevoiaşi; căci 
intr-im colț al fiecăreia din ele exista cîte o scară formată din 
patru-cinci trepte de piatră sau de cărămidă, iar apoi continua 
cu.una de lemn spre partea de sus a încăperii. Acolo exista 
o platformă sprijinită pe birne sau atîrnată de plafon, care 
servea drept locuință pentru proprietarul atelierului, pentru 
paznicul magaziei sau pentru alți angajaţi la diferitele lucrări, 
oameni liberi sau sclavi ; aceste încăperi suspendate primeau 
lumina dinspre stradă sau curte printr-o ferăstruică deasupra 
intrării. De acel spaţiu se, foloseau ca locuinţă în timpul cît nu 
lucrau jos în atelier, își găteau mîncarea și dormeau, cu alte 
cuvinte își duceau întreaga lor existenţă. "Bineînţeles, pentru 
aceasta locatarul trebui; -Să plătească chirie în afară de obli- 
gaţiile pentru partea dej jos a încăperii, iar, cînd nu izbutea s-o 
plătească la termen, proprietarul recurgea la măsuri de con- 
strîngere, luînd scara de acces și oprindu-l astfel să se mai 
aprovizioneze sau să lucreze ; acesta este sensul expresiei „a 
bloca pe un chiriaş" (perdudere inquilinum) din textele juriș- 
tilor din epoca imperială. 

Existau însă și cazuri în care parterul unei insula era ocu- 
pat ca locuinţă de o singură familie, fie ea a proprietarului sau 
a unui chiriaş, iar diferitele încăperi aveau destinația acelora 
dintr^o locuință familială independentă ; de aici și numele de 
domtis și nu tabernae pe care o avea în acest caz parterul, spre 
a se deosebi de etajele superioare, denumite cu termenul ge- 
neral de cenacula, a cărui origine am văzut-o la casele de tip 
pompeian. Aşa se explică faptul că unele personaje impor- 
tante din viața politică a Romei locuiau în cartiere populate 
de oameni de rînd ; amintim în această ordine de idei exem- 
plul lui Cezar, care, înainte de a se ridica la cele mai înalte 
onoruri, locuia în cartierul Subura, iar maî tîrziu, pe timpul 
lui August, Asinius Pollio locuia pe Aventin, colina cu vechi 
tradiții plebee ; exemplele de acest fel s-ar putea înmultți. 


Locuințele de la etajele superioare erau în realitate mici 
apartamente formate din una sau două încăperi, o bucătărie 
şi o latrina. Ca regulă generală, fiecare apartament avea scă- 

rile sale proprii de acces, dar existau şi de acelea care deser- 
veau mai multe locuinţe ; în orice caz, "înălţimea caselor făcea 
ca ele să fie străbătute în toate direcţiile de scări. Locuinţele 
de la etajul întîi aveau scări exterioare de piatră, care se ridi- 
cau din strada printre intrările încăperilor de la parter; la 
etajele superioare duceau seSri inferioare de lemn. Toate în- 
căperile aveau ferestre care dftdeaa spre stradă, așa încît acest» 
insulae aveau faţade uniform*> Uneori de A. etaj se întindeau 
asupra străzii, acolo unde acestea erau mai largi, un fel de 
balcoane (peretdae sau maeniana) care făceaiț ca fațada s£ nu 
fie atît de monotonă ; unele din ele erau de lenHi, altele de 
cărămidă. Pe rampa acestor balcoane, precum și în ferestrele 
locuinţelor se aflau numeroase vase cu flori, care formau mici 
grădini și dădeau locatarilor, care nu-și puteau permite luxul 
unei evadări la țară, fiind siliți să îndure năduful verii la Roma, 
iluzia și consolarea unui colț de verdeață. 


Aparenţele acestea nu compensau însă nici pe departe lipsa 
de confort din interiorul locuinţelor ; mobilier puțin și sărăcă- 
cios, puţină lumină în timpul zilei si slab iluminat în tirgpul 
nopții, lipsă de încălzire în sezonul ploilor de iarnă sau al:ge- 
rurilor excepționale și, în sfirșit. o existență dusă sub cerinţele 
celor mai elementare reguli de igienă. în locul paturilor de tot 
felul din casele bogătașilor, locatarii din cenacula se mulţuitțeau 
cu un prici zidit lîngă perete și acoperit cu rogojini, iar în 
jurul lui cîteva scăunele fără spetează pe care ședeau în timpul 
mesei. Încălzirea era posibilă numai cu ajutorul unor vase cu 
cărbuni aprinși, care adeseori produceau mai mult fum și gaze 
vătămătoare decît căldură. 


Mai dificilă era problema aprovizionării cu apă a locuin- 
telor de la diferitele etaje ; de obicei încăperile de la parter 
beneficiau de apa de la conductele derivate din apeductul pu- 
blic, dar etajele superioare nu se bucurau de acest avantaj, 
locatarii trebuind s-o transporte de jos de la vreun puț din 
apropiere. Urmarea acestei situaţii era lipsa de igienă în lo- 
cuințe, unde se îngrămădea murdăria pe dușumele și pretutin- 
deni, căci iarăși numai cei de la parter aveau privilegiul de a 
arunca toate murdăriile în canalul din stradă, care era o rami- 
ficaţie a unui sistem întreg de canalizare și ducea prin Cloaca 
Maxima în Tibru. Nu exista nici o insula care să-şi aibă latrine 
proprii în comunicaţie directă cu sistemul central de canalizare ; 
de aceea mulți locatari erau nevoiţi să se folosească de obicei de 
latrinele publice care existau în diferite puncte ale Romei. Alţii, 
care erau mai departe de aceste locuri sau nu puteau plăti taxa 

stabilită de fisc, așezau în cușca de sub scara proprie un hirdău 
unde își goleau vasele de noapte (/asana) sau scaunele perforate 
(sellae pertusae), după ce treceau cu ele pe lîngă intrările atîtor 
apartamente în cursul coboririi lor de la etajele de sus. Dacă 
proprietarul casei nu permitea acest lucru, locatarii se duceau 
la gropile de gunoi și murdării (lacus) care existau aproape 
în toate străduţele lăturalnice, umplind de miasme împrejuri- 
mile, în sfîrşit, dacă nici aceste haznale nu erau ușor accesi- 
bile, din cauza distanţei prea mari sau a etajelor prea greu de 
urcat pe care le locuiau, pentru a evita o oboseală socotită 
inutilă, unii aruncau conţinutul vaselor lor pe fereastră în 
„stradă, spre nenorocul celor ce se nimereau să treacă în acel 
moment pe acolo ; pe aceștia satiricul luvenal îi sfătuiește 
totuși sa fie mulţumiţi că nu li s-a întîmplat altceva și 
mai rău.. 

Cu toate aceste condiţii necorespunzătoare He locuit pe care 
le oferea o insula, chiriile erau ridicate. Problema chiriilor a 
constituit o cauză frecventă de nemulțumiri și frămîntări ale 
maselor sărace de la oraș, ba a ajuns și o temă literară abor- 
dată de poeţi în epoca imperială. Un exemplu elocvent ni-l 
dă luvenal ; el se face ecoul plingerilor celor mulți care plătesc 
o chirie ridicată pentru locuinţa lor murdară și păcătoasă. în- 
chirierea nu se făcea direct de la proprietar ; acesta, ca să scape 
de grijile și plictiselile pe care i le dădea administrarea directă 
a „blocului”, dădea în arendă pe o perioadă mai îndelungată, 
ce mergea pînă la cinci ani, unui chiriaş principal, iar el se 
ocupa apoi cu subînchirierea. Este adevărat că acesta își mai lua 
faţă de proprietar și alte obligaţii, ca : să se ocupe de îngrijirea 
întregului edificiu, să plătească sumele la termenele stabilite și, 
în general, să asigure buna funcţionare a imobilului, în sensul 
ocupării neîntrerupte cu locatari a diferitelor apartamente ; 
toate aceste osteneli ale lui erau în schimb compensate cu veni- 
turile pe care le realiza, ajungînd pînă la un sfert din valoarea 
totală a chiriilor. Dat fiind numărul mare al „blocurilor” la 
Roma, este evident că exista o categorie numeroasă de oameni 
care se îndeletniceau cu exploatarea lor, ocupaţie mai renta- 
bilă decît multe altele ; veniturile realizate din această înde- 
letnicire erau stoarse tot de pe pielea celor mulţi și nevoiaşi. 


Pentru a aduce o ușurare a poverii chiriilor care apăsa asu- 
pra lor, adeseori chiriașii se vedeau nevoiţi să subinchirieze o 
încăpere sau două din cele pe care le închiriaseră ei de la chi- 

riașul principal, trăind în condiţii şi mai mizere ca înainte ; 
ca urmare a acestei situații, locatarii erau înghesuiți peste mă- 
sură, ceea ce se repercuta negativ asupra tuturor condiţiilor 
de viaţă din cenacula. Această înghesuială atrăgea după sine în 
mod fatal lipsa de curăţenie ; pretutindeni se aduna praful, 
resturi alimentare de tot "felul, gunoaie, apoi, ca o încununare 
a mizeriei, paraziți, îndeosebi ploșniţele, care-și găseau mediul 
propice în construcția de lemn a etajelor superioare. Petroniu 
relatează întîmplarea unuia care, urmărit fiind de organele de 
poliție, s-a ascuns sub pat și, pentru ca respirația să nu-l tră- 
deze, prindea cu buzele ploşniţele de pe perete i 

La condițiile interne care făceau tot mai grea viața din 
cenacula se mai adăuga și zgomotul venit atît din interior, cît 
şi dinafară. într-adevăr, în aceste apartamente îngrămădite 
unele peste altele, despărțite cu pereţi subțiri de lemn și toate 
cu ferestrele deschise spre stradă, gălăgia pătrundea din toate 
părțile. lată cum se plinge, de pildă, filozoful Seneca de zgo- 
motele care veneau din localul unei băi publice de la parterul 
unei insula : „Locuiesc deasupra unei băi ; îţi poţi închipui cât 
de felurite sînr glasurile pe care le aud, iar strigătele pe toate 
tonurile mă fac să regret că nu sînt surd ; aud gemetele prelun- 
gite ale celor ce se exerciteaza la ridicarea greutăților, șuierele 
pe care le scot și respiraţia lor greoaie. Dacă cineva sta liniștit 
în timp ce 1 se face masajul, aud, în schimb, loviturile date cu 
mîna pe spate, iar zgomotul produs de ele diferă, după cum 
lovitura se dă cu latul sau cu dunga miinii. lar cînd vine vre- 
unul dintre aceia care nu se pot juca cu mingea dacă nu ţipă 
și mai începe a număra cu glas tare loviturile, s-a sfîrşit cu 
mine, m-a dat gata. Ba se mai aud și cite un căutător de gîl- 
ceavă, cîte un hoţ prins asupra faptului în garderobă, cite un 
flecar care, atunci cînd vorbește, ţine cu orice preţ să i se audă 
vocea. Ce să mai zic de cei care se aruncă în bazin să înoate, 
împroseînd zgomotos apa în toate părțile ! Dar mai închipuie-ţi 
ce zgomot face acela care se ocupă cu depilarea, acela care me- 
reu recita cite un vers cu glas strident pentru a-și oferi servi- 
ciile și nu tace din gură decit atunci cînd smulge de pe cineva 
perii; dar atunci acesta ţipă cît îl ţine gura. Nu mai vorbesc 
de urletele vînzătorilor de răcoritoare, ale cîrnăţarilor, ale plă- 
cintarilor și ale vinzătorilor de băuturi, care circulă în toate 
piirțiie, oferindu-și marfa, fiecare din ei cu o modulație specială. 


e |liu, Satyricon, 98. 

a vocii" ”. Tot așa, Marţial se plinge de zgomotul pe care-l 
face un profesor într-o școală de la parter --. 

Nu mai puţin insuportabilă era gălăgia ce venea dinafară. 
luvenal se plinge că din strada de sub apartamentul său ajun- 
geau pînă la el tot felul de zgomote : „La Roma foarte mulți 
mor din cauza insomniei... în ce apartament luat cu chirie ai 
posibilitatea să dormi ? Pentru a dormi în acest oraș aî nevoie 
de mari sume de bani. lată principala cauză a bolilor noastre. 
Trecerea căruţelor pe străzile întortocheate, înjurăturile catîr- 
giului care nu vede nici un spor la drum ar deștepta din somn 
chiar pe împăratul Claudiu sau pe o focă"“. Dar cea mai vie 
descriere a gălăgiei de la Roma ne-o dă tot Martial : „Omul 
sărac de la Roma n-are posibilitatea nici să mediteze, nici să 
se odihnească. Dimineaţa nu te lasă să trăieşti învățătorii cu 
școlile lor, iar noaptea brutarii, iar peste zi ciocanele căldăra- 
rilor ; de o parte zaraful loveşte mereu pe masa sa murdară 
monedele cu chipul lui Ncro, de cealaltă un bijutier bate cu 
ciocanul praful de aur din Hispania pe o masă de piatră to- 
cită ; ...nu încetează de a ne sparge urechile nici cel salvat din- 
tr-un naufragiu cu tot trupul bandajat ...nici vînzătorul ur- 
duros de chibrituri. Cine mai poate ţine socoteala pierderilor 
suferite de un somn trîndav ?" “ 

în epoca clasică, orașul Roma avea, din punct de vedere 
arhitectonic și urbanistic, un aspect foarte puţin unitar. Casele 
de tip țărănesc, care predominau la început, au fost treptat în- 
locuite cu cele de tip pompeian inițial, apoi, pe măsură ce a 
crescut bogăția, cu cele de tip greco-roman. începînd cu epoca 
imperială s-au impus tot mai mult „blocurile” de locuinţe, iz- 
vorite din necesitatea de a adăposti o populaţie tot mai nu- 
meroasă care se scurgea spre capitala lumii cunoscute pe atunci. 
Dar toate aceste transformări edilitare au avut loc fără nici un 
plan de sistematizare ; în această privinţă romanii n-au învăţat 
nimic din experiența orașelor elenistice. Cea mai completă 
anarhie a domnit în această privinţă și totul se reducea la bu- 
nul plac și la posibilitățile materiale ale celor bogaţi, care de- 
molau și construiau fără nici o opreliște. 


Urmarea acestei lipse de preocupări pentru o sistematizare 
a orașului a fost că Roma consta dintr-o mulțime de case, unde 
cele familiale de tip pompeian sau greco-roman, mult mai re- 


* Seneca, Epistitlae, 56, 1—2. 
"Marţial, op. cif., LX, 68. 
* luvenal, op. cita III, Vs 232—238. 
Tatal a l gopi ci XII, 57, vA 3= l5; 

duse ca număr, așa cum am arătat mai sus, alternau cu acele 
insulae, al căror număr creștea mereu, iar în ceea ce privește 
etajele, sporeau ȘI acestea peste limitele prescrise în repetate 
rînduri prin ordonanțe imperiale. Aceste case, indiferent de 
tipul lor, erau în foarte puține cazuri uniform aliniate de-a 
lungul unei străzi ; în majoritatea zdrobitoare a cazurilor, ele 
erau înghesuite de o parte și de alta a unor străzi și stradele 
înguste, întortocheate ȘI întunecoase, care nu se întindeau nici 
măcar pe un teren neted, ci aveau numeroase urcușuri și cobo- 
rișuri, pe pantele sau la poalele diferitelor coline pe care era 
așezată Roma. 


Cei vechi și-au dat seama de inconvenientele legate de exis- 
tenţa acestor străzi atît de încilcite și a caselor înghesuite una 
într- alta ; istoricul Tacit atribuie tocmai acestei situaţii uşu- 
rința și rapiditatea cu care s-a întins incendiul în anul 64 e.n.” 
Este adevărat că, după această catastrofă, Nero a încercat să 
reconstruiască diferitele cartiere distruse de incendiu pe baza 
unui plan de sistematizare ; s-au prevăzut străzi mai largi și 
mai drepte, iar în faţa caselor familiale sau a „blocurilor” — 
portice ; de asemenea, în locul lemnului s-a folosit cărămidă și 
piatră etc. Dar pînă la urmă acest plan a fost realizat numai 
într-o proporție extrem de redusă, așa încît noile construcții 
niu schimbat prea mult aspectul arhitectonic anterior al 
Romei. 


Circulația pe străzile Romei 


Cu toate transformările ce i s-au adus de-a lungul veacurilor 
din punct de vedere arhitectonic, în ceea ce privește reţeaua 
stradală Roma și-a păstrat întotdeauna caracterul său iniţial 
de așezare rurală ; căci au persistat pînă la sfîrșitul imperiului 
vechile deosebiri între diferitele străzi după cum ele erau acce- 
sibile unor sau altor mijloace de comunicaţii. Astfel, existau 
ulicioare pe care nu se putea circula decît pe jos, numite iti- 
nera, altele pe care nu putea trece decit un singur car deodată, 
cunoscute sub numele de actus, și numai în al treilea rind stră- 
zile propriu-zise (viae), cele mai largi, pe care puteau trece 
alături sau să se încrucișeze două care. în ceea ce privește 
proporţia dintre aceste categorii, mai puțin numeroase erau, 
contrar tuturor așteptărilor, străzile propriu-zise. în interio- 
rul Romei numai citeva purtau „pe bună dreptate numele de 
via ; printre acestea se numără Via Sacra și Via Nova care 

traversau Forul roman, precum și cele periferice, ca Via 
Appia, Via Latina, Via Salaria etc, care duceau apoi în di- 
ferite direcţii ale Italiei ; lărgimea acestora varia între 4,80 
și 6,50 m. 

Cele mai numeroase străzi ale Romei aveau o lărgime sub 
cifra minimă de mai sus ; de aceea și numele lor varia în 
funcţie tocmai de lărgime, mai bine zis de îngustimea lor. Ast- 
fel, cele care se apropiau de aceasta cifră se numeau viei, 
iar altele și mai înguste, care nu erau decît simple pasaje 
sau poteci, se numeau angiportus sau semitae. Dat fund însă 
că nu erau drepte, ci foarte întortocheate, ele păreau și mai 
înguste decit erau în realitate ; este adevărat că la crearea 
acestei impresii mai contribuia și faptul că etajele caselor de 
raport erau construite de obicei mai în afară, ceea ce făcea 
ca două case situate față în față să se apropie foarte mult 
una de alta în părţile lor superioare. Singurul avantaj pe 
care-l prezentau pentru trecători aceste case înalte de pe 
străzile înguste era că-i puneau la adăpost de arșița soa- 
relui. Mai contribuia la impresia de îngustime și faptul că ele 
nu străbăteau pe teren drept, ci urcau și coborau în pantă pe 
diferitele coline ; de aici şi numele de c/ivus pe care-l aveau 
multe dintre ele (C/ivus Capitolinus, Clivus Argentarius etc.}. 


Străzile Romei, indiferent de categoria din care făceau 
parte, erau numai într-o mică proporție pavate ; de-abia Cezar 
a preconizat pavarea tuturor străzilor, dar proiectul lui n-a 
fost realizat. Dovadă despre această situație este o epigramă a 
lui Martial, care spune că străbätînd străzile Romei, un praetor 
roman era nevoit să umble prin noroi *. Iuvenal, la rîndul lui, 
se plînge că s-a împotmolit în noroi pe una din străzile Romei. 
Bineînțeles, cele nepavate nu aveau nici trotuare (margines, 
crepidines). Adeseori spațiile de trecere din fața atelierelor și 
prăvăliilor de la parterul „blocurilor" erau ocupate de fel de 
fel de obiecte pe care respectivii producători le expuneau spre 
văzul publicului. Abia la sfîrșitul secolului I e.n. împăratul 
Domițian a dat un edict pentru înlăturarea acestor piedici din 
calea trecătorilor. într-o epigramă, Marțial laudă această mà- 
sură, arătînd în același timp în ce constau diferitele obstacole 
din stradă : „nu se mai văd pe străzi stîlpi cu legături de sticle 
atirnate de ei; nici un birt murdar nu se mai revarsă asupra 
drumurilor publice; bărbieri, cîrciumari, ospătari, măcelari 
s-au retras cu toţii după pragurile lor" = 


* Marţial, op. cit., VII, 61. 
“Ibidem. 

Pe aceste străzi înguste și întortocheate în timpul zilei era 
O circulaţie intensă, o aglomeraţie permanentă de oameni care 
treceau în toate direcţiile, încît, așa cum spune Horaţiu, tre- 
buia să lupţi din răsputeri ca să poţi răzbate prin mulţime * 
Poetul relatează cu acest prilej incidentul pe care l-a avut cu 
un trecător, pe care l-a izbit fără voie ; acesta l-a recunoscut și 
l-a apostrofat : „Unde-ţi stă capul, la Mecena ?" vărsîndu-și 
astfel veninul, din invidie pentru prietenia poetului cu sfetni- 
cul principal al lui August. 

în afară de micile incidente pe care cineva, la fel cu Hora- 
tiu, le putea avea cu trecătorii,, circulaţia pe străzile Romei 
putea implica primejdii și mai mari ; luvenal enumera cîteva 
din acestea : „Unul îmi dă o lovitură cu cotul sau mă izbește 
cumplit cu o grindă ; un altul îmi dă în cap cu o bîrnă, iar al- 
tul cu un butoi. Picioarele îmi sînt pline de noroi, căci unul 
m-a călcat cu talpa întreagă și mi-a lăsat înfipt în degetul cel 
mare o ţintă de soldat... Pe un car de transport care trece se 
mișcă într-o parte și în alta un buștean enorm, iar pe un altul 
un trunchi de pin ; prin mișcarea lor în-toate părțile ameninţă 
mulțimea din apropiere. Dacă teleaga care transportă blocuri 
de marmură de Liguria va fi strivită sub povară și mormanul 
se rostogolește asupra trecătorilor, ce se va alege de trupurile 
lor ? Cine le va mai putea găsi mădularele, ba chiar oasele ? 
Cadavrele strivite cu totul vor dispărea ca o simplă suflare” ”. 

Mult* primejdii prezentau pentru trecători, după cum re- 
iese din citatul de mai sus, vehiculele care transportau mate- 
riale grele de construcţie ; căci numai acestea erau exceptate de 
la interdicţia pusă asupra celorlalte vehicule de a străbate Roma 
în timpul zilei. Și, cum mereu se construiau diferite edificii 
publice și temple, era nevoie să se aducă în capitală mari can- 
tităţi de piatră și alte materiale de construcţie sau să se trans- 
porte dărimăturile sau pămîntul săpat ; de aceea străzile și une- 
ori chiar pieţele erau pline de aceste vehicule de transport. La 
ele se mai adăugau catirii încărcaţi cu poveri grele, precum și 
hamalii încovoiaţi sub povara bagajelor pe care le purtau. Pe 
șantierele de construcţii mai erau apoi tot felul de instalații cu 
scripete pentru ridicarea materialelor. Horaţiu atrage atenţia 
asupra primejdiilor pe care le prezentau pentru trecătorul dis- 
trat și neatent căruțele încărcate sau macaralele care ridicau un 
bloc de piatră sau o grindă uriașă, precum și inconvenientele 

” Horaţiu, Satire, II, 6, v. 28. 

i Sue na 1, cp. “cit, IL, vw. 245948, 255961. 

pricinuite trecătorilor de un ciine turbat sau de un porc murdar 
ce le dădea buzna printre picioare **. 

Dar circulaţia era adeseori împiedicată și de unii care aler- 
gau cit îi țineau picioarele pentru a face servicii patronilor lor 
sau altora în schimbul unei mese. Seneca da o pitorească 
descriere a activităților desfășurate de indivizii de teapa aces- 
tora, care căutau cu orice preţ să se găsească în treabă : „Aceș- 
tia umblă hoinărind pe la casele oamenilor, pe la teatre, prin 
foruri, gata în orice moment să se ocupe de afacerile altora, 
dîndu-și mereu aere că sînt ocupați cu treburi importante... Se 
învirtesc încoace și încolo fără un scop bine definit și nu fac 
ceea ce au hotărît în prealabil să facă, ci ceea ce le scoate 
în cale înfîmplarea. Cîte unul dm ei îți produce milă ; îi vezi 
gonind ca și cum ar fi vorba de stingerea unui incendiu, atit 
de mare e furia cu care izbește pe cei întîlniți în cale. Ei aleargă 
pentru a merge sâ-l salute pe cineva care nici măcar nu le răs- 
punde la salut sau pentru a asista la procesul unuia care are 
mania proceselor sau la nunta unei femei care din cînd în cînd 
se mărită. Dacă le iese în cale o lectică, iată-i ca se orinduiesc 
de îndată în urma ei și în anumite puncte ale parcursului își 
pun minerele acesteia pe umeri şi o poartă ei" 

în calea trecătorilor de pe stiadă mai ieșeau și numeroșii 
vinzători ambulanți ; unii vindeau chibrituri cu sulf sau le 

b) 

dădeau în schimbul unor bucăți de sticlă spartă folosită apoi 
la mozaic ; alții cumpărau și revindeau apoi încălțăminte ve- 
che, alții, umili crainici înconjurați de toate părțile de oameni 
de rînd îmbrăcaţi în tunică, vindeau la licitaţie obiecte de po- 
doabă fără nici o valoare ; alții cumpărau și vindeau rulouri 
de papirus uzate, cuprinzind opere literare, fără prea multă 
căutare. Proprietarii de cîrciumi, de prăvălii cu mîncăruri calde 
şi cîrnățarii își trimiteau pretutindeni pe străzi băieţii din 
prăvălie să ofere trecătorilor cîrnaţi fripţi sau alte bunătăţi, in- 
vitîndu-i să cumpere printr-un vers pe care-l debitau pe un ton 
deosebit de ridicat pentru a le atrage atenţia ; dintre aceştia, 
realizau bune ciștiguri îndeosebi cei care vindeau plăcintă cu 
năut, pentru care romanii aveau o adevărată slăbiciune. Mai 
erau, în sfîrșit, vinzători ambulanți de rogojini și covoare, care 
cereau sume mari, pentru ca, în urma unor îndelungate tirgu- 
ieli, să le vîndă cu jumătate preţ 


ii “Horaţiu, Epistole, II, 2, v. 73—75. 
„S enec a, De tranquillitate animi, cap. XII, 2—3. 
"Iu venal, op. -city VII, v: 200 00 

Faţă de gălăgia infernală din timpul zilei, ne-am aștepta, 
mai bine zis ar fi fost legitimă dorința locuitorilor Romei să 
aibă liniște cel puţin în timpul nopții ; așteptare zadarnică. în 
primul rînd, liniștea celor ce aveau dreptul la odihnă era tul- 
burată de trecerea vehiculelor de tot felul, a căror circulaţie 
era interzisă, cum am amintit mai sus, în timpul zilei; zarva 
produsă de scîrțiitul roților, de ţipetele celor care mînau ani- 
malele de tracțiune prin bezna nopții devenea și mai insuporta- 
bilă. Tărăboiul era sporit și de faptul că străzile Romei nu 
erau iluminate în nici un fel ; de aceea orbecăiau cu toții, oa- 
meni și animale, prin întuneric, iar față de liniștea relativă ce 
s-a așternut asupra străzilor, unde oamenii nu mai mișună ca 
în timpul zilei, zgomotul produs de ele părea și mai strident. 

După apusul soarelui începea circulaţia de-a lungul străzilor 
capitalei ; în toate direcțiile mergeau vehicule încărcate cu pro- 
viziile depozitate în antrepozitele din portul de pe malul Ti- 
brului, pentru a le transporta în locurile de desfacere din car- 
tierele Romei ; altele mergeau mal departe spre diferite direcții 
ale Italiei. Astfel, coloane de care încărcate cu sare adusă pe 
Tibru de la Ostia continuau drumul, după ce străbăteau capi- 
tala, pe Via Salaria spre ţinuturile sabine. Tot așa, vehiculele de 
călătorie, care în timpul zilei făceau popas într-un loc special 
amenajat din apropierea porții Capena (Area carruces), străbă- 
teau în cursul nopţii străzile Romei în toate direcțiile ; acestea 
aveau de obicei drumul iluminat, căci înaintea lor mergea un 
sclav care purta în mînă o torţă aprinsă (servus praelucens). 
Dar, spre deosebire de vehiculele care transportau mărfuri și 
alimente, care mergeau încet, acestea aveau o mare viteză ; caii 
lor alergau pe străzi, fie ele largi sau strimte. 

In ceea ce-i privește pe pietoni, primejdiile la care erau ex- 
puși în timpul zilei nu erau nici ele cu totul înlăturate, cu toate 
deosebirile ce existau cu privire la cauzele care le pricinuiau. 
Dacă bogătașii își puteau permite luxul să evite primejdiile în- 
tunericului, ieşind însoțiți de sclavi care le luminau drumul cu 
torţe aprinse pentru a-i apăra de eventualele neplăceri surve- 
nite pe parcurs, oamenii de rînd nu se aventurau să orbecăie 
prin întuneric decît atunci cînd erau constrînși s-o facă ; de 
obicei nu se lăsau nici chiar în nădejdea siguranţei pe care paz- 
nicii de noapte cu torţe aprinse le-o puteau oferi, căci sectoa- 
rele încredințate lor erau cu mult prea vaste pentru ca supra- 
vegherea efectuată de ei să fie reală. în orice caz, cu toate exa- 
gerările ei, are un temei de adevăr afirmaţia lui luvenal care 
recomanda celor ce plecau seara la vreun ospăț organizat de 

prieteni să-și facă mai întîi testamentul, susținînd că la Roma, 
în timpul nopţii, era mai puţină siguranță decît în pădurea 
Gallinaria sau în mlaștinile pomptine i 

Este adevărat însă că primejdia de moarte nu era o fatali- 
tate pentru toţi care circulau în timpul nopţii pe străzile Ro- 
mei, cu toate că numeroși asasini (sicarii) profitau de întuneric 
pentru a da lovituri cu scop de jaf sau de răzbunări politice ; 
s-ar putea da numeroase exemple de această natură, începînd 
cu acela al lui Roscius Amerinus, pe timpul lui Sulla, care 
și-a găsit moartea pe cînd se întorcea acasă de la un banchet. 
Dar existau și alte numeroase neplăceri la care trecătorii 
pașnici erau expuși pe cînd orbecăiau prin întuneric pe stră- 
zile strimte și lipsite de iluminaţie ; pe lingă conţinutul 
unor anumite vase, despre care se face mențiune în pasajul ci- 
tat mai sus, se mai aruncau în stradă și cioburi, gunoaie și alte 
lucruri inutile din casă, care pricinuiau nu numai murdărirea 
trecătorilor, dar și răni și contuziuni. 

Dar trecătorul pașnic mai risca să se întilnească cu gru- 
puri întregi de beţivi și cheflii care rămîneau în cîrciumi și 
alte localuri pînă noaptea tirziu, iar cînd se îndreptau spre 
casă îi provocau la scandal pe cei care-i întilneau în cale; 
deci acte de huliganisme în toata legea. La cea mai mică 
reacție, acești huligani recurgeau la violență și brutalitate. 
Suetoniu povestește despre Nero că acesta avea o adevărată 
slăbiciune pentru astfel de scandaluri. Pentru a nu fi recu- 
noscut, își punea pe cap o pălărie țărănească, apoi ieşea pe 
stradă în miez de noapte, snopind în bătăi pe cei pe care-i 
întilnea în cale ; de asemenea, smulgea porțile prăvăliilor și 
lua tot ceea ce găsea în ele, iar în ziua următoare vindea 
obiectele astfel furate, organizind un fel de licitaţie printre 
prietenii săi”. | 

Se mai întîmpla ca grupuri de cheflii care cutreierau stră- 
zile Romei, intrind dintr-un local într-altul însoțiți adeseori 
de femei de moravuri ușoare, să folosească împotriva trecă- 
torului singuratic un procedeu curent în rîndurile soldaţilor, 
cunoscut sub numele de sagatio : îl sileau să se așeze întins 
pe o manta scurtă (sazum), pe care apoi o apucau de col- 
turi și, ţinînd-o întinsă, îl aruncau de mai multe ori în 
sus ş-—l lăsau apoi să cada la pămînt ; cînd se dădeau bătuţi, 
trecătorul se alegea cu oasele frînte”. Mari erau primejdiile 


3» luvenal, op. cit, III, v. 272—2"4. 306—308 


* Suetoniu, Nero, cap, XXVI. 
© Idem, Otho, cap. II. 

și pentru femeile care se aventurau singure pe străzile întu- 
necoase ale Romei în drumul lor spre casă de la vreo re- 
uniune familiară : ele erau expuse din partea bandelor de 
cheflii nu numai să audă cuvinte puţin politicoase, dar 
uneori și la acte de brutalitate care aduceau prejudicii casti- 
tății şi onoarei lor. 


Villct rustica 


După ce am trecut în revistă casele de locuit de la oraș, 
îndeosebi de la Roma, cu diferitele lor categorii, să ne oprim 
puțin asupra unor construcții cu caracter specific. Este vorba 
de locuințele pe care marii proprietari le construiau la ţară 
pe latifundiile lor, corespunzătoare mărimii şi importanţei 
pe care o aveau. Numele general al unei astfel de locuinţe 
era villa, dar termenul corespunzător din limbajul nostru 
curent nu acoperă decît în parte noțiunea pe care o avea 
cel antic. De aici și distincţia pe care trebuie s-o facem în- 
tre două categorii de vile, villa rustica şi villa urbana sau 
suburbana. 


Sub numele de villa rustica se cuprindea nu numai casa 
propriu-zisă de locuit, ci întreaga gospodărie, adică toate 
acareturile din jurul casei. Villa rustica era locuită în ge- 
neral de către sclavii puși sub conducerea și supravegherea 
unui sclav de încredere, un fel de administrator al latifun- 
diului (vilicus). Dar existau și cazuri în care proprietăţile 
aveau proporţii mai modeste, iar stăpînii locuiau în unele 
încăperi din aceeași clădire ; aceasta era o măsură economică 
pentru resursele mai restrînse ale proprietarului, iar pe de 
altă parte acest lucru nu era nicidecum degradant, dat fiind 
că el nu răminea la ţară decit perioade scurte de timp, 
cînd era sezonul celor mai importante lucrări agricole, mai 
ales al recoltei. 

O vi/la rustica avea. o curte interioară și una exterioară. 
în jurul curții interioare erau construite clădirile propriu-zise 
ale vilei, în primul rînd încăperile de locuit pentru sclavi. 
Evident, repartiția încăperilor nu poate fi nici pe departe 
asemănătoare cu aceea a unei case romane, chiar dacă am lua 
tipul cel mai simplu din cele pe care le-am descris la începu- 
tul acestui capitol. încăperea ei centrală era o bucătărie spa- 
țioasă (culina) ; dar şi aceasta se deosebea de bucătăria unei 
case romane oarecare, deoarece ea nu avea destinaţia exclusivă 


181 


a gătitului mîncării, ci era mai mult o încăpere în care lucrau 
sclavii atunci cînd condițiile atmosferice neprielnice nu le în- 
găduiau să facă anumite lucrări afară. 

în vecinătatea imediată a bucătăriei, pentru că acolo se 
încălzea apa necesară, era o încăpere în care sclavii „făceau 
baie", mai bine zis se spălau după munca pe care o desfășu- 
rau la cîmp sau în interiorul vilei ; de asemenea, pe aproape 
se aflau pivniţa și grajdurile pentru vite, boi și vaci (bu.bi.lia) 
și separat pentru cai (equilia). Unele gospodării care se ocu- 
pau pe scară mare cu creșterea păsărilor rezervau în apropie- 
rea bucătăriei un spaţiu pentru adăpostirea acestora, căci era 
răspîndită credința că fumul apăra păsările de multe boli. 

Mai departe de aripa în care era bucătăria, de preferință 
în aripa orientată spre nord, încăperile erau destinate păstrării 
grînelor (granaria sau horrea), precum și pentru păstrarea 
fructelor (oporotbecae). Uneori se ridica o construcție sepa- 
rată de clădirea centrală a vilei pentru magaziile cu produse 
mai expuse primejdiei de incendiu (villa fructuaria). Alături de 
clădirea propriu-zisă a vilei era aria, iar în imediata ei veci- 
nătate se ridicau niște magazii în care se păstrau carele 
(plaustra), precum și “alte unelte agricole ; de asemenea, în- 
tr-una din aceste magazii, numită nubilarium, se depozita în 
mod provizoriu griul dacă era surprins pe cîmp de ploaie, 
înainte de a fi așezat în magazia obișnuită. 

Din ştirile pe care le avem, nu reiese cu suficientă clari- 
tate în ce parte a vilei, deși ea în general era destinată ca 
locuință pentru sclavi, locuiau aceștia, adică se odihneau în 
timpul nopții (cellae familiarei) ; este probabil că, în cazul 
în care și proprietarul locuia în clădirea vilei, cele mai bune 
încăperi erau rezervate pentru el, iar în celelalte locuiau 
sclavii. Dar sclavii mai refractari, precum şi cei care au 
încercat să fugă sau au făptuit alte lucruri împotriva stă- 
pinului sau a înlocuitorului său aveau o încăpere specială, 
în care condiţiile de odihnă erau mai vitrege, ba chiar un 
fel de închisoare (ergastulum). în sfîrşit, pe seama sclavilor 
era destinată și o încăpere, numită va/erudinarium, pentru 
cazul în care aceștia își pierdeau temporar capacitatea de 
muncă ; bineînţeles, nu poate fi vorba de un spital, ci mai 
curînd de o izolare de ceilalți, pentru a se evita o eventuală 
molipsire și extindere a bolii. în definitiv, interesul stăpi- 
nilor era de a folosi pînă la maximum întreaga forță de 
muncă a sclavilor. 


182 


în comparaţie cu casele de locuit din mediul urban, care 
nu respectau nici ele un plan strict, vilele rustice prezentau 
o și mai mare varietate ; totul era în funcţie de dimensiunile 
latifundiului, apoi și de faptul dacă proprietarul își rezerva 
în cadrul ei locuinţa pentru timpul pe care-l petrecea la ţară. 
Cu toate acestea, planuri au existat și pentru ele, dacă nu 
așa de rigide, cel puţin unele indicaţii privitoare la așezarea 
şi destinația unor construcții. Cel mai vechi plan datează de 
la Cato cel Bătriîn, care în mai multe pasaje din tratatul său 
agricol dădea indicaţii asupra felului cum trebuiau construite 
și aşezate beciurile pentru păstrarea untdelemnului și a vinu- 
lui, ce locuri trebuiau rezervate pentru crame, unde trebuiau 
construite staulele și grajdurile. De asemenea, el recomanda ca 
zidurile să fie construite din piatră cu mortar ; villa trebuia 
să aibă, după indicaţiile lui, o poartă mare gospodărească, 
prin care circulau oamenii din serviciul ei, carele și vitele, şi 
una mai mică rezervată numai pe seama stăpînului, încăperile 
de tot felul trebuiau să fie prevăzute cu gratii de fier etc. 
Dar, dacă el însuși s-a ținut de aceste indicaţii, de utilitatea 
cărora era convins din proprie experienţă, alți mari proprie- 
tari nu le-au respectat întocmai, introducînd modificările pe 
care le credea fiecare de cuviinţă. 


Villa urbana sau suburbana 


începînd cu secolul I. î.e.n., bogătaşii Romei, care aveau 
case luxoase în capitală, au simțit tot mai mult nevoia ca în 
anumite perioade ale anului, mai ales vara, cînd ţinţarii și 
febra le făceau viața insuportabilă, să se retragă la țară, dar 
nu în vile rustice, ci în locuințe speciale construite anume 
pentru acest scop, cu mai mult lux și confort, reproducînd în 
bună parte și dezvoltind chiar în noua ambianţă locuința pe 
care o părăseau la Roma. Aceste locuinţe sînt cunoscute sub 
numele de villa urbana sau suburbana. 

în aceste vile partea centrală o constituia locuința însăși a 
proprietarului, iar celelalte construcții cu caracter gospodăresc 
nu erau altceva decît niște simple dependinţe. Această schim- 
bare este arătată de Varro: „Altădată proprietarul avea 
numeroase și mari construcții în villa sa, dar pentru el își 
rezerva un loc strimt. Astăzi este în general tocmai dimpo- 
trivă... nu se tinde la altceva decit de a face locuinţa stăpinu- 
lui cît mai vastă și mai elegantă cu putinţă. în ceea ce privește 

luxul, toţi rivalizează cu vilele pe care Metellus și Lucullus 
le-au ridicat spre nefericirea republicii. în zilele noastre par- 
tea esenţială constă în expunerea spre aerul proaspăt dinspre 
răsărit sălile de masă din timpul verii și spre apus cele din 
timpul iernii” “*. 

Spre deosebire de villa rustica, villa urbana sau suburbana 
era destinată exclusiv recreaţiei și distracţiei ; ea nu avea 
Nici o legătură cu economia agricolă, chiar dacă era situată 
pe un latifundiu, căci acesta își avea vila rustică proprie 
separată. O altă deosebire consta în faptul că villa urbana 
reproducea în linii mari casa familială a bogătașilor de !a 
Roma, amplificată fund cu unele elemente arhitectonice sau 
de natură ornamentală ; de asemenea, ea era construită cu 
și mai multă libertate decît erau casele de tip greco-roman de 
la Roma. De altfel, villa urbana a suferit, încă de la apariția 
ei, în secolul al II-lea î.e.n., o mai puternică influență gre- 
cească ; acest lucru reiese din numele grecești pe care le purtau 
în epoca republicană diferitele ei părți arhitectonice sau clă- 
diri anexe. 

Avînd această destinaţie, villa urbana se construia de obi- 
cei într-un loc de unde se deschidea o plăcută panoramă, fie 
spre un peisaj de uscat, fie spre largul mării; poziţia și aran- 
jamentul ei depindeau, în ultimă analiză, de fantezia şi mij- 
loacele materiale ale celui pe seama căruia se construia. De 
aceea, adeseori, pentru a-şi satisface acest capriciu, proprie- 
tarii bogați, chiar înainte de a fi început construcția propriu- 
zisă a vilei, întreprindeau vaste lucrări de amenajare a tere- 
nului destinat pentru reședința lor de vară. Astfel, dacă era 
vorba de o regiune muntoasă, pentru a avea o privelişte pînă 
departe, se făceau lucrări de terasament pe panta muntelui 
şi de susținere a construcției pe panta abruptă ; tot aşa, pen- 
tru vilele de pe malul mării se construiau diguri de care să 
se izbească valurile sau să le stăvilească în vederea amena- 
jării unui port pentru bărcile proprii cu care proprietarul 
se plimba în larg. 

Vilele urbane au început să ocupe toate punctele care 
ofereau privelişti frumoase din jurul Romei, transformîndu-le 
apoi în adevárate grădini; fiecare din marile şosele care 
duceau din Roma spre diferitele părți ale Italiei constituia 
în același timp și cîte un drum de acces spre una din nenu- 
măratele vile ale celor mai mari bogătaşi şi oameni politici ai 
vremii. Pantele Munților Albani şi ale Apeninilor din tinu- 

turile sabine erau împănate cu vile, întrucît răspundeau cel 
niai bine ideii pe care cei mai mulţi romani și-o făcuseră 
despre frumuseţile peisajului. Printre locurile preferate ale 
romanilor pentru vilegiatură, Tibur (azi Tivoli) se bucura 
de cel mai mare renume încă de pe timpul Scipionilor ; poeții 
au cîntat în versuri prospeţimea cristalină a apelor și a dum- 
brăvilor lui răcoroase. în Munţii Albani locul cel mai frecven- 
tat era Tusculum, devenit celebru, printre numeroasele vile, 
cu aceea a lui Cicero. La fel, pentru iubitorii de peisaj marin, 
locurile predilecte erau Antium, Formiae și Caieta, pe lingâ 
multe altele mai îndepărtate. 

în ceea ce privește aspectul exterior al vilelor urbane, 
din picturile de pe pereţii unor case de la Pompei, în care 
sint reprezentate numeroase exemple, reiese că ele constau în 
general dintr-un corp de clădiri mai lung, avind, în schimb, 
un etaj sau două, fiecare din ele dînd spre o terasă. Uneori 
fațada se prelungea în unghi drept spre partea anterioară, 
formînd două aripi care, împreună cu corpul central, în- 
chideau trei laturi ale unui dreptunghi. Există însă şi re- 
prezentări de clădiri în care aripile se prelungesc formînd un 
unghi drept pe planul posterior, cuprinzînd între ele un 
parc din care nu se văd însă decît viriurile arborilor. Dar, 
indiferent de direcția pe care o luau cele două aripi, ele 
făceau ca toate încăperile să aibă deschidere cît mai mare 
spre exterior; din această cauză, încăperile nu merg în 
adincime, ci se înșiruie paralel cu porticele spre care se 
deschid. Această trăsătură caracteristică constituie o primă 
deosebire între villa urbana şi casa de tip greco-roman, care 
avea deschidere spre interior, spre atriu și peristil. 

O a doua deosebire între aceste două tipuri de construcții 
consta în repartiția interioară și destinația încăperilor. în 
această privință exista o mai mare varietate de tipuri de 
villa urbana ; pe cînd pentru unele o trăsătură caracteristică 
o constituia lipsa atriului, din vestibul trecîndu-se direct în 
peristil, altele aveau, în schimb, și această încăpere. Reparti- 
ţia aceasta era diferită de la o construcție la alta ; uneori 
încăperile erau grupate în corpuri de clădiri separate (con- 
clavia, diaitae), care comunicau însă prin coridoare aco- 
perite  (cryproportkus). 

Dacă, din cauza infinitei varietăți ce exista în ceea ce 
privește repartiția și succesiunea încăperilor, nu se poc sta- 
bili unul sau două tipuri de vile urbane, ca în cazul caselor 
de la Roma sau de la Pompei, se pot stabili totuși principa- 

lele părţi constitutive ale fiecăreia dintre ele, precum și ele- 
mentele arhitectonice care erau comune tuturor variantelor. 
Unul dintre aceste elemente comune erau porticele lungi ; 
aproape nu exista villa urbana care să nu-l aibă. Acestea 
erau susținute de coloane, care formau șiruri lungi ; unele 
portice erau acoperite și serveau ca loc de plimbare ( am- 
bulationes) pe timp nefavorabil, cînd nu se putea ieşi în 
aer liber ; altele, mai lungi și mai spațioase, erau destinate 
plimbărilor în lectică sau călare (gestationes). 

Unele dintre vilele urbane aveau mai multe săli de mese 
(triclinia, cenationes) ; ele aveau locuri diferite între cele- 
lalte încăperi și erau diferit orientate, căci în unele dintre 
ele se lua masa în timpul verii iar altele erau rezervate ex- 
clusiv pentru timpul iernii. De asemenea, de destinația lor 
depindeau și dimensiunile pe care le aveau : unele erau mai 
mici, pentru puţini invitaţi, altele mai vaste, destinate pen- 
tru recepții mari. Dar, oricare ar fi fost destinaţia lor, toate 
triclimile aveau ferestre mari, prin care privirile comesenilor 
se puteau desfăta de peisajul ce li se deschidea înaintea 
ochilor pînă departe. Tot așa, existau numeroase încăperi 
pentru odihnă (cubicula); unele dintre ele serveau pentru 
somnul din timpul nopţii, altele pentru repausul din timpul 
zilei sau pentru studiu (cubicula diurna). încăperi separate 
avea și biblioteca, unde de asemenea se putea studia. 

Un loc important îl ocupa în repartiția internă a unei 
villa urbana instalaţia balneară ; ea era construită după 
planul băilor publice (7hermae), avind toate încăperile res- 
pective : garderobă, sală cu bazin de apă caldă, sală de 
așteptare şi de baie rece, precum și alte anexe ale acestora, 
ca piscina pentru înot în aer liber, precum și un teren pentru 
exerciții gimnastice. (A se vedea amănunte în legătură cu 
băile în partea a doua a lucrării.) 

în afară de datele culese din picturile pompeiene și din 
ruinele descoperite nu numai în apropierea Romei, dar și în 
alte regiuni pe teritoriul Italiei, după care se face de obicei 
reconstituirea părților componente ale unei villa urbana, 
avem și o descriere autentică făcută de către proprietarul 
însuși al uneia din vilele sale, pe care o avea la distanță 
de-abia 25 km de Roma, la Laurentum, aproape de malul 
Mării Tireniene ; această descriere ne-o dă Pliniu cel Tinăr 
într-una din scrisorile sale. Dăm întreaga descriere, deoarece 
ea este un important document, chiar dacă villa lui nu re- 
prezenta decit una din nenumăratele variante : 

„Imediat după vestibulum este un atrium simplu, dar nu 
sărăcăcios, apoi un portic semicircular care împrejmuiește o 
curte mică, însă plăcută. Acest portic este un admirabil adă- 
post pe vreme rea, căci el este închis cu geamuri și, mai 
mult, acoperit. La mijloc se deschide o sală de conversaţie 
(cavaedium) sub cerul liber şi foarte veselă, după care ur- 
mează o sală de mese destul de frumoasă, care se întinde 
pină la ţărmul mării ; cînd suflă vintul de miazăzi, cele 
de pe urmă valuri ale mării se frîng de zidurile ei. Zidurile 
acestei săli sînt străbătute din toate părțile de uși cu două 
canaturi sau de ferestre tot atît de mari ca și ușile, așa 


încît de-a dreapta, de-a stinga și în faţă ea dă oarecum 


spre trei braţe de mare deosebite. în spate ea deschide ve- 
derea spre sala de conversație aflată sub cerul liber, spre 
portic, spre curtea mică, din nou spre portic, apoi spre atriu, 
în sfirșit spre pădure și spre munții din depărtare. 

în “partea stingă a sălii de mese şi puţin mai înapoi, se 
află o încăpere mai spațioasă de dormit, precum și o alta 
mai mică cu două ferestre, una primind razele soarelui cînd 
răsare, iar cealaltă ale soarelui la apus; prin aceasta din 
urmă se mai vede și marea ce se întinde la picioare, ce-i 
drept, la oarecare depărtare, dar în mai mare siguranţă. 
Peretele acestei camere formează cu acela al sălii de mese 
un ungher, în care se strîng și se întăresc razele soarelui; 
de aceea el servește ca locuință de iarnă și chiar ca loc de 
exerciții de gimnastică pentru oamenii mei. în acest loc se 
potolesc toate vinturile, cu excepţia acelora care aduc norii 
și acoperă cerul, fără însă să-l facă inutilizabil. 

De acest ungher se leagă o altă încăpere în formă de 
absidă, în ferestrele căreia bate soarele din toate părţile; 
într-unui din pereţii ei este virit un dulap în chip de biblio- 
tecă, în care se află nu cărțile pe care le citeşti o dată, ci 
acelea pe care le citeşti și le recitești. Alături este o sală de 
dormit, la care se ajunge printr- -un coridor supraînălțat ȘI 
prevăzut cu conducte care primesc căldura și apoi O îndreaptă 
și îndrumă în diferite direcţii. Celelalte încăperi ale acestei 
aripe sînt rezervate pentru sclavi și pentru liberți, cele mai 
multe fiind atit de îngrijite, încit pot primi și oaspeţi. 

în cealaltă aripă este o încăpere foarte frumos decorată, 
apoi o altă încăpere mare pentru dormit,... înveselită de 
mult soare și de priveliștea mării; după aceasta urmează o 
încăpere cu anticameră, care poate fi locuită atît vara, fiind 
înaltă, cit şi iarna, fiind ferită de vinturi. O altă încăpere 

tot cu anticameră este legată de cea dinţii printr-un perete 
comun. Urmează apoi sala de baie rece, spațioasă și largă, 
cu două bazine rotunde destul de încăpătoare, dacă te gîn- 
dești că marea este numai la un pas. Alături este sala pentru 
toaletă (unctorium), o sală pentru încălzirea aerului (Aypo- 
causton) şi o sală pentru încălzirea apei (propnigeon hainei), 
apoi alte două încăperi, mai mult elegante decit luxoase ; 
legată de ele este piscina pentru baia caldă, de unde cei ce 
înoată zăresc marea ; nu departe este sala pentru jocul cu 
mingea (spbaeristerium), unde, în zilele cele mai calde, ra- 
zele soarelui nu pătrund decit spre asfinţit. în acest loc se 
ridică un foișor, sub care sint două încăperi, iar deasupra 
alte două, precum și o sală pentru mesele de seara, de unde 
se vede marea pînă departe, ţărmul în lungime și o mulțime 
de vile frumoase. Mai este un foișor, în care este o încă- 
pere unde soarele și răsare, și apune, iar sub ea o cămară 
pentru provizii şi o magazie. Sub aceasta se află o sală..., 
unde, chiar cînd marea este înfuriată, nu ajung decît cele 
din urmă vuete slabe ale valurilor. Foișorul privește spre 
grădină şi spre aleea care împrejmuiește grădina. 

Aleea are pe margini cimișir și, acolo unde acesta nu 
creşte, rosmarin... De-a lungul acestei alei, pe partea inte- 
rioară, este o boltă de viță-de-vie încă tînără, care umbrește 
solul plăcut și moale chiar sub picioarele goale. Grădina 
este învelită de o mulțime de duzi și de smochini, pomi pen- 
tru care terenul este deosebit de prielnic, iar pentru alte 
soiuri este neprielnic. Această priveliște, tot așa de fru- 
moasă ca şi aceea a mării, o poți avea dintr-o sală de mese 
aşezată mai departe de mare ; în partea din dos sînt lipite 
de ea două încăperi, ale căror ferestre dau spre vestibulul 
vilei şi spre o altă grădină, grădina de legume. 

De la acest corp de clădire duce o galerie boltită (eryp- 
toporticus), ce pare un monument public ; ea are geamuri pe 
âmîndouă părțile, mai numeroase spre mare decit spre gră- 
dină. Aceste ferestre, cînd timpul este frumos, se deschid de 
âmîndouă părţile ; cînd bate vintul din vreo parte, se deschid 
din partea unde nu bate. în fața galeriei este o terasă de 
flori (xystus), parfumată de viorele. Galeria, prin răsfrîngerea 
razelor soarelui, sporește căldura pe care o păstrează în ea și, 
în același timp, e un adăpost și împotriva vîntului din nord, 
aşa că pe cit de mare este căldura în față, pe atit de mare 
este și răcoarea în dosul ei. Ea te fereşte și de vintul de sud ; 
astfel, ea frînge și oprește și dintr-o parte și din alta vinturi 

foarte deosebite. Vara este încă și mai plăcut decît iarna să 
stai în această galerie, căci înainte de amiază terasa e plină 
de umbra ei răcoroasă, iar după-amiaza aleea și partea cea 
mai apropiată de grădină ; ea cade, cînd mai scurtă, cînd 
mai lungă, după cum și ziua crește sau descrește. Cind razele 
soarelui cad drept pe acoperișul galeriei, aceasta n-are 
soare ; pe lîngă aceasta, prin ferestrele ei deschise, ea lasă să 
intre și să treacă zefirii, aşa că aerul nu e niciodată greu 
și închis. 

La capătul terasei și al galeriei este un pavilion (i diaeta), 
desfătarea mea, adevărata mea desfătare ; căci eu însumi 
l-am clădit. Acolo se află o încăpere solară (keliocaminus), 
avind dintr-o parte vederea spre terasă, iar de cealaltă spre 
mare și primind soarele din amîndouă părțile ; apoi o altă 
încăpere pentru dormit, a cărei ușă cu două canaturi dă spre 
galerie, iar fereastra spre mare. La mijlocul peretelui din 
faţă se află un iatac foarte elegant (zotheca), care, cu aju- 
torul unor perdele ce se ridică și se trag, se poate pune sau 
nu în legătură cu încăperea cealaltă. în acest iatac este loc 
pentru un pat și două scaune ; de acolo, la picioare ai marea, 
în spate vile, iar deasupra lor păduri ; iatacul desparte sau 
unește tot atitea priveliști, cîte ferestre are. Alături este o 
încăpere pentru noapte și pentru dormit; acolo nu pătrund 
nici glasurile sclavilor, nici zgomotul mării, nici vuietul 
furtunilor, nici fulgerele, ba nici chiar lumina zilei, decît 
atunci doar cînd ferestrele sînt deschise. Ceea ce face ca acest 
loc să fie atit de retras și de tainic este un coridor (andron) 
care desparte peretele acestei încăperi de acela al grădinii și 
care, prin locul lui de la mijloc, înăbușă orice sunet. Lîngă 
această încăpere este o mică sală de încălzire (bypocauston), 
care printr-o deschizătură strimtă dă drumul sau oprește căl- 
dura care vine de jos, după cum este nevoie. Mai departe 
dai de o anticameră și de o cameră expusă spre soare ; acesta 
intră în ea de îndată ce răsare și o scaldă și după- _amiaza, 
deși razele lui cad oblic. Cînd mă retrag în această încăpere, 
mi se pare că mă aflu departe chiar şi de vila mea și mă simt 
foarte fericit... 


Oricât de plastică și de amănunţită este această descriere, 
cu greu ne putem face o idee clară despre întreaga succesiune 
de încăperi, unele mai mari, altele mai mici, săli de baie, 
încăperi rezervate sclavilor și liberților, galerii și terase, 

pavilioane și cămări, săli de încălzire etc. Numeroși arheo- 
logi au încercat să reconstituie planul vilei după datele fur- 
nizate de această descriere, dar reconstituirile făcute de ei 
sînt atît de diferite una de alta, încît din comparaţia lor se 
desprinde impresia că e vorba cu totul de alte construcții. Pe 
de altă parte însă, nu este mai puțin adevărat că pe Pliniu, 
ca și de altfel pe toți romanii, îl interesa mai mult confortul 
și comoditatea decît simetria diferitelor corpuri de clădiri ; 
de aici și încurcătura în care s-au găsit toți cei care au făcut 
încercări de reconstituire. 

Chiar dacă nu era construită pe teritoriul unui latifundiu, 
villa urbana avea totdeauna în juru-i un teritoriu de oare- 
care întindere ; o parte din el era afectat pentru grădină 
(hortus) iar în cealaltă, numită xystus, grupurile de arbori 
crescuți spontan (nemora) se alternau cu numeroase specii de 
plante de lux, ca platani, lauri, pini și garduri vii de mirt tă- 
iate geometric ; acestea erau străbătute de mici poteci desco- 
perite, iar aspectul artificial al acestei părți din grădină era 
înviorat pe ici-colo de statui și de jocuri de apă. Această 
parte a grădinii se poate numi fără nici un înconjur parc 
propriu-zis, așa cum îl înțelegem și îl avem efectiv în zilele 
noastre. în acest parc se amenaja de obicei, acolo unde pro- 
prietarii voiau să-și satisfacă și această plăcere și aveau posi- 
bilitățile materiale s-o realizeze, și un teren pentru alergări 
de cai sau pur și simplu pentru călărit (Pippodromos) ; este 
adevărat că sint mai rare menţiunile privitoare la această 
parte a parcului, probabil și pentru faptul că exerciţiile de 
călărie sau simplele plimbări puteau fi tot atît de bine fā- 
cute și pe acele alei amintite mai sus (gestationes). 


Grădini şi parcuri 


Grădinile și parcurile de felul celor descrise de Pliniu cel 
Tiînăr nu se aflau însă numai în jurul vilelor urbane de la 
mare sau de la munte. Ele au început să apară la Roma în 
primele decenii ale secolului I î.e.n. și îndeosebi după războa- 
iele cu Mitridate. într-adevăr, romanii au cunoscut mai întîi 
în Orient parcurile de agrement, care continuau de altfel 
tradiția creată de regii persani, care pe domenii întinse au 
amenajat acele „paradise"”, cu păduri pentru fiarele sălbatice 
și cu alte terenuri întinse avind boschete, livezi și grădini d~ 

flori. Așa se explică de ce primul parc atestat la Roma este 
al lui Lucullus, învingătorul lui Mitridate. 

Dar, în amenajarea acestor parcuri se pare că nu era în 
fond vorba de o simplă imitație ; ele au fost introduse la 
Roma, deoarece răspundeau și unei exigențe a sensibilităţii 
intime a romanilor, care vedeau în ele satisfacerea unei ne- 
cesități de a avea un cadru pentru viaţa lor de toate zilele. 
Vechea chemare a pămîntului, pe care Cato cel Bătrîn, cu 
toate tentaţiile pentru rentabilitate şi exploatarea științifică 
a latifundiului, o mai auzea, nu a încetat cu totul să mai 
constituie un ecou îndepărtat în inimile romanilor și în 
veacurile care au urmat. De aceea, plecînd de la ataşamen- 
tul pe care romanii îl aveau pentru pămînt, ca rămășiță a 
vechilor îndeletniciri agricole ale unui popor de ţărani, pu- 
tem fixa anumite limite rolului pe care l-a putut avea în 
această privință exemplul Orientului ; el nu făcea decit să le 
ofere un mijloc de a concilia vechile lor aspirații cu gustu- 
rile și exigenţele unor noi condiţii de viaţă pe care le aveau 
clasele suprapuse de la Roma. 

Grădinile și parcurile de agrement mai întinse, pe care 
bogătașii le amenajau pentru a-și petrece clipele de răgaz, 
purtau în general numele de horti, adică pluralul cuvîntului 
bortus (grădină în general), tocmai pentru a indica supra- 
fețe mai mari, formate din contopirea mai multor terenuri 
destinate pentru grădinile obișnuite. Cele dintii au luat ființă 
în imediata apropiere a Romei ; deci ele nu erau cuprinse în 
incinta orașului, ci făceau parte din periferia lui (suburbana). 
Cu timpul însă, clădirile extinzindu-se tot mai mult, din ne- 
voia de a adăposti o populaţie în continuă creștere, ele au 
ajuns să facă parte integrantă din teritoriul capitalei. Astfel 
a luat naștere parcul lui Lucullus (horti Luculliani) în anul 
66 î.e.n. pe colina Pincius, pe atunci nelocuită și formînd un 
spaţiu verde (collis hortorum ). Grădinile istoricului Salustiu 
(horti Sallustiani) se întindeau în afara zidurilor Romei, pe 
panta răsăriteană a colinei Pincius și în valea care o separa 
de Quirinal. Tot așa, parcul lui Mecena (horti Maecenatiani) 
a fost amenajat pe Esquilin, pe un teren pînă atunci neculti- 
vat, care servea ca cimitir pentru sclavi, oameni nevoiași și 
pentru cei executaţi. 


Acţiunea aceasta a luat proporţii și mai mari începînd cu 
epoca imperială, cînd parcurile formau o adevărată „cen- 
eer verde" a Romei. Dar, dat fiind că acestea erau proprie- 
tatea unor personaje bogate și influente în viața politică, 

împărații din dinastia lulia-Claudia au început să le acapa- 
reze sub o formă sau alta ; căci se temeau că proprietarii 
acestora puteau deveni primejdioși în eventualitatea unor 
tulburări împotriva lor. Ei au reușit să pună mina pe ele 
fie prin confiscări, fie prin întocmirea unor false testamente 
și la rigoare prin achiziţii; urmarea a fost că la sfîrşitul se- 
colului I e.n. cea mai mare parte erau în proprietatea fiscului 
imperial. Acum parcurile din jurul Romei nu mai puteau de- 
veni, după părerea împăraţilor, focare de răscoală, iar, pe de 
altă parte, în caz că ele ar fi izbucnit în alte părți, acestea 
le puteau oferi împăraţilor din primele clipe un adăpost. Pe 
astfel de căi grădinile lui Lucullus au ajuns în proprietatea 
împărătesei Messalina în anul 47 e.n., iar ale lui Salustiu au 
devenit proprietate imperială și reşedinţă de vară a împăra- 
ților încă pe timpul domniei lui Tiberiu. 

în afară de aceste grădini și parcuri care au intrat în 
proprietatea lor, împărații au mai amenajat unele chiar în 
interiorul capitalei, în jurul reședințelor lor oficiale ; ase- 
menea grădini existau pe Palatin, în mijlocul cărora se ridica 
palatul lui Tiberiu şi apoi al lui Domițian. Tot așa, în jurul 
palatului ridicat de Nero (Domus Aurea) se afla, “după cum 
spune Suetoniu, „0 cîmpie întinsă pe care se vedeau culturi 
de cereale, de viță-de-vie, pășuni și păduri, cu o mulțime de 
vite și animale sălbatice de tot felul"*. Evident, pentru 
a-şi satisface această fantezie nebunească, Nero a pus să se 
dărime un mare număr de case de prin împrejurimi. De 
altfel, întinderea parcului a fost în curînd redusă prin con- 
struirea de către Titus a unor mari instalaţii balneare pe 
ultimele pante ale Esquilinului. 

Grădinile şi parcurile despre care am vorbit pînă acum, 
proprietate a unor particulari sau a împăraţilor, erau rezer- 
vate pentru recreaţia și desfătarea unui mic număr de oameni 
privilegiați. De aceea, este util să ne oprim și asupra unor 
grădini și parcuri de care se putea bucura și mulţimea oame- 
nilor de rind ; căci la Roma existau din vremuri de demult 
Și „grădini publice” . în epoca republicană existau la porțile 
din incinta zidită a Romei anumite păduri și dumbrăvi care 
serveau ca locuri de plimbare pentru toți locuitorii, dar ele 
au dispărut în scurtă vreme, din cauza extinderii oraşului, 
în secolul I î.e.n. mai exista doar pe malul drept al Tibrului 
un teren de plimbare, numit Campus Codetanus. Pentru a 


* Suetoniu, Nero, cap. XXXI. 

satisface nevoile de recreaţie în spaţiul verde ale unei popu- 
lații atit de numeroase, au început să fie amenajate anumite 
terenuri de către unii fruntași ai vieții politice. Porapeius, cel 
dintii, cu ocazia construirii teatrului care-i purta numele, pe 
Cîmpul lut Marte, pe o parte din grădinile sale, a cedat și 
terenul înconjurător, plantat cu platani și chiparoși, spre a 
fi folosit de toți cetăţenii (nemus Pompeii). Exemplul a fose 
urmat de către rivalul său Cezar, care a lăsat prin testament 
poporului roman un parc pe care-l avea pe malul drept al 
Tibrului (horti Caesaris). August a permis intrarea tuturor 
cetățenilor pe terenurile acoperite cu arbori și amenajate ca 
locuri de plimbare (silvae er ambulationes) din jurul mauso- 
leului pe care și l-a ridicat pe Cîmpul lui Marte. Tot el a pus 
la dispoziţia publicului parcul lui Agripa (Campus Agrippae), 
iar în amintirea celor doi nepoți ai săi a pus să se planteze pe 
malul drept al Tibrului un parc umbros (nemus Caesarum). 
împărații care i-au urmat lui August au continuat acesta 
opere care aveau și scopul de a crea cît mai mult spațiu 
verde în jurul capitalei. Marţial amintește în repetate rîn- 
duri de alei întinse mărginite de plantaţii de merișor de pe 
Cîmpul lui Marte, pe unde se plimbau trindavii şi cei ce 
voiau să inspire aer curat. Pe Aventin exista în epoca impe- 
rială tirzie un parc public împodobit de platani, iar împă- 
ratul Alexandru Sever, cu ocazia restaurării termelor lui 
Nera de pe Cîmpul lui Marte cărora le-a dat apoi numele 
său, a achiziționat și întinse terenuri înconjurătoare pe carș 
a plantat un „parc al băilor" (nemus thermarum). 


13 — Cuta trăiau romanii 


ÎMBRĂCĂMINTEA 


O trăsătură caracteristică a îmbrăcămintei romanilor o 
* constituie, în comparație cu timpurile moderne, simplitatea. 
Această afirmaţie este valabilă atît în ce privește varietatea 
pieselor constitutive, materialele din care era confecţionată, 
precum și factorii de modă de care era determinată. Evident, 
la aprecierea acestor factori nu trebuie să fie trecute cu vede- 
rea condiţiile de climă ale Italiei antice și nici stadiul de dez- 
voltare a culturii materiale din diferitele epoci ale istoriei 
romane. Căci, în ceea ce priveşte cel dintii considerent, el 
avea în antichitate o pondere cu mult mai mare decit o are 
astăzi, cînd îmbrăcămintea din Italia se deosebește prea puţin 
de aceea a altor țări cu o climă ceva mai aspră. 

O alta trăsătură caracteristică constă în contribuţia re- 
dusă la minimum pe care o aveau meșteșugarii croitori la 
confecționarea diferitelor feluri de veșminte. De cele mal 
multe ori munca lor era înlocuită cu aceea a meșterilor ţesă- 
tori, dat fiind că țesătura era folosită ca veșmînt aproape 
așa cum ieșea din războiul de ţesut; modificările ce i se 
aduceau ulterior erau cu totul neesenţiale, căci „croiul' nu 
juca aproape nici un rol. lată de ce croitorii nu figurează 
printre categoriile de meșteșugari cu care ne-am ocupati 
într-unui din capitolele precedente. Evident, în cursul timpu- 
lui, mai ales după ce gospodăria casnică a încetat de a mai 
produce totul ca urmare a dezvoltării sclaviei, existau anu- 
miţi oameni specializaţi în confecționarea unor categorii de 
îmbrăcăminte ; activitatea lor se reducea însă de cele mai 
multe ori la înnădirea marginilor a două bucăţi de țesătura, 
din care rezultau apoi diferitele părți ale unui veșmint, ca 
mineci, glugă etc. în această accepție trebuie luaţi unii ter- 
meni ca vestițici, vestitores etc. ; de multe ori însă nu se 
poate preciza dacă acești termeni se referă la cei care con- 
fecționează îmbrăcăminte sau la cei care se ocupă cu vînza- 
rea ei. De-abia spre sfîrşitul epocii imperiale pare atestata 

existența unor croitori de meserie (bracarii). Edictul lui Dio- 
ciețian prevede tarife pentru confecţiile executate de către 
aceștia, în funcţie de calitatea materialului. 


Materialele din care se confecționa îmbrăcămintea 


Cea mai veche și cea mai larg răspîndită materie prima 
din care-și confecționau romanii veșmintele era lina; de 
aceea, autorii de tratate agricole pun în rîndul al doilea al 
economiei romane producţia de lină. Pentru satisfacerea ne- 
voilor de îmbrăcăminte, cărora producţia indigenă nu le 
mai putea face faţă, la sfirșitul republicii și în epoca impe- 
rială se aduceau mari cantități de lină, brută sau prelucrată 
în ţesături, din Grecia, din Atica ȘI Megara îndeosebi, din 
Asia Mică și chiar din ţinuturile de. pe coasta Caucazului, iar 
din apus din Galia ȘI Hispania. 


Locul al doilea după lînă îl ocupa inul. El a înlocuit 
treptat lina la confecționarea unor veșminte pentru femei; 
mai existau însă familii care considerau purtarea veșmintelor 
de in o încălcare a bunelor tradiții. Pliniu cel Bătrân dă 
exemplul familiei Serranus, în care era interzis femeilor să 
poarte veşminte de in. Cea mai veche îmbrăcăminte de in 
purtată de femei se pare a fi fost așa-numitul supparum “o 
haină lungă pe care femeile o îmbrăcau pe deasupra efid 
ieșeau din casă. începînd cu secolul I î.e.n. a început impor- 
tul de țesături fine de in din ţinuturile orientale. Din aces- 
tea se confecționau batiste (sudaria), tot felul de obiecte 
mărunte de lenjerie, ca feţe de masă, șervete, ștergători de 
mîini (mappae, mantelia). în epoca imperială inul a început 
să înlocuiască lîna și pentru unele veșminte bărbătești. 

în sfîrşit, pentru a ne limita la materiile prime care se 
produceau pe teritoriul Italiei, în afară de lină amintim 
părul de capră, despre care am arătat în capitolul privitor 
la creșterea vitelor că se folosea numai pentru confecționarea 
unor veșminte grosolane. 


îmbrăcămintea bărbătească 


Haina bărbătească îndeobște cunoscută, atît din știri le 
literare cit și din monumentele sculpturale, era toga; ea a 
devenit caracteristică, tipică, s-ar putea spune „naţională”, 

pentru romani. într-adevăr, toga era, înainte de toate, îm- 
brăcămintea oficială a cetăţeanului care exercita diferitele 
magistraturi, de la cele mai modeste pînă la magistratura su- 
premă, consulară sau imperială. Pe lingă aceasta, toga con- 
stituia unul din seninele exterioare care deosebeau pe omul 
liber de sclav sau de un simplu muncitor cu braţele)! Ea a 
ajuns, astfel, să devină un semn distinctiv al autorității 
magistraţilor, un Simbol al demnităţii cetăţeanului și, mai 
tirziu, poetul Vergiliu o prezintă ca O trăsătură caracteristică 
pentru poporul roman întreg, ca stăpîn al lumii . 


Toga consta dintr-o bucată de stofă groasă de lină, avind 
formă ovală, ale cărei dimensiuni erau în proporţie de doi 
îa trei: lungimea era egală cu aproximativ de trei ori talia 
mijlocie a unui bărbat adult, iar lăţimea de două ori. Aran- 
jarea ei pe corp era destul de complicată ; ea a constituit în 
cursul timpului una din condiţiile eleganţei. întreaga bucată 
era îndoită în două în sensul lungimii, dar în așa fel ca cele 
două margini să nu se suprapună, întocmai ca un şal. Tot 
asemenea unui şal era așezată pe umeri în așa fel incit par- 
tea togii care acoperea partea anterioară stingă a corpului 
cobora pînă la glezne, apoi se ridica sub braţul drept și era 
adusă înapoi prin fața pieptului, ca o eșarfă, și aruncată tot 
peste umărul stîng pe spate. în felul acesta, în partea din 
iară se formau pliuri ample pînă jos, iar în dreptul pieptu- 
lui așa-numitul sinus din pliuri mai mult sau mai puțiii 
ample, după cum partea lăsată pe spate era mai lungă sau 
mai scurtă ; oricum, aranjarea pliurilor de ia sinus cerea 
foarte multă migală. 


în general vorbind, îmbrăcarea unei togi după toate ce- 
rințele eleganţei nu era lucru tocmai ușor și dădea multă bä- 
taie de cap celor ce voiau cu orice preţ s-o aibă pusă la 
punct. Ecou al acestor preocupări sînt citeva menţiuni în 
opera poetului Horaţiu, care se plinge de lipsa lui de în<ie- 
mfirare ^. Tot din această preocupare a izvorit și descrierea 
amănunţită a felului de a o îmbrăca lăsata de Quintilian’. 

ntru a înlătura riscurile unei îmbrăcări necorespunzătoare, 
în casele celor bogaţi exista cîte un sclav special instruit 
(vestiplicus) care pregătea din ziua precedentă toga, aranjihct 
pliurile cu ajutorul unor scîndurele, apoi îl ajuta pe stăpîn 

AViezgi Liu, Eneida, |, v. 282. 


* Horaţiu, Satire, E 3, v. 31—32; Epistuhe, I, 1, v. 96. 
. ' Quintilian, Instituția oratoria, XI, 3, 139— J41, 

s-o îmbrace și să distribuie pliurile în chip corespunzător. De 
asemenea, la extremităţile celor două capete ale togii se 
coseau de obicei în tiv bucăţi de plumb, pentru a asigura 
poziţia lor verticală. / 

Existau însă și feluri mai simple de a îmbrăca toga, deoa- 
rece la început era mai puţin amplă și mai puţin strinsă pe 
corp. Ea era așezată mai întîi pe umărul sting apoi trecea 
pe sub brațul drept, lăsînd complet descoperit umărul drept, 
iar apoi aruncată pe umărul stîng, fără a forma acel sinus 
amintit. De asemenea, mai era așa-numitul cinctus Gabinus, 
care consta în înnodarea capătului togii la talie, în loc de a-l 
trece din nou pe umărul sting ; în felul acesta, ambele brațe 
erau complet libere. Ea se purta astfel în timpurile vechi, 
cînd era folosită și în timp de război, iar mai tirziu numai 
în timpul anumitor serbări religioase. 


De obicei toga era din lină albă naturală ; candidaţii la 
magistraturi îi dădeau o culoare și mai strălucitoare, albind-o 
cu cretă (toga candida), de unde derivă și numele lor (candi- 
dați). Toga colorată (foga sordida) se purta numai în timp 
de doliu sau de alte nenorociri. Regula generală cerea ca 
toga să fie lipsită de orice podoabă sau ornament (toga. 
pura) ; existau însă și alte abateri, în afară de cele de mai 
sus. Astfel, înalții magistrați și membrii unor colegii preo- 
teşti aveau toga împodobită cu o panglică de purpură 
cusută pe margine (toga praetexta). Acelaşi ornament îl 
aveau togile pe care Je purtau copiii pînă în jurul vîrstei de 
17 ani, cînd ele erau înlocuite cu o togă albă în întregime 
(toga virilis). Comandanții învingători, cărora li se acordau 
onorurile triumfale la intrarea lor în Roma, purtau în 
timpul procesiunii așa-zisa foga picta ; cînd toga triumiă- 
torului era împodobită cu broderii care reaminteau palmierul, 
se numea palmata. în sfîrşit, unele categorii de preoţi, în- 
deosebi augurii, purtau în timpul îndeplinirii funcțiilor sacer- 
dotale o togă multicoloră (7rabea). în epoca imperială a de- 
venit tot mai frecventă purtarea de togi colorate sau chiar 
de purpură ; mai tirziu numai împărații aveau dreptul să 
poarte togă de purpură. 


Caracterul oarecum solemn din punct de vedere politic și 
chiar ritual din punct de vedere religios al togii făcea ca ea 
șa nu poată fi un veșmint de uz curent, de toate zilele, nici 
chiar pentru cei ce aveau dreptul s-o poarte. Acest rol îl în- 
deplinea o haină folosită de obicei sub togă, numită tunica. 
Ea consta din două bucăţi de stofă de lină, cusute în așa fel 

încît partea din faţă ajungea pînă sub genunchi, cea din spate 
pînă la mijlocul pulpelor, iar uneori chiar pînă la călciie (7a- 
Jaris tunica). Tunica era strîinsă pe talie cu ajutorul unei cin- 
gători (cinciura, zona), care n-o lăsa să se umile de vint și 
asigura membrelor mai multă libertate de mișcare ; dar uneori 
tunica era purtată și fără cingătoare. >. 

La început, și în epoca republicană în general, tunica nu 
avea miîneci, dar începînd cu epoca imperială și îndeosebi 
din secolul al II-lea e.n. s-a generalizat portul tunicilor cu 
mineci lungi, care înainte vreme erau considerate ca excen- 
trice. Această modificare a atras după sine și schimbarea nu- 
melui ; astfel a apărut de/matica, o haină mult mai amplă, 
iar ca material se folosea, în locul linii, inul sau chiar mäta- 
sea. O variantă fără mineci a delmaticii se numea co/obitim. 


Tunica era de obicei împodobită cu o panglică de pur- 
pură (clavus). Această podoabă a ajuns cu timpul să fie un 
semn distinctiv pentru anumite categorii sociale. Astfel, 
membrii ordinului senatorial purtau o panglică mai lată 
(latus clavus sau laticlavium), iar cavalerii una îngustă (an- 
gustus clavus). Exista apoi aşa-zisa tunica palmata, împodo- 
bită cu broderii în formă de frunze de palmier ; aceasta însă 
nu era de uz curent, ci se îmbrăca de către generalii victo- 
rioşi în timpul procesiunii triumfale ; avea deci un caracter 
deosebit de solemn. 

Ca haină de toate zilele, tunica era purtată mai ales în 
casă, îndeplinind rolul cămășii sau al halatului din zilele 
noastre. Pe timp mai rece, chiar în casă, peste tunică se 
punea o altă învelitoare mai groasă sau se îmbrăcau două 
tunici. în legătură cu aceasta, este interesantă știrea dată de 
biograful Suetoniu, care spune că împăratul August, foarte 
friguros din fire și obsedat de teama de a nu răci, îmbrăca 
patru tunici deodată, peste care mai punea și alte flanele”. 

Ca haină de purtat sub togă, tunica a luat locul altui 
veșmînt mai vechi, un simplu şort (subligar, subligaculum sau 
cinctus), care acoperea numai abdomenul și coapsele. El s-a 
păstrat pînă tirziu, în loc de tunică, în familiile care 
țineau morţiș la vechile tradiţii romane ; poetul Horaţiu se 
face ecoul acestui obicei atunci cînd, pentru a arăta pe mem- 
brii unei familii de viţă veche, vorbește despre cinctuti O- 
thegi. De asemenea, această haină sumară mai era purtată de 
către lucrători la muncile obișnuite, precum și de cei ce fă- 


“Suetoniu, Augustus, cap. LXXXII. 

ceau exerciții de gimnastică de tot felul pe Cimpul lui 
Marte ; de aici și denumirea de campestre pe care o 
mai avea. 

în cursul timpului, mai ales incepind cu epoca imperiala, 
toga a fost treptat înlocuită cu alte veșminte mai puţin inco- 
mode. Primul loc printre acestea îl deținea un fel de hlamidă 
de tip grecesc, numită /acerna. Iniţial folosită ca manta mili- 
tară, în epoca imperială ea a devenit de uz comun și foarte 
răspîndită în rîndurile tuturor categoriilor sociale ; cei săraci 
aveau oO lacerna mai grosolană, confecționată din material 
ieftin, în timp ce cei bogaţi foloseau pentru confecționarea 
ei țesături fine și viu colorate. 

“Un veșmînt şi mai Simplu, care se purta îndeosebi pe 
timp rece de ploaie, era paenul/a ; ea avea formă de clopot, 
cu o deschizătură în partea mai strimtă, pe unde intra capul, 
așa încit apăra de intemperii umerii și partea superioară a 
corpului, iar pentru cap avea de obicei o glugă (cucul/lus). 
Pentru a avea asigurată impermeabilitatea, paenula era con- 
fecționată uneori din piele (paenula scortea). în timpul călă- 
toriilor aceasta era folosită nu numai de bărbaţi, ci și de 
femei. 

Laena era tsi un fel de manta scurtă, făcută dintr-o ţesă- 
tură foarte groasă ; de aici și numele de duplex pe care-l mai 
avea. Calitatea ţesăturii și coloritul ei variau după condiția 
socială a purtătorilor ; cei săraci o făceau dintr-o stofă dură, 
în timp ce bogătașii o aveau din stofă fină și în cele mai fe- 
lurite culori, folosind-o mai ales pentru a-și acoperi umerii 
la banchetele din anotimpurile mai reci. Asemănătoare ca 
formă şi ca întrebuințare era mantaua cunoscută sub numele 
de abolla. > 

O altă haină ce se purta în locul togii era palltum ; ea se 
îmbrăca tot peste tunică, dar era cu mult mai scurtă decît 
aceasta, așa încît permitea mai multă libertate de mişcare. 

Există mai multe denumiri pentru a designa mantalele 
groase prevăzute cu glugă ; o variantă a acestora era lungă 
pină la glezne (caracalla talaris), care i-a dat porecla de 
„Caracalla" împăratului M. Aurelius Antoninus, pentru pre- 
dilecția acestuia de a o purta, introducînd-o apoi și în rîn- 
durile armatei. 


< Pe cap romanii de obicei nu purtau nici un fel de pălărie, 
umblînd cu capul descoperit. Doar în cazuri excepționale, de 
pildă pe timp de ploaie, își acopereau capul cu o glugă ; de 
asemenea, în cursul unei călătorii sau la un spectacol în 

timpul verii, cînd erau expuși ore în șir razelor fierbinți ale 
soarelui, foloseau o pălărie cu boruri largi (perasm, causia). 
Tot așa, în timpul saturnaliilor, cînd se obișnuia ca toate 
vămile diferenţierilor sociale să dispară, toţi purtau o bonetă 
de pislă sau de lină (pi/leus), care era însă caracteristică 
numai pentru liberți, căci o puneau sclavii în momentul eli- 
berării- 


îmbrăcămintea femeilor 


în timpurile străvechi toga era purtată deopotrivă atit 
de bărbaţi, cît și de femei ; de-abia mai tirziu ea a început 
să fie purtată cu precădere de bărbați, pentru a deveni apoi 
o haină exclusiv bărbătească. Doar ' femeile adultere şi 'cele 
de moravuri uşoare mai umblau îmbrăcate în togă ; “astfel, 
toga devine simbol al unei proaste reputaţii pentru femei. 

în epoca clasică, veșmiîntul caracteristic pentru matroana 
romană, așa cum toga era pentru bărbaţi, era stola. Ea avea 
forma unei cămăși lungi pînă la glezne ; la talie se stringea 
cu o cingătoare, iar în partea de jos avea o panglică lată și 
ornamentată cu purpură (instita). Lăţimea acestei panglici 
constituia în același timp un semn distinctiv pentru femei 
după condiţia lor socială și după privilegiile pe care le aveau. 
Așa, bunăoară, în epoca imperială, după ea se putea recu- 
noaşte o femeie mamă a trei copii și se bucura de preroga- 
tivele acordate de legea care încuraja familiile cu mulți 
copii (ius trium liberorum). Stola s-a bucurat de acest prestigiu 
pînă în secolul al III-lea e.n., cînd a fost treptat înlocuită, ca 
și toga bărbătească de altfel, cu de/matica sau colobium. 

Sub stola femeile purtau o tunică mai lungă decit a bär- 
baţilor (tunica interior, subucula, interula) ; de asemenea, ca 
o anexă a acesteia, legată peste ea sau direct pe corp, aveau 
un sutien (fascia pectoralis, mamillare sau taenia). 

Peste stola femeile purtau la început, pentru a se apăra 
de frig şi de intemperii, o manta simplă de forma patru- 
unghiulară (ricinium); mai tîrziu, în ultimele secole ale re- 
publicii și în epoca imperială, purtau o haină mult mai 
amplă, numită palia. 

Spre deosebire de bărbaţi, pentru femei nu exista nici un 
fel de pălărie. Fetele umblau totdeauna cu capul descoperit, 
în timp ce matroanele considerau că își menţin demnitatea 
dacă, ieșind în public, își acopereau capul cu un pliu sau 

colț al unuia din veșmintele mai ample, cum era bunăoară 
palia. Pe timp de arșiță, femeile bogate se adăposteau cu aju- 
torul unei umbrele de soare (umbella, umbraculum), iar cu 
ajutorul unui evantai (//abellum) combăteau năduful ; am- 
bele aceste obiecte erau purtate de obicei de către o sclavă 
însoțitoare. 


incălțămintea 


Dacă îmbrăcămintea era diferențiată pentru cele două 
sexe, în schimb romanii aveau aceleași tipuri de încălțăminte 
atît pentru bărbaţi, cit și pentru femei. Singura deosebire 
consta doar în calitatea materialului din care aceasta era 
confecționată, precum și în unele accesorii. Astfel, încălță- 
mintea pentru femei, oricare ar fi fost tipul ei, era confec- 
ționată din piele mai fină, avea culori mai vii, predominînd 
roșul și auriul, iar uneori era chiar împodobită cu pietre 
preţioase. 

Printre cele mai rudimentare tipuri de încălțăminte poate 
fi amintită un fel de opincă (pero), confecţionată din piele 
netabăcită, legată cu niște curele din același material în jurul 
piciorului. Ea poate fi văzută și azi la îngrijitorii de vite 
din regiunile muntoase ale Siciliei. în aceeași categorie intră 
un fel de saboți (sculponeae) cu talpă de lemn ; aceasta era 
încălțămintea cea mai frecvent purtată de ţărani, iar de la 
ei a ajuns și la sclavi. 

încălțămintea caracteristică a romanilor, care se purta cu 
toga sau cu stola, în cazul femeilor, era un fel de gheată de 
piele (ca/ceus) cu talpa groasă, cu căputa înaltă, iar la 
spate avind o fișie de piele care urca pînă la începutul 
pulpei. în partea laterală interioară a piciorului era deschisă, 
avind însă o limbă de piele în formă de semilună (/unula) 
pentru a acoperi deschizătura ; ea mai era prevăzută cu un 
fel de nasturi (malleoli) de care erau prinse cele patru curele 
(fasciae) cu ajutorul cărora se închidea gheata. Două din 
aceste curele erau prinse în dreptul degetului mare al picio- 
rului, unde se leagă căputa de talpă, se încrucișau pe căputa 
piciorului şi erau înnodate după ce se strîngeau în jurul glez- 
nei. Celelalte două curele erau aranjate pe căputa ghetei și se 
înnodau după ce înfășurau de mai multe ori piciorul deasu- 
pra gleznei. 

Dat fiind caracterul oficial, oarecum solemn al acestui 
tip de încălțăminte, existau anumite elemente distinctive 
între cea purtată de patricienii de viță veche (calceus patri- 
cius) Şi cea purtată de membrii clasei senatoriale (calceus se- 
natorius). Cea dintîi era de obicei de culoare roșie, se lega pe 
picior cu patru curele, iar în față se închidea cu o limbă de 
piele (ligula) împodobită cu o broșa de fildeș în formă de 
semilună. Cea de-a doua era confecționată în același fel, cu 
singura deosebire că materialul era din piele neagră. Cu 
timpul însă broşa de fildeş a încetat de a mai constitui un 
semn distinctiv al unor pături privilegiate şi a devenit un 
simplu ornament pentru o încălțăminte elegantă. 

încălțămintea obişnuită de casă era un fel de sandale 
(soleae, sandalia), care constau propriu-zis din niște tălpi fixate 
pe picior cu ajutorul unei curelușe de piele (habena, amentum, 
obstragulum) trecută peste căputa piciorului și uneori și peste 
degete. Sandalele se purtau nu numai în casa proprie, dar Și în 
casa altuia, dacă era vorba să se petreacă acolo un timp mai 
îndelungat. Astfel, cînd cineva era invitat la masă sau la un 
banchet, își trimitea sclavul înainte cu sandalele pentru a !e 
încălța la intrarea în saia de mese sau, cînd invitatul era mai 
puţin înstărit decît să poată avea un sclav la dispoziţie pentru 
această treabă, le purta el însuși la subțioară, într-o învelitoare ; 
un exemplu de acest fel este dat într-o epistolă a lui Horaţiu” 


Dimpotrivă, se considera o gravă încălcare a protoien Mia 
de către un magistrat roman în exercițiul funcției sale dacă 
apărea în public încălțat cu sandale, dat fiind că nu era încăl- 
tāäminte oficială. Este elocventă în această privință învinuirea 
pa care — printre altele — i-o aduce oratorul Cicero lui 
Verres de a fi apărut, în calitatea lui de guvernator al Siciliei, 
încălțat cu sandale, pe cînd demnitatea funcţiei ar fi impus 
calceus ° 

O încălțăminte mai puțin îngrădită de anumite considerații 
erau un fel de pantofi ușori (socci), fără toc, care nu se legau 
strîns de picior, neavînd nici un fel de curele cu care să 
se lege. Această încălțăminte era purtată în casă atit de bărbați 
cit și de femei, cu deosebirea că a acestora din urmă era 
vopsită în culori mai vii și împodobită cu diferite broderii; ea 
era de obicei purtată și de către actorii de comedii. Specifică 
peritiu actorii de comedii era și un fel de espadrilă, care consta 


* Horaţiu, Epistulae, |, 13, v. T5. 
+ Cicero, Verrine, V, 33, 86. 

'dintr-O talpă din materie vegetală, fibre sau frunze, fără toc 
și avind o curelușă cu care se lega de picior. 

Romanii au împrumutat și de la greci unele feluri de 
încălțăminte, adaptîndu-le uneori la nevoile lor. Printre acestea 
de uz curent erau crepidae-le, un fel de sandale cu talpa groasă, 
fără tocuri, prevăzute cu o căpută mai înaltă în partea poste- 
rioară a piciorului; în partea din față aveau mai multe orificii 
prin care treceau niște curelușe ce le legau de partea anterioară 
a piciorului și de degete. Se purtau de obicei cu pallium, haină 
împrumutată tot de la greci. Cu timpul sandalele acestea s-au 
încetățenit așa de mult în uzul romanilor, încît au intrat și 
într-o locuţiune proverbiala : Ne sutor supra crepidam iudicet, 
ceea ce ar corespunde cu al nostru „fiecare cu meseria lui". 

în sfirșit, amintim un alt împrumut de la greci, coturnul 
(cothurnus), încălțăminte tipică pentru actorii de tragedii, care 
apoi, cu anumite modificări, a primit și întrebuințări de uz 
curent. Era o încălțăminte cu talpa foarte groasă, cu scopul 
să prezinte pe actori mult mai înalți, iar căputa de piele 
ajungea pină la mijlocul pulpelor și uneori pînă sub ge- 
nunchi. Cu o talpă mai subțire, coturnul a devenit un fel de 
cizmă, folosită mai ales de vinători și călăreți. în epoca im- 
perială, coturnul era împodobit cu broderii și capete de ani- 
mal din metal lucrat în relief și era purtat de către înalții 
magistrați și de către împărați. 


Podoabele 


Ajungînd la podoabe, este firesc ca, spre deosebire de 
ordinea respectată pînă acum, să se acorde prioritate femeilor, 
pentru că podoabele purtate de ele reprezentau o gamă bogată 
și variată. Este vorba, bineînțeles, despre podoabele din metai 
preţios, aur și argint, purtate de către femeile din clasele 
privilegiate ale societăţii romane. Existenţa unui vechi colegiu 
al bijutierilor, amintit într-unui din capitolele precedente, do- 
vedeşte că gustul femeilor pentru bijuterii a apărut o dată 
cu sporirea bogățiilor și dezvoltarea luxului la Roma, ca urmare 
a primelor cuceriri. Acest gust s-a dezvoltat în scurtă vreme 
in așa măsură, încît la sfîrșitul secolului al III-lea î.e.n., mai 
precis în anul 215, în plin și distrugător al doilea război punic, 
a- fost necesară aducerea unei legi de îngrădire a luxului 
temeilor, dar în curînd ea s-a dovedit ineficace și inaplicabilă, 
in urma pătrunderii romanilor în ţările Orientului elenistic. 

Purtarea podoabelor a luat proporții tot mai mari în secolul | 
e.n. ; filozoful Seneca afirmă că femeile purtau pe ele averi 
întregi "° ; tot așa, se spunea despre Lollia Paulina, soția împă- 
ratului Caligula, că purta deodată bijuterii în valoare de 
patruzeci de milioane de sesterți. 

Printre cele mai simple bijuterii par a fi, la prima vedere, 
acele de păr (acuș crinales sau discriminales) ; dar şi acestea 
erau, în general, de aur, iar la capăt erau împodobite cu măr- 
găritare și alte pietre scumpe. Este adevărat că existau și ace 
de păr de argint, de bronz, de fildeș și chiar de lemn, după 
posibilitățile și gusturile fiecărei femei. în ceea ce privește 
forma, ele variau numai după ornamentele pe care le aveau 
capetele ; unele dintre ele reprezentau personaje mitologice sau 
chiar scene erotice. Constituind un articol important din arse- 
nalul eleganţei feminine, acele de păr erau păstrate în cutiuţe 
speciale. 

Agrafele (fibulae) erau folosite din cele mai vechi timpuri; 
să nu uităm că unul din cele mai vechi monumente de scriere 
în limba latină este fibula de la Praeneste, care datează din 
secolul al VI-lea î.e.n. Acestea erau mai masive și mai rezistente 
decît acele de păr, dar în general din aceleași materiale, mer- 
gînd de la lemn, pentru cei săraci, pînă la aur, argint sau 
fildeș pentru cei bogaţi ; capetele acestora erau de asemenea 
împodobite cu ornamentaţii şi figuri de tot felul, incrustații 
artisuce sau pietre prețioase. 

Cerceii (inaures sau pendentes) erau din «metal prețios, in- 
crustaţi artistic și adeseori împodobiți cu pietre prețioase. 
Uneori cerceii se ridicau la prețuri fabuloase, dat fiind ca în 
metalul preţios din care erau confecționați mai erau incrustate 
mici perle (e/enebi) în formă de pară, sau altele de mari 
dimensiuni (uniones) și alte pietre scumpe. în secolul I e.n. era 
la modă să se poarte cercei cu cîte trei perle la fiecare ureche, 
reprezentind valori considerabile. lată ce spune în această 
privință filozoful Seneca : „Femeile nu se mai împodobesc nu- 
mai cu cîte o perlă la fiecare ureche, nu, ci sfìrcul urechilor 
lor s-a deprins să suporte o greutate care ar trebui să li se 
pară nesuferită. Două perle alăturate și o a treia peste ele 
alcătuiesc un singur cercel. Pesemne acele femei, în nebunia lor, 
cred că bărbaţii n-ar fi destul de nenorociți dacă ele n-ar 


purta în fiecare ureche valoarea a două sau trei moșteniri” K 


’' Seneca, De beneficiis, cap. VII, 9, 4. 
* Ibidem. 

Evident, nu toate femeile își puteau permite luxul ruinător 
al unor cercei cu perle atît de scumpe, în schimb toate căutau 
să para cu orice preţ că le au. în acest scop s-a recurs la 
falsificarea și la imitarea lor cu materiale mai puţin pre- 
țioase. Existau felurite procedee pentru imitarea pietrelor 
scumpe și a perlelor ; Pliniu cel Bătrin amintește de scrieri 
speciale în care erau expuse aceste procedee de confecționare a 
imitaţiilor ; acestea erau și ele costisitoare, dar accesibile unor 
cercuri mai largi, așa încît și femeile de condiţii materiale mai 
modeste își puteau satisface pretenţiile, procuriîndu-și imitații. 
Confirmă acest lucru descoperirile arheologice, mai ales cele 
de la Pompei, unde s-au găsit cercei împodobiţi cu imitații și 
pietre false. 

Colierele (monilia) de tot felul, începînd cu cele mai 
simple pînă la cele mai complicate, constituiau podoabe cău- 
tate de femeile romane. în epoca imperială ele nu numai că 
erau din metal preţios, dar și împodobite cu pietre scumpe și 
perle. Adeseori ele erau duble, servind prin lungimea și am- 
ploarea lor nu numai pentru împodobirea gitului, ci și a piep- 
tului și bustului. între părțile componente erau introdusa 
uneori și alte reprezentări ce serveau ca talismane pentru alun- 
garea puterilor oculte ale vrăjilor. 

Brățările (armillae) erau și ele de o infinită varietate. 
Toate din metale preţioase felurit cizelate, adeseori împodobite 
cu pietre scumpe. Tot așa de variate erau și formele pe care le 
aveau ; una dintre formele cele mai frecvente era aceea de 
șarpe încolăcit. Brăţările nu se purtau numai la încheietura 
milinii, ci și la picioare, îndeosebi la glezne, și la braţ. Uneori 
brăţările erau lucrate simetric, așa încît să se potrivească pen- 
tru. brațul drept sau pentru braţul sting. Acest lucru se 
observă mai ales la cele în formă de șarpe încolăcit, capul 
animalului fiind îndreptat spre dreapta sau spre stinga. De 
asemenea, brățara destinată braţului sting este de obicei mai 
îngustă decît cea pentru brațul drept. 


Inelele (anuli) erau purtate de către femei în număr mare, 
de obicei la toate degetele ; cele mai multe, pe ligă metalul 
prețios din care erau făcute, erau împodobite și cu pietre 
scumpe lucrate cu multă artă, reprezentind figuri sau scene 
mitologice. Formele lor erau foarte variate, după cum varia 
și greutatea lor ; astfel s-a ajuns și la acest rafinament ca 
iarna să se poarte inele mai grele, iar vara mai ușoare. Me- 
talul din care erau confecționate, pietrele preţioase, precum 
Și perlele cu care erau împodobite făceau ca inelele să con- 

stituie adevărate comori ; de aceea ele erau păstrate, 
atunci cînd nu erau folosite, într-o casetă specială (dacrylio- 
theca). 

Dar inele purtau nu numai femeile, ci și bărbaţii ; aceasta 
era, de altfel, singura lor bijuterie. în epoca republicană se 
obișnuia un singur inel, purtat în inelarul mîinii stingi, care 
era folosit în același timp și ca sigiliu. Aplicarea inelului pe un 
act avea aceeași valoare pe care o are în zilele noastre semnă- 
tura cuiva, fie că era vorba de un act autentic, fie de o 
depoziţie a vreunui martor pentru instanțele de judecată. Pe 
lingă inelul-sigiliu, inelul de aur mai constituia în epoca repu- 
blicană semnul distinctiv pentru senatori și cavaleri. 

O dată cu concentrarea bogățiilor la Roma, dar mai ales 
în epoca imperială, bărbaţii au început să se ia la întrecere 
cu femeile, purtînd inele preţioase pe toate degetele, în afara 
inelului-sigiliu ; unii bogătași credeau că în felul acesta își 
etalează averile, încărcîndu-și degetele cu valori fabuloase. Cu 
timpul acest lucru a devenit curent și pentru alții ; epigramistul 
Marţial ne dă exemplul prietenului său, poetul T Arruntius 
Stella, despre care spune, aducîndu-i laude pentru calitatea 
poeziei sale, că perlele și nestematele presărate în versurile 
scrise de el erau mai numeroase decît acelea pe care le purta 
pe degete’. 


îngrijirea bărbii şi a părului 


în timpurile străvechi, romanii lăsau să le crească lungi 
atit barba și mustaţa, cit și părul capului. Există însă știri 
care dovedesc că unealta principală a bărbierilor, briciul, era 
cunoscută din cele mai vechi timpuri; astfel, după o legendă 
transmisă de Titus Livius, briciul era întrebuințat chiar din 
epoca regalității” ; de altfel, acest instrument a fost des- 
coperit printre cele mai vechi urme arheologice. 

Din toate acestea reiese limpede că e vorba nu atît de 
cunoaşterea instrumentelor necesare toaletei bărbii și părului 
capului, cît mai ales de o modă ; această modă s-a oglindit 
şi în monumentele de sculptură și pictură ale vremii. La ele 
se referă oratorul Cicero atunci cînd vorbește de acea barbă 
înfiorătoare (Porrida) ce se vedea la statuile și în imaginile 
celor vechi. Dar, cu toată această modă, obiceiul vechi de a 


* Martial, Epigrame, V, LI. 
“ Titus Livius, Ab Urbe condita, I, 36, 4. l 

purta părul şi barba lungă a supravieţuit și după generalizarea 
raderii bărbii și tăierii părului. 

Se pare că moda de a-și tăia părul și de a-și rade barba 
s-a răspîndit numai pe la sfîrșitul secolului al III-lea şi în- 
ceputul celui de-al doilea î.e. n. Ca exemple de răspîndire a 
acestei mode sînt date două personalități cunoscute ale epocii. 
Se spune despre Claudius Marcellus, comandantul armatei 
romane care a cucerit Siracuza în ultima etapă a celui de-al 
doilea război punic, că este primul roman care figurează pe 
monede cu barba rasă. Al doilea personaj este Scipio Afri- 
canul care, după mărturia lui Pliniu cel Bătrîn, ar fi fost 
primul care a lansat moda de a-și rade barba în fiecare 
zi!!. Exemplul lui a fost urmat în veacul următor de către 
numeroși fruntași ai vieţii politice ; amintim printre ei pe 
Cezar, care ţinea să apară în public totdeauna proaspăt băr- 
bierit. 

Moda aceasta a pătruns la Roma, împreună cu alte in- 
fluente, din lumea elenistică ; o dată cu influența asupra 
vieții spirituale, au ajuns și influențele privitoare la cele mai 
neînsemnate amănunte ale vieţii de toate zilele. Căile de 
pătrundere au fost aceleași ca și pentru viaţa spirituală : 
orașele grecești din sudul Italiei. Apariţia în Italia și apoi la 
Roma a bărbierilor care și-au deschis ateliere speciale nu în- 
seamnă că pină atunci nu se cunoștea briciul; deschiderea lor 
era impusă de necesitățile și cerințele modei, care începuse să 
se generalizeze. Căci și mai înainte existau sclavi specializaţi 
în casele marilor proprietari de pămînt, iar obiceiul acesta 
s-a menținut și mai tîrziu. 

Este adevărat că mijloacele cu care se efectua bărbieritul 
erau dintre cele mai rudimentare. în primul rînd, briciul însuși 
avea o lamă care, oricît era ascuţită, nu ajungea niciodată să' 
taie în condiţii satisfăcătoare. La aceasta contribuia, în al 
doilea rînd, și felul cum era pregătită barba propriu-zisă ; 
căci nu se întrebuința pentru înmuierea ei nici săpun nici alt 
emolient, ci era numai umezită cu apă. Din această cauză 
bărbieritul constituia un adevărat chin, cu toată îndemiînarea 
unor bărbieri de a mai atenua durerile provocate de brici. 
Ilustrativă este în această privință o epigramă a lui Marţial, 
în care se plinge de unul dintre ei: „Cel care nu dorește să 
coboare curind spre umbrele Stixului n-are decit să evite, 
dacă are minte, pe bărbierul Antioh... Toate aceste cicatrici 


— 

{te care voi le numărați pe bărbia mea, la fel cu cele de 
pe fruntea unui vechi pugilist, nu mi le-a făcut soția cu un- 
ghiile ei înfuriate, ci briciul lui Antioh și mîna lui criminală. 
Dintre toate făpturile numai ţapul are minte : el trăiește cu 
barba sa ca să scape de Antioh” ” 

Pentru a evita acest chin, nu puţini erau aceia care re- 
curgeau la alte procedee ca să scape de barbă. Cel mai frec- 
vent era recurgerea la tot felul de preparate care produceau 
căderea de la sine a părului de pe bărbie ; astfel, se între- 
buința un unguent preparat din rășină și smoală (dropax), 
precum și alte unguente preparate pe bază de grăsime de 
măgar, fiere de capră, sînge de şobolan etc. ; unii preferau să 
li se smulgă perii din bărbie cu ajutorul pensetei (volsella), 
căci li se părea mai puţin dureroasă operaţia ce se făcea o 
dată pentru totdeauna. Alţii cereau bărbierului să folosească 
briciul numai în anumite părți care li se păreau mai puţin 
dureroase de pe faţă, în altele să taie perii cu foarfecele, iar 
alţi peri să-i smulgă cu penseta. Pe unul din categoria acestora 

b] 
îl persiflează Marțial la ieșirea de la bărbier : „O parte din 
obrajii tăi este tunsă, o alta rasă, iar de pe una sînt smulși 
perii ; cine își mai închipuie că este unul și același cap ?". 5 


Moda de a-și rade barba s-a menţinut timp îndelungat, 
mai bine de trei secole ; ea a dăinuit de la sfirşitul secolului 
al III-lea î.e.n. și pînă în prima jumătate a secolului al II-lea 
e.n. Cel care a pus capăt acestei îndelungate epoci, să-i zicem 
„bărbierite"”, din istoria Romei a fost împăratul Hadrian. 
Este interesant însă de observat că, fund vorba de un cap 
încoronat, această schimbare de modă nu s-a datorat unui 
capriciu, după cum n-a fost nici rezultatul unor transformări 
radicale ale gustului; ea a fost determinată de simplul fapt 
că împăratul, avind un defect banal de conformare a feţei 
— un neg la bărbie —, și-a lăsat să-i crească barba pentru 
a-l ascunde. 


Se înţelege că moda de a-și rade barba nu însemna obli- 
gativitate ; se mai găseau și pe atunci oameni care preferau 
sa-și lase barba lungă, chiar dacă această preferință izvora 
din dorinţa de a nu se conforma modei. De altfel, moda însăși 
se limita la o anumită perioadă din viaţa bărbaţilor ; de 
aceea este necesar să aruncăm o privire de ansamblu asupra 
acestei epoci îndelungate, în cursul căreia s-au mai păstrat 
unele din obiceiurile străvechi. 


* Marţial, op. cit, XI, 84, v. 1—2, 13—18, 
° Ibidem, VII, 47. 

Tinerii nu-și tăiau primele tuiee decît după ce acestea, 
crescînd, ajungeau să aibă înfățișarea unei bărbi propriu-zise, 
adică în jurul virstei de 20 de ani. Atunci ea era tăiată în 
cadrul unei serbări familiale și era închinată unei divinități ; 
acest prim bărbierit solemn (depositio barbae) marca o etapă 
importantă din viața unui tînăr, la fel cu îmbräcarea togii 
virile. 

Urma după aceasta o a doua etapă, în care barba era 
lăsată să crească, dar numai pe anumite porțiuni ale feței și 
numai cu anumite dimensiuni ; felul cum era tăiată și for- 
mele pe care le lua constituiau tot atîtea aspecte ale modei 
și ale eleganței dintr-o epocă dată. Uneori ea era lăsată nu- 
mai sub formă de favoriţi, alteori era tăiată scurt ; oricare 
ar fi fost forma ei, avea denumirea de barbula, adică bär- 
biță, iar purtătorii ei se numeau bărbați iuvenes. Purtarea 
bărbiţei continua o perioadă destul de îndelungată, pînă în 
jurul vîrstei de 40 de ani ; fixarea acestei limite nu era în 
funcție de o cifră rotundă, cît mai ales de apariţia primelor 
fire albe în acele bărbi tinere. 

De apariția acestor semne prevestitoare ale bătrineţii este 
legată, după toate aparențele, și moda de a-și rade barba. 
Este adevărat că la început perii albi, pe măsură ce apăreau, 
erau smulși cu ajutorul unei pensete, apoi se recurgea la 
brici și la foarfece. S-a menţinut însă şi practica de a folosi 
penseta în locul celorlalte instrumente ; aceasta probabil pen- 
tru că asigura pielii feţei și a bărbiei un aspect mai puţin 
aspru decit în urma celorlalte instrumente, chiar dacă opera- 
ţia era mai dureroasă. 

în această epocă se lăsa să crească barba după virsta ds 
40 de ani numai ca semn al unui doliu sau al altei nenorociri 
ce s-a ivit în viaţa particulară a individului. Astfel, purtau 
barbă bărbaţii în familiile cărora a murit cineva, cei ce aveau 
să apară în fața instanţelor de judecată ca acuzaţi, ba chiar 
unii comandanți militari după o înfrîngere suferită. S-ar mai 
putea aminti, în sfîrșit, ca o abatere de la prescripţiile modei, 
că adepţii unor școli filozofice, cum erau de pildă stoicii și 
cinicii, fideli unei îndelungate tradiţii din epoca elenistica 
greacă, continuau să poarte bărbi stufoase. 

Epoca inaugurată de Hadrian de a purta barbă a ţinut 
aproximativ două secole, pînă pe timpul lui Constantin. Exem- 
plul lui Hadrian l-au luat la început curtenii, apoi ceilalți 
oameni de seamă ai vremii, generalizindu-se în cele din 

urmă, iar urmaşii lui au perpetuat moda, căci toți apar pe 
monumentele figurate cu bărbi impunătoare. Este adevărat 
că există mare varietate în ceea ce privește formele pe care 
le aveau bărbile împăraţilor, cel puţin așa rezultă din mo- 
numentele figurate pe care apar ; acestea constituie de multe 
ori un criteriu de identificare, dar poate să fie și un semn de 
modă pentru diferitele perioade de timp din cursul celor două 
secole. 

O dată cu domnia lui Constantin a fost restabilită moda 
de a-și rade barba ; cel puţin împărații care au urmat după el, 
pînă la Mauriţiu, apar reprezentaţi fără barbă, cu excepţia 
lui Iulian. 


în ceea ce privește îngrijirea părului la bărbaţi, problema 
nu se mai poate vorbi de capriciile modei și de epoci istorice ; 
singurul criteriu este acela al vârstei : în timp ce copiii și ti- 
nerii pînă la o anumită vîrstă purtau parul lung, adulții 
umblau tunși. în timpurile vechi însă era răspîndit obiceiul 
de a purta plete; ecouri ale acestor vremuri se găsesc în 
operele unor poeți ca Horaţiu și luvenal, iar monumentele 
sculpturale din secolul I î.e.n. reprezentau pe bărbaţii de 
seamă din primele veacuri ale republicii cu părul lung. De 
asemenea, pe monede figura lui Romulus apare cu plete 
care-i ajungeau pînă la gît. 

Evident, a umbla tuns, începînd cu secolul al II-lea î.e.n., 
nu însemna altceva decit a avea părul tăiat cu foarfecele, 
pentru a nu-l lăsa să atîrne pe git și peste urechi ; căci și 
aici existau unele variante, impuse de gust și de moda. 
Astfel, unii tăiau părul de o anumită lungime care-i permitea 
să-l aranjeze cu ajutorul pieptenului (per pectinem), iar alţii 
îl tundeau pînă la piele (strictim). Dar tipul constant, oficial, 
de frizură, care s-a statornicit în reprezentarea în busturi și 
pe monede a principalelor personalități din ultimele două se- 
cole ale republicii și a împăraţilor din epoca principatului, 
era părul potrivit, nici lung, nici scurt, lipit de cap sau cu 
ondulaţia sa naturală, dar fără ca el să acopere gîtul sau 
fruntea și fără nici un artificiu. Ca model este dat de obicei 
grupul sculptural cunoscut sub numele de Cato şi Porcia, din 
epoca republicană, iar din cea imperială busturile unor membri 
ai dinastiei lulia-Claudia și al lui Traian, ale căror frizuri 
sînt, cu imperceptibile variante, aceleaşi ; excepţii prezintă 
doar Nero, cu tendinţa de lungire a părului, și Marcu Aureliu 

care “pi cu 


cu fii iui» 
tit în bucle. 

De pe la mijlocul secolului al II-lea e.n. datează și moda 
părului foarte scurt, ba se obișnuia chiar să se poarte capul 
ras. Mai tîrziu s-a revenit la o lungime potrivită a părului, 
fără ondulaţii, dar rotunjit pe frunte. De altfel, încă de la 
împărații din secolul I, dar mai ales de la Traian s-a încetăţe- 
nit obiceiul de a pieptăna părul dinspre virful capului spre 
frunte, apoi de a-l rotunji după conformaţia feţei. 

Mai rare erau însă cazurile unor rafinaţi decadenţi, care 
nu se conformau obiceiului statornicit de a purta părul, re- 
curgînd la tot felul de artificii. Astfel, ei mergeau la bărbier 
nu pentru a-și tunde părul, ci pentru a-l freza cu ajutorul 
unui fier cald special (calamistrum). Despre acest obicei ne 
vorbește poetul Ovidiu, iar ceva mai tirziu filozoful Seneca ; 
acesta are cuvinte aspre împotriva tinerilor care ÎȘI pierdeau 
toată ziua la coafor și avind singura preocupare de. a-și aranja 
buclele părului. De. asemenea, era foarte răspîndit “obiceiul 
de a purta peruci și de a folosi diferite pomezi pentru a 
menţine culoarea naturală a părului sau pentru a i-o schimba. 


părul scurt, foarte ondulat și împăr- 


Coafura femeilor 


Mai complicată era îngrijirea părului la femei; lucrul 
este ușor de înțeles, deoarece la aranjarea coafurii feminine 
interveneau nu numai criterii de vîrstă, ci și capriciile mo- 
dei și cochetăria. în ceea ce priveşte virsta, o trăsătură ge- 
nerală atit pentru fetele tinere, cît și pentru cele măritate 
era părul lung ; deosebirile interveneau numai cînd era vorba 
de aranjarea lui, de pieptănătură. De asemenea, dacă aplicăm 
un criteriu cronologic, putem constata că la începutul epocii 
republicane coafura femeilor în general era foarte simplă ; 
atit fetele, cit și femeile măritate își strîngeau părul într-un 
coc pe ceafă sau îl împleteau în cosițe pe care le înfășurau 
in jurul capului așa fel, încît formau un cerc pe creștet. Alte 
aranjamente ale părului, precum și parfumarea lui constituiau 
trăsături caracteristice pentru curtezane și femeile de mora- 
vuri ușoare. 

Spre sfîrșitul republicii și în epoca imperială, dar mai ales 
sub influența modei grecești, pieptănătura femeilor a devenit 
mult mai variată : aceasta cu atit mai mult, cu cît la fluc- 
tuațiile modei se mai adăugau și gusturile și capriciile per- 

sonale ale femeilor. în această privință sînt ilustrative urmă- 
toarele versuri din Arta iubirii lui Ovidiu : „Sint mai multe 
feluri de a-și aranja părul și fiecare femeie trebuie să-și aleagă 
pe acela care i se potriveşte mai bine... O față lunguiaţă pre- 
tinde ca părul să fie despărțit pe frunte ȘI “fără nici o altă 
podoabă... O faţă rotundă cere ca părul să fie ridicat de- 
asupra frunţii în coc în așa fel, încît să lase urechile libere ; 
părul alteia stă mai bine despletit pe amindoi umeri... o alta 
îl leagă la spate... Pe una o prinde bine părul vilvoi și desple- 
tit, pe alta, dacă- | prinde în Şuviţe.. . alta vrea ondulaţii ase- 
mănătoare cu valurile mării...”. Dar nici el nu pridideşte să le 
înşire pe toate, atit sint de multe, și de aceea încheie cu excla- 
maia : „Dar, după cum nu este cu putință să numeri ghindele 
de “pe un stejar cu ramuri întinse, albinele de pe Muntele 
Hybla şi fiarele sălbatice din Munţii Alpi» tot așa nici eu nu 
pot stabili cîte feluri de coafuri sînt" 


Această varietate de coafuri este atestată și de monu- 
mentele sculpturale și numismatice, îndeosebi de medaliile 
împărăteselor, precum și de camee ; numeroase sînt cazurile 
în care aceeași femeie este reprezentată cu coafuri diferite. 
Cel mai ilustrativ exemplu este însă al împărătesei Faustina, 
soția lui Marcu Aureliu, care este reprezentată cu 25 de 
coafuri deosebite ! Evident, este vorba de capricii ale îm- 
părăteselor și ale soțiilor curtenilor apropiaţi ai împăraţilor, 
iar nu de mode și forme care să se fi generalizat într-o anumită 
epocă. Așa, bunăoară, nu putem considera generalizată în 
epoca Flaviilor moda de la curte care se caracterizează prin- 
tr-o pieptănătură în mai multe „etaje” ; părul era așezat în 
formă de semicerc, din care se desprindeau și atirnau mici 
cirlionți, fiecare din ei fiind susținut de un ac de păr. Această 
pieptănătură se restringea la cercul femeilor elegante de la 
curtea imperială, dar chiar și aici probabil numai cu prilejul 
unor recepții fastuoase de la palat. Așa s-ar explica cel puțin 
numărul redus de monumente sculpturale care reprezintă 
femei cu această pieptănătură. 

Dar, în afară de coafura propriu-zisă, cu toate fluctua- 
tiile modei, preocupările femeilor mai erau îndreptate și în 
alte direcții. Astfel, una dintre cele mai importante era aeeea 

culorii părului. Romanele aveau în general părul negru, 
blondele fiind rare excepţii. Din acest motiv părul blond era 


t Ovidiu, Ars amatoria, III, v. 135 sqq. 

idealul spre care tindeau femeile care credeau că în feia! 
acesta deveneau și mai frumoase ; de altfel, începînd cu 
secolul ĮI î.e.n. poeţii înșiși au început să aibă cuvinte elo- 
gioase și comparații măgulitoare pentru femeile cu părul 
blond. 

Pentru a deveni blonde, femeile romane au recurs mai 
întîi la vopsirea părului propriu. în acest scop era întrebuin- 
tat sucul sau cenușa unei plante identificate azi cu coada- 
vacii (verbascum) sau uleiul de lentisc amestecat cu oţet; 
mai ales se întrebuința un fel de săpun făcut din seu de 
capră și cenușă de fag adusă din teritoriile locuite de ger- 
mani, de aceea el apare sub mai multe numiri (sapo, spuma 
Batava sau Chattica, pilae Mattiacae). 

Este adevărat că vopselele puneau adeseori în primejdia 

tenta părului însuși, amenințindu-le cu chelia. în cazul 

sta, ele recurgeau la un alt mijloc de a deveni blonde, fo- 

nd plete și bucle blonde aduse din ţinuturile locuite de 
populaţiile germanice. într-una din elegiile sale erotice, Ovi- 
diu face reproșuri iubitei sale că, din cauza vopselilor, şi-a 
pierdut părul, fiind silită să poarte perucă : „îți spusesem 
să încetezi de a-ți mai vopsi părul, iar acum nu mai ai ce 

vopsești... Această pierdere a fost pricinuită din greșeala 
ȘI de propria ta mînă, căci tu însăți ti- ai vărsat otrava pe 
cap. Acum Germania îți va trimite pletele unei captive, iar 
tu te vei linişti cu acest dar trimis de un neam supus nouă. 
O, de cite ori vei roși de rușine cînd cineva îți va lăuda 
părul şi-ţi vei spune : eu sînt lăudată acum pentru o marfă 
cumpărată ; eu nu știu pe care femeie din ţara sxambrilor 
laudă acesta în persoana mea !"" 

_ Preferinţa aceasta a romanelor Rata părul blond a dât- 
nait și în următoarele veacuri ale epocii imperiale. Scriitorul 
creștin Tertulian se plingea pe la începutul secolului al III-lea 
că unele femei parcă se rușinau de patria lor și le părea rău că 
nu erau gale sau germane, căci își vopseau părul ca ele. 

Dacă pentru aranjarea părului bărbaţilor existau atelierele 
bărbierilor, pentru femei nu existau asemenea localuri, ci fie- 
care ași avea în casa proprie sclave bine instruite în acest 
scop. Acesta este un motiv în plus pentru confirmarea celor 
spuse mai înainte cu privire la răspiîndirea unei mode sau a 
alteia ; majoritatea femeilor, chiar dacă erau libere, nu aveau 
posibilitatea materială de a întreţine sclave experte în ale 





°? Ovidiu, Amorss, I, 14, v. 243—249. 

coafurii. Este adevărat că nu toate erau de la început destul 
de pricepute, dar ele erau constrinse să devină, căci cea mai 
mică greșeală în aranjarea coafurii era aspru pedepsită de 
către stăpină. Poetul Ovidiu recomandă femeilor să nu fie 
minioase și prea neiertătoare faţă de sclavele care comit gre- 
șeli în timpul coafurii: „Fereşte-te de orice rea dispoziție 
și să nu strici mereu coafura ce ţi s-a făcut. Sclava care-ţi 
aranjează părul să fie fără teamă: eu n-o pot suferi pe fe- 
meia care îi zgîrie cu unghiile fața pînă la singe Și îi înțeapă 
brațul cu un ac de păr" E Properţiu spune că pentru gre- 
seli de această natură o sclavă a fost bătută crunt cu nuiele 
după ce a fost spînzurată de propriul ei păr” Marţial arată 
că, pentru o buclă a stăpinei ce nu sta la locul ei, o sclavă 
a căzut sub lovituri cu părul smuls. în sfirşit, luvenal 
vorbește de pedepse aplicate sclavelor cu vina de bou, iar 
uneori stăpîina cerea chiar ajutorul unui gide. lată cît erau 
de cumplite femeile pentru cele mai mici greșeli făcute în 
dauna perfecțiunii coafurilor lor ! 


Pentru alte acţiuni legate de aranjarea coafurii existau 
alte sclave ; astfel, unele preparau culorile cu ajutorul cărora 
se ajungea la nuanța blondă dorită de stăpînă ; altele în- 
călzeau în foc fierul cu care se ondula părul și se formau 
cîrlionţii pentru a da aparenţa unei ondulaţii naturale și, în 
sfîrșit, altele se ocupau cu pieptănatul. Existau piepteni de 
merișor, de fildeș și de baga ; acest din urmă material era 
preferat, pentru “ușurința ȘI luciul său, și la confecționarea 
acelor şi a pieptenilor care se fixau în păr. 

în sfîrșit, cîteva cuvinte în legătură cu îngrijirea pe care 
femeile o dădeau sprincenelor și genelor. în ceea ce privește 
pe cele dintii, moda era de a avea sprincenele lungi ; acolo 
unde natura nu fusese suficient de darnică, se utilizau dife- 
rite mijloace de retușare. în acest scop, cu ajutorul unei vop- 
seli negre se prelungeau sprincenele în formă de arc pînă 
aproape de tîmple. Un alt procedeu era acela al întrebuin- 
țării sprîncenelor false ; acestea se păstrau într-o cutie de 
fildeş şi erau aplicate numai atunci cînd femeile ieșeau din 
casă pentru a părea, după gustul vremii, mai frumoase, de- 
oarece ele dădeau figurii mai multă graţie. Poetul Ovidiu 
consideră, în tratatul lui despre iubire, un element în plus 


si ' Ovidiu, Ars amatoria, III, v. 237—240. 
" Properțiu, Elegii, IV, Ti Vo 45 
ai i op. cits LI, 66, V. 4. 

de înfrumusețare şi imbinarea  sprîncenelor cu ajutorul 


vopselii. 

Genele, spre deosebire de sprincene, nu puteau fi decit 
vopsite, dimpreună cu pleoapele; tot Ovidiu recomandă 
pentru aceasta fie cărbunele, fie, în cazul pleoapelor, șo- 


franul : „înnegriți fără sfială pleoapele ochilor voştri cu 

cenușă fină sau cu șofranul cules de pe malurile riului Cyd- 
119 . v Y A 

nus” . El mai recomandă să se sufle între gene un praf 


subțire, pentru ca în felul acesta ochiul să pară mai mare. 
Aproape un secol mai tîrziu, poetul satiric luvenal amintea 
că, pentru a umple golurile dintre sprîncene, femeile întrebuin- 
tau ace înnegrite cu funingine. 


Ovidiu, op. cit., III, v. 203—204, 


HRANA 


în comparaţie cu știrile despre alte aspecte ale vieţii ro- 
manilor, cele pe care le avem cu privire la alimente şi ali- 
mentaţie în general sînt cu mult mai bogate și mai variate. 
Pe lîngă monumentele culturii materiale, unelte, ustensile de 
tot felul, știrile literare înseși sînt mai numeroase, căci pentru 
cei vechi acest subiect era dezvoltat cu predilecție, de aceea 
au avut grijă să lase viitorimii toate amănuntele. Alături de 
mențiunile transmise de poeți, date ample se găsesc în tra- 
tatele despre agricultură, în scrierile cu caracter enciclopedic, 
cum este, de pildă, Naturalis Historia a lui Pliniu cel Bătrîn, 
unde sînt culese știri prețioase din autori mai vechi ale căror 
opere s-au pierdut ; ; există, este adevărat, dintr-o epoca" mai 
tîrzie, chiar și o culegere de reţete culinare, De re coquinaria, 
atribuită lui Apicius, un celebru gastronom din secolul I al 
imperiului. Numeroase date ne procură, de asemenea, scrierile 
unor autori greci care au trăit în epoca imperială la Roma 
sau au tratat probleme privitoare la istoria și viața romani- 
lor. Amintim printre aceştia pe Plutarh, autorul celebrelor 
Vieți paralele, în părțile despre viața romanilor, precum şi 
în două scrieri mai mărunte despre romani şi despre ban- 
chete ; din secoksl al III-lea există lucrarea lui Athenaios, 
Deipnosophistae (Banchetul filozofilor) cu amănunte pre- 
țioase asupra alimentației romane. Multe ştiri se găsesc și în 
lucrările unor medici greci din această epocă ; mai cunoscuți 
sînt Dioscoride în secolul I și Galen în secolul al II-lea. 


Mesele principale la romani 

De-a lungul celor peste zece veacuri de dezvoltare a so- 
cietății romane, au avut loc anumite schimbări în ceea ce 
privește momentele din cursul zilei în care romanii luau me- 


sele principale. La aceasta se mai adaugă și faptul că înseși 

ocupațiile oamenilor determinau în mare măsură timpul lor 
de alimentaţie și de repaus ; de aceea, altele erau erele de 
masă ale celor de la ţară și altele ale celor de la oraș, iar 
acestea din urmă în funcție de ocupaţia fiecăruia. Deosebi- 
rile mari apar între cele două mari categorii, țărani și orășeni ; 
de aici chiar și numirile diferite pentru unele din mese. 
Masa de dimineaţă este cunoscută în general sub numele 
de ientaculum sau iantaculum; ea avea loc după riisăritui 
soarelui, ora variind după reședința și ocupațiile oamenilor. 
Era doar o simplă gustare și consta de obicei din piine cu 
sare, măsline, brînză etc. ; mai rar se bea lapte sau chiar 
vin. Copiii care mergeau la școală duceau în pachet sau 
cumpărau în drum de la brutar un fel de plăcintă pregătită 
cu grăsime (adipata); acest obicei era frecvent cel puţin în 
primul secol al epocii imperiale, după mărturia lui Marţial. 
După trei-patru ore se lua de obicei, mai ales de către 
cei care se îndeletniceau cu munca cîmpului sau cu alte munci 
grele și aveau nevoie de o refacere a forțelor lor, o a doua 
masă, numită prandium ; era, ca şi cea dintii, tot o masă 
rece și consta de cele mai multe ori din rămășițe din ziua 
precedentă, care se luau, după cum spune Seneca, fără să 
mai fie nevoie să se așeze la masă (sine mensa prandium) $ 
Masa cea mai copioasă pentru toate categoriile sociale era 
masa de seară ; originar ea se chema vesperna şi indica un 
timp mai apropiat de seară (vespera), ceea ce înseamnă că 
se lua pe înserate, adică atunci cînd lucrătorii se întorceau 
de la cîmp. Din cauza intervalului mare dintre prandium 
şi vesperna, mai era o gustare intermediară, mai puțin cu- 
noscută de altfel din izvoare, căci se pare câ era în uz 
exclusiv la țară, numită merenda. Ulterior termenul vesperna 
a fost înlocuit cu acela de cena ; schimbarea comporta însă și 
perioada din timpul zilei cînd avea loc ; căci de data aceasta se 
tinea seamă îndeosebi de timpul cînd în oraş se încheia acti- 
vitatea. Este adevărat că ea se prelungea pînă seara mai 
tirziu, dat fiind că era cea mai copioasă și că după aceasta 
urma odihna. în timpurile vechi cena se lua în atrium în 
jurul vetrei familiale pe care se şi gătea, iar mai tîrziu în- 
tr-o încăpere învecinată (cenacuhun) ; după dezvoltarea casei 
romane cu elementele arhitectonice greceşti, masa de seară se 


' Marțial, Epigrame, XIV, 223. 
Seneca, Fpist., 83 

lua în Ăriclinium; aici se organizau de obicei și ospeţele, 
despre care se va vorbi mai Jos. 

Evident, cele trei mese principale amintite nu erau obli- 
gatorii pentru toată lumea, ci au devenit mai curînd un 
obicei. Existau și oameni care luau numai două mese pe zi, 
ientaculum şi cena, după cum erau alții care se conformau 
unor prescripţii medicale și, ca atare, își aranjau altfel pro- 
gramul alimentaţiei lor zilnice. Tot așa, nu trebuie să uităm 
că, o dată cu luxul caselor și al îmbrăcămintei, a fost impor- 
tat din Orient și luxul meselor, care a atras după sine și o 
categorie de oameni care nu trăiau decit ca să măniînce ; dar 
și despre aceștia vom stărui mai mult la ospeţe. Fapt este 
că nu se poate stabili o regulă fixă, ci existau deosebiri deter- 
minate de numeroși factori. De aceea considerăm că mai im- 
portante decit acestea sînt alimentele principale cu care se 
hrăneau romanii. 


Alimentele de baza 


Romanii n-au ajuns decit relativ tirziu să prepare și să 
consume piinea ; se pare că de-abia la începutul secolului 
al II-lea î.e.n. consumul pîinii a început să se generalizeze, 
înainte de această epocă, în loc de piine, din grăunțele de- 
corticate sau zdrobite la rișniță se făcea o fiertură (puls), un 
fel de terci, mai consistent sau mai lichid, după cum era 
destinat a servi ca mîncare sau ca băutură. Acesta era un fel 
de mîncare „națională", caracteristică pentru romani ; mtr-a- 
devăr, în comediile lui Plaut ei apar în faţa grecilor drept 
niște „mîncători de terci" (pulliphagi, pultiphagonides) °. 

Această fiertură se făcea la început din mei sau din alac 
şi numai mai tîrziu din grîu, cu apă și uneori cu lapte ; dar, 
oricare erau ingredientele, terciul avea o considerabilă valoare 
nutritivă. în cursul timpului au început să se mai introducă 
în compoziția lui și alte alimente, ca brînză, miere și chiar 
ouă ; această varietate mai complexă este numită de Cato cel 
Bătrîn „terci cartaginez” (puls punica). Dar terciul simplu 
a rămas din primele secole ale republicii, și chiar după gene- 
ralizarea pîinii, unul din alimentele de bază pentru ţărani și 
pentru populaţia săracă de la orașe. 


* Plaut, Mostellaria, v. 828 ; Poenulus, v. 54. 
“Cato, De agri cult., 85. 

Intermediară între terci și piine a fost plăcinta sau coca 
de făina, care a jucat un mare rol în alimentaţia romanilor ; 
dar, deoarece ei foloseau același termen atit pentru ea cît 
și pentru pîine (panis), ştirile despre acest aliment sînt mai 
puţine. Prepararea ei cădea în sarcina gospodinei, în casele 
țăranilor şi ale orășenilor săraci, iar bogătașii o încredințau 
bucătarului. în poemul Moretum, atribuit lui Vergiliu, găsim 
o plastică descriere a felului cum un țăran își prepară coca : 
„El pune făina pe o măsuţă de lemn și varsă pestea ea apă 
călduță ; amestecă apoi apa şi făina și le frămîntă într-una 
cu mina lui puternică, iar cînd pasta lichidă a devenit mai 
consistentă, el presară pe deasupra aluatului sare, apoi sub- 
țiază aluatul și îl întinde cu palma miinii, dindu-i o formă 
rotundă și o înseamnă cu pătrate de dimensiuni egale. El o 
pune atunci pe vatră,... o acopere cu olane și îngrămădește 
deasupra jeratic" 


Pe măsură ce ocupa un loc tot mai important în alimen- 
taţie, prepararea pîinii a trecut din grija gospodinei, a bu- 
cătarului sau a roabelor, în cazul marilor proprietăţi, pe seama 
brutarului ; cu acesta ne-am ocupat mai sus, la meşteşuguri. 
Bineînţeles, constituirea meșteșugului de brutar nu înseamnă 
că toată lumea își procura pîinea exclusiv de la acesta : la 
țară, pe micile proprietăți, pîinea continua sa fie pregătită 
de către gospodină, iar pe moșiile întinse existau numeroși 
sclavi care aveau această ocupație. 

Prepararea pîinii presupune necondiționat prepararea fä- 
inii de cereale. Ea se obținea în timpurile de demult cu aju- 
torul rîșnițelor de mînă (molae manuariae), apoi, pe măsură 
ce s-a extins consumul pîinii, s-au dezvoltat morile puse în 
mișcare cu tracțiune animală, măgari sau chiar cai (molae 
asinariae, iumentariae). în epoca imperiului tîrziu, secolele 
IV—V e.n., au fost cunoscute și folosite și morile de apă. Ele 
se bazau pe același principiu de construcție ca și astăzi, 
diferite erau doar dimensiunile și viteza de mișcare. Făina 
rezultată din măcinarea grăunţelor cu morile din primele două 
categorii era destul de rudimentară : ea cuprindea un procen- 
taj ridicat de nisip provenit din tocirea pietrelor de rîșniță 
sau de moară, precum și din zdrobirea pietricelelor rămase 
printre grăunţe cu ocazia îmblătitului pe arie. De asemenea, 
ea mai cuprindea şi o cantitate de tărîțe, rezultate atît din 


* Moretum, v. 40—51. 

coaja grăunţelor propriu-zise, cit și din semințele altor plante 
amestecate cu grîu. 

Pentru obținerea unei faini de bună calitate era necesar ca 
aceea rezultată din măcinat, numită cu termenul general fa- 
rina, să fie cernută. De pe urma cernerii se obțineau trei ca- 
lităţi de produse : lamura fainii (j/os sau pollen), care rezulta 
din cernerea cu o sită foarte fină, o făină de calitate mijlocie 
(silizo sau similago), din cernerea din nou a ceea ce a rămas 
după sita dintii, și o făină amestecată aproape în proporţie 
egală cu tărițe (cibarium, secundarium), dintr-o a treia cer- 
nere cu sită mai rară. 


La început pîinea se făcea din faină de orz; cu timpul, 
mai ales la orașe și în casele celor bogaţi, a fost înlocuită cu 
faina de grîu. Piinea din faină de orz a dăinuit însă la ţară 
şi în cartierele sărăcimii multă vreme după aceea, pînă în 
epoca imperială, cînd medicii o considerau prea grea pentru 
stomac“. Cu toate acestea, Columella susținea că piinea din 
faină de orz era mai bună decit cea de grîu de calitate infe- 
rioară -. 

Dat fiind că aluatul de orz nu dopsea. trecînd la pîinea 
de gru la început romanii o făceau și pe aceasta nedospită ; 
mărturie este Cato cel Bătrîn care dă rețeta cum se făcea 
piinea din aluat frămîntat, dar fără plămădeală!. Numai 
într-o a doua etapă romanii au început să folosească plămă- 
deala, pe care şi-o procurau sau o dată pentru întreg anul, 
toamna în epoca culesului de vii cînd o obțineau frămîntind 
făina de mei în must, sau de fiecare dată, frămîntind faina 
de orz în turte mici, pe care apoi le fierbeau și le lăsau să se 
înăcrească. 

La prepararea pîinii însă romanii foloseau plămădeală în 
cantități extrem de mici, ceea ce făcea ca pîinea să fie foarte 
îndesată și, prin urmare, greu de digerat; pe lingă aceasta, 
plămădeala pregătită cu must pentru întreg anul făcea ca 
piinea să aibă un pronunţat gust de acreală. Acest gust era 
cu atit mai pronunţat, cu cît romanii mîncau rareori piine 
proaspătă, preferînd-o pe cea veche. Este elocventă în această 
privință şarja lui luvenal împotriva unui avar care nu voia 
să-și termine pîinea mucegăită, pentru ca să mai aibă asi- 
gurată O rezervă’ 


Celsus, Medicinae, II, 25, 1. 

' Columella, De re Tust., II, 9, 14. 
* Cato, op. cit., 74. 

e lu venal, Satire, XIN e 12728. 

Pentru a atenua acreala pîinii, pricinuită de plămădeală, 
în aluat se punea sare în timpul frămîntatului ; locuitorii de 
pe litoral obișnuiau să frămînte aluatul în acest scop cu apă 
de mare. De asemenea, se mai obișnuia să se adauge, după 
coacere, unele condimente care se ungeau cu albuș de cm pe 
coaja de pe partea de sus a pîinii ; printre acestea” figurau 
mai ales semințele de mac, foarte mult căutate de ţărani, de 
anason, de țelină, de mărar etc. 

Romanii au adoptat în cursul timpului mai multe procedee 
pentru coacerea pîinii. Se pare că cel mai vechi datează din 
perioada de tranziţie de la plăcintă sau cocă la pîinea pro- 
priu-zisă ; el consta în întinderea aluatului pe peretele exte- 
rior al unui vas de pămînt sau de metal, în interiorul sau în 
jurul căruia se făcea foc ; el se asemăna așadar cu ţestul 
folosit încă la noi ; pîinea coaptă astfel se mînca de obicei 
imediat după coacere, caldă (panis clibanicius). într-o epocă 
ulterioară, gospodăriile aveau în casă un cuptor special pen- 
tru copt piine (panis furnaceus). în sfîrşit, s-a ajuns la 
construirea unei forme speciale de vas întrebuințat exclusiv 
pentru coptul pîinii, identic cu acelea în care se coc în zilele 
noastre cozonacii (panis artopticius). Evident, acest din urmă 
procedeu era rezervat pentru pîinea din făină de calitate 
superioară, deci pentru mesele celor bogați. 

în ceea ce priveşte calitatea pîinii de grîu, exista la ro- 
mani o mare varietate, în funcție atit de calitatea făinii din 
care era făcuta, cit și de situația social-economică a consu- 
matorilor. Piinea de cea mai proastă calitate era făcută ex- 
clusiv din tărîţe (panis furfureus), destinată în casele celor bo- 
gați numai pentru hrana ciinilor, dar care, după mărturia lai 
luvenal, era consumată de către populaţia nevoiașă ° Din 
făină necernută se făcea o pîine integrală (panis autopyrm), 
care în secolul I e.n. era apreciată pentru calitățile ei laxative 
și ca izvor de vigoare fizică. De calitate inferioară era piinea 
neagră, făcută din făină cernută cu sită rară (panis ater, sor- 
didus, rusticus), pe care o consumau de obicei ţăranii, iar la 
orașe sărăcimea și sclavii. De calitate ceva mai bună era pili- 
nea făcută din făină rezultată din o a treia cernere, ura fei 
de piine semialbă (panis secundarius). în sfirșit, din făina 
rezultată din prima și a doua cernere se făcea piinea de ca- 
litate superioară, piinea albă prin excelență (panis candidus, 
mundus, iimpidus sau panis e flore, e poll me). 


° luvenal, Satire, V, v. 11. 

Variate erau și formele pe care le avea pîinea; acestea 
depindeau, bineînţeles, și de calitatea făinii din care era fă; 
cută. Mai cunoscută însă, căci este atestată ȘI în texte ȘI îrr 
picturile murale, este pîinea rotundă de dimensiuni potrivite 
şi crestată în patru (panis quadratus), fiecare porţiune nu- 
mindu-se guadra. 

Laptele (lac) constituia din cele mai vechi timpuri unul! 
din alimentele de bază ale romanilor. Am arătat într-unul din 
capitolele precedente importanța pe care ei o acordau creş- 
terii anumitor animale domestice, printre altele, și pentru 
producția de lapte necesar alimentaţiei. Revenim acum pentru 
a insista îndeosebi asupra felului cum era întrebuințat acest 
aliment, atît în stare naturală cît și prin derivatele care se 
preparau din el ; de asemenea, este interesant de observat și 
evoluţia ce s-a produs în cursul timpului în ceea ce priveşte 
atitudinea față de acest aliment. 


în că de dezvoltare  țărănesc-pastoral al societății 
romane, laptele era consumat mai mult în starea lui natu- 
rală. Acest stadiu se pare că era mai demult depășit în ulti- 
mul secol al republicii și în primul veac al imperiului, de 
vreme ce scriitorii vremii, ca lulius Caesar și Tacit, în descrie- 
rile lor despre populaţiile galice și germanice, prezintă ca o 
trăsătură caracteristică a stării lor de „barbarie” faptul că se 
hrăneau în bună parte cu lapte. Dar, chiar presupunînd că în 
această epocă laptele nu mai constituia pentru romanii de la 
orașe un element principal al alimentaţiei, nu putem spune 
același lucru despre locuitorii de la ţară, despre ţărani, pentru 
care el își mai păstra încă vechea însemnătate ; mărturii des- 
pre aceasta ne stau lucrările despre agricultură ale vremii, în- 
deosebi ale lui Columella și Pliniu ce! Bătrîn *. Mai mult 
încă : există indicii că acești țărani crescători de vite își des- 
făceau surplusul de lapte în oraşe ; Vergiliu ne prezintă pe 
unul dintre acești proprietari de vite care în zori de zi mergea 
cu lapte la oraş 


în consumul de lapte nu se poate vorbi de preferința ro- 
manilor pentru o varietate sau alta, adică de oaie, de vacă sau 
de capră ; acest lucru depindea de condiţiile specifice care fa- 
vorizau creșterea unora sau altora dintre aceste vite, precum 
și de faptul, în cazul special al vacilor, dacă acestea erau 
crescute pentru producția de lapte sau pentru lucrările agri- 


TRENIT Pis la NI, 2+- L. 
* Pliniu, Nat. Hist., XX, 12, 
13 vergi liu, Ceorgice, III, v. 401—402. 

„Ole Se pare totuși că laptele de oaie se consuma pe scară mai 
“ntinsa dat fiind că creșterea oilor era mai răspîndită în anu- 
mite regiuni şi pentru producția de lină. în ultimul secol al 
republicai, poetul Vergiliu vorbeşte despre procedeul între- 
buinţat de către proprietari de a da oilor o alimentație bo- 
eată ` și de a le săra nutrețul pentru ca ele, fiind, nevoite să 
bea apa multă, să-și sporească producția de lapte “ Dar lap- 
tele de oaie nu asigura populaţiei stabile un aliment perma- 
nent, deoarece, aşa cum am arătat la creşterea vitelor, se prac- 
tica pe scară largă transhumanta ; pe de altă parte, depășind 
nevoile imediate de consum ale celor ce le însoțeau, surplusul 
de lapte era transformat în derivate, în primul rînd în brînză. 

Laptele de capră ocupa locul al doilea în alimentaţie, atît 
pentru valoarea lui nutritivă, cit și pentru faptul că, mul- 
tumindu-se cu puțin, caprele își agoniseau hrana și în regiuni 
în care oile și vacile nu puteau paște, deci în regiuni sărace, 
unde ofereau unei populații nevoiașe laptele de fiecare zi ; în 
felul acesta, vechiul dicton „Capra- -i vaca săracului” se po- 
trivea tot atît de bine și vechilor romani. Dovadă despre per- 
manența consumului laptelui de capră de-a lungul întregii 
antichități romane avem mărturiile lui Pliniu cel Batrîn care- 4 
consideră cel mai hrănitor şi cel mai bun pentru stomac ` 
iar în secolul al IV-lea e.n. a lui Prudenţiu, care, vorbind de 
mulsul laptelui, se referă exclusiv la capre * 


Ultimul loc în alimentaţie îl ocupa laptele de vacă. Acest 
iucru se datorește, pe cît se pare, în primul rînd faptului că 
el era considerat mai puţin nutritiv, în comparaţie cu laptele 
de oaie și de capră. In al doilea rînd, cel puţin după ALAT 
riile pe care le avem din primul secol al imperiului, con- 
suma puțin lapte de vacă deoarece nu existau în Italia rase 
de vaci care să producă lapte în mari cantități ; ba chiar 
pentru asigurarea hranei viţeilor s-a simțit nevoia importării 
unor rase de vaci din ținuturile veneţilor . Ținînd, în sfirșit, 
seamă și de faptul că viţeii erau alăptaţi un an întreg, iar 
vacile erau folosite la muncile agricole, se explică de ce lap- 
tele de vacă rămînea în cantități neînsemnate pentru consum. 


în afară de laptele normal, dulce, romanii mai cunoșteau, 
dîindu-i o denumire specială, și laptele muls în primele trei 
zile e după fătare, corasla (colostrum), care prin fierbere se 


E 


A Vergiliu, Georgice, III, v. 394—397. œ 

IB iu L RA VIII, 123— 124. 

* Prudenţiu, Carbemer. lik, III, v. 66—67. 
Coiumella, cp. cit., VI, 24, 5, 

coagula în parte. Se pare că devenise chiar un aliment ales, 
de vreme ce într-o comedie a lui Plaut numele lui figurează 
printre termenii de mîngiiere drăgăstoasă '* 

Nu avem decit știri relativ tîrzii cu privire la prepararea 
de către romani a laptelui acru, ca formă de conservare și 
transformare a laptelui proaspăt în rezervă alimentară, în- 
tr-adevăr, de el se vorbește de-abia în secolul I e.n., cînd se 
dau și diferite reţete pentru prepararea lui, iar pentru de- 
numirea lui există doi termeni, unul de origine latină (melca), 
iar altul este împrumutat din limba greacă (oxyeala). S-a 
presupus pe bună dreptate că termenul latinesc este mai 
vechi, ceea ce înseamnă că romanii preparau și consumau cu 
multe secole înainte laptele acru, iar celălalt a fost încetă- 
tenit de către medicii greci stabiliţi la Roma în această epocă. 

umai așa se explică de ce laptele acru era considerat unul 
din alimentele cele mai vestite ale romanilor”? 

Cașcavalul și brinzeturile de tot felul constituiau cel mai 
important aliment derivat al laptelui. Am amintit mai sus 
motivele care determinau pe păstorii transhumanți să prepare 
acest aliment ; prepararea lui era însă necesară ȘI pentru 
crearea de rezerve alimentare în vederea anotimpului de iarnă, 
cînd producţia de lapte era scăzută, precum și în regiunile 
izolate, unde vînzarea laptelui proaspăt nu era posibilă în 
cantități mari. 

Pentru închegarea laptelui proaspăt se foloseau diferite 
substanțe vegetale, ca scoarță de smochin, flori de scaieți 
sălbatici, seminţe de brindușă etc. ; în afară de acestea, se 
mai întrebuințau lapte Ae măgăriță și mai ales lapte închegat 
extras din stomacul mieilor sau al iezilor sugaci. în afară 
de cheag, în lapte se mai puneau diferite substanțe aromate, 
ca crengi de smochin, de cimbru și seminţe de pin zdrobite etc. 
După ce se închega, laptele era introdus într-un coș împletit 
de trestie pe care se punea o greutate pentru scurgerea zeru- 
lui, apoi se adăuga sare. Uneori laptele de vacă astfel în- 
chegat era afundat într-un vas cu apă fierbinte, apoi i se 

iea o formă rotundă cu mina (caseus mânu pressus) şi era 

anat a se consuma proaspăt. După mărturia lui Suetoniu, 
lăratul August era mare amator de astfel de brinz?. 
vacă proaspătă “, 

y Plaut, Poemlus, v. 367. 


Galenus, VI, 811 ; X, 460. 
* Suetoniu, Augustus, cap. LXXVI, 1. 

Pentru prepararea și conservarea brînzeturilor rezultate 
din închegarea laptelui, pe lingă sare, amintită mai sus, se 
mai întrebuințau și alte procedee ; astfel, cașul sărat era lăsat 
să se usuce la umbră pe împletituri de nuiele de salcie ; de 
asemenea, uneori se punea la fum (caseus fumosus), procedeu 
obișnuit pentru cîrnați și în genere pentru carne. Se folosea 
acest procedeu al afumării îndeosebi pentru cașul din lapte 
de capră. Pentru ca acest caș să aibă o anumită aromă, la 
afumat se ardeau esențe speciale de lemn, îndeosebi lemn de 
măr și chiar paie de griu. Pentru timp mai scurt cașul se 
păstra învelit în frunzele anumitor specii de plante, care-l 
apărau de mucezire. 


Dacă pentru hrana din zilele de vară se consuma caș 
proaspăt (caseus mollis, recens), cel conservat printr-unul din 
procedeele arătate mai sus constituia un aliment important 
nu numai pentru anotimpul iernii, ci și pentru anul întreg ; 
el ocupa un loc de seamă în alimentaţia ţăranilor, apoi a sol- 
daților și, în general, a celor care lipseau mai mult timp de 
acasă și aveau nevoie de o hrană conservată. Brînzeturile de 
tot felul se consumau, ca și în zilele noastre, cu piine și de 
obicei nu sufereau nici un fel de preparare în bucătărie, ci 
se miîncau în starea lor naturală. 

Romanii nu foloseau în alimentație două derivate ale 
laptelui care astăzi sînt atit de frecvente : smintina și untul. 
Cea dintii era, probabil, evitată, deoarece căldura o făcea 
să se înăcrească repede, și nu existau mijloace pentru a fi 
păstrată la rece. în ceea ce privește untul, romanii știau că 
el era întrebuințat de către „barbari” la gătit, dar, cel puțin 
după știrile date de Pliniu cel Bătrîn “ei nu-l întrebuințau 
în alimentație, ci numai ca medicament. S-a explicat acest 
lucru prin faptul că, dat fiind belșugul de untdelemn și de 
grăsimi animale, în gospodăriile celor bogaţi nu se simţea 
nevoia unui alt aliment de această natură. 

Mierea (mei) ocupa un loc de seamă în alimentaţia roma- 
nilor prin multiplele ei întrebuinţări. Este adevărat însă că, 
dacă am considera-o statistic, ea servea mai mult ca înlo- 
cuitor al zahărului; cu toate acestea, există suficiente temeiuri 
pentru ca ea să figureze și printre alimentele de bază. Din 
timpuri străvechi mierea se consuma și crudă de către oamenii 
simpli de la ţară ; poetul Ovidiu transpune acest obicei al 
țăranilor romani în felul de trai al unor personaje legendare, 


"Pliniu, op, cit, XXVIII, 133—134. 

care sînt prezentate Krănindu-se cu faguri de miere, alături de 
fructe”. Cu timpul mierea crudă a ajuns să fie servita șI 
la mesele bogaţilor, fie la început, ca aperitiv, fie ca desert, 
de obicei cu semințe de mac. 

Ca înlocuitor al zahărului, mierea avea nenumărate în- 
trebuințări ; în primul rînd în bucătărie, la gătitul mîncăruri- 
lor, dat fiind că romanii aveau o adevărată slăbiciune pentru 
o bucătărie în care prevalau mîncărurile dulci sau îndulcite 
cu miere. în cea mai mare măsură era însă întrebuințată. 
mierea în preparatele de cofetărie ; poetul Martial exprimă 
plastic locul pe care- 1 ocupa mierea în acest domeniu atunci 
cînd spune că albinele lucrează exclusiv pentru cofetarii” 
Toate prăjiturile, de orice fel ar fi fost ele, erau îndulcite cu 
miere. In sfîrşit, mierea se întrebuința și la prepararea unor 
băuturi îndulcite, ca vinul îndulcit (mulsum), apa îndulcită. 
(aqua mulsă) etc. 


Dovadă a consumului mare de miere sub toate formele 
sînt numeroșii crescători de albine în diferitele regiuni ale 
Italiei, îndeosebi în zona muntoasă a Apeninului, marele nu- 
măr de tratate de apicultura, precum și existenţa unor ne- 
gustori specializați în comerțul cu miere (mellarii). Tot așa 
se explică ȘI existența unei mari varietăţi de miere, care răs- 
pundea atît nevoilor de consum direct, ca aliment de bază, 
cit și pentru îndulcirea unor preparate de cofetărie ; astfel, 
aceste calități variau după anotimp (de primăvară, de vară, 
de toamnă), după florile din care era prelucrată sau după 
felul cum era recoltată (prin Tapies sau presarea faguri- 
lor) etc. să e ip - - 

+  Oricit ar părea de exagerată HA ai lui Varro,-căruia 
întreagă Italia i se părea,, datorită bogăției în arbori fructi- 
feri, o livadă întinsă“, ea reflecta în bună parte realitatea. 
Această realitate reprezenta capătul unui drum lung pe care 
populaţiile italice l-au parcurs în lupta lor pentru domesti- 
cirea și înnobilarea arborilor producători de fructe sălbatice, 
precum ȘI pentru aclimatizarea, într-o epocă mai tirzie, pe 
solul italic, a altor specii aduse dinafară, căutate pentru sa- 
voarea fructelor lor. Aceşti arbori au fost prezentați sumar 
într-un capitol precedent; acum, fiind vorba de alimentație, 
ne vom opri numai asupra fructelor care constituiau o latură, 
portanta a alimentaţiei romanilor. 


a Giulia Metam., VIII, v. 676; Fast. IV, v. 545. 
` Marţial, op. cit., XIV, D200, Via În 
“ Vairo, Res. rust., 1, i 6. 





Despre fructele nedomesticite, „sălbatice", sau mai bina 
zis de pădure, cu care se hrăneau ţăranii romani din cele mai 
vechi timpuri, avem știri indirecte în operele unor poeți. 
Astfel, Vergiliu transpune în epoca legendară calităţile co- 
mestibile ale coarnelor”, care sînt caracterizate „apoi, în 
secolul I, e.n., ca hrană a păstorilor de turme“. Printre 
fructele din aceasta categorie care constituiau alimentaţia pri- 
mitivă a romanilor și cu care se hrăneau ţăranii și în veacu- 
rile următoare pot fi amintite şi boabele de soc, dudele ne- 
gre, boabele de mărăcine, fragii de pădure etc. 

Măslinele (olivae) erau un aliment de bază al romanilor, 
atit prin vechimea lor pe solul italic, unde pomul a existat 
mai întîi în stare sălbatică și a fost de timpuriu domesticit, 
cit și prin varietatea formelor sub care erau consumate. De-a 
lungul întregii epoci romane ele erau folosite ca aliment de 
către majoritatea populației romane, adică de către țărani ȘI 
sărăcimea oraşelor. Din secolul al Il- lea î.e.n. avem mărturia 
lui Cato cel Bătrân, care a indicat rațiile de măsline distri- 
buite sclavilor pentru consum, alături de cele de grîu, precum 
și calitățile destinate acestui scop, în primul rînd cele căzute 
de pe pom, apoi cele de pe pomii bătrîni, care erau mai 
puţin producătoare de untdelemn TADA începutul epocii im- 
periale mäslinele se consumau fie ca aperitiv, fie la sfîrşitul 
meselor, ca desert, dar în ambele cazuri ele erau îndulcite ; 
de obicei se consumau cu aceste ocazii măsline aduse din alte 
țări, îndeosebi din bazinul oriental al Mării Mediterane. 


Măslinele se consumau în cea mai mare parte conservate. 
Conservarea lor se făcea în sare, oțet, drojdie rezultată din 
stoarcerea  măslinelor pentru untdelemn (amurca), în must 
fiert; toate aceste lichide erau de obicei condimentate cu 
plante aromate, îndeosebi cu mărar ; locuitorii de pe litoral 
le conservau în apă de mare. Ele se mai conservau și sub 
forma unei turte care se făcea din pulpă de măsline bine 
stoarse și tocate, sărate și condimentate cu chimen, anason și 
mărar. Această turtă se consuma aproape exclusiv la țară și 
in secolul I e.n., cînd Columella o considera puţin sănătoasă, 
deoarece „se usca şi rîncezea în scurtă vreme după prepa- 
rărea ei” 


yóreiliu> aA HI, v. 649. 
A PE Ap. S Cdi 1 555, Bucolica, rV, v. 24. 
ela. op cit., XII, Sl. 

Smochinele (ficus) se consumau din cele mai vechi timpuri 
de către oamenii de la ţară ; ele se mîncau în stare naturală, 
cînd erau coapte, și cu pîine ; erau deci un aliment de bază. 
Mărturie îl avem pe Cato cel Bătriîn, care în epoca de ma- 
turizare a smochinelor reducea rația de piine a sclavilor care 
lucrau în vii și alte plantaţii în care se aflau ȘI smochini” 
consumul smochinelor cu piine este atestat ȘI în epoca impe- 
riala de către filozoful Seneca”. Dovadă grăitoare a ex- 
tensiunii pe care a luat-o consumul smochinelor este și faptul 
că, pe lingă smochinul indigen, au fost aclimatizate în Italia 
numeroase varietăți din provinciile mediteraneene de răsărit 
ale imperiului (Siria, Caria) şi chiar din Africa. 

De consum curent și general erau merele, perele și prunele, 
despre ale căror varietăţi s-a vorbit mai pe larg în capitolul pri- 
vitor la agricultură. în ceea ce privește perele, completăm 
doar cu știrea dată de Pliniu cel Bătrân despre obținerea unei 
varietăți gigantice pentru secolul I e.n., prin altoire, care 
cîntărea o libră (pira libralia), adică un “sfert de kilogram *! 
Varietăţi superioare de prune au fost importate din Siria i 
aclimatizate în Italia, așa că în secolul I e.n. erau considerate 
deja ca indigene. De asemenea, în epoca imperială diferite 
varietăți de gutui deveniseră indigene, iar consumul lor era 
foarte răspîndit. 

Strugurii (uvae) erau consumaţi proaspeţi în mari canti- 
tăți, deci îi putem considera ca aliment de bază. Dacă în 
timpurile vechi, cînd micii proprietari aveau un număr oare- 
care de vite atirnate pe pomii din jurul caselor, strugurii 
constituiau pe toată durata anotimpului oarecum hrana zil- 
nică, fiind consumaţi cu piine, mai tirziu, o dată cu dezvol- 
tarea marii proprietăţi în cadrul căreia plantațiile de vii ocu- 
pau o suprafață apreciabilă, consumul strugurilor a luat 
proporţii mai mari și la Roma și în general la orașe. Cu 
timpul au început să se cultive în apropierea orașelor varietăți 
speciale de struguri de masă, destinați exclusiv consumului 
populaţiei urbane ; în secolul I e.n. aceste varietăţi erau cu- 
prinse sub numirea generală de vii cu struguri de masă (vites 
escariae) “. în aceste plantații se cultivau îndeosebi varietăți 
cu recolte timpurii, precum și acelea cu fructe rezistente la frig, 
putînd fi astfel recoltate și consumate proaspete de pe vițe 


”? Cato, op. cit., 56. 

” Seneca, op. cit, 87, 3. 
Pliniu, oo. City XV, 39. 
> Ibidem, XIV, 42. 

pînă tirziu în lunile de iarnă ; de asemenea, se mai cultivau 
numeroase varietăți, căutate pentru gustul, pentru mărimea 
boabelor sau pentru aspectul atrăgător al strugurilor. 

Fructe ca piersicile, caisele, cireșele ş.a., de proveniența 
din provinciile orientale ale imperiului, aclimatizate pe teri- 
toriul Italiei în epoca de la sfîrşitul republicii sau la începutul 
imperiului, nu au ocupat un loc atît de important în alimen- 
tația generală a romanilor; ele s-au limitat la cercurile supra- 
puse ale societății romane. Din aceeaşi categorie fac parte, 
deşi nu sînt fructe de pomi fructiferi, pepenele -verde (pepo) 
ȘI pepenele- galben (melo, melopepo), care au început a fi cul- 
tivaţi în Italia de-abia în primul veac al imperiului. în acea 
epocă pepenii erau cu mult mai mici, de vreme ce Pliniu cel 
Bătrîn îi compară cu gutuile ; se pare că ei nu şi-au schimbat 
cu mult mărimea nici la sfîrşitul secolului al II-lea e. n., cînd 
împăratul Albinus, după ştirea dată „de biograful său, con- 
suma zece pepeni la o singură masă ` 

Fructele enumerate pînă acum, care fac parte din catego- 
ria fructelor cărnoase, se mincau nu numai proaspete sau 
crude, ci se conservau și pentru iarnă ca rezerve alimentare, 
încă din secolul al II-lea î.e.n., Cato cel Bătrîn punea pe 
seama gospodinei sarcina conservării fructelor. Procedeul cel 
mai primitiv, dar cel mai răspîndit printre ţărani, păstrat în 
parte pînă în zilele noastre, era uscarea fructelor prin expu- 
nerea lor la soare ; fructele mai voluminoase, ca merele, pe- 
rele etc, erau tăiate sau desfăcute în mai multe felu, spre a 
se usca mai repede și mai bine. Procedeul era practicat pe 
scară largă și în secolul I e.n., cînd Columella susține că aceste 
fructe astfel uscate contribuiau în mare măsură la hrana tå- 
ranilor în timpul iernii ' 

Aproape tot aşa de meon, precum era, de altfel, și da 
simplu, era procedeul de conservare a fructelor la adăpost de 
aer și lumină într-un vas uns pe dinăuntru cu smoală, astupat 
bine și apoi îngropat în pămînt sau în nisip. Despre acest 
procedeu de conservare vorbește mai întîi Cato cel Bătrin, 
care îl aplică la gutui, apoi în secolul I e.n. Pliniu cel Bătrîn 
și Columelia în legătură cu conservarea merelor, perelor, pru- 
nelor și chiar a porumbelor. 

Tot așa de frecventă, dacă nu tot așa de veche, se pare 
să fi fost și conservarea fructelor într-un lichid dulce ; frue- 


IM Script. Hist. Aug., Albinus, cap XI, 3. 
Columella, op. cit, XII, 14. 

tele se așezau în vase mai mari, chiupuri, apoi se turna peste 
ele vin dulce natural sau must fiert. Procedeul acesta de con- 
servare a perelor și a porumbelor era cunoscut și de Cato 
cel Bătrîn. Pliniu cel Bătrîn și Columella vorbesc mai tirziu 
de aplicarea acestui procedeu și la conservarea altor fructe, 
în secolul I e.n. se mai practica și conservarea fructelor în 
miere ; merele, perele și prunele, tăiate în felii, erau așezate 
în vase largi, așa încât feliile să nu se atingă unele de altele, 
iar peste ele se turna miere de cea mai bună calitate. După 
consumarea fructelor astfel conservate, mierea era foarte cău- 
tată în alimentaţie pentru aroma dată de fructele ţinute pen- 
tru conservare. 

Pentru conservarea strugurilor s-a recurs la procedee cu 
mult mai variate ; prin fiecare din ele se obțineau diferite 
calități. Astfel, din conservarea prin uscare la soare rezultau 
struguri uscați (uva passa) ; acest procedeu pare a fi, de alt- 
fel, cel mai vechi, căci este cunoscut și de Cato cel Bătrîn. 
Un alt procedeu consta în uscarea lor înceată la fumul cuptoa- 
relor unde se lucra fierul (uva fabrilis) ; la începutul epocii 
imperiale strugurii astfel conservați în nordul Africii deveni- 
seră o specialitate mult apreciată, de vreme ce împăratul Ti- 
beriu îi consuma cu predilecție. Pe lingă acestea, mai exista 
un procedeu de uscare înceată : strugurii erau atîrnați deasupra 
hambarelor cu cereale, unde se credea că praful din grîu ajuta 
la uscarea lor, iar uneori înainte de a fi atîrnaţi se ungeau 
cu lut (uva pensilis). 

Pentru a li se menţine cît mai mult prospețimea, strugurii 
erau înveliți în frunze uscate sau puși în rumeguș de lemn ; 
de asemenea, ciorchinele se afundau de câteva ori în leșie de 
cenușă caldă apoi se păstrau în oale de pămînt (uva o/laris). 
în sfîrșit, în același scop strugurii erau stropiți cu must, cu 
vin sau erau ţinuţi cîtva timp în drojdie de vin. 

în mai mică măsură, comparativ cu procedeele de conser- 
vare pe care le-am trecut în revistă mai sus, se conservau 
fructele prin fierbere și transformarea lor în paste de fructe. 
Se cunoaște din secolul I e.n. un fel de marmeladă din anu- 
mite fructe, ca pere, gutui sau chiar din boabe de soc, care 
se obținea prin fierberea lor în apă amestecată cu vin; se 
pare că această „marmeladă"” nu era însă destinată să se păs- 
treze timp prea îndelungat, nici nu servea ca ingredient pen- 
tru prăjituri sau dulciuri, deci ca desert, ci se consuma de 
obicei ca un fel de mîncare oarecare. 

Dintre fructele așa-zise uscate, cele mai vechi știri le 
avem despre alune. După denumirea unei varietăți, legată de 
numele orașului Abella din Campania (nux Abellana), se 
deduce că alunul era indigen în Italia ; într-adevăr, Cato 
considera această regiune campană ca un important centru 
pentru producţia de alune”. Mai tîrziu a fost adusă din 
Orient o varietate cunoscută sub numele de „aluna din Pont" 
(nux Pontica). Alunele se mîncau proaspete cu piine ; exista 
însă de pe vremea lui Cato un procedeu de a le conserva cît 
mai mult proaspete, păstrindu-se în vase îngropate în pă- 
mint. Cu timpul alunele fură numărate printre dulciuri; ur- 
marea a fost că din epoca imperială ele au început să fie 
servite la marile ospeţe ca desert, dar nu proaspete, ci prăjite. 

Migdalele, cele dulci, spre deosebire de cele amare, între- 
buinţate exclusiv în medicină, erau cunoscute ca alimente încă 
înainte de secolul al II-lea î.e.n., cînd Cato cel Bătrîn atestă 
existența pomului și dă indicaţii preţioase cu privire la cul- 
tura lui. Nu este însă exclus ca el să fi fost importat din 
Grecia, dat fiind că la început romanii numeau fructul mig- 
dalului „nucă grecească” (nux Graeca). Migdalele se mîncau 
proaspete sau uscate, dar nu ca mîncăruri de sine stătătoare, 
ci mai curînd ca desert. 

La fel cu migdalele, nucile arareori erau considerate ali- 
ment de bază, anume atunci cînd erau consumate de către 
țărani cu piine ; de cele mai multe ori ele se serveau ca de- 
sert împreună cu alte fructe, ca struguri, smochine etc. Este 
probabil însă că ele mai constituiau un fel de mîncare și 
atunci cînd erau prăjite, aşa cum întîlnim o menţiune într-o 
comedie a lui Plaut. Nucile, ca aliment, au intrat și în anu- 
mite obiceiuri ale romanilor ; astfel, cu ocazia procesiunilor 
de nuntă, se aruncau nuci copiilor”. 

Din știrile literare care au ajuns pînă la noi rezultă că în 
alimentaţia romanilor castanele ocupau un. loc de seamă, în- 


deosebi: la oamenii de. rînd ; poetul Vergiliu le enumera prin- 


tre alimentele obișnuite ale păstorilor de turme”. Nu mult 
după el, în secolul I e.n. se cunosc numeroase varietăți de 
castane, ceea ce constituie o dovada elocventă a trecerii de care 
se. bucura acest fruct. Același lucru îl dovedeşte și varietatea for- 
melor sub care erau consumate : ele se serveau fie fierte, fie 


————_ 

prăjite, fie sub formă de pireu. în sfirșit, importanța 
castanelor în alimentație ne-o dovedesc şi proce- 
deele adoptate pentru conservarea pe timp de iarnă : îngro- 
parea lor în nisip, aşezarea lor pe lese de nuiele împletite- sau 
în oale închise. 

Evident, în afara proprietarilor de livezi cu pomi fructi- 
feri, ceilalți, îndeosebi locuitorii Romei și ai altor orașe, se 
aprovizionau cu fructe de tot felul de pe piață ; aici își des- 
făceau produsele fie producătorii înșiși, fie negustorii specia- 
lizaţi în vînzarea fructelor (pomarius). Unii din acești negus- 
tori își aveau tejghelele lor, iar alţii, poate cei mai numeroși, 
erau ambulanți, străbătînd străzile "Oraşului și anunțînd în gura 
mare marfa de vînzare. 


Legumele formau încă din cele mai vechi timpuri temelia 
alimentației romanilor : nu numai la ţară, ci și la orașe. La 
țară toate gospodăriile țărănești aveau în apropierea casei o 
grădină în care se cultivau toate cele necesare pentru satisfa- 
cerea nevoilor zilnice, alături de lapte și fructe. Chiar și la 
Roma, cu caracterul ei păstoresc-agricol din primele timpuri, 
locuitorii mai puţin înstăriți aveau grădinile lor de unde-și 
asigurau, după mărturia de mai târziu a lui Piiniu cel Bătrân, 
aprovizionarea în întregime”. Se pare că, în general, legumele 
erau predominante în bucătăria romanilor în primele secole 
ale republicii. Este ilustrativ în această privință un pasaj dintr-o 
comedie a lui Plaut, unde un bucătar spune că de obicei munca 
bucătarilor se reducea la gătirea pentru masă a buruienilor de 
tot felul pe care le dregeau apoi cu alte buruieni, parcă ar 
fi fost vorba de vite, nu de oameni ; mai mult încă, se con- 
siderau alimente pentru oameni și se găteau şi buruieni pe 
care vitele nu le mîncau “ 


Mai tirziu, dintr-o epocă din care datează tratatul agricol 
al lui Cato cel Bătrîn, s-a dezvoltat o producţie legumicolă 
pe scară mare, în vederea desfacerii ei pe piaţă ; pe întinse 
teritorii din jurul Romei, pe o rază de cîteva zeci de kilometri, 
existau numeroase astfel de grădini de legume, prevăzute cu 
instalații de irigație pentru o producţie cît mai ridicată, iar 
produsele se vindeau cu preţuri avantajoase. Această situație 
îl determină pe Cato să considere grădinile de legume ca 
rentabilitate imediat după plantațiile de viță-de-vie și de 
măslini. 

ainu nu, poz mit XIX, a 

° Plaut, Pseudolus, v. Sil—825. 

Cultura legumelor s-a extins și mai mult în secolul I î.e.n., 
așa cum reiese din opera lui Varro ; nevoile sporite de consum 
ale populaţiei capitalei în continuă creștere a impus o exploa- 
tare și mai intensivă a terenurilor din jurul Romei. S-au în- 
mulțit nu numai cantităţile de produse, ci și soiurile de legume 
cultivate ; de asemenea, au început a fi cultivate și introduse 
în consum și legume rare și mai scumpe, care erau căutate mai 
ales pentru mesele celor bogați. în cele ce urmează, ne vom 
opri la acele legume care au jucat un rol mai mare în alimen- 
tația romanilor. 

Ceapa (cepa) era cultivată din primele secole ale republicii, 
iar în epoca imperială își menținea faima de aliment foarte 
apreciat de cei săraci. Dovadă despre vechimea consumului ce- 
pei sint și unele aluzii în lucrări literare din prima jumătate a 
secolului al II-lea î.e.n. la dezavantajele rezultate din mirosul 
ei neplăcut; astfel, într-o piesă a lui Naevius, din care s-au păs- 
trat numai fragmente izolate, un personaj aruncă blesteme asu- 
pra acelui grădinar care a sădit cel dintii ceapa **. Aceasta arată 
că în acea epocă începuseră să se rafineze gusturile unora dintre 
romani în materie de alimentaţie și că se renunța treptat la 
hrana tradițională. Cu toate acestea, ceapa n-a încetat de a fi 
una dintre principalele legume' consumate tot timpul de către 
țărani și orășeni. 

Usturoiul (alium), ca importanţă în alimentaţie, urma ime- 
diat după ceapă, fiind o hrană curentă a celor săraci; într-o 
comedie a lui Plaut este amintit un anumit fel de mîncare de 
usturoi (aleatum), probabil un fel de mujdei, care se mînca cu 
pîine“, mîncare caracteristică pentru cei obidiţi. Pe de altă 
parte, la același poet usturoiul apare ca un aliment preferat a! 
vislașilor pentru calităţile lui nutritive $ Mai târziu, alături de 
varietățile indigene, au început a fi cultivate ȘI altele : astfel, 
dm secolul I e.n. este cunoscută o varietate cu căpăţîna mare, 
numită ulpicum sau usturoi punic (alium Punicum), din care 
se prepara, prin pisarea lui în untdelemn și oţet, un mujdei 
special. 


A 


y^ (caulis brassica), date fiind şi proporţiile frunzelor și 
a capăţinelor, ocupa un loc cu mult mai mare în alimentația 
romanilor de pretutindeni ; contribuiau la aceasta și variatele 
-orme sub care era consumată. Astfel, pe timpul lui Cato, care 
Naevius, Fragm. 18. 


[ 1aut, Mostellaria, v. 48 

îi subliniază pe larg toate calitățile nutritive, varza se consuma 
în bună parte crudă, stropindu-se doar cu puţin oţet; de aici 
apoi și reputaţia ei, deoarece prepararea era atît de simplă, de 
aliment al celor săraci. De obicei însă, pe lingă oţet se mai 
adăuga untdelemn și unele substanțe aromate. Poetul Horaţiu 
spune pe bună dreptate că varza dreasă cu slănină afumată 
este mult mai gustoasă, chiar dacă el își arată preferința față 
de cea cultivată de țărani, decit pentru aceea din grădinile iri- 
gate din apropierea Romei **. Aliment al țăranilor, iar la Roma 
al celor săraci, varza rămine și în primul secol al imperiului; 
numai cu greu și-a făcut drum spre mesele celor bogaţi, care 
preferau unele varietăți create de către grădinari în cursul 
timpului. 

De mare trecere se bucura în mediul rural o varietate de 
napi (rapnm), deoarece servea atît pentru hrana oamenilor, cît 
și a animalelor ; importanţa ei în alimentaţie este atestată mai 
întîi de Cato cel Bătriîn, care o punea în locul al treilea, după 
grîu și bob ; același loc și-l menținea și în epoca imperială, dar 
de data aceasta după vin și grîu. în ceea ce privește vechimea 
culturii ei, ne stă mărturie tradiția legendară după care Ro- 
mulus, ca reprezentant autentic al vechilor romani, continua 
să se hrănească cu acest aliment și după ce a ajuns între zei. Tot 
așa, în epoca istorică timpurie este înfățișat M. Curius Den- 
tatus mîncînd dintr-o strachină de lemn un astfel de nap prăjit 
în foc în timp ce primea o solie a samniţilor care-i aducea aur : 

Nalba (maha), cultivată în grădini sau din varietățile spon- 
tane de pe cîmp, era cunoscută de mult ca aliment de către ro- 
mani, îndeosebi de către cei săraci. Ovidiu vorbește despre o 
țărancă pe care o prezintă stringind de pe cîmp nalbă pentru 
o masă modestă “. Autorii de tratate agricole o enumeră prin- 
tre plantele cultivate în grădini. Pe cînd îndeplinea funcția 
preoțească de augur, Cicero își amintește că a organizat o masă 
la care nalba a fost așa de gustos pregătită, încît el a mîncat cu 
poftă, întrecînd hotarele-cumpătului, ceea ce i-a pricinuit ne- 
plăceri” ; dovadă că nalba, deşi aliment frugal, ajunsese să 
fie cunoscută și în cercurile înalte ale societății romane. 


Lăptucile (/acHicae) ocupau un loc de seamă în alimentația 
celor de la ţară și a sărăcimii de la orașe ; după mărturia lui 
Horaţiu, ele erau nelipsite chiar și de la mesele bogătașilor, ală- 


Sao abolit, Sotie 20, va 117; 4, v 15—16: 
“ Piiniu, op. cit, XIX, 87. 

“ Ovidiu, Fast., IV, v. 697. 

“ Cicero, Ad familiares, VII, 26, 2. 

turi de alte legume **. Numeroase erau varietățile cultivate, care 
constituiau tot atitea dovezi despre favoarea de care se bucurau 
ca aliment. Aceeași reputaţie în rîndurile celor de jos o avea 
sfecla albă, mai ales datorită faptului că, fund cultivată de trei 
ori pe an, primăvara, în iunie și toamna, asigura provizii de 
legume aproape neîntrerupte. Era un aliment tipic şi aproape 
exclusiv pentru cei săraci și din cauza mirosului ei neplăcut ; 
pentru evitarea lui se folosea un amestec de vin şi oţet sau se 
consuma de obicei amestecată cu linte, bob și muștar. 

Exemplu de aliment frugal pe mesele unor oameni care se 
mulțumeau cu puţin, cum erau vechii romani, se dădea de obi- 
cei măcrișul (/apathus) ; din această cauză el nu se bucura de 
mare trecere printre cei bogați. Este elocventă în această pri- 
vinţă exclamaţia unui poet necunoscut reprodusă de Cicero : 
„O, măcrișule, cît ești de disprețuit !" “ Se consuma atît varie- 
tatea cultivată, cit și cea spontană de pe cîmp, care, după apre- 
cierile lui Pliniu cel Bătrîn, era chiar mai bună decât cea dintîi ; 
aceasta datează însă, după cît se pare, de-abia din secolul 
I î.e.n., căci Varro o pomenește mai întîi. 

Castravetele (cucumis) şi dovleacul (cucurbita), deşi sînt 
propriu-zis fructe ale unei plante, intră tot în categoria legu- 
melor. Cel dintii, cu toată valoarea lui puţin nutritivă susținută 
de medicii vremii, a ajuns în secolul I e.n. să ocupe un loc im- 
portant în alimentaţie ; el se mînca de obicei crud, cu coajă cu 
tot, sau curăţat și cu sare și oțet. La mesele celor bogaţi el se 
servea mai mult ca legumă fiartă pe lingă mincăruri de 
pește sau de pasăre ; de asemenea, se minca uneori amestecat 
cu miere, pentru a-i reduce gustul amar. Pentru a-i combate 
acest gust, înainte de a fi puse în pămînt, seminţele erau ţinute 
citeva zile în lapte. împăratul Tiberiu avea sere speciale care 
produceau castraveți tot anul. în ceea ce privește dovleacul, 
ȘI el era considerat un aliment puţin hrănitor, dar ECONOMIC, 
de aceea se bucura de trecere. Martial înfăţişează într-una din 
epigramele sale un bucătar și un cofetar care- și bat capul să 
întocmească dintr-un dovleac meniul pentru o masă preten- 
țioasă ” 


„ Toate aceste legume, și multe altele, din care se utilizau 
părţile verzi sau bulbii, pentru a putea fi consumate și în alte 
perioade decit în acelea cînd se produceau, mai ales iarna, 
aveau nevoie să fie conservate. Acest lucru era cu atît mai ne» 


“Horaţiu, op. cit., II, 8, v. 8. 
* Cicero, De jinihus, II, "24. 
"Marţial, op. cit., XI, aul, 

cesar în mediul rural, unde alimentaţia era aproape exclusiv 
vegetală. De aceea, la ţară acţiunea de conservare a legumelor 
era aproape neîntreruptă ; de primăvara și pînă toamna tirziu, 
tărăncile pregăteau pentru iarnă tot felul de legume. în acest 
scop se utilizau diferite procedee, în funcţie și de natura legu- 
melor. Frecventă era uscarea la soare a frunzelor și tulpinelor, 
care se păstrau apoi în pungi sau saci mici de pînză. Altele erau 
păstrate în vase de lut sau de sticlă, unse în prealabil cu rășină, 
dar cu capacitate redusă, pentru ca, în caz de mucezire, paguba 
să nu fie prea mare. Peste ele se turna oţet sau saramură, iar 
uneori se păstrau într-un amestec constind din două treimi oțet 
şi o treime saramură ; se adăugau, de asemenea, numeroase 
plante aromate. 

în afară de aceste procedee generale, mai existau și altele 
pentru anumite legume. Astfel, castraveţii de exemplu se con- 
servau numai în saramură, iar dovlecii se puneau într-o groapă 
căptușită cu nisip și acoperită cu paie, unde se păstrau verzi. 
La ţară se tăiau în felii și se uscau la fum. Usturoiul, pentru 
conservare, se atîrna și usca la soare sau se punea la fum în saci 
de griu ; tot așa se păstra și ceapa, iar în unele locuri în sara- 
mură sau oțet. Pentru usturoi și ceapă se mai aplica și un alt 
procedeu : căpăţinile se puneau în apă caldă sărată sau se ți- 
neau atirnate citva timp deasupra unor cărbuni aprinși. Cele 
mai multe din procedeele întrebuințate de către țărani pentru 
conservarea legumelor sînt descrise de către Columella în cartea 
a XII-a a tratatului său agricol, care ne dă astfel o imagine fi- 
delă și aproape completă privitoare la hrana țăranilor. 

în afară de legumele verzi și cu bulbi, din care mai sus 
ne-am oprit asupra celor mai caracteristice, în alimentaţia ro- 
manilor ocupau un loc de seamă și legumele cultivate pentru 
boabele lor. Printre acestea figurau în primul rînd bobul, nău- 
tul și lintea. 

Bobul (faba) era din cele mai vechi timpuri unul din ali- 
mentele de bază ale romanilor, atit la ţară cît şi la oraș ; așa 
se explică și numeroasele varietăți ce se cultivau în diferite 
părți ale Italiei sau diversitatea culorii boabelor. Dat fiind că 
păstăile se recoltau uscate, bobul se consuma numai fiert sau 
prăjit; pentru ca fierberea să se poată face cît mai bine, de 
obicei se zdrobeau boabele cu ajutorul unei piulițe. De cele mai 
multe ori boabele se și vindeau astfel, iar alteori sub formă de 
făină, care se amesteca cu cea de grîu la facerea pîinii. După 
informaţiile date de poeţi, mincarea făcută din bob, un fel 
de pireu, se consuma de obicei cu slănină și constituia un ali- 

jnent frecvent pentru săraci sau lucrătorii care prestau munci 
grele. La mesele celor bogaţi bobul se servea de obicei verde, 
crud, după alte feluri. De asemenea și păstăile de bob se con- 
sumau verzi, fierte sau prăjite, singure sau însoţite de alte 


legume. > 

Năutul (acer) se consuma din timpuri străvechi ; intr-o 
comedie a lui Plaut se vorbeşte despre näutul prăj it”!. în se- 
colul I e.n. din năut se făcea un fel de mîncare, servită ca le- 
gumă pe lîngă o turtă de brînză”. în aceeași epocă consumul 
lui era atît de extins, încît se vindea fiert pe străzile Romei de 
către negustori ambulanți” 

Lintea (lens) era cultivată şi consumată din primele veacuri 
ale republicii ; toți autorii de tratate agricole, începînd cu 
Cato cel Bătrn, o cunosc și îi subliniază calitățile ei nutritive. 
Se pare că la început ea se consuma sub formă de fiertură sau 
terci, după ce era în prealabil zdrobită în piuliță. Numeroa- 
sele varietăți de linte cultivate în diferitele regiuni ale. Italiei 
atestă rolul important pe care-l ocupa în alimentaţie. 

Dacă în primele timpuri, cînd aproape fiecare roman își 
avea grădina lui de legume necesare pentru aprovizionarea fa- 
miliei, comerțul cu aceste produse era inexistent, mai tirziu, 
cînd terenurile din jurul Romei erau cultivate pe mari supra- 
feţe pentru hrana populaţiei tot mai numeroase a capitalei im- 
periului, comerțul cu legume a luat și el o mare dezvoltare. 
Aceste produse erau aduse și desfăcute pe piață nu numai din 
partea marilor producători, ci și de către ţăranii din împreju- 
rimi care își vindeau surplusurile pentru a duce, în schimb, 
acasă lucruri de care aveau nevoie pentru gospodăriile lor. 
Existenţa la Roma a unei pieţe de legume (Forum olitorium) 
este un indiciu elocvent pentru proporţiile pe care le-a luat des- 
tul de“curînd acest comerţ. Același lucru s-a petrecut mai tîr- 
ziu și în alte Oraşe ; astfel, de la Ostia avem un relief în care 


“reprezentată D unui astfel de vinzător. Dar, pe 
lingă aceste instalații stabile, mai existau şi nenumărați negus- 
tori ambulanți care Își desfăceau produsele pe străzi şi pe îa 
casele locuitorilor. 


Cu toate că alimentaţia romanilor, considerată în general și 
nețimnd seama de diferenţierile dintre ţărani și orășeni, avea 
tfn caracter preponderent vegetal, regnul animal, la rîndul lui, 
dădea o importantă contribuţie ; carnea ocupa un loc care era 

* Plaut, Bacchides, v. 767. 

în funcție de diferenţierile sociale, de mediul rural sau urban, 
precum și de alte împrejurări locale, ca litoral, regiune de 
munte sau șes etc, însă, în orice caz, rolul ei în alimentaţie era 
mai mare decit s-a crezut multă vreme, chiar dacă se ţine seamă 
și de poziția geografică a Romei și Italiei, ca ţară cu climă re- 
lativ caldă. în cele ce urmează vom trece în revistă ceîe mai 
de seamă aspecte ale alimentației cu carne, urmînd ca la capi- 
tolul privitor la ospeţe să ne oprim și asupra unor particula- 
rități. Ne vom ocupa mai întîi de animalele domestice mari și 
mici, apoi de păsări, vînat și pește. 

Dintre animalele domestice mari, romanii mincau numai 
carnea de bou și de vacăi Dar, dat fiind că cea mai mare parte 
dintre acestea erau crescute pentru alte scopuri decit ca rezerve 
alimentare de came, ele serveau ca atare numai în cazuri bioe 
determinate ; nu se poate vorbi de-a lungul întregii epoci ro- 
mane de vite crescute exclusiv în vederea tăierii lor pentru 
aprovizionarea populaţiei cu carne. De aceea, autorii de tra- 
tate agricole sfătuiau pe proprietari ce vite să vindă pe piaţă 
pentru tăiere. Astfel, Cato cel Bătrîn îi îndemna să vindă boii 
bătrîni care nu mai puteau fi folosiți la muncile cimpului. Co- 
lumella recomanda să se vîndă vacile bătrine și secătuite, care 
nu mai erau apte pentru reproducere, precum ȘI pe cele sterpe, 
în afară de cazul în care nu erau dresate să tragă la jug. 


în afară de aceste cazuri, carnea de vite mari se mai con- 
suma cu ocazia sacrificiilor religioase. Este adevărat că aces- 
tea se făceau pe scară mare la o dată relativ tirzie ; la începu- 
turile Romei, ele constau mai mult din produse făinoase și din 
fructe. Cea mai veche dată cunoscută cînd au avut loc sacri- 
ficii de vite mari numeroase este anul 168 î.e.n., cînd, cu oca- 
zia triumfului organizat pentru înfrîngerea regelui Perseu al 
Macedoniei, au fost aduși ca sacrificii zeilor 120 de boi. Se 
cunoaște, de asemenea, sacrificiul de vite făcut la urcarea lui 
Caligula pe tron, cînd au fost tăiate, după mărturia lui Sueto- 
niu, nu mai puţin de 160 0(30 de vite, printre care figurau însâ 
și un mare număr.de oi şi porci"*; dar, chiar şi cu această de- 
limitare, vitele mari au fost foarte numeroase. Carnea rezultata 
la sacrificiile publice, după arderea rituală a măruntaielor, era 
în parte friptă la frigare și consumată de către preoți, iar ceea. 
ce răminea se vindea sau se distribuia poporului. Dar aceste 
sacrificii publice de proporții mari se făceau destul de rar, așa 
încît cantităţile de carne distribuite în asemenea ocazii nu ia- 


“ Suetoniu, Caligula, cap. XIV, 1. 

fluențau decit în foarte mică măsură consumul de carne de 
vite mari. ia a A 
în decursul timpului, pe măsura ce se dezvolta creșterea 

vitelor mari și sporeau necesitățile de aprovizionare cu carne 

a populaţiei tot mai numeroase de la Roma ȘI, mai tirziu, din 

alte oraşe ale Italiei, vitele mari erau tăiate în număr tot mai 

mare, fără ca ele să fi fost crescute vreodată și îngrășate ex- 
| clusiv în acest scop. Concomitent se consuma la mesele celor 
| bogaţi și carne de vițel, căutata îndeosebi pentru frăgezimea 
| ei; cel mai rafinaţi preferau, după mărturia lui luvenal, chiar 
L vițeii de lapte, mai înainte de a fi ieşit la pășune ` „ Carnea se 
| mînca fiartă sau friptă. 
| Carnea de oaie era un aliment frecvent printre țărani şi în- 
deosebi printre munteni ; în schimb se mînca mai rar de către 
| cei care făceau parte din clasele suprapuse ; motivul era gustul 
neplăcut al cărnii, atribuit mirosului specific oilor. De aceea 
era preferată și chiar căutată carnea de miel, îndeosebi înainte 
de a fi ajuns să pască iarbă. Este adevărat, pe de altă parte, că 
proprietarii de turme de oi, pentru a-și asigura cantități mai 
mari de lapte, destinau pentru tăiere bună parte din miei, care 
erau și mai căutaţi decit oile. 

Carnea de capră se consuma curent în mediul rural, însă 
tot așa de puţin ca și cea de oaie în cercurile suprapuse ale 
5 societății romane ; ceea ce contribuia la aceasta mai era și pre- 
| judecata ca ar fi nesănătoasă, deoarece caprele ar suferi ende- 
mic, de boli. febrile și mai ales de epilepsie. în schimb la ţară se 
consumau cantități apreciabile de carne de capră ; se tăiau mai 
| ales caprele bătrîne, precum, și. tapii, care treceau peste nevoile 
| de reproducție, păstrându-se de regulă generală un ţap la o sută 
de capre. De asemenea, iezii se vindeau în mare număr, rezer- 
yiridu-se numai numărul strict necesar pentru menţinerea tur- 
melor. Micii producători î însă, care țineau caprele pentru con- 
sumul curent de lapte, se hrăneau cu carnea de ied cînd 
aceştia depășeau posibilitățile de a li se asigura hrană şi cînd 
nu puteau merge la pășune. Carnea de ied era foarte apreciată 
şi de diferiți autori, mai ales de poeţi, existind numeroase men- 
țiuni în această privinţă ; erau căutaţi, îndeosebi pentru tăiere, 
iezii care nu au ajuns încă să pască iarbă, de.ci iezii de lapte. 

Alimentaţia romanilor cu carne consta însă în cea mai mare 
parte din carne de porc. Ovidiu afirmă că încă de la început 
romanii se hrăneau exclusiv cu carne de porc" ; această afir- 

niație este adevărată dacă se înţelege că e vorba de primul ani- 
mal domestic destinat a fi furnizor de carne. într- adevăr, por- 
cul este singurul animal domestic pe care romanii îl îngrășau 
în vederea tăierii pentru carne ; îngrășarea avea loc în timpul 
verii la munte, unde porcii se hrăneau cu fructe sălbatice, rădă- 
cini și mai ales cu ghindă și cu jir. Romanii cunoșteau și prac- 
ticau pe scară largă castrarea porcilor pentru ca îngrășarea să 
dea rezultate și mai bune. 

Carnea de porc a constituit din cele mai vechi timpuri unul 
din alimentele de bază pentru bucătăria romană, în primul rînd 
pentru mesele celor bogați. în comediile lui Plaut sînt amintite 
numeroase părți ale porcului (cap, urechi, spinare, piept, pi- 
cioare, creier, ficat etc), care se găteau separat după anumite 
rețete. Din carnea de porc se preparau apoi diferite feluri de 
cîrnați, iar slănina servea, după cum s-a amintit și mai sus, la 
pregătirea și dresul unor miîncăruri de legume, îndeosebi de 
bob ; în sfîrșit, purceii de lapte erau căutaţi pentru pregătirea 
unor bucate speciale. Această întrebuințare atît de variată a 
cărnii de porc în alimentaţia celor avuţi îndreptățește pe deplin 
afirmaţia lui Varro că natura a destinat porcul anume pen- 
tru ospeţe” 

Pentru populaţia lipsită de posibilitatea de a face faţă pre- 
țurilor ridicate cu care se vindea carnea, se făceau la anumite 
ocazii distribuirea gratuită de carne (viscerationes) fie de către 
simpli particulari în vederea creării unei platforme politice în 
viitor, fie de către oameni politici. Cea mai veche distribuție 
cunoscută de acest fel, făcută de un particular, este aceea a lui 
Marcus Flavius în anul 328 î.e.n. la moartea mamei sale ; dar, 
curînd după aceea, el a candidat și a fost ales tribun plebeu” 
Printre oamenii politici, amintim pe Cezar, care, cu ocazia săr- 
bătoririi unui triumf al său”, a făcut o asemenea distribuire. 
Pentru populația nevoiașă de la Roma, distribuirea oficială de 
carne a fost organizată de-abia în a doua jumătate a secolului 
al III-lea e.n., pe timpul domniei împăratului Aurelian ; ea a 
continuat, cu unele întreruperi, pînă în secolul al V-lea, cînd 
rațiile erau stabilite, pentru cinci luni, la 6,126 kg ; ceea ce în- 
seamnă că, în cel mai bun caz, beneficiarii acestei distribuiri, 
care nu aveau cu ce să cumpere în restul timpului de pe piaţă, 
erau lipsiţi de carne timp de șapte luni pe an. în schimb, cei 
bogaţi au avut totdeauna resurse pentru a-și asigura alimen- 


“7 Varro, op. cit., II, 4, 10. 

tația cu carne ; în secolul I e.n. îndeosebi, după cum reiese din 
ospăţul lui Irimalchion descris de Petroniu, ei se hrăneau 
aproape exclusiv cu carne. 

Păsările domestice de curte constituiau o importantă re- 
zervă de carne pentru romanii care locuiau la ţară, precum și 
pentru cei de la periferiile orașelor, unde aveau posibilitatea 
să le crească. Unele din ele trăiau din timpuri străvechi pe te- 
ritoriul Italiei, unde au fost domesticite, iar altele au fost aduse 
din alte ţări. Ne vom opri asupra acelora care au jucat un mai 
mare rol în alimentaţie. 

Găinile (gallinae) erau cunoscute din cele mai vechi tim- 
puri ; în comediile lui Plaut ele sînt adeseori pomenite ca foarte 
obişnuite. Se pare că, pe lîngă o rasă indigenă, mai existau multe 
altele aduse dinafară, mai ales din Grecia. Romanii cunoșteau 
de mult practica îngrăşatului .gäinilor prin îndopare (gallina- -e 
pastae) ; despre ea vorbesc toţi autorii de tratate agricole, înce- 
pînd cu Cato cel Bătrîn. Carnea de pui era cunoscută de multă 
vreme la mesele romanilor ; mai ales la începutul epocii im- 
periale se practica şi castrarea lor în vederea obţinerii unei ca- 
lităţi mai bune de carne şi în toate anotimpurile. în același SCOp 
s-au făcut încercări, după mărturia lui Pliniu cel Bătrîn“, de 
clocitoare artificiale, dar se pare că procedeul n-a dat rezultate 
bune, deoarece n-a fost generalizat. 


Gișteie (anseres), pe care tradiţia istorică le glorifică pentru 
apărarea Capitoliului de invazia galilor încă de la începutul 
secolului al IV-lea î.e.n., se creșteau în mare număr mai ales 
din epoca războaielor punice. Se practica pe scară largă în- 
grășarea lor prin îndopare. în epoca imperială carnea de giscă 
era considerată ca” o mîncare aleasă ; de aceea, împăratui Ale- 
xandru Sever nu îngăduia să se servească decît la zile de săr- 
bătoare“!. De asemenea, romanii cunoșteau, după cît se pare, 
din secolul I î.e.n. calităţile și savoarea ficatului de giscă și 
recurgeau la diferite mijloace pentru a-l obține în cantități cit 
mai mari; în acest scop giștele erau îndopate cu smochine, iar 
după extragerea lui din giscă îl puneau în lapte îndulcit cu 
miere pentru că se credea că prin aceasta volumul lui creşte și 
mai mult. Evident, această mîncare aleasă, foarte căutată pen- 
tru mesele celor bogati, era considerată un lux pentru bucătă- 
ria romană. 


Rațele ( anates), deși au fost domesticite de mult în Italia, 
au ajuns să fie apreciate pentru carnea lor de-abia mai tîrziu ; 


*' Pliniu, op. cit, X, 154. 
Secnpt. Hist. Aug., Alexander Sevems, cap. XXVII, 5. 

Cato nu vorbește de îngrășarea lor, ci numai Varro în secolul 
următor. Carnea de rață figura, alături de cea de giscă, la os- 
pețele celor bogați, dar în scurtă vreme, la începutul epocii 
imperiale, era considerată ca o mîncare pentru poporul de 
rînd ; în veacurile următoare importanța ei a scăzut mereu, 
ajungînd să fie socotită mai prejos de cea de pui. în sfirşit, 
printre păsările domestice de curte avea un rol în alimentație 
și carnea de porumbel (columba) ; existau cotețe speciale (co- 
lumbarium) pentru creşterea și îngrășarea porumbeilor. 

în afară de aceste păsări indigene de multă vreme cunos- 
cute, a căror carne intrase în alimentaţia generală a romanilor, 
diferențiindu-se apoi treptat, pe măsură ce se rafinau gusturile 
ȘI se înmulţeau crescătoriile în vederea aprovizionării celor bo- 
saţi din Roma, au fost aduse în acest scop și alte rase de 
păsări dinafară. Printre acestea figurează bibilica (gallina afri- 
cana), adusă probabil spre sfîrşitul republicii. Carnea ei era 
căutată la mesele celor bogați și costa foarte mult, cu toate că 
unii obiectau mirosul neplăcut pe care-l avea; dar poate 
aceasta stimula și mai mult mania pentru exotic. Aproximativ 
din aceeaşi epocă datează și creşterea și îngrășarea păunului 
(tavo) ; existau la începutul epocii imperiale mari crescătorii și 
îngrășătorii de puni. Se pare însă că, după afirmaţiile unora, 
printre care și poetul Horațiu, carnea de păun, atît de căutată 
pentru mesele celor bogați, nu era cu nimic superioară celei de 
găină. Moda s-a menținut totuși și după aceea, ajungîndu-se și 
la anumite exagerări ; astfel, se știe despre împăratul Helioga- 
bal că oferea la mesele date de el mîncăruri de limbi sau ca- 
pete de păun”. Aceeaşi pasiune o arăta acest împărat și 
pentru carnea de fazan (phasianus), care era cunoscut pen- 
tru carnea lui din primul secol al imperiului ; dar nici el nu 
avea nimic de-a face cu alimentaţia romanilor de rînd, fiind 
rezervat exclusiv pentru mesele celor avuţi. 

Teritoriul Italiei era pe atunci bogat în păduri, care erau 
prielnice adăposturi pentru animale și păsări sălbatice de tot 
felul, multe din ele căutate pentru importanța cărnii lor în 
alimentaţie. Acestea erau vînate atît de către păstorii de turme 
pentru a se apăra de atacurile lor, cît și de către ţărani din 
cauza stricăciunilor aduse culturilor : poetul Horaţiu zugră- 
vește această îndeletnicire a ţăranului care în timpul iernii, 
după ce a cules măslinele și le-a stors, scoțind din ele untde- 
lemnul, nemaiaviînd decit lucrări mărunte în gospodărie, în- 


Script. Hist. Aug., Heliogabalus, cap. XX, 5. 

tinde capcane mistreţilor (apri) și iepurilor ( lepores)”. Evi- 
dent, și unii Şi ceilalți ştiau apoi să tragă foloase de pe urma 
acestor ocupații, hrănindu-se cu carnea animalelor vînate. 

Mai tîrziu, dată fiind importanța cărnii unora dintre ele 
în alimentație și cîștigurile pe caje le puteau aduce, marii pro- 
prietari au început să amenajeze pe domeniile lor rezervaţii de 
vinătoare împrejmuite cu garduri de lemn sau chiar cu ziduri, 
unde erau întreţinute anumite specii de vinat pentru desfacere 
pe piață. Mai întîi asemenea rezervaţii au fost destinate numai 
pentru iepuri (leporaria) apoi, prin secolul I e. n., pentru mis- 
treți, cerbi, căprioare etc, care trăiau în libertate în aceste re- 
zervații împrejmuite (vivaria). 

Carnea de mistreț, indiferent dacă el era vînat în pădure 
sau prins din rezervațiile anume amenajate, era cea mai apre- 
ciată ; îndeosebi era căutată carnea de mistreți tineri, care se 
putea procura din vivaria, mai fragedă decît a celor bătrîni. 
Pentru a o face mai fragedă, carnea de mistreţ era pusă cu o 
zi înainte de a fi gătită în sare ; poate din același motiv în 
timpurile vechi era ținută mai multe zile, pînă ce căpăta miros, 
încă din secolul al II-lea î.e.n. s-a încetățenit obiceiul de a pre- 
zenta la mesele mari un mistreţ fript întreg la frigare ; rafi- 
namentul a ajuns și mai departe în primul veac al imperiului, 
cînd, după mărturia lui Petroniu, mistreţii se frigeau fără a fi 
jupuiţi (apri gamapati). 

Carnea de cerb ( cervus) era considerată un aliment ales, cu 
toate că era consumată în toate straturile societăţii ; într-ade- 
văr, cerbul era vînat, după cum spune Vergiliu “ „de țărani în 
timpul iernii pentru carnea lui, iar, pe de altă parte, era și el 
crescut în vivaria pentru a fi vîndut pe piaţă și, în sfîrșit, car- 
nea de cerb era consumată de către femeile din păturile îna'te 
ale societăţii romane de la începutul imperiului, pentru că se 
credea că înlătură frigurile. Tot așa, carnea de căprioară (ca- 
prea, capreola), care era viînată sau crescută în vivaria, era 
considerată o mincare aleasă la mesele bogaților. Caprele säl- 
batice (caprae silvestrei), care trăiau în cirezi prin munţii sa- 
ebim, erau vînate pentru carnea lor hrănitoare și ușor de digerat. 

lepurii de cîmp erau vînaţi în mare număr pentru carnea 
lT, dar erau crescuți și în /eporaria, de unde erau ținuți apoi 

^ perioadă de timp în cuști pentru a fi îngrășaţi înainte de tă- 
eije! Carnea de iepure era socotită de Martial mai presus de a 
siorialte patrupede ; în orice caz, toți o priveau ca o min- 


"Horaţiu, Epode, VII, v. 29—36. 
Vergiii, Georzice, 1, v. 3Q7. 

care aleasă ; îndeosebi era apreciată spinarea de iepure, dar și 
pentru celelalte părţi existau numeroase feluri de preparare. în 
schimb, iepurele de casă (cuniculus), adus din Hispania după 
cel de-al doilea război punic și răspîndit în toată Italia, chiar 
în leporaria, se bucura de trecere mai ales în rîndurite oameni- 
lor săraci, deoarece carnea lui era mult mai ieftină decit a 
celui de cîmp. 

Carnea de hîrciog (glis) era considerată ca un aliment de 
larg consum din primele secole ale republicii ; Plaut vorbeşte 
de îngrășarea hirciogilor î în număr mare. într-adevăr, de tim- 
puriu marii proprietari îi creșteau ȘI întrețineau într-un glira- 
rium împrejmuit cu ziduri, dar ȘI ţăranii îi ţineau în același 
scop în butoaie special amenajate, “unde-i îngrăşau cu ghindă Și 
castane. 


Vînatul se extindea și asupra unor rase de păsări, a căror. 
carne constituia apoi un aliment nu numai pentru vînătorii în- 
şişi, ci se vindea și pe piață. Poetul Vergiliu amintește, printre 
îndeletnicirile ţăranilor în anotimpul de iarnă, și întinderea de 
capcane pentru diferitele păsări; în ultimul secol al republicii 
au început a fi amenajate şi pentru ele crescătorii speciale 
(aviaria). Printre păsările sălbatice vînate sau crescute pentru 
carnea lor se numără mai ales : rața sălbatică (anaticula), po- 
rumbelul de pădure sau porumbelul sălbatic (palumbus), tur- 
tureaua (turtnr), cocorul (grus), sturzul (turdus). Evident, unele 
dintre aceste păsări erau destul de rare în comerț și, prin ur- 
mare, scumpe, așa că nu erau accesibile decit pentru cei privi- 
legiaţi. Cei de jos, mai ales cei de la țară, mîncau carnea unor 
păsări mai MICI, ca vrabia (passer), graurul (sturnus), sticletele 
(cardelis), mierla (merula), cucul (cuculus), privighetoarea 
(philomela) şi altele, pe care cei bogați nu le consumau în ge- 
neral, ci numai pentru anumite feluri considerate rafinate ; ast- 
fel, se ştie despre Heliogabal că organiza banchete la care se 
serveau feluri de mîncăruri preparate din limbi de privi- 
ghetoare “ 


Peştele (piscis) a ocupat un loc important în alimentația ro- 

manilor din cele mai vechi timpuri. Era şi natural într-o pe- 
. W . v d 

ninsulă unde cel mai depărtat punct e la 100 km de mare ; dar, 
în afară de acest considerent, cea mai elocventă dovadă în 
aceasta privință ne-o oferă existența unei pieţe speciale de 
pește (Forum piscarium) la Roma încă din secolul al III-lea 
î.e.n. Ecouri întîlnim și în literatură : personajele comicilor la- 


“Scriptores H i s t. Aug., ibidem. 

tini Piaui şt Terenţiu, din aceeași epocă, cunosc și consumă 
numeroase specii de pești, ca nisetru, tipar, mreană, scrumbie, 
precum și tot felul de pești mărunți care se preparau împreună, 
întocmai ca şi astăzi în localităţile de la malul mării sub nu- 
mele de „mişto mare" ; de asemenea se consumau nume- 
roase scoici. 

Speciile de peşte pe care le-au folosit romanii în alimentație 
în cursul timpului au variat atît după locul unde se făcea pes- 
cuitul, cît și după gusturile oamenilor. Dintre speciile de pește 
de mare, foarte numeroase citate de diferiţii autori, le amintim 
pe cele mai frecvente : nisetrul (acipenser), cel mai prețuit în 
epoca republicană și pe care Martial îl consideră vrednic de 
mesele împărătești ; tiparul (anguilla), de consum popular, pe 
care un personaj satirizat de luvenal îl oferă oaspeţilor, în timp 
ce el se cinstește cu o mreană “ - merianul (aseîlus), foarte 
apreciat la mesele bogaţilor, de unde și locuţiunea proverbială 
păstrată de Petroniu : „După merlan nu mai vreau să știu de 
mîncăruri ordinare” (Post assel/lum diaria non sumo)”; scrum- 
bia (lacertus), consumată mai ales de către cei săraci ; barbunul 
(mullus), foarte popular, care în secolul I e.n. nu mai era căutat 
îa mesele celor bogaţi ; mreană (muraena), unul dintre cei mai 
des citați peşti în întreagă epoca romană ; calcanul (rhombus), 
foarte căutat pentru mesele celor bogaţi ; tonul (thynnus), 
unul dintre cei mai căutaţi pești, mai ales pentru carnea de 
pe git și burtă, la mesele celor bogaţi. 

Comparativ mai puţin numeroși sînt peștii de rîu care 
figurează în textele diferiților autori; acest lucru este pe 
deplin explicabil dacă ne gîndim că în Italia antică, adică 
pînă la arcul nordic al Apeninului, existau puţine rîuri per- 
manente, căci cele mai multe secau în timpul verii. Totuși, nu 
trebuie să pierdem din vedere riul Tibru care străbătea Roma ; 
deci este ușor de închipuit că romanii nu-i puteau ignora cu 
totul fauna. De aceea, amintim speciile cele mai cunoscute de 
pești de apă dulce : barul (lupus), peşte de mare, care trăia 
msă și în apele romane ale Tibrului ; nisetrul de rîu (a7fi/us), 
pescuit în epoca imperială în Padus ; mreană de rîu (barbus) ; 
Știuca (lucius), considerată la început de consum exclusiv 
popular, căci se servea prin cîrciumi, dar mai tîrziu apreciată ; 
nevăstuica de rîu (mustela) ; lampreta de apă dulce (nauprida) ; 
somnul de rîu (si/urus), ieftin și, prin urmare, de larg consum. 

în sfirșit, racul de rîu (cancer, squilla) figurează ca aliment, 
dar mai rar amintit. 

Datorită unor împrejurări obiective, peștele, fie de mare, 
fie de rîu, nu era considerat niciodată un aliment sigur şi 
permanent; el depindea în mare măsură de întîmplare sau de 
posibilitățile de transport, în cazul localităţilor mai îndepăr- 
tate de apă. De aceea, de la un timp, din ultimul secol al 
republicii, cînd peştele devenise un element important al ali- 
mentaţiei romanilor, mai ales a celor bogați, s-a recurs la 
diferite mijloace pentru a se asigura o aprovizionare regulată. 
în acest scop, proprietarii de pămînt care aveau terenuri în 
apropierea țărmului mării, precum și cei din interior, în apro- 
pierea rîurilor cu debit mai mare, își coristruiau heleșteie 
(piscinae) cu apă de mare sau apă dulce de rîu, după situaţii 
locale, în care făceau crescătorii de pești; aceste crescătorii nu 
erau însă destinate a satisface numai necesitățile proprii de 
consum, ci și pentru desfacerea surplusului pe piață, tocmai 
datorită faptului că cererea era tot mai mare. în afară de pești, 
în heleşteiele cu apă dulce se amenajau și mari crescătorii de 
stridii, pentru că se credea că apa de rîu făcea carnea lor mai 
fragedă. Unii dintre proprietarii acestor heleșteie, construite; 
anume pentru desfacere în mari cantități, realizau cîștigurl 
fabuloase” deoarece peștele totdeauna a fost scump la Roma, 
chiar și în epocile anterioare, cînd consumul lui era mai limitat, 
însă, în același timp, şi mijloacele de procurare erau mâi 
anevoloase, ceea ce ridica preţul de cost al peștelui. Astfel, după 
mărturia lui Plutarh “*, însuşi Cato cel Bătrân, ridicîndu- se 
împotriva consumului de peşte, pe care-l considera un articol 
de lux, se plingea că la Roma un pește se vindea mai scump 
decit un bou. Ciștigurile se realizau atît după cantităţile mari 
de pește pe care aceşti proprietari de heleşșteie le vindeau, cît 
și după specialităţile pe care le creșteau, precum și după 
mărimea peștilor. Se știe, de exemplu, că proprietarul unui 
heleșteu de mrene a vîndut lui Gezar, cu ocazia serbărilor or- 
sanizate în cinstea triumfurilor lui, 6 000 de bucăţi într-o sin- 
gură zi. Pentru peștii mari se plăteau preţuri ridicate. Astfel, 
pe timpul lui Caligula, pentru un barbun s-au plătit & 000 de 
sesterți, iar Suetoniu relatează, pe timpul domniei lui Liberiu, 
că pentru trei pești de același fel s-au plătit 30 000 de sesterți tă 


în afară de pești, romanii mai consumau ȘI alte vietăţi 
marine, crustacee, midii și moluște felurite, cuprinse încă în 


* Plut Erie Quaestiones conviv., IV, 4, 2, 9. 
` "Suetoni u, Tibenus, cap. XXXIV. 

antichitate sub denumirea de „fructe de mare” (maris poma). 
Printre acestea figurau mai ales : racul-de-rnare (canimarus), 
langusta (locusta), ghinda-de-mare (balanus), ariciul-de-mare 
(echinus), amintit de scriitori de-a lungul întregii epoci romane, 
pieptenele-de-mare (pecten), sepia (sepia), consumată încă din 
primele secole ale republicii ; dintre toate acestea, de mai mare 
popularitate se bucurau însă stridiile, despre care se vorbește 
de la începutul literaturii latine. în general, gustul pentru aceste 
„fructe de mare” devenise atît de răspîndit încă din secolul 
al II-lea î.e.n., încît printre prevederile unei legi de îngrădire 
a cheltuielilor și a luxului din anul 115 era și una care interzicea 
servirea lor la masă. De aici reiese limpede cine le consuma 
cu precădere ; pe cînd locuitorii de pe țărmul mării le cunoșteau 
ȘI mîncau poate întimplător, cei bogaţi ÎȘI asigurau aprovizio- 
narea cu ele prin întreţinerea de heleşteie. 


După ce am trecut în revistă diferitele specii de animale cu 
a căror carne se hrăneau romanii, să vedem cum reușeau ei 
să-și asigure acest aliment pentru un timp cît mai îndelungat. 
Dacă în zilele noastre, cu posibilități de procurare și mijloace 
de comunicații nebănuite de cei vechi, nu se consumă carne 
exclusiv proaspătă, cu atit mai puţin ne putem închipui acesc 
lucru pe vremea romanilor. Dar, în afară de aceste conside- 
rente, mai existau cazuri în care consumul de carne proaspătă 
era exclus ; este suficient să ne gindim, de exemplu, la ţăranii 
din regiunile de cîmpie, care în timpul verii, cînd turmele erau 
plecate în transhumantă la munte, nu aveau nici o posibilitate 
de a consuma carne proaspătă. Ei bine, toate aceste situații 
impuneau necesitatea conservării cărnii. 

Conservarea cărnii se făcea în mai multe feluri, după cum 
era vorba de un timp mai scurt sau mai îndelungat; adeseori 
se impuneau măsuri de prevedere pentru a o feri să se strice 
timp de cîteva zile, mai ales cînd bîntuiau căldurile de vară. 
In cazul acesta se recurgea la un expedient mai greu de realizat 
* decit în zilele noastre : carnea, bine curățată, se punea într-un 
loc rece, umbrit și umed ; acolo unde era posibil, se punea în 
zăpadă, învelită în paie sau într-o țesătură de pînză. Evident, 
intr-o ţară caldă ca Italia și în aceste condiții conservarea era 
foarte problematică. 


Pentru conservarea cărnii de la un anotimp la altul, deci 
pentru o perioadă mai îndelungată, romanii aplicau mai multe 
procedee, dictate și acestea de împrejurări locate specifice. Cel 
mai vechi și mai simplu, ca și în cazul legumelor, era uscarea 
cărnii la soare sau într-un loc închis sub acțiunea căldurii și 

în sfirșit, racul de rîu (cancer, squilla) figurează ca aliment, 
dar mai rar amintit. 

Datorită unor împrejurări obiective, peștele, fie de mare, 
fie de rîu, nu era considerat niciodată un aliment sigur şi 
permanent; el depindea în mare măsură de întîmplare sau de 
posibilitățile de transport, în cazul localităților mai îndepăr- 
tate de apă. De aceea, de la un timp, din ultimul secol al 
republicii, cînd peştele devenise un element important al ali- 
mentației romanilor, mai ales a celor bogați, s-a recurs la 
diferite mijloace pentru a se asigura o aprovizionare regulată. 
în acest scop, proprietarii de pămînt care aveau terenuri în 
apropierea țărmului mării, precum și cei din interior, în apro- 
pierea rîurilor cu debit mai mare, își corlstruiau heleșteie 
(piscinae) cu apă de mare sau apă dulce de rîu, după situații 
locale, în care făceau crescătorii de pești ; ; aceste crescătorii nu 
erau însă destinate a satisface numai necesităţile proprii de 
consum, ci și pentru desfacerea surplusului pe piaţă, tocmai 
datorită faptului că cererea era tot mai mare. în afară de pești, 
în heleșteiele cu apă dulce se amenajau și mari crescătorii 'de 
stridii, pentru că se credea că apa de rîu “făcea carnea lor mai 
fragedă. Unii dintre proprietarii acestor heleșteie, construite 
anume pentru desfacere în mari cantități, realizau cîștiguri 
fabuloase, deoarece peștele totdeauna a fost scump la Roma, 
chiar și în epocile anterioare, cînd consumul lui era mai limitat, 
însă, în același timp, şi mijloacele de procurare erau mai 
anevoloase, ceea ce ridica preţul de cost al peștelui. Astfel, după 
mărturia lui Plutarh *, însuși Cato cel Bătrân, ridicîndu- -se 
împotriva consumului de peşte, pe care-l considera uri articol 
de lux, se plingea că la Roma un pește se vindea mai scump 
decit un bou. Ciștigurile se realizau atît după cantităţile mari 
de pește pe care acești proprietari de heleșteie le vindeau, cît 
și după specialităţile pe care le creșteau, precum și după 
mărimea peștilor. Se știe, de exemplu, că proprietarul unui 
heleșteu de mrene a vîndut lui Gezar, cu ocazia serbărilor or- 
sanizate în cinstea triumfurilor lui, 6 000 de bucăţi într-o sin- 
gură zi. Pentru peștii mari se plăteau preţuri ridicate. Astfel, 
pe timpul lui Caligula, pentru un barbun s-au plătit 8 000 de 
sesterți, iar Suetoniu relatează, pe timpul domniei lui Tiberiu, 
că pentru trei peşti de același fel s-au plătit 30 000 de sesterţi” 


în afară de pești, romanii mai consumau și alte vietăi 
marine, crustacee, midii și moluște felurite, cuprinse încă în 


~“ Plutarh, Quaestiones conviv., IV, 4, 2, 9. 
"Suetoniu, Tibeiius, cap. XXXIVJ 

antichitate sub denumirea de „fructe de mare” (maris poma). 
Printre acestea figurau mai ales : racul-de-mare (canimarus), 
langusta (locusta), ghinda-de-mare (balanus), ariciul-de-mare 
(ecbinus), amintit de scriitori de-a lungul întregii epoci romane, 
piepteneie-de-mare (pecten), sepia (sepia), consumată încă din 
primele secole ale republicii ; dintre toate acestea, de mai mare 
popularitate se bucurau însă stridiile, despre care se vorbește 
de la începutul literaturii latine. în general, gustul pentru aceste 
„fructe de mare” devenise atît de răspîndit încă din secolul 
al II-lea î.e.n., încît printre prevederile unei legi de îngrădire 
a cheltuielilor și a luxului din anul 115 era și una care interzicea 
servirea lor la masă. De aici reiese limpede cine le consuma 
cu precădere ; pe cînd locuitorii de pe ţărmul mării le cunoșteau 
și mîncau poate întimplător, cei bogaţi își asigurau aprovizio- 
narea cu ele prin întreţinerea de heleșteie. 

După ce am trecut în revistă diferitele specii de animale cu 
a căror carne se hrăneau romanii, să vedem cum reușeau ei 
să-și asigure acest aliment pentru un timp cît mai îndelungat. 
Dacă în zilele noastre, cu posibilități de procurare și mijloace 
de comunicații nebănuite de cei vechi, nu se consumă carne 
* exclusiv proaspătă, cu atît mai puţin ne putem închipui acest 
lucru pe vremea romanilor. Dar, în afară de aceste conside- 
rente, mai existau cazuri în care consumul de carne proaspătă 
era exclus ; este suficient să ne gindim, de exemplu, la ţăranii 
din regiunile de cîmpie, care în timpul verii, cînd turmele erau 
plecate în transhumantă la munte, nu aveau nici o posibilitate 
de a consuma carne proaspătă. Ei bine, toate aceste situaţii 
impuneau necesitatea conservării cărnii. 


Conservarea cărnii se făcea în mai multe feluri, după cum 
era vorba de un timp mai scurt sau mai îndelungat; adeseori 
se impuneau măsuri de prevedere pentru a o feri să se strice 
timp de cîteva zile, mai ales cînd biîntuiau căldurile de vară. 
în cazul acesta se recurgea la un expedient mai greu de realizat 
decit în zilele noastre : carnea, bine curățată, se punea într-un" 
loc rece, umbrit și umed ; acolo unde era posibil, se punea în 
zăpadă, învelită în paie sau într-o țesătură de pinză. Evident, 
intr-o ţară caldă ca Italia și în aceste condiţii conservarea era 
foarte problematică. 

Pentru conservarea cărnii de la un anotimp la altul, deci 
pentru o perioadă mai îndelungată, romanii aplicau mai multe 
procedee, dictate și acestea de împrejurări locale specifice. Cel 
mai vechi și mai simplu, ca și în cazul legumelor, era uscarea 
camii la soare sau într-un loc închis sub aojiunea căldurii și 

mai ales a fumului. Un alt procedeu folosit de timpuriu a 
fost conservarea cărnii cu ajutorul sării ; acest procedeu era, 
de altfel, destul de comod mai ales pentru cei care locuiau în 
apropierea litoralului mediteranean atît de bogat în sare. Prin 
acest mijloc se conserva nu numai carnea de porc, cea mai 
importantă din alimentaţia romanilor, ci și carnea de vite 
mari, de capră, de oaie, de vînat; de asemenea, peştele de tot 
felul se conserva numai cu sare. în felul acesta, cărnurile sărate 
(salsamenta) au jucat un mare rol în alimentaţia romanilor. 
Uneori se combinau cele două procedee, obţinindu-se carne 
conservată sărată și afumată. Carnea conservată într-un fel sau 
altul se păstra atîrnată de cîrlige, numite carnaria; această 
denumire s-a extins cu timpul și la cămara în care se păstra 
carnea conservată și chiar la însăși rezerva de carne. 


în ceea ce privește peștele, chiar dacă procedeu! era identic 
în general, adică se conserva cu ajutorul sării, existau totuși 
unele mici deosebiri în aplicarea lui. Astfel, peștele, întreg 
dacă era mai mic, sau tăiat în bucăţi și fără oase, dacă era 
mai mare, era pus într-un vas mare plin de saramură, unde 
era lăsat să stea pînă se îmbiba bine ; după aceea se scotea din 
saramură și se punea în vase de pămînt, fie în vederea consu- 
mului, fie pentru transport în alte părți. Aceste conserve de 
pește mai purtau, pe lingă numele general de sa/samenta, ce 
se da oricărei conserve de carne sărată, și pe acela de muriatica 
salsa sau piscis salsus. De aceea și cei care vindeau conservele 
destinate comerțului se numeau sa/samentarii. 

Pentru a putea fi preparată și consumată, carnea oonser- 

tă cu ajutorul sării trebuia să fie desărată ; în acest scop 
se utilizau diferite procedee. Unul consta în fierberea cărnii 
mai întîi în lapte apoi în apă; altul în fierberea cărnii în 
apă în care se punea scoarță de tei și puţină lamură de făină, 
în ceea ce privește desărarea peștelui, acesta era ţinut mult 
timp în apa naturală de nu sau de izvor, pînă ce nu mai 
avea nici miros nici gust de sare ; uneori aceasta spălare se 
făcea cu apă de mare, ceea ce făcea ca peștele conservat să-și 
mai păstreze gustul sărat. 

Carnea, atit cea de vită cit și vinatul de tct feiui, se 
minca de obicei fiartă ; fierberea cărnii trebuie să fi fost 
generalizată la ţară și la sărăcimea orașelor, dat fiind că se 
obținea în acest fel atît supă, cit și carnea propriu-zisă. Chiar 
și atunci cînd era friptă, carnea se fierbea mai întîi, cu puţine 
excepții determinate de calitatea însăși a cărnii. Frigarea se 
folosea pentru un anumit vînat, ca mistreţ, cerb, precum și 

atunci cînd se pregăteau mesele legate de sacrificii, dar și 
atunci numai pentru anumite părți ale animalului sacrificat, 
în toate cazurile în care se întrebuința frigarea, carnea se 
îngea în cuptor, nu în aer liber. Grătarul era rareori folosit; 
întrebuințarea lui se reducea îndeosebi la prepararea cărnii de 
miel și de ied, precum și pentru frigerea ficatului sau a 
cîrnaților. Peștele, în schimb, se minca mai ales prăjit și nu- 
mai în al doilea rînd fiert, însă în ambele cazuri cu sosuri 
felurite și picante. 

De dată ceva mai tîrzie, cînd arta culinară a atins un 
anumit grad de rafinament, este pregătirea cărnii umplute, 
dar, ea se reducea numai la un mic număr de animale, ca pui, 
purcei și iepuri. Principalele elemente ale umpluturii constau 
din carne tocată, creier, ficat de pui, făină de gris şi diferite 

7 
substanțe aromate. După o știre dată de Macrobiu ’ „ se CU- 
noștea încă din prima jumătate a secolului al II-lea î.e.n, un 
„porc umplut troian" (porcus Troianus) ; era numit astfel, 
deoarece înăuntrul lui erau introduse alte animale tot așa cum 
calul troian a fost umplut de războinici... 


Prepararea alimentelor 


în paginile precedente am trecut în revistă, o dată cu ali- 
mentele de bază, și felul în care ele se pregăteau în general. 
Dacă în această privinţă exista o oarecare uniformitate, atit 
la ţară cit și la orașe, atît pentru săraci cit și pentru bogați, 
deosebirile apar însă atunci cînd e vorba de amănunte, de 
gust și de modă, ca expresie a exigenţelor clasei suprapuse de 
a se ridica și în acest domeniu la un nivel care să-i îndreptă- 
țească pretenţiile de stăpinitoare a lumii. 

Prin expansiunea Romei în bazinul oriental al Mării Me- 
diterane, influența greacă s-a resimţit și în domeniul alimen- 
taţiei, luată în general, precum și în acela al preparării ali- 
mentelor în special. Titus Livius arată că după terminarea 
războiului împotriva lui Antioh al III-lea, regele Siriei, în- 
cheiat prin pacea de la Apemeia din anul 188 î.e.n., ocupaţia 
de bucătar, care la început mai era și brutar și cofetar, începu 
să fie considerată o arta. în timpul expedițiilor sau magistra- 
turilor efectuate în Orient, generalii și guvernatorii romani 
s-au deprins să mănînce mai bine decit înaintașii lor ; o dată 

Macrobiu, Sarurnale, III, 13, 13. 

cu pictorii, sculptorii, pedagogii și medicii, au fost aduși la 
Roma și bucătari iscusiţi, care au revoluţionat sistemul de ali- 
mentaţie a clasei conducătoare. De la ei, precum și din scrie- 
rile greceşti de artă culinară, au învăţat apoi romanii să gd- 
tească, ba chiar să scrie în acest domeniu. Cel mai cunoscut 
autor de reţete pentru bucătărie dintre romani este un con- 
temporan al împăratului Tiberiu, Apicius ; lucrarea păstrată 
sub numele lui, De re coquinaria, datează însă din secolul 
al IV-lea e.n. Aproape toate rețetele culinare din această 
lucrare trădează influența greacă, atit în ceea ce privește 
terminologia cît și tehnica preparării alimentelor ; de altfel și 
terminologia de această natura pe care o întîlnim la poeții 
comici și satirici romani este în cea mai mare parte greacă. 

Evident, nu este locul să reproducem aici nenumăratele 
reţete culinare pe care le realizau bucătarii marilor bogătași 
de la Roma începînd cu secolul I î.e.n. Consideram totuși ne- 
cesar și totodată instructiv să arătăm, în lumina acestor re- 
tete, citeva trăsături caracteristice ale bucătăriei romane din 
această perioadă; din înşirarea acestora, precum şi din 
descrierea unora dintre felurile de mîncare mai tipice, vor 
ieşi la lumină și deosebirile de gust ale romanilor în compa- 
rație cu gusturile din zilele noastre. 


Am amintit mai sus în treacăt, cînd a fost vorba de pre- 
pararea cărnii, că în cele mai multe cazuri carnea se fierbea 
înainte de a fi pusă la fript. S-a explicat această practică 
prin necesitatea de a reda frăgezimea cărnii sărate sau uscate 
de multă vreme ; fierberea putea fi însă tot atît de necesară 
și pentru carnea de vinat sau de animale ce nu erau crescute 
pentru  măcelărie, deoarece era prea tare. Această fierbere 
prealabilă constituie, în orice caz, o trăsătură caracteristică a 
bucătăriei romane. 

Frecvența sosurilor constituie o altă trăsătură caracteris- 
tică a bucătăriei romane. Alimentele de orice fel, legume, 
carne, vinat, pește sau chiar fructe, oricum ar fi fost ele gä- 
tite, erau drese totdeauna cu sosuri variate și complicate, 
unele dintre ele fiind preparate dinainte în acest scop. în- 
deosebi pentru miîncărurile de carne exista o varietate infi- 
nită de sosuri, calde sau reci, mai multe pentru fiecare fel 
de carne în parte; unele din ele, cînd se serveau la masă, 
erau legate cu ou sau îngroșate cu făină de grîu sau chiar 
de orz. Aceste sosuri erau adeseori colorate cu șofran, cu vin 
sau cu sirop de smochine, pentru ca mâncărurile prezentate la 
masă să fie cît mai apetisante ; de asemenea, în apa în care 

se fierbeau legumele se punea silitră (nitrum) pentru a le da 
b culoare verde și mai pronunţată. 

întrebuinţarea excesivă a substanţelor aromate în aceste 
sosuri constituia o altă caracteristică a bucătăriei romane. 
Dacă unele din aceste condimente erau în parte necesare pen- 
tru a da un gust cărnurilor și legumelor fierte, care-și pier- 
deau prin aceasta gustul lor natural, întrebuinţarea lor ex- 
cesivă era o dovadă de excentricitate ; căci nu se poate numi 
altfel sistemul de a da unui aliment mai multe gusturi în 
același timp, după varietatea ingredientelor întrebuințate şi 
mai ales după cantitățile lor mari. Vom vedea mai jos care 
erau condimentele cele mai frecvent întrebuințate. 


O altă caracteristică, în aparență opusă celei de mai sus, 
consta în locul predominant pe care-l ocupau în miîncănirile 
gătite ingredientele dulci, îndeosebi mierea. Mierea se punea 
aproape în toate felurile de mîncăruri de carne și de legume, 
în felul acesta, adeseori în acelaşi fel de mîncare se distin- 
geau gusturi opuse : de miere, de oțet, de piper etc ; uneori 
chiar pe preparatele de cofetărie, unde era natural să pre- 
domine gustul dulce, se presăra piper. 

Tipică pentru bucătăria romană era un fel de plăcintă- 
prăjitură, numită după tigaia în care se prepara, patina sau 
patella. Asemenea mincare se făcea din legume, din pește, din 
brînză și chiar din fructe ; aproape în toate, cu excepția ce- 
lor din pește și din gutui, se foloseau și ouă. Mincarea numită 
minutal era un fel de budincă de peşte, de carne, de mărun- 
taie de iepure tocate ; în aceste tocaturi nu intrau nici un fel 
de legume, ci numai fructe, mai ales piersici. Tot așa, mai 
exista un fel de pateu (isicia) din carne tocată de peşte sau 
de raci, din ficat de porc, din carne de tot felul, format cu 
mîna ca niște găluşte și uneori cusute într-o bucată de pieiiță 
sau bășică de miel, în care se păstra ca o conservă 

Pentru a ne da seama cît de adînc a pătruns în rîndurile 
clasei conducătoare romane, încă din secolul I î.e.n., acest 
gust pentru mîncăruri excentrice şi pentru mese copioase, re- 
producem după Macrobiu „meniul" unui banchet dat în 
cinstea preoților-pontifi și a vestalelor cu ocazia consacrării 
unui preot al zeului Marte între anii 80 și 70 TE : „Ape- 
ritive : arici, stridii crude — la discreţie; specialităţi de mo- 
luște : peloride şi spondili, sturzi, găină grasă cu sparanghel, 
platouri de stridii şi de peloride prăjite, ghindă neagră de 
mare, ghindă albă de mare ; apoi spondili, glicomaride... co- 
coșari, mușchi de capră și de mistreţ, păsări în pesmet, murex 

și purpură. Mîncăruri : uger de scroafă, cap de mistreţ, patina 
de peşte, patina de uger de scroafă, rațe, lişite fierte, iepuri, 
păsări fripte, turtă de făină, piine de Picenum" . Faţă de un 
astfel de meniu, era pe deplin îndreptăţită exclamaţia plină 
de indignare a lui Macrobiu : „Cine mai poate fi acuzat de 
desfriu, dacă pontifii se îmbuibau la masă cu atîtea feluri ? !". 
Acest meniu reprezenta puţin lucru în comparaţie cu ceea ce 
avea să facă doar cîțiva ani mai tîrziu un Lucullus, iar la 
începutul epocii imperiale Caligula, precum și indivizi de teapa 
lui Trimalchion, atît de plastic zugrăvit de Petroniu. 

Dar toate acestea nu erau reprezentative pentru masa ro- 
manilor celor mulţi; ele nu erau decit excrescențe și dena- 
turări contrare spiritului roman, care s-a caracterizat întot- 
deauna prin frugalitate ; în realitate nu reprezentau decit o 
infimă minoritate. Chiar și în perioada de lux și excese, pe 
care istoricul Tacit a delimitat-o în timp între anii 31 î.e.n. 
și 69 e.n., dar care în realitate a început mai devreme și a 
durat ceva mai mult, s-au găsit și printre romanii din clasa 
conducătoare unii, mai ales scriitori și poeţi, ca Lucrețiu, 
Tibul și Ovidiu, care evocau mereu simplitatea și frugalitatea 
romanilor de odinioară. Filozofii stoici din secolul I e.n., în 
frunte cu Seneca, au întreprins o adevărată campanie împo- 
triva meselor  copioase,  considerîndu-le adevărate plăceri 
otrăvite, care distrugeau corpul omenesc ; pentru ei bucătarii 
rafinaţi nu erau altceva decit boli curate. Dar Seneca nu se 
mulțumește numai să combată luxul meselor, ci încearcă să 
retrăiască viaţa de la ţară cu traiul ei frugal ; de aceea, în 
călătorie el însuși se hrănea cu piine și smochine, iar în lipsa 
acesteia numai cu smochine. 

Spiritul tradiţional de frugalitate şi sobrietate al vechi- 
lor romani s-a manifestat încă de la început și prin anumite 
măsuri luate în vederea îngrădirii luxului și la mesele celor 
bogaţi. Astfel, numai în secolul al II-lea î.e.n., între 180 și 115, 
sînt cunoscute patru asemenea legi (leges sumpruaiiae), care 
limitau consumul cărnii sau interziceau consumul unor păsări 
exotice (fazan, bibilică, păun) și al vinurilor străine, stabilind 
în același timp și sumele pînă la care se puteau ridica cheltu- 
ielile cu organizarea ospeţelor ; dar toate aceste prevederi 
cădeau în scurtă vreme în desuetudine, așa încît era nevoie 
de revenire asupra lor. Legile din ultimul secol al republicii 
n-au atins decît obiectivul modest de a limita luxul la anu- 


>» Macrobiu, Saturnale, IJI, 13, 12. 

mite mese oficiale, fără însă ca măsura să se generalizeze nici 
in sccst domeniu, și exemplul dat mai sus din Macrobiu este 
prea elocvent pentru a mai insista. 


mile 


în capitolul consacrat agriculturii ne-am ocupat mai pe 
larg cu cultura măslinului, iar într-unui din paragrafele pre- 
zentului capitol am văzut rolul lui în alimentaţie ca fruct. 
în prepararea alimentelor untdelemnul constituia grăsimea cea 
mai importantă. 

Dintre diferitele calități de untdelemn, pe care le-am tre- 
cut în revistă la început, numai unele erau utilizate la pre- 
pararea miîncărurilor și, în general, în alimentaţie. în prepa- 
rarea propriu-zisă a alimentelor unde predomina fierberea și 
nu frigerea, untdelemnul era întrebuințat în mai mică mà- 
sură. El se folosea, în schimb, pentru asortarea mîncărurilor 
înainte de a fi servite la masă ; de asemenea, unele dintre e!e, 
îndeosebi varza, se consumau crude stropite numai cu unt- 
delemn, ca salatele din zilele noastre. 

Pentru consumul legumelor crude se servea untdelemn de 
cea mai bună calitate și proaspăt ; servirea unui untdelemn 
ordinar și rînced la o masă cu invitați constituia cea niai 
gravă insultă ce li se putea aduce. Suetoniu povestește că lui 
Cezar i s-a întîmplat ceva asemănător ; fund invitat la masă 
împreună cu mai mulți prieteni, gazda a servit, pentru asor- 
tarea legumelor, untdelemn rînced. în timp ce ceilalți co- 
meseni clădeau semne de nemulțumire, Cezar, pentru a face 
să treacă oarecum neobservată neglijența sau lipsa de politeţe 
a gazdei, i-a cerut să-i mai servească încă o dată untdelemn ! 

Nu este mai puţin adevărat că untdelemnul era foarte greu 
de păstrat proaspăt timp mai îndelungat; înseși condițiile în 
care se făcea stoarcerea măslinelor, în locuri închise și încăl- 
zite, contribuiau la rîncezirea lui timpurie, dindu-i totodată și 
un gust de afumat. Parfumul natural al untdelemnului se mai 
pierdea și din cauză că, pentru a i se menţine fluiditatea, se 
punea în el o anumită cantitate de sare, care-i schimba cu 
totul și gustul, făcindu-l să devină în cele din urmă acru ; acest 
lucru îl face pe Pliniu cel Bătrin să susțină că romanii ar ii 
avut o preferință pentru untdelemnul acru. 


* Suetoniu, Caesar, cap. LIII. 

La gătit, untdelemnul se folosea la frigerea cărnurilor de 
tot felul și a peștelui, dar mai frecvent la prepararea sosu- 
rilor, care, așa cum am amintit mai sus, constituiau o trăsă- 
tură caracteristică a artei culinare romane. Untdelemnul se 
mai întrebuința în vechea bucătărie la prepararea plăcintelor, 
după cum ne stă mărturie Cato cel Bătrîn” , iar în cea nouă, 
mai rafinată, la facerea prăjiturilor. Tot Cato arată rolul 
subsidiar al untdelemnului : cu el se ungeau cratițele de lut, 
pentru ca aluatul plăcintelor să nu se prindă de pereți. 

Dat fiind că măslinul nu creștea decît în regiunile meri- 
dionale și centrale ale Italiei și că untdelemnul era greu de 
păstrat în stare proaspătă mai mult timp, iar transportul la 
mari distanțe îi sporea preţul de cost, țăranii din părțile de 
nord ale peninsulei, lipsite de măslini, nu-l puteau cumpăra 
pentru gătit, ci în locul lui recurgeau la grăsimi animale. Cea 
mai frecvent întrebuințată dintre grăsimile animale era untura 
de porc (adeps suillus) ; ea se folosea în bucătărie la prepa- 
ra/ea alimentelor fie proaspătă, fie conservată cu sare. Despre 
rolul pe care-l avea untura de porc la bucătărie avem puţine 
știri, deoarece, în afară de Cato cel Bătrîn, cei mai mulți au- 
tori se referă la bucătăria celor de la Roma, unde cei bogaţi 
aveau toate posibilitățile să-și procure untdelemn de cea mai 
bună calitate, iar populaţia săracă era de obicei aprovizio- 
nată prin serviciile de aprovizionare oficiale. 

Se poate presupune că untura de porc și-a menţinut locul 
și acolo unde exista untdelemn din abundență, adică în re- 
giunile în care se cultiva măslinul. în acest sens pledează în- 
seși rețetele lui Apicius, care, scriind pentru bucătăria rafi- 
nată a celor bogați și dînd precădere untdelemnului, vorbește 
totuși de untură la prepararea unor specialități de cârnaţi. 
însuși Cato cel Bătrîn amintește, poate ca o rămășiță a unei 
practici țărănești, că plăcintele se făceau cu untură de porc '*, 
La ţară însă untura de porc s-a folosit tot timpul, cu atît mai 
mult, cu cît țăranii creșteau porci ca rezervă alimentară de 
carne, pe care o afumau pentru tot anul. Căci era o veche 
datină printre romani de.a nu-și procura pe cît posibil nici un 
fel de .carne de la măcelărie : ei considerau fie slab gospodar, 
fie risipitor pe acela care punea la fum carne ce nu era pro- 
dusă în cadrul gospodăriei lui. 


"Cavostop ci, 76, 2. 
“ Ibidem, 79 ; 121. 

Condimentele si mirodeniile 


Am văzut mai sus rolul important pe care condimentele 
și mirodeniile îl jucau la prepararea alimentelor. Ne vom 
ocupa de cele mai cunoscute și mai des întrebuințate în bu- 
cătăria romanilor. 

Sarea ocupă primul loc printre condimente. Romanii o 
obțineau din cele mai vechi timpuri prin evaporarea apei de 
mare în apropierea vărsării Tibrului, la Ostia ; vechimea ex- 
ploatării ei este confirmată de tradiția legendară, care atri- 
buie lui Ancus Martius, al patrulea rege al Romei, amena- 
jarea unor saline (Romanae salinae) '*. De la Ostia sarea era 
transportată pe Tibru la Roma, apoi pe un drum de uscat 
care ducea pînă departe în Apenini și se -numea „drumul 
sării” (Via Salariu). 

Sarea obținută prin simpla evaporare a apei de mare, 
amestecată încă cu multe impurități, care-i dădeau o culoare 
surie, se numea „sare populară” sau „sare neagră" (sal popii- 
laris, sal niger) ; prin curățirea ei de impurități, lucru pe care 
fiecare gospodar îl făcea pe cont propriu acasă, se obținea 
sarea albă (sa/ candidus) sau, cum o numește poetul Horaţiu, 
sare curată (sal turus). 

înainte de a fi întrebuințată ca condiment în bucătărie, 
sarea servea, după mărturia lui Varro transmisă de Pliniu cei 
Bătrân ”, şi ca aliment, în sensul că din ea se prepara un fel 
de mincare ce se consuma cu piine. Dar este mai firesc să 
ad,mitem că nu era vorba de un fel oarecare de mîncare gà- 
tită, ci pur şi simplu de piine presărată cu sare. Despre 
această mîncare frugală vorbește și poetul Horaţiu, ceea ce 
înseamnă că ea exista și la începutul „epocii imperiale, cii 
toată siguranța în rîndurile celor săraci”. In bucătărie sarea 
se folosea la prepararea saramurii, a conservelor de carne, de 
mäsline, la prepararea unor sorturi de vinuri, precum și pen- 
tru păstrarea fluidității untdelemnului, așa cum s-a amintit 
Si mai sus. 

în regiunile mai îndepărtate de mare, precum și în împre- 
jurări cînd sarea nu putea fi transportată sau era prea scumpă, 
locuitorii, mai ales cei din regiuni mai îndepărtate, cum era 
de exemplu Umbria, foloseau în locul ei cenușă de trestie și 


* Titus Livius, op. cit, |, 33, 9. 
“ Pliniu, op. cit, XXXI, 89. 
Horațiu, Satire, II, 2, v. 17. 

înainte pe scară largă boabele de mirt; întrebuințarea lui s-a 
răspîndit însă repede, așa încît la începutul epocii imperiale 
era curentă în bucătăria celor bogaţi. Piperul se utiliza de 
obicei măcinat la cele mai multe preparate culinare, îndeosebi 
la vinat; întrebuinţarea lui în boabe era mai rară. La sfîrşitul 
secolului I e.n. cantităţile de piper importate erau atît de 
mari la Roma, încît a fost necesară crearea unor „silozuri 
de piper (horrea piperataria); este adevărat însă că, sub acest 
nume al unei cantităţi predominante, mai erau cuprinse şi alte 
plante aromate. 


Printre celelalte mirodenii importate de către romani din 
țările Orientului și folosite la prepararea mincărurilor, amin- 
tim pe cele de uz curent: scorțișoara (zingiber), rădăcinile 
unei plante din India, care se importau uscate sau în vase 
pline cu saramură ; avea numeroase întrebuințări în bucătărie ; 
nardul de India (spica Indica), din care se întrebuinţau atît 
frunzele cit și spicele pentru prepararea sosurilor la mâîncă- 
rurile de carne etc. în general vorbind, în epoca imperială 
mirodeniile aduse sub orice formă din ţările Orientului au 
sporit considerabil, atît în ceea ce priveşte varietățile cît și 
cantităţile ; monedele imperiale descoperite în partea meri- 
dională a Indiei sînt puse în legătură tocmai cu acest import 
masiv de plante aromate ; este adevărat că multe din acestea 
serveau nu numai în alimentaţie, ci și la prepararea medica- 
mentelor și a parfumurilor, dar cele mai multe erau desti- 
nate pentru satisfacerea exigențelor gastronomice. De aceea, 
încă din primul secol al imperiului au început să se ridice 
glasuri de indignare împotriva acelora cărora foamea nu mai 
ajungea să le deschidă pofta de mîncare '”; reiese limpede că 
era vorba de cei bogați, pentru care toate aceste aromate, 
uneori excesiv de costisitoare, erau accesibile, în timp ce oa- 
menii de rînd se mulțumeau cu „ierburile' moștenite de la 
înaintașii lor. 


Băuturile cele mai obişnuite 


Cea mai obișnuită băutură pentru romani, ca și pentru noi 
de altfel, era apa naturală. în primele epoci cei mai mulți nu 
consumau alte băuturi decit apa ; aceasta a rămas apoi, în- 
tr-o epocă ulterioară, cînd intra treptat în consum vinul, dar 


? Plinio, op. cit., XII, 29. 

era încă scump, O băutură caracteristică a celor săraci. în 
epoca luxului și dezmăţului de tot felul în alimentaţie, s-a 
ajuns ca și apa să fie supusă la cele mai fantastice transfor- 
mări ; astfel, despre Nero se spune de pildă că, înainte de a 
O bea, O fierbea apoi o astimpăra în zăpadă ; de asemenea, 
în vestita stațiune climaterică Tibur, unde se retrăgeau de 
arșița de la Roma puternicii vremii, se bea apa rezultată din 
zăpada topită. Romanii cunoșteau proprietăţile terapeutice 
ale multor ape minerale, dar acestea nu se aflau, ca astăzi, la 
îndemina tuturor în comerţ, ci se consumau numai la faţa 
locului, ceea ce înseamnă că numai de către aceia care aveau 
mijloacele materiale de a petrece timp mai îndelungat la iz- 
voarele lor. 

Vinul ocupa un loc important în alimentaţia romanilor. 
De aceea, după ce în capitolul I ne-am ocupat mai pe larg 
cu vita-de-vie și prelucrarea vinului, de data aceasta vom 
stărui asupra lui ca băutură. în felul acesta și calitățile de vin 
amintite cu acel prilej ne vor servi acum pentru a stabili 
repartiția consumului lui în funcţie de posibilitățile de achi- 
ziționare din partea consumatorilor sau de distribuirea lui de 
către proprietar celor care îndeplineau lucrările agricole pen- 
tru producerea lui. Acest lucru se referă, bineînţeles, la pe- 
rioada cînd viţa-de-vie nu mai era cultivată pentru satisfa- 
cerea nevoilor de consum propriu al membrilor gospodăriei, 
ci se producea în mari cantități, pentru desfacerea pe piaţă 
în vederea obţinerii de profituri de pe urma exploatării mun- 
cii străine, fie ea a oamenilor liberi, fie, și mai ales, a 
sclavilor. 

Dacă vinurile de calitate superioară obținute prin proce- 
deele arătate în capitolul întîi erau destinate consumului unui 
număr mai restrins, adică celor care puteau face față preţului 
ridicat, în schimb proprietarii cunoșteau nenumărate procedee 
pentru producerea unui vin de proastă calitate, destinat a 
fi consumat de către cei săraci sau chiar de sclavi. Astfel, 
după o primă stoarcere, tescovina din teasc era fărimiţată și 
pusă într-o anumită cantitate de apă, apoi pusă din nou în 
teasc și stoarsă ; vinul obținut era de calitate inferioară, fiind 
dat de Cato slavilor care lucrau pe proprietatea sa *. Tot 
Cato mai arată cum dintr-un amestec de must, oţet, apă dulce 
și apă de mare, în care copleșitoare era apa naturală, obți- 


So op ci, 25; 57. 

nea un vin pe carc-l da sclavilor în anotimpul de iarnă, cînd 
aceştia lucrau mai puțin. 

Dar chiar ȘI pentru vinurile de calitate superioară tehnica 
vinificației era destul de primitivă, pînă la adoptarea meto- 
delor practicate de către greci. Despre unele din formele de 
vinificație și conservare a vinului am vorbit în subcapitolul 
consacrat culturii viţei-de-vie ; aici vom stărui doar asupra 
proporțiilor în care se consuma vinul. Este adevărat că, re- 
ferindu-se la consumatorii de vin care nu erau și producători, 
consumul era în bună parte în funcţie de prețul cu care se 
vindea pe piaţă, cu alte cuvinte, depindea de posibilitățile 
de cumpărare ale consumatorilor. în general vorbind, după 
datele lăsate de autori, fără a intra în amănuntele cifrelor 
și monedelor, pentru care este greu de stabilit echivalente care 
să ne poată da o idee precisă despre prețul lor, se pare că 
vinurile nu au fost niciodată prea scumpe în Italia, cel puțin 
această constatare generală se poate aplica la vinurile obiș- 
nuite. Dar, în același timp, din comparaţia preţurilor lor cu 
acelea ale unor produse de larg consum, ca untdelemnul sau 
carnea, se poate spune că nu erau nici prea scăzute pentru ca 
vinul să fie o băutură obișnuită și ușor accesibilă pentru pă- 
turile sărace ale societății romane. 

în legătură cu consumul de vin de către păturile de jos, 
este interesant de semnalat faptul că și sclavii primeau anu- 
mite rații de vin, chiar dacă acesta era de cea mai proastă 
calitate. Din tratatul agricol al lui Cato cel Bătrin rezultă 
că, cu excepţia anotimpului de iarnă, cînd lucrau mai puțin 
și cînd primeau vinul din a doua stoarcere sau cel amestecat 
cu mari cantități de apă amintit mai sus, în anotimpurile de 
lucru ei primeau anumite cantități de vin, care erau fixate 
după cantitatea de muncă prestată ; din cifrele și cantităţile 
date de Cato rezultă, chiar dacă facem abstracţie de reparti- 
ţia pe luni, după cum în unele aveau să presteze munci mai 
grele sau mai ușoare, că în timpul celor nouă luni de lucru 
un sclav consuma în total aproximativ 179 1 de vin ; ne putem 
însă închipui de ce calitate putea fi acesta, de vreme ce Cato 
însuși îl numea „vin pentru sclavi” (vinum familiae), denu- 
mire pe care o întîlnim și mai tîrziu în epoca imperială la 
Ulpian, unul din marii juriști romani. Dar, indiferent de 
cantitățile de vin și de calitatea acestuia, romanii îl distri- 
buiau sclavilor, deoarece erau convinși ca prin aceasta men- 
țineau și chiar sporeau capacitatea lor de muncă. 

Dacă ne raportăm la virstă și la sexe, după unele știri ro- 
manii ar fi avut voie să bea vin numai după împlinirea vir- 
stei de 30 de ani, cu excepţia femeilor, cărora le era interzis 
cu desăvirşire. Evident, această știre reflectă numai în parte 
realitatea dintr-o anumită epocă. Probabil ca va fi fost o 
vreme cînd producţia de vin pe piaţă era încă restrînsă, ceea 
ce a impus interdicția consumului de vin din partea tinerilor ; 
tot aşa, situația poate fi considerată și invers, în sensul că 
existența unui număr redus de consumatori făcea ca pro- 
ducția de vin să fie restrînsă, din cauza dificultăţilor desfa- 
cerii lui pe piaţă. Dar toate aceste considerente nu au decît 
valoarea unor ipoteze greu de verificat în practică. 

în ceea ce privește interdicția consumării vinului de către 
femei, există mai multe mărturii, atît în scrierile autorilor 
greci cit și romani. Astfel, după Polibiu, capul familiei su- 
praveghea de aproape pe soţia sa și pe celelalte femei din 
familie și, în virtutea unui drept tradițional de a le săruta 
pe gură d ius osculi), verifica, în caz de bănuială, dacă ele au 
băut vin sau nu; de asemenea, din aceleași motive nu se în- 
credința niciodată femeii îngrijirea și administrarea încăperilor 
unde se păstra vinul. Autori romani mai tîrzii, din epoca im- 
perială, ca Pliniu cel Bătrîn, Valerius Maximus și Aulus Gel- 
lius, dau numeroase exemple de sancţiuni aplicate unor femei 
pentru nerespectarea restricțiilor privitoare la consumul vinu- 
lui ; ei vorbesc de femei ucise de pe urma loviturilor cu basto- 
nul de către propriii lor soți pentru vina de a fi băut vin din 
butoi, altele construise să moară de foame sau chiar con- 
damnate în procese organizate ; ultimul exemplu de acest 
fel este dat din anul 194 î.e.n. Se parc deci că ar fi vorba 
de anumite rămășițe ale unor vechi credințe ale romanilor, 
după care vinul ar pricinui sterilitatea femeilor sau avortul. 


Există însă și alte știri după care femeilor le era îngăduit 
să bea anumite varietăți de vinuri nefermentate, încă înainte 
de secolul al II-lea î.e.n., precum și vinuri îndulcite cu miere 
sau must fiert etc. ; de aici s-a dedus că vinurile naturale și 
fermentate puteau fi băute la început numai de către bărbaţii 
adulți. Dar, dacă această situație s-a menţinut în primele 
secole ale republicii, ea s-a schimbat în curînd, iar textele li- 
terare ne dau știri despre abateri încă din secolul al II-lea 
î.e.n. Astfel, într-o comedie a lui Terenţiu este prezentată 
o femeie care era cunoscută pentru „darul beției", cum spune 
poporul nostru despre beţivani. 

în afară de vinurile naturale fermentate mai existau și 
alte varietăți de băuturi nefermentate, preparate din struguri, 
la obţinerea cărora se întrebuințau felurite procedee. Astfel, 
pentru păstrarea vinului dulce (Vinurn dulce), se lua mustul 
produs înainte de stoarcerea strugurilor, se punea în vase 
închise care se ţineau apoi timp de 30 de zile în apa rece a 
unei fîntîni; în felul acesta el nu fermenta pînă la începutul 
verii. Vin dulce se obținea și prin stoarcerea boabelor de 
struguri lăsate să se stafidească pe vite sau uscate la soare 
după ce fuseseră culese (uva passa) ; de aceea vinul se nu- 
mea passum. Un vin de același fel, dar de calitate inferioară 
(passum secundarium), se obținea prin turnarea unei canti- 
tăți de apă peste tescovina stoarsă, egală cu mustul obținut 
din prima stoarcere, lăsîndu-se citva timp așa. O calitate și 
mai bună se obținea dacă peste tescovină se turna must fiert 
și, după ce se lăsa citva timp să macereze, se storcea din nou; 
vinul se chema murina sau muriola. 


Un alt procedeu de preparare a vinului dulce consta în 
fierberea mustului. Prin acest procedeu se urmăreau două 
obiective : în primul rînd cu ajutorul lui se îmbunătățea ca- 
litatea mustului dintr-o producție mai mare, însă despre care 
se știa că, în urma vinificării, va da un vin de calitate infe- 
rioară ; în al doilea rînd, mustul fiert servea la îndulcirea 
unor vinuri prea acide, procedeu recomandat încă de Cato 
cel Bătrîn. Existau mai multe varietăți de must fiert : cînd 
cantitatea iniţială de must se reducea prin fierbere cu două 
treimi (sapa), cînd se reducea la jumătate (defrutum) sau cu 
o treime (carovenum). Datorită concentrării de materii zaha- 
roase pe care le conţinea, acest must fiert se folosea uneori 
în loc de miere. 


Vin dulce se mai obținea și din amestecul unui vin obiş- 
nuit natural cu o anumită cantitate de miere ; proporţia era 
de obicei, în unităţile noastre de măsuri și greutăți, de apro- 
ximativ 3,270 kg de miere la 13 1 de vin. Pentru acest vin, 
numit muhum, se foloseau cele mai bune vinuri, precum și 
mierea de cea mai bună calitate. Acest vin se servea la ospeţe, 
mai ales la gustare (gustatio), care de la un timp a început a 
se numi promulsis. Pliniu cel Bătrîn arată că acesta era și un 
preţios aliment pentru bătrîni, care se hrăneau înmuind în 
el bucăți de piine ; pentru a confirma calitățile lui hrănitoare, 
el dă exemplul unui centenar care atribuia tocmai acestui 
aliment longevitatea sa robustă"! 


' Pliniu, op. cit, XXII, 113—114. 

Romanii cunoșteau numeroase băuturi rezultate din ma- 
cerarea în must a unor alte substanțe, de obicei vegetale ; în 
felul acesta se obțineau așa-zisele „vinuri artificiale” (vina 
ficticia). Este adevărat că cele mai multe din ele se întrebuin- 
tau și ca medicamente, dar de obicei în alimentaţie serveau 
ca aperitiv (propoma). Astfel, prin macerarea petalelor de 
trandafir în vin timp de trei săptămîni, reînnoindu-setot la 
șapte zile, se obținea un vin de trandafir (rosatum) ; același 
procedeu se întrebuința pentru prepararea vinului de viorele 
(violatium), de absint (abstinthiatum) etc. De asemenea, se 
bucurau de mare trecere, iar în comerţ se vindeau cu preţuri 
mai ridicate, vinurile condimentate cu piper (vina condita sau 
vina piperata) ; ele erau căutate și pe piaţa externă, ajungind 
pînă în Orient sub numele de „vinuri piperate din Italia". 
Dar în aceste vinuri nu intra numai piperul, ci și cantităţi, 
în anumite proporţii precis stabilite, de miere, precum și alte 
condimente și substanțe aromate. Această băutură devenise 
atît de obișnuită în epoca imperială, încît cei care întreprin- 
deau călătorii mai lungi, de teamă că nu o vor găsi la hanu- 
rile unde aveau să poposească, își duceau de acasă o cantitate 
de piper amestecat cu miere (conditum viatonum), pe care 
apoi îl turnau în vinul cumpărat la mesele de popas. 


în afară de acestea, romanii, a căror înclinare pentru 
gusturi cît mai variate și chiar opuse în diferitele mîncăruri 
le-am văzut, căutau să dea și vinurilor arome cît mai excen- 
trice, prin infuzarea lor cu diferite substanțe vegetale, frunze 
de plante, fructe sau chiar rășini de arbori. Mai mult încă : 
ei nu ezitau să pună în vinuri, fie la așezarea lor în vase, 
fie înainte de a le consuma, diferite parfumuri. Această 
practică era destul de veche ; Plaut vorbește de vin îndulcit 
cu miere parfumat cu trestie mirositoare”, iar Pliniu cel 
Bătrîn relatează că în anul 133 î.e.n. consulul Cornelius Ce- 
thegus a distribuit poporului un vin aromat cu rută (mustum 
rutatum) “. Dacă aceste ingrediente aveau la început scopul 
de a da vinului o tărie pe care n-o avea sau un gust mai 
plăcut sau senzaţia de vechi, cu timpul a devenit o dovadă 
de rafinament și chiar de excentricitate. 

Pe lingă vinurile din struguri, naturale sau preparate 
după procedeele amintite mai sus, romanii cunoșteau și vi- 
nuri preparate din sucul anumitor fructe, care fermenta ; 
pentru aceasta era necesar ca fructele să conțină cantități 


wapin mnit, Persa, V.. 77—78. 
En Op. cit., XIX, -156. 

suficiente de zahăr. Vinurile de fructe se preparau mai ales 
în regiunile unde nu existau condiţii prielnice pentru cultura 
viţei-de-vie, precum și atunci cînd viticultorul prefera să-și 
vindă întreaga cantitate de vin, rezervindu-şi pentru con- 
sumul propriu cel preparat din fructe ; dar, în general, cele 
mai multe vinuri de acest fel constituiau o băutură frecventă 
în mediul rural. Printre ele mai cunoscute sînt cele de pere 
(piracium), de gutui (cydoneum)., de rodii, de coarne, de 
scorușe etc. 


în sfîrșit, poate fi considerată în categoria băuturilor de- 
rivate din vin, dat fiind că oţetul, așa cum am văzut mai sus, 
se făcea exclusiv din vin, și o băutură acidulată și răcoritoare 
(posca), preparată din oţet și apă în proporţii care îi dădeau 
acest caracter. Se pare că era o băutură răspîndită în rîndu- 
rile păturilor de jos ale societății ; ea era cunoscută din 
timpul activităţii literare a lui Plaut, care o caracterizează 
ca o băutură de care nimeni, consumind-o, nu riscă să se 
îmbete'. Plutarh spune despre Cato cel Bătrîn că în timpul 
expedițiilor militare nu bea decît apă, iar cînd îl copleșea 
setea cerea oţet pentru a prepara această băutură “De alt- 
fel, se pare că, în general, nu numai comandanții, ci și soldaţii 
aveau de obicei o raţie de oţet la ei în același scop, ba uneori 
oţetul intra printre proviziile armatei întregi. 


în afară de băuturile derivate din vin sau sucuri de 
fructe, romanii cunoșteau și consumau o băutură pe bază de 
miere : miedul (aqua mulsă sau mulsă). Se prepara din miere 
şi apă, în proporţie de o parte miere și două apă ; dar nu 
era vorba de apa proaspătă, ci de apă de ploaie stătută de 
mai mult timp sau scăzută prin fierbere. Băutura obținută se 
putea consuma proaspătă, cînd era dulce (aqua mulsă recens), 
sau după ce era lăsată să fermenteze și să se învechească (aqua 
mulsă inveterata) ; ea avea astfel și o anumită cantitate de 
alcool, cu alte cuvinte, cum spune Pliniu cel Bătrîn, „căpăta 
gust de vin". 


* Plaut, Miles gloriosus, v. 836. 
™ Plutarh, Cato Maior, cap. I, 13. 
i Pal miU op cit XIVA 3 XXII, 02. 

FAMILIA 


Familia (familia) a fost secole de-a rîndul temelia socie- 
tății romane. Ea a apărut ca o subdiviziune a ginţii (gens), 
după ce aceasta a trecut printr-un îndelungat proces de 
destrămare, ca urmare a apariţiei și a dezvoltării proprie- 
tății private. Fiind, așadar, un rezultat al dezvoltării istorice, 
este ușor de înțeles că nici ea n-a rămas neschimbată în 
cursul timpului, ci a trecut printr-o evoluţie ale cărei etape 
principale le vom trece mai jos în revistă, 


Puterile capului familiei 


La începuturile ei, și mult timp după aceea, familia era 
dominată de atotputernicia capului familiei (pater familias) 
atît asupra soţiei și copiilor, cît și asupra sclavilor pe care-i 
avea în stăpinire ; această putere el și-o exercita nu numai 
asupra persoanelor, ci și asupra bunurilor lor, chiar și asu- 
pra zestrei soției. De altfel, în concepția romană soția era 
considerată o fucă a capului familiei (filiae loco), deoarece, 
luînd-o în căsătorie, lui îi revenea puterea nelimitată pe care 
o avusese mai înainte propriul ei părinte. 

La început autoritatea aceasta nelimitată de pater fami- 
lias asupra tuturor persoanelor din familie, asupra tuturor 
bunurilor acestora, precum și asupra tuturor elementelor care 
constituiau casa era indicată cu numele de manus. în scurtă 
vreme însă au apărut termeni speciali pentru a designa dife- 
ritele drepturi ale stăpinului ; urmarea a fost că manus a 
rămas numai pentru a indica autoritatea soțului asupra soției 
sale. Această putere îi revenea soţului prin actul însuși al 
căsătoriei; căci la început căsătoria și manus se pare că erau 
unul și același lucru, deci ea era consecința imediată a uniunii 
matrimoniale. în virtutea acestei puteri, soțul avea dreptul 
de a-și repudia soția, precum și dreptul de viaţă și de moarte 
(IUS vitae necisque) asupra ei. 


267 


în cursul timpului a dispărut legătura atit de strinsă ce 
exista la început între căsătorie ȘI manus, în sensul că cea 
dintii nu atrăgea după sine în chip obligatoriu pe cea de-a 
doua. Nu se știe precis cînd a apărut această căsătorie care 
nu mai implica și puterea absolută a soțului {sine mânu), dar 
în secolul al II-lea î.e.n. există unele indicii potrivit cărora 
soțul își pierduse unele din drepturile sale, mai bine zis 
femeia- soţie avea unele drepturi. Astfel, dintr-un discurs al lui 
Cato cel Bătrân asupra legii Vicontia din anul 169 reiese că 
femeia avea bunuri proprii de care dispunea după bunul ei 
plac '. De asemenea, dintr-o piesă a lui Ennius reiese că fe- 
meia măritată continua să rămînă sub autoritatea tatălui, 
care putea desface căsătoria ei -. în ceea ce privește dreptul 
de viață și de moarte, și acesta a fost îngrădit încă de tim- 
puriu între anumite limite ; pater familias nu mai putea lua 
singur o hotärîre de acest "fl, ci trebuia să se consulte cu 
membrii familiei soției. Tacit ne dă un exemplu de pe timpul 
lui Nero, cînd soția unui personaj important, fiind acuzată 
de practica unor „superstiții străine”, urma sa fie judecată de 
soțul ei ; dar acesta, conformîndu- -se tradiției, a instruit pro- 
cesul în prezența rudelor ei. în sfîrșit, pe timpul lui August 
s-a luat bărbatului dreptul de a-și ucide soția pe care o avea 
in marin ; ea era restituită, în anumite cazuri, tatălui ei. în 
epoca imperială puterile ce derivau din manus au dispărut 
treptat. 


în ceea ce privește puterea lui asupra copiilor, legea dădea 
dreptul lui pater familias să-și recunoască copilul căruia i-a 
dat naștere soția sa sau să-l lepede, expunîndu-l în anumite 
locuri, ceea ce însemna, în ultimă analiză, să-l condamne la 
moarte sau, în cel mai bun caz, la sclavie, dacă cineva îl lua 
de acolo și îl creștea pe seama lui. Actul recunoașterii consta 
din ridicarea nou-născutului în braţe de către tată. O dată 
recunoscut și devenit filius familias, “copilul intra sub puterea 
absolută a tatălui (patria potestas) ; acesta avea asupra lui 
aceleași drepturi pe care le avea asupra sclavilor ; în anumite 
privințe el era considerat la fel cu sclavii, ca o simplă pro- 
prietate pe care o putea folosi după bunul lui plac. Astfel, 
el putea să-și înstrăineze copiii prin vinzare întocmai ca pe 
sclavi ; singura deosebire era că aceștia nu puteau fi vinduţi 
decit dincolo de Tibru, adică în afara hotarelor Romei, în 


' Cicero, Verrine, II, 1, 41, 10%. 
N“ Idem, Rhetorica ad Herenniitm, II, 24, 38. 
«Tacit, Anale, XIII, 32. 

Etruria, în străinătate. Pe lingă aceasta, ca unul care avea 
dreptul' de jurisdicție domestică, pater familias putea aplica 
flor săi toate pedepsele corporale, ba chiar și să-i omoare, 

în virtutea acelui ius vitae necisque pe care-l exercita la în- 
Ain şi asupra soției. Este adevärat că, în acest din urmă 
Caz, el era obligat sa ceară şi părerea unui consiliu format 
din ceilalți membri ai familiei sale, adică rudele, însă nu era 
obligat să țină seama de părerea lor. 

In afară de aceste puteri imediate ale tatălui asupra fiu- 
lui, autoritatea paternă avea și alte aspecte, care se răsfrîn- 
geau asupra unei perioade mai îndelungate. Astfel, copiii nu 
aveau dreptul să se căsătorească fără consimţămîntul tatălui ; 
dar și atunci cînd obțineau acest consimțămint, ei continuau 
să rămînă sub autoritatea lui pater familias împreună cu so- 
tiile lor pînă la moartea lui ; deci fiii nu-și puteau exercita 
dreptul derivat din autoritatea lui pater familias atita timp 
cît tatăl lor mai era în viață ; acesta își exercita, de altfel, 
dreptul de pater familias chiar şi asupra copiilor acestora, 
adică asupra nepoților săi. 

Situaţia copiilor nu era cu mult mai bună decit a scla- 
vilor nici în ceea ce privește bunurile ; într-adevăr, un copil 
nu putea să aibă un patrimoniu al său propriu. Spre deose- 
bire de sclav, care nu era persoană, ci lucru, acesta avea capa- 
citatea juridică de a dobîndi o proprietate, de a primi moște- 
niri sau de a încheia creanţe ; dar tot ceea ce realiza el de 
pe urma acestora revenea de drept tatălui. Chiar dacă tatăl 
acorda unele bunuri fiului său, de drept el rămînea proprie- 
tarul lor, iar pentru fiu ele constituiau un profit (profectithim) 
ce putea fi oricind revocat din partea tatălui, chiar dacă 
intre timp acestea au fost sporite prin contribuţia directă a 
fiului. De.obicei aceste bunuri erau acordate mai mult cu 
scopul de a iniția pe fiu în acțiunile gospodărești pe care 
avea să le îndeplinească după moartea tatălui. 

în decursul timpului, mai ales spre sfîrşitul epocii repu- 
blicane, drepturile cuprinse în vechea patria potestas au su- 
ferit multe și importante modificări în sensul atenuării rigo- 
rilor ei de la început. Aceste schimbări s-au produs, pe de o 
parte, ca urmare a transformărilor înseși prin care au trecut 
societatea romană și statul roman în general. Dacă această 
stare de lucruri era compatibilă cu un număr restrîns de fa- 

j n" stat mic și cu resurse reduse, unde puterea tra- 
diţiilor constituia o pîrghie puternică, ea nu se mai putea 
menţine după ce statul roman a devenit un vast imperiu, iar 

elementele sociale atît de variate și de complexe. Pe de altă 
parte, tradiţiile străvechi şi rigide au fost profund zguduite 
sub influența concepțiilor mai liberale privitoare la raportu- 
rile dintre membrii familiei, venite din Grecia. în epoca im- 
perială procesul acesta de știrbire a autorităţii paterne s-a 
desfășurat într-un ritm și mai accelerat. împărații nu vedeau 
cu ochi buni autoritatea lui pater familias, care făcea ca fa- 
milia să-și ducă viaţa ei aparte în cadrul statului și-i asigura 
o relativă independenţă față de atotputernicia imperială; 
de aceea, ei au luat felurite măsuri menite să submineze pu- 
terea multiseculară a vechilor tradiţii și să aducă tot mai 
numeroase și importante știrbiri autorității nediscutate a lui 
pater familias, aşa încît pînă la urmă din patria potestas n-a 
mai rămas decit o formulă lipsită de conţinut. 

Urmarea acestor schimbări a fost că tot mai rare erau 
cazurile în care un pater familias își vindea copilul ca sclav ; 
pe de altă parte, legea însăși acorda privilegiul libertăţii unui 
fiu vîndut în aceste condiţii. Dreptul de a-și maltrata și chiar 
de a-și ucide copiii a dispărut treptat în epoca imperială, ca 
urmare a unor edicte publicate de către diferiți împărați. 
Astfel, Traian obliga pe tatăl care-și maltrata copilul să-l 
emancipeze de sub puterea sa ; Hadrian, la rîndul său, a dat 
un edict prin care, condamniînd cu deportarea pe un tată 
care-și ucisese copilul, a luat tatălui toate atribuţiile de ju- 
decător domestic. Pe timpul lui Constantin uciderea unui copil 
de către tată era pedepsită cu toată asprimea ca o crimă de 
drept comun. A mai dăinuit, în schimb, pînă spre sfârşitul 
secolului al IV-lea e.n., dreptul de a-și expune copiii nou- 
născuţi pe locurile unde se stringeau gunoaiele publice, spre 
a muri de foame și de frig, în cazul în care nu erau salvaţi de 
vreun trecător cu inimă caritabilă ; în ultima perioadă a im- 
periului, bintuită de criza economică, aceste expuneri aveau 
loc mai ales din cauza mizeriei. 

Concomitent cu estomparea autorităţii tatălui față de fii 
săi a avut loc, în sens invers, o creștere a personalității lor 
nu numai în faţa părinţilor, dar și în faţa celorlalți oameni 
în general. Pe lingă aceasta, se schimbă radical atmosfera 
existentă în familia romană prin apariţia unor raporturi din- 
tre tată și fiii săi bazate mai mult pe afecțiune și gingășie, 
care atingea uneori tonuri cu totul moderne : tatăl începea 
să devină tot mai mult un prieten mai în vîrstă al copiilor 
săl. Literatura timpului ne oferă multe exemple în care 
îngăduinţa și înţelegerea iau locul autorității și al supușeniei 


270 


| 





isuroase de odinioară ; copiii, pe de altă parte, trăiau în 
deplină libertate, ca și cum ar fi fost stăpîni pe ei înșiși. Mai 
mult încă, în literatura vremii apar şi îndemnuri pentru pă- 
rinți să aibă o astfel de comportare față de copiii lor. Astfel, 
Pliniu cel Tînăr, care n-avea copii, sfătuia pe prietenii săi să 
acorde copiilor! lor cea mai largă independenţă în purtarea 
lor, sub motiv că acest lucra îl cer moravurile vremii şi că, 
prin urmare, pentru „oamenii de bine" era un semn de bună 
creștere. Scriind unui prieten pe această temă a severităţii ex- 
cesive a tatălui față de copil, el îl îndeamnă să nu și-l trateze 
pe al său cu prea mare asprime și strășnicie, ci să-și Joace 
adevăratul rol de tată, aducindu-și mereu aminte că el însuși 
este un om și, în acelaşi timp, tatăl unui om. 


Nu este însă mai puţin adevărat că, mergind pe linia 
blindeţei şi liberalismului susținută cu căldură de oameni cu 
sensibilitate cu totul modernă, cum era Pliniu cel Tinăr, 
mulți părinți au trecut în extrema cealaltă ; lăsînd la o parte 
severitatea și înlocuind-o cu blindeţea și căldura inimii, ei au 
ajuns pînă la urmă la excese de bunăvoință și la slăbiciune 
propriu-zisă faţă de copiii lor, care au început să facă ce 
voiau din părinţii lor. Unul dintre numeroasele exemple ni-l 
dă contemporanul lui Pliniu cel Tinăr, satiricul Marţial, care 
biciuiește astfel pe un tinăr care, în urma îngăduinţelor nesfir- 
șite ale tatălui său în ceea ce privește cheltuielile, a ajuns să 
se ruineze singur : „latăl tău, Philomosus, îţi asigura un venit 
de 2 000 de sesterți pe lună, pe care ți-i dădea zi de zi, 
fundcă lipsa din ziua următoare urma mereu de aproape ri- 
sipa din ajun și viciile tale trebuiau alimentate zilnic. La 
moartea sa, el te-a lăsat moștenitor universal : prin aceasta 
te-a dezmoştenit” `. i 


Poziția femeii-mame în familie 


Schimbări similare s-au produs și în ceea ce privește pu- 
terea capului familiei asupra soției. Din cauzele enumerate 
mai sus, și ea a ajuns să se afirme tot mai mult ca o perso- 
nalitate de sine stătătoare, ba chiar să se ridice la nivelul pe 
care înainte îl deţinea exclusiv pater familias. în felul acesta, 
încă în ultimul secol al republicii femeia a ajuns cu adevărat 


t Pliniu, Epist, IX, 12. 
`Marțial, Epigrame, III, 10. 

mater familias, adică îi era recunoscut dreptul la respectul 
deplin din partea copiilor săi, deopotrivă cu acela pe care-l 
arătau tatălui. Acum apare și mai evidentă deosebirea dintre 
femeia romană și femeia greacă, lăsată mereu pe acea treaptă 
de inferioritate, care mergea pînă la izolarea ei în încăperi 
separate, unde-și ducea viaţa alături de sclave. Femeia ro- 
mană a avut ȘI înainte, în afara casei, recunoscută demnitatea 
de tovarășă de viață a bărbatului, lucru de neînchipuit pentru 
un grec. Este adevărat însă că ȘI în acest domeniu nu puţine 
au fost cazurile în care, ca și în acela al copiilor, s-a ajuns în 
cealaltă extremă ; şi poeţii satirici de la sfîrşitul secolului I e. n. 
şi începutul veacului următor au avut grijă să le înfiereze ^. 

Läăsînd însă la o parte cazurile semnalate de aceștia, care 
erau totuşi disparente în raport cu situația generalizată, se 
poate spune că, începînd cu ultimul secol al republicii, fe- 
meia romană, soție și mamă de copii, se bucura de oarecare 
demnitate și prestigiu. Ea se bucura, de ademenea, de întreaga 
încredere a soțului, putînd ieși singură pentru a face vizite 
sau pentru cumpărături, iar seara îl însoțea adeseori la re- 
uniuni familiale sau chiar la ospeţe. Numeroase sînt exem- 
plele, date de scriitori, despre comportarea demnă a unor 
soții alături de soții lor, ca unele ce erau egale cu ei, atît în 
activităţi creatoare, cît mai ales în vremuri de restriște; 
unele figuri au rămas nemuritoare. 


Poetul Ovidiu prezintă, în scrisorile sale din exil — 
Tristele şi Ponticele —, imaginea luminoasă a propriei sale 
soții. Din aceste scrisori se desprind limpede fidelitatea şi 
devotamentul cu care ea caută să se folosească de toate 
mijloacele pentru a obține iertarea și întoarcerea soţului din 
exil sau cel puțin schimbarea locului cu unul mai suportabil 
și mai puţin îndepărtat. El îi laudă curajul și bărbăţia cu care 
a spulberat, curînd după plecarea lui în exil, încercările unor 
dușmani personali de a pune mîna pe averea sa. Pentru acest 
devotament al ei, pentru calitățile și virtuțile de care a dat 
dovada tot timpul, precum și pentru curajul cu care a fost 
părtașă la nenorocirile lui, Ovidiu o asemuiește cu eroinele 
din legendă care s-au sacrificat pentru soții lor, dar, în 
același timp, transmițindu-le posterităţii, o face nemuritoare. 
în general însă putem spune că, pe lingă zugrăvirea încercă- 
rilor grele prin care a trecut soția poetului și pe lingă zugră- 


* Cf. luvenal, Satire, V, 425 sqq. ; M a rția 1, op. cit., 1,87; V,4. 

virea devotamentului ei, scrisorile din exil mai înfățișează 
sinceritatea și profunzimea afecțiunii conjugale. Aceste scri- 
sori, completate cu numeroase alte mărturii din celelalte elegii, 
constituie un adevărat roman de dragoste conjugală, așa cum 
nu ne-a mai lăsat întreaga antichitate nici unul asemănător 
și, în același timp, un document de adincă semnificație umană. 

Pliniu cel Tînăr ne da, într-una din cele mai frumoase 
scrisori din întreaga sa culegere, exemplul soției senatorului 
Caecina Paetus, Arria. Atît soțul, cît și fiul sufereau de o 
boală neiertătoare ; tînărul însă a decedat mai curind decit 
se așteptau. Atunci, pentru a nu-i agrava boala, Arria 
a făcut în așa fel ca soţul ei să nu știe nimic ; cînd intra în 
camera lui nu trăda cu nimic durerea de care era sfişiată, ba, 
la întrebările ce i le punea cu privire la mersul bolii copilului 
lor, îi dădea răspunsuri ca acesta : „S-a odihnit bine și a mîncat 
cu poftă". După acest răspuns, simțind că o podideau lacri- 
mile, ea ieșea din camera lui Paetus pentru a da glas durerii; 
apoi, domolindu-și plinsul, își ștergea lacrimile, își aranja 
pieptănătura și intra din nou în camera bolnavului. în felul 
acesta, Arria a contribuit în bună măsură să-și scape soțul 
de boala care-i răpise fiul. 

împrejurări ulterioare i-au mai dat Arriei prilejul de a-și 
arăta devotamentul față de soț. în anul 42, Paetus a fost 
implicat într-o conspirație împotriva împăratului Claudiu ; 
fiind arestat pe cînd se afla dimpreună cu soţia sa în Iliria, 
aceasta i-a rugat pe soldații care urmau să-l escorteze în 
Italia s-o ducă și pe ea, spunindu-le : „Va trebui ca la dispo- 
ziţia unui bărbat consular să se pună sclavi care să-l servească 
la masă și să-l ajute să-și pună îmbrăcămintea și încălțămin- 
tea ; în locul lor, eu însămi voi îndeplini toate acestea". 
Rugămintea ei nefiind însă luată în seamă, ea a închiriat o 
barcă de pescari și cu ajutorul ei a urmat de aproape corabia 
cu care era transportat Paetus în Italia. La Roma, după ce 
a văzut că împăratul a rămas neînduplecat, Arria și-a expri- 
mat hotărîrea de a muri împreună cu soţul său. La insistențele 
lui Thrasea, ginerele ei, de a o abate de la această hotărtre, 
punîndu-i, printre altele, întrebarea dacă ea și-ar fi dat con- 
simțămâîntul ca, în caz că el însuși ar trebui să moară într-o 
ZI, fiica ei să moară împreună cu el, ea a răspuns: „Dacă 
înca mea va fi trăit, la rîndul ei, cu tine vreme tot atît de 
îndelungată și în aceeași bună înţelegere cum am trăit eu cu 
Paetus, îmi voi da consimțământul”. Neliniștiţi de acest răs- 

puns al ei, toţi ai casei o ţineau sub o continuă supraveghere 
peniru ca nu cumva, profitînd de un moment de neatenţie, 
să-și ducă hotărîrea la îndeplinire. Observînd acest lucru, ea 
le 'spuse : „Nu ajungeţi la nimic cu aceasta ; căci voi veti 
putea face să mor mai greu, dar nu mă veți putea împiedica 
să mor" ; apoi, ridicîndu-se subit de pe scaun, se izbi cu 
capul de peretele din față atît de puternic, încît căzu cu el 
zdrobit. Readusă apoi la viaţă, adăugă : „V-am spus eu că 
voi găsi un drum oricît de greu care duce la moarte, dacă nu 
mă veţi lăsa să merg pe unul mai ușor. Pliniu își încheie 
elogiul pe care-l aduce Arriei cu aluzia la cuvintele spuse de 
ea în momentul deznodămîntului fatal, rămase celebre pentru 
posteritate. Este vorba de momentul cînd, după ce și-a înfipt 
pumnalul în piept, l-a scos și l-a întins soţului său, spunîndu- -i: 
„Paetus, nu pricinuiește nici o durere" (Paete, non dolet)”. 


Tacit, la rîndul lui, descrie în termeni care exprimă cea 
mai profundă emoție o dramă similară petrecută pe timpul 
lui Nero. în urma descoperirii complotului de sub conducerea 
lui Piso, în care era implicat și Seneca, împăratul a acordat 
fostului său profesor „favoarea" de a-şi pune singur capăt 
zilelor. Atunci și Paulina, soția filozofului, și-a deschis vinele 
deodată cu e! i dar a supravieţuit, deoarece, fund informat 
despre gestul ei, împăratul a dat severe porunci să-i fie le- 
gate rănile și oprită emoragia. Dar, dacă n-a fost lăsată să 
moară împreună cu soțul ei, ea a purtat tot restul vieții în 
înfățișarea-i îndurerată ' stigmatele acestei tragedii *. în sfîrșit, 
pentru a încheia seria exemplelor, tot Tacit vorbește cu admi- 
raţie despre soțiile care, în timpu! tiraniei lui Domițian, „S-au 
dus î împreună cu soții lor î în surghiun" ’. 


Din exemplele de mai sus, și din multe altele, reiese fără 
putință de tăgadă situația pe care o deținea, începînd cu 
epoca imperială, femeia în familiile celor bogați. Numai din 
astfel de raporturi dintre soț şi soție au putut lua naştere 
acele acte de curaj și de eroism care au stîrnit emoția și 
admirația veacurilor ce au urmat. Fără a încerca să idealizăm 
cîtuși de puţin comportarea acestor femei, dat fiind că în 
societatea sclavagistă romană, ca şi de altfel în toate socie- 
tăţiie bazate pe proprietatea privată, de o emancipare a 
femeii nu poate fi vorba, și, deci, de o deplină egalitate cu 
bărbatul, nu putem totuşi să nu recunoaștem că mobilul acelor 


"Pliniu, op. cit., III, 16. 


* Tacit, op. "cit XV, 62. 
' Idem, Istorii, I, 3. 

acțiuni erau sentimente profund umane ; ele nu erau de con- 
ceput decit în inimile unor femei care se bucurau nu numai de 
stima soților, dar și de toată afecțiunea și prețuirea lor ; iar 
la aceste sentimente ele răspundeau cu devotamentul lor ne- 
mărginit, care mergea uneori pînă la sacrificiul vieţii. 

Dar, dacă exemplele de felul acesta erau destul de nume- 
roase în primele secole ale imperiului, ca urmare a poziţiei 
demne pe care o avea femeia în familie, exista informaţii bo- 
gate și despre excese contrare atitudinilor subliniate mai sus. 
Nu mic a fost numărul acelor femei care, înțelegind greșit 
libertatea și demnitatea, au început să se servească de ele 
ca de pretexte pentru a duce o viață de femei emancipate 
în sensul peiorativ al acestui termen, transformiînd libertatea 
în libertinaj. Multe din femeile timpului se eschivau de la 
îndatoririle maternității pentru simplul motiv că aceasta le-ar 
fi pricinuit neajunsuri nu numai în micile ocupaţii zilnice, dar 
mai ales le-ar fi obligat să trăiască legate de căminul familial, 
împiedicîndu- le să-și înfiripe o viaţă mai ușoară și mai plă- 
cută în afară de el, fie pîngărindu- 1, fie părăsindu- | cu totul 
fără nici o umbră a vreunui sentiment de rușine. 

Un sumbru tablou al exceselor unora din femeile timpului 
său îl găsim într-o satiră a lui luvenal, rămasă celebră pentru 
ironia și invectiva cu care biciuiește pe femeile care se stră- 
duiau să-i ajungă pe bărbaţi, ba chiar să-i întreacă în unele 
domenii, Chiar dacă facem abstracție de pasiunea unora pen- 
tru anumite activităţi intelectuale, ca avocatura, literatura, 
filologia, diplomaţia sau strategia militară, precum și de pre- 
dilecția unora pentru anumite activităţi sportive, care pentru 
prejudecățile de atunci erau considerate incompatibile cu 
rosturile femeii, există în tabloul zugrăvit de luvenal multe 
aspecte elocvente ale unor excese ce îndreptăţeau fără rezerve 
indignarea poetului. Ne vom opri asupra cîtorva dintre ele. 

Din dreptul pe care îl dobindiseră încă din ultimul secol 
al republicii de a lua parte la ospeţe alături de bărbaţi, unele 
femei mergeau pînă acolo încît se făleau cu lăcomia și cu lipsa 
lor de cumpăt la mîncare și băutură. luvenal dă. exemplul 
uneia care stătea la chefuri pînă noaptea tîrziu, cînd, ghiftuită 
de stridii uriașe și de vin de Falernum condimentat cu diferite 
arome, avea impresia că plafonul se învirtea deasupra capului 
sau, iar numărul torțelor care luminau sala de ospăț i se părea 
A > 5'"*j decăzută, este prezentată ca fiind stă- 
pmită de o sete atît de cumplită, încît era în stare să bea tot 
vinul din vasul special amenajat pentru ospăț : „întocmai ca 

un șarpe căzut într-un butoi, ea bea și varsă, provocînd greață 
soțului ei, care, cu ochii închiși, greu îşi poate stăpîni fierea'" ži 

Altele, confundînd libertatea cu libertinajul, slăbeau legă- 
turile familiale cu soții lor, pe care nu-i mai considerau decît 
„simpli vecini” ; ceea ce ducea la completa prăbușire a teme- 
luilor căminului. Acesta era adeseori întemeiat pe un acord 
preliminar ca fiecare să-și trăiască propria sa viaţă. lată ce 
spune una dintre acestea soțului său : „Ne înţelesesem că tu 
vei face ceea ce vei crede de cuviință, dar că și eu, din parte-mi, 
îmi voi satisface toate capriciile. Poți să strigi cît te ține gura 
și să răstorni cerul şi pămîntul : sînt și eu o ființă ome- 
nească” ". Tot luvenal revine asupra acestei slăbiri a legă- 
turilor conjugale cu cortegiul ei de nenorociri într-o altă sa- 
tiră, cînd roagă pe prietenul invitat la el la masă să-și uite 
de grijile ce l-au chinuit toată ziua și, îndeosebi, neliniștea 
pe care i-o pricinuiesc apucăturile soției sale, care obișnuiește 
să plece de acasă din zorii zilei pentru a nu se întoarce decit 
seara tîrziu 


In ceea ce privește acest din urmă aspect, mărturia lui lu- 
venal nu reprezintă ceva nou, ci numai o etapă nouă la care 
s-a ajuns. Libertinajul în familiile claselor suprapuse a existat 
și în epoca republicană, precum au existat și măsuri legale 
pentru sancţionarea lui. Astfel, pe timpul lui Cato cel Bătrîn 
adulterul unei femei era considerat o crimă, iar legea îi dădea 
soțului lezat dreptul de a o pedepsi cu moartea ; pe de altă 
parte, aceeași vină a bărbatului nici nu era luată în conside- 
rare, ceea ce dovedește un anumit stadiu de dezvoltare a re- 
laţiilor familiale şi poziția de inferioritate pe care o avea 
femeia în primele secole ale republicii. 


La începutul epocii imperiale situația apare cu mult schim- 
bată ; adulterul începuse să fie atît de generalizat și dintr-o 
parte, și din cealaltă, încît amenința temeliile înseși ale fa- 
miliei. De aceea August, în acțiunea lui de a restabili curăția 
și demnitatea vechii familii romane, a adus legea privitoare Ja 
adulter (lex lulia de adulteriis). Prevederile acestei legi nu 
mai făceau nici o discriminare între soții pasibili de pedeapsă 
pentru legături nepermise ; potrivit acestor prevederi, cei do- 
vediți de adulter erau exilați, li se confisca jumătate din avere 
Și li se interzicea de a se mai recăsători vreodată unul cu altul. 
Printre primele victime ale dispoziţiilor acestei legi figurează 


" luvenal, op. cit, VI, v. 431—433. 
"Ibidem, v. 281—284. 
Ibidem, XI, v. 186—187. 

însăși fiica împăratului, Iulia, apoi fiica acesteia, cate poartă 
același nume. Dar, cu toate rigorile ei, chiar și mai atenuate, 
lcea privitoare la adulter a căzut repede în desuetudine ; spre 
sfirșitul secolului I e.n. a fost necesară o repunere oficială a 
ei în vigoare din partea lui Domițian, dar curînd după dispa- 
riţia acestuia atit legea cît și ordonanța au fost din nou date 
uitării. luvenal atribuie acest fapt mai degrabă lipsei de auto- 
ritate morală a lui Domițian, pe care-l persiflează ca fund el 
însuși vinovat de adulter atunci cînd încerca să repună în vi- 
goare legea '*. La începutul secolului al III-lea acelaşi lucru 
l-a încercat Septimiu Sever, și cu aceiași sorți de izbîndă. Ceea 
ce a îngrădit într-o oarecare măsură legăturile adultere n-au 
fost atît prevederile unei legi readuse în repetate rînduri la 
viață prin măsuri suplimentare, cît mai ales dispoziţiile care 
deschideau mai multe posibilități pentru desfacerea legală a 
căsătoriilor. Dar asupra acestora ne vom opri ceva mal Jos. 


Nume fi porecle 


După ce am trecut în revistă componența familiei romane 
şi evoluţia raporturilor dintre pater familias şi ceilalți membri 
ai ei, vom examina mai de aproape unele aspecte ale vieții 
acestora în cadrul comunității familiale, de la naștere pînă la 
moarte. începem cu numele, mai întîi al bărbaţilor, apoi al 
femeilor. 

Am amintit în cîteva rînduri mai înainte despre unele lu- 
cruri care trădează trăsături rustice, țărănești ale romanilor ; 
în capitolele următoare vom mai avea de asemenea prilejul de 
a vorbi despre acestea. Deocamdată subliniem această trăsă- 
tură, manifestată cu multă pregnanţă și în sistemul numelor 
de persoane, care s-a cristalizat în epoca clasică, conformiîn- 
du-se unor reguli fixe. Am spus sistem, pentru că la romani 
foarte puţine cazuri sînt cunoscute în care cineva să aibă un 
smgeur nume ; ele sînt frecvente cînd este vorba de personaje 
legendare (Romulus, Remus etc). Se pare că încă de la în- 
ceput numele exprima, în afară de individul izolat, şi relaţiile 
existente intre el și familia sau comunitatea mai mare din care 
făcea parte ; cea mai simplă formă, folosită în timpuri stră- 
vechi, era cu indicarea filiaţiei, adică pe lingâ numele indivi- 
dual se adăuga și numele tatălui în cazul genitiv : Marcus 


lIuvenal, op. cit, II, v. 29—31. 

Mărci (Marcus, fiul lui Marcus). O altă etapă o reprezintă 
indicarea ginţii și apoi şi a filiației : Quintus Fabius Quinti 
(Quintus din ginta Fabia, fiul lui Quintus). 

Cu timpul s-a cristalizat sistemul de nume care consta din 
trei elemente : prenumele sau numele personal (praenomen), 
numele sau numele de familie sau gentilic (nomen sau nomen 
gentile) şi supranumele sau porecla (cognomen). în fiecare din 
aceste trei elemente se reflectă adeseori spiritul țărănesc, sim- 
plitatea țărănească, precum și activitățile cîmpenești. 

Printre prenumele pe care le purtau romanii, destul de re- 
duse la număr, unele indicau fie locul pe care-l ocupa, prin 
naștere, purtătorul lui printre ceilalți frați (Primus ; Quintus; 
Sextus ; Decimus — Primul ; Al cincilea ; Al șaselea ; Al ze- 
celea), fie timpul cînd a avut loc nașterea (Lucius — născut 
în zorii zilei ; Manius = născut în cursul dimineții; Mar- 
cus — născut în luna martie), fie chiar situaţia celui născut 
în faţa legii (Spurius = născut fără tată legal, bastard). Fie- 
care gintă avea preferință pentru anumite prenume, ceea ce a 
contribuit și mai mult la reducerea numărului lor ; în schimb, 
în familiile de plebei, și în general în rindurile oamenilor 
simpli, nu exista această regulă, așa că prenumele lor sînt cu 
mult mai variate. 

Numele sau numele de familie era comun pentru toţi 
membrii unei ginţi. în comparaţie cu prenumele, numărul 
numelor gentilice este infinit mai mare ; ele se numără cu miile. 
Acestea se transmiteau prin moștenire sub aceeași formă tuturor 
membrilor ginţii, oameni liberi, clienţi sau liberți. 

Supranumele sau porecla a indicat la început anumite trä- 
sături individuale fizice (Barbatus, Longus, Naso etc.) sau chiar 
locul de naștere (Sabinus etc.) ; el a devenit apoi ereditar pen- 
tru o anumită ramură a unei ginți. De exemplu, în sînul ginții 
Cornelia unii erau Cornelii Scipiones, alții Cornelii Cethegi. 
Multe dintre aceste supranume sînt legate de viaţa de la ţară : 
Lentulus (de la lens = linte) ; Cicero (de la cicer — năut); 
Fabius (de la faba — bob) etc. La primul supranume se mai 
adăuga uneori un al doilea ; aceasta se făcea de obicei în amin- 
tirea unei victorii repurtate de personajul respectiv (de exem- 
plu, Africanus, Macedonicus etc), prin adopţie (de exemplu, 
Publius Cornelius Scipio Aemilianus) ; frecvente erau și cazu- 
rile în care al doilea supranume constituia o poreclă populară 
(Spinther, Corculum etc). Dintre acestea, unele se transmiteau 
de obicei numai primului născut, iar ceilalți urmași nu aveau 

dreptul să le poarte ; regula se aplica îndeosebi celor obținute 
de pe urma unei victorii. 

Spre sfîrşitul republicii, cînd legăturile de familie au început 
să slăbească și cînd vechile familii romane se amestecaseră cu 
provinciali și liberți, schimbări importante s-au produs și în ve- 
chiul sistem al numelor tradiționale ; nu se mai respecta prin- 
cipiul celor trei nume, tinzindu-se spre înmulțirea lor și spre 
încălcarea semnificației lor inițiale. Astfel, se întîlnesc cazuri 
în care în locul prenumelui figurează un supranume, cînd în loc 
de un nume gentilic figurează două, ba chiar cînd o persoană 
are două prenume, două nume gentilice și mai multe supra- 
nume, așa încît nu se mai poate stabili cărei familii îi apar- 
tinea în realitate. 

Spre deosebire de bărbaţi, care aveau, în general, trei 
nume, femeile aveau numai două ; acestea depindeau de pozi- 
ţia pe care o deţineau ele în cadrul familiei, mai precis, de 
relaţiile de familie de la fiică la tată sau de la soție la soț. Să 
le examinăm în această ordine. 

Fiicele purtau două nume : un prenume și un nume genti- 
lic, care era de fapt al tatălui, pus la cazul genitiv (de exem- 
plu, Caecilia Metelli — Caecilia, fiica lui Metellus) ; mai tîr- 
ziu, la numele gentilic al tatălui se mai adăuga și cuvîntul 
fi lia (Caecilia Metelli filia, de obicei prescurtat ET ) Cu 
timpul prenumele fiicei devine tot mai rar, aşa că în mod 
practic rămînea cu un singur nume, gentilicul tatălui la genul 
feminin (Antonia, Cornelia, Calpurnia, Iulia etc). La sfîrşitul 
republicii-reapare prenumele fiicelor, pe care-l purtau însă ca 
supranume, adică el urma după numele gentilic (de exemplu, 
Iunia Tertia ; Lania Tertia etc). în epoca imperială fiicele 
purtau de obicei tot două nume, care însă reprezentau sau 
numele gentilic și supranumele tatălui (de exemplu, Aemilia 
Lepida = fiica lui L. Aemilius Lepidus) sau numele gentilice 
ale tatălui și mamei, indiferent în ce ordine se succedau (de 
exemplu, Valeria Attia = fiica lui S. Attius Atticus și a 
Valeriei Sextina) ; adeseori însă cel de-al doilea nume era 
supranumele mamei. Există puţine excepţii de la regula gene- 
rală, care se aplica numai bărbaţilor, ca femeile să poarte trei 
nume ; acestea le întîlnim în epoca imperială de obicei în fa- 
milule nobilimii senatoriale. Dar foarte rare sînt cazurile în 
care cele trei nume reprezintă, ca la bărbaţi, un prenume, un 
nume și un supranume (de exemplu, G. Valeria Candidilla). 


Soţiil, adăugau la început la prenumele lor numele genti- 
lic al soțului, deoarece prin actul căsătoriei ele erau conside- 

rate ca facind parte din familia acestuia, întocmai ca un fiu 
adoptiv. Mai tirziu însă nu mai intervenea această schimbare 
de pe urma căsătoriei ; cazurile în care soț ȘI soție aveau ace- 
laşi nume se explică prin apartenența amîndurora la aceeaşi 
gintă ; în general, și după căsătorie femeile ÎȘI păstrau numele 
gentilic al tatălui. Mai tîrziu, întocmai ca fiicele, şi soțiile își 
pierd treptat prenumele, pentru a $-—l reciștiga spre sfirşitui 
republicii. 


Educația copiilor în familie 


După ce pater familias își exercita dreptul sau de recunoaș- 
tere a copilului, urma, în ziua a opta dacă era fată și într-a 
noua dacă era băiat, ceremonia acordării numelui ; ; pînă atunci, 
nou-născutul se numea cu termenul general de pupus sau pupa, 
după cum era băiat sau fată. Ceremonia consta din sacrificii 
şi rugăciuni de purificare (dics lustricus), care se încheia cu o 
masă familială. Cu acest prilej se îndeplineau și o serie de prac- 
tici, mai ales din partea bunicelor și a moașelor, pentru înlă- 
turarea și prevenirea oricăror vrăji, farmece, blesteme sau 
deochi, care ar fi putut dăuna nou-născutului. Pentru a-l feri 
și în viitor de toate acestea, se atirna de gitul copilului, ca 
amulet, un medalion (bulla), rotund sau în formă de inimă ; 
toți copiii născuți liberi purtau acest amulet, dar pe cînd al 
celor săraci se făcea din piele, al celor bogați era de aur ; bä- 
ieții îl purtau pînă cînd îmbrăcau toga virilis, iar fetele pînă 
la căsătorie. 


în epoca republicană nou-născutul nu era anunţat la nici 
o autoritate religioasă sau civilă pentru înregistrare ; de aceea 
nici numele care-i era dat nu era ţinut în evidenţă înainte de 
a îmbrăca foga virilis, cînd era constatat oficial și trecut pe 
listele de cetăţeni. Singura înştiinţare se făcea din partea tată- 
lui cu ocazia efectuării recensământului de către censori pentru 
stabilirea veniturilor, respectiv a impozitelor, dar aceasta 
urmărea cu totul alte scopuri decît evidenţa nașterilor. De-abia 
în a doua jumătate a secolului al II-lea e. n., pe timpul împă- 
ratului Marcu Aureliu, au fost introduse primele registre ofi- 
ciale de naşteri, care aveau scopul de a stabili vîrsta fiecărei 
persoane. De atunci înainte tatăl era obligat ca în răstimp de 
30 de zile de la naștere să anunţe numele și data nașterii copi- 
lului ; pentru întocmirea acestor registre s-au înființat oficii 
speciale, la Roma pe lîngă praefectus aerarii, iar în celelalte 

localități pe lingă tabularii publici. Declaraţia tatălui era re- 
dactată în dublu exemplar, din care unul era depus la acel 
oficiu, iar al doilea îi rămînea lui. 

La început copiii erau alăptaţi de mamă ; acest obicei a 
rămas adînc și multă vreme înrădăcinat în familia romană. 
Este plin de semnificaţie în această privință elogiul pe care 
istoricul Tacit îl face lui Agricola ; calităţile acestuia sînt atri- 
buite educației pe care, potrivit unui obicei străvechi, a pri- 
mit-o „la sînul mamei sale” '*. Dacă acest lucru era foarte 
natural și a rămas permanent în familiile țărănești, el a dăi- 
nuit multă vreme, ca rămășiță a unei tradiţii de care romanii 
s-au arătat totdeauna mîndri, și în numeroase familii din clasa 
conducătoare. în cele mai vestite familu, mama a considerat 
că era pentru ea o cinste să-și îndeplinească personal datoria 
de a-și crește copiii. 

Influenţa mamei ÎȘI punea pecetea asupra întregii vieți vii- 
toare a copilului. Este simbolic, dar nu mai puțin elocvent în 
această privinţă, episodul transmis de tradiția istorică privitor 
la revolta lui Coriolan și acțiunea lui dușmănoasă împotriva 
patriei sale în fruntea volscilor : după ce nici rugăminţile tri- 
mișilor poporului roman, nici acelea ale preoţilor nu l-au putut 
îndupleca, el s-a oprit în fața dojenilor mamei sale. Cu tot 
caracterul lui aproape legendar, acest episod dădea expresie 
însă unui sentiment real, care s-a perpetuat și în plină epocă 
istorică. într-adevăr, secolele II și I î.e.n. au dat exemple stră- 
lucite de mame care au jucat un rol hotăritor în viaţa fiilor 
lor, deveniți mai tirziu străluciți oameni de stat : Cornelia, 
mama Gracchilor, pe care realitatea istorică a proiectat-o în 
legendă, Aurelia, mama lui Cezar, sau Attia, mama lui August. 

Atunci cînd, din diferite cauze, mama nu-și putea îndeplini 
acest rol de educatoare a propriilor săi fii, se căuta în cadrul 
familiei vreo rudă mai în virstă și care iradia respect în jurul 
ei pentru a i se încredința misiunea de a-i crește într-o mg 
sferă de înaltă ţinută morală Și severitate, cum spune Tacit 
deci, nu se recurgea nici atunci la vreo doică plătită “fiti 
nutrix). Este adevărat însă că, paralel cu acest obicei elogiat 
de Tacit și de alți scriitori din secolul I e.n., de timpuriu au 
apărut și doicile în familiile romane. 

La virsta de șapte ani băieţii ieșeau de sub influenţa di- 
rectă a mamei și, în general, a femeii, trecînd sub aceea a 


" Tacit, Agricola, cap. IV. 
“ Idem, Diafogus de oratoribus, cap. XXVIII, 5. 

tatălui; pînă la apariţia școlilor, cînd ea va fi înlocuită în 
parte cu aceea a preceptorului, dar și după aceea, tatăl era con- 
siderat adevăratul educator, care supraveghea și îndruma pașii 
copilului în diferite direcţii de dezvoltare, fie că era vorba de 
un copil de la ţară, fie de unul de la oraș. Căci o trăsătură 
originală a educaţiei romane din cele mai vechi timpuri îl 
constituia caracterul ei țărănesc, atît în rîndurile celor de jos, 
cit și în rîndurile patricienilor. Sub supravegherea tatălui, 
copiii se inițiau treptat în cunoașterea și practicarea unui fel 
de viață tradiţional; ei se deprindeau să imite gesturile, vor- 
bele și chiar munca celor mai în vîrstă. Pe măsură ce creșteau 
în ani, ascultind mereu pe cei mari în mijlocul cărora trăiau 
vorbind despre mersul vremii, despre animalele domestice şi 
sălbatice, despre lucrările de zi cu zi sau de sezon, copiii își 
cîștigau și o anumită experienţă de viaţă. într-o etapă urmă- 
toare ei asistau la muncile cîmpului, însoțeau pe păstorii de 
turme sau pe plugari și încercau să îndeplinească ei înșiși 
anumite lucrări pentru care, înainte chiar de a le fi îndeplinit, 
se simțeau mîndri că le-au fost încredințate. 

Aproape același era felul de educaţie, la virsta corespunză- 
toare, a copiilor în vechile familii patriciene. Este instructiv 
în această privință un capitol din biografia lui Cato cel Bă- 
trîn scrisă de Plutarh '*, din care se vede grija acestuia pentru 
educaţia fiului său : el supraveghea de aproape întreaga lui 
dezvoltare fizică și intelectuală, subliniindu-se în același timp 
și gravitatea, seriozitatea și respectul pentru copil care însoțeau 
această educaţie. Dar Cato nu era un exemplu izolat și carac- 
teristic pentru o direcție conservatoare, reacționară chiar, 
faţă de inovațiile dinafară. Aceeași preocupare se întilneşte și 
la contemporanul său Paulus Aemilius, care, în ceea ce pri- 
vește orientarea ideologică, era tocmai opusul lui Cato, date 
fiind tendinţele lui filoelenice. Ea se perpetuează și în ultimul 
veac al republicii ; ; în vechile familii romane există aceleași 
preocupări de a educa copiii în spiritul tradiţional. Cicero, 
după mărturisirea făcută prietenului său Atticus” , suprave- 
ghea îndeaproape educaţia fiului și a nepoților săi. 


Evident, în educaţia de acest fel a copiilor din familiile din 
Roma surveneau anumite deosebiri, impuse de însuși felul 
deosebit de viaţă. Aici copiii ajunși la vîrsta respectivă asistau 
pe tatăl lor cînd acesta, cu ocazia unei aniversări, deschidea 


>. Plutarh, Caro Maior, cap. XX. 
" Cicero, Epist. ttd Attkitm, VIII, 4, |, 

nişele din atriu lăsînd să se vadă imaginile strămoșilor de care 
era legată amintirea glorioasă din trecutul familiei, mergeau 
cu el la mese unde auzeau cîntece de glorificare a unor figuri 
din trecutul istoriei romane sau asistau la ceremonii funebre 
unde auzeau enumerindu-se meritele unor vestiți oameni de 
stat; toate acestea constituiau pentru ei tot atîtea lecții pline 
de învățăminte pentru întreaga lor viaţă. în felul acesta, tine- 
rii se iniţiau, alături de tatăl lor, în variate aspecte ale vieţii 
pe care aveau s-o trăiască ei înșiși mai tîrziu, învăţind atît 
din sfaturile lui, cît mai ales din propriul lui exemplu. 

Spre deosebire de băieţi, care după vîrsta de șapte ani ur- 
mau pe tatăl lor în diferitele lui activităţi, fetele continuau să 
rămina în casă în jurul mamei lor, care le deprindea cu lucră- 
rile din interiorul gospodăriei, ca gătitul mîncărurilor și tor- 
sul linii. Această tradiție s-a transmis, ca și în cazul băieţilor, 
de-a lungul veacurilor, ca o mărturie de nedezmințit a puterii 
pe care o avea tradiţia în viața romanilor. Dovada cea mai 
elocventă ne-o dă însăși familia lui August, în care, după măr- 
turia lui Suetoniu, împărăteasa Livia deprindea pe nepoatele 
împăratului cu aceste îndeletniciri, în timp ce el era însoţit de 
băieți chiar și în curie, unde asistau la ședințele secrete ale 
senatului. 

Educaţia în familie lua sfîrșit pe la 16—17 ani, cînd tînă- 
rul îmbrăca toga virilis. Cu acest prilej avea loc o ceremonie 
în cursul căreia tînărul, în faţa altarului zeilor protectori ai 
casei, depunea toga cu tiv (foga praetexta) și huila, dedicîn- 
du-le-o lor, apoi îmbrăca toga fără tiv, îmbrăcămintea carac- 
teristică a bărbatului-cetăţean. După îndeplinirea sacrificiilor 
în cinstea divinităţilor protectoare ale căminului, tînărul era 
însoțit de către tată sau, în lipsa acestuia, de către tutore, și 
urmat de către celelalte rude în Forul roman. Acolo, în clă- 
direa tabulariului de pe panta Capitoliului, era înscris în lis- 
tele cetăţeneşti, devenind astfel cetățean cu drepturi depline. 
Atunci i se dădea și numele complet, dacă nu-l primise cumva 
mai înainte. Ceremonia se încheia cu un sacrificiu pe Capitoliu 
Și cu o masă în familie, la care erau invitaţi rude și prieteni. 

Tinerii de la ţară nu cunoșteau aceste ceremonii; trecerea 
lor de la virsta copilăriei la acea a tinereţii, care avea loc tot 
in jurul vîrstei de 17 ani, era marcată prin intrarea în servi- 
ciul militar. Acesta era un obicei străvechi căruia 1 se confor- 
mau în primele secole ale republicii și fiii patricienilor ; mai 
tirziu însă situația s-a schimbat, în sensul că cei mai mulți 
reprezentanţi ai clasei dominante își începeau.la îmbrăcarea 

togii de cetăţean ucenicia în vederea carierei politice, atașîn- 
du-se pe lingă un personaj influent și cu experienţă oratorică, 
pe care-l însoțeau la adunările politice sau la dezbaterile de 
la tribunale. 


Căsătoria 

Familia fiind considerată celula de bază a societăţii ro- 
mane, întemeierea unei noi familii constituia un eveniment de 
o importanţă deosebită. în primele timpuri ale republicii, că- 
sătoria nu era lăsată la bunul plac al tinerilor care urmau 
să întemeieze o nouă familie, ci cuvînt hotărîtor avea, pentru 
fiecare din ei, pater familias. Acest lucru era dus atît de de- 
parte, îneît nu numai că nu se ținea seama de dorințele tine- 
rilor, dar nici măcar nu erau întrebaţi. Ceea ce trăgea mai 
mult în cumpănă la încheierea căsătoriilor erau cu totul alte 
criterii decît cele sentimentale. Dacă printre oamenii de rînd 
prevalau criteriile economice, în familiile clasei dominante erau 
de obicei hotăritoare considerentele politice. 


Căsătoria propriu-zisă era precedată de logodnă (sponsa- 
lia) ; ea constituia un angajament solemn stabilit de comun 
acord între familiile celor doi tineri. Tînărul logodnic oferea 
cu acest prilej logodnicei un inel, care avea mai mult o va- 
loare simbolică ; el reprezenta de fapt contravaloarea unei 
sume de bani pe care logodnicul trebuia s-o dea ca garanţie 
că își va îndeplini obligația asumată. Cei săraci dădeau un inel 
simplu de fier sau bronz, fără nici o piatră prețioasă ; mai 
tirziu cei bogaţi ofereau inele de aur cu piatră prețioasă pe 
care se grava fie bustul logodnicilor, fie alte imagini care sim- 
bolizau căsătoria ; dar, mai frecvent erau gravate două miîini 
unite. La sfîrșitul republicii și la începutul epocii imperiale, în 
locul angajamentului verbal, s-a răspîndit tot mai mult obi- 
ceiul de a se încheia contracte scrise (tabulae sponsales) în care 
era prevăzută dota pe care urma s-o dea tatăl logodnicei. La 
ceremonia legată de încheierea logodnei luau parte toţi prie- 
tenii celor două familii, care îndeplineau totodată și funcţia 
de martori ai angajamentelor, verbale sau scrise, participînd 
apoi la o masă. Logodnica primea cu acest prilej cadouri. 


De pe urma contractelor de logodnă, care erau acte cu va- 
loare juridică, rezultau o serie de consecinţe. Astfel, în căzu! 
în care nu se încheia căsătoria, una din cele două părţi putea 
intenta proces, cerind despăgubiri pentru prejudiciile suferite ; 


Z&4 


de asemenea, acela dintre logodnici care între timp încheia o 
a doua logodnă se făcea vinovat în fața legii de bigamie. O 
altă consecință era legată de termenul prevăzut în contract 
pentru celebrarea căsătoriei : dacă logodnicul nu încheia căsă- 
toria pînă la acest termen, logodnica — mai bine zis tatăl ei 
___avea dreptul să încheie un contract de logodnă cu altcineva. 
Aceasta înseamnă că nimeni nu era obligat, prin contractele de 
acel fel, să încheie și căsătoria ; logodna putea fi desfăcută de 
altfel și printr-o renunțare unilaterală. 

în multe cazuri termenele stabilite pentru celebrarea căsă- 
toriei erau foarte îndepărtate ; căci la romani se statornicise 
de demult obiceiul de a logodi copiii încă la o vîrstă fragedă, 
așa încit trebuia să se aștepte mulți ani pentru ca să se poată 
căsători. Nu este însă mai puţin adevărat că și vîrsta stabilită 
pentru căsătorie era, comparativ, cu mult mai timpurie decit 
în zilele noastre : băieţii erau considerați în principiu apți 
pentru căsătorie la 14 ani, iar fetele la 12 ani; în practică 
însă băiatul nu se căsătorea înainte de îmbrăcarea togii virile, 
după cum și fetele se măritau mult mai tîrziu. Alte limitări 
ale dreptului de căsătorie (ius conubii) nu mai existau, după 
ce a fost ridicată, încă pe la mijlocul primului secol al repu- 
blicii, interdicția încheierii de căsătorii legale între patricieni 
şi plebei. 

în primele secole ale republicii, cînd societatea romană era 
diferențiată în cele două clase, patricienii și plebeii, existau 
două forme de căsătorie, pentru fiecare cîte una specifică : 
conjarreatio pentru cei dintii, şi coemptio pentru cei din urmă. 

Confarreatio consta în esenţă dintr-o ceremonie religioasă 
care avea loc înaintea altarului familial ; animalul de sacri- 
ficiu era stropit cu o fiertură de făină de alac (far), iar tinerii 
miri împărțeau între ei o plăcintă tot de făină de alac (/ibum 
farreum), pe care apoi o mincau ; de aici și numele de confar- 
reatio ce 1s-a dat. 

Coemptio reprezenta un fel de cumpărare reciprocă a mi- 
rilor. Această formă de căsătorie reamintea vinzarea reala 
(mancipatio) a miresei din partea tatălui ; în epocile urmă- 
toare vinzarea a rămas numai simbolică, transformindu-sc 
apoi în vinzare simbolică reciprocă, ceea ce se reducea, în 
ultimă analiză, la un consimțămînt reciproc. 

Din coemptio deriva o a treia formă de căsătorie, căsă- 
toria per usum. Aceasta era rezultatul unei stări de fapt; 
dacă o femeie locuia timp de cel puţin un an în casa unui 
bărbat, ea era considerată soţia lui de pe urma acestei con- 

vieţuiri” dar cu condiția ca ea să fi fost neîntreruptă, căci 
chiar și numai trei nopţi de întrerupere atrăgeau după sine 
anularea căsătoriei. Această formă a căzut curînd în desue- 
tudine. 

Toate aceste trei forme de căsătorie constituiau o cate- 
gorie cunoscută sub numele de convenția in manum. Caracte- 
rul fundamental al acestora consta în faptul că prin inter- 
mediul lor femeia ajungea să facă parte din familia bărbatului 
și, ca atare, era supusă puterii bărbatului (manus) întocmai 
cum copiii erau supuși puterii tatălui (patria potestas) ; în 
felul acesta se găsea și ea în situația unei fiice (loco filiae) în 
ceea ce privește drepturile ei familiale și succesorale. 

în cursul timpului, formele de căsătorie bazate pe prin- 
cipiul conventio in manum au fost înlocuite treptat, devenind 
curentă la sfîrșitul republicii și în epoca imperială o altă 
formă, aceea a căsătoriei sine mânu. Ea este rezultatul unor 
modificări profunde ce au avut loc în obiceiurile romane ; 
de pe urma acestor modificări devenea tot mai insuportabilă 
menţinerea femeii într-o situaţie de inferioritate legalizată 
faţă de bărbatul-soț. De aceea s-a recurs la principiul sine 
mânu, în virtutea căruia femeia rămînea ȘI după căsătorie, 
cel puţin teoretic, membru al familiei tatălui, adică supusă 
autorităţii acestuia (patria potestas), care de obicei era însă 
înlocuită cu aceea a unui tutore legitim, păstrindu-și și toate 
drepturile succesorale. Soţul își menținea dreptul de a admi- 
nistra zestrea soţiei, dar aceasta, în schimb, avea libertatea 
să dobindească bunuri personale și de a le administra după 
bunul ei plac ; tutela legală a tatălui sau a tutorelui era mai 
mult simbolică, deoarece ea nu îngrădea cituși de puţin in- 
dependenţa juridică a femeii, care putea obţine din partea 
praetorelui un alt tutore, dacă acela pe care-l avea nu-i mai 
convenea. 

Progrese însemnate s-au înregistrat în acest domeniu pe 
timpul lui August ; legislația lui a eliberat cu totul femeia de 
sub tutelă, oricît de fictivă fusese aceasta și înainte vreme, 
dacă ea îndeplinea anumite condiţii, dintre care amintim pe 
mamele cu trei copil. în felul acesta, prin înlăturarea treptata 
a barierelor legale care o îngrădeau, femeia reușește să devină 
o persoană complet liberă în faţa legii în ceea ce privește 
raporturile dintre ea și soțul ei. Mai mult încă, fetele se 
emancipează treptat și de sub autoritatea tiranică a tatălui, 
care nu le mai mărită împotriva voinţei lor. Drept urmare, 
autoritatea lui pater familias se năruie în ceea ce privește 

formele legale din trecut care erau menite să-i asigure poziția 
privilegiată. în locul unei căsătorii impuse în virtutea auto- 
rității lui pater fa ?nilias şi încheiată printr-un contract din- 
afară voinţei lor, cu alte cuvinte, în locul unei căsătorii 
formale, cum era aceea bazată pe principiul de conventio in 
manum, apare o formă nouă, bazată pe consimțămîntul re- 
ciproc a două ființe care doresc să trăiască împreună ca soț 
Și soție (í affectio maritalii) ; această formă a dăinuit pînă la 
sfîrşitul epocii imperiale, adică pînă la sfîrşitul romanităţii. 

Dar, indiferent de formele pe care le- -a avut în cursul 
timpului actul căsătoriei, el constituia numai momentul so- 
lemn ; el era precedat și urmat de diferite și variate practici, 
tradiții și obiceiuri, care îl făceau să fie cel mai important 
eveniment din viața familială. Asupra acestora considerăm 
necesar să ne oprim pe scurt, deoarece ele reflectă aspecte 
interesante ale vieţii de toate zilele a romanilor. 

însăși ziua căsătoriei era aleasă cu foarte mare grijă ; căci 
numeroase superstiții erau legate de anumite zile, luni sau 
anotimpuri, în care nu era recomandabil să aibă loc astfel 
de ceremonii, ca fiind de rău augur. Limitindu-ne doar la 
extreme, este suficient să amintim că pentru romani perioada 
cea mai favorabilă din acest punct de vedere pentru celebra- 
rea căsătoriilor era a doua jumătate a lunii iunie, iar cea 
mai puţin indicată luna mai. 

în ziua fixată pentru celebrarea căsătoriei, în centrul 
atenţiei era tinăra logodnică, a cărei toaletă era pregătită cu 
cea mai mare grijă ȘI în conformitate cu practicile moștenite 
din bătrîni. în ceea ce privește îmbrăcămintea, în locul hai- 
nei de copilă (praetexta) îmbrăca o haină albă (tunica recta) 
făcută dintr-o stofă țesută după un anumit sistem vechi, 
care era strînsă în jurul taliei cu o cingătoare. Se pieptăna 
cu ajutorul unui pieptene special (hasta caelibaris), împărţin- 
du-și părul în șase șuviţe, pe care le lega cu panglicuțe pen- 
tru a le uni apoi într-un coc. Peste părul astfel pieptănat și 
aranjat punea un văl de culoare portocalie (flammeum), i 
peste tunică o manta (palia), un fel de șal care învelea par- 
tea superioară a corpului. Adeseori, mai ales în cazul celor 
bogate, ea își punea diferite bijuterii, un colier de aur, bră- 
țări etc. ; în orice caz, creștetul era împodobit de o cunună 
de flori. în picioare încălța niște sandale de aceeași culoare 
cu vălul de pe cap. Casa era împodobită de sărbătoare încă 
din zori; de ușă și de stilpi atîrnau cununi de flori, N;rengi 

de pomi pururi verzi, ca mirtul și laurul, precum și panglici 
colorate, iar în fața intrării se așterneau covoare. 

Ceremonia propriu-zisă începea cu un sacrificiu augural, 
pentru a afla voinţa zeilor; dacă sacrificiul se desfășura 
normal, era un semn că zeii nu erau potrivnici întemeierii 
noii căsnicii. După terminarea sacrificiului se trecea, de obi- 
cei, la semnarea definitivă a contractului de căsătorie (7a- 
bulae nuptiales) în prezența a zece martori, care semnau apoi 
și ei contractul. îndeplinindu-se și această formalitate, o fe- 
meie mai în vîrstă, căsătorită o singură dată (univira), soco- 


tită de bun augur, care o asista pe mireasă (pronuba), apucă: 


mima dreaptă a celor doi miri, unindu-le ; această unire a 
miinilor (dextrarum iunctio) constituia momentul cel mai 
solemn din întreaga ceremonie, deoarece ea simboliza angaja- 
mentul tacit al amîndurora de a voi să trăiască împreună, 
în timpurile mai vechi, în cazurile în care căsătoria se 
făcea sub forma confaneatio, în locul unirii miîinilor, mirii, 
avind capul acoperit cu un văl, erau puşi să șadă pe 
două scaune unul lîngă altul, pe care în “prealabil fusese 
întinsă pielea animalului sacrificat ; apoi făceau ocolul altaru- 
lui familial. 

După încheierea acestor formalităţi, avea loc o masă co- 
pioasă (cena nuptialis), dată de către tatăl miresei, la care 
se serveau unele mîncäruri tradiționale. Terminîndu- -se masa, 
o dată cu seara, cînd pe cer prima stea începea să licărească, 
se forma cortegiul de însoţire a miresei la casa mirelui (de- 
ductio). Cu această ocazie aveau loc anumite practici tradi- 
tionale care aminteau epocile vechi cînd aveau loc răpiri sau 
cînd tatăl își vindea fetele ; se mai atribuia acest rit și amin- 
tirii răpirii sabinelor. Mireasa se prefăcea că își caută refugiu 
în braţele mamei sale, în timp ce mirele, jucînd rolul răpi- 
torului, făcea eforturi s-o smulgă și s-o ducă cu el. 


Cortegiul se îndrepta apoi spre casa mirelui. în frunte 
mergea mireasa avind în mină furca de tors și fusul, care ser- 
veau ca simbol al viitoarei ei activităţi de mamă de familie ; 
alături de ea mergeau doi copii cu ambii părinți în viaţă 
(pătrimi et matrimi), iar un al treilea mergea înainte, pur- 
tînd în mină o torţă de păducel (spina alba) aprinsă la focul 
de pe vatra din casa părintească a miresei. Urmau rudele și 
prietenii familiei cu cununi de frunze pe creștet, împreună cu 
femeia în vîrstă care o asista pe mireasă ; cortegiul era însoțit 
și de cîntăreți din flaut, precum și de străini care se mai ala- 

turau pe parcurs, și rosteau cu toţii cuvinte de urări de fericire 
pentru tinerii căsătoriți. în acelaşi timp, de-a lungul parcursu- 
lui se opreau trecătorii care reproduceau aceleaşi urări, adăugînd 
adeseori și altele mai puțin voalate, uneori chiar obscene, me- 
nite, după credința celor vechi, să abată deochiul, iar pe de 
altă parte să asigure fecunditatea tinerei perechi. Același sim- 
bol de fecunditate îl aveau şi micile daruri — monede de 
argint sau nuci — pe care mireasa le arunca pe drum copiilor. 
Cînd cortegiul ajungea la casa mirelui, mireasa îndeplinea 
din nou anumite rituri. în primul rînd ea căuta să-și cîştige 
bunăvoința zeilor protectori ai pragului casei în care avea 
să fie soția stăpînului, împodobindu-l cu flori și cu panglici 
de lina, apoi ungea cu bucăţi de slănină de porc şi cu untde- 
lemn pervazul ușii și al ferestrelor. între timp mirele pă- 
trundea în casă şi din faţa pragului o întreba cum se nu- 
meşte ; la aceasta ea răspundea cu gingășie : „acolo unde tu 
te numești Gaius, eu mă voi numi Gaia" (ubi tu Gaius, ego 
Gaia). Apoi din cortegiu se desprindeau doi prieteni ai mire- 
lui care o ridicau pe braţe și o treceau astfel peste prag; 
Căci exista O superstiție potrivit căreia viața tinerei perechi 
ar fi fost în primejdie dacă mireasa s-ar fi împiedicat de 
piatra pragului. După intrarea miresei în casă, ea era în- 
soțită de către femeia în vîrstă amintită mai sus în atrium 
sau în fablinum, unde se afla patul nupţial, iar afară cor- 
tegiul se desfăcea, întorcîndu-se cu toţii pe la casele lor. în 
ziua următoare tinăra soție, îmbrăcată pentru întiia oară în 
veșminte de matroană, aducea primul sacrificiu zeilor lari 
şi penaţi, apoi primea daruri din partea soțului ; urma apoi 
o masă intimă (repotia), la care participau numai rudele so- 
tilor. 
9 


Divorțurile 


La început, și în principiu, căsătoria încheiată prin con- 
farreatio nu se putea desface ; mai tîrziu însă s-a inventat o 
i i Nil mită diffarreatio, cu efecte tocmai opuse celei 
dintii, prin care se desfăcea căsătoria. în general însă divorțul 
a rămas multă vreme un fenomen cu totul excepţional. Ca- 
zurile rare în care el avea loc derivau din caracterul însuși 
al căsătoriei din acel timp : căsătoria bazată pe principiul 
cum mânu îi dădea soţului drepturi depline asupra soției, deci 
Și pe acela de a o repudia ; în schimb repudierea soţului de 

către soție era ceva de neconceput. Existau însă anumite li- 
mitări ale acestui drept al soțului, și anume pentru ca o fe- 
meie să fie repudiată de către soț, era necesar ca ea să fie 
învinuită de o faptă gravă, iar condamnarea ei pentru această 
faptă gravă era de competenţa unui consiliu format din 
membrii familiei acestuia. Legea celor XII table păstrează 
formula prin care, în urma condamnării acestui consiliu de 
familie, soțul îi lua femeii cheile casei şi apoi o alunga defi- 
nitiv : l- a luat cheile, a alungat-o" (claves ademit, exegit). 
Rolul acestui consiliu de familie era important încă la sfîrşitul 
secolului al IV-lea î.e.n. : un senator a fost șters de pe lista 
senatorilor pentru vina de a-şi fi alungat soția de acasă fără 
a fi așteptat judecata acestui consiliu. în orice caz, exemplele 
de divorţ, oricare ar fi fost motivele, cu sau fără judecata 
membrilor familiei, erau atît de rare, încât se cunoșteau toate 
cazurile concrete ; printre acestea figurează și acela al lui Spu- 
rius Carvilius Ruga, din anul 235 î.e.n., care și-a repudiat 
soția pentru simplul motiv că nu avea copii. 


Această stabilitate aparentă a familiei romane a începuc 
să se zdruncine o dată cu secolul al II-lea, ca urmare a 
transformărilor produse de influenţa moravurilor greceşti; 
bărbaţii nu mai aveau nevoie de judecata nimănui și nici 'de 
motive serioase pentru a-și repudia soția. Astfel, unul și-a 
alungat-o pentru că ar fi ieşit pe stradă cu faţa descoperită, 
altul pentru că pe stradă ar fi stat de vorbă cu o libert! cu 
reputaţie rea sau pentru că ar fi asistat la niște spectacole fără 
învoirea lui "\ Spre sfîrșitul republicii divorţurile s-au în- 
mulțit în așa măsură, încât constituiau o adevărată primejdie 
pentru stabilitatea familiei. Aceasta cu atît mai mult cu cît, 
prevalînd căsătoriile bazate pe principiul sine mânu,, au în- 
ceput și femeile să-și repudieze bărbaţii. 

Dar, indiferent dacă era provocat de către soț sau de 
către soție, iar uneori chiar prin liber consimțămint, fapt 
este că în ultimul secol al republicii divorțul era la modă în 
relaţiile familiale ale reprezentanţilor de seamă ai clasei con- 
ducătoare. lată cîteva exemple concludente în această pri- 
vință. Dictatorul Sulla, la bâtrînețe, s-a căsătorit pentru a 
cincea oară, deci după patru divorțuri, cu tînăra Valeria, sora 
vitregă a oratorului Hortensius, divorțată de curînd. Intere- 
sante sînt însă și motivele care provocau divorțurile şi pen- 
tru care se încheiau apoi alte căsătorii. Pompeius, de exemplu, 


'“Valerius Maximus, Facta et dicta memorabilia, VI, 3; 
10—12. 

a divorţat de prima soţie, pe care o luase în căsătorie pentru 
a-și atrage favoarea praetoruiui de care depindea intrarea în 
posesie a averii sale imense, pentru că înrudirea cu ea îi pri- 
mejduia cariera politică ; apoi, după alte două soții succe- 
sive de care a rămas văduv prin deces, s-a căsătorit a patra 
oară, pentru a divorța la întoarcerea din campaniile din 
Orient, sub cuvînt că, în lipsa lui, soția n-ar fi avut o com- 
portare tocmai corespunzătoare > Cezar, rămas văduv după 
moartea primei soții, s-a căsătorit a doua oară, dar și-a pă- 
răsit soția pentru că planau asupra ei anumite bănuieli de 
infidelitate. însuși oratorul Cicero nu s-a lăsat mai prejos, 
părăsindu-și soția și mama copiilor săi după 30 de ani de 
convieţuire, pentru a se căsători, la 57 de ani, cu o femeie 
tînără dar bogată ; este adevărat că nici Ierenţia, prima lui 
soție, nu s-a dat bătută, căci și ea s-a mai căsătorit de două 
Ori, mai întâi cu istoricul Salustiu, apoi cu Messata Corvinus. 


In epoca lui August divorțurile au luat asemenea pro- 
porţii în rîndurile claselor suprapuse, încît amenințau înseși 
temeliile statului. De aici măsurile legislative luate de către 
acesta pentru a îngrădi avalanșa ce părea a tîrî după sine 
toate așezămintele strămoșești. Dar el intenţiona, în ultimă 
analiză, să reglementeze iar nu sa interzică divorțurile. în 
acest scop, el a stabilit ca voinţa celui care cerea divorțul 
să fie exprimată în prezenţa a şapte martori ; de asemenea, 
femeii repudiate îi dădea dreptul să intenteze O acțiune judi- 
ciară împotriva fostului ei soț prin care sa ceară "restituirea 
zestrei, în cazul în care acest lucru nu fusese prevăzut în 
contractul de căsătorie. Soţul era obligat să-i restituie zestrea 
în întregime, avînd însă dreptul să-și rețină din ea doar su- 
mele necesare pentru întreținerea copiilor lăsaţi în grija lui 
(propter liberos) sau ca răscumpărare pentru pagubele prici- 
nuite de către soţie prin risipă sau purtare necorespunzătoare. 


Măsura aceasta a lui August privitoare la restituirea zes- 
trei a avut însă urmări tocmai contrare intenţiilor împăra- 
tului. Pe de o parte, ea a dus la distrugerea spiritului de fa- 
milie, căci ce legături mai puteau exista între un bărbat care-și 
mai ţinea soţia numai de teama de a nu-i pierde zestrea, pen- 
tru care, aşa cum am văzut la citeva cazuri celebre, o și luase 
in căsătorie ?! Pe de altă parte, apărîndu- le zestrea. legea 
dădea femeilor repudiate speranța și perspectiva de a 
se recăsători repede, după cum le dădea, în același timp, 
și bărbaţilor, care totuși divorţau, certitudinea că vor găsi 


"Plutarh, Pompeius, cap. IV; X. 

în scurtă vreme o femeie și mai bogată. Urmarea a fost că în 
primele două veacuri ale imperiului, cel puţin așa reiese din 
știrile date de autorii vremii, în cele mai multe cazuri de di- 
vort femeile erau acelea care aveau inițiativa. Stăpine fiind 
pe bunurile care constituiau zestrea lor, deoarece, potrivit 
legii aduse de August, soții erau obligaţi să le-o restituie în 
urma separării, femeile au început să folosească divorțul 
drept un pretext pentru a-și asigura o viaţă în deplină Ie 
bertate, un joc al capriciului lor. Filozoful Seneca dă o carac- 
terizare plastică acestor femei pentru care divorțurile în 
serie era una din principalele ocupaţii : „Nici o femeie nu 
mai putea sa se rușineze de desfacerea căsătoriei, de vreme 
ce cele mai sus-puse dintre ele se obișnuiseră să-și numere anii 
nu după numele consulilor, ci după acela al foștilor lor băr- 
baţi ; ele divorţează pentru a se căsători și se căsătoresc pen- 
tru a divorța" -". Ceva mai tîrziu satiricul luvenal se referă 
la aceleași femei bogate care puteau face ce voiau cu zestrea 
lor, cînd spune că nimic nu este mai insuportabil pe lume 
decît o femeie bogată -'. Marţial, la rîndul lui, exprimă ace- 
lași lucru, atunci cînd, răspunzînd la întrebarea pusă de un 
prieten, îi îi mărturisește ca nu vrea să ia în căsătorie o femeie 
bogată, pentru că nu vrea să fie sufocat sub vălul nupţial -. - 

Dar, pe lingă motivele arătate mai sus, se pare că de 
multe ori hotărîtoare în pasiunea femeilor pentru divorţ mai 
era și goana după avere ; ele își părăseau soții mai puţin bo- 
gați decit ele și căutau bărbaţi ale căror averi le permiteau 
să facă mai mult lux sau care, avind o vîrstă înaintată, le 
deschideau perspectiva apropiată de moștenire. Și în cazul 
acesta, dintr-un motiv sau altul, ele îi părăseau fără nici o 
remușcare ; ele nu se lăsau înduioșate nici chiar de virsta 
sau de starea sănătăţii soților lor, dimpotrivă acestea erau 
un argument pentru a-i părăsi cît mai repede. luvenal pune 
la zidul infamiei pe o femeie din această categorie care într-o 
perioadă de timp de cinci toamne s-a măritat de opt ori”, 
iar Martial demască pe alta care, numai la 30 de zile de la 
repunerea în vigoare de către Domițian a legislației lui Au- 
gust privitoare la îngrădirea ȘI reglementarea divorţurilor, 
și-a luat al zecelea bărbat” „ adăugind că o femeie care se 


” Seneca, De beneficiis, III, 16, 2. 
luvenal, op. cit, VI, v. 640. 

căsătorește de atitea ori practică în realitate un adulter re- 
cunoscut de lege. : 

Această comportare a remeilor n tăcea, in orice caz, pe 
mulți bărbaţi să trăiască mereu cu teama de a fi părăsiți de 
către soțiile lor. Este elocventă în această privinţă întîmpla- 
rea unui soț, relatată de un text juridic : avînd oarecare în- 
curcături bănești și aflindu-se la o strîmtorare, soția lui îi 
cere împrumut o sumă mai mare ; el consimte să i-o dea, pu- 
nîndu-i însă o singură condiţie, anume să se angajeze solemn 
că nu-l va părăsi prin divorţ... 

Dar, din exemplele de mai sus, precum și din numeroase 
alte știri pe care le dau scriitorii antici, nu se poate ajunge 
la concluzia că întreaga societate romană ar fi fost bîintuită 
de această plagă a divorțurilor. în toate acestea e vorba doar 
de o parte a clasei dominante, care huzureau în lux și bogății. 
In rîndurile păturilor de jos mai dăinuiau vechile tradiții să- 
nătoase care făcuseră ca secole de-a rîndul famila să fie ce- 
lula de bază a societății romane. Dacă despre ele nu vorbesc 
autorii antici, n-o fac pentru că ele nu constituiau excepții, 
cum erau cele din clasa conducătoare, ci intrau în ordinea fi- 
rească a lucrurilor. 

Situaţia descrisă mai sus nu poate fi însă generalizată nici 
în sînul clasei conducătoare. După cum au existat soţii de- 
votate, care și-au identificat viața cu a soților, tot așa avem 
exemple de femei care au înţeles tăria legăturilor matrimoniale 
și s-au arătat gata să le sacrifice numai atunci cînd credeau 
că era în interesul soţilor s-o facă. Vom da numai un singur 
exemplu pe care îl considerăm mai caracteristic în această 
privinţă şi în opoziție cu cele amintite mai sus. 

Acest “exemplu ni s-a transmis pe o inscripţie, cunoscută 
sub numele de „Elogiul Turiei' (Laudatio T, uriae)”. Este 
vorba de o soție devotată, a cărei simpatie s-a extins asupra 
tuturor celor pe care-i iubea soţul ei. Atunci cînd, în urma în-" 
cheierii celui de-al doilea triumvirat dintre Octavian, Anto- 
niu și Lepidus în anul 43 î.e.n., a început o persecuție singe- 
roasă împotriva adversarilor politici ai acestora, fiind tre- 
cuți pe listele de prescripţie, Turia a dat dovadă de mult de- 
votament față de soțul ei, Quintus Lucretius Vespillo, care 
figura printre proscriși, ascunzindu-l apoi ajutindu-l să fugă 
și astfel să scape cu viață. Dar cea mai impresionantă do- 
vadă de devotament i-a dat-o atunci cînd, știind că nu-i poate 


£ Corpus Inscr. Lat., VI, 1527. 

da urmași, l-a sfătuit să se căsătorească cu altă femeie, ea 
urmind să rămînă în casă, fără a mai fi însă stăpină; Lu- 
cretius, după cum se arată în inscripţie, a refuzat acest sa- 
crificiu al Turiei. 


Celibatul 


Cu toată vechimea ei, instituţia căsătoriei n-a fost nici- 
odată atit de extinsă, încît să cuprindă pe toți bărbaţii și 
femeile fără excepţie; la periferia ei rămîneau numeroși 
membri ai familiilor care nu întemeiau prin actul căsătoriei 
o altă celulă socială. Și, fiindcă bărbaţii erau socotiți capul 
familiilor, ne vom opri în cele ce urmează asupra bărbaţilor 
necăsătoriți, adică aceia care nu întemeiau o familie de loc 
sau n-o întemeiau la virsta cînd de obicei se făcea acest lu- 
cru. Evoluţia acestei instituții periferice a familiei romane 
este interesantă pentru că ea reflectă evoluţia concepţiilor 
privitoare la familie. 

încă din cele mai vechi timpuri, cînd pater familias deci- 
dea căsătoria tinărului fără măcar să-l întrebe, şi-a făcut apa- 

i riția un sentiment de repulsie împotriva actului însuşi al 
(o »4. constrîngerii, apoi împotriva căsătoriei. Ceva mai tîrziu sta- 
sie NI >$& însuşi a început sa intervină cu măsuri de constrîngere 

împotriva celor ce nu întemeiau la timpul stabilit de tradiţie 
o familie ; evidenţa celibatarilor au făcut-o mai întii censorii, 
cu ocazia recensămîntului periodic pe care-l făceau, între- 
bind pe fiecare cetățean dacă era căsătorit după lege. Mai 
mult încă : de la sfîrșitul secolului al V-lea î.e.n. ar data 
cel dintii impozit special impus de către censori asupra ce- 
libatarilor (uxorium) “. O altă dată mai veche cu privire la 
unele măsuri administrative privind situaţia celibatarilor este 
din anul 131, cînd tot un censor arata necesitatea căsătoriei 
pentru toţi bărbaţii, deoarece scopul ei era procrearea (/ibe- 
rorum procreandorum causa) şi stabilește totodată obligati- 
vitatea căsătoriei” 


Toate aceste măsuri administrative — probabil vor mai 
fi fost şi altele — constituie o dovadă, pe de o parte, că nu 
toți bărbaţii se conformau unei tradiţii înrădăcinate de de- 


Valerius Maximus, op. cit., II, 9, 1. 


” Titus Livius, Epitome, 

mult, cu toată puterea pe care o avea pater familias, iar pe 
de alta că aceasta nu era o simplă problemă particulară, ci 
cà ea interesa ȘI statul. 

începînd cu “ultimul secol al republicii problema celibatului 
s-a complicat și cu alți factori. La greutăţile de ordin ma- 
terial legate de întemeierea și întreținerea unei familii, care 
au tras la început mult în cumpănă, s-a adăugat o reacţie 
împotriva amestecului statului, care era interesat să aibă fa- 
milii cât mai multe cu copii numeroși, pentru a-și putea re- 
cruta sodații necesari numeroaselor războaie de cucerire ; ecou 
al acestei atitudini sînt versurile lui Properțiu, în care, referin- 
du-se tocmai la această necesitate impusă de stat de a-i 
procura soldați pentru triumfuri, spune că niciodată din sîn- 
gele lui nu se va naşte vreun soldat” Dar ceea ce a contri- 
buit în mai mare măsură la răspîndirea celibatului a fost 
slăbirea legăturilor de familie, mai precis subminarea teme- 
liilor ei, cu care ne-am ocupat mai sus, la căsătorie. în acea 
situație de criză a căsătoriei și a familiei în general, celibatul 
apärea multor reprezentanți ai claselor suprapuse, nu numai 
bărbaţi ci și femei, ca o garanție a unei vieți fără complicaţii 
ȘI fără griji, precum ȘI libertatea de satisfacere a plăcerilor 
şi gusturilor, fără nici o îngrădire din partea cuiva ; deci el 
apărea ca un simptom de decădere a vechilor instituţii romane. 


La începutul imperiului, August a cuprins și celibatul în 
masurile preconizate pentru restabilirea moravurilor de odi- 
nioară și a moralității. Astfel, printr-o lege din anul 9 e.n. se 
prevăd anumite restricții de ordin material pentru bărbaţii 
necăsătoriți între 20 și 60 de ani, precum și pentru femei în- 
tre 20 și 50 de ani ; printre acestea figurează în primul rînd 
pierderea dreptului de moștenire. Măsurile luate de August au 
început a fi eludate în primul moment, pentru salvarea unor 
situaţii de extremă urgenţa în ceea ce privește moștenirile, 
prin încheierea logodnei, care se prelungea însă la infinit, 
pentru ca apoi, după rezolvarea situaţiei, să o desfacă. Atunci 
August a luat o altă măsiră, interzicînd desfacerea logodnei 
și fixind un anumit termen înăuntrul căruia trebuia să se 
serbeze căsătoria ; prin aceasta a zădărnicit încercarea celi- 
batarilor de a eluda legea, încheind și desfăcînd logodnele una 
după alta sau prelungindu-le la infinit pentru ca apoi să nu 
încheie căsătoria. 


si Properţiu, Elegii. II, 7, vw. 13—14: 

Dar, afară de aceste forme de eludare a măsurilor luate 
de August împotriva celibatarilor, ei au mai recurs și la altele, 
care au făcut ca urmările să fie tocmai contrare celor scon- 
tate ; mulți din ei se căsătoreau numai ca să evite rigorile 
prevederilor care-i excludeau de la moștenire, iar nu ca să 
întemeieze familii ; soții în cauză, bărbaţi sau femei, nu erau 
decit niște complici abjecți la această acțiune de eludare. 
Astfel, sub aparenţa respectării unei legi, femeile și bărbaţii, 
de comun acord, își continuau viața de mai înainte. în epoca 
imperială celibatul a rămas în mare cinste ; un reprezentant 
al celibatarilor, Nerva, a ajuns să fie ales împărat din voința 
senatului. 


Sărbătorile familiale 


Familia romană avea în viața ei intimă anumite zile cînd 
se sărbătoreau unele evenimente, unele schimbări survenite în 
viaţa unuia din membrii ei sau a tuturor împreună. Amintim 
printre acestea ziua cînd unul din băieți îmbrăca toga virilis 
(Liberalia), ziua cînd unul din copii, băiat sau fată, încheia 
logodna (Sponsalia) sau își celebra căsătoria (Nuptiae) ; ziua 
întoarcerii dintr-o călătorie îndelungată a vreunui membru al 
familiei ; de asemenea, zile de sărbătoare familială erau ani- 
versările vesele sau triste, ca ziua de naștere a capului fami- 
lei sau a altui membru (Natalia), aniversarea morţii unui 
membru al familiei. Pe lîngă acestea, erau considerate ca săr- 
bători de familie și unele cu caracter periodic, ca ziua de 
început a anului și a lunilor (Kalendae), precum și celelalte 
subdiviziuni ale lunilor : a cincea, respectiv a șaptea (Nonae) 
și a treisprezecea, respectiv a cincisprezecea (/dus). Deci, 
unele din ele priveau numai cîte un membru al familiei, iar 
altele pe toți împreună. 

Aceste sărbători erau zile de odihnă, de repaus pentru 
toții membrii familiei-; oamenii liberi își încetau orice fel de 
activitate, fie ea intelectuală sau fizică, iar ţăranii întreru- 
peau chiar și pe aceea a sclavilor și a animalelor domestice ; 
deci odihna era impusă tuturor ființelor care trăiau în fa- 
milie, în mod excepţional fiind cuprinse și vitele. Cato cel 
Bătrin este explicit în această privinţă : „Pentru catiri, cai și 

măgari nu exista alte sărbători în afara sărbătorilor de fa- 


LExistau anumite sărbători pe hnga cele periodice, care se 
țineau în același timp în toate familiile romane, devenind cu 
timpul adevărate sărbători publice. Printre acestea se numără 
sărbătorile consacrate cultului morţilor din luna februarie, ți- 
nute în două etape, între 13 și 20 (Parentalia) şi în 21 (Fe- 
ralia). în ziua următoare se desfășura sărbătoarea rudelor 
(Caristia), cînd toate rudele aparţinînd aceleiași familii se în- 
truneau la mese vesele și zgomotoase. în luna mai se țineau 
sărbătorile pentru domolirea umbrelor rătăcitoare ale morți- 
lor care n-au avut în nici un fel parte de mormînt (Lemuria). 
Tot în mai sau în iunie aveau loc sărbătorile trandafirilor 
(Rosalia sau Rosaria), cînd membrii familiilor duceau tran- 
dafiri la mormintele morţilor lor, precum și sărbătoarea vio- 
relelor (dies Violac), cînd se duceau viorele. 

Aceste sărbători de familie în general, cu excepția celor 
cu caracter funerar, legate de cultul morţilor, erau foarte 
populare, ceea ce dovedește o intensă viață de familie. Els 
constituiau adeseori un prilej nu numai de veselie și de pe- 
trecere, dar și de cheltuieli nesăbuite, îneit a fost nevoie, în- 
cepînd cu ultimul secol al republicii, de măsuri legislative care 
să îngrădească risipa. Erau invitaţi prieteni și clienți, oaspeții 
și gazdele se îmbrăcau în haine albe de sărbătoare, casele 
erau pline de flori și înmiresmate de profuziunea parfumu- 
rilor de tot felul. Ele s-au menţinut pînă la sfîrșitul epocii 
romane ; dovadă este scriitorul Ausonius care spune textual : 
„De cîte ori am sărbătorit în familie pe ai mei sau am asistat 
ca oaspete la sărbătorile prietenilor mei" °. 

Toate aceste sărbători, zile de aniversare sau de altă na- 
tură, aveau un pronunțat caracter religios ; și, fiind vorba 
de sărbători familiale, locul principal îl ocupa cultul divini- 
tăților protectoare ale casei : penafii și larii. De obicei aceste 
divinităţi apar împreună, cu aceleași atribuţii de protectoare 
ale casei ; în realitate însă existau anumite deosebiri între 
ele, în ceea ce privește atribuţiile. 


Penaţii (Penates) erau zeii protectori ai cămării de pro- 
vizii (cella penaria) destinate întregului an ; deci ei asigurau 
bunăstarea familiei prin faptul că îi asigurau și păzeau pro- 


* Cato, De agri cultura, 138. 
* Ausonius, Epist., 9. 

“viziile. Altarul lor era vatra familială, care la început era în 
atrium ; tot acolo se aflau și imaginile lor, fiind reprezentaţi 
de cele mai multe ori sub forma a doi bătrâni cu capul aco- 
perit cu un văl. 

Larii (Lares) erau divinităţi protectoare ale casei și ale 
familiei în general. Cu privire la originea lor, se credea că 
ei erau sufletele celor morți, de aceea erau și considerați mai 
curînd spirite ale strămoşilor decît divinități propriu- ZIse. 
Așa se explică de exemplu cultul deosebit ce se dădea unuia 
singur dintre ei (Lar familiaris), care reprezenta pe întemeie- 
torul familiei, devenit geniu al casei, reprezentind forţa pro- 
creatoare care împiedica stingerea familiei, precum și sfetnicul 
urmașilor. După credințele ţăranilor, larii erau nu numai 
protectori ai casei, ci și ai pămîntului familiei ; de aceea 
și-i închipuiau circulind în jurul lui, ca un virtej neîntrerupt, 
avind înfățișarea a doi tineri cu mîinile pline de fructe ; 
căci ei alungau demonii răufăcători și asigurau fertilitatea 
pămîntului. Pentru aceste servicii, li se aduceau în fiecare 
lună ca ofrande turte de faină îndulcită cu miere, lapte, 
vin și flori. 

Larii erau de obicei reprezentaţi ca tineri purtînd cununi 
de lauri pe creștet și îmbrăcaţi cu o tunica scurtă, adeseori 
ținînd deasupra capului un vas în forma de corn, pentru 
băut, simbol al vieţii vesele. La început, iar în casele țără- 
nești și în cele ale săracilor de la orașe, întotdeauna, statuile 
larilor erau ținute, împreună cu acelea ale penaţilor, în 
atrium, deasupra vetrei sau alături de ea. în casele celor 
bogaţi, iar ia epoca imperială practica s-a generalizat, se 
afla la intrare o capelă mică (sacrarium) care adăpostea di- 
vinităţile protectoare ale casei. 

în afară de penaţi și lari, casa romană mai avea o divi- 
nitate protectoare, un genius, care personifica o forță de 
temut pentru cei dinafară, dar pentru cei ai casei binevoi- 
toare ; acestui genius protector al familiei i se aduceau 
ofrande tot pe altarul familial. El era reprezentat de obicei 
sub chipul unui șarpe. 

Cultul morților exista la romani, cum era de altfel na- 
tural, din cele mai vechi timpuri. Ei credeau că sufletele 
morților, care erau îngropaţi la început în jurul casei, con- 
tinuau să locuiască împreună cu urmașii lor, avind asupra 
acestora o influență bună sau rea, după cum erau, la rîndul 
lor, tratați de către aceștia. La început existau pentru ei 

două denumiri : du parentes și manes ; cu timpul s-a gene- 
ralizat aceasta din urmă. La sfîrșitul epocii republicane 
sufletele morților au fost considerate divinităţi subpămîntene, 
adică de pe tărimul morților, înspăimîntătoare în general, 
dar binevoitoare pentru urmașii lor. 

Pentru a le cîştiga această bunăvoință, urmașii le-au or- 
ganizat un cult; în timpurile străvechi li se aduceau jertfe 
umane, căci se credea că cei morți puteau fi îmblinziți și 
înduplecați numai dacă, prin jertfe singeroase, li se dădea 
ceva din realitatea vie de care ei au fost privaţi. Mai tîrziu 
acestea au fost înlocuite prin jertfirea unor animale de cu- 
loare neagră, precum și prin ofrande de lapte, miere, vin 
curat și alte alimente, care aveau însă aceeași semnificație. 
Cînd urmașii neglijau să aducă aceste ofrande, zeii mani le 
tulburau somnul cu vise cumplite, ba le trimiteau chiar și 
felurite boli. Dar, după credința romanilor, cel mai plăcut 
cult adus acestor divinități era îngrijirea mormintelor și mai 
ales împodobirea lor cu flori ; de aceea se aduceau flori 
tăiate, se plantau anumite flori naturale pe mormint sau se 
reprezentau plastic pe monumentele funerare. în cinstea lor 
se organizau serbările Feralia, amintite mai sus. 


Riturile funerare 


în legătură cu cultul morţilor, este aici locul să trecem 
în revistă şi riturile funerare. Acest aspect constituie actul 
final al existenței romanilor, așa încît se încadrează pe deplin 
în lucrarea de faţă. Faptul că el nu este tratat în ultimul 
paragraf se datorește criteriilor de împărţire a materialului ; 
repartizarea lui în acest loc se întemeiază pe considerentul 
că moartea nu este socotită numai o chestiune strict perso- 
nală, ci se repercuta într-un fel sau altul, după locul pe care 
defunctul îl ocupa în cadrul colectivităţii ei, asupra întregii 
familii. 

Cînd bolnavul era în pragul morţii, el era întins jos pe 
pamint, iar unul din cei mai apropiați membri ai familiei cu 
un sărut îi intercepta ultima respirație, apoi îi închidea 
ochu; imediat veneau în jurul lui toți membrii familiei, 
care-l strigau pe nume (conclamatio). Urmau pregătirile pen- 
tru expunerea mortului : cadavrul era spălat cu apă caldă 
Și uns cu substanțe mirositoare, îmbrăcat cu haine de sărbă- 

toare și așezat pe un pat special (lectus [unebris) în atrium ; 
de asemenea, i se punea o monedă mică sub limbă, simboli- 
zind plata pe care trebuia s-o dea plutașului Charon care 
urma să-l treacă peste apele rîului Stix din infern. în casele 
celor săraci toate aceste pregătiri erau făcute de către femeile 
membre ale familiei ; pentru cei bogați exista un serviciu de 
pompe funebre, care avea oameni speciali instruiți pentru 
aceasta  (pollinctores). 

Oamenii săraci și copiii mici erau de obicei înmormintați 
în aceeași zi, mai ales în timpul nopții (funus plebeium, fu- 
nus acerbum), pe cînd cei bogaţi numai după cîteva zile. In 
acest din urmă caz, în jurul cadavrului acoperit cu un văl 
se așezau felinare și candelabre aprinse, iar pe el se depuneau 
flori și cununi ; la anumite intervale, femeile din casă ve- 
neau în jurul lui și-l boceau, zgîriindu-și faţa, lovindu-și 
pieptul și sfișiindu-și veșmintele. 

Decesul era anunțat rudelor, prietenilor și cunoscuților 
prin intermediul unui Crainic (indicere funus), care le comu- 
nica totodată și ziua și ora funeraliilor ; acest lucru se făcea 
însă numai în cazul în care defunctul era o persoană mar- 
cantă și funeraliile urmau să se desfășoare cu toată strălu- 
cirea (funera indictiva). 

Funeraliile se făceau pe cheltuiala familiei și a rudelor 
(funus privatum) sau pe cheltuiala statului (funus publicum) ; 
organizarea lor era încredinţată de obicei, atît pentru săraci 
cit și pentru bogați, tot serviciului de pompe funebre, care-şi 
aveau oameni inițiați în toate lucrările necesare (libitinarii). 
Cortegiul funebru (pompaj era precedat de cîntăreți din flaut, 
corn ȘI trompetă. După ei mergeau purtătorii de torţe, boci- 
toarele, care scoteau țipete de durere și din cînd în cînd in- 
tonau bocete (naeniae). 


La înmormîntarea unor personaje de vază erau angajaţi 
și dansatori și actori (mimi), care dansau și făceau glume pe 
seama mortului sau îl ironizau cu anumite aluzii la unele 
fapte ale lui din timpul vieții. Astfel, Suetoniu relatează că 
la moartea împăratului Vespasian un astfel de actor, purtind 
masca defunctului și imitindu-i mersul, îl ironiza pentru 
Zeircenia lui. 

După aceștia, și puţin înaintea sicriului, cînd defunctul 
era membru al unei familii nobile, urma procesiunea stră- 
moşilor. Măştile acestora, care, cum am văzut, erau așezate 
de obicei în anumite edicole din încăperile ce se aflau alături 

de atrium, erau acum potrivite pe feţele unor oameni îm- 
brăcaţi în haine de sărbătoare și avind însemnele magistra- 
turilor celor mai înalte pe care acesta le obținuse în viață 
(consul, praetor etc). La început toţi aceștia erau purtați 
șezind pe o platformă înaltă ; mai tîrziu ei stăteau în 
picioare pe un car. în urma lor veneau purtătorii de panouri 
mari pe care erau notate, în cuvinte sau simboluri, rangurile 
și faptele mai de seamă ale defunctului. 

Urma sicriul cu mortul cu fața descoperită, aşa ca să 
poată fi văzut de toți ; îl precedau lictori îmbrăcaţi în haine 
negre și cu fascii, iar după el urmau membrii familiei în haine 
de doliu, femeile cu părul despletit și scoțind ţipete de 
desperare. 

Dacă mortul îndeplinise înalte magistraturi în stat, cor- 
tegiul se oprea în Forul roman în faţa Curiei; purtătorii 
măștilor strămoșilor se așezau pe scaune de senatori (scella 
curulis) în jurul tribunei rostrale (rostra), de unde fiul, o 
rudă mai apropiată a defunctului sau, uneori, din încredin- 
tarea senatului, un personaj de vază făceau elogiul funebru 
al defunctului (laudatio funebris). 

Izvoarele literare citează încă din primele veacuri ale 
republicii și pînă tirziu în epoca imperiala asemenea elogii 
funebre rostite în For în cinstea celor care și-au cîștigat 
merite față de stat. în decursul timpului s-au înregistrat 
unele abateri de la vechiul principiu, căci a început să se 
facă și elogiul femeilor care, precum se știe, nu ocupau înalte 
magistraturi publice. Potrivit unor date mai sigure, femeile 
din epoca republicană care au fost socotite vrednice la în- 
mormiîntare de un elogiu funebru aparțin familiei lui Cezar ; 
aşa au fost: Iulia, văduva lui Marius și mătușa lui Cezar, 
Cornelia, soția lui, fiica lui Cinna, căreia Cezar însuși i-a 
făcut elogiul. în care a ridicat în slăvi politica lui Marius 
și a lui Cinna, Iulia, sora lui, bunica lui August, și Iulia, 
fiica lui, soţia lui Pompei. în secolul I e.n. a devenit obișnuit 
elogiul femeilor din familia imperială, precum şi al celor 
din familiile nobile. 


După terminarea elogiului, cortegiul se îndrepta spre 
locul de înmormiîntare. Existau două rituri de înmormiîntare 
la romani : incinerarea și înhumarea. Cei săraci erau înhu- 
mați ; în epoca republicană și pînă la începutul imperiului 
incinerarea era rezervată pentru cel bogați ȘI pentru cei care 
îndepliniseră înalte magistraturi în stat. în epoca imperială 

s-a impus tot mai mult ritul înhumării și pentru reprezentanții 
clasei stăpinitoare, începînd cu împărații înșiși. 

Dar, oricare ar fi fost ritul de înmormîntare, ea se făcea 
în afara fișiei de teren care înconjura zidurile Romei (po- 
moerium).  înrnormiîntarea înăuntrul zidurilor era interzisă 
încă de pe timpul Legii celor XII table; puţine au fost 
excepţiile care s-au făcut în cursul timpului. Astfel, în afară 
de vestale, care beneficiau de o favoare specială, se cunosc 
în epoca republicană cîteva cazuri, cum sînt acelea ale mem- 
brilor familiilor Valeria și Fabricia care aveau morminte din 
timpuri străvechi în Forul roman, însă de timpuriu au re- 
nunţat la acest drept. Mai frecvente erau, mai ales din ulti- 
mul secol al republicii și începutul imperiului, mormintele 
în Cîmpul lui Marte, unde se aflau de exemplu mormintele 
lui Sulla, al consulilor Hirtius și Pansa, căzuţi în lupta de la 
Mutina din anul 43 î.e.n., mausoleul lui August ȘI mormîn- 
tul lui Agrippa. De asemenea, după mărturia lui Eutropiu * 
Traian a fost singurul dintre împărați înmormîntat în oraș 
cenușa lui a fost pusă într-o urnă de aur și așezată la baza 
coloanei ridicate de el în Forul care-i poartă numele. 

Pentru incinerare se amenaja un rug (bustum); în acest 
scop se săpa o groapă care se umplea cu lemne, iar peste ele 
se așeza cadavrul. Ceea ce răminea după ardere, cărbuni, 
cenușă și oase, se acopereau cu pămînt. în afară- de această 
formă simpla de incinerare, s-a dezvoltat mai tirziu o a 
doua, care consta din două momente succesive și se făcea în 
două locuri diferite : cadavrul se ardea într-un loc aparte 
(ustrina), iar rămăşiţele se înmormîntau într-altul (sepulcrum). 
Cu timpul, pentru rug se construia un fel de capelă împodo- 
bită cu picturi, covoare, statui și împrejmuită cu chiparoși. 
După așezarea cadavrului, rudele și prietenii aruncau pe rug 
diferite obiecte, veșminte, podoabe, arme, care aparținuseră 
mortului, ba chiar și alimente ; apoi o rudă apropiată sau 
un prieten aprindea rugul și, în timp ce ardea, se aruncau 
în foc mirodenii și flori. După incinerarea cadavrului, căr- 
bunii erau stinși cu apă și chiar cu vin, iar rudele strîngeau 
cenușa și oasele pe care le așezau într-o urnă de lut, sticlă, 
marmură, bronz, argint sau chiar aur, cum se cunoaște cazul 
împăratului Traian, și o depuneau într-un monument funerar. 


înmormintarea prin înhumare se făcea pentru copiii mici, 
pentr! cei săraci ȘI în primele timpuri ȘI pentru cei bogați ; 


Eutropiu, Epitome, VIII, 5. 

unele familii au păstrat acest obicei .şi după generalizarea 
ritului incinerării, cum este de exemplu familia Scipionilor, 
ale căror sarcofage se păstrează încă. înmormiîntarea se făcea 
într-o groapă .săpată în pămînt, unde cadavrul era aşezat 
fie cu patul pe care a fost expus în timpul cortegiului fune- 
rar fie într-un sarcofag de lemn sau de piatră. 

în ceea ce privește mormintele, se pot distinge unele 
deosebiri, determinate fie de situația materială și socială a 
defunctului, fie de ritul însuși de înmormintare. Cei săraci 
erau înmormiîntați în cimitire “publice, unde de obicei se folo- 
seau gropi comune. Un astfel de cimitir comun exista pînă 
la sfîrşitul republicii pe terenurile ce se întindeau la extremi- 
tatea colinelor Esquilinului și a Viminalului, adică în partea 
răsăriteană a Romei, unde apoi, Mecena, sfetnicul lui August, 
și-a amenajat grădinile. 

Caracteristice pentru ritul de înmormîntare al incinerării 
sint așa-zisele „porumbare” (colurnbaria), numite astfel pentru 
că se asemănau cu coteţele pentru porumbei. Ele constau 
dintr-o clădire boltită, avînd în interior mai multe rînduri de 
firide sau nișe în care se așezau urnele cu cenușa morților. 
Acestea erau un fel de cimitire comune pentru cei care nu- ȘI 
puteau permite luxul unui mormiînt individual ; ele erau 
construite de anumiţi speculanți care vindeau apoi fiecare 
nișă aparte sau un grup, după cum era cazul. De asemenea, 
colegiile meșteșugărești sau de altă natură își construiau un 
columbarium pentru a asigura membrilor un loc de mormânt 
pentru care plătiseră cotizaţii în timpul vieții. 

Vechile familii patriciene, precum și, mai tîrziu, ale .celor 
bogați și-au construit morminte de dimensiuni mai mari pen- 
tru toți membrii lor ; ele aveau diferite forme arhitectonice 
(altare, capele, mausolee, turnuri etc), la care, pe lingă ne- 
cesitățile legate de numărul membrilor, un mare rol îl juca 
ȘI fantezia, ȘI adeseori extravaganţa proprietarilor. în orice 
caz, mormliintul era astfel amenajat înăuntru, încît să ser- 
vească nu numai ca locuință pentru morți, ci și ca loc de 
reuniune pentru cei rămași în viaţă cînd, la anumite ocazii 
festive, veneau să petreacă un timp în apropierea lor. Exista 
ao A" anumit inventar funerar, ca vase cu mirodenii, 
lămpi și candelabre etc. Adeseori în jurul mormâîntului se 
amenaja și o mică grădină împrejmuită de zid, unde se 
“iltivau legume, dar mai ales flori, precum Și viță-de-vie din 
care se făcea un umbrar sub care aveau loc banchetele 


303 


funebre periodice etc. Adeseori în acest teren împrejmuit cu 
zid mai era şi o căsuţă (taberna), unde locuia un-om sărac, 
liber sau libert, ca îngrijitor al mormîntului. 

Mormintele de tot felul se construiau de-a lungul marilor 
drumuri care de la Roma duceau în toate direcţiile ; prin 
aceasta amintirea celor morți se perpetua, deoarece propor- 
tiile monumentale ale mormintelor, precum și inscripţiile de 
pe ele atrăgeau privirile trecătorilor. Astfel, s-au descoperit 
morminte de-a lungul tuturor acestor mari artere de co- 
municaţii (Via Flaminia, Via Salaria, Via Nomentana, Via 
Tiburtina, Via Praenestina etc.) ; cele mai impunătoare mo- 
numente funerare se aflau de-a lungul celei mai frumoase 
șosele, Via Appia. 





Teatrul lui Pompei, Odeonul, Stadionul lui Domițian şi Băile lui Nero 
Și Agrippa (machetă) 

SCLAVII 


Sclavul — membru inferior al familiei romane 


Parte integrantă din familia romană, formată așa cum 
am trecut-o în revistă pînă acum, din soţ, soție ȘI copii, 
făceau și sclavii, fără de care, cel puțin de la o anumită 
epocă din dezvoltarea societăţii romane, nu era de conceput 
însăși existența ei. Pentru a înțelege mai bine locul pe 
care sclavii l-au ocupat în viaţa familiei și, implicit, a socie- 
tății romane, considerăm necesar să urmărim schematic dez- 
voltarea sclaviei în cursul diferitelor epoci ale istoriei romane. 

Tradiţia legendară ne atestă existența sclaviei la Roma 


încă din epoca regalității. într-adevăr, se spune despre 


penultimul rege al Romei, Servius Tullius, că era fiul unei 
sclave (de aici și legătura etimologică ce s-a făcut între nu- 
mele acestuia, Servius, și numele însuși de sclav, servus). Nu 
avem alte știri cu privire la situația sclavilor din epoca de 
începuturi a istoriei romane, Nici cu privire la numărul lor, 
nici la rolul jucat de ei în economie ; dar, ţinînd seama de 
stadiul de dezvoltare a societății romane, prin analogie cu 
alte societăți omenești aflate pe aceeași treaptă a evoluției 
lor, se poate deduce că numărul sclavilor era redus, iar în 
ceea ce privește raporturile dintre ei ȘI stăpini, deoarece 
lucrau alături de aceştia și de copiii lor, erau consideraţi 
membri inferiori ai familiei. 

Caracterul acesta patriarhal al sclaviei a dăinuit la Roma 
timp de cîteva secole. în teatrul lui Plaut sclavul este numit 
direct membru al familiei (familiaris), iar Cato cel Bătrîn, 
după mărturia mai tîrzie a lui Plutarh, mai lucra, minea și 
bea împreună cu sclavii săi . Evident, în comparaţie cu ceea 
ce spune el însuși în tratatul său agricol cu privire la tra- 
tamentul sclavilor, informaţia dată de autorul Vieților pa- 
ralele apare în bună parte anacronică ; ea reflectă totuși o 


' Plutarh, Cato Maior, cap. III. 

realitate ce a dăinuit pînă la începutul epocii imperiale. Este 
vorba de atitudinea unor proprietari de sclavi care și atunci 
cînd sclavii primeau raţii de alimente pe o durată mai lungă 
de timp îi mai luau pe unii la masă împreună cu ei; acest 
lucru îl mărturisește filozoful Seneca” și cu siguranță el nu 
era singurul care făcea acest lucru. Dar în nici un caz astfel 
de atitudini izolate de tratament uman faţă de sclavi nu pot 
fi considerate o trăsătură caracteristică a epocii, ci mai 
curind o excepţie pentru vremea în care trăia Seneca. 

Formele patriarhale și în parte mascate de exploatare a 
muncii sclavilor în cadrul familiei s-au transformat încetul 
cu încetul în forme deschise, brutale și, în același timp, rafi- 
nate, caracteristice pentru sclavagismul dezvoltat sau „clasic". 
S-au înmulțit căile de procurare a forței de muncă a sclavi- 
lor o dată cu războaiele purtate de Roma în afara hotarelor 
Italiei, cînd cei capturați în lupte, în cotropiri de teritorii 
sau incursiuni cu scopul precis de a răpi oameni erau trans- 
formaţi în sclavi. Sclavii străini, cărora învingătorii romani 
le respectau viața, își pierdeau, în schimb, toate drepturile 
umane, devenind o specie de vite muncitoare cu brațele. în 
această epocă se cristalizează o realitate redată mai tîrziu 
într-o formulă a dreptului roman : „Sclav sau altă vită. 
In felul acesta, din membri inferiori ai familiei romane, cum 
fuseseră în epoca precedentă, sclavii devin unelte de muncă 
necesare pentru întreţinerea acesteia ; căci, prin munca lor, 
ei sînt adevărații și principalii producători de bunuri 
materiale. 


Numărul sclavilor 


Romanii au avut sclavi, cum s-a amintit mai sus, încă 
din cea dintii epocă a istoriei lor ; dar numărul lor era ne- 
însemnat la început, așa încit ei se pierdeau printre membrii 
liberi ai familiei. Dacă în secolul I î.e.n. se considera în mare 
mizerie cineva care nu avea nici măcar un sclav”, în secolele 
anterioare acest lucru era frecvent; de aceea, cei mai mulți 
se mulțumeau cu unul singur. Așa erau, de exemplu, micii 
proprietari de pămînt care-și lucrau lotul cu ajutorul celor- 
lalți membri ai familiei, deci aveau suficiente braţe de muncă 
pentru a se dispensa de întrebuinţarea unui mare număr de 


id A dea Epist., 47, 2, 15. 
* Catul, Carmina, XXXII, v. l. 

sclavi, reducîindu-l la minimum, de obicei unul sau doi. De 
asemenea, micii meşteşugari din primele veacuri ale republicii, 
care lucrau în ateliere cu copiii lor, nu aveau decît rareori 
nevoie de munca unui sclav. Această situație a dăinuit multă 
vreme în rîndurile categoriilor sociale amintite ; în general, 
oamenii de rînd recurgeau în mică măsură la munca 
sclavilor. 

Dovadă că lucrurile se petreceau astfel o constituie înseși 
numele pe care le purtau sclavii la început, și anume ei îm- 
prumutau prenumele stăpinului lor în cazul “genitiv, la care 
se adăuga cuvintul puer sub forma -por : Marcipor (Mărci 
puer), Lucipor (Luci puer), Publipor (Publi puer) etc. Expli- 
catia este dată, de altfel încă din antichitate, de către Pliniu 
cel Bătrîn, care afirmă că acest sistem de nume este o rămă- 
șiță dintr-o epocă mai depărtată, cînd predominau familiile 
cu un singur sclav. 

Dar, mai mult poate decit mărturia lui Pliniu este plin 
de semnificaţie însuși termenul folosit pentru denumirea 
sclavului. într-adevăr, puer indică înainte de toate poziția 
însăși pe care sclavul o avea în familia stăpinului, căci ter- 
menul înseamnă „copil” ; de unde se deduce că și sclavul era 
considerat printre membrii familiei. El s-a păstrat pentru 
denumirea sclavilor pînă tirziu, la începutul epocii imperiale 
— îl întîlnim frecvent în opera poetică a lui Horaţiu —, 
adică într-o vreme și într-un mediu în care semnificația lui 
numerică era depășită ; el a fost înlocuit treptat cu termenul 
juridic consacrat» servus. De asemenea, în compoziția numelor 
proprii ale sclavilor el apare tot mai rar, ceea ce constituie 
o confirmare a realității înmulțirii sclavilor din serviciul 
stăpînilor. 


Dacă în rîndurile păturilor mijlocii și de jos ale populaţiei 
libere numărul sclavilor n-a cunoscut decit ușoare fluctuații 
în sensul sporirii lui, el menținîndu-se la unul sau doi de fami- 
lie, a crescut, în schimb, considerabil numărul celor din pro- 
prietatea reprezentanţilor clasei conducătoare. Pe de o parte, 
formarea latifundiilor a determinat necesitatea cultivării lor 
cu ajutorul mîinii de lucru sclavagiste, care era mai rentabilă 
decît mina de lucru liberă ; pe de alta, însuşi felul de trai al 
claselor dominante, ridicat pe o treaptă superioară de pe urma 
bogățiilor care, din toate părţile, se scurgeau spre Roma, pre- 
cum și în urma influențelor venite din Orient, a determinat 


“Pliniu, Nat. Hist., XXXII, 26. 

necesitatea folosirii unui număr mai mare de sclavi în cadrul 
vieţii de toate zilele. 

La acestea s-a mai adăugat, într-o etapă ulterioară, numă- 
rul sporit de sclavi necesar diferitelor ateliere meșteșugărești, 
carierelor de piatră, de nisip şi minelor. Numărul sclavilor era, 
așadar, în funcţie de toate aceste activităţi, asupra cărora vom 
reveni mai pe larg în paragrafele următoare ; ele ofereau un 
cîmp vast de utilizare a sclavilor, care, după unele izvoare 
din epoca imperială, se ridicau pînă la 10 și chiar 20 000 în 
proprietatea unui singur stăpin de sclavi ; Pliniu cel Bătrîn 
dă din anul $ î.e.n. cazul concret al unui libert care avea în 
proprietate 4 116 sclavi. 


Izvoarele sclaviei 


Considerate în raport cu dezvoltarea istorică a Romei, se 
pare că în cele mai vechi timpuri singurele izvoare ale scla- 
viei erau oferite de unele norme și instituţii juridice romane. 
Astfel, un pater familias avea dreptul sa-și vindă copiii în 
robie ; datornicii care nu-și puteau plăti datoriile la termen 
deveneau sclavii creditorilor, pînă în a doua jumătate a seco- 
lului al IV-lea î.e.n. cînd s-a șters robia de datorii ; aceeași 
soartă o aveau cei care se sustrăgeau de la serviciul militar 
prin dezertare, precum și cei condamnaţi pentru incendieri și 
furturi. 

Pirateria era un vechi izvor de sclavi ; pentru romani ea 
a devenit o pacoste mai ales în prima jumătate a secolului | 
î.e.n., cînd piraţii cilicieni care deveniseră stăpini în Marea 
Mediterană au ajuns să debarce pînă și pe coastele Italiei 
pentru a jefui și răpi oameni și a-i vinde apoi ca sclavi. Dar 
și mai înainte tirgurile de sclavi romane erau alimentate cu 
numeroase victime ale acţiunilor de jaf ale piraţilor. Dar 
asemenea acțiuni erau întreprinse și pe căile de uscat de către 
hoți de drumul mare (grassatores), care jefuiau nu numai 
bunurile drumeţilor, ci storceau venituri și din vinderea 
acestora ca sclavi. 


înmulțirea naturală a sclavilor era considerată un izvor 
mai puţin important, dat fiind că întreținerea unui sclav de 
la naștere ȘI pînă la vîrsta cînd forța lui de muncă putea fi 
utilizată era mai costisitoare decît cumpărarea unuia în pu- 
terea vîrstei. Proprietarii de sclavi au valorificat acest izvor 
pe scară largă începînd cu secolul I e.n., cînd, pentru a 

rezolva criza miinii de lucru sclavagiste, au căutat sa și-o 
procure prin creșterea și îngrijirea specială acordată sclavilor 
născuţi în familie ( vernae). Un ecou al acestei tendinţe îl 
găsim în tratatul agricol al lui Columella, care sfătuia pe 
proprietari să acorde un regim de favoare sclavelor cu copii ; 
după părerea lui, acestea trebuiau să fie cu totul scutite de 
muncă, avînd numai sarcina de a-și îngriji copiii. Creșterea 
sclavilor în familie s-a dezvoltat și mai mult în seco- 
lul al II-lea, cînd criza miinii de lucru sclavagiste a luat 
proporţii uriașe ; din statisticile date de izvoare în această 
privinţă rezultă că două treimi din numărul total al sclavilor 
erau sclavi crescuţi în familie. 

Cel mai important izvor al sclaviei îl constituiau răz- 
boaiele purtate de romani în întreg bazinul Mării Mediteranc 
și în teritoriile învecinate. Cîteva cifre din epoca republicană 
vor fi elocvente : în cursul celui de-al doilea război punic 
romanii au luat de la cartaginezi aproximativ 85 000 de pri- 
zonieri, care apoi au fost vinduţi ca sclavi în Italia ; în anul 
167 î.e.n., după cel de-al treilea război macedonean, au fost 
aduşi din Macedonia și din Epir 150000 de oameni; în 
anul 146 cînd Cartagina a fost, după un îndelungat asediu, 
luată cu asalt, apoi distrusă, supraviețuitorii, în număr de 
peste 50 000, au fost vînduți în robie etc. ; exemplele s-ar 
putea înmultți. 


Comerțul cu sclavi 


Cu excepția celor rezultați din înmulțirea naturală, cei- 
lalți sclavi proveniți din diferitele izvoare amintite mai sus 
ajungeau la proprietari prin intermediul negustorilor de 
sclavi ; o singură excepție făceau la început sclavii proveniți 
din prizonieri de război, care constituiau o parte din prăzi, 
aşa încît treceau direct în robia învingătorului. Mai tîrziu, și 
îndeosebi cînd se capturau mase mari de prizonieri, aceştia 
erau cumpăraţi de la stat de către negustorii de «clavi, care 
i vindeau apoi cu prețuri ridicate în tirgurile de sclavi ; 
căci comerțul cu sclavi a constituit în lumea antică în general 
una dintre cele mai rentabile afaceri. în tirgurile de sclavi 
ajungeau, în afară de masele de prizonieri de război, cei răpiți 
de către pirați sau hoți de drumul mare, precum și cei ce-și 
pierdeau libertatea de pe urma unor norme juridice. 


309 


Un loc aparte îl ocupau în comerțul cu sclavi așa-zișii 
sclavi de import, adică aceia care erau aduși de către alți 
negustori din diferite regiuni ale bazinului Mării Mediterane, 
pentru care exportul de sclavi era o afacere curentă. De obi- 
cei aceștia erau cumpăraţi de la șefii de triburi ale unor 
populații mai înapoiate, cum era cazul celor din provinciile 
occidentale, iar alții erau aduși din provinciile răsăritene ca 
sclavi de lux, pentru anumite îndeletniciri pentru care erau 
căutați pe piaţă ; se înţelege că preţul acestora era cu mult 
mai ridicat. Printre aceștia figurau bucătarii experți, cîntă- 
reții, dansatoarele, piticii etc. 

începînd cu ultimele două secole ale republicii și în epoca 
imperială, întreg comerțul cu sclavi din bazinul Mării Medi- 
terane își avea pieţele de desfacere în cadrul statului roman ; 
tranzacţii importante se făceau nu numai la Delos, unde, 
după mărturia lui Strabo, zilnic se vindeau pînă la 10 000 de 
sclavi, dar însăși Roma devine un mare tîrg de sclavi. încă 
din epoca precedentă se aflau chiar în Forul roman anumite 
locuri destinate acestui comerț, fie ele sub cerul liber, fie 
transformate în prăvălii propriu-zise. Cu toate că atît vin- 
zătorii cît şi cumpărătorii erau persoane particulare, comerțul 
cu sclavi era supravegheat din partea statului, nu atît pen- 
tru a împiedica pe negustorii de sclavi (mangones sau vena- 
licii) de a escroca pe cumpărători, cît mai ales pentru a ţine 
evidența tranzacţiilor și a percepe taxele impuse de stat pe 
importul și vinzarea sclavilor. Cu această supraveghere şi 
încasare a impozitului erau însărcinaţi edili. 

Sclavii de vînzare erau expuşi pe o estradă turnantă 
(catasta) sau pe o lespede de piatră, unde cumpărătorii îi 
observau, îi dezbrăcau, îi pipăiau, pentru a vedea dacă nu 
aveau anumite defecte fizice, apoi îi puneau la probă pentru 
priceperea și abilitatea lor. Fiecare avea atirnată de git o 
tăbiiță (titulus), pe care erau înscrise o serie întreagă de date 
de care eventual ar avea nevoie cumpărătorul : ţara de 
origine, vîrsta, aptitudinile, calitățile și, uneori, chiar și 
defectele. Sclavii aduși de curînd de peste mări aveau ca semn 
distinctiv un picior înălbit cu cretă sau cu gips (eypsati). 
Vinzătorul trebuia să garanteze că sclavul nu suferea de vreo 
boală gravă sau de vreo infirmitate ; de asemenea, el era 
obligat să spună dacă era vorba” de un sclav fugar (fugitivus 
sau erro). Dacă pentru sclavii expuși spre vinzare proprie- 
tarul lor nu voia să dea nici o garanţie, atunci le acoperea 

capul cu o pălărie (pil/leus), după cum prizonierii de război 
vinduți la licitație de către cvestor purtau o cunună pe cap. 
Sclavii de lux, precum și cei născuţi în familie se vindeau de 
acasă, fără să mai fie expuși, sau într-un loc din apropierea 
Forului (Saepta), unde se aflau prăvălii speciale pentru 
acest Scop. 

Fiind vorba de vînzare-cumpărare de sclavi, să vedem și 
ce preț avea marfa umană pe piețele de sclavi. Preţurile nu 
erau fixe ; ele erau în funcție de cerere și ofertă în primul 
rind. Cînd pe piață se aflau mase mari de sclavi, prețurile 
erau mai scăzute și invers. Dar preţurile mai depindeau și de 
virsta și de aptitudinile sclavilor, de frumusețea lor, mai ales 
cînd era vorba de sclave, precum și de pregătirea într-o anu- 
mită meserie ; pentru sclavii care se îndeletniceau cu ocupații 
intelectuale se plăteau sume deosebit de mari ; de exemplu, 
un profesor, după mărturia lui Pliniu cel Bătrân „a fost 
cumpărat cu 700 000 de sesterți, ceea ce echivala cu o avere. 
De asemenea, pentru sclavii de lux se plăteau, începînd cu 
ultimul secol al republicii, sume fabuloase. Adeseori însă 
preţurile prea ridicate constituiau excepții determinate fie 
de necesitățile materiale sau culturale ale cumpărătorului, fie 
de simplul lui capriciu. în medie însă proporţia dintre prețul 
unui sclav de lux şi acela al unui sclav obișnuit era de 1 : 12, 
adică un sclav de lux era de douăsprezece ori mai scump decît 
unul obișnuit. 


Categoriile de sclavi 


După locul de muncă al sclavilor, aceștia erau împărțiți în 
două mari categorii, după cum erau destinaţi să lucreze în 
agricultură și, în general, la ţară (familia rustica) sau în gos- 
podăria proprietarului de la Roma (familia urbana). Evident, 
această distincție s-a făcut atunci cînd la ţară apăruseră lati- 
fundiile, cu alte cuvinte cînd a sporit și numărul sclavilor, 
așa că se simţea nevoia unei specializări a lor în producție. 
Acest lucru depindea însă adeseori de bunul plac al stăpî- 
nului, care putea să-i treacă pe sclavii din proprietatea lui 
dintr-o categorie într-alta, sau după nevoile gospodăriei lui, 
uneori fiind nevoie de ei în număr mai mare la țară, alteori 
la oraş. 


EPn us op. cit, VII, 128. 

Dat fiind că proprietarii latifundiilor locuiau cea mai 
mare parte a timpului în oraș și veneau la țară numai în 
anumite perioade de virf ale muncilor agricole, îndeosebi în 
perioada recoltărilor, sclavii se aflau sub conducerea perma- 
nentă a unui fel de administrator (vilicus), ajutat de soția 
lui (vilica) ; uneori, îndeosebi în cazul unor proprietăţi foarte 
întinse și cu numeroase culturi intensive, acesta era ajutat 
și de un fel de contabil (actor), care ţinea registrele moșiei 
cu cheltuielile și veniturile. De vi/icus depindeau apoi o serie 
de subalterni (magistri officiorum), care dirijau şi suprave- 
gheau munca sclavilor în fiecare ramură de cultură agricolă 
sau în alte activități ale gospodăriei. 

Masa sclavilor muncitori de rînd se repartiza în numeroase 
ramuri, din care ne vom opri asupra celor mai obișnuite, chiar 
dacă ele nu erau cuprinse în cadrul aceleiași gospodării. Astfel, 
pentru muncile agricole legate de cultura cerealelor exista o 
diferențiată diviziune a muncii printre sclavii care îngrijeau 
vitele de jug (bubulci), arau cu ele (aratores sau iugarii), 
minau boii înjugați, grăpau (occatores), pliveau (sarritores) 
Și secerau (messores). Pentru plantațiile de viță-de-vie erau 
destinaţi sclavi specializați sub conducerea unui vier (vinitor) : 
tăietorii de nuiele de salcie necesare legării vitelor (sa/uzarii), 
cei care săpau la rădăcinile vitelor (fossores), cei care plantau 
vitele (safores), cei care săpau terenul pentru plantarea vi- 
telor (pastinatores), cei care legau viţele (obligatores), cei 
care le curăţau (putatores sau pampinatores), cei care cule- 
geau strugurii (vindemiatores), cei care călcau strugurii și-i 
storceau (calcatores), cei care duceau vinul în butoaie 
(haustores). 

în ceea ce privește creşterea vitelor, sclavii păstori erau 
puși sub supravegherea unui magister pecoris, care le dădea 
în grijă vitele cornute mari, boi și vaci (armentarii), caprele 
(căprarii), oile (opiliones), porcii (Ssuarii), caii (equitiani). 

Pentru îngrijirea terenurilor îngrădite destinate unor cul- 
turi sau creșterea păsărilor de curte erau afectați numeroși 
sclavi specializaţi în fiecare ramură în parte, ca : grădinari 
(hortulani), îngrijitori de pomi (arboratores), legumicultori 
(olitores), îngrijitori ai grădinilor de agrement (fopiarii), api- 
cultori (curatores apiarii sau mellarii), crescători de păsări 
(aviarii), în general, dar specializați şi în creșterea diferitelor 
specii de păsări ; de asemenea existau numeroși sclavi specia- 
lizați în îngrijirea parcurilor de vinat după diferitele specii 

de animale, precum și în vinarea acestora, iar la lacurile 
artificiale — în îngrijirea și prinderea peștilor. 

în afară de aceştia, mai existau numeroși sclavi care exe- 
cutau diferite lucrări atît la cîmp și în grădini, cît și în 
villa rustica, numiţi cu termenul general de mediastini, pre- 
cum și pentru paza latifundiului și a recoltelor de stricăciunile 
fiarelor sălbatice și de furturi din partea vecinilor (sa/tuarii). 
De asemenea, alți numeroși sclavi erau puși în serviciul aces- 
tora, anume cei care pregăteau hrana pentru ei, le reparau 
veșmintele sau îi îngrijeau în caz de boală, deci ca infirmieri. 

Spre deosebire de sclavii de la ţară, care erau utilizați în 
mare număr în diferite și variate ramuri ale economiei 
agricole de pe latifundii, sclavii de la oraș (familia urbana) 
erau, comparativ, mai puțin numeroși la început ; dar în ulti- 
mele două secole ale republicii și în epoca imperială numărul 
lor a crescut atit de mult, încît depășeau cu mult necesităţile 
imediate ale gospodăriei stăpînilor, fiind folosiți pentru sa- 
tisfacerea gusturilor rafinate impuse de o viață de lux și 
plăceri. Pentru diversele .activități necesare unei familii de 
- bogătași existau sclavi oarecum specializaţi sau, în orice caz, 
destinați mai multă vreme pentru aceleași activităţi. în ge- 
neral, aceștia lucrau fie sub directa conducere și supraveghere 
a stăpinului lor, fie sub aceea a unui libert sau chiar sclav 
încredințat cu administrarea întregii case (atriensis sau pro- 
curator) ; la dispoziţia acestuia erau apoi cîțiva sclavi însăr- 
cinaţi cu ţinerea la zi a registrelor (dispensator), păstrarea, 
banilor (arcarius) şi, în sfîrșit, cu evidenţa intrărilor și ieşi- 
rilor întregii gospodării urbane a proprietarului (sumptun- 
rius). Să vedem însă, în succesiunea importanței lor, activi- 
tățile încredințate sclavilor. 

Pentru îngrijirea, curăţenia și întreținerea casei, care era 
pusă sub supravegherea acelui administrator general amintit 
mai sus, erau destinați numeroși sclavi ; ei aveau în grijă di- 
feritele apartamente (diaetarius), primeau oaspeții (ab hospi- 
tiis), făceau de pază la intrarea casei (ianitor sau ostiarius) ; 
după mărturia unor scriitori, ca Ovidiu şi Columella, acesta 
din urmă era legat la intrare cu un lanţ, întocmai cum se 
obișnuia să se lege cîinii *. în epoca imperială la casele marilor 
bogătași și îndeosebi ale împăraţilor mai erau sclavi care se 
ocupau cu curățirea și întreținerea mobilierului, a covoarelor, 

* Ovidiu, Amores, I, 6, v. 1; Columella, De re vustica, 

a ustensilelor de bucătărie (supe/lecticarii), a vaselor preţioase 
care serveau pentru mîncăruri și băuturi (ah argento potorio), 
a proviziilor de tot felul (ce//arius), a garderobei (vesti- 
plicus) etc. 

în ultimul secol al republicii și în epoca imperială un mare 
număr de sclavi erau întrebuințați la bucătărie ; pe cînd mai 
înainte însăși stăpina casei se ocupa cu gătitul bucatelor ȘI 
numai în Cazuri excepţionale se angaja temporar cîte un 
bucătar, acum exista o ierarhie întreagă, fiecare avind atri- 
buţii bine precizate sub conducerea unui bucătar șef (archi- 
magirus), ajutat de un adjunct (vicarius supra cocos), care, 
împreună cu acesta, supraveghea activitatea unui mare număr 
de bucătari de rînd (coci), precum şi a întregului personal 
auxiliar pentru diferite munci inferioare. 

Pentru aranjarea meselor și servirea diferitelor feluri de 
mîncare erau destinaţi numeroși sclavi (í tricliniarii), sub con- 
ducerea unui responsabil [i /rkliniarcha), care se îngrijea de 
cele mai mici amănunte, inclusiv iluminatul sălii de mese. 
între aceștia erau repartizate diferitele servicii, ca aranjarea 
propriu-zisă a mesei (Sfructores), tăierea cărnii la masă (scis- 
sores), servirea băuturilor (ministratores), gustarea mâîncărurilor 
(i praegustatores) și, în sfîrşit, curățirea mesei după ridicarea 
și plecarea oaspeţilor (analectae). 

Pe lingă aceștia, numeroși erau sclavii afectaţi serviciilor 
personale ale stăpinului sau ale stăpinei : cameriști (cubicu- 
larii) sau cameriste (delicatae) ; cu toaleta stăpinului se ocupau 
sclavi care-l ajutau să se îmbrace și să se încalțe, iar cu toa- 
leta stăpînei sclavele care o pieptănau (ornarrices) şi coaforii 
(ciniflones); la baie prestau servicii masorii (uncfores), gar- 
derobierii (capsarii) şi băieșii (ba/neatores). 

Alţi sclavi aveau sarcina de a însoți pe stăpîni cînd ieșeau 
pentru cumpărături sau alte treburi în oraș. Dacă făceau dru- 
mul pe jos, unii dintre ei mergeau înaintea lor (anfeambu- 
lones), iar alţii îi urmau (pedisequi, iar pentru stăpînă pe- 
disequae); uneori mergea și alături de ei un sclav care le 
spunea numele persoanelor întiîlnite în cale (nomenclator); 
sclavele care formau suita stăpinei îi purtau sandalele, evan- 
taiul și umbrela. Cînd stăpînul era invitat seara la o masă 
în oraș, ducea cu el un sclav care stătea în permanenţă în 
picioare lingă patul pe care acesta era așezat la masă (servus 
a pedibus), îi scotea încălțămintea și i-o ţinea în grijă, iar la 

urmă purta alimentele pe care stăpînul găsea cu cale să le 
ia și să le ducă acasă. Alţi sclavi ieșeau înainte cînd se în- 
torceau acasă tîrziu (adversitores), pentru a-l lumina calea cu 
torţe și felinare. Dacă vreunul din stăpini ieșea de acasă în 
lectică, intrau \n funcţie șase sau opt purtători (/ecticarii) 
voinici și frumoși, aduși de obicei din Siria sau Capadocia, 
îmbrăcați în haine strălucitoare ; dat fiind că aproape fiecare 
membru major al familiei avea lectică proprie, numărul pur- 
tătorilor era și el ridicat. 

Unii stăpini mai ţineau printre cei care formau familia 
urbana anumiţi sclavi cu scopul exclusiv de a-i distra, fie 
citindu-le din opere literare în timpul cînd erau singuri la 
masă sau cînd făceau baie, fie înainte de a adormi. Spre 
sfîrşitul republicii la aceștia s-au mai adăugat cîntăreţi și dan- 
satori, începînd cu secolul al II-lea e.n. se mai ţineau cu 
scop distractiv îndeosebi pitici, tot felul de estropiați şi 
stirpituri, bufoni și nebuni. 

Este adevărat însă că sclavi din această ultimă categorie 
nu se găseau în toate familiile bogătașilor în număr atit de 
mare și cu o repartizare atit de minuțioasă a sarcinilor ; nu- 
mărul acestor familii era relativ redus, dacă excludem, în 
epoca imperială, pe acelea ale împăraţilor. Se cunosc cazuri 
în care unii sclavi îndeplineau două sau chiar mai multe din 
serviciile enumerate mai sus; Marţial ne dă exemplul unei 
villa în care sclavii îndeplineau toate serviciile, după nece- 
sități „ Pe de altă parte însă, plecînd de la această practică, 
erau criticaţi și birfiți cei care făceau asemenea lucru ; ora- 
torul Cicero arăta că era de prost gust ca același sclav să facă 
serviciul de portar și de bucătar. 


în  meșteșugurile propriu-zise sclavii erau întrebuințaţi 
într-un număr comparativ mai mic, deoarece la Roma nu 
existau mari ateliere care să producă mărfuri în cantități 
peste nevoile consumului intern sau destinate exclusiv pentru 
export. Exista, în schimb, un alt sistem de întrebuințare a 
sclavilor pentru producerea unor produse care apoi se vin- 
deau pe piață ; numeroși bogătași întrețineau în casele pro- 
prii sclavi fierari, argintari, olari, croitori și lemnari, care 
lucrau fie în vreo aripă a clădirii, fie în locuri speciale de 
*a periferia Romei; toți aceștia lucrau nu numai pentru 


"Marţial, Epigrame, III, 58. 
* Cicero, In Pisonem, 27, 67. 

nevoile stăpînului, ci și pentru vinzare. Tot așa, erau între- 
ținute în același scop numeroase sclave ca torcătoare, ţesă- 
toare și vopsitoare. De asemenea, unii proprietari de astfel 
de sclavi meșteșugari care lucrau și pentru piață mai practicau 
un sistem rentabil, instruind unii sclavi într-o meserie pentru 
a-i vinde apoi cu prețuri mult mai ridicate ; uneori închiriau 
pe propriii lor sclavi unor proprietari de ateliere, realizind 
mari beneficii. 

în capitolul privitor la negoţ am arătat cum sclavii cu 
aptitudini speciale pentru comerț erau folosiți în diferite 
tranzacţii, ca locţiitori ai stăpînilor lor, deci bucurându-se de 
o oarecare autonomie. Aceasta formă de întrebuințare a 
sclavilor a început după războaiele punice, cînd au fost aduși 
în Italia numeroși prizonieri cartaginezi deosebit de pricepuţi 
în afacerile comerciale. Pentru a-i stimula să-și pună tot zelul 
Și priceperea în vederea realizării unor venituri cit mai mari, 
stăpînii le lăsau lor o parte din cîştig. Sistemul a continuat 
și după aceea, căci s-a dovedit rentabil, şi s-a extins chiar ; 
se dădea sclavilor administrarea unui latifundia, o corabie 
de transport etc, din veniturile cărora le revenea și lor 
o parte. 

Sclavii mai robuști erau instruiți în școli speciale pentru 
a deveni gladiatori, fiind închiriaţi apoi magistraţilor romani 
însărcinaţi cu organizarea spectacolelor de acest fel în schim- 
bul unor mari sume de bani. 

în sfîrşit, în casele bogătașilor erau ţinuţi și sclavi peda- 
gogi ; încă din ultimele două secole ale republicii, îndeosebi 
după transformarea Greciei în provincie romană, cînd s-a 
făcut mai simțită influenţa culturii grecești la Roma, s-a în- 
rădăcinat obiceiul în familiile mari de a aduce sclavi greci 
care să înveţe pe copii elementele de limbă și cultură greacă. 

în casele cu o familia urbana numeroasă mai era nevoie 
care aveau adică singura obligație de a le crea acestora ceia: 
diții prielnice pentru ca munca lor să fie cît mai rentabilă, 
întreţinindu-le în același timp și forța de muncă. Astfel, 
aceștia aveau să se ocupe cu asigurarea proviziilor, a îmbră- 
cămintei, cu îngrijirea și întreținerea localurilor de odihnă și 
de lucru etc. Pentru hrana sclavilor erau alți sclavi care 
măcinau cerealele, făceau pîine, găteau mincarea ; alții le con- 
fecționau îmbrăcămintea. Chiar pentru îngrijirea bolnavilor 

exista un personal sanitar cu oarecare pregătire de speciali- 
tate, căci era interesul stăpinului ca sclavul să-și ciștigc; în 
timp cît mai scurt capacitatea de muncă. 


Poziția juridică a sclavilor 


Potrivit normelor dreptului roman dintr-o epocă mai tîr- 
zie, cînd sclavagismul a ajuns la Roma în faza lui dezvoltată, 
clasică, sclavii erau considerați nu în rîndul persoanelor, 
ci printre lucruri (res) în proprietatea stăpînilor, care puteau 
face cu ei tot ceea ce voiau: să-i vindă, să-i ucidă, să-l lase 
moștenire prin testament etc. Sclavii erau așadar excluși de 
sub prevederile legilor privitoare la persoane și supuși numai 
legilor privitoare la bunuri, la proprietate. Neavind per- 
soana, sclavii nu aveau, după cum am văzut, nici nume ale 
lor, ci purtau pe ale stăpinilor; ei nu puteau încheia căsă- 
torie legală, uniunile lor matrimoniale fiind socotite concu- 
binaj, iar copiii lor urmau de drept soarta părinților. 

Este adevărat că în cursul timpului s-au adus uncie co- 
rective de fapt; îmbunătățirile mergeau paralel cu creșterea 
rolului sclavilor în anumite ramuri de activitate ; cu alte cu- 
vinte, ele au apărut pe măsură ce clasa proprietarilor de 
sclavi găsea că avea mai multe avantaje dacă acorda mai 
multa libertate în activitatea economică a sclavilor. Astfel, 
ca să dăm cîteva exemple, li s-a permis sclavilor să facă 
comerţ pentru ca să înlocuiască pe stăpînii din clasa senato- 
rală cărora legea le interzicea acest lucru. De asemenea, 
sclavii aveau posibilitatea să-și stringă o avere personală 
(peculium), pe care și-o puteau administra după bunul lor 
plac ; dar de cele mai multe ori această avere îi revenea 
stăpînului, ca răscumpărare pentru libertatea acordată scla- 
vului. Prin urmare, aparenta îmbunătăţire a situației sclavilor 
sa făcut în realitate în folosul stăpinilor, care considerau 
că era în interesul lor să aplice noi forme de exploatare. Pe 
de altă parte, aceste măsuri priveau numai un mic număr de 
sclavi, mai ales printre cei din familia urbana, care se bucu- 
rau de aprecierea stăpinilor lor, dar și acestea le serveau mai 
bine interesele. 


în primul secol al imperiului s-a produs o schimbare în 
ceea ce privește concepţiile filozofice asupra sclaviei, iar 
acestea aveau să-și exercite influenţa și asupra legislației pri- 

vitoare la sclavi și, în general, asupra poziţiei lor juridice. 
Concepţiile filozofilor stoici, reprezentate în acest timp prin 
filozoful Seneca, privitoare la sclavie sînt diametral opuse 
celei aristotelice, susținută la Roma de către Varro și Cicero, 
potrivit căreia sclavul nu era altceva decît o unealtă vorbi- 
toare pusă în fruntea celorlalte unelte. După Seneca, toți 
oamenii au aceleași drepturi la libertate, iar deosebirea dintre 
oamenii liberi și sclavi este numai formală și întîimplătoare ; 
adevărata libertate este libertatea morală, nu aceea pe care o 
recunosc legile civile, şi în felul acesta fiecare are în sine 
însuși elementele libertăţii sale și, ca urmare, un sclav poate 
fi liber, iar un om născut liber poate fi sclav’. Concluziile de 
ordin practic la care ajunge Seneca sînt că și sclavii au o dem- 
nitate omenească și ei pot deveni prietenii oamenilor liberi și, 
prin urmare, ei ar trebui să fie tratați ca oameni. 
Concepţiile filozofice ale stoicilor au influențat nu numai 
atitudinea proprietarilor de sclavi faţă de aceştia, ci au de- 
terminat şi anumite schimbări în legislația vremii. Astfel, în 
ceea ce priveşte dreptul vechi al stăpînilor de a-şi maltrata ȘI 
chiar omori sclavii, se pot urmări restricțiile aduse în dife- 
rite etape. împăratul Claudiu pare a fi deschis seria odată cu 
măsura prin care toți sclavii bolnavi sau incapabili de muncă 
alungați de către stăpini și lăsaţi în voia sorții pe Insula 
Tiberină deveneau de drept liberi pentru totdeauna ; pe de 
altă parte, stăpinii care-și ucideau sclavii din această cate- 
gorie, în loc să-i abandoneze pe insulă, erau urmăriţi ca vi- 
novați pentru crima de omor”. Hadrian a interzis stăpi- 
nilor. să-și ucidă, să-și schingiuiască sclavii sau să-i vindă 
unui proprietar de școală de gladiatori . La mijlocul seco- 
lului al II-lea, Antoninus Pius a adus două măsuri care li- 
mitau puterea arbitrară a stăpinilor asupra sclavilor lor. în 
primul rînd, praefectul Romei era împuternicit să primească 
plîngerile sclavilor maltrataţi de către stăpini, iar dacă le 
găsea întemeiate, îi putea obliga să-i vindă altui stăpîn. în 
al doilea rînd, el a adus o lege potrivit căreia acel stăpîn 
care-și ucidea propriul sclav răspundea în faţa legii ca pentru 
uciderea unui sclav străin ; tot el a fost acela care a acordat 
dreptul de azil în temple și în fața statuilor împăraţilor 
sclavilor maltrataţi de către stăpinii lor. în sfirșit, ultima 
etapă o reprezintă legea adusă de Constantin în prima jumă- 


* Seneca, op. cit., iș 95, 5; 
° Suetoniu, Eons cap. XXV. 
Script. Hist. Aug., Hadrianus, cap. XVIII, 7. 

tate a secolului al IV-lea, potrivit căreia uciderea inten- 
ționată a unui sclav era considerată crimă de omucidere 
(bomicidium). 

Urmarea tuturor măsurilor legale aduse în favoarea scla- 
vilor — căci au mai fost şi altele pe lingă cele enumerate 
mai sus — a făcut ca sclavii să fie considerați tot mai puţin 
lucruri şi să devină treptat persoane. 

Legislaţia mai blindă privitoare la sclavi reflecta tot- 
odată și o atitudine similară în rîndurile scriitorilor vremii, 
care în operele lor aveau tot mai multe accente de compasiune 
și înțelegere față de suferințele unor ființe cu chipul și ase- 
mănarea lor. Astfel, luvenal se ridică plin de indignare îm- 
potriva acelora care-și pierd sume mari de bani la jocuri de 
noroc în timp ce sclavilor nu le dau o haină să se apere de 
frigul iernii ; de asemenea, se ridică împotriva unor femei 
care pentru o neatenţie a soţilor își varsă veninul asupra 
cameristelor sau asupra purtătorilor de lectică, punînd să fie 
bătuți cu nuiaua sau cu vina de taur , precum şi împotriva 
unuia care se desfată la auzul loviturilor de bici aplicate 
sclavilor mai mult decît dacă ar auzi cîntecul sirenelor”. 
Aceeași atitudine o întiinim și la Marţial care într-o epigramă 
deplînge moartea unui sclav în floarea vîrstei pe care la 
eliberat înainte de a-și închide ochii. Contemporanul lor, 
Pliniu cel Tînăr, stătea de vorbă și asculta cu bunăvoință do- 
rinţele sclavilor săi, mai ales pe cînd se odihnea la una din 
vilele sale de la ţară, ba întreținea discuţii cu cei mai in- 
struiți din ei în timpul plimbărilor de-a lungul aleilor ; iar 
din vasta lui corespondență reiese că identică era atitudinea 
față de sclavi în familiile numeroșilor săi prieteni. 


Toate acestea au creat un climat suportabil pentru scla- 
vii din familia urbana ; el era simţit nu numai de ei înșiși, 
ci era de-a dreptul bătător la ochi pentru cei care mai erau 
robiți de concepţiile învechite privitoare la sclavie. Așa se 
explică mirarea de care este cuprins istoricul grec Apian 
văzind apropierea dintre oamenii liberi și sclavi, atît în ce 
privește raporturile dintre ei, cit și îmbrăcămintea obișnuită ză 


——— 


luvenal, Satire, I, v. 92—93. 

°? Ibidem, VI, v. 475—480. 

* Ibidem, XIV, v. 19—20. 
Marţial, op. citydil 101. 
Apian, Războaiele civile, II, 120. 


319 


Condiţiile de muncă şi de trai ale sclavilor 


Poziţia juridică a sclavilor reflectă în oarecare măsură 
condițiile de muncă și felul lor de trai în decursul vremii. 
Paralelismul este însă mai pronunţat de-abia din epoca în 
care sclavia ajunge la Roma în stadiul clasic, adică o dată 
cu secolul al II-lea î.e.n. cînd existau în Italia mari mase 
de sclavi, mai ales pe latifundii. Aici erau mai grele, com- 
parativ, atît condiţiile de muncă, cît și cele de trai. De aceea 
sclavii din familia urbana considerau transferul la ţară ca o 
pedeapsă cumplită, ca un fel de exil. într-adevăr, condiţiile 
lor de muncă erau îngrozitoare. Sclavii erau tratați mai rău 
decit vitele de jug ; chiar dacă erau bolnavi şi istoviți de 
puteri, ei trebuiau să lucreze pînă la ultima suflare, căci 
moartea lor trecea neobservată, dat fiind că erau atit de nu- 
meroși. Sclavii se găseau la discreția absolută a unui vilicus, 
sclav ca și ei sau de curind eliberat, care însă se purta mai 
sălbatic decît un stăpîn, căci căuta să stoarcă beneficii atît 
în dauna stăpînului, de a cărui încredere abuza, cit și de pe 
urma muncii sclavilor, sustrăgîndu-le din alimente. Ei erau 
ținuți în bordeie construite în cea mai mare parte sub pămînt 
şi ţinuţi sub pază și în timpul nopții ; sclavii socotiți mai pe- 
riculoși erau ţinuţi în lanţuri și în timpul nopţii. Căci ade- 
seori și în multe părți din Italia era obiceiul răspîndit ca 
sclavii să fie puşi să lucreze cu cătușele la picioare, îndeosebi 
cei pedepsiți pentru unele abateri sau care nu erau socotiți 
de obicei vrednici de nici o încredere. De regulă însă imagi- 
nea sclavului legat în lanţuri în timpul lucrului era încă un 
lucru obișnuit la sfîrșitul republicii și începutul epocii im- 
periale ; poeţii vremii vorbesc de multe ori despre ei în 
operele lor. Unii dintre ei erau închiși în crgastulum, un fel 
de închisoare-atelier, în care erau supuși la cele mai grele 
munci, ca pedeapsă pentru cele mai mici abateri. Chiar dacă 
unii dintre ei reușeau să scape de sub pază și să fugă, stig- 
matele cu fierul roșu de pe frunte și membre îi făceau să fie 
ușor recunoscuţi de către paznicii de pe latifundiile înveci- 
nate și ameninţaţi în orice moment cu capturarea și trimiterea 
lor înapoi, iar pedeapsa era de multe ori moartea în cele 
mai cumplite chinuri. De obicei pedeapsa aplicată sclavilor 
fugari era stigmatizarea cu fierul roșu, fie pe frunte, fie pe 
membre, miini sau picioare ; fierul roșu cu care se făcea 
stigmatizarea imprima și iterele FVG, adică „fugar ; de 


320 


asemenea, tot ca o pedeapsă pentru cei ce erau prinși ca furau 
din bunurile stăpînului erau literele FVR, adică „hoț. 

Alte forme de pedepse aplicate sclavilor erau combinate cu 
numeroase și rafinate forme de schingiuire, menite toate să 
intimideze în același timp pe ceilalți și să-i facă să renunțe 
la acte de indisciplină. Amintim printre acestea munca în- 
delungată la moara de măcinat, de obicei în lanţuri ; pe- 
deapsă mai gravă era considerată biciuirea, care era înăsprită 
în felurite chipuri, apoi arderea cu plăci de metal înroșite 
în foc puse pe diferite părți ale corpului; de asemenea, era 
curent un instrument de tortură de lemn, un fel de roată 
care frìngea încheieturile (ecu/eus), mutilarea etc. 

Pentru faptele pe care stăpinul le considera mai grave, 
sclavul era condamnat la moarte ; dar modul însuși în care 
sentința era executată arată la ce ură și la ce dispreţ erau 
împinși proprietarii de sclavi împotriva lor. O formă obiș- 
nuită de execuţie era răstignirea pe cruce ; alte forme constau 
în expunerea sclavului condamnat în circ în faţa fiarelor 
sălbatice, fără nici o posibilitate de apărare, precum și arderea 
de viu prin învelirea lui într-o haină îmbibată cu rășină, 
căreia i se dădea apoi foc, așa încît ardea ca o torţă. 


Contradicțiile dintre sclavi şi stăpîni 


în aceste condiţii de muncă și de trai sub o continuă te- 
roare, se înțelege că s-au adîncit contradicţiile dintre sclavi 
şi stăpinii lor. Dacă rareori reușeau să se sustragă de la asu- 
prire și exploatare prin fugă, sclavii au recurs și la alte forme 
de luptă, punînd la cale acțiuni îndreptate împotriva stăpi- 
nilor lor. Aici ne vom limita la lupta pe care fiecare sclav 
în parte o ducea împotriva stăpiînului său, fără să ne referim 
la acţiunile de masă, care priveau întreaga societate sclava- 
gistă şi instrumentul ei de apărare, statul sclavagist roman. 

Contradicţiile dintre sclavi și stăpînii lor au apărut mai 
întîi izolate, de la caz la caz, în împrejurări specifice fiecărui 
loc de muncă și fiecărei forme de exploatare la care aceștia 
erau supuși. Dar, luate la un loc, manifestările acestor con- 
tradicții, prin variatele forme pe care le lua lupta sclavilor, 
au devenit atît de frecvente, încît de timpuriu a căpătat va- 
loare proverbială pentru stăpîni expresia : „Cîţi sclavi, atiția 
dușmani” (Quot servi, tot hostes). 


21 — Cum trăiau romanii 32/ 


La ţară, din cauza răspîndirii sclavilor printre numeroșii 
proprietari mici și mijlocii, ba chiar pe unele latifundii, 
lupta sclavilor împotriva stăpinilor lor lua forme mai puţin 
vizibile, mai ascunse și izolate; în realitate însă fiecare sclav 
căuta să pricinuiască personal pagube cit mai multe și mai 
mari. Mai tîrziu, în secolul I e.n., deci într-o epocă de înflo- 
rire a marii proprietăți, avem o mărturie limpede a unor 
acțiuni de sabotaj întreprinse de sclavi, ca forme ale luptei 
de clasă. în tratatul său agricol, Columella se piinge în felul 
următor de lipsa de grijă și de munca de proastă calitate 
prestată de sclavi : „Sclavii aduc lanurilor cel mai mare rău ; 
ei închiriază străinilor vitele de jug, le hrănesc rău, ară prost 
pămîntul, iar la însămiînţări risipesc o cantitate mult mai 
mare de grăunțe decit e nevoie. Ei nu se îngrijesc ca sămînța 
aruncată să răsară bine, iar la recoltă, cînd o transportă la 
arie, ei chiar reduc cantitatea recoltată, fie prin muncă ne- 
elijentă, fie prin înstrăinarea unei părţi ; ; căci ei înșiși fură 
grăunţele, lar pe de altă parte nu le păzesc de hoți" y 

în ceea ce-i priveşte pe sclavii din familia urbana, s-ar 
părea că la început contradicţiile nu erau atît de ascutite, 
date fiind raporturile mai apropiate în cadrul gospodāriei 
casnice. Avem, în schimb, mărturii din secolul I e.n. din care 
se desprinde cu evidență că și aici lupta sclavilor a luat cele 
mai violente forme, chiar dacă în aparență ele își păstrau 
caracterul lor ascuns. Izvoarele relatează numeroase cazuri în 
care stăpînul casei era găsit ucis în condiţii „misterioase”, 
ceea ce în realitate nu erau decît urmări ale urii sclavilor și 
ale răzbunării lor pentru schingiuirile îndurate ; uneori însă 
asemenea omoruri se făceau chiar pe faţă. 


Istoricul Tacit relatează că pe timpul domniei lui Nero 
a fost ucis de către propriul lui sclav însuși praefectul Ro- 
mei” ; cazuri similare sînt relatate în numeroase scrisori ale 
lui Pliniu cel Tinăr, precum și de istoricul Apian, în care 
e vorba de personaje marcante ale vieţii politice contempo- 
rane a imperiului care au căzut victime acestor acţiuni ale 
sclavilor. Dar cîți vor mai fi fost despre care n-a mai făcut 
nimeni nici o menţiune ? Că numărul lor era mare se vede 
din ceea ce spun primii doi autori citați mai sus despre pri- 
ich în care se aflau toți proprietarii de sclavi de a fi 


i? aeiia op. cit, I, 7, 6—7. 
i ia Tacit, Anale, XIV, 42. 

uciși de către aceștia '. Că asemenea omoruri aveau loc încă 
de mai mult timp se poate deduce dintr-o lege de la înce- 
putul secolului I e.n., care nu făcea însă decit să consfințească 
O măsură mai veche de apărare luată de către stăpînii de 
sclavi : e vorba de încercarea de intimidare prin omorirea tu- 
turor sclavilor din casă pentru vina de a nu fi denunțat din 
timp complotul sau de a nu fi împiedicat săvirșirea omoru- 
lui, atunci cînd stăpînul era ucis în astfel de împrejurări 
„misterioase". 


Eliberarea sclavilor : liberții 


Dacă pentru cei mai mulţi sclavia era o situaţie insupor- 
tabilă, dar permanentă, un număr neînsemnat de sclavi aveau 
perspectiva unei ieșiri prin eliberare (manumissio). Motivele 
eliberării erau variate ; se pare însă că prevala interesul stă- 
pinului de a primi de la sclav banii agonisiți timp de mulți 
ani“ ca despăgubire pentru suma cheltuită cu cumpărarea lui, 
adeseori fiind chiar echivalentă. Mai erau însă eliberări și ca 
răsplată pentru serviciile aduse și pentru fidelitatea arătată 
timp mai îndelungat; acest lucru se întîmpla mai ales în 
preajma morţii stăpîniior. Dar, indiferent de motive, elibe- 
rarea sclavilor constituia, comparativ, fenomene izolate. 

La început eliberarea avea loc printr-un proces fictiv dez- 
bătut înaintea praetorului : un reprezentant al sclavului (as- 
sertor libertaiis), de comun acord cu stăpînul, îi contesta 
acestuia dreptul de proprietate asupra sclavului, apoi îi atin- 
gea capul cu un beţișor (vindicta) ; stăpînul nefăcînd nici o 
obiecţie, praetorul îl declara liber pe sclav. O altă formă de 
eliberare consta din înscrierea sclavului în listele de recensă- 
mint făcute de către censori o dată la cinci ani ; prin însuși 
faptul înscrierii lor în aceste liste sclavii deveneau liberi de 
drept. In sfîrșit, eliberarea sclavilor se mai făcea și prin 
testament : stăpinul prevedea în documentul cu ultimele lui 
dorințe ca anumiţi sclavi să fie declarați liberi în momentul 
morţii sale ; uneori lăsa moștenitorului obligația de a înde- 
plini ulterior această formalitate. 


Pe lingă aceste forme oficiale, solemne, de eliberare care 
existau la început, în cursul timpului au apărut altele mult 
mai simplificate. Astfel, era suficient ca un stăpîn să-și ma- 


"Plinlu, Epist., III, 14, 5; Tacit, op. cit., XIV, 44. 

nifeste intenţia de a-l elibera pe sclav în fața unuia sau mai 
multor prieteni (manumissio inter amicos) sau să-l comunice 
printr-o scrisoare sclavului însuși intenția sa de a-l elibera 
(manumissio per epistulam) ; în sfîrșit, o formă simplă con- 
sta în invitarea sclavului la masă de către stăpîn, care cu 
această ocazie îi comunica eliberarea (manumissio per men- 
sam). Indiferent care au fost formele eliberării lui, sclavul 
devenea prin acest act libert (libertus). 

Dar eliberarea nu însemna ruperea de la început a ori- 
căror legături dintre libert și fostul lui stăpîn ; de multe ori 
acesta, devenit din stăpîn patron (patronus), avea mai multe 
avantaje de pe urma lui decit în starea de sclavie. Libertul, 
care ca sclav avea numele format așa cum am arătat la locul 
cuvenit, acum împrumuta numele gentilic al fostului său stă- 
pîn, fără obligaţia de a menţine și prenumele, putindu-l în- 
locui cu un altul, la care adăuga însă termenul /ibertus. Mai 
târziu liberţii au început să-și ia ȘI un supranume, care era 
derivat de obicei din vechiul lor nume de sclav. Ca exemplu 
mai ilustrativ putem da numele primului poet latin, Livius. 
Andronicus, care era libert al lui M. Livius Salinator, pre- 
cum Și pe acela al poetului comic P. Terentius Afer, care era 
libert al senatorului Terentius Lucanus. Libertul care era eli- 
berat de o femeie împrumuta numele și prenumele tatălui 
acesteia. Se putea întîmpla însă ca libertul să poarte numele 
unui prieten al patronului său, dat de fostul stăpîn în semn 
de prețuire pentru acesta. lată un exemplu : Cicero a eliberat 
pe sclavul preceptor al fiului său, Dionysius, față de care 
însă Atticus, prietenul lui Cicero, avea o afecțiune deosebită ; 
din acest motiv Cicero, elberindu-l, i-a dat mimele M. Pom- 
ponius Dionysius, după numele lui Pomponius Atticus. 


Pe lingă această legătură de nume, liberții mai aveau anu- 
mite obligații față de foștii lor stăpîni (iura patronatus); 
printre acestea figura în primul rînd datoria de a-i arăta su- 
punere și un respect oarecum filial (obsequium, reverentia) ; 
iar în al doilea rînd, erau anumite prestații și servicii pe care 
trebuia să i le facă, ba chiar anumite compensaţii pecuniare. 
De asemenea, patronul devenea de drept moștenitorul liber- 
tului, dacă acesta nu avea urmași sau nu lăsa un testament 
legal recunoscut, iar dacă moștenitorul testamentar era din- 
afară familiei, patronul avea dreptul la jumătate din averea 
libertului. în sfirșit, legătura de dependenţă a libertului faţă 
de patron mai reiese și din faptul că, dacă patronul consi- 
dera că acesta nu-și îndeplinea obligațiile de respect și su- 

punere, el putea fi expulzat din Roma, iar în cazuri mai 
erave chiar cădea din nou în sclavie, pierzindu-și calitatea 
âe libert. _ 

Patronii, la rîndul lor, aveau anumite îndatoriri față de 
foştii lor sclavi cărora le acordaseră privilegiul libertăţii, 
chiar dacă acestea nu erau atît de imperative ca ale liberților 
faţă de ei ; ele se refereau mai ales la chestiuni mărunte de 
ordin material, adică de asigurare a existenței lor imediate. 
La început, la ţară, patronul îi acorda libertului un petic de 
pămînt din care acesta să-și aibă traiul asigurat ; la oraș el 
continua să locuiască în familia patronului sau a urmașilor 
acestuia, iar dacă acest lucru nu era posibil, i se asigura în 
altă parte locuinţă și întreținere. De asemenea, dacă libertul 
exercita un meșteșug oarecare, patronul îi dădea un local 
pentru atelier sau o sumă de bani pentru a-și putea începe 
lucrul pe cont propriu. în sfirșit, se cunosc cazuri, dar cu 
totul izolate, în care liberţii moșteneau o parte sau întreaga 
avere a patronilor lor. 

Era de altfel cu totul firesc ca liberţii să rămînă și pe mai 
departe legaţi prin diferite fire de foștii lor stăpîni, dti fiind 
că în majoritatea cazurilor aceștia trăgeau, cum am amintit 
în treacăt, profituri mai mari de pe urma lor ca liberți decît 
avuseseră înainte cind erau sclavi. Doar puţine erau cazurile 


în care eliberările se făceau, mai ales cele prin prevederi testa- 


mentare, ca răsplată pentru serviciile aduse şi pentru fideli- 
tate nestrămutată dovedită în timpul robiei de mai mulți ani. 
Ei aveau nevoie de ocrotire — și acesta era rolul legal al pa- 
tronului —, deoarece prin eliberare deveneau indivizi tară 
stăpiîn, dar și fără patrie ; în epoca republicană ei nu puteau 
dobindi drepturi cetățenești depline decit în a treia generație, 
cind erau înscriși în cele patru triburi urbane, împreună cu 
masa locuitorilor săraci ai capitalei, iar înalte magistraturi sau 
ranguri de senator sau cavaler nu puteau avea nicieînd. în 
epoca imperială în schimb, unii liberţi au ajuns, mai ales pe 
timpul domniei lui Claudiu și a lui Nero, să ocupe înalte dem- 
nităţi în stat. 

în ultimul secol al republicii eliberarea sclavilor, dintr-un 
motiv sau altul și aplicîndu-se cele mai simple forme legale, 
a făcut să ia astfel de proporții, îneît acest fenomen a început 
sa umple de îngrijorare pe unii reprezentanţi ai clasei condu- 
cătoare, care nu vedeau cu ochi buni pătrunderea aceasta ma- 
“va a sclavilor în rîndurile oamenilor liberi și apoi ale cetă- 
țenilor. De aceea, împăratul August, printre măsurile luate în 

vederea consolidării pilonilor societății sclavagiste, a luat şi 
una care tindea să stăvilească eliberarea sclavilor. Astfel, el 
a dat o lege prin care se stabilea că eliberarea sclavilor nu se 
putea face fără îndeplinirea anumitor condiţii; de exemplu, 
stăpînii sub 20 de ani nu puteau elibera pe sclavi decît în pre- 
zența unei comisii speciale ; pe de altă parte, nu puteau fi eli- 
beraţi sclavii sub 30 de ani. De asemenea, au fost aduse 
îngrădiri dreptului de a elibera pe sclavi prin testament, stabi- 
lindu-se anumite raporturi numerice față de numărul total al 
sclavilor aflați în proprietate ; în nici un caz nu puteau fi 
eliberați mai mult de o sută de sclavi de către același stăpîn, 
oricît de mulţi ar fi avut în proprietate. în sfîrșit, o altă în- 
grădire privea eliberarea sclavilor cumpăraţi, care nu puteau 
fi eliberați decît după scurgerea unei anumite perioade de timp, 
uneori abia după 20 de ani. O altă formă de stăvilire a eli- 
berărilor o constituia și stabilirea unui impozit asupra sclavi- 
lor eliberați. 

în ceea ce privește eliberările făcute pînă la legislația adusă 
de el, August a luat unele măsuri de restrîngere a privilegii- 
lor libertăţii obținute. Astfel, pe toţi cei eliberați pe alte căi 
decît prin formele solemne prevăzute de manumissio sau 
fără respectarea prevederilor de vîrstă i-a pus într-o cate- 
gorie intermediară, deoarece ei nu se bucurau de drepturi 
politice, nici de dreptul de a încheia căsătorii legale ; ei aveau, 
în schimb, dreptul de a poseda bunuri mobiliare și imobi- 
liare, dar și acesta cu două restricții : la moartea lor toate 
bunurile reveneau patronului, iar moștenitori prin testament 
nu puteau fi decit dacă deveneau cetăţeni cu drepturi de- 
pline în timp de o sută de zile, ceea ce în practică era foarte 
greu de realizat. 


Aceste îngrădiri au căzut în scurtă vreme în desuetudine. 
în primul rînd, însuși August, îngrijorat de progresele dena- 
talității, le-a călcat în picioare, ridicînd pe liberții din această 
categorie cu mulți copii la rangul de cetățeni cu drepturi de- 
pline. Mai tîrziu Claudiu, pentru a da un impuls tuturor ele- 
mentelor active din domeniul economiei și a stimula inițiati- 
vele, a acordat aceleași privilegii liberţilor care-și investeau 
capitalurile agonisite în corăbii destinate transporturilor co- 
merciale. Nero a acordat aceleași drepturi liberților care fā- 
ceau investiții în construcții, iar Traian acelora care-și inves- 
teau banii în întreprinderi de panificaţie. Unii au mers chiar și 
mai departe, dînd liberților lor, printr-o formalitate numită 
natalium restituiio, calitatea de oameni născuţi liberi. 

In primele două secole ale imperiului au avut loc cele 
mai numeroase eliberări de sclavi ; în felul acesta, mulți foști 
sclavi au ajuns pe aceeași treaptă socială cu foștii lor stä- 
pini, adică oameni liberi. Mai mult î încă, unii au fost ridicați 
şi mai sus pe scara ierarhiei sociale, fiind promovați în tagma 
cavalerilor în urma serviciilor prestate la curtea imperială, 
mai ales pe timpul lui Claudiu şi al lui Nero. Unii dintre 
liberți se îmbogățesc, ajungînd ca, la rîndul lor, să stăpi- 
nească un mare număr de sclavi, cum este cazul devenit tipic 
al lui Trimalchion, imortalizat de Petroniu. 

Dar, dacă facem abstracţie de aceste virfuri ale liberților, 
pe seama acţiunilor nefaste ale cărora unii scriitori, cum ' face 
istoricul Tacit bunăoară, puneau toate nenorocirile imperiu- 
lui, cea mai mare parte a liberților formau o pătură pro- 
ductivă şi contribuiau la dezvoltarea vieții economice. Mulți 
dintre ei erau antreprenori, proprietari de ateliere si 
negustori, care ajungeau ca prin rmmcă să-și agonisească 
o avere mijlocie. Unii dintre ei au jucat un rol de seamă și în 
viața culturală a Romei ; să nu uităm că poetul Horațiu a 
fost fiu al unui libert. 











O ZI DIN VIAŢA UNUI ROMAN 


Sistemul de diviziune a zilei şi a noptii 


Romanii distingeau la început limitele zilei (dics) și ale 
nopții (nox) prin alternarea luminii și a întunericului; deci 
ziua cuprindea intervalul de timp dintre răsăritul și apusul 
soarelui, iar noaptea invers, de la apusul pînă la răsăritul 
soarelui ; aceasta era „diviziunea naturală între zi și noapte. 
Mai tirziu, în locul acesteia au adoptat o altă împărțire, 
după care ziua cuprindea în realitate și noaptea, dar îm- 
părțită în două jumătăţi, adică ziua se socotea de la miezul 
nopţii precedente pină la miezul nopţii următoare ; aceasta 
era ziua civilă, spre deosebire de prima, care era ziua na- 
turală. e 

Ziua naturală avea la început numai cele două limite 
extreme, adică răsăritul (ortus) şi apusul (oceasus) soarelui. 
Mai tîrziu, probabil spre sfîrşitul secolului al IV-lea î.e.n., 
s-a putut stabili, cu ajutorul unor mijloace primitive, mo- 
mentul cînd soarele se afla la zenit, pe meridian, adică mij- 
locul zilei (meridies) ; în funcție de acest moment s-a împărțit 
ziua în doua părți egale : înainte de amiază şi după-amiază. 
Din timpul războiului cu Pyrrhus (280—275) datează împăr- 
țirea fiecărei jumătăţi de zi în cîte două subdiviziuni : dimi- 
neața (mane), înainte de amiază (ante meridiem), pentru prima 
jumătate, și după-amiază (de meridie) şi seara (suprema) pen- 
tru cea de-a doua. Limitele dintre aceste subdiviziuni erau 
stabilite în funcţie de poziţia soarelui pe bolta cerească, toate 
fiind egale în ceea ce privește durata. împărțirea nopţii a fost 
determinată încă de la început de nevoile serviciului militar 
în patru străji (vigiliae), şi acestea de durată egala. 

Ziua civilă se subdiviza în unități mai numeroase, dar 
de durată mai scurtă în raport cu cea naturală, și anume ea 

se împărțea în 24 de ore. Dar această diviziune în ore nu 
-a putut face decit după introducerea cadranului solar 
(solarium) şi a ceasornicului cu apă (horologium cx aqua). 
în anul 263 î.e.n. a fost instalat în Forul roman cel dintii 
cadran solar ; dar, dat fiind că el funcționase pînă atunci la 
Catana, în Sicilia, de unde a fost luat ca prada de război la 
începutul primului război punic, indicaţiile date de acesta 
erau corespunzătoare pentru o altă latitudine, care pentru 
Roma nu se potriveau. De-abia un secol mai tirziu, și 
anume în anul 164, a fost adus din Grecia un cadran solar 
special construit pentru latitudinea Romei, așa încît acum 
indicarea timpului era mai puţin imprecisă decît înainte. 
Deoarece însă cadranul solar furniza date numai pe timp cu 
soare, pentru măsurarea timpului și în zilele cu ceaţă și în 
timpul nopţii, în anul 159 el a fost dublat de un ceasornic 
cu apă. 

în scurtă vreme cadranele solare și ceasornicele cu apă 
au cunoscut o largă răspîndire ; ele au fost instalate și în 
alte pieţe ale Romei, precum și în anumite localuri publice. 
Confecţionarea cadranelor solare a ajuns la un așa grad de 
perfecție, încît, prin dimensiunile mici pe care le aveau, 
doar cîțiva centimetri diametru, au devenit portabile 
aproape ca ceasurile de buzunar din zilele noastre. De ase- 
menea, perfecționări tehnice au fost aduse ceasornicelor cu 
apă, care au început să fie folosite în casele bogătașilor, 
atît la orașe cit și în vilele de la ţară. Unele din ele erau 
prevăzute cu un dispozitiv care la ora fixă arunca în mod 
automat pietricele sau emitea chiar niște sunete, pentru a 
atrage atenţia celor din apropiere asupra timpului. 

La începutul epocii imperiale ceasornicele cu apă erau 
ia modă ; prezenţa lor în casele particularilor constituia 
nu numai un semn de bunăstare materială, ci și de distinc- 
ție ; de aceea, toţi cei care doreau să fie consideraţi din 
„lumea bună" făceau tot posibilul să aibă în casă un astfel 
de măsurător al timpului. Petroniu spune că un astfel de 
ceasornic avea Irimalchion în sala de ospeţe, iar alături 
ținea un sunător din corn anume angajat să-l anunțe la fie- 
care oră fixă, pentru a-și da seama cite părticele din viață 
a mai pierdut. El cerea, de asemenea, ca în grupul sculptu- 
ral ce i se va ridica pe mormînt să figureze și un ceasornic, 

pentru ca trecătorii să poată afla ora, dar în același timp 
să și citească, vrind-nevrînd, numele celui înmormîntat. 

Cu toată obișnuința și predilecția pe care romanii o 
aveau pentru aceste instrumente de. măsurare a timpului în 
epoca imperială, datele furnizate de ele erau lipsite de pre- 
cizie și exactitate. Pentru ca un cadran solar să fi putut 
arăta timpul cu oarecare exactitate, el trebuia adaptat la 
latitudinea locului în care era instalat ; pe de altă parte, 
ceasornicul cu apă indica uniform durata tuturor zilelor 
dintr-o lună, pe care cadranul solar le-ar fi indicat deosebite 
unele de altele. De aceea, la un moment dat al unei zile, 
diferitele instrumente de măsurare a timpului înregistrau 
mari deosebiri între ele. Este interesantă și, în același timp, 
elocventă în această privinţă reflecția filozofului Seneca în 
ceea ce privește imposibilitatea de a putea afla la Roma 
ora exactă : „Este mai ușor să-i pui de acord pe niște filo- 
zofi, decît ceasornicele între ele" -. 

Dar, în afară de faptul că, în ceea ce privește exacti- 
tatea, instrumentele de măsurare a timpului nu puteau fur- 
niza decît date aproximative și cu mari fluctuații de la 
unul la celălalt, însăși unitatea de timp pe care o indicau, 
adică ora, era lipsită de uniformitate ca durată. Din cele 
24 de ore în care romanii împărțeau ziua civilă, 12 reprezen- 
tau ziua propriu-zisă, iar 12 reprezentau noaptea. Pe de 
altă parte, aceste două grupuri de ore nu puteau fi tot- 
deauna egale între ele, ci numai la cele două echinocții, 
cînd ziua era egală cu noaptea. în timpul verii, cînd zilele 
erau mai lungi decît nopțile, era firesc ca și o oră din cele 
12 din timpul zilei să aibă o durată mai lungă decit o oră 
din cele 12 din timpul nopţii ; în timpul iernii, în schimb, 
lucrurile se petreceau tocmai invers : orele din timpul nopţii 
erau mai lungi decît cele din timpul zilei. 


în urma unor calcule minuţioase ce s-au făcut compa- 
rativ cu sistemul modern de măsurare a timpului, s-a putut 
stabili că în timpul solstițiului de vară fiecare din cele 
12 ore romane din timpul zilei avea aproximativ 75 de minute 
de ale noastre, adică o oră și un sfert, iar în timpul solsti- 
țiului de iarnă ele variau între 44 și 45 de minute ; cu orele 
din timpul nopții se întîmpla tocmai contrariul, ele avînd la 
solstițiul de vară între 44 și 45 de minute și la solstițiul de 


= 


' Petroniu, Satyricon, 26, 76. 
* Seneca, Apocolocynthosis, II, 3. 


330 


iarnă o oră și un sfert. Evident, în răstimpul dintre solstiții 
şi echinocții aceste valori variau în anumite proporții 


într-un sens sau într-altul, pînă ce se ajungea la echinocţii, 


la egalitate, cînd atît orele din timpul zilei cît și cele din 
timpul nopţii aveau o durată de 60 de minute de ale noastre. 
Ca indicație cronologică, orele, indiferent de durata lor, atît 
cele din timpul zilei, cît și cele din timpul nopții, se numă- 
rau de la 1 la 12, cu ajutorul numeralului ordinal: „ora 
întîi, a doua, a treia... a douăsprezecea" (hora prima, se- 
cunda, terta... hora duodecima) ; ora a şasea reprezenta mij- 
locul intervalului, adică amiază, respectiv miezul nopții. 

Dar, mai mult decit durata în ore, inegalitatea dintre 
lungimea zilelor la diferite etape dintre cele două echinocţh 
se resimțea și în variațiile începuturilor lor ; căci era mare 
diferență între ora cînd începea ziua la solstițiul de vară și 
la solstițiul de iarnă. Astfel, pe cînd la solstițiul de vară 
ziua începea la ora 4 și 27 de minute, la solstițiul de iarnă ea 
începea cu trei ore și ceva mai tirziu, adică la J şi 33 de mi- 
nute ; între aceste două cifre extreme erau apoi numeroase 
etape intermediare. 

Am insistat asupra acestor amănunte de natură tehnică, 
deoarece ele prezintă oarecare importanță pentru problema 
cu care ne ocupăm. Ele ne ajută să ne dăm seama nu numai 
de faptul că ziua nu începea pentru romani la aceeași oră, 
ci și de urmările deosebit de importante pe care le-a avut 
acest fapt pentru întreaga activitate desfăşurată în cursul 
unei zile oarecare. în primul rînd, imperfecțiunea instru- 
mentelor pe care le aveau pentru măsurarea timpului, făcînd 
ca orele și zilele să fluctueze atit de mult de la un anotimp 
la altul, a avut ca urmare faptul că, chiar dacă folosirea 
lor a ajuns la un moment dat să devină o modă, în practică 
acestea au fost mai mult iluzorii decît reale. în al doilea 
rînd, dat fiind că durata zilelor era în funcţie de ano- 
timpuri, și activitatea desfășurată în acest timp era supusă 
fluctuaţiilor respective; intensitatea ei depindea de durata 
orelor mai lungi din timpul zilei, fund mai redusă în timpul 
zilelor din anotimpul de iarnă, nu din cauza climei, ci din 
cauza zilelor mai scurte. Ceea ce înseamnă că, în ultimă 
analiză, activitatea desfășurată la orașe, cu toate modifică- 
rile aparente, şi-a păstrat toate trăsăturile ei inițiale ca- 
racteristice vieţii rurale. 





6S5. 





Primele ore ale dimineții 


Printre romani, oricare erau ocupațiile lor, atît la ţară 
cît și la orașe, era înrădăcinat obiceiul de a se scula din 
zori de zi. Dacă la ţară acest lucru era generalizat, la oraș 
— aici ne referim la Roma — prevala această deprindere, 
iar excepţiile erau destul de rare. Unul din motivele care-i 
determinau pe cei din capitală să fie atît de matinali se 
pare că erau slabele mijloace de iluminat ; de aceea toată 
lumea căuta să profite cît mai mult posibil de lumina zilei. 
Acest lucru îl făceau nu numai diferiții meşteșugari, care se 
apucau de lucru din zori, ci și scriitorii și oamenii de litere, 
precum ȘI oamenii politici ; “poetul Horaţiu este, printre 
alții, mărturie cînd spune că, deșteptindu- se înainte de răsă- 
ritul soarelui, cere să i se aducă ustensilele necesare pentru 
scris”. Tot așa, Suetoniu spune despre impăratul Vespasian 
că în timpul 'domniei se scula totdeauna devreme, de multe 
ori chiar înainte de a se face ziuă. 

Pe de altă parte, poetul Marţial enumera printre cauzele 
insomniei de care sufereau locuitorii Romei pe timpul său, 
mai bine zis îi făceau să se scoale de dimineaţă, tocmai 
aceste variate activități începute o dată cu răsăritul soare- 
lui : ei erau victimele zgomotelor asurzitoare care umpleau 
străzile și pieţele, amesteeîndu-se de-a valma loviturile de 
ciocane ale meșterilor fierari și făurari de căldări cu tipetele 
răgușite ale copiilor din școlile din apropiere”. 

Excepţii de la acest obicei de a se scula de dimineață nu 
făceau, în general, decit chefliii și beţivii, care mergeau la 
ore tîrzii acasă ; mai erau unii care nu aveau alte preocupări 
decit să ducă o viață comodă. Se mai întîmpla că și unii 
dintre cei matinali își mai prelungeau odihna, cum face de 
exemplu Horaţiu câteodată pînă la ora a patra , iar alții 
chiar și mai tirziu. 

După ce se sculau din pat, cei matinali își făceau în 
grabă toaleta ; la fel cu ţăranii sau cu meșteșugarii din 
oraş, nici cei sus-puși nu zăboveau prea mult. Excepţie fă- 
ceau doar cei care îmbrăcau toga, căci pentru aceasta era 
nevoie de timp mai îndelungat și, cum am văzut la capitolul 
privitor la îmbrăcăminte, era nevoie și de ajutorul unui 


“Horaţiu, Epist., |, 1, v. H2. 
' Suetoniu, Vespasianus, cap. XXI. 
y ` Marţial, Epigrame, XII, 37. 
Horâţiu, Șutite, |, 6, v, 122. 

membru al familiei sau al unui sclav însărcinat special cu 
această treabă. Spălatul de dimineaţă era și el foarte sumar, 
pentru unii fiindcă așa era nivelul lor de trai, iar pentru 
alții fiindcă știau că baia făcea de obicei parte din progra- 
mul lor de după-masa, fie că aceasta avea loc la vreuna din 
băile publice, fie chiar, în cazuri mai rare, în baia amena- 
jată în casa proprie. Dimineaţa totul se reducea, în ultimă 
instanță, la spălarea cu apă rece a manilor, a feței și a 
gurii. 
La Roma se sculau de dimineaţă și reprezentanţii clasei 
conducătoare pentru a-și îndeplini unele din numeroasele 
obligații pe care le aveau față de subalternii lor. Căci tot 
pe la răsăritul soarelui începeau să vină la casele lor 
diferiții clienți pentru a le aduce salutul de dimineață (sa/u- 
tatio) ; în schimb, aceștia primeau, de la caz la caz și după 
nevoi specifice, un coș cu alimente (sportula) sau bani, de 
obicei o sumă de șase sesterți ; alții aveau nevoie de asis- 
tenţă juridică etc. Cu cit un personaj era mai important, cu 
atit era mai mare mulțimea celor care dis-de-dimineaţă se 
grăbeau spre casa lui, străbătind în grabă mari distanţe de 
teamă să nu ajungă prea tîrziu. Ei înfruntau pentru aceasta 
şi intemperiile și noroaiele drumurilor, precum și incomodi- 
tatea purtării în acele condiţii a togii, care era de rigoare în 
asemenea ocazii. Cu toate aceste sacrificii, ei riscau adeseori sa 
nu fie primiţi de loc sau numai în urma unei îndelungate 
așteptări, din cauza numărului mare al celor sosiți mai 
înainte. De obicei însă ordinea intrării era determinată de 
rangul celui care venea să-l salute : mai întîi magistrații în 
ordine ierarhică de sus în jos, precum și cei ce aveau o po- 
ziție sociala mai înaltă ; de exemplu, cavalerii aveau prio- 
ritate faţă de cetăţenii de rînd, iar aceștia față de liberti. 


Salutul obișnuit al celor cu o poziție socială mai înaltă 
era „salve” sau „ave” atunci cînd treceau prin faţa lui în 
atrium, unde avea loc ceremonia ; acesta, la rîndul lui, le 
răspundea printr-o stringere de mină sau chiar printr-un 
sărut. Sărutul constituia o forma obișnuită de salutare între 
oamenii de același rang social și, în general, între oamenii 
liberi, pe cînd sclavii trebuiau să sărute mina stăpinului; 
împărații de la începutul epocii imperiale au obligat și pe 
oamenii liberi şi pe subalterni să le sărute mina, iar Caligula 
și picioarele. Se întîmpla ca uneori patronul nici să nu-i 
cunoască pe cei ce veneau să-l salute de dimineaţă ; de aceea 
el recurgea uneori la ajutorul unui nomenclator. 

Aceste saluturi de dimineață erau făcute numai de către 
bărbați ; femeile nici nu primeau nici nu mergeau pe la ca- 
sele altora. Erau însă și cazuri excepționale cînd mergeau și 
femeile, mai ales văduvele la foștii patroni ai soților lor 
decedați, pentru a le expune doleanțele și a le cere ajutoare ; 
de asemenea, unii își duceau cu ei ȘI soțiile pentru ca în 
felul acesta să-l determine pe patron să-i dea ajutoare mai 
mari. Poetul luvenal biciuiește această modă ; unii, ca să 
facă o cît mai puternică impresie, le duceau chiar bolnave 
sau gravide’. 

După aceste vizite de dimineaţă, care de obicei aveau 
loc pină pe la ora a doua, avea loc gustarea de dimineaţă 
(ientaculum); căci la sculare de obicei nu se lua nimic. 
Acum se minca ceva mai copios, după situația materială a 
fiecăruia. Gustarea ţăranilor consta de obicei dintr-o bucată 
de piine presărată cu sare ; cei mai înstăriți mîncau piine cu 
măsline sau cu miere. Cei care mai aveau rezerve de vin din 
recolta precedentă își împrospătau puterile, înmuindu-și 
pîinea în vin. în linii generale aceeași era și gustarea sără- 
cimii de la orașe. Cei bogaţi consumau la această gustare» $ ŞI 
brînză și uneori chiar prăjituri. Oricum ar fi fost ea, nimeni 
nu se așeza la masă. 


După această primă gustare, ţăranii își reluau activitatea 
pe ogoare sau în plantaţii, meșteșugarii în ateliere, iar cei- 
lalți la locul lor de muncă ; acum își începeau, în schimb, 
activitatea propriu-zisă cei sus-puși, fie la dezbaterea pro- 
ceselor judiciare, fie în adunările politice din For, comiții 
sau senat, fie ca invitați la anumite serbări familiale (lo- 
godnă, căsătorie etc.) din casa vreunui prieten, la care tre- 
buia să asiste dintr-o obligație de etichetă (officii causa). 
toate aceste cazuri, personajele marcante, fie că mergeau pe 
jos, fie că erau purtate în lectică, erau însoțite de numeroși 
clienți care le făceau suită pînă la locul de destinaţie ; dacă 
era vorba să ţină vreo pledoarie la judecată, îl însoțeau 
$-l aplaudau. 

Pe lingă cei ocupați cu afaceri și îndeletniciri de tot 
felul, mai erau la Roma și oameni care aveau un program 
de dimineaţă cu totul diferit. După ce se sculau la ore mai 
tîrzii, principala lor grijă era să-și facă toaleta ; în acest 
scop ei se duceau la un bărbier, în caz că nu aveau printre 
sclavii din casă unul destinat pentru această ocupație. Aici 

ei își rădeau barba și își aranjau părul ; dar adeseori era 
necesară o lungă durata de timp, dat fund că atelierele 
bărbierilor erau aglomerate. Tot frizerii erau aceia care se 
ocupau și cu vopsitul părului, precum și cu fardurile cu 
care unii bărbați mai vanitoși încercau să ascundă ridurile 
feței şi alte ravagii ale anilor ; în felul acesta își petreceau 
toată dimineaţa. 

între ora a șasea și a șaptea avea loc o masă ceva mai 
copioasă decit prima gustare : prandium. La această masă 
se serveau atît mincăruri reci, cît și calde : legume verzi sau 
uscate, pește, ouă, ciuperci și fructe, iar ca băutură — vin. 
Această masă o luau aceia care în general își terminau ocu- 
paţiile lor pînă la ora a șasea sau a șaptea. De obicei tri- 
bunalele și adunările politice își încheiau activitatea în jurul 
acestor ore ; se întîmpla însă ca uneori ele să se continue și 
după aceea. în orice caz, ora stabilită pentru prandium 
marca o limită a activităţii publice dintr-o zi. La ţară, în 
ateliere și alte întreprinderi productive, prandium consta 
din miîncăruri reci, legume crude, fructe și vin. 


După prandium urma o scurtă perioadă de aproximativ 
o oră de repaus (meridiatio) ; acest repaus era necesar mai 
ales lucrătorilor de la țară -și din atelierele meșteșugărești 
pentru reîmprospătarea forțelor lor. Cu timpul s-a genera- 
lizat şi la alte categorii sociale ; într-adevăr, în ultimul 
secol al republicii și în primul secol al imperiului, este men- 
ționat ca frecvent și la scriitori, de exemplu Catul, Pliniu 
cel Bătrîn, precum și la împărați ; Suetoniu spune că August 
obișnuia să se odihnească puțin după masa de prînz. Dar 
îndeosebi în timpul verii acest repaus era aproape obliga- 
toriu ; Varro spunea că fără odihna de la prînz nici n-ar 
putea trăi. Lucrul este de altfel explicabil, mai ales pentru 
cei care lucrau în aer liber, din cauza arșiței soarelui și a 
nădufului din miezul zilei. 


Cei avuți de la Roma după această siestă nu-și mai 
reluau nici un fel de activitate, căci ziua lor de activitate 
se încheia o dată cu prandium. în schimb cei de la muncile 
grele de la cîmp sau din ateliere continuau să lucreze, după 
cum își continuau activitatea, atunci cînd era vorba de 
acțiuni excepţionale, și tribunalele și adunările politice. La 
țară se mai servea o gustare frugală înainte de a se lăsa 


* Suetoniu, Augustus, cap. LXXVIII. 
"Varro, Res rust., |, 2, 5. 

umbrele, şi de a se termina munca propriu- zisă de la cîmp, 
numită 'merenda, după care continuau pînă la apusul soa- 
relui. Dat fiind însă că la orașe, unde activitatea era dife- 
rită și programul zilnic nu se potrivea cu cel de la ţară, 
această gustare nu se servea, de la un timp nici scrii- 
torii nu mai ştiau precis unde s-o plaseze ; de obicei au 
confundat-o cu masa de seară (vespcrna), dar aceasta avea 
loc mai tîrziu, o dată cu înserarea, adică după ce veneau- 
de la cîmp atît lucrătorii cît ȘI vitele, Și era mai consistentă. 
Ca oră cînd se servea, merenda corespundea cu ora cînd la 
oraş se servea masa de seară (certa), care avea loc de obicei 
între orele a noua şi a zecea. 


Băile 


Pentru locuitorii Romei care după siestă nu mai aveau 
de desfășurat nici o altă activitate, cea mai frecventă și mai 
plăcută ocupaţie era baia. Bineînţeles, acest obicei s-a in- 
trodus relativ tîrziu ; romanii l-au împrumutat de la greci 
spre mijlocul secolului al II-lea î.e.n., adică o dată cu pä- 
trunderea influenţei grecești în atitea domenii ale culturii 
materiale și spirituale. Intervalul de timp destinat pentru 
baie era între orele a opta şi a noua, cel mai tîrziu pînă la 
ora a zecea ; în general băile publice se deschideau la ora a 
opta și se închideau o dată cu căderea umbrelor serii. 


înainte de influența greacă la Roma, adică în primele 
secole ale republicii, baia nu juca în viaţa romanilor decît 
un rol secundar ; romanii își îngrijeau corpul atita cît era 
necesar pentru satisfacerea celor mai elementare cerințe ale 
curăţeniei generale și ale igienei. La această epocă se referă 
filozoful Seneca atunci cînd, pe baza unor vechi tradiţii, 
spune că „romanii își spălau în fiecare zi miinile și picioa- 
rele pentru curăţenia necesară după muncă, dar baie com- 
pletă făceau numai o dată la opt zile". Dar și această 
baie se făcea în condiţii destul de primitive, într-un spălător 
(lavatrina) care era instalat alături de bucătărie, pentru 
a se putea folosi același sistem de încălzire și aceeași con- 
ductă de apă ; într- -un astfel de spălător întunecos făcea 
baie însuși Scipio Africanul, avînd la dispoziţie numai apă 
tulbure ''. Acest spălător a fost înlocuit cu camera de baie 


* Seneca, Epist., 8, 12. 
" Ibidem, 11. 

propriu-zisă (. balneum) atunci cînd, sub influența greacă, 
baia caldă zilnică și generală a devenit un obicei constant ; 
în a doua jumătate a secolului al II-lea au fost construite 
la Roma primele edificii speciale destinate băilor. 

La început existau băi particulare, ca părți integrante 
ale casei de locuit, destinate folosinţei membrilor. familiei ȘI 
a unor rude mai apropiate. Astfel de băi existau nu numai 
la Roma, ci și în alte orașe înfloritoare din sudul Italiei ; în 
ruinele unui mare număr de case de la Pompei se vede lim- 
pede dezvoltarea pe care au luat-o instalaţiile balneare, 
într-o epocă ulterioară s-au construit instalaţii balneare ac- 
cesibile tuturora ; acestea erau sau proprietatea unor între- 
prinderi particulare, construite anume în vederea realizării 
unor venituri (hainea meritoria), sau băi publice în sensul 
mai larg al cuvîntului, care erau construite de către cetă- 
țenii bogaţi sau de municipalități, iar mai tirziu de către 
împărați (/hermae). Acestea erau date în arendă în anumite 
condiții unui particular (conductor) care plătea o anumită 
sumă de bani statului ; la rîndul lui, el încasa de la cei ce 
veneau să facă baie o taxă de intrare (ba/neaticum). în mod 
cu totul excepțional, vreun cetățean bogat, iar mai tirziu 
unii împărați vărsau arendașului sumele corespunzătoare 
pentru ca, pe un termen limitat, taxele de intrare să fie sus- 
pendate și toți cetăţenii să facă baie gratuit. 

La începutul epocii imperiale băile publice s-au răspîndit 
în diferitele cartiere ale Romei, precum și în alte orașe, iar 
cele particulare au devenit mai luxoase. La înmulțirea băilor 
publice contribuiau atît particularii care găseau în. exploa- 
tarea lor un bogat izvor de ciștiguri, cît și statul ; astfel, se 
stie că Agrippa, în timpul cît a fost edil, a construit la 

oma aproximativ 170 de instalații balneare publice `-*; în 
primul secol al imperiului numărul acestora s-a ridicat 
aproape la o mie. 


Numeroasele construcţii de instalații balneare, ale căror 


ruine s-au descoperit atît la Roma — impunătoare au rā- 
mas pînă azi ruinele termelor ridicate de Caracalla pe Via 
Appia, aproape de Circus Maximus —, cît şi pe teritoriul 


Italiei, ca să nu mai pomenim de cele din diferitele pro- 
vincii, prezintă o mare varietate în ceea ce privește sistemul 
de construcție și repartizarea încăperilor ; toate aveau însă 
citeva încăperi absolut necesare pentru diferitele faze pe 


? Pliniu, Nat.. Hist., XXXVI, 121. 

care le parcurgea cineva pentru a lua o baie completă. O 
primă încăpere era garderoba (apodyferium), prevăzută cu 
bănci de piatră de-a lungul pereţilor, iar deasupra lor se 
aflau nișe mai adînci în perete, una lîngă alta și la înălțimea 
creștetului unui om normal, care serveau pentru păstrarea 
veșmintelor, deci ţineau locul cabinelor de baie. Deoarece 
aceste nișe nu se puteau închide, cine își lăsa veșmintele 
acolo risca să se pomenească fără ele ; de obicei stăpinii își 
aduceau cu ei cîte un sclav care avea sarcina de a le păzi. 

încăperile propriu-zise pentru baie erau trei : una cu apă 
rece (frigidarium sau cella frizidaria), de obicei de mici di- 
mensiuni şi avînd deasupra o cupolă deschisă la mijloc ; o 
încăpere de trecere cu bănci de marmură și cu apă la tem- 
peratură călduţă (tepidarium); în sfirşit, a treia cu apă 
caldă (caldarium), cu bazine și căzi, iar în instalaţiile mai 
mari Chiar cu piscine pentru înot. 

Pe lingă aceste încăperi principale, o instalație de băi 
mai avea cîteva anexe ; una din acestea era camera de aburi 
(assa Sudatio sau laconicum), care avea la extremitatea cu- 
polei o deschizătură rotundă cu un disc mobil pentru regla- 
rea temperaturii. Mai erau apoi încăperi pentru exerciţii de 
gimnastică (sphaeristerium), pentru ungerea corpului cu unt- 
delemn în vederea exerciţiilor (unctorium), pentru curăţi- 
rea de praf după exerciții (derrictorium). Unele instalații 
mai mari aveau piscine în aer liber pentru înot (piscinae na~ 
tatoriae); de asemenea, în clădirea băilor sau în imediata 
apropiere, se aflau localuri cu alimente (popinae) pentru cei 
care voiau să mănince după baie. 


Instalaţiile mai mari aveau secții separate pentru bărbaţi 
și pentru femei, fiecare cu toate încăperile necesare ; doar 
piscinele pentru înot erau comune. în cele mai mici, atît 
bărbaţii cît și femeile făceau baie în aceleași încăperi, dar 
după un program diferit. 

Băile se deschideau la ora a șasea, cînd se aprindeau cup- 
toarele, și rămineau deschise pînă pe înserate ; deschiderea 
și închiderea se anunțau cu ajutorul unui gong. Se putea 
întîmpla ca ele să se închidă uneori și mai tirziu, în caz de 
mare afluență, pentru ca toţi să ajungă la rînd; opaiţele 
descoperite în unele băi dovedesc acest lucru. 

Modul cum se făcea baia depindea de anumiţi factori, 
ca virsta, sănătatea, precum și de gusturile personale. De 
obicei însă se făcea mai întîi baie caldă, în apă sau în ca- 
mera de aburi, după care se intra în cea rece, fie că aici era 


338 


Hè 


vorba de o simplă spălare, fie de înot în piscina în aer 
liber ; uneori înainte de intrarea în apa rece se făceau exer- 
ciții de gimnastică, așa încît corpul era suficient de încălzit 
şi nu mai era nevoie de baia caldă ; se putea face, de ase- 
menea, în prealabil o baie de soare (apricatio). 

Cei bogați, în cazul în care nu aveau instalație proprie 
în casă, mergeau la băi însoțiți de numeroși sclavi, fiecare 
dintre ei avînd atribuții bine precizate : unul asista pe stä- 
pin în timpul băii (balneator), altul îi făcea masajul (unc- 
tor), altul îi făcea depilarea (alipilus), altul îi păzea veş- 
mintele în garderobă, altul îi aducea de acasă diferite lucruri 
necesare pentru baie, ca : flacoane cu untdelemn, prosoape 
pentru ştergerea corpului după baie etc. Cei săraci mergeau 
neînsoţiți de nimeni ; pentru a nu risca să le fure cineva 
veşmintele, căci existau hoți specializați pentru băile publice 
de vreme ce în dreptul penal aceștia erau cuprinși într-o 
categorie aparte, le lăsau în grija băieșului, plătind o mică 
sumă de bani ; tot așa, pentru masaj și depilat recurgeau 
la serviciile personalului băilor specializat în asemenea 
operații. 

Sistemul de încălzire a unei instalaţii de băi era, în linii 
mari, destul de simplu. Un cuptor (hypocausis, hypo- 
causton), în care ardeau cărbuni de lemn, servea atît pentru 
încălzirea apei necesare cît şi pentru încălzirea aerului 
destinat a circula în spaţiile lăsate libere sub podea și în 
pereți. Gura acestui cuptor se deschidea într-o încăpere 
(praefurnium) de unde era alimentat cu combustibil. Pe 
cuptor se aflau trei vase mari de aramă, unul pentru apă 
caldă, altul pentru apă călduţă și un al treilea cu apă rece ; 
aceste vase erau suprapuse și comunicau între ele, așa încit 
cantitatea de apă ce ieșea din vasul cu apă caldă era ime- 
diat înlocuită cu apă din vasul cu apă călduţă, iar acesta 
cu cea din vasul cu apă rece; în felul acesta erau asigurate 
neîntrerupt cantitățile necesare de apă caldă și călduţă. 


în ceea ce privește aerul cald, acesta ieșea din cuptor 
printr-un tub larg (vaporarium), se împrăștia pe sub dușu- 
mea și prin pereţii încăperii cu apă caldă, ai celei cu aburi 
și ai celei cu apă călduță. Pentru a face posibilă această tre- 
cere a aerului, dușumeaua se construia în așa fel, încît nu 
era așezată direct pe pămînt, ci era susținută de mici coloane 
de cărămizi, lăsînd astfel spaţiul liber pentru circulaţia ae- 
rului cald. Din acest spaţiu aerul trecea apoi și prin pereţi 
care erau construiți din olane sau cărămizi goale pe dinăun- 

tru. Acest sistem se pare că a fost inventat în ultimul secol 
al republicii și se folosea nu numai pentru încălzirea băilor, 
ci și la încălzirea caselor de locuit. 

Am amintit mai sus în treacăt de băi cu secții separate 
pentru bărbați și pentru femei, precum și de instalaţii co- 
mune, dar cu orar diferit. Revenim asupra acestui aspect, 
deși el nu are o legătură așa de strinsă cu problema folosirii 
timpului din partea unui bărbat roman, pentru că e vorba 
de evoluția unor moravuri de-a lungul veacurilor. La apa- 
riția băilor publice, moravurile romane erau atit de rigide, 
încît, nu admiteau nici măcar ca tatăl să meargă la baie îm- 
preună cu fiul său, după cum nici socrul cu ginerele“. în 
faţa unor astfel de concepții, era și mai puţin de admis ca 
o femeie să meargă la o baie publică. Cu timpul însă men- 
talitatea s-a schimbat, așa că nu se mai lua în seamă această 
restricție ; de asemenea, începînd cu ultimul secol al republi- 
ci, nu mai era socotit ca incompatibil cu situația unei ma- 
troane romane faptul că mergea la o baie publică. De altfel, 
Suetoniu spune că Atia, mama împăratului August, din cauza 
unui semn pe care-l avea pe corp din pricini misterioase, a 
fost nevoită să renunţe la băile publice . In epoca impe- 
rială s-a ajuns însă la o adevărată promiscuitate în aceste 
localuri, căci femeile făceau baie împreună cu bărbaţii ; obi- 
ceiul n-a mai putut fi dezrădăcinat, cu toate șarjele poeților 
satirici și ale altor scriitori ai vremii. 


Ataşa de seară (cena) 


Dacă la început băile urmăreau ca scop unic igiena și 
sănătatea corpului, o dată cu progresele luxului și relaxarea 
moravurilor, ele au devenit mai mult un pretext pentru 
viața mondenă și o pregătire pentru masa de seară, princi- 
pala masă a zilei ; aceasta, la rîndul ei, după proporţiile și 
amploarea pe care o lua, constituia cel mai important eve- 
niment monden. 

Contrastul este izbitor între frugalitatea mesei de seară 
a romanilor din primele secole ale republicii și luxul de la 
ospeţele reprezentanţilor clasei conducătoare după ce bogă- 
tile au început să se scurgă spre Roma. Dar chiar și în 


* Cicero, De officiis, 1, 35, 129. 
* Suetoniu, op. cit, cap. XCI. 

epoca în care luxul a atins culmea în casele celor bogaţi, nu 
trebuie să pierdem din vedere că la ţară micii cultivatori 
aveau aceleași mese simple, iar sărăcimea orașelor continua 
să se mulțumească cu puţin ; deci existau deosebiri nu nu- 
mai în funcţie de epoci, ci în special de condiţiile sociale și 
de felul de trai al oamenilor. Din păcate însă avem prea 
puţine ştiri despre masele populare, pe cînd despre cei înstă- 
riți ele sînt abundente. 

Masa de seară avea loc la ore diferite, ele depinzind de 
aceleași condiţii sociale ale oamenilor, amintite mal Sus, pre- 
cum și de ocupațiile lor. în principiu, ea avea loc la sfîrşitul 
zilei de muncă, ceea ce pentru un mic cultivator sau meşte- 
şugar însemna spre seară ; pentru oamenii de afaceri, politici 
şi pentru cei care aveau treburi la tribunale, ziua de muncă 
se termina, cum am amintit și mai sus, pe la ora a șaptea, 
după care urma un răstimp petrecut la baie sau cu alte re- 
creaţii, în general, pentru cei ocupați cu astfel de treburi și 
pentru cel mai puţin ocupați sau pentru trîndavi cena înce- 
pea între orele a noua și a zecea. Existau și excepţii, cînd 
masa începea mai devreme ; astfel, Suetoniu relatează despre 
Nero că se așeza la masă începmd cu ora a șasea, adică la 
mijlocul zilei, pentru a se ridica la miezul nopţii”? 


în primele secole ale republicii masa de seară consta de 
obicei dintr-o fiertură de cereale, care, după cum am arătat 
mai sus, constituia un aliment de bază, apoi legume verzi 
sau uscate, ceapă, usturoi, pește sărat, fructe crude sau us- 
cate, brînză și numai arareori carne. Doar în zilele de săr- 
bătoare masa era mai abundentă, dat fiind că atunci se con- 
suma de obicei carnea animalelor care au fost aduse jertfa. 
Pentru masele populare a rămas însă și în veacurile urmă- 
toare masa de seară la fel de frugală, baza ei fiind acel terci 
de cereale, legumele și fructele. Aici nu au intervenit decit 
mici schimbări în cursul timpului, căci de progresele realizate 
în domeniul alimentaţiei nu se puteau bucura decit cei bogaţi. 

La început masa de scară se lua de către toți membrii 
familiei împreună în atrium în jurul vetrei. Numai capul 
familiei avea dreptul să stea culcat pe un pat, iar soția lui, 
adică mama familiei, şedea la picioarele acestuia ; copiii stă- 
teau în jurul acestui pat, șezind pe scaune sau pe taburete 
fără spetează ; uneori, probabil cind aceștia erau numeroși, 
copiii erau așezați la o masă separată, unde primeau numai 


` Suetoniu, Nero, cap. XXVII. 

unele din felurile de mîncare și, în același timp, porții mai 
MICI. Sclavii, dacă existau în familie, mîncau în aceeași în- 
căpere, dar la o masă separată, șezând pe o bancă de lemn ; 
uneori, și mai ales la ţară, mîncau direct de pe vatră. 

Mai tirziu cei bogaţi și-au rezervat în casă săli speciale 
pentru masă, destinate nu numai membrilor familiei, ci şi 
invitaţilor. La început la aceste mese nu erau admise femeile 
şi copiii, dar mai apoi au avut și aceștia acces și luau parte 
la conversațiile bărbaţilor. în casele mari sălile de mese erau 
mai multe, care se foloseau după anotimpuri. Astfel, era un 
triclinium de iarnă, la parter, la locul pe care l-am descris 
cînd ne-am ocupat cu casa romanilor, pentru vară un altul 
era la etaj sau în grădină, sub cerul liber sau sub umbrarul 
unei vițe-de-vie, iar în lipsa acestuia se întindea deasupra o 
pinză (velum). 

Mobilierul unui zric/inium consta dintr-o masă pătrată 
așezată la mijloc, avind de trei părţi, în formă de potcoavă 
de cal, trei paturi (lecti fricliniares); cea de-a patra latură 
a mesei rămînea liberă pentru a se putea servi mîncarurile. 
Paturile acestea erau de fapt niște suporturi de lemn sau de 
zidărie care formau un plan înclinat, cu partea joasă spre 
pereții încăperii, iar cu partea ridicată spre masă. Peste aceste 
suporturi se întindeau apoi saltele (fori) și covoare (Stragu- 
la). Cele trei paturi erau de dimensiuni egale și astfel îm- 
părtțite, încît putea så primească fiecare cîte trei persoane ; 
locurile erau separate de cîte o pernă (fulvinus), iar mar- 
ginea cea mai ridicată a patului, împreună cu salteaua şi 
covorul, depășea puțin înălțimea mesei. Oaspeții se așezau pe 
pat de-a curmezișul, de la stînga la dreapta, cu partea supe- 
rioară a corpului. rezemată pe cotul stîng, sprijinit pe o pernă 
și cu picioarele întinse spre dreapta. Evident, această poziție 
nu era fixă, ci se putea schimba de mai multe ori în cursul 
mesei, mai ales dacă aceasta dura mai multă vreme. 


Fiecare dintre cele trei paturi își avea numele lui și o 
ierarhie stabilită cu toată rigoarea de eticheta timpului ; de 
asemenea, nici locurile nu puteau fi ocupate la voia întîm- 
plării, ci fiecare din ele se conforma unei ierarhii precise. 
Astfel, patul din mijloc (lectus medius) era. socotit ca fund 
de primul rang, deci aici se așezau oaspeţii cei mai de seamă ; 
urma patul din stînga ( lectus summus), iar ultimul ( lectus 
imus) era cel din dreapta. De obicei primele două paturi 


erau rezervate pentru oaspeți, iar ultimul pentru membrii 
familiei. 


342 


în afară de paturi exista o ierarhie chiar și pentru fiecare 
din cele trei locuri de pe un pat. Astfel, locul de cinste era 
considerat cel din stînga, din apropierea spetezei ; excepţie ia 
această regulă făcea patul din mijloc, care avea locul de cinste 
la extremitatea dreaptă (/ocus consularis) ; acest loc era în 
apropierea capului familiei, care avea apoi la stînga pe ce- 
lelalte două locuri soția și unul din copii. S-a explicat de 
ce locul acesta era socotit cel mai important : după Plutarh, 
un oaspete de mare vază, poate chiar înalt magistrat (de 
aici și numele de consularis ce i se dădea), avea la dreapta 
sa un spaţiu unghiular liber pentru ca pe acolo să poată 
primi pe cei care-i aduceau eventual anumite mesaje, putea 
să scrie răspunsuri sau numai să dea semnături“. Celelalte 
locuri se rînduiau apoi în ordinea succesiunii lor spre extremi- 
tatea opusă ; de asemenea, pe celelalte paturi locul de cinste 
era cel de la marginea care dădea spre patul din mijloc. 

Urmare a acestui aranjament, la o masă nu puteau lua 
parte mai mult de nouă persoane ; totuși se iveau cazuri în care 
numărul invitaţilor depășea aceste locuri. Dacă era vorba de 
unul sau doi, de obicei ocupau cîte un loc suplimentar pe un 
pat; dacă era vorba de un număr mai mare, atunci se așezau 
în aceeași încăpere două sau trei mese cu paturile respective. 
Dimpotrivă, cînd erau mai puţini, atunci se așezau numai cîte 
doi pe un pat, iar cînd se întimpla să fie și mai puţini, atunci 
oaspele era așezat singur pe un pat. în ultimul secol al repu- 
blicu obiceiul tricliniilor a devenit atît de generalizat, încît se 
folosea chiar și atunci cînd era vorba de aranjarea unor mese 
cu un mare număr de oaspeţi, ba chiar și la mesele organizate 
în cinstea populației ; în asemenea cazuri se construiau săli 
anume în care se așezau într-o lungă succesiune numeroase 
mese cu cîte trei paturi în jur. Cicero spune că Verres avea în 
vilele sale triclinii imense în care se înșiruiau treizeci de paturi, 
ceea ce înseamnă că erau zece mese `”. 


Spre sfîrșitul republicii au intervenit importante modifi- 
cări în aranjamentul sălilor de mese. Astfel, în locul mesei 
dreptunghiulare s-au introdus în unele case mese rotunde sau 
ovale (orbes, mensae citreae), ceea ce a impus și transformarea 
paturilor ; în locul celor trei s-a introdus unul singur în formă 
de semicerc (sigma), pe care aveau loc cinci și chiar pînă la 
opt persoane ; pentru un număr mai mare de oaspeţi se ame- 
najau mese de dimensiuni mai mari. Locurile de pe aceste pa- 


“ Plutarh, Symposion, I, 3, 4. 
£ Cicero, Venise, VI, 21, 58. 


343 


turi nu erau despărțite de perne, ci era una singură pe margi- 
nea dinspre masă, pe care comesenii se sprijineau cu coatele. 
Modificări erau şi in ceea ce priveşte locurile de cinste ; aici 
erau considerate de cinste locurile de la extremitățile mesei 
(cornus), primul fiind cel din dreapta, iar al doilea cel din 
stînga ; celelalte locuri urmau în ordine de la stinga la dreapta. 
Femeile sau oaspeţii neprevăzuţi erau așezați pe scaune sau 
taburete în spațiul liber dm față. 

La început masa nu era acoperită cu nici un fel de cuver- 
tură, farfurule cu mâncăruri punindu-se direct pe tabla de 
lemn, care se ștergea apoi de resturi cu o cîrpă. Abia la înce- 
putul epocii imperiale a apărut mai întîi fața de masă (man- 
tele) ; din secolul al II-lea fețele de masă se făceau din stofe 
grele, bogat ornamentate cu tot felul de broderii. în schimb, 
se cunoșteau încă din ultimul secol al republicii șervețelele de 
masă (mappae); acestea serveau și pentru ca oaspeţii să-și 
șteargă miinile cînd se spălau înainte de a se fi așezat la masă, 
apoi în timpul mesei, cînd era mereu nevoie de ele, dat fiind 
că trebuiau să se ajute mereu cu degetele. După terminarea me- 
sei, oaspeţii luau de obicei șervetele cu ei, căci înveleau în ele 
unele miîncăruri pe care le duceau acasă, precum și alte daruri 
mărunte oferite de către gazdă. în vederea acestui lucru, 
mulţi invitaţi aduceau de acasă un şervet curat, deoarece acela 
pe care-l foloseau la masă era adeseori atît de uns și pătat, în- 
cît nu le convenea să învelească în el alimentele. Pe masă se 
mai așezau, ca ustensile accesorii cu caracter permanent, sol- 
nita (salinum), de obicei de argint, precum și un vas cu oțet 
(i acetabulum), tot de argint. 


în tricHnUitn mai era o masä-bufet (abacus, monopodium) 
așezată în apropiere, pe care era pusă vesela scumpă de ar- 
gint pentru mîncăruri şi băuturi (argentum escarium, poto- 
rium) ; suprafața acesteia era dreptunghiulară sau rotundă și 
susținută la început de un picior de lemn, apoi de marmură și 
uneori chiar de argint. Tot o mobilă accesorie era și un fel de 
tavă mare sau dulap de alimente (repositorium),,pe care se ți- 
neau în farfurii mari toate miîncărurile ce urmau să se ser- 
vească deodată la masă ; la început era de lemn, apoi de ar- 
gint, forma îi permitea ca farfuriile să se așeze nu numai una 
lîngă alta, ci și suprapuse cu mult gust. De obicei oaspeţii se 
serveau direct de pe această mobilă, întinzînd numai mina ; în 
prealabil însă un sclav (scissor, carptor) tăia bucăţile mai mari 
în porții mici (pulmenta). 

Printre ustensilele pentru mîncare erau cunoscute farfu- 
riile (patinae, patellae) a căror întrebuințare era curentă ; de 
asemenea, lingurile (cocblearia, ligulac), ale căror forme va- 
riau după diversele întrebuinţări, apar adeseori. în schimb, 
mai rară întrebuințare avea cuțitul, care se afla mai mult în 
bucătărie, servind la tăiatul bucăţilor mari, iar furculita nu 
se cunoștea la masă, ci numai una mai mare la bucătărie. 

în sfîrşit, tot în sala de mese se mai afla un vas cu vin 
(oenophorus) şi unul cu apă caldă (caldarium), precum şi un 
vas mare (crater) ; în acesta din virmă se amesteca, în anumite 
proporţii, vinul cu apa, de obicei caldă, iar apoi cu ajutorul 
unui vas mai mic cu toartă lungă (cyathus) se scotea și se turna 
în cupele de băut. De obicei se mai afla și un fel de strecură- 
toare (sacculus, colum) cu ajutorul căreia se filtra vinul, căci, 
datorită procedeelor încă primitive de vinificaţie, vinul nu 
era totdeauna suficient de limpede. 

Comesenii, atit gazdele cît și invitaţii, purtau de obicei 
veșminte deosebite de acelea din cursul 7.ilei. Astfel, în locul 
togii îmbrăcau o haină ușoară și îri culori vii (vestis cenatoria, 
synthesis), iar în picioare purtau, de asemenea, o încălțăminte 
mai ușoară, niște sandale (soleae). Bineînţeles, invitaţii veneau 
cu astfel de încălțăminte în picioare numai în cazul în care 
drumul pînă la locul unde avea loc masa îl făceau în lectică ; 
altfel, dacă făceau drumul pe jos, aveau în picioare o încăl- 
țăminte obișnuită. Se mai întîmpla, în asemenea cazuri, ca 
sandalele să le ducă sclavul însoțitor, iar în lipsa acestuia, 
invitatul însuși le ducea la subțioară, așa cum prezintă poetul 
Horaţiu pe un invitat din categoria celor săraci *. Dar și aceste 
sandale erau scoase din picioare după ce oaspeţii se așezau pe 
paturi ; cei care-și aduceau un sclav însoțitor le lăsau în grija 
lui, iar la plecare el îi ajuta să le încalțe ; căci era la modă ca 
invitaţii să-și ducă un sclav cu ei (puer ad pedes), care asista 
la ospăț stînd permanent la picioarele patului stapinilor și era 
la dispoziţia lor pentru orice fel de serviciu. 


Serviciul la masă era asigurat de numeroși sclavi puși sub 
supravegherea unui expert în acest domeniu (fricliniarcha), 
căruia stăpânii casei îi dădea în grijă buna desfășurare a me- 
sei. Sclavii erau repartizați la diferite munci după îndenii- 
narea și după înfățișarea lor plăcută. Cei mai arătoși aveau 
sarcina să taie mincărurile în așa fel ca oaspeţii să nu aibă ne- 
voie de cuțite, apoi să toarne vin în cupe ; toate aceste servicii 
erau îndeplinite de ei cu gesturi graţioase, nu numai îndemi- 


* Horaţiu, Epist., |, 13, v. 15. 

natice ; acești sclavi erau îmbrăcaţi î in veşminte viu colorate ȘI 
purtau părul lung şi ondulat. Alții îndeplineau munci mai pu- 
tin importante în 'saîa de mese, ca aducerea alimentelor din 
ucătărie şi aşezarea lor pe mobilele- bufet amintite mai sus, 
curățirea tricliniului, la terminarea mesei, de resturile de mîn- 
care (oase, coji etc.) pe care, potrivit unui obicei înrădăcinat 
printre romani, „oaspeții le aruncau sub masă. Acest obicei a 
fost imortalizat în mozaicul pe care-l reproducem și noi. 


Desfăşurarea unei mese 


Cu toate că o masă de seară varia după cum era vorba de 
una obișnuită sau de.un ospăț organizat cu tot fastul, precum 
și după o modă care a consfințit cu timpul anumite gusturi 
sau capricii personale, ea avea totuși trei faze principale în 
desfășurarea ei, care-i dădeau, în pofida variantelor, un ca- 
racter de uniformitate ; aceste faze erau : aperitivul sau gus- 
tarea, masa propriu-zisă şi desertul. 

Orice masă de seară începea cu un aperitiv sau gustare 
(gustus, gustatio) ; acesta consta din feluri de mîncare uşoare 
și astfel pregătite încît să provoace pofta de mincare. Printre 
componentele unei gustări loc de frunte îl ocupa oul, care a 
rămas ca punct tipic de plecare pentru o masă, întocmai cum 
fructele, adică merele, marchează sfîrșitul ei ; expresia, deve- 
nită proverbială, este redată de Horaţiu „de la ou pînă la 
mere" (ab ovo usque ad mala), adică de la începutul pînă la 
sfîrşitul mesei”. Pe lîngă ouă mai figurau numeroase legume 
(varză, sfeclă, sparanghel, castraveți, nalbă), felurite ciuperci 
şi peşte sărat. Ca băuturi se consuma de obicei vin îndulcit cu 
miere (mulsum) ; de aici şi numele de promulsis ce se dădea 
acestei faze a mesei de seară. 


Urma cena propriu-zisă, care pentru cei săraci constituia 
masa unică ; de aici a rămas tradiția ca diferitele feluri de 
mîncare ce se succedau la mesele celor bogați să se numească 
prima cena, altera cena, tertia cena şi aşa mai departe, în 
funcție de fastul ȘI proporţiile ospățului. în asemenea cazuri 
gazda avea la îndemînă o listă lungă după care anunţa oaspe- 
ților succesiunea miîncărurilor, precum și diferite indicaţii de 
natură gastronomică asupra lor ; ; poetul Horaţiu ridiculizează 
într-una din satirele sale mania unuia de a face elogiul feluri- 
lor de mincare prezentate și modul pregătirii lor. Ca parte 


” Horaţiu, Satire, 1, 3, v. 6—7. 

principală a mesei, aici se serveau felurile de mîncare de 
carne, fie că era vorba de păsări, de animale mari, de pește 
sau vinat. Unele dintre mîncăruri se serveau fierbinţi ; în acest 
scop ele erau aduse la masă în vase speciale care aveau în 
partea de jos un mic cuptor cu cărbuni de mangal ; altele, 
dimpotrivă, se aduceau ia masă după ce au stat mai mult timp 
la gheață. La această parte a mesei se bea vin, dar în canti- 
tăți limitate. 

A treia fază a mesei era desertul (secundae mensae), care 
la ospeţele mari se transforma într-o petrecere (comissatio). 
Se consumau nu numai fructe, de obicei uscate, ci și alte ali- 
mente picante, menite să provoace sete, pentru că greutatea 
cea mai mare o avea aici băutura. La ospeţele mari, în această 
etapă a mesei oaspeţii se împodobeau cu cununi de flori și se 
parfumau cu diferite substanțe mirositoare. Comesenii alegeau 
prin tragere la sorți un conducător al chefului (rex sau magis- 
fer bibendi), care stabilea proporţia în care urma să se ames- 
tece vinul cu apă și la ce intervale trebuia să se bea. Origi- 
nar, desemnarea unui conducător al chefului era un obicei 
grecesc, dar se încetățenise de atît de multă vreme la Roma, 
încît oratorul Cicero îl considera un obicei strămoşesc" în 
această fază se rosteau numeroase toasturi, atît în cinstea ce- 
lor prezenţi cît și a celor absenţi, și acestea constituiau tot 
atitea prilejuri de a goli cupele dintr-o răsuflare și în între- 
gime. De exemplu, cînd un comesean ridica o cupă în cinstea 
unuia de față, după ce o golea, o umplea din nou și i-o ducea 
aceluia pentru ca și el să facă la fel ; formulele rostite cu acest 
prilej ar putea fi, în general, redate prin ceea ce spunem noi 
„în sănătatea ta" (bene tibi, bene te, vivas). 


Este interesant de observat că în timpul acestor petreceri 
vesele, care dădeau bucurie vieţii, nu lipsea nici ideea morţii ; 
ea era considerată tocmai ca un îndemn pentru oaspeţi să se 
bucure de clipele trecătoare ale vieţii. Totuşi, formele prin 
care se concretiza această idee erau uneori destul de macabre, 
așa încît puteau alunga orice dispoziție de chef și voie bună ; 
dar ele nu-i afectau de loc. Astfel, adeseori pe cupele de ar- 
gint cu care se bea vin la aceste petreceri erau sculptate sche- 
lete ce schițau gesturi, ca și cum ar fi în viață ; de asemenea, 
scene și imagini de aceeași natură erau reprezentate pe mo- 
zaicurile din sălile de mese, cum era, de exemplu, un schelet 
în timp ce ardea pe rug etc. 


° Cicero, De senectute, cap. XIV. 

Masa de seară obișnuită, care începea, cum am văzut mai 
sus, între a opta ȘI a noua oră, se termina înainte de apusul 
soarelui în timpul verii, iar iarna o dată cu lăsarea întuneri- 
cului. Astfel se știe despre Pliniu cel Bătrîn că în timpul verii 
se scula de la masă încă la lumina zilei, iar iarna înainte de 
a se fi scurs prima oră din noapte“. Dar cînd era vorba de un 
ospăț de mari proporţii orele erau cu mult mai tirzii ; mai 
sus am dat exemplul lui Nero, care se așeza la masă la ora a 
șasea din zi și se ridica la ora a șasea din noapte, adică apro- 
Ximativ la miezul nopţii ; tot așa, ospățul descris de Petroniu 
din casa lui Trimalchion ține pînă în faptul zilei. luvenal, la 
rîndul lui, vorbind de descendenţii decăzuţi ai unor personaje 
mari, pe care-i biciuiește fără cruțare, spune că chefurile aces- 
tora durau pînă în clipa „cînd se înălța luceafărul dimineţii, 
pină în ceasul cînd strămoșii lor, iluștri “generali, își puneau în 
mișcare stindardele și-și ridicau taberele" se 

Ospeţe somptuoase au început a fi organizate la Roma o 
dată cu secolul al II-lea î.e.n. ; din ultimul secol al republicii 
au rămas celebre cele organizate de Lucullus. Dar cea mai 
elocventă dovadă a risipei ce se făcea în asemenea ocazii oO 
constituie numeroasele legi de înfrînare a cheltuielilor cu ospe- 
tele (leges sumptuariae), prin care se căuta să se pună o sta- 
vilă risipei excesive, precum și mâncărurilor ce se serveau ; 
de asemenea, erau introduse anumite restricții în ceea ce pri- 
vește participarea magistraţilor. Dar toate aceste legi cădeau 
repede î în desuetudine, de aceea se simţea nevoia ca la anumite 
intervale să se repună în vigoare sau să se aducă altele noi; 
ultima din ele datează de pe timpul lui August. 


în epoca imperială moda ospeţelor luxoase s-a răspîndit şi 
mai mult ; pe de o parte, ele au devenit de uz curent la 
curtea împăraților, mai ales în timpul urmașilor lui August 
din dinastia lulia-Claudia pînă la Nero, iar pe de alta moda 
s-a extins ȘI printre bogătașii vremii, precum ȘI printre parve- 
nitii de toate categoriile ; exemplele cele mai tipice sînt ospe- 
tele organizate de Nero și de libertul parvenit Trimalchion, 
dar cîte altele nu vor fi fost și după aceea ; istoricul Tacit 
l-a imortalizat în această privință pe Vitellius, iar un autor 
obscur pe un alt monstru al stomacului de la începutul seco- 
lului al III-lea e.n., pe împăratul Heliogabal. Nu ne vom 
opri asupra tuturor acestora, oricît de importanţi ar fi fost ei, 
pentru că, așa cum am spus și mai înainte, nu ei reprezintă 
Păi nau pista DI 5, "13. 
lu venal, op. cit, VIII, v. 9-12. 

societatea romană, ci sînt numai niște excrescențe degenerate 
ale acesteia. 

într-una din paginile precedente am dat un exemplu de 
listă de bucate servite la un banchet oficia! al pontifilor din 
timpul republicii ; să vedem acum, din diferite capitole ale 
operei lui Petroniu, felurile de mîncăruri, mult mai numeroase 
și mai abundente decit cele dmtii și totodată copleșitoare prin 
luxul și somptuozitatea prezentării lor la masa oaspeţilor, pe 
care le servește Trimalchion invitaţilor săi în primul secol al 
epocii imperiale. Pe masa de aperitive se afla un măgăruş de 
bronz avind pe spinare doi desagi, dintre care unul plin cu 
măsline verzi, iar celălalt cu măsline negre. Pe două poduleţe 
arcuite se aflau hirciogi fripți și presărațţi cu miere și cu mac ; 
pe o frigare de argint erau aduși cîrnaţi fripți fierbinți, iar 
dedesubtul grătarului, în loc de cărbuni, se aflau prune de 
Siria împănate cu seminţe de rodie. 

Masa propriu-zisă consta din două feluri de mîncare și 
trei fripturi ; mai întîi sclavii au adus pe o tavă mare într-un 
coș împletit o găină de lemn cu aripile întinse ca pentru clocit, 
de sub care au scos ouă de păun a căror coajă era de prăji- 
tură, iar înăuntru aveau fiecare cîte o pasăre mîncătoare de 
smochine grasă învelită într-un gălbenuş de ou cu piper. Al 
doilea fel era adus pe o tavă rotundă pe care erau zugrăvite 
cele 12 semne ale zodiacului ; pe fiecare semn era pusă mîn- 
carea cea mai potrivită cu el, și anume pe semnul berbecelui 
era pusă mazăre cornoasă, pe cel al taurului o bucată de carne 
de vită, pe cel al gemenilor fudulii și rinichi, pe cel al racului 
o coroana, pe cel al leului o smochină de Africa, pe cel al 
fecioarei ugerul unei scroafe tinere, pe cel al cumpenei un 
cîntar adevărat, pe ale cărui talere se afla o turtă cu brînză 
şi o plăcintă, pe cel al scorpionului un peștișor de mare, pe cel 
al săgetătorului un corb, pe cel al capricornului un rac-de- 
mare, pe cel al vărsătorului o giscă, iar pe cel al peștilor 
doi somni-marini. La mijloc era o brazdă cu iarbă verde pe 
care se afla un fagure de miere. Dedesubt era o tavă avînd pe 
margini păsări îndopate și uger de scroafă, iar la mijloc un 
iepure ; la colţuri erau patru statuete ale lui Marsyas din ale 
căror mici burdufuri curgea un sos picant peste niște pești 
care înotau într-un braţ de mare în miniatură. Urmau apoi, 
în aceleași proporții, cele trei fripturi : pe prima masă-.bufet 
un mistreţ uriaș cu o tichie de libert pe cap, iar de colți erau 
atîrnați, de ambele părți, două coșulețe din foi de palmier, 

unul plin de curmale uscate, iar celălalt plin de curmale proas- 
pete ; de jur împrejur erau așezați niște pui de mistreți făcuți 
din cocă de prăjituri, aşezaţi ca și cum ar fi supt, ceea ce arăta 
că era vorba de o scroafă. Pe o a doua masă-bufet se afla un 
porc de mărime neobișnuită, de sub care ieșeau în șir cîrnați 
și tobă ; pe o tavă de argint se afla un vițel fiert. Ca desert 
se serveau prăjituri și fructe de tot felul”. în sfîrșit, după o 
baie caldă, pe care o lua fiecare invitat, treceau cu toţii în- 
tr-un alt triclinium, unde începea cheful propriu-zis. 

Este explicabil de ce un astfel de ospăț se ținea de seara 
pînă în zori de zi. Căci între numeroasele și copioasele feluri 
de mîncare se mai organizau, prin grija amiitrionului, diferite 
programe distractive, ca muzică, echilibristică, dar mai ales 
dansuri lascive executate în sunete de castaniete de către dan- 
satoare originare din Hispania. Adeseori invitații ghiftuiți de 
miîncăruri și băuturi erau nevoiți să treacă într-o încăpere 
alăturată pentru a-și ușura stomacul prin vomitări provocate, 
care le dădeau apoi posibilitatea să reia cheful de la început. 
Referindu-se la practicile de felul acesta ale participanţilor la 
ospeţe, Seneca spune că aceștia „vomitează pentru ca să mă- 
nînce și mănîncă pentru ca să vomiteze” (vomunt ut edant, 
edunt ut vornant) * 

La fel cu Trimalchion, mai erau și alți liberți îmbogățiți 
care făceau paradă cu ospețele lor îmbelșugate și cu marele 
număr de invitaţi. Pentru mulţi din clienții acestor bogătași 
o masă copioasă constituia un îndemn la cele mai umilitoare 
servicii și la lingușiri degradante, iar pentru patroni o răsplată 
mai darnică decit acea sumă neînsemnată de bani (sportula) 
pe care obișnuiau să le-o dea mai mult sau mai puțin regu- 
lat. Pe de altă parte însă adeseori la aceste banchete printre 
invitați se făcea o discriminare, în sensul că nu toți erau tra- 
taţi în mod egal, cei mai săraci fiind puși într-o situație de 
inferioritate față de ceilalți. lIlustrativă este în această pri- 
vinţă o scrisoare a lui Pliniu cel Tînăr în care el stigmatizează 
tocmai procedeele unuia care, dintre numeroșii invitați la 
masă, pe unii îi servea cu mincănirile cele mai alese, iar altora 
le dădea alimente grosolane ; tot aşa, în ceea ce privește bău- 
turile, erau servite la masă trei calități diferite de vin, după 
categoriile din care făceau parte invitaţii. Pliniu conchide că, 
departe de a fi în stare să facă așa ceva, el îi consideră p3 


= 


” Petroniu, op. cit., 31, 33, 36, 40, 49, 59,60. 
t Seneca, Consolatio ad Helviam, cap. X, 3. ° 

toţi invitaţii lui egali şi că îi invită la el ca să le ofere 
mîncare, iar nu să-i jignească” 

Dar, pe lingă discriminarea pe care o făceau în rîndurile 
invitaţilor, mai erau unii care făceau acest lucru între ei înșiși 
şi invitați. Pliniu cel Bătrîn face reproșuri contemporanilor 
săi care serveau oaspeților vin de calitate inferioară aceluia pe 
care-l beau ei, iar uneori chiar în cursul mesei înlocuiau vinul 
mai bun cu altul de calitate proastă “. Tot așa, Marţial ironi- 
zează o matroană pretinsă din „lumea mare" pentru că la 
masă savura o pîine delicioasă și un vin ales de Setia, în timp 
ce invitații din jurul ei ronțăiau nişte bulzi de făină neagră și 
sorbeau otravă neagră dintr-un urcior de Corsica” Iuvenal, 
la rîndul lui, satirizează pe un individ care la masă, înconjurat 
de invitați, bea vinuri vechi și mînca piine făcută din lamură 
de făină, se ghiftuia cu ficat de giscă, cu trufe și alte ciuperci, 
cu găini îndopate, cu fructe culese parcă din grădina hesperi- 
delor, în timp ce invitaţii din jurul lui trebuiau să se mulțu- 
mească cu un vin ordinar din recolta recentă, cu un codru de 
piine cu gust de mucegai, cu varză prăjită în ulei, cu ciuperci 
dubioase, cu oO tîrtiță de găină bătrină, iar ca desert cu un 
măr stric at 


Dar, y că toti oaspeții erau trataţi la fel, fie că numai 
cei mai de rang, fi le, în sfârşit, că numai amfitrionii se înfrup- 
tau din toate bunătăţile pe care bogăţia și gustul pentru ex- 
centric și exces le-au putut produce, aceste mese nu constitu- 
lau o regulă generală nici într-o epocă a istoriei romane ; ele 
se reduceau doar la o pătură subțire a clasei suprapuse, care 
organiza astfel de orgii, devenite respingătoare chiar în ochii 
oamenilor cu bun-simt din aceeași condiţie socială. Căci nu- 
meroși erau romanii care, prin proporţiile modeste și frugali- 
tatea meselor, își încheiau ziua de muncă printr-o sărbătoare 
plăcută în sînul familiei sau în mijlocul prietenilor, unde cu 
toții petreceau cu măsură și cu toată simplitatea. Să trecem 
în revistă cîteva din exemplele cele mai ilustrative. 


Pliniu cel Tînăr reproşează unui prieten refuzul invitaţiei 
la masă și îi înșiruie lista bucatelor ce i-ar fi fost oferite ; lista 
era întocmită cu multă frugalitate, dar cu toate acestea era 
variată şi apetisantă. Pentru fiecare invitat se pregătise : o 
lăptucă, trei melci și două ouă, măsline, ceapă, dovleac, iar 


„Pliniu, op. cit., Il, 6. 

” Idem, Nat. Hist., XII, 88. 

” Marțial, op cit, ji 9) 
luvenal, op. cit-, V, v. 14 sqq. 

ca desert o plăcintă din făină de alac ; ca băutură avea vin 
îndulcit cu miere și ţinut la rece în zăpadă. 

Poetul Martial, adeseori citat în paginile precedente pen- 
tru biciuirea exceselor de tot felul, dă dovadă de aceeaşi so- 
brietate la masa pe care o aranjează pentru cei şapte invitați 
al săi : „înegrijitoarea gospodăriei mele mi-a adus nalbă care 
ușurează digestia și alte bunătăți ce se mai găsesc în grădina 
mea de legume ; printre acestea este ȘI lăptuca cea crescută la 
suprafaţă şi prazul ce trebuie tăiat în felii şi nu lipseşte nici 
menta ce produce rîgñieli și nici varza sălbatică. Ouă tăiate 
märunt vor încununa scrumbiile întinse pe un strat de rută 
amară ; şi va mai fi şi uger de scroafă în saramură de la- 
cherdă. Cam acestea ar fi gustarea. Masa propriu-zisă va con- 
sta dintr-un singur fel de mîncare : un ied scăpat din gura 
unui lup fioros și costițe care nu mai au nevoie să fie tăiate 
în bucăţi cu cuțitul, bobul, cu care se hrănesc meșteșugarii, ȘI 
varză crudă cu foi verzi. La aceasta se va mai adăuga un pui 
şi şuncă ce-a mai rămas de la ultimele trei mese. După ce vă 
veţi fi săturat, vă voi da fructe coapte și vin fără drojdie de 
Nomentum dintr- -un vas de pămînt, vin care a împlinit șase 
ani, pe timpul consulatului lui Frontinus" ”. 

încă și mai frugală apare masa pe care satiricul luvenal o 
promite unui prieten : „De pe pășunile de la Tibur va fi adus 
un ied gras, cel mai fraged din întreaga turmă, care nu a ajuns 
încă să cunoască iarba și n-a cutezat să muște din crengile 
sălciilor tinere, iar în vine îi curge mai mult lapte decît singe ; 
frunze de sparanghel de munte vor mai fi la masă, pe care 
le-a cules îngrijitoarea, lăsînd acolo tulpina ; pe lîngă acestea, 
ouă mari, calde încă de finul bătătorit, împreună cu găinile 
care le-au ouat și struguri păstraţi o bună parte a anului, dar 
tot așa de frumoși ca atunci cînd atîrnau pe viţe, pere de 
Signia și de Siria și, în aceleași coșulețe, mere cu parfum proas- 
păt care se iau la întrecere cu cele de Picenum : tu n-ai de ce 
să te temi de ele, după ce frigul a uscat toamna și ele nu mai 
prezintă primejdia de a avea un gust acrişor” *. 


în versurile care urmează după descrierea acestei liste de 
bucate, același luvenal evocă timpurile străvechi cînd o astfel 
de masă ar fi părut o orgie chiar și senatorilor ; apoi evocă 
traiul sobru al romanilor de odinioară, cînd chiar la o zi de 
sărbătoare hrana, mai abundentă și mai aleasă, se reducea la 


? Marţial, op. cit, X, 48. 
s" luvenal, op. cit, XI, v. 65—76. 





352. 





Jocuri de noroc 


Dansatoare 





Para a) rană aa 
— He = Și 


Za: 


-= 
—_ 
—— 


- 


P m n 
y TEASE S" EE i 





Circus Maximus (reconstrucție) 





Alergări în circ 





(ER IN ` 
bi Dai pa 
Şara M= ->> SHu i Mape 


Coloseul 


"Coloseul (machetă) 


a a ja ja ja anii 
Rase enef 
Deca i 


aie e 


= 
pr FA 


+ Ab 





spinare de porc afumată, iar cu ocazia aniversărilor masa 
consta dintr-o bucată de slănină pentru rudele cele mai apro- 
piate și puţină carne proaspătă ce mai rămiînea după aducerea 
sacrificiilor. La un asemenea ospăț lua parte uneori un văr 
al capului familiei, fost consul de trei ori, fost comandant de 
oști și dictator, sosind cu ceva mai înainte de la cîmp cu caz- 
maua pe spate, după ce farimiţase cu ea gliile de pe panta 
muntelui. 

Dar această evocare a sobrietăţii de odinioară făcută de 
Juvenal nu este singura ; încă din secolul I î.e.n., adică de 
cînd au început luxul și excesele de la mesele bogaţilor și îm- 
bogăţiților, ea devenise o temă literară deseori exploatată. 
Paralel cu ea s-a dezvoltat tema evocării vieții simple de la 
țară, al cărei exemplu clasic este celebra epodă a li-a a lui 
Horaţiu. Ambele teme, pe lingă latura lor evocativă, reflectau 
în același timp și O realitate mai puţin cunoscută, dar CU Sigu- 
ranță mult mai răspîndită : felul de trai pe care mai conti- 
nuau să-l ducă oamenii simpli, ţărani, meșteșugari și alți pro- 
ducători de bunuri ; acesta era nu numai o normă de viață 
zilnică în cadrul familiei, dar și în cadrul colectivităţilor în 
care-și desfășurau activitatea. Pentru ilustrarea acestei realităţi, 
avem o dovadă elocventă la ospețele, adică la mesele comune, 
indiferent de caracterul lor și de scopurile urmărite, pe care le 
organizau diferitele colegii. Ni s-a păstrat O inscripţie cu lista 
de bucate ce se serveau la o masă a unui astfel de colegiu din 
anul 133 e.n., precum și întreaga etichetă din cursul reuniunii : 
fiecare membru participant la masă primea o piine de doi ași, 
patru sardine și o măsură de vin cald *. 


— 


' Corpus Insa: Lat., XIV, 2112. 


23 — Cum trăiau romanii 


CĂLĂTORII ŞI MIJLOACE 
DE COMUNICAȚII 


Călătoriile, luate în accepţia mai largă a termenului, ple- 
cînd de la o simplă deplasare într-o localitate învecinată și 
pînă la străbaterea unor teritorii întinse, pe uscat sau pe 
mare, le erau impuse romanilor încă din cele mai vechi tim- 
puri de înseși condiţiile lor de trai, adică de nevoile elemen- 
tare pentru schimburi. în acest scop se organizau în anu- 
mite puncte de la periferia localităţilor tîrguri periodice, unde 
se adunau toți producătorii de prin împrejurimi cu surplu- 
sul lor de produse pentru a le schimba pe altele de care ei 
aveau nevoie. La Roma se pare că Forul roman îndeplinea 
la început acest rol între diferitele comunități de pe colinele 
din jur ; așa se explică și ridicarea de timpuriu a acelor ta- 
bernae veteres, care au dăinuit apoi multă vreme. Dar, 
pe măsură ce s-au dezvoltat relaţiile sociale, mai ales după 
întinderea stăpinirii romane asupra bazinului Marii Medite- 
rane, călătoriile au fost determinate nu numai de nevoile 
economice imediate ; alte cauze au făcut ca ele să constituie 
un capitol important în viaţa romanilor, care nu poate lipsi 
dintr-o expunere generală asupra diferitelor ei aspecte. în 
cele ce urmează ne vom opri pe scurt asupra felului în care 
se efectuau călătoriile, asupra scopurilor lor, asupra mijloa- 
celor de transport și asupra posibilităților de găzduire pen- 
tru călători. 


Călătorii pe uscat 


Cele mai vechi și, practic, cele mai ușor de realizat erau 
călătoriile pe uscat. Călătoriile celor săraci, făcute la mici 
depărtări, se efectuau pe jos sau călare pe un catîr sau cal; 
în lipsa acestora, pentru transportul bagajelor era folosit de 
obicei un măgăruș. într-una din satirele sale, Horaţiu vor- 

beşte despre o călătorie pînă la Tarent; bună parte din 
drum a făcut-o călare pe un catîr. La această călătorie re- 
vine el în celebra satiră în care vorbește cu atîta mîndrie 
despre originea sa umilă, spunînd : „Dacă-mi vine chiar 
astăzi dorința de a merge la Tarent, încalec de îndată pe 
catirașul meu, ale cărui şale le răneşte greutatea unei perechi 
de desagi, precum și greutatea călăreţului” * Cei mal înstă- 
riți erau însoțiți, încă din cele mai vechi timpuri, de cîte 
un sclav sau doi ; de asemenea, aceştia se foloseau de un ve- 
hicul, în care erau luaţi și sclavi însoțitori ; cînd numărul 
acestora era mai mare, pentru ei era destinat un vehicul 
deosebit. 

Pentru a avea o imagine cît mai precisă despre o depla- 
sare a unui om de condiție modestă, este ilustrativă de- 
scrierea pe care ne-a lăsat-o Seneca asupra călătoriei între- 
prinse de el împreună cu un prieten, organizată anume fără 
nici o pretenţie, avind doar un minim de confort. în acest 
scop a angajat o căruță simplă ţărănească la care era înhămat 
un catir minat de un ţăran descult care mergea pe jos; ca 
bagaje nu aveau altceva decit ceea ce purtau pe ei, iar în- 
soțitorii, puțini la număr, se aflau în aceeași căruţă. Pentru 
dormit întindeau O pătură pe pămîntul gol şi se înveleau cu 
o manta, care servea și pentru a-i apăra de ploaie ; mesele 
erau dintre cele mai simple, așa încît în scurt timp erau 
pregătite de către însoțitori. 

Descrierea făcută de Seneca este însă o excepţie; el 
însuși, de altfel, deși recunoaște că o asemenea călătorie i-a 
arătat cîte lucruri din jurul lui, în viaţa de toate zilele, erau 
de prisos, mărturisește în același timp plăcerea pe care a sim- 
țit-o atunci cînd s-a urcat într-un vehicul mai confortabil. 
Căci, încă de la sfirșitul epocii republicane, călătoriile se 
făceau de obicei cu alai ; Horaţiu însuși, în satira amintită 
mai sus, vorbește cu ironie despre un praetor care pentru 
drumul ce avea să-l facă pină la Tibur, adică la mică dis- 
tanță de Roma, trebuia să fie însoțit de cinci sclavi nenoro- 
citi, care trebuiau să-l ducă, printre altele, pînă și vasul 
de noapte... 


Reprezentanţii claselor suprapuse, în general, erau însoțiți 
în călătoriile pe care le întreprindeau de o suită cît mai nu- 
meroasă. Astfel, Cicero, în pledoaria pe care o face pentru 


"Horaţiu, Satire, |, 5. 
* Ibidem, |, 6, v. 104—106. 

Milo, acuzat de omorîrea lui Clodius, spune, pentru a do- 
vedi că acesta n-a plecat la drum cu intenția de a-i în- 
tinde capcane, că era însoțit de soţie, precum și de un mare 
număr de sclave și servitoare, cu toate că ţinta călătoriei era 
Lanuvium, o localitate apropiată de Roma. în epoca impe- 
rială fastul călătoriilor a atins apogeul ; se știe bunăoară 
despre Nero că nu călătorea niciodată fără să fie însoţit de 
un convoi format din cel puțin o mie de căruțe la care erau 
înhămaţi catiri potcoviţi cu potcoave de argint, iar con- 
ducătorii catirilor și ceilalți servitori care însoțeau convoiul 
călări sau pe jos erau îmbrăcați în veșminte strălucitoare. 
Tot așa, Poppaea punea potcoave de aur cailor înhămaţi la 
căruța care o transporta, iar în convoiul ce o însoțea ur- 
mau și cinci sute de măgărițe, pentru ca din laptele lor să 
poată face zilnic baie. 

De gustul deșănţat pentru lux în timpul călătoriilor adop- 
tat de către împărați și familiile lor s-au molipsit și bogă- 
tașii vremii, care voiau să-și arate în felul acesta strălucirea. 
Uneori era trimisă înaintea convoiului de călătorie o avan- 
gardă de curieri și călăreți aduși din Numidia, îmbrăcaţi în 
haine viu colorate, care aveau misiunea de a înlătura din 
drum orice obstacol ce ar fi putut împiedica sau întîrzia 
călătoria. Vehiculele care-i purtau erau trase fie de catiri 
bine hrăniți și de aceeași rasă, fie de cai aduși din Galia, 
mici de statură, dar voinici și iuți de picior. Animalele în- 
hămate erau acoperite cu învelitori de purpură, hamuri îm- 
podobite cu catarame aurite, iar zăbalele bogat cizelate; 
de asemenea, carele de călătorie erau împodobite cu incrus- 
taţii și cu figuri în aur și argint, iar coviltirele erau din mä- 
tase sau alte țesături preţioase. Pentru a se bucura de con- 
fortul de acasă, în călătorie se luau, pentru luxul meselor, 
vase prețioase, de aur, de argint, de cristal, iar unele din ele 
aveau o valoare artistică atît de mare, încît, pentru a nu fi 
expuse stricăciunilor din cauza zguduirilor produse de care, 
se purtau în mină. Din numerosul personal de serviciu, sclavi 
și oameni liberi, care însoțea convoiul, unii aveau sarcina 
de a proteja fața stăpînului de praf sau de arșița soarelui 
cu ajutorul unei măști anume confecționate în acest scop. 


Dar strălucirea exterioară era însoţită, în același timp, de 
confortul pe care-l aveau vehiculele de călătorie ale celor bo- 
gați sau puternici ai zilei. Pentru călătoriile mai lungi, acestea 
erau astfel amenajate, încît se putea citi, ba chiar scrie pe 
parcurs, unele din ele ofereau și posibilitatea de a se amenaja 

paturi pentru dormit. Se cunoaște în general pasiunea împăra- 
tului Claudiu pentru jocurile de zaruri, precum și măsuţa 
montată în căruţa lui de călătorie, ca să-și petreacă timpul ju- 
cînd. îmbunătăţiri au fost aduse și de către Commodus, care 
a instalat niște scaune rotative, pentru evitarea arșiței soarelui 
şi orientarea spre partea din care adia vintul ; mai mult încă, 
pentru alungarea plictiselii, au mai fost instalate și anumite 
mecanisme pentru marcarea distanțelor străbătute, precum și 
un fel de ceasornice pentru indicarea orelor zilei. 

Călătoriile pe uscat, chiar și pe drumurile cele mai frec- 
ventate, erau lipsite de siguranţă ; călătorii erau foarte adese- 
Ori expuși a fi Jefuiţi la drumul mare de către hoți şi bandiți. 
Aceştia însă nu jefuiau numai bunurile, ci capturau și persoa- 
nele, pe care le vindeau apoi la târgurile de sclavi. De aceea, 
pentru a preveni o astfel de primejdie, călătorii care întâmplă- 
tor mergeau în aceeași direcție se asociau, iar uneori se atașau 
vreunui cortegiu oficial, care era escortat de soldați. Nesigu- 
ranța drumurilor a crescut în Italia în ultimul secol al repu- 
blicii, ca urmare a războaielor civile, cînd peste tot au apărut 
oameni înarmaţi, dezertori din diferite armate, oameni "fără 
căpătii, care atacau la drumul mare. La începutul imperiului, 
August a luat măsuri de stirpire a bandiţilor de la drumul 
mare, instalînd la anumite distanțe posturi militare de supra- 
veghere : de asemenea, pentru cei prinși erau aplicate cele mai 
drastice pedepse, ca lupta cu fiarele sălbatice din circuri și 
amfiteatre, spînzurarea lor la locul unde au fost prinși asupra 
faptului, spre a intimida pe semenii lor etc. 

Primejdii mai mari erau îndeosebi în timpul nopţii ; pînă 
la măsurile luate de August, nici chiar între Roma și Livoli 
nu se putea călători în siguranță. Chiar dacă torţe aprinse 
însoțeau pe călători, ei nu erau scutiţi de atacuri și jafuri. în 
aceste condiţii, este explicabil că aceia care aveau cu ei obiecte 
prețioase pentru satisfacerea exigențelor de lux erau mereu 
cu frica în sîn să nu fie atacați și că cea mai mică adiere de 
frunze îi băga în sperieți. 


Legături de ospeție 


Cei bogaţi, care erau însoțiți în călătorie de un mare nu- 
măr de sclavi și aveau la dispoziție toate cele necesare, ca și 
cum S-ar fi aflat acasă, își aranjau și popasul peste noapte 
adeseori sub cerul liber ; de altfel, clima blindă din partea 

meridională a Italiei permitea acest lucru. O posibilitate de 
popas mai ofereau, mai ales în timpul unor călătorii mai 
scurte, înseși proprietățile pe care aceștia le aveau în diferite 
părţi ale Italiei, călătoria fiind astfel organizată încît o dată 
cu noaptea să ajungă acolo. în sfîrșit, mulți, îndeosebi cei în- 
stăriți, mai găseau adăpost la aceia dintre cunoscuţii lor cu 
care aveau legături de ospeţie. 

Aceste legături de ospeție (hospitium) existau la Roma încă 
din cele mai vechi timpuri; tradiţia istorică le proiectează în 
orice caz în epoca regalității. Ele erau de mai multe categorii, 
după cum erau interesați simpli particulari sau comunităţi 
mai mari, orașe sau chiar state ; în raza preocupărilor noastre 
intră, ca și în alte domenii din viața romanilor, legăturile de 
ospeţie ce existau între simpli particulari. Aceste legături erau 
trainice, indiferent dacă erau încheiate prin convenții scrise 
sau numai prin liber ȘI reciproc consimțămînt, ȘI se transmiteau 
din tată în fiu (hospitium paternum sau vetustum). De obicei, 
între cei legați prin astfel de relații se stabilea o insignă (tes- 
sera hospitalis), prin care erau identificate Și persoanele necu- 
noscute de urmașii celor care le încheiaseră ; aceste insigne 
sînt și ele vechi, căci despre ele se vorbeşte și în comediile lui 
Plaut’, iar validitatea lor a dăinuit multă vreme, dat fiind că 
sînt amintite şi de Cicero. 

Oaspetele avea dreptul să fie găzduit de cel cu care era 
în astfel de legături, ca un membru al propriei familii şi pe 
tot timpul găzduirii lua parte la viaţa de familie a gazdei. La 
sosire i se oferea posibilitatea să facă o baie, apoi i se oferea 
o masă (cena adventicia). în ceea ce privește durata găzduirii, 
aceasta putea să fie oricit de lungă ; se cunoaște cazul unui 
grec din Patras care se afla în legături vechi de ospeţie cu Ci- 
cero : acesta a stat o dată la Roma ca oaspete al oratorului 
timp de un an de zile. Evident, în cazul călătoriilor cu care 
ne ocupăm, găzduirea se reducea de obicei la o noa*pte, sau, 
în cel mai bun caz, de la o zi la alta. în general, oamenii de 
stat romani considerau legăturile de ospeţie cît mai numeroase 
o formă de etalare a importanţei lor. Este adevărat însă, pe 
de altă parte, că în cursul timpului aceste legături s-au trans- 
format, în funcție de relaţiile ce existau între unii și alții și 
mai ales în funcție de condiţiile lor sociale, în raporturi de 
clientelă, adică de subordonare. 


* Plaut, Poenulus, v. 1047. 
Cai ie Gui o, Pro Balbo, cap. XVIII, 41. 
` Idem, Epist. ad familiares, ASE, 19, A. 

Localuri pentru călători: hanuri şi circiumi 


Călătorii care nu aveau legături de ospeţie în localitățile 
unde trebuiau să poposească peste noapte își găseau adăpost 
în localuri special destinate acestui scop. Unele din acestea 
erau amenajate pentru a găzdui peste noapte numai călători 
(cauponae, hospitia, deversoria), altele atit călători, cît și 
vitele folosite ca mijloc de locomoţie (stabula). Deoarece ter- 
menul actual de „hotel" ar fi prea pretențios pentru cele mai 
multe din aceste localuri, dacă ținem seamă de lipsa de 
confort și alte neajunsuri pe care, cum vom vedea mai jos, 
le aveau, considerăm că denumirea cea mai adecvată este 
aceea de „hanuri și „hanuri cu grajd". Nu este mai puţin 
adevărat că existau și localuri de acest fel care puteau oferi 
condiții de confort corespunzătoare unor exigențe ridicate, 
în care călătorii nu pregetau să petreacă mai multe zile decit 
ar fi impus nevoile călătoriei, dar, în comparaţie cu cele- 
lalte, numărul lor era cu mult mai redus ; acestea existau în- 
deosebi în centrele frecventate pentru importanţa lor econo- 
mică sau în localităţile balneare, vizitate de bogătași pentru 
cură sau distracţii. în general, aceste hoteluri propriu-zisa 
din citeva localități erau aproape disparente ; de aceea în 
cele ce urmează ne vom ocupa cu cele obișnuite, adică cu 
acelea care asigurau călătorilor un adăpost împotriva intem- 
periilor, un culcuș unde să se odihnească peste noapte și, 
eventual, o masă frugală. 

Hanurile erau situate de obicei de-a lungul drumurilor şi 
arterelor importante de comunicaţii, fie din punct de vedere 
comercial, fie, îndeosebi, după expansiunea romană, din punct 
de vedere militar și strategic ; traficul intens de călători în- 
tr-un sens sau într-altul le asigura astfel o rentabilitate spo- 
rită, pe lîngă faptul că ele răspundeau unor necesități reale. 
într-adevăr, călători de toate categoriile străbăteau aceste 
artere de comunicaţii care legau Roma de alte așezări urbane, 
mai mult sau mai puţin importante, ridicate de-a lungul 
lor, sau chiar de diferitele provincii. 

Durata de obicei destul de lungă a călătoriilor, date fiind 
mijloacele rudimentare de comunicaţii, a impus necesitatea 
creării unor posibilități de popas peste noapte. Este adevărat 
că existau călători destul de numeroși care circulau și în 
timpul nopții ; dar, „pe lingă că era obositor, ameninţa și pri- 
mejdia atacurilor banditești. De aceea, cei mai mulți călători 
întrerupeau călătoria în timpul nopţii şi dădeau preferință 

acelor hanuri în care, pe lingă odihnă, mai era asigurată şi o 
refacere a forțelor printr- O alimentaţie corespunzătoare. Pe 
de altă parte, “aceasta necesitate fiind unanim simțită, existau 
şi perspective ca localurile să aibă asigurată rentabilitatea. 

Existenţa hanurilor de-a lungul arterelor importante de 
comunicaţii este atestată încă din secolul al II-lea î.e.n. ; isto- 
ricul Polibiu, în călătoria pe care o face în nordul Italiei, 
arată cum călătorii aveau obiceiul de a descinde pe la hanurile 
situate de-a lungul drumurilor, unde aveau asigurată, pe un 
preț foarte redus, nu numai odihna, ci ȘI hrana. Știri răz- 
leţe asupra localurilor de acest fel, în care călătorii puteau 
primi adăpost și hrană, avem și din epocile următoare. Adese- 
ori ele erau ridicate ȘI aprovizionate cu cele necesare de către 
marii proprietari ale căror moșii se învecinau cu drumurile 
publice ide mare circulație ; aceste localuri erau de obicei în- 
credințate spre administrare unui libert sau chiar sclav, însă 
totdeauna aduceau mari venituri proprietarului. Dovada des- 
pre rentabilitatea lor este sfatul pe care Varro îl dădea ma- 
rilor proprietari care se învecinau cu drumurile de a instala 
un han pentru găzduirea călătorilor, specificind că o astfel 
de întreprindere, care făcea parte integrantă din moşie, putea 
aduce frumoase venituri . 

Dar, indiferent cine construia și întreținea aceste hanuri 
situate de-a lungul marilor artere de comunicaţii, fapt este că 
ele au constituit nuclee în jurul cărora s-au dezvoltat apoi 
grupuri de case și aglomeraţii rurale. într-adevăr, mai ales în 
regiunile mai puţin populate, unde o casă izolată nici nu 
prezenta toate garanţiile de siguranță pentru călători, avan- 
tajele materiale care decurgeau de pe urma călătorilor au făcut 
ca unii locuitori să se așeze în jurul hanurilor cu domiciliu 
definitiv. La aceasta s-a mai adăugat și întemeierea unor 
locuri de adăpost oficiale, construite de către stat pentru 
nevoile curierilor sau pentru nevoile armatei. Aceste aglome- 
rări rurale își luau apoi numele după cel al hanului sau al 
proprietarului lui. 


Hanurile aveau de obicei și un nume al lor propriu sau, în 
orice caz, un semn distinctiv, o firmă. Ea consta dintr-o 
tăbliță pe care era reprezentat fie un animal (elefant, vultur, 
leu etc), fie că erau desemnate în scris fiinte umane cu rapor- 
turile dintre ele (de exemplu, Ad septem fratres — La șapte 
frați, Ad sorores IUI — La patru surori etc.),.fie că era numit 


* Polibiu, Istorii, II, 15, 5. 
' Varro, Res ntst, |, 2, 23. 


360 


un obiect oarecare (Ad Rotaş — La roţi, Ad Ensem — La 
spadă etc). Adeseori, alături de numirea propriu-zisă sau de 
reprezentarea plastică, exista și un text mai lung, care consti- 
tuia o invitație, prezentînd călătorului toate avantajele pe 
care le putea avea de pe urma frecventării localului. Astfel, 
pe inscripţie se promitea vizitatorilor serviciu ireproșabil, tot 
confortul, cu specificarea „după obiceiul din capitală" (more 
urbico), deci un confort ca la Roma. Unele din ele erau puse 
sub protecția zeilor ; așa, deasupra unui han, unde trăgeau 
de obicei oamenii de afaceri, se pe citi : „Zeul Mercur 
îți promite cîştig, Apolo sănătate... Cine va veni aici se va 
simti bine ; călătorule, opreşte-te și intră". Dar, în afară de 
inscripții, înşişi proprietarii hanurilor le ieșeau călătorilor 
în cale, lăudînd confortul pe care-l oferea casa lor ; în urma 
acestor laude adeseori se întîmpla să fie ales un local rău în 
locul altuia mai bun. 

O altă categorie de hanuri o constituie cele din apropierea 
imediată a porților de acces în Roma, precum și în alte orașe 
mai importante din Italia. într-un capitol precedent am arătat 
că, în ceea ce priveşte orașul Roma, carele cu încărcătură 
mare, mărfuri sau materiale de construcție, nu puteau intra 
în oraş decît în anumite perioade de timp și că, în așteptare, 
oameni și animale de transport trebuiau să poposească în di- 
ferite locuri din apropierea porților. Același lucru se constată, 
nu numai din izvoare literare, cum este cazul Romei, ci și din 
datele arheologice în alte orașe din Italia, ca Ostia, dar mai 
ales Pompei, unde lipsesc complet știrile literare, în schimb 
datele arheologice ne informează cu multă precizie. Astfel, la 
Pompei, din 20 de localuri identificate a fi fost hanuri, 13 sînt 
localizate în apropierea principalelor porți ale orașului. 


în sfîrșit, o a treia categorie de hanuri o formează cele 
situate în interiorul Romei și al celorlalte orașe amintite mai 
sus. Pentru Roma avem și cu privire la această categorie nu- 
mai știrile date de textele literare, căci printre ruinele desco- 
perite n-a fost identificat nici un local cu o astfel de desti- 
nație. Se cunoaște de pildă plingerea pe care solii trimiși de 
Rhodos în anul 167 î.e.n. au adresat-o senatului pentru con- 
dițiile necorespunzătoare în care au fost cazați, rezervin- 
du-li-se locuri într-un han situat în afara zidurilor Romei ; în 
contrast cu aceasta, ei observă că altă dată s-au bucurat de o 
primire şi găzduire mai onorabilăř. Mai există numeroase 
alte mențiuni despre existența unor hanuri în interiorul Ro- 


* Titus Livius, Ab Urbe condita, XLV, 22, 2. 

mei, atit în literatură cît și în inscripţii, dar nici una nu dă 
amănunte de pe urma cărora să se poată localiza. 

La Ostia au fost identificate printre ruine numai cîteva 
localuri destinate găzduirii călătorilor, în total vreo 14, ceea 
ce este puțin pentru un oraș atît de mare. în schimb, la Pom- 
pei numărul lor este mai mare, dacă ţinem seamă și de cele 
situate în apropierea porților de acces în oraş. Este interesant 
de observat că cele din oraş se grupează în jurul Forului, unde 
se desfășurau tranzacţiile comerciale ; deci, pe cînd unele 
erau destinate să primească pe călători la intrarea lor în oraș, 
celelalte le ofereau găzduire în apropierea cartierului unde 
viaţa comercială era mai intensă. De pe urma săpăturilor fă- 
cute la Herculanum au fost identificate pînă acum vreo șapte 
localuri cu această destinație. Despre alte localități din Ítalia 
nu avem decît știri răzlețe, care atestă totuşi existența ha- 
nurilor. 

După ce am trecut în revistă diferitele categorii de hanuri, 
sS vedem de ce confort aveau parte călătorii, precum și cele- 
lalte servicii pe care proprietarii lor le ofereau celor gāzduiți. 
în ceea ce priveşte instalațiile de care acestea dispuneau, se 
poate spune că ele erau, în majoritatea cazurilor, dintre cele 
mai simple, ba chiar primitive. De obicei hanurile aveau un 
mic număr de camere ; excepție făceau doar cele din orașe, 
ca Roma, Ostia sau Pompei. De exemplu, după ruinele unuia 
de la Ostia se pare că avea trei sau patru etaje, iar camerele 
pentru călători nu erau uniforme ; pe cînd cele de la mezanin, 
situate deasupra prăvăliilor de la parter, nu aveau aer și 
er;u lipsite aproape cu desăvirşire de lumină în timpul zilei, 
cele de la etaje erau scăldate în lumină și aveau aer din bel- 
șug datorită ferestrelor lor mari. De asemenea, la etajul întîi 
erau unele camere mai spaţioase, ceea ce înseamnă că erau des- 
tinate unor oaspeți mai aleși sau care plăteau mai mult. 

în hanurile obișnuite, camerele, puține la număr, erau toate 
la fel ; fiecare cameră (cella) avea fie o ușă care se putea 
încuia cu o cheie (clavis) chiar și pe dinafară, sau numai pe 
dinăuntru cu ajutorul unei stinghii sau zăvor (pessulus), fie o 
simplă perdea ; în acest din urmă caz, în lipsa locatarului, 
oricine putea să intre acolo. Din știrile literare rezultă că 
într-o astfel de cameră existau, ca mobilier, numai trei 
piese : patul (lectus), lampa (candelabrum) și vasul de noapte 
(matella). Se pare că această din urmă piesă era de primă 
necesitate, de vreme ce un călător își exprimă nemulțumirea 
pentru că lipsea din camera lui, ceea ce i-a pricinuit neajun- 

suri pentru care ÎȘI cere iertare într-un distih zgîriat pe pe- 
retele unui han de la Pompei’. în ceea ce privește patul, 
nici el nu era totdeauna printre cele mai confortabile ; sal- 
teaua era adeseori umplută cu frunze de trestie sau cu paie, în 
loc de puf. Pe lîngă aceasta, în timpul verii hanurile erau 
pline de paraziți ; se pare că printre aceștia un loc important 
îl ocupau ploșniţele, pe care Pliniu cel Bătrîn le numeşte 
„animalele de vară ale hanurilor” (cauponarum aestiva ani- 
malici)”. De asemenea, din plafonul camerelor adeseori co- 
borau tot felul de viețuitoare, ca păianjeni veninoși etc. 

La lipsa de confort din interior se mai adăugau alte in- 
conveniente pricinuite de ambianța însăşi a hanului. în pri- 
mul rînd, călătorul trebuia să rabde gălăgia provocată de un 
neîntrerupt du-te-vino de oameni străini și de căruţe cu roți 
scîrțiitoare ; adăposturile pentru animale din imediata apro- 
piere a hanului, în cazul hanurilor cu grajduri, făcea ca aerul 
să fie insuportabil, mirosuri de tot felul creau o atmosfera 
sufocantă. La toate acestea se mai adăuga apoi şi jumul ce 
ieşea din încăperile unde se gătea. Căci în unele din aceste 
hanuri, îndeosebi în cele mai primitive, călătorii trebuiau 
să-și gătească ei înșiși mincările sau, în cel mai bun caz, le 
găteau sclavii însoțitori. în acest scop, în bagajele de călătorie 
figurau nu numai alimentele, ci și ustensilele necesare pen- 
tru gătit. 

La neajunsurile enumerate mai sus se adăugau și acelea 
pe care le pricinuiau călătorilor înșiși proprietarii sau gestiona- 
rii hanurilor. în izvoarele literare întîlnim la adresa lor o serie 
de învinuiri pentru acţiuni întreprinse în dauna călătorilor. 
Astfel, toate sînt unanime în a demasca vicleşugul acestora, 
precum şi manevrele la care recurgeau pentru a-şi înșela și 
păgubi clienții ; ; poetul Horaţiu vorbește de un hangiu perfid 
(perfidus caupo)”, iar despre un popas pe care-l face la în- 
ceputul călătoriei sale spre Brundisium spune că era întesat 
de marinari și hangii vicleni . Mai mult încă : adeseori han- 
giii se asociau cu hoţii pentru jefuirea călătorilor. Că asemenea 
acțiuni erau frecvente ne stă mărturie o măsură legală potrivit 
căreia hangiii erau răspunzători de pagubele suferite de călă- 
tori în timpul găzduirii lor. Juristul Ulpian, comentînd aceste 
prevederi legale, spune că erau necesare, deoarece fără ele 


” Corpus Inscr. Lat., IV, 4957. 
Pliniu, Nat. Hist., IX, IS. 
Horaţiu, op. Cit, |, 1, 29. 
“ Ibidem, |, 5, v. 3. 

hangiii ar fi Ispitiți să se asocieze cu hoţii la jefuirea oaspe- 
ilor lor, apoi adaugă că de la asemenea acțiuni nu se dădeau 
înapoi nici pe timpul său 5. Pe de altă parte, Marţial spune 
că adeseori hangiii furau din nutrețul pe care călătorii îl adu- 
ceau pentru animale “* 

Ca o expresie a faimei rele pe care, în general, o aveau 
hanurile și proprietarii lor, nesuferiți de către călători, sînt 
anumite fapte criminale, înspăimâîntatoare, puse în legătură 
cu ele. Astfel, Cicero relatează două episoade în care cite 
un călător a fost ucis în timpul popasului lui într-un han”. 
Tot așa, medicul Galen relatează o întâmplare și mai cum- 
plită : ar fi auzit de la doi călători că într-un han li s-a 
servit o supă delicioasă, pentru ca după aceea să afle că era 
făcută cu carne de om ; tot ei au surprins altădată pe hangii 
în momentul cînd se pregăteau să ucidă un călător “. Dar, 
indiferent dacă întimplările relatate mai sus se bazează sau 
nu pe fapte reale, ele sînt totuşi semnificative pentru reputaţia 
proastă „pe care o aveau proprietarii hanurilor. 

în sfirșit, ceea ce contribuia la proasta reputație a hanu- 
rilor în faţa opiniei publice era și faptul că ele adeseori ţineau 
locul lupanarelor ; proprietarii lor mai exercitau şi meseria 
de proxeneți. Așa se explică de ce în Codul de legi al lui 
Iustinian proprietarii de hanuri figurează în categoria pro- 
xeneților (/enones). Dar, în afară de textele de lege care atestă 
acest lucru, avem și mărturia lui Horaţiu însuși ; cu ocazia 
descrierii călătoriei întreprinse la Brundisium, el povestește 
cu muk haz cum la unul din hanurile de popas a fost tras 
pe sfoară de una din „fetele” din serviciul proprietarului 
Este ilustrativă, de asemenea, și o inscripţie originară de la 
Aesernia, care reproduce o conversaţie între proprietăreasa 
hanului și un călător în momentul plecării lui ; nota de plată 
menţionează, alături de costul pîinii, al vinului, al camerei, 
al hranei pentru măgăruș, și o sumă pentru „fetiţă” (puella) * 


Hanurile asigurau de obicei și hrana călătorilor ; cizoiie 
de genul celor amintite mai sus, cînd adică se îngrijeau de ea 
călătorii înșiși, aducindu-și-o de acasă sau gătindu- și-o din 
proviziile aduse, constituiau doar rare excepții. în acest SCOP, 
pe lîngă bucătăria propriu-zisă, hanurile mai aveau și una sau 


ss timeni Digeste, IV, 9, 1, 1. 

* Marțial, Epigrame, XIII, 11. 
Cicero, De divinatione, I, 57, II, 14. 
> Gallone Vi 663%, Xii, 2542 
Horaţiu, op. -cim v. 79 Baq 
Corpus lnscr. Lat, IX, 2689. 

mai multe săli de mese puse la dispoziția călătorilor. Se cu- 
nosc însă și cazuri în care călătorii aduceau proviziile, iar 
proprietarul hanului le pregătea. Dar de cele mai multe ori 
călătorii erau nevoiţi să se mulțumească cu ceea ce găseau 
la hanul la care trăgeau. 

Este adevărat că mesele servite la unele din aceste hanuri 
nu erau totdeauna de cea mai bună calitate, cu toate deosebi- 
rile ce puteau exista între diferitele hanuri, după împrejurări 
și particularităţi locale ; în regiunile mai bogate acestea erau 
mai bine aprovizionate și corespundeau cerințelor unor călă- 
tori mai pretenţioşi, după cum s-ar putea spune același lucru 
despre hanurile din locurile de vilegiatură sau din apropierea 
unor centre comerciale mai des frecventate, unde se putea 
conta pe o clientelă permanentă. în general, mesele servite 
la hanuri se pare că se reduceau la pîine, vin și o mîncare cu 
carne, deci singurul aliment care se gătea într-un fel oare- 
care. Mîncăruri mai alese nu se puteau pregăti decit arareori ; 
astfel poetul satiric Luciliu se plinge că la hanul la care a 
tras el nu se găseau stridii de nici un fel și nici „alte vietăți 
marine, precum nici legume, îndeosebi sparanghel °. 

Există și unele știri despre mese mai bune, servite pe la 
hanuri. Astfel, tot în descrierea călătoriei sale la Brundisium, 
Horaţiu relatează un episod din popasul de la Beneventum, 
cînd proprietarul hanului era cît pe-aci să dea foc casei pe 
cînd gătea pentru distinşii săi oaspeţi nişte vrăbii ; chiar 
dacă poetul le califică slabe, vrăbiile constituiau totuși o 
mîncare deosebită. De asemenea, în timpul unei încăierări ce 
are loc la un han, după relatarea lui Petroniu, unul din călă- 
torii pricinași este amenințat de către personalul bucătăriei 
cu o frigare plină de intestine ce sfirñiau încă? ; se ştie că 
intestinele erau considerate de către romani ca una din părțile 
cele mai delicate ale animalului, ceea ce înseamnă că gătite 
erau o mîncare aleasă. Ca băuturi se serveau de obicei vinurile 
produse în regiunile respective. 

In afară de hanuri, existau localuri, atît de-a lungul ma- 
rilor artere de comunicaţii cit și în orașe, în care călătorii 
primeau numai hrană și băutură sau numai băutură ; aceste 
localuri sînt cunoscute sub numele de popina Şi taberna. 


Localul în care se serveau ȘI se vindeau mincări de tot 
felul, precum și vin se numea popina, adică un fel de ospătărie. 


” Luciliu, Satire, fragra., v. 132 sqq. 
Horațiu; op. ci, V: 72% 
Petroniu, Satyricon, 95, 8. 

Aceasta consta de obicei din una sau mai multe încăperi, unde 
se serveau mincărurile și băuturile, o altă încăpere avea tej- 
gheaua pentru vinzare, iar o altă încăpere era destinată pen- 
tru bucătărie. Sălile de mese erau amenajate în felurite chipuri, 
după rangul ospătăriei ; în cele mai luxoase existau paturi, 
așa îneît călătorii mîncau culcați, ca în tricliniu, iar în ceie 
mai modeste erau numai scaune. 

în ceea ce privește mîncărurile ce se serveau în ospătarii, 
avem numeroase știri în operele diferiților autori. Astfel, în- 
tr-una din comediile lui Plaut se vorbeşte despre un fel de 
plăcintă cu brînză (scnbilitae)” ca despre o mincare deosebit 
de gustoasă dintr-o popina. în poemul pseudovergilian Cop-i 
sînt înşirate, printre bunătățile care-l puteau ispiti pe călă- 
torul obosit să se abată din drumul plin de praf şi să intre 
într-o ospătărie : brînzeturi, prune, castane, mere, dude, stru- 
guri şi castraveți. Dacă acestea erau, în fond, frugale, Ma- 
crobiu indică nişte mincăruri printre care figurau și deli- 
catese ; astfel, el amintește, alături de ouă și legume, ficați 
mărunți, care sînt așa fel expuși de către ospătari la vederea 
clienţilor, în vase de sticlă pline cu apă, îneît par mult mai 
mari decît în realitate". Dar în cele mai multe ştiri apar 
mîncărurile de carne ; ceea ce înseamnă că acestea erau cele 
mai obișnuite în ospătarii ; pentru aceste mîncăruri grase de 
carne „Horaţiu vorbeşte de o „ospătărie unsă" (uncta po- 
pina) -', iar luvenal arată plin de indignare cum nişte mîn- 
căruri simple, cu care pe vremuri se desfăta un senator, pe 
timpul lui erau disprețuite de un sclav de la țară care era 
mereu cu gîndul la gustul plăcut al unui uger de scroafă 
mîncat fript într-o ospătărie ” 

în cartierele sărace ale Romei, precum și în orașele mai 
mici din Italia, cum era de pildă Pompei, ospătăriile prezen- 
tau o mare importanță ; date fiind condiţiile de înghesuială în 
care locuiau, precum și spaţiul redus al încăperilor, care nu 
le dădea posibilitatea să-și instaleze un cuptor pentru gătitul 
miîncărurilor, locatarii recurgeau la aceste ospătarii, cumpărind 
miîncărurile gata făcute, pe care le consumau apoi acasă. Așa 
se explică de ce la Pompei ospătăriile nu apar numai în 
sarne din apropierea Forului și în centrul vieții comerciale, 


să pikt Poenulus, v. 41 sqq. 

» Maerob iu, Saturnale, VII, 14, 1. 

ci ele sînt răspindite pe întreaga rază a orașului; excepţie 
făceau cartierele locuite de bogătași, cu casele somptuoase 
particulare. 

în epoca imperială, unele din ospătăriile de la Roma, și 
probabil și din alte orașe din Italia, au devenit, prin bogăţia 
și luxul mâncărurilor, adevărate „restaurante”, în accepţia pe 
care o dăm noi astăzi acestui termen. Așa s-ar putea deduce 
cel puțin din ordonanţele imperiale din secolul I e.n. prin care 
se prevedeau diferite restricții cu privire la miîncărurile ce 
se puteau găti în ospătarii. Cea dintii măsură datează de la 
Tiberiu, care a împuternicit pe edili să restrîngă serviciul de 
mâncăruri gătite în ospătarii ȘI a interzis cu desăvîrșire pră- 
jiturile “. Nero a mers și mai departe cu restricțiile, permi- 
țînd să se gătească numai mîncâruri de legume er. iar Vespa- 
sian a redus şi aceste mîncăruri numai la cele gătite din mazăre 
și bob. Dar, “la fel cu alte numeroase măsuri luate în decursul 
timpului împotriva luxului, nici acestea nu erau respectate ȘI 
cădeau repede în desuetudine ; ; dovadă este, de altfel, însăși 
indignarea lui luvenal, amintită mai sus, care reflectă o si- 
tuație ulterioară interdicțiilor imperiale. 


Localurile în care nu se serveau miîncăruri ci numai 
băuturi, îndeosebi vin, erau un fel de cîrciumi sau depozite de 
vinuri (tabernae). Destinația acestor localuri reiese şi din 
încăperile pe care le aveau ; spre deosebire de ospătarii, ta- 
berna nu avea bucătărie, iar cuptorul uneia din încăperi ser- 
vea numai pentru încălzirea apei şi a altor băuturi. Ca și în 
popina, exista şi aici o încăpere cu tejghea, unde se vindea vi- 
nul ce nu era destinat consumului în local. Alături de tejghea 
se afla de obicei o stativă în formă de scară pentru ţinerea 
paharelor fără picior cu care se servea vinul. Clienţii stăteau 
la mese întinși pe paturi în localurile mai luxoase, iar în cele 
mai modeste pe scaune. în unele localuri de la Pompei și chiar 
de la Ostia existau bănci zidite de-a lungul pereţilor. Pentru 
ținerea, amestecul și servirea vinurilor, cîrciumile aveau felu- 
rite vase, ca butoaie, căldări de diferite mărimi, pahare fără 
picior etc. în tabernae de obicei se serveau vinuri locale, deci 
de calitate inferioară. Avem însă indicii că în unele din ele, 
mai ales în cele situate în centrul Romei, se puteau consuma 
diferite varietăți de vinuri, fie din producţia italică (Falern, 
Setia etc), fie chiar din import, mai ales din Hispania ; de 
asemenea, existau și numeroase sorturi de vinuri aromate. 

* Suctoniu, Tiberius, cap. XXXIV. 

” Idem, Nero, cap. XVI. 

Romanii aveau obiceiul, cum s-a mai amintit de altfel și 
într-unui din capitolele precedente, de a amesteca vinul cu 
apă caldă sau rece ; apa caldă era însă mai frecvent întrebuin- 
tată. Importanţa pe care apa caldă o avea pentru amestec cu 
vinul reiese nu numai din știrile literare, ci mai ales din ruinele 
de la Pompei ; aproape toate cîrciumile din acest oraș aveau 
la un capăt al tejghelei un mic cuptor destinat exclusiv pentru 
încălzirea apei, care apoi, la cererea clienţilor, se amesteca cu 
vinul. Se pare însă că apa caldă era cumpărată și de către 
populaţia nevoiașă care nu avea posibilități să și-o încăl- 
zească acasă. 

Proporţiile în care apa se amesteca cu vinul erau în func- 
ție atît de calitatea vinului, cît și de gustul și preferinţele 
consumatorilor ; anumite vinuri, îndeosebi cele mai vechi, nici 
nu se puteau bea fără un adaos apreciabil de apă, căci erau 
excesiv de tari ; despre vinul de Falem se spunea bunăoară 
că era așa de tare, încît putea să ardă“. Este adevărat însă 
că, în general, vinurile obișnuite erau mult mai slabe ; cu toate 
acestea, ele erau amestecate cu apă. Rareori se bea vinul curat, 
adică neamestecat cu apă, de aceea a devenit aproape prover- 
bială expresia „a bea vin ca tracii", căci numai despre ei se 
credea că nu aveau obiceiul de a-l amesteca cu apă. 

Proprietarii de cîrciumi au știut însă de timpuriu să facă 
din acest obicei un abuz ; căci adeseori ei dădeau clienţilor 
vin amestecat cu apă chiar și atunci cînd cereau vin curat, 
căci îl falsificaseră în prealabil, sau în proporţii pe care ei nu 
le-ar fi dorit. Această practică a lor de a falsifica și lungi 
vinurile pe care le vindeau a devenit, începînd cu secolul 
al II-lea î.e.n., una din temele frecvent tratate în literatura 
timpului. Cato cel Bătrîn este cel dintii care îi acuză de falsi- 
ficări şi indică chiar şi unele metode pentru a-i verifica”. O 
judecată din cele mai severe formulează asupra lor Petroniu 
atunci cind, punîndu-l pe Irimalchion să înșire semnele zo- 
diacului sub care s-au născut diferitele tipuri de oameni, spune 
că proprietarii de zabernae s-au născut, împreună cu familia 
cucurbitaceelor, în zodia vărsătorului”. Tot așa, Marţial nu-i 
cruță de loc în epigramele sale pe falsificatorii de vinuri ; în- 
tr-una din ele poetul obține un efect comic, arătînd că un cîr- 


“ Plini», op. cit., XIV, 8. 


“ Cato, De agricultura, 111. 
“ Petroniu, op. cit, 59. 


968 


ciumar de la Ravenna, din lipsă de apă potabilă, l-a „păcălit” 
dîndu-i vin curat în loc de vin amestecat cu apă. 

Cîrciumile aveau, la fel cu ospătăriile, intrări complet des- 
chise spre stradă ; se pare că deasupra intrărilor erau atirnate 
draperii, bucăţi de stofă pictate, pe care erau reprezentate 
diferite reclame, constînd fie din figuri, fie din inscripții mai 
scurte sau mai lungi ; unora din aceste inscripţii le cunoaștem 
forma autentică, iar altora amplificarea ulterioară făcută de 
către poeţi în unul sau două distihuri. în general, aceste firme 
cuprindeau numele circiumei sau pe acela al proprietarului, 
iar uneori pe amindouă ; uneori proprietarul însuși era re- 
prezentat adresîndu-se trecătorilor pentru a-i invita să intre 
în local, indicîndu-le și ceea ce le putea oferi. Unele localuri 
aveau întreg peretele dinspre stradă împodobit cu picturi ce 
reprezentau butoaie cu vin sau alte recipiente de acest fel. 
Interiorul era, de asemenea, împodobit cu fresce reprezentind 
scene din localuri de acest fel, iar podelele cu mozaicuri. 

Proprietarii cîrciumilor aveau grijă să asigure clienților lor 
şi distracții pentru a-i ţine astfel cît mai mult în local, dîn- 
du-le posibilitatea să consume cît mai mult; printre aceste 
distracții figurau în primul rînd muzica și dansul. Mărturie 
pentru aceasta este poemul Copa, amintit mai sus, în ale cărui 
prime versuri sînt zugrăvite în culori vii evoluţiile unei dan- 
satoare, precum și diferite instrumente muzicale care o acom- 
paniau. în alte localuri era numai muzică ; Horaţiu, adresîn- 
du-se administratorului fermei sale, îi reproșează că vrea să 
părăsească viaţa liniștită de acolo pentru a gusta plăcerile 
dintr-un asemenea local, bînd vin și ascultind o cîntăreață din 
flaut, a cărei muzică să-l facă să salte și apoi să cadă din nou 
la pămînt. O altă atracţie a cîrciumilor o constituiau jocu- 
rile de zaruri ; există în această privință numeroase mărturii 
literare, dar mai sugestive sînt două fresce de la Pompei, care 
reprezintă doi clienți jucînd zaruri și ajungînd în conflict cu 
privire la valoarea unei lovituri, pentru ca apoi să se încaiere, 
iar proprietarul să-i alunge din circiumă. 

O ultimă problemă legată de localurile de consum, fie ele 
popinae sau tabernae, este aceea a reputației pe care o aveau 
în fața celor ce făceau parte din clasele conducătoare. Evident, 
aici e vorba nu de călătorii străini de Roma sau de un alt 
oraş, care erau constrînși de împrejurări să intre în astfel de 


Martial op. cit, LII, 57. 

localuri, ci de locuitorii stabili din localităţile respective. 
Aceste localuri aduceau sub o formă sau alta servicii popu- 
laţiei nevoiașe, care era silită de împrejurări să-și cumpere 
alimentele gătite de la ospătarii şi băutura de la circiumi, ba 
chiar și apa calda pentru a face amestecul obișnuit. De aici 
a luat naștere apoi și prejudecata celor de sus cu privire la 
aceste localuri, fiind considerate nedemne, degradante pentru 
„oamenii de bine", iar această prejudecată şi-a găsit apoi un ' 
larg ecou în literatură. lată cîteva din mărturiile literare, ca 
ecou al acestei prejudecăţi de clasa. 

Plaut enumera printre clienţii cîrciumilor indivizi ramași 
orbi de pe urma bătăilor sau 'care purtaseră cătușe la pi- 
cioare, care au trăit în lanțuri sau au fost bătuţi cu biciul 
(oculicrepidae, cruricrepidae, ferritei, mastigiae)”. Scriitorii 
din ultimul secol al republicii și de la începutul imperiului 
enumera printre cei care frecventau aceste localuri pe 
curtezane, pe cei pătimași pentru jocurile de noroc, precum și 
tot felul de indivizi dubioși. Dar cel mai complet ‘tablou este 
dat de Iuvenal atunci cînd înșiră categoriile de oameni cu 
care consulul Lateranus stătea alături într-o ospătārie din 
Ostia : „culcat alături de un ucigaş oarecare, de marinari, de 
hoți şi de sclavi fugari, printre călăi ȘI meşteri de tărgi fu- 
nerare" *. în sfîrşit, în aceste locuri se 'colportau tot felul de 
Știri și zvonuri false de către indivizi care căutau să pes- 
cuiască în apă tulbure, iar încăierările și bătăile se ţineau lanţ. 

Frecventarea acestor localuri de reprezentanţii claselor 
conducătoare era considerată de către cei din tagma lor ca o 
jignire, o insultă adusă prestigiului întregii tagme ; fapta celor 
care „se înjoseau' să coboare în localurile acestea era tot- 
deauna înfierată cu indignare și constituia o pată care putea 
oricînd fi exploatată împotriva lor. De aici numeroase mărtu- 
rii ale celor ce căutau să se lepede de ele sau le împroşcau cu 

b] 
cele mai degradante epitete. Astfel, Caius Gracchus, în 
discursul rostit după întoarcerea sa din Sicilia, unde fusese 
cvestor, făcind o dare de seamă asupra activității sale, con- 
sidera ca un merit deosebit faptul că nu a îngăduit să func- 
ționeze nici o ospătărie > Poetul satiric Luciliu (Pikkat os- 
pătăria „local cu reputaţie proastă și de ruşine" să ` tot așa, 

Horaţiu numește aceste localuri „murdare'” "iar în epoca 
imperială filozoful Seneca își exprimă disprețul față de ele, 
spunînd ca n-ar vrea să locuiască între ospătari, după cum nu 
i-ar plăcea să locuiască întje călăi * 

La romani nu exista, ca în zilele noastre, un orar fix de 
funcționare a ospătăriilor și cîrciumilor ; sînt totuși unele 
mărturii literare din care rezultă că ele se deschideau de tim- 
puriu în cursul dimineții. Astfel, Apian relatează că în 
anul 89 î.e.n. praetorul "Sempronius Asellio, fund atacat de 
către mulțime, s-a refugiat din For şi s-a ascuns într-o cir- 
ciumă mică, unde însă a fost descoperit și ucis pe la ora 
a doua din zi”. De-abia în epoca tirzie a 'romanităţii, între 
anii 370 și 380 e.n., sa precizat printr-un edict al unui 
praefect al capitalei că localurile destinate vînzării băuturilor 
nu puteau fi deschise înainte de ora a patra. Cu privire la 
ora de închidere informaţiile sînt mai puţin precise ; Cicero 
îi acuza pe Marcu Antoniu că a intrat pe la ora a zecea în- 
tr-o circiumă, unde a băut pînă seara tirziu *. Despre diferiți 
împărați, biografii spun că în timpul nopţii cutreierau cîrciu- 
mile Romei, ceea ce înseamnă că ele erau deschise pînă tirziu ; 
acest lucru îl face probabil pe luvenal să spună că localurile 
frecventate de către consulul Lateranus, amintit și mai sus, 
erau deschise toată noaptea. Acest lucru este confirmat și spre 
sfîrșitul romanității de către istoricul Ammianus Marcellinus, 
care spune cum numeroși oameni săraci fără de cămin își 
găseau un adăpost peste noapte în localurile de vinzare a 
băuturilor, mai ales în cîrciumi” 


Vehicule pentru transportul călătorilor 


Pentru călătoriile pe uscat romanii cunoșteau o mare 
varietate de mijloace de transport. Pentru deplasările la dis- 
tante mai mici, ca și de altfel în interiorul orașelor, repre- 
zentanţii claselor dominante, mai ales femeile, se foloseau, 
fund cel mai simplu vehicul, de un scaun purtat (sella gesta- 
toria) sau de o lectică (lectica). Scaunul purtat era descoperit 

sau acoperit și închis cu perdele, iar călătorul şedea ; lectica 
era totdeauna acoperită, iar din acoperiș erau lăsate perdele, 
care fereau pe călătorul culcat pe perne de privirile trecăto- 
rilor. Atit scaunele, cît și lecticele erau purtate pe umeri de 
către sclavi robuști, al căror număr varia de la patru la opt, 
în funcție de dimensiunile vehiculului ; toţi erau astfel aleși, 
încît să aibă aceeași înălțime ŞI erau îmbrăcați în costume 
făcute din stofe în culori vii. Cu toată comoditatea pe care 
o ofereau, aceste mijloace de transport erau totuşi încete ; de 
aceea, ele se întrebuințau mai ales în oraș, unde erau de altfel 
singurele pe care le admitea legea în timpul zilei, căci cele- 
lalte vehicule erau admise numai noaptea. 

Călătorii care aveau de străbătut distanțe mai mari și nu 
aveau bagaje foloseau ca mijloc de transport un vehicul mai 
rapid, o trăsură ușoară cu două roți, numită cismm ; aceste 
căruțe se închiriau de obicei de la cărăuşii care staţionau ia 
porțile Romei sau ale altor oraşe. Un alt tip de trăsură cu 
două roți era essedum, de proporții ceva mai mari decît cea 
dintâi, care era condusă fie de călătorul însuși, fie de un 
vizitiu ( essedarius). Tot cu două roţi era o trăsură mai ele- 
gantă și mai confortabilă numită carpentum, la care erau de 
obicei înhămaţi doi catîri ; ea avea un baldachin cu perdele 
și era bogat ornamentată. La început se întrebuința la diferite 
procesiuni, iar din secolul al II-lea î.e.n. întrebuințarea el 
s-a generalizat ; în epoca imperială femeile de la curte aveau 
voie să circule cu ele și prin Roma. 

Vehiculul cel mai obișnuit pentru transportul călătorilor 
și al bagajelor era o trăsură cu patru roți, numită raeda; 
era de dimensiuni mai mari, așa că înăuntrul ei se așezau 
bănci, pe care puteau sta mai mulți călători. Tot patru roți 
avea o trăsură bogat ornamentată la început, descoperită, care 
se folosea la ceremonii și parăzi, numită petorritum ; în epoca 
imperiului tîrziu a devenit un vehicul folosit de toată lumea, 
Asemănătoare cu carpentum, cu deosebirea că era mai mare, 
era trăsura numită pilentum ; la început se pare că servea 
numai pentru transportul slujitorilor unor culte religioase, 
precum și al matroanelor în zile de sărbătoare, apoi a devenit 
un vehicul pentru toată lumea. în sfîrşit, un vehicul de lux 
era considerat cel cunoscut sub numele de carruca, o trăsură 
ornamentată cu sculpturi în bronz, fildeș, ba chiar în aur și 
argint, mai rapidă și mai confortabilă, căci oferea călătorului 
și posibilitatea de a dormi. 


372 


Călătorii pe mare 


în raport cu cele pe uscat, mai ales pentru distanțe mari, 
călătorii dădeau preferință călătoriilor pe mare, care "ofereau 
mai mari posibilități de confort și, într-o oarecare măsură, 
şi de siguranţă. Este adevărat însă că pe mare călătoriile erau 
imitate numai la anumite epoci ale anului; în general se 
călătorea pe mare numai primăvara, vara, și în primele luni 
de toamna, căci, în condiţiile stadiului de dezvoltare a tehnicii 
navigației de atunci, numai în cazuri de necesități extreme 
se expunea cineva riscurilor unei călătorii pe mare în timpul 
iernii. O astfel de necesitate extremă l-a silit, de exemplu, pe 
poetul Ovidiu să plece în exil spre Tomis la începutul lunii 
decembrie, deci într-o epocă în care navigația înceta de obicei, 
şi să înfrunte toate primejdiile furtunilor pînă la sosirea în 
portul de destinație, Tomis. 


în epoca republicană, pînă la cucerirea bazinului Mării 
Mediterane, traficul maritim obișnuit se reducea la coastele 
Italiei propriu-zise, mai ales între "Ostia și porturile din Cam- 
pania, unde era principalul port comercial, Puteoli. Distanţa 
dintre aceste două porturi era parcursă, pe timp favorabil, în 
timp de trei zile, dar nu în cursă directă, ci de-a lungul 
țărmului, cu opriri după fiecare zi, la Antium şi Caieta ; tot 
aşa, de la Stabia se ajungea la Ostia î în patru zile. Din portu- 
rile de pe coasta Italiei plecau corăbii în diferitele părți ale 
bazinului mediteranean ; astfel, de la Ostia pînă la Gades, în 
sudul Hispaniei, călătoria se făcea în șapte zile, bineînţeles 
cu escale în alte porturi de pe coasta sud-estică Și sudică. Spre 
Orient corăbule plecau atit de la Puteoli, strâbătînd. stâmtoa- 
rea Siciliei, cît și de la Brundisium. Astfel, de la Puteoli pînă 
la Alexandria Egiptului erau necesare, în condiţii de navigaţie 
prielnice, cel puţin 12 zile. De la Brundisium spre Grecia se 
ajungea după o zi de călătorie la prima escală de la Dyrra- 
chium sau Corciră, de unde se continua apoi de-a lungul coastei 
și prin Golful Corintic pînă la Corint ; aici călătorii treceau 
istmul pe jos sau cu vreun vehicul de uscat pentru a se 
îmbarca din nou la țărmul Mării Egee, în portul Cenchrea. 
Uneori se făcea și ocolul Peloponezului, dar această rută era 
cu mult mai lungă, precum și mai expusă furtunilor, îndeosebi 
in largul extremității sudice, pe cînd apele Golfului Corintic 
erau mai prielnice. 


Deoarece istmul Corintului era un important obstacol în 
calea navigaţiei dintre cele două golfuri pe care k despărțea, 

adică Golful Corintic și cel Saronic, încă din antichitatea 
timpurie s-au făcut încercări pentru străpungerea lui. Cel 
dintii proiect de străpungere se atribuie încă în secolul 
al VH-lea î.e.n. iui Periandru, tiranul Corintului ; la începu- 
tul epocii elenistice, Demetriu Poliorcetul a fost atras de ace- 
eași idee, dar, în urma măsurătorilor făcute, s-ar fi constatat 
că nivelul Golfului Corintic era mai ridicat, ceea ce ar fi 
pricinuit, prin străpungerea istmului, inundarea insulei Egina, 
așa că s-a renunţat la proiect. în epoca romană Cezar a fost 
preocupat de acest proiect, dar moartea prematură la îm- 
piedicat să-l realizeze. Cu aproape un secol mai tirziu, Nero 
a început chiar lucrările, dar cu mai multă reclamă decît 
posibilități reale de înfăptuire ; ; inaugurarea a făcut-o împă- 
ratul însuși cu o sapă de aur pe care, la porunca lui, i-a pro- 
curat-o guvernatorul provinciei, apoi s-a întors la Corint, 
după mărturia lui Lucian din Samosata, cu convingerea că 
fapta lui era mai presus de cele ale lui Hercule... 

în ceea ce privește mijloacele de transport, adică vasele, 
corăbiile, ele au cunoscut o dezvoltare vertiginoasă după ce 
Roma a ajuns stăpină peste întreg bazinul Mării Mediterane. 
Astfel, pe cînd mai înainte vreme nu existau decit corăbii sim- 
ple de transport prevăzute cu o singură cabină pentru căpitan, 
eventual pentru unul sau doi oaspeți de-ai lui, acum apar co- 
răbii de mare tonaj, lungi, largi și înalte, cu un mare număr 
de vislași, care puteau înfrunta adversităţile mării în călătorii 
îndelungate. Acestea, pe lîngă spaţii întinse pentru mărfuri, 
ofereau și condiţii confortabile pentru călători; ele aveau ca- 
bine pentru locuit, unele chiar prevăzute cu baie, locuri ad- 
postite pentru plimbări, aranjate în mai multe etaje, galerii 
închise în jurul pupei, săli mari pentru masă, săli de în- 
truniri etc. 

Proprietarii marilor vase de transport și călători erau or- 
ganizați într-un colegiu (collegium naviculariorum) ; ei aveau 
corăbii pentru mai multe linii de navigaţie, asigurînd traficul 
cu diferitele porturi din Mediterana și exercitind un fel 
de monopol al traficului maritim. Ei întocmeau pe aceste linii 
orarii de circulație a corăbiilor în așa fel, încît să fie asigu- 
rate și legături de coincidențe cu vase care plecau dintr-un 
port în alte direcții, ba chiar cu mijloace de comunicații pe 
uscat. Mai mult încă : itinerariile pe care le făceau cunos- 
cute erau adeseori însoțite de adevărate afişe de propagandă 
turistică, în sensul că erau amintite frumusețile artistice şi 
turistice ale regiunilor unde vasele făceau escală, ba chiar și 

curiozitățile folcloristice pe care călătorii aveau posibilitatea 
să le viziteze. De asemenea,  „prospectele” mai atrăgeau 
atenţia călătorilor și asupra confortului pe care-l puneau la 
dispoziţie corăbiile. lor, precum și preţurile avantajoase; 
uneori se mai dădea asigurarea că vasele respective erau sufi- 
cient de pregătite cu cele necesare și pentru a face față unui 
eventual atac din partea piraţilor. 

Primejdia piraților se adăuga adeseori la aceea a condi- 
țiilor atmosferice adverse ; mai ales erau expuse acestor pri- 
mejdii corăbiile mari, deoarece ele ofereau perspective mai 
bune de pradă decît cele mici. în epoca republicană și chiar 
în ultimul secol a! republicii piraţii au ajuns de mai multe 
ori să exercite un control efectiv în Marea Mediterană. Se 
știe bunăoară că în primele decenii ale secolului I î.e.n. ei au 
atacat adeseori chiar și localități de pe coastele Italiei, ba nu 
s-au dat înapoi de a jefui chiar și portul Ostia ; a fost nevoie, 
pentru restabilirea siguranței comunicaţiilor maritime, ca se- 
natul roman să acorde puteri speciale lui Pompei pentru 
lichidarea piraţilor. După instaurarea imperiului, Marea Me- 
diterană n-a mai fost bîntuiță timp de două secole de pirați, 
cu excepția extremității ei răsăritene, unde, după înăbușirea 
răscoalei iudeilor de către Titus., un mare număr de răsculați 
s-au fortificat într-un punct de pe coastă, punind în primejdie 
pentru o perioadă de timp navigația dintre provinciile Siria 
și Egipt; în general însă, pînă în epoca marii crize a impe- 
riului, călătoriile pe Marea Mediterană puteau fi considerate 
la adăpost de această primejdie. 


Călătorii de afaceri 


Printre motivele care au determinat pe oameni să călăto- 
rească dintr-un loc într-altul încă din cele mai vechi timpuri, 
locul cel mai important îl ocupau schimburile comerciale. 
După ce Roma şi-a întins stăpînirea în afara hotarelor Italiei, 
s-a intensificat și circulația oamenilor în toate părțile ; neîn- 
cetate deplasări și călătorii au fost prilejuite între provincii și 
capitală ; mulți dintre provinciali se deplasau pentru o oare- 
care perioadă de timp la Roma, după cum din capitală plecau 
spre provincii numeroși magistrați și subalterni de-ai lor, mi- 
litari ; dar mai ales oamenii de afaceri se îndreptau spre 
teritoriile nou cucerite în speranța realizării unor câștiguri 
cît mai mari. Chiar dacă într-o regiune oarecare afacerile 

și speculaţiile lor dădeau greș, ei nu se descurajau, ci se în- 
dreptau spre alte părţi ale vastului imperiu pentru a-şi încerca 
norocul. în felul acesta, oamenii de afaceri, împinși de setea 
de cîştig, străbăteau toate mările. Acest continuu du-te-vino 
este sesizat de Pliniu care spune : „Setea de cîştig împinge 
neîntrerupt numeroși oameni pe toate mările”. 

Oamenii de afaceri nu înfruntau numai primejdiile Medi- 
teranei și ale Mării Negre, ci ei încercau chiar și apele Ocea- 
nului Atlantic, iar numărul celor care se aventurau cu coră- 
biile şi înfruntau în repetate rînduri primejdiile mărilor era 
tot mai mare. Plecînd de la biciuirea setei de cîştig de care 
sînt împinși acești oameni de afaceri, luvenal prezintă pe 
unul din aceștia, care și-a stabilit domiciliu permanent pe o 
corabie, expus mereu a fi aruncat în voia vînturilor și a 
valurilor și riscînd totul pentru a vinde și cumpăra cu cîştig ; 
comparîndu- | apoi cu un acrobat care umblă pe funie, spune 
că pe cînd acesta din urmă face acrobaţii pentru a-și cîştiga 
existența și a se pune la adăpost împotriva foamei și a frigu- 
lui, pe cel dintii îl fac să-și pună în joc toată îndrăzneala 
mia de talanţi și suta de vile pe care vrea să le cîştige ; apoi 
continuă textual : „Priveşte porturile şi marca acoperite de 
corăbii de mare tonaj: cea mai mare parte din omeniră 
locuiește acum pe apă. Oriunde licărește o speranță de cîştig, 
vine de îndată o flotă întreagă ; ea nu va străbate numai 
Marea Carpathos și pe cea Getulică, ci, lăsînd în urma ei 
Calpe, ea va merge să audă zgomotul strident produs de 
cufundarea soarelui în noianul Oceanului dincolo de Coloa- 
nele lui Hercule" “. 

într-adevăr, oamenii de afaceri nu precupețeau nici un 
efort şi nici un risc pentru a-şi potoli setea de cîştig, care 
devenise un scop al existenței lor. Este elocventă în această 
privinţă o inscripție provenită din Asia Mică, în care un ne- 
gustor se laudă că a străbătut de 72 de ori Marea Mediterană 
prin sudul Peloponezului pînă în Italia și înapoi în patrie. 
După cucerirea Egiptului s-a deschis oamenilor de afaceri 
drumul spre India. De pe cursul inferior al Nilului, ei ajun- 
geau la Golful Arabiei, de unde apoi, de-a lungul țărmului, 
se îndreptau spre India, considerată pe atunci capătul pămîn- 
tului. Evident, aici nu vorbim de negustori greci sau egipteni, 
ci de oameni de afaceri romani, care în primele două secole 
ale imperiului străbăteau adeseori aceste drumuri, alternînd 

călătoria pe mare și pe Nil cu caravanele prin deșert, pentru 
a fi reluată apoi pe Oceanul Indian. Acestor călători le dato- 
rează apoi știrile pe care le dau Pliniu cel Bătrîn și geograful 
Ptolemeu despre ținuturile cutreierate de ei. De la niște ne- 
gustori care se întorceau de la Golful Persic au avut romanii 
cele dintii știri cu privire la orașele și porturile de la vărsarea 
Tigrului și Eufratului. în sfîrșit, în a doua jumătate a seco- 
lului al II-lea izvoarele vorbesc de negustori romani care au 
ajuns pînă în China pe faimosul „drum al mătăsii. 

Erau și regiuni mai apropiate, tot în afara Imperiului 
roman, la așa-zise „popoare barbare” care erau frecventate de 
negustorii romani ; unii din ei se stabileau în ţinuturile situate 
la nordul Dunării în vederea unor intense schimburi de măr- 
furi cu populaţiile germanice, alții pătrundeau pînă la 
țărmurile Balticei, de unde aduceau chihlimbarul și alte ma- 
terii prime căutate de romani. Așa se explică de ce romanii, 
după cucerirea capitalei marcomanilor, pe timpul lui Marcu 
Aureliu, au găsit în rîndurile populaţiei numeroși negustori 
originari din provinciile romane și stabiliți acolo pentru inte- 
rese comerciale. în general vorbind, în toate centrele comer- 
ciale importante, nu numai dinăuntrul hotarelor imperiului, 
ci și în afara lor, fie că era vorba de teritorii mai apropiate, 
fie mai îndepărtate, oamenii de afaceri erau prezenţi, ele 
constituind obiective ale călătoriilor lor, și pe uscat, și 
pe mare. 


Călătorii de studii 


Un motiv pentru întreprinderea unei călătorii era, înce- 
pînd cu secolul I î.e.n., obiceiul familiilor romane mai înstă- 
rite de a-și trimite copiii în Grecia propriu-zisă sau în orașele 
grecești renumite de pe insulele arhipelagului sau de pe coasta 
Asiei Mici pentru a se perfecționa la școala unor retori sau 
filozofi celebri ; mai adeseori însă ei se îndreptau spre Atena, 
vechiul și strălucitul centru cultural și artistic, unde căutau 
să-și completeze educația. Seria acestor tineri a fost începută 
cu oratorul Cicero, în anul 79 ; ea a continuat apoi cu mai 
mare intensitate în a doua jumătate a aceluiași secol. în 
anul 42 numeroși tineri, plecaţi la Atena pentru studii, iau 
parte, în rîndurile armatei republicane, conduse de Brutus 
și Cassius, la lupta nenorocoasă de la Philippi; printra ei se 
găsea și poetul Horaţiu, care mai tirziu vorbeşte într-o odă 

de fuga sa puțin glorioasă din această luptă după ce și-a 
lepădat armele. 

După instaurarea Principatului, călătoria de studii la Atena 
și, în general, în centrele de cultură greacă din Orient era 
considerată absolut indispensabilă pentru toţi tinerii romani 
din păturile înstărite care voiau să-și desăvirşească educația 
literară, filozofică şi retorică ; astfel, dintre poeţii epocii lui 
August sînt cunoscuţi numai doi care n-au putut face acest 
lucru : Vergiliu, împiedicat de războaiele civile, și Properţiu, 
din cauza stării materiale precare a părinţilor săi. După O 
perioadă de timp petrecută la Atena, tinerii plecați în Grecia 
pentru studii se pare că urmau un itinerar tradiţional în 
drumul de întoarcere spre patrie, anume vizitau orașele ce- 
lebre de pe coasta Asiei Mici. Bineînţeles, printre acestea figura 
în primul rînd Troia, care era socotită, după legendă, leagănul 
Romei însăși ; urmau apoi celelalte, printre care Rhodos ocupa 
un loc important, mai ales pentru cei care se ocupau cu arta 
retorică. Tot așa, un punct de atracţie pentru tineri îl con- 
stituia și Alexandria Egiptului, care-și menţine și în epoca 
romană reputația de important centru de știință și cultură ; 
aici se îndreptau tineri din toate provinciile imperiului. 


în epoca imperială tîrzie s-au dezvoltat unele centre cultu- 
rale și în Italia, Roma însăşi a devenit un punct de atracție 
pentru tinerii romani din celelalte regiuni ale Italiei și din 
provincii prin școlile ei cu reputaţie. De asemenea, în provin- 
ciile învecinate, ca Galia, sau chiar Africa de nord, au apărut 
focare de cultură căutate de către multi tineri chiar din Italia ; 
amintim printre acestea Marsilia și Cartagina. 


Dar Grecia şi orașele grecești de pe coasta Asiei Mici 
constituiau puncte de atracție nu numai pentru tinerii romani 
trimiși să-și desăvirșească studiile, ci și pentru oamenii maturi 
bogaţi, dornici să-și completeze cunoștințele, să viziteze locu- 
rile de care erau legate importante evenimente istorice și orașe 
despre a căror reputație auziseră de la alții sau citiseră din 
cărți. încă din epoca în care s-au făcut simțite la Roma cele 
dintîi manifestări ale influenței grecești, romanii au început 
să considere Grecia leagăn al "civilizaţiei ; de aceea, paralel cu 
pătrunderea politică și militară a romanilor în Grecia, a 
apărut și s-a dezvoltat și interesul lor pentru valorile ei 
culturale. 


Se pare că romanii au început să viziteze Grecia curînd 
dupăjcel de-al doilea război punic ; cel puţin aşa reiese dintr-o 
cuvîntare pe care Titus Livius o atribuie solilor trimiși de 

insula Rhodos în anul 191 î.e.n., și anume ei amintesc sena- 
torilor că mulți dintre ei cunosc deja orașele Greciei și ale 
Asiei Mici. Același istoric relatează că în anul 167, Lucius 
Aemilius Paulus, învingătorul regelui Perseu al Macedoniei, 
după terminarea războiului a întreprins o călătorie în Grecia 
pentru a învăţa „să cunoască bine acele locuri care, ridicate 
prin prestigiul numelui, sînt considerate în general mai mari 
de către cel care nu le cunoaște decît din auzite decit sint în 
realitate pentru cel care le vede cu ochii". El a vizitat cu 
acest prilej orașele care se bucurau de mai mare renume, 
precum și numeroase localități cunoscute pentru amintirile 
lor istorice. 

Din secolul I î.e.n. amintim predilecția pe care o aveau 
pentru Grecia, și îndeosebi pentru Atena, oratorul Cicero şi 
prietenul său Atticus. Cel dintii își desăvirșise aici studiile 
în tinereţe, petrecînd o parte din timp împreună cu prietenul 
său Titus Pomponius. După plecarea lui Cicero la Rhodos și 
în orașele grecești de pe coasta Asiei Mici, prietenul său a 
rămas în continuare la Atena, din care și-a făcut apoi o a 
doua patrie ; de aici și supranumele lui de Atticus, sub care 
este îndeobște cunoscut. întorcîndu-se la Roma, Cicero a în- 
treținut o lungă corespondență cu Atticus, așa încît din scri- 
sorile lor ne putem da seama de admirația pe care o aveau 
amindoi pentru Atena. Cicero a revăzut Atena în drumul său 
spre Cilicia, unde fusese numit guvernator, iar mai mult timp, 
vreo trei săptămîni, la ieșirea din funcţie, în drum spre Roma. 
în timpul dictaturii lui Cezar el și-a trimis fiul să studieze 
filozofia la Atena, tot ca mărturie a admiraţiei sale pentru 
orașul luminii. Dar, spre deosebire de tatăl său, tînărul Cicero 
s-a ocupat la început mai mult cu petrecerile decit cu studiile : 
de aceea oratorul s-a hotărit să meargă la Atena și să supra- 
vegheze personal viaţa și activitatea acestuia. Evenimentele 
politice interne care au culminat cu asasinarea lui Cezar, 
precum și cele ce i-au urmat l-au făcut să-și amine plecarea ; 
în cele din urmă s-a îmbarcat spre Grecia, dar, aflind că 
Antoniu era pe cale să se împace cu senatul, a renunțat 
definitiv la călătorie și s-a întors la Roma pentru a începe 
seria „filipicelor', pe care avea să le plătească în scurtă 
vreme cu capul. 

Dintre orașele de pe coasta Asiei Mici, în epoca imperială 
ajunsese la mare înflorire culturală Smirna. După descrierea 
amănunțită care ne-a rămas de la Strabo, Smirna era cel mai 

frumos dintre toate orașele din Asia Mică ; aceeași apreciere 
ne-a lăsat-o retorul Aelus Aristides în secolul al II-lea e.n., 
mai înainte de nimicirea orașului de un cutremur între 
anii 176 şi 180. Pe lingă poziţia ei naturală și prin armonia, 
graţia și gustul cu care fuseseră ridicate principalele ei con- 
strucții, Smirna devenise un centru de atracție nu numai 
pentru frumusețile construcțiilor ei, portice, temple, piețe, 
fintîni, și pentru urbanistica ei, ci mai ales pentru instituțiile 
ei educative şi științifice de tot felul; la acestea se mai 
adăugau palestre, arene, teatre și altele care ofereau străinilor 
tot atitea locuri de distracţie ; în felul acesta, ea era o reșe- 
dință deopotrivă de plăcută ȘI "de instructivă. 

Egiptul a constituit pentru romani o lume cu totul unică, 
atît prin floră și faună, cît și prin monumentele sale, care 
erau cele mai vechi, cele mai colosale ŞI, prin urmare, cele 
mai uimitoare în ochii lor. Ceea ce îi făcea să se minuneze 
și mai mult era impresia pe care o aveau că asupra pirami- 
delor uriașe, asupra templelor măreţe și asupra galeriilor 
nesfirșite săpate în stinca vie dintele vremii era neputincios ; 
toate acestea rămâneau nemișcate și neschimbate de-a lungul 
mileniilor. lată de ce interesul, curiozitatea de a vizita, de 
a se informa, de a merge la faţa locului, creșteau mereu prin- 
tre romani și pînă în epoca tîrzie interesul pentru antichitățile 
Egiptului a rămas mereu viu. 

Dar Egiptul mai constituia un centru de atracţie și pentru 
ceea ce reprezenta pe atunci Alexandria care forma, la rîndul 
ei, o lume aparte, iar impresia pe care o producea asupra 
vizitatorului roman era cu totul deosebită. în epoca imperială 
ea era al doilea oraș după Roma, în ceea ce priveşte popu- 
laţia ei, care oscila între o jumătate de milion și un milion, 
iar ca importanță economică o depășea cu mult, căci era un 
centru comercial al întregii lumi romane, nu numai de tranzit, 
ci și de desfacere a produselor meșteșugărești ale atelierelor 
proprii, ca stofe, cristale și papirus. Dar, mai presus de toate, 
Alexandria își continua glorioasa ei tradiție de centru științific 
și cultural de pe timpul Ptolemeilor ; pentru toate ramurile 
Științei se găseau la Alexandria cei mai buni profesori și 
cercetători la care alergau tinerii pentru studii. Vestite erau 
școlile ei de filozofie, filologie, matematici și astronomie, chiar 
dacă alături de acestea se cultivau pe scară întinsă și anumite 
științe oculte, ca astrologia, magia și alchimia. Celebrul institut 
de cercetări ,„„Museion'”, întemeiat de Ptolemei, împreună cu 

uriașa lui bibliotecă, făceau din Alexandria un far luminos 
pentru cei dornici de studii, întocmai cum acela din insula 
Pharos era pentru navigatori. 


Călătorii de plăcere 


în timpul verii, locuitorii Romei căutau un refugiu de 
năduful insuportabil din capitală și de ţinţarii purtători de 
malarie ; dar, în general, se poate spune că și în alte anotim- 
puri ei se foloseau de toate ocaziile pentru a scăpa de fumul, 
praful, zgomotul și viața agitată pentru a se odihni în liniștea 
şi singurătatea de la tară. Ei își căutau acest refugiu fie în 
localităţile din regiunea Munţilor Albani din apropiere, fie 
ceva mai departe în Sabinum, fie pe țărmul mării, fie chiar 
mai departe în Campania, în Sicilia sau chiar în afara Italiei. 

Printre cele dintii amintim localitățile Tibur, Praeneste, 
Algidum, Aricia şi Tusculum, toate împodobite cu vile con- 
fortabile şi atrăgătoare. Cicero avea predilecție pentru Tuscu- 
lum, iar poetul Horațiu se retrăgea de obicei la Tibur, pentru 
ca mai tîrziu să se stabilească într-o vilă proprie într-un 
minunat colțişor din Munții Sabini, dăruită lui de către 
Mecena, puternicul său prieten şi protector. Nu era mai 
departe decît Tibur nici țărmul mării, împînzit, atît la nord 
cît și la sud de vărsarea Tibrului, cu nenumărate vile şi case 
mai "modeste, pentru cei care preferau brizele şi băile de apă 
sărată. Punctul central de atracţie în această parte îl consti- 
tuia Ostia, ale cărei ruine se află azi la o depărtare aprecia- 
bilă de țărm, datorită aluviunilor aduse de Tibru. La sud de 
capul Circe, el însuși un loc căutat de numeroși vilegiaturiști, 
strălucea localitatea Antium, cu vile construite chiar pe 
stincile de care se spărgeau valurile mării. Mai spre sud se 
scăldau în razele soarelui stațiunile Tarracina, Caieta, Formia, 
Minturnum, pînă departe spre ţărmul Campaniei, tot atitea 
reședințe plăcute pentru recreație ȘI petreceri. 

Dar bogătașii din capitală înfruntau și oboseala unei 
călătorii mai îndelungate pe Via Appia pentru a se îndrepta 
spre localitățile încîntătoare ale Campaniei cuprinse între 
braţele arcului ce se întindea de la capul Misenum pînă la 
extremitatea vestică a peninsulei sorrentine. Printre ele întiiul 
loc îl ocupa Baiae, cel mai strălucit și mai luxos loc de întil- 
nire, atit pentru cei care veneau pentru băi cît și pentru cei 
dornici de petreceri și desmăț ; membrii claselor suprapuse 

pînă la împărați, își ridicau aici pe întrecute vile și palate 
somptuoase, care se oglindeau în apele albastre ale mării, 
sau pe înălțimile apropiate, în mijlocul unei vegetaţii lu- 
xuriante. 

Anumite localităţi din sudul Italiei erau căutate mai ales 
în timpul iernii, cînd la Roma erau ploi, ba uneori chiar nin- 
soare, după cum ne stă mărturie o celebră odă a lui Horaţiu ”. 
Printre acestea se numărau Salernum și Velia, pe coasta Mării 
Tireniene ; dar afluența cea mai mare era la Tarent, unde 
clima era atît de blindâ, iar mediul ambiant la fel de plăcut 
ca în alte anotimpuri pe țărmul Campaniei. 

în afara Italiei, regiunea cea mai apropiată și mai atră- 
gătoare pentru romani era Sicilia ; la aceasta contribuiau 
atit frumuseţile ei naturale, clima blindă din timpul iernii, 
cît şi amintirile istorice și legendare legate de pămîntul insulei. 
Avem numeroase mărturii literare despre călătorii făcute aici ; 
mai impresionante sînt imaginile mereu proaspete pe care 
poetul Ovidiu le transpune de pe îndepărtatele meleaguri ale 
Pontului Euxin într-o elegie evocatoare a zilelor petrecute 
împreună cu prietenul și confratele său întru poezie Macer, 
la întoarcerea lor din călătoria întreprinsă în Grecia : 


„Aici văzurăm cerul arzînd în vilvătaie 

Ce-o varsă uriașul sub Etna ghemuit, 

Și lacul de la Henna și balta lui Palicus 

Și Ciana izvorul ce cade în Anap. 

De-acolo nu-i departe nici zina Aretuza, 

Ce curge pe sub mare să scape de Alfeu. 

Un an am stat aproape în locurile-acele, 

Și ce puţin e-acesta din tot ce noi văzurăm ! 
Ce drum plăcut făcurăm noi doi cît am umblat, 
Ori că brăzdam cu nava albastrele talazuri, 


Ori ne ducea ca vîntul căruţa pe uscat" “. 


Am arătat mai sus cum Grecia începuse să fie obiectiv 
pentru călătorii romani încă înainte de pierderea libertăţii ei. 
După aceea, mai ales din secolul I î.e.n. Atena devenise nu 
numai locul de întîlnire al tinerilor romani dornici să-și desă- 
virșească cultura, ci prin monumentele și amintirile ei și un 
miraj pentru toți cei însetați de frumos. Mai tirziu, în epoca 
imperială, vizitarea Greciei constituia o cerință firească a 

oricărui roman cu pretenţii de om cult. Și nu numai Atena, 
dar și alte centre care-și mai păstraseră renumele de odinioară 
erau vizitate de călătorii romani; printre acestea figurau 
Corintul cu atracțiile sale diferite de acelea ale Atenei și mai 
potrivite pentru cei ce întreprindeau călătorii de recreaţie și 
distracție, apoi insulele Chios, Samos și mai ales Rhodos, cea 
mai bogată și mai înfloritoare dintre orașele grecești, vestită 
și pentru frumuseţile ei naturale, pină în secolul al II-lea e.n. 
cînd a fost distrusă de un cutremur. 

Nu mai puţin atrăgătoare pentru călătorii romani care 
căutau recreaţie și distracţie erau localitățile de pe coastele 
Asiei Mici, îndeosebi regiunile loniei, unde au apărut primele 
focare de cultură și artă greacă. La gloria trecutului, se 
adăugau în epoca imperială, după aproape două secole de 
dominație romană, orașe înfloritoare : printre acestea locul 
de frunte îl ocupau Efesul și Smirna. Cel dintii, important 
centru comercial, devenise și centrul politic şi administrativ 
al provinciei anatoliene, iar în ceea ce privește numărul lo- 
cuitorilor, unul din cele mai populate orașe din imperiu. 
Smirna, a cărei importanță științifică și culturală am amintit-o 
mai sus, era cel mai frumos oraş din părțile orientale ale 
imperiului. După cum îl descrie 'retorul Aelius Aristides în 
a doua jumătate a secolului al Il-lea e.n., oraşul ocupa o 
poziție minunată, ridicîndu-se în semicerc pe colinele deasupra 
mării, de unde se deschidea o vastă panoramă pînă departe 
spre Jarg. Dar, în afară de frumuseţile naturale și cele datorite 
mîinii omului, călătorii veniți din Apusul îndepărtat erau 
atrași la Smirna și de clima plăcută, împrospătată în timpul 
verii de adierile răcoroase ce veneau dinspre mare. 


în comparaţie cu cei care veneau spre aceste meleaguri, 
mult mai mare era numărul celor ce vizitau Egiptul. Pe lingă 
faptul că, aşa cum am arătat mai sus, această ţară avea un 
trecut atit de îndepărtat și o vegetaţie și o faună atît de 
caracteristice, încît prezenta atracția unei țări de basm, un 
alt factor care a contribuit la vizitarea Egiptului a fost for- 
mat și de căile de acces cu mult mai ușoare datorită intensului 
trafic comercial care a făcut ca distanța dintre portul campan 
Puteoli și Alexandria să fie străbătută în mai puţin de două 
săptămîni. Alexandria avea o imensă flotă de vase de trans- 
port de toate mărimile, care se bucurau de o bună reputaţie 
pentru confortul lor şi pentru dibăcia marinarilor. Corăbiile 
de tonaj mai mare puteau transporta mari cantități de mărfuri 

și pînă la 1 200 de călători ; unele din ele aveau între 1 500 
și 2 000 tone. 

Alexandria reprezenta și un loc de recreație și distracții 
prin împrejurimile ei ; căci la o mică depărtare se afla loca- 
litatea Canopos, unde erau atrași mulți călători atît pentru 
băile termale, cît mai ales pentru petrecerile ce aveau loc. 
Călătoria de la Alexandria se făcea pe unul din numeroasele 
canale ale Deltei Nilului, în bărci ușoare și elegante ; pe par- 
curs se bea vin care dădea repede o plăcută senzație de beţie 
şi se asculta muzică executată la diferite instrumente. Pe 
malurile canalului se aflau numeroase localuri de petrecere, 
unde se dansa sub bolțile de viță-de-vie ȘI în sunet de flaut, 
așa încît totul era pregătit pentru încântarea ȘI distracţia 
străinilor care veneau pînă aici de la mari depărtări. 


Călătorii pentru tratament şi cură 


O ultimă categorie sint călătoriile făcute din motive de 
sănătate ; ele erau frecvente pe măsură ce știința medicală a 
vremii ajungea să descopere anumite remedii de această na- 
tură, adică deplasarea și petrecerea pe o perioadă de timp 
într-o localitate în care existau condiţii prielnice de vindecare 
a unei boli. Cele mai obișnuite boli pentru care se recomanda 
asemenea tratament erau : migrenele cronice, bolile de nervi, 
paralizia, hidropizia, cloroza ; dar mai frecvente erau bolile 
de plămîni incipiente. Pentru acestea din urmă se cunoșteau 
mai multe remedii ; astfel, pentru hemoptiziei medicii reco- 
mandau călătorii pe mare, schimbarea climei, fizicii erau tri- 
miși să petreacă un anumit timp într-o pădure cu arbori ră- 
şinoși, să facă o cură de lapte într-o regiune de munte sau să 
stea mai mult timp într-o localitate de altitudine în apro- 
pierea mării. Printre acestea din urmă medicul Galen re- 
comanda de preferință Stabiae, atit pentru poziţia ei domi- 
nantă asupra mării, cît și pentru clima blindă și vegetaţia ei 
frumoasă. 

Un remediu de această natură, care însă putea fi aplicat 
numai de către cei bogaţi, era o călătorie pe mare în Egipt 
pentru cei care sufereau de ftizie incipientă ; medicii romani, 
cum era Celsus bunăoară, recomandau bolnavilor cărora li se 
părea clima de iarnă a Italiei prea aspră să găsească o ușurare 
a bolii lor în Egipt, unde iernile erau blinde, unde nu cădea 
niciodată zăpadă, unde trandafirii înfloreau în ianuarie, iar 

soarele strălucea în fiecare zi, ba chiar căldurile de vară erau 
astâmpărate de adierile de vînt care veneau dinspre mare. 

Pentru numeroase alte boli erau frecventate localităţile 
cunoscute pentru apele lor termale sau minerale ; romanii 
cunoșteau numeroase astfel de localități din Italia, iar unele 
din acestea şi-au păstrat pînà azi reputatia: aşa sînt de 
exemplu : Apone (lingă Padova), Baiae, Clusium (Chiusi), 
Cutiliae (aproape de Rieti) etc. Medicii recomandau izvoarele 
termale sau hidrominerale pentru tratamentul bolilor de tot 
felul, după experiența lor îndelungată sau adeseori conformîn- 
du-se unor gusturi ale păturilor suprapuse ale societății, pentru 
care „cura' la astfel de stațiuni devenise o modă. Așa s-a 
ajuns ca unele din ele să-și ciștige o mare celebritate, nu atît 
pentru eficacitatea lor curativă, cit mai ales pentru luxul și 
petrecerile care aveau loc. 

Conformiîndu-se acestor gusturi, stațiunile balneare au 
devenit locuri de atracţie pentru cei bogați, unde îşi găseau 
uneori sănătatea, dar de cele mai multe ori plăceri şi dis- 
tracţii ; în felul acesta, s-a creat o adevărată „industrie” din 
moda de a frecventa staţiunile balneare, care aducea mari 
venituri atît proprietarilor lor, cît și altora care dezvoltau 
în legătură cu ele diferite întreprinderi și instalații ; căci sta- 
țiunile balneare își datorau celebritatea de multe ori, cum am 
amintit Și mai SUS, nu atît proprietăţilor curative ale apelor, 
cît mai ales confortului ȘI distracțiilor care erau oferite oaspe- 
ților. Pentru acestea din urmă se îngrijeau în primul rînd 
municipalitățile pe raza cărora se aflau staţiunile și în mai 
mică măsură de organizarea unui serviciu medical permanent; 
de obicei bolnavii își aduceau cu ei personalul sanitar necesar, 
iar în unele stațiuni se aflau specialiști care supravegheau 
cura bolnavilor. 

Considerată atit sub aspectul luxului și distracțiilor, cît și 
sub acela al tratamentului balnear propriu- ZIS, staţiunea cea 
mai vestită din Italia era, începînd cu ultimul secol al repu- 
blicii şi continuind cu epoca imperială, Baiae. Alături de 
instalațiile de băi care întreceau pe toate celelalte prin pro- 
prietățile curative ale apelor calde, mai ales ale celor sulfu- 
roase, prin organizarea şi confortul lor, la Baiae se găseau 
toate desfătările pe care le puteau oferi natura însăşi şi iscu- 
sința artistică a omului pentru a crea toate condiţiile unei 
vieți lipsite de griji celor bolnavi și ale unei vieţi de petre- 
ceri celor care veneau aici ca să se bucure de plăcerile vieţii. 
Sub acest din urmă aspect, Baiae a devenit în scurt timp 

proverbială ; filozoful Seneca numeşte această stațiune locaș 
al viţiilor. 

Mediul geografic însuși în care se afla localitatea era din 
cele mai încîntătoare ; înălțimile dinspre uscat erau acoperite 
de o vegetaţie bogată, marea din față de un albastru care o 
făcea să se confunde cu cerul, iar plaja avea un nisip auriu ; 
această poziţie l-a făcut pe Horaţiu să spună că este cel mai 
plăcut loc din lume. Numeroase vile, luate în accepţia actuala 
a termenului, se ridicau pe înălțimile învecinate, de unde se 
deschidea în fața ochilor o minunată priveliște spre mare, 
altele se oglindeau de pe țărm în apa mării, iar unele se 
ridicau chiar din mijlocul undelor. Pe apele transparente ale 
golfului se legănau nenumărate bărci care desfătau ochiul prii 
culorile lor vii și variate. 

La Baiae existau toate instalațiile pentru cura celor bol- 
navi, dar, pe lîngă acestea, mult mai numeroase erau localurile 
destinate distracțiilor celor care veneau aici pentru recreaţie 
ȘI petreceri; căci veșnica frumuseţe a naturii înconjurătoare, 
clima biîndă ȘI limpezimea aerului, albastrul cerului și al 
mării, toate acestea constituiau un punct de atracție pentru 
cei care voiau să uite de trecut și să se bucure de prezent. 
Serbările și petrecerile se ţineau lanţ, cele din timpul zilei 
continuîndu-se cu cele ce se desfășurau la lumina lunii și sub 
cerul înstelat. Ele constau fie din spectacole la teatru, unde 
asistau la cîntece și dansuri sau reprezentații de mimi, fie 
din plimbări cu barca pe lacul Lucrmus din apropiere, în 
timpul cărora aveau loc bătăi cu flori, fie din jocuri de 
noroc în care se risipeau averi, fie din orgii în care se chel- 
tuiau banii datoraţi creditorilor de către cei care veneau de 
la Roma ca să nu-și plătească datoriile. Apoi unii dintre cei 
care veneau pentru a se vindeca de o boală se întorceau cu o 
rană la inimă, cum spune Ovidiu *". 

Baiae era un loc de atracție pentru femei ; multe veneau 
de la Roma să se vindece de vreo dragoste, pentru ca în scurtă 
vreme să sufere de alta, sau pur și simplu aduse de ispita unei 
intrigi amoroase. Dar nici pentru femeile care veneau la Baiae 
cu intenţiile cele mai bune de a rămîne virtuoase primejdiile 
nu erau totdeauna înlăturate ; ceea ce îi lăsa neliniștiți și 
plini de teamă pe adoratorii lor de la Roma. Astfel, poetul 
Properţiu dă glas acestor preocupări atunci cînd iubita lui 
se afla la Baiae ; într-o elegie întreagă el o îndeamnă să nu 
cada pradă nenumăratelor ispite ce i se oferă acolo, rugînd-o 


i Ovidiu, Ars amatoria, |, v. 257. 

să se întoarcă în grabă, pentru că multe legături de dragoste 
se frîng de aceste țărmuri, veșnică primejdie pentru virtutea 
femeilor “. Tot așa, Marţial relatează întîmplarea unei femei, 
cunoscută pentru austeritatea moravurilor ei, care a ajuns la 
Baiae cu înfățișarea Și renumele bun al Penelopei, pentru ca 
în scurtă vreme să-şi părăsească bărbatul şi să fugă cu un 
tînăr amant, plecînd, prin urmare, cu faima rea a Elenei” 
Această întîmplare și multe altele de acelaşi fel îl fac pe 
Martial să numească stațiunea Baiae „țărm al fericitei Venus, 
aur încîntător al naturii măreţe” 

JOCURI, SERBĂRI, SPECTACOLE 


Jocuri de copii şi adolescenți 


în anii în care se aflau sub supravegherea mamei, copiii 
romani, ca toţi copiii de totdeauna și de pretutindeni, se 
jucau pentru a-și cheltui surplusul de energie. Jocurile variau 
după locul unde trăiau părinţii lor, după mijloacele materiale 
pe care aceștia le aveau, dar unele dintre ele aveau un carac- 
ter general, fiind cunoscute de toţi. Multe din jocurile de 
copii sînt cunoscute din știrile date 'ocazional și incidental de 
diferiți autori, iar altele din anumite reprezentări plastice. 
Din enumerarea și descrierea lor se va putea distinge cu uşu- 
rință identitatea sau asemănarea unora cu jocurile copiilor 
din zilele noastre și, implicit, trăsăturile care contribuie la 
conturarea unei lumi aparte a vîrstei fără griji. 

într-iina din satirele sale, poetul Horaţiu consideră om 
fără minte pe cineva care, fiind în toată firea, s-ar apuca să 
ridice căsuțe din bucăţi de lemn, să înhame șoareci la un căru- 
CIOr, să călărească pe o trestie lungă sau să se joace de-a „cu 
soț sau fără". ' Este limpede că toate cele enumerate de poet 
sînt jocuri de copii, chiar dacă el nu precizează explicit acest 
lucru. De altfel, jocul înhămării unor animale este reprezentat 
şi plastic printr-o variantă în care la o căruţă ceva mai mare 
este prinsă, după toate probabilitățile, o capră, iar un copil 
face pe vizitiul. 


în ceea ce privește jocul de-a „cu soț sau fără, el se 
desfășura astfel : un copil ţinea strînse în pumnul închis al 
unei mini pietricele sau alte obiecte mărunte, iar altul urma 
să spună dacă ele erau cu soț sau fără soț ; apoi își deschi- 
dea pumnul și se verifica dacă a răspuns sau nu exact. Frec- 
vent era jocul cu moneda: un copil arunca o monedă în 
aer, iar altul trebuia să ghicească mai înainte ca ea să cadă 
pe pămînt dacă partea deasupra era aversul sau reversul 

(capita et navia). Se cunoştea, de asemenea, pentru joc titire- 
zul (crepitaculum) ; dar de răspîndire ȘI popularitate și mai 
mare se bucura jocul cu cercul (orbis, trochus). Cercul era 
rostogolit înainte de către copil cu un băț drept sau încovo- 
iat, așa că îl ţinea în direcția dorită (clavis adunca). Cercurile 
erau de diferite mărimi ; unele din ele aveau fixate pe mar- 
gini inele sau clopoței, așa că în cursa lor emiteau și anumite 
sunete plăcute pentru copii. 

Copiii ceva mai mari se jucau cu mingea (pila), care avea 
de obicei învelitoarea exterioară felurit colorată sau împodo- 
bită cu diferite desene. Existau mingi de diferite mărimi desti- 
nate fiecare unor jocuri deosebite ; astfel, era un fel de balon 
umflat cu aer (follis), care se arunca cu mîna de la un jucă- 
tor la altul fără să fie permis a atinge pămîntul ; o alta mai 
mică (harpastum) se juca de către copiii împărțiți în două 
tabere după anumite reguli ; o minge strinsă și tare era folo- 
sită la un joc între trei jucători așezați în triunghi (trigon), 
care-și aruncau mingea unul altuia cu mina stingă. 

Unul din jocurile preferate ale copiilor era jocul cu nu- 
cile ; era atit de frecvent printre copii, încit a ajuns ca însăși 
copilăria să fie identificată cu el: părăsirea nucilor, adică a 
jocului respectiv, a devenit sinonim cu trecerea vîrstei copilă- 
riei. Variantele jocului cu nucile — în număr de șase — se 
cunosc dintr-o elegie a unui autor necunoscut, intitulată NHĂ, 
atribuită însă poetului Ovidiu, iar altele din reprezentările 
plastice. Una din acestea consta din așezarea pe pămînt, 
triunghi, a trei nuci, iar o a patra trebuia să fie lăsată să 
cadă de la o anumită înălțime, astfel încit să se așeze deasu- 
pra lor fără să le miște din loc ; cel care reușea să facă acest 
lucru cîştiga nucile. O altă variantă consta în aşezarea mai 
multor nuci pe pămînt în şir, apoi în rostogolirea uneia de pe 
un plan înclinat în direcţia lor ; nuca din șir atinsă de cea 
rostogolită era cîștigată. La jocurile de felul acesta luau parte 
adeseori și oamenii mari. Suetoniu relatează, de exemplu, că 
împăratul August, în momentele de recreaţie, intra în aseme- 
nea joc, cînd vedea copii drăgălași jucîndu- -se -. 


Unele jocuri de copii aveau un caracter de imitație a oa- 
menilor mari și a activităţii lor ; așa erau jocuri „de-a sol- 
daţii , „de-a judecătorii” etc. De asemenea, existau unele 


jocuri „de societate”, în care copiii erau puși în situaţia de 
a-și deprinde nu numai imaginaţia, ci și abilitatea, ba chiar 


* Suetoniu, Augttstus, cap. LXXXIII. 

fășura cu patru arșice deodată, creîndu-se aproximativ 35 de 
combinaţii posibile ; dintre acestea avea valoare mai mare 
aceea în care fiecare din arșice arăta fața cu un număr dife- 
rit, adică unu, trei, patru, șase. 

Ca și în cazul luxului de la mese, existau și față de jocu- 
rile de noroc măsuri restrictive, dat fiind că de timpuriu 
luaseră o prea mare răspindire. încă din secolul al II-lea 
î.e.n. Plaut vorbeşte de o lege privitoare la jocurile de no- 
roc ; de asemenea, la sfîrşitul epocii republicane, Horațiu 
spune că jocul de zaruri era oprit prin lege . Pe de altă parte, 
Cicero amintește numele unui personaj condamnat pentru 
jocuri de noroc“, iar Ovidiu spune că cei vechi considerau 
aceste jocuri crimă gravă’. Cu aplicarea acestei legi erau în- 
sărcinați edilii ; bineînţeles, atunci cînd era vorba de jocurile 
de noroc din localurile publice. Pe lîngă aceasta, mai erau și 
alte restricții ; de exemplu, datoriile rezultate de pe urma 
jocurilor de noroc nu erau recunoscute, în sensul că un credi- 
tor nu putea constringe pe un datornic de la jocuri să-i plă- 
tească sumele cîștigate și neachitate imediat. O singură con- 
cesie era făcută liberei desfășurări a jocurilor de noroc de tot 
felul, și anume cu ocazia serbărilor saturnaliilor. 

Pe lingă jocurile de noroc propriu-zise, mai existau unele 
în desfășurarea cărora intrau și alţi factori, ca abilitatea și 
combinaţiile mintale de tot felul. Se pare, cel puţin așa reiese 
din menţiunile scriitorilor, că jocurile de acest fel erau nume- 
roase, dar numai cîtorva li se cunosc amănuntele cu privire la 
condiţiile și regulile desfășurării lor. 

Mai cunoscut era așa-zisul joc al soldaților mercenari (/u- 
duș latrunculorum). Piesele cu care se juca (/atrunculi sau 
milites) erau aranjate pe o tăbliță asemănătoare cu cea de 
șah din zilele noastre (tabula lusoria), împărţită în mai multe 
căsuțe, al căror număr nu se știe precis ; piesele, în schimb, 
se pare că erau cite treizeci pentru fiecare din cei doi jucă- 
tori și se distingeau după culori. Piesele erau de mai multe 
categorii, după rolul pe care-l aveau în cursul jocului ; în 
ceea ce privește mișcarea lor, unele nu se puteau mișca decit 
în linie dreaptă (ordinarii), iar altele puteau sări peste dife- 
rite căsuțe (vagi). Jocul, simulind un război, consta atît în 


* Plaut, Miles gloriosus, v. 164. 
"Horaţiu, Ode, III, 24, v. 58. 
* Cicero, Filipice, II, 23, 56. 
Ovidiu, Triste, II, v. 471. 

capturarea cît mai multor pi^se, adică soldați, de la adversar, 
cît şi în blocarea lui în anumite poziții, așa încît să nu mai 
poată face nici o mișcare (ad incitos redigere), ceea ce s-ar 
reduce, în ultimă analiză, la un fel de șah-mat. 

Un alt joc în care, alături de noroc, mai intra și abilitatea 
și combinaţia era așa-zisul duodecim scripta. Pe o tăbliță erau 
trase 12 linii verticale tăiate pe la mijloc de una orizontală, 
ceea ce ducea la formarea a 24 de căsuțe ; fiecare din cei 
doi jucători avea cîte 15 pioni de culoare albă, respectiv 
neagră, precum și mai multe zaruri pe care jucătorii le arun- 
cau pe rînd. Pionii erau împinși înainte, sau retrași pe căsuţele 
numerotate de la 1 la 24, după cifrele pe care le dădeau 
zarurile, dar numai pe anumite spaţii, aşa încît jucătorul avea 
prilejul de a-și pune în practică întreaga abilitate nu numai 
pentru a-și bate adversarul, luîndu-i cît mai multe din piese, 
dar și pentru a-și crea o situație mai puțin periculoasă dacă 
zarurile îi erau nefavorabile. 

în afară de aceste jocuri, mai erau numeroase altele ase- 
mănătoare, despre care stau mărturie tăblițele de piatră des- 
coperite în urma săpăturilor arheologice; numai la Roma 
s-au descoperit peste o sută de asemenea tăblițe. Pe margi- 
nea superioară a unora din acestea sint săpate pe trei rînduri 
cîte 12 litere despărțite la mijloc de un mic spaţiu sau de 
unul din semnele obișnuite în epigrafie pentru marcarea spa- 
țiului (o pasăre, o floare etc.) ; în felul acesta, rezultă șase 
cuvinte formate fiecare din șase litere. Cele mai multe din 
aceste cuvinte combinate artificial nu au nici o semnificaţie, 
cel puțin nu s-a putut stabili pînă acum ; unele din ele sînt 
însă în legătură cu jocul însuși ; iată un exemplu : 


SITIBI TESSEL 
LAFAVE TEGOTE 
STUDIO VINCAM 


care constituie următoarea frază : Si tibi fessella fauet, ego te 
studio vincam (în cazul că zarul îţi va fi favorabil, eu te voi 
învinge prin abilitate). De asemenea, pe unele dintre ele, în 
locul unui text oarecare mai mult sau mai puţin inteligibil, 
se găsește repetat de 36 de ori un monogram care s-a descifrat 
prin formula palma feliciter, care este o urare de victorie. 
h ioc. 

Jocurile gimnastice 


Jocurile de noroc descrise mai sus erau legate de vîrstă 
numai într-o anumită măsură, deoarece ele se practicau atît 
de către tineri, cît şi de către bătrîni. în schimb, jocurile și 
exercițiile -gimnastice care aveau loc de obicei pe Cimpui lui 
Marte erau practicate exclusiv de către cei tineri. 

Exerciţiile fizice aveau la Roma o tradiţie îndelungată ; 
ele au luat naștere în primele timpuri ale republicii, iar ca- 
racterul lor a fost determinat de condiţiile de viaţă ale unor 
oameni a căror îndeletnicire principală era agricultura și răz- 
boiul cu populaţiile vecine. De aceea și trăsăturile caracte- 
ristice ale acestor exerciţii erau de natură utilitară : obiectivul 
lor era acela de a forma oameni robuști care să suporte cu 
ușurință atît eforturile şi intemperiile în timpul lucrărilor câm- 
peneşti, cît și ostenelile din timpul expedițiilor militare. Este 
adevărat că mai ales fiii celor înstăriți se deprindeau cu 
exerciții militare, iar raza lor de acţiune era destul de re- 
strinsă ; de cele mai multe ori aceste exerciţii constituiau o 
parte integrantă a educaţiei pe care tînărul o primea în fa- 
milie sub supravegherea tatălui. Un exemplu elocvent îl avem 
în această privinţă în biografia lui Cato cel Bătrîn scrisă de 
Plutarh ; el spune că acesta și-a învăţat fiul să arunce sulița, 
să minuiască sabia, să călărească, să se deprindă cu tot felul 
de arme, să se deprindă în luptele cu pumnii, să rabde rigorile 
frigului și căldurile, precum și să treacă înot apele năvalnice 
și reci ale unui rîu . 

Dar, în afară de aceste exerciții ce se făceau în cadrul 
familiilor celor înstăriți, locul de predilecție era Cîrnpul lui 
Marte, a cărui destinaţie inițială fusese tocmai pentru deprin- 
deri în vederea războiului. Dat fiind însă ca nu se făceau nu- 
mai în vederea unei anumite acţiuni imediate, ci pentru orice 
întîmplare ce s-ar putea ivi, au ajuns cu timpul să consti- 
tuie o formă obișnuită de exerciţii gimnastice pentru tineret, 
iar locul a rămas tot Cîmpul lui Marte. La sfîrşitul ultimului 
secol al republicii, poetul Horaţiu vorbește încă de tineri care 
aici, sub razele fierbinți ale soarelui, suportau praful și nă- 
duful strunind cu greu niște cai nărăvași, își frîngeau braţele 
sub povara armelor sau azvirleau la mari distanţe discul și 
sulița, apoi se răcoreau aruncîndu-se în apele Tibruhii . Tot 





“ Plutarh, Caro Maior, cap. XX. 
“Horaţiu, op. ciț., |, 8, v. 4—12. 

așa, Vergiliu transpune în epoca legendară o imagine de pe 
Cîmpul lui Marte familiară lui atunci cînd descrie cete de 
tineri în afara zidurilor cetăţii lui Latinus deprinzindu-se ca 
călâritul, cu alergările de care, cu aruncarea săgeţilor la ţintă 
sau cu întreceri în fugă sau în lupte cu pumnii 

Cu astfel de jocuri sau exerciţii se îndeletniceau tinerii 
romani în orele de după-masă, în timp ce oamenii mai în 
vîrstă mergeau la bai sau se recreau plimbindu-se prin grădini 
sau portice. Deși acum aveau un caractereminamente recrea- 
tiv, ele serveau în același timp și ca un bun antrenament în 
vederea ostenelilor viitoare din timpul campaniilor militare, 
în orice caz, de obicei în orele de după-masă Cimpul lui 
Marte era frecventat de numeroși tineri care făceau exerciții 
de călărie, de alergări de care, se jucau cu mingea, aruncau 
discul sau se deprindeau cu felurite alte jocuri gimnastice. 
Apele Tibrului, în apropiere, erau un stimulent pentru înot; 
cei mai mulți dintre tineri se luau la întrecere și cu rîul, tre- 
cîndu-l de mai multe ori în ambele sensuri. încă din ultimul 
secol al republicii înotul devenise una din îndeletnicirile de 
predilecție ale tinerilor care veneau să-și petreacă timpul li- 
ber pe Cimpul lui Marte; Cicero spune că tot tineretul 
Romei se strîngea pe malurile Tibrului pentru înot'*. Această 
afluență a tinerilor pe Cîmpul lui Marte a făcut ca spaţiul 
afectat pentru jocuri de acest fel să devină neîncăpător, ceea 
ce a determinat pe Cezar să preconizeze amenajarea unor tere- 
nuri corespunzătoare pe malul drept al rîului. 


Dansul 


Dansul, în accepţia de joc, se practica de către romani 
dm cele mai vechi timpuri ; el era nu numai o formă de ma- 
nifestare individuală, pentru satisfacerea unei nevoi firești de 
divertisment, ci și colectivă, la anumite serbări ale comunității 
din care individul făcea parte, mai ales cu ocazia diferitelor 
serbări de familie. Se pare însă, cel puţin după știrile răzlețe 
pe care le avem despre ele, că dansul din epoca de începuturi 
consta din mișcări şi evoluții greoaie, care îi dădeau un ca- 
racter solemn și grav ; esențialul se reducea la baterea pä- 
mintului cu piciorul într-un ritm de trei timpi, ceea ce în- 
seamnă că era vorba mai mult de un ţopăit, de un săltat decît 


? Vergiliu, Eneldr, VIII, v. 162—165. 
© Cicero, Fio Caelio, cap. XV, 3%. 

de dans propriu-zis ; de aici și numirea adecvată ce i s-a dat 
(saltatio). Această formă primitivă de dans, după mărturia 
lui Seneca “ mai dăinuia pe timpul lui Scipio Africanul ; de 
asemenea, ea a rămas tot timpul în rîndul celor de jos de la 
tară, mai ales în zilele de sărbătoare. Horațiu evocă o astfel 
de sărbătoare, cînd lucrătorii de pe ogoare se veseleau lovind 
cu piciorul într-un ritm de trei timpi pămîntul nesuferit pen- 
tru truda ce le-o pricinuia “. 


In secolul al Il-'ea î.e.n., sub influența greacă au fost in- 
troduse și la Roma, bineînțeles în rîndurile claselor suprapuse, 
forme mai rafinate de dans, iar practicarea lui a luat mai 
mare extensiune. La Roma s-au deschis școli speciale unde 
copiii celor avuţi învățau dansurile grecești ; în felul acesta 
s-a răspîndit moda de a se dansa după obiceiul grecilor, dîn- 
du-se cu totul uitării vechile dansuri tradiționale romane, care 
aveau un caracter de gravitate. Așa se explică şi rezerva, apoi 
chiar ostilitatea, pe care unele “personalități de seamă ale 
vieții publice romane au manifestat-o faţă de ele. Este eloc- 
ventă indignarea lui Scipio Emilianul, care era de altfel re- 
ceptiv faţă de influenţele grecești în toate domeniile vieţii 
romane ; cu toate acestea, în faţa valului de frenezie care 
începuse. să cuprindă tineretul pentru dansurile grecești, el a 
arătat primejdia pe care acestea o reprezentau pentru bunele 
moravuri ale tineretului ; redăm textul integral atribuit de 
Macrobiu lui Scipio : „Sînt rușinoase lucrurile pe care tinerii 
noștri le învaţă ; ei se duc în școlile unor histrioni în tovără- 
șia unor dansatori nerușinați ; în sunete de flaut și de instru- 
mente de coarde ei învață să cînte, lucru pe care strămoșii 
noștri l-au socotit rușinos pentru oamenii liberi. Am auzit de 
la atiţia că fete și băieţi liberi se duc la școlile de dans în 
mijlocul unor desfiînați, dar nu am crezut; căci nu voiam 
să cred că niște reprezentanți al nobilimii îi îi îi învaţă pe copiii 
lor asemenea lucruri. Dar, fiind condus într-una din aceste 
școli de dans, am văzut acolo peste 500 de tineri, băieţi și 
fete ; am mai văzut acolo — și am fost cuprins de durere 
pentru soarta statului — pe fiul unuia care rivnește la demni- 
tatea de consul, un copilandru care n-avea mai mult de 
12 ani, căci purta încă huila, dansind în sunetul castanietelor ; 
un astfel de dans nu l-ar fi putut executa nici chiar un sclav, 
cu toată nerușinarea lui, fără să roşească" 


“ Seneca, De tranquillitate animi, cap. XV. 
* Horaţiu, öp- cil I 18, y '15—16, 
* Macrobi u, Saturnale, III, 14, 7. 

Dar această reacție n-a putut stăvili pasiunea pentru dans 
a romanilor, care s-a răspîndit tot mai mult. în afară de ti- 
neri, au început să danseze și femeile căsătorite, este adevărat 
însă cu anumite limite atît în ceea ce privește împrejurările, 
cît și proporţiile pe care le lua ; căci o femeie prea expertă 
și care dansa prea adeseori nu era văzută cu ochi buni, așa 
cum menționează în secolul I î.e.n. istoricul moralist Salustiu. 
Pe de altă parte, Horaţiu, care la începutul imperiului s-a 
pus în slujba politicii de restaurare a vechii austerități ro- 
mane, inițiată de către August, are cuvinte de ocară chiar 
împotriva fetelor în floarea vîrstei pasionate după dansu- 
rile grecești. 

în ceea ce-i privește pe bărbaţi, obiceiurile îi împiedicau 
să danseze ; epitetul 'de dansator '(cinaedus) dat unui bărbat 
era considerat un termen de ocară. Acest lucru deosebea atît 
de mult pe romani de greci, bunăoară, încît părea cit totul 
neobișnuit pentru ei ca, despre un om ilustru de talia lui 
Epaminonda, să se spună în biografie că era un bun dansa- 
tor. Dar în epoca imperială obiceiul s-a extins și la bărbaţii 
adulți ; este adevărat că începutul nu l-au făcut cei conside- 
rați serioşi, ci numai înfumuraţii, trîndavii, precum și cei care 
voiau să atragă atenţia asupra lor prin apucături excentrice. 
Un exemplu devenit celebru este importunul dintr-o satiră a 
lui Horaţiu, care, printre alte baliverne debitate pe cînd se 
ținea după poet, debita și lăudăroșenia că ar şti să danseze 
cu cea mai mare grație Li 


Dansul s-a strecurat chiar și în palatul imperial ; dintre 
împărați, cel mai pasionat era Caligula, a cărui pasiune pen- 
tru dans se confunda cu nebunia. Suetoniu relatează că acesta 
dansa zi și noapte, iar cînd asista la vreun spectacol dat de 
vreun dansator însoțea cu gesturile evoluţia acestuia, ba și cu 
vocea, dacă acesta și cînta. O dată, în puterea nopţii, porunci 
să fie aduși la curte trei foști consuli ; sculați din somn, 
aceştia veniră de îndată, cu teama în suflet că le-a sosit 
ceasul de pe urmă. Ei fură invitaţi să șadă pe o estradă, iar 
apoi apăru înaintea lor, executînd un salt, însuşi Caligula îm- 
brăcat fastuos cu o mantie strălucitoare și cu o tunică lungă 
pînă la glezne ; în faţa acestora el a dansat și a cîntat, apoi 
i-a lăsat să se întoarcă nevătămaţi pe la casele lor. 


A. 


Chiar dacă am limita moda dansului la tineret, iar dintre 
adulți numai la femei, el ocupa totuși un loc important în 

viaţa romanilor. Se dansa nu numai la unele serbări publice, 
ci mai ales la anumite serbări de familie, adică în împreju- 
rări ale vieţii private ; amintim printre acestea petrecerile 
organizate cu ocazia căsătoriilor, cortegiile funerare, despre 
care am vorbit într-un capitol precedent, precum și ospeţele 
din casele bogătașilor. Este adevărat însă că în toate aceste 
Ocazii cei care ex-ecutau dansurile erau de cele mai multe ori 
fie profesioniști angajați anume în acest scop, fie sclavi 
instruiți în arta dansului. Dansatorii de profesie se înmul- 
tesc la Roma îndeosebi o dată cu epoca imperială. 

Despre numeroase dansuri ce aveau loc la petrecerile 
particulare, precum și despre unele dansuri populare s-au 
păstrat doar mențiuni destul de vagi la diferiți scriitori. Ast- 
fel, poetul Horaţiu face aluzie la dansurile molatice ioniene 
pentru care se pasiona tineretul roman” „ iar Vergiliu vor- 
beşte despre niște dansuri rustice care reproduceau ritmul celor 
jucate de către ciclopi şi satiri? ; tot aşa, istoricul Tacit 
schitează un dans bachic executat i un cules de vii de către 
femei din anturajul Messalinei + 


Muzica 


Am amintit adineaori în treacăt că uneori dansul era 
însoțit de muzică. Aici considerăm termenul de muzică nu 
în sensul ce i se dădea de către cei vechi, ca totalitate a cul- 
turii intelectuale și literare, ci într-o accepție mai limitată, 
care acoperă în întregime pe cea de astăzi ; totuși, nu tre- 
buie să pierdem din vedere o particularitate a muzicii romane, 
anume că, pe lîngă partea acustică propriu-zisă, în acest ter- 
men mai erau cuprinse adeseori și mișcarea ritmică executată 
cu acompaniament, iar uneori chiar şi textul. Ne vom opri 
îndeosebi asupra părții melodice. 

Există indicii vagi despre germenii străvechi ai unei 
muzici originale la romani, dintre care unii s-au perpetuat 
apoi cu ajutorul unor obiceiuri la anumite serbări de familie. 
La început această muzică avea un caracter religios, dar 
existau și anumite cîntece cu caracter vesel și satiric (fescen- 
nina), iar altele se cîntau la mesele bogaţilor și constau din 
preamărirea faptelor strămoșilor ; de asemenea, din cele mai 

vechi timpuri la înmormîntări existau bocetele (nacnia), care 
s-au transmis apoi de-a lungul veacurilor. Ca instrumente 
muzicale se cunoşteau din cele mai vechi timpuri instrumen- 
tele de suflat : flautul (tibia), precum și felurite forme de 
trîmbițe folosite la ritualul religios sau în armată (cornu, li- 
ttius, tuba). Tradiția istorică aminteşte de existența unui stră- 
vechi colegiu al flautiştilor (collegium tibicinum), ceea ce 
constituie o dovadă a trecerii de care se bucura muzica la 
romani încă din primele secole ale republicii. 

Influența greacă s-a resimţit și asupra muzicii autohtone 
romane ; alături de instrumentele de suflat au fost introduse 
și instrumentele de coarde. Romanii au căpătat în scurtă 
vreme gustul pentru muzica greacă, mai ales prin interme- 
diul unor artiști greci stabiliți la Roma ; ea a cîștigat atît de 
mult teren, încît a pricinuit de timpuriu și o înverșunată 
reacție. Invectiva lui Scipio Emilianul împotriva dansului, 
reprodusă mai sus, se referea deopotrivă şi la muzică. La fer 
de înverșunat s-a arătat Cato cel Bătrîn, care, după relatarea 
aceluiaşi Macrobiu', era de părere că nici cîntul nu i se 
potrivea unui om serios ; bineînțeles, el se referea la muzica 
greacă. Urmarea acestei reacții s-a resimțit și în unele măsuri 
legislative aduse ; se amintește de existența unui decret care 
interzicea folosirea instrumentelor muzicale grecești. 

Dar, ca şi în alte domenii ale vieții materiale și spirituale, 
influența greacă a prins rădăcini trainice și în domeniul 
muzical ; muzica devine chiar un element de seama în edu- 
caţia tineretului. După modelul grecilor, apar la Roma coruri 
de băieți și fete din rîndurile familiilor nobile care intonau 
imnurile de la procesiunile oficiale ; de asemenea, muzica 
scrisă sub influența celei grecești ocipa un loc preponderent 
la procesiuni, funeralii și triumfuri. 

în epoca imperială se cunoaște chiar un diletantism mu- 
zical larg răspîndit în rîndurile clasei conducătoare nu numai 
în ceea ce privește pasiunea pentru ascultarea muzicii, ci apar 
Și executanţi virtuoși, la anumite instrumente printre perso- 
nalităţile de prim rang ale vieţii politice din secolul I e.n. ; 
de asemenea, chitara avea multe adepte pasionate printre fe- 
meile din cele mai înalte familii. Nu mai vorbim de membrii 
familiei imperiale, printre care erau numeroși amatori de 

Muzică şi chiar executanți pasionați ; pe toți i-a întrecut însă 
Nero, dar mai mult prin pretențiile lui de a fi considerat un 
mare artist, ceea ce în realitate nu era. 

în epoca imperială se bucură de mare popularitate con- 
certele muzicale care au loc în clădirile teatrelor ; ele con- 
stau fie din muzică orchestrală executată de un mare număr 
de instrumente, fie din muzică vocală executată de coruri 
formate din cîntăreți grupați pe voci. De asemenea, se mai 
dădeau „recitaluri” “individuale ale unor vestiți cîntăreţi din 
chitară sau din flaut, precum și ale unor actori care cîntau 
arii celebre din tragedii. în acest din urmă sens au ajuns să 
aibă acompaniament muzical și opere literare cu caracter 
diferit de al tragediilor ; așa au fost Bucolicele lui Vergiliu 
și /leroidele lui Ovidiu. 

Soliștii, flautiști, chitariști sau harpiști, proveneau atit 
din Italia, cît mai ales din Grecia şi din Alexandria : ei aveau 
o situaţie privilegiată în societatea ` romană, iar recitalurile lor 
se plăteau adeseori cu sume fabuloase. Este cunoscut, în 
această privinţă, exemplul împăratului Vespasian, cunoscut 
pentru avariţia lui, care la redeschiderea teatrului lui Mar- 
celus din Roma a plătit cu cite 100 000 de sesterți pe cei 
doi chitariști care au susținut programul muzical. "De ase- 
menea, în secolul al T- lea, Hadrian a acordat o pensie din 
caseta imperială unui vestit solist, ca răsplată pentru meri- 
tele lui anterioare. 


Din aceeaşi epocă datează organizarea unor concursuri 
muzicale (agones); cel dintîi a avut loc, după ştirile de care 
dispunem, în anul 17 e.n. Pînă la Nero ele aveau un carac- 
ter ocazional ; acesta a încercat să creeze o instituție special 
destinată acestui scop și le-a organizat la interval de cinci 
ani (Neronia), dar ea nu s-a dovedit viabilă. Ideea a fost 
reluată în anul 86 e.n. de către Domițian, care a instituit 
concursuri din patru în patru ani pentru chitară și flaut, 
solo sau ansambluri ; pentru desfăşurarea acestor concursuri 
a construit pe Cîmpul lui Marte un local special (Odeum), 
cu o capacitate de pînā la 10 000 de spectatori. 

Dar romanii ascultau muzică nu numai cu ocazia mani- 
festărilor publice amintite mai sus, ci și în cadrul familiei, în 
timpul meselor cu care ne-am ocupat într-un capitol prece- 
dent. Nu numai la ospețele celor bogaţi era acest obicei, ci 
chiar ȘI cei mai puțin înstăriți căutau să-și distreze oaspeţii cu 
asemenea programe muzicale. Este adevărat că, mai ales la 
ospeţele costisitoare organizate de amfitrioni care țineau mai 

muit să-și etaleze bogăţia decit gustul, aceste concerte erau 
de calitate inferioară din punct de vedere artistic. Este adevă- 
rat că uneori audițiile muzicale ce aveau loc cu această oca- 
zie constau dintr-un program ales, executat de virtuoși instru- 
mentiști de tot felul sau buni cîntăreţi vocali, care își arătau 
întreaga măsură a talentului lor ; de altfel, ei erau și răsplă- 
titi după merit. De cele mai multe ori însă, în locul unor 
audiții muzicale propriu-zise, se asista mai mult la spectacole 
de varieteu : pe primul plan nu era muzica instrumentală, ci 
cîntecele însoțite de castaniete și dansurile lascive executate 
de dansatoare aduse din Gades, din Siria sau Egipt; chiar 
dacă acestea nu erau autohtone, gazdele își făceau reclamă 


pretinzind acest lucru, pentru a da mai mare strălucire ospă- 
tului lor. 


Caracterul păstoresc si agricol al unor serbări religioase 


Ocupațiile păstoreşti și agricole care au predominat în pri- 
mele secole din istoria romanilor au lăsat urme adînci, pe 
lîngă cele semnalate în capitolele precedente, şi în ceea ce 
priveşte unele din serbările lor. Numeroase sînt serbările care 
mai păstrează acest caracter păstoresc ȘI agricol, tot atitea 
mărturii dintr-o vreme cînd omul a fost nevoit să lupte cu 
îndirjire împotriva forțelor copleșitoare ale naturii. în cele ce 
urmează ne vom opri asupra cîtorva exemple mai sem- 
nificative. 

O reminiscență a vieţii pastorale sînt serbările Lupercalia, 
care aveau loc la mijlocul lunii februarie ; în cinstea divini- 
tăţii Lupercus, ocrotitorul turmelor împotriva lupilor, se adu- 
ceau ca jertfe capre şi țapi. Pe lingă jertfele sîngeroase, se 
mai aducea și o ofrandă de făină amestecată cu sare (tnola 
salsa) ce se presăra pe altar; făina aceasta provenea din 
măcinarea grunțelor scoase din primele spice ale recoltei din 
anul precedent. După aceste ofrande urma o procesiune „în 
pas alergător" a preoților acestui cult (/uperci), îmbrăcaţi în 
pieile animalelor sacrificate ; ei purtau în mînă nişte curele 
tăiate tot din pieile acestora, cu care loveau femeile pe care 
le întilneau în cale, dindu-le astfel fecunditatea. în felul 
acesta, toate ceremoniile și jertfele legate de serbările Luper- 
calia aveau ca scop de a obține fertilitatea pămîntului şi fe- 
cunditatea turmelor și a femeilor. Cu toate modificările exte- 
rioare ce s-au adus acestor serbări, prin organizarea unor 

colegii de preoţi, în esența lor ele și-au păstrat caracterul 
păstoresc-agricol în rîndul maselor de țărani ; aşa se explică 
popularitatea de care s-au bucurat multă vreme și după vic- 
toria creștinismului, căci n-au putut fi desființate decit prin- 
tr-o hotărîre specială la sfîrșitul secolului al V-lea e.n. 

De popularitate similară, perpetuindu-se pînă tîrziu în 
epoca decăderii păgînismului, s-au bucurat Paliliile, adică ser- 
bările în cinstea zeiţei Pales, protectoarea turmelor, a păsto- 
rilor și a pășunilor, una dintre cele mai vechi și mai venerate 
divinități ale Romei ; de la numele ei era derivat însuși nu- 
mele colinei Palatin, leagănul Romei de mai tirziu, care ini- 
tial însemna pășune. Sărbătorile aveau loc la 21 aprilie, cînd 
se presupunea că a fost întemeiată Roma, reamintindu-i astfel 
începuturile păstorești. Poeţii din epoca lui August evocau 
adesea această divinitate pentru a sublinia contrastul dintre 
începuturile umile ale Romei și măreţia pe care o atinsese 
în vremea lor. 


Sărbătoarea consta dintr-o jertfa pe care i-o aduceau păs- 
torii pentru a obține fecunditatea turmelor. După ce turmele 
și staulele erau stropite cu apă de purificare, pămîntul era 
măturat cu un mănunchi de crengi de laur, deasupra intrării 
în casă se atîrnau crengi de verdeață, iar interiorul se afuma 
cu sulf; apoi pe vatră se aprindea un foc cu lemn de 
măslin, pin, cetină și laur. Zeiţei i se aduceau ca ofrande plă- 
cintă de mei și coșulețe cu grăunțe de mei, iar imaginea ei 
rustică era stropită cu lapte călduț ; la fel se stropeau și 
păstorii. La urmă i se adresa o rugăciune al cărei conținut 
aproximativ îl reproduce poetul Ovidiu într-o formă atît de 
frumoasă, încît ne lăsăm ispitiți să-i dăm textul integral : 

„Rogu-te turma mi-o apără și pe stăpînii de-oițe, 
Orice-ar putea să le strice din staulele mele alungă... 
Bolile-alungă și dă sănătate la oameni și-oițe, 

Cîinii să-mi fie toți zdraveni, că-s paznicii vrednici ai turmei ; 
Fă să fiu iară la stînă cu cîte-am pornit dimineaţa, 
Fără să gem că din stină răpitu-mi-a lupul vreo oaie. 
Foamea cumplită alungă, belșug dă de iarbă și frunze, 
ApU să fie de-ajuns pentru sete și trupu-mi să spele ; 
Ugere pline să storc eu și brînza cu preț să pot vinde, 
Prin strecurătoarea cea rară să văd eu cum picură zerul ; 
Buni de prăsilă să-mi fie berbecii, s-am oi fătătoare, 
Staulele-ntr-una ticsite și pline de miei fără număr; 

Facă-se lîna lor moale, cu drag să mi-o toarcă fecioare, 
Miîini cît de fragede fie, să nu li se pară că-i aspră. 
Ruga-mplinește-ne-o astăzi, și-n dar hărizi-vom toţi anii 
Turte sfinţite lui Pales, zeița ciobanilor scumpă" AA 


Prin termenii sugestiv întrebuinţaţi, poetul reconstituie o at- 
mosferă rustică autentică. 

Cu un pronunțat caracter agrar erau serbările închinate 
zeiței Ceres, protectoarea agriculturii. Cultul ei a fost adus 
din Grecia, după datele tradiției, pe la începutul secolului 
al V-lea î.e.n., deci într-o epocă în care agricultura începea 
să aibă un rol preponderent în economia romană ; dar aduce- 
rea lui la Roma a fost prilejuită de importul de cereale pe 
care în acel timp romanii au fost nevoiţi să-l facă din Cam- 
pania, din cauza unei secete cumplite ; apoi a fost încetățenit 
și legat de îndeletnicirile agricole ale romanilor, cu toate că 
riturile şi slujitorii ei au rămas tot timpul greci aduși din 
orașele campane. 

Dar, după introducerea cultului în formele grecești, ser- 
bările (Ludi Cereales sau Cerealia), care aveau loc la început 
numai în anumite situaţii excepţionale și numai mai tirziu 
între 12 și 19 aprilie, au primit un caracter eminamente agrar, 
zeița era considerată exclusiv ca protectoare a agriculturii şi, 
prin urmare, sărbătorită cu aceste atribute ale ei, făcîndu-se 
abstracție de practicile orgiastice și de misterele care erau 
legate de cultul ei în Grecia ; aşa se explică de ce sacri- 
ficiile care i se aduceau în cursul acestor serbări constau de 
obicei din turte cu miere și lapte, apoi tămiie și torţe aprinse. 

Din desfășurarea ulterioară a acestor sărbători reiese și 
mai limpede caracterul lor iniţial agrar. Astfel, s-a produs o 
diferenţiere între felul cum se desfășurau la Roma și cum se 
desfășurau la ţară. La Roma procesiunea care avea loc în 
ultima zi a serbărilor se îndrepta spre circ, unde se adunau 
mari mulțimi de oameni care-și aruncau unii altora nuci și 
dulciuri ; la ţară, în schimb, se făcea o procesiune solemnă 
în jurul cîmpurilor însămînțate cu grine. Descriind această 
procesiune, poetul Vergiliu arată că atunci se dizolva miere 
în lapte și vin, care apoi se aducea ofranda zeiţei, ţăranii for- 
mau grupuri care intonau cîntece în cinstea ei, executind în 
același timp cu multă stîngăcie dansuri cadenţate -. 


a 


"" Ovidiu, Faste, IV, v. 747—748 ; 763—776 (trad. I. A. Candrea). 
* Vergiliu, Georgice, I, v. 344—350. 

Si mai semnificativă este însă o sărbătoare care a luat naş- 
tere de pe urma unei calamități naturale ce bîntuia cultura 
cerealelor. Neputindu-și explica apariţia ruginii griului (ro- 
bigo), care producea stricăciuni lanurilor din imediata apro- 
piere a Romei, și negăsind nici un mijloc empiric pentru a o 
combate, ţăranii romani din acele locuri au recurs la mijloace 
magice din cele mai vechi timpuri, anume și-au închipuit o 
divinitate căreia i-au adus un cult spre a-i cîştiga favoarea ; 
acesteia i-au dat numele calamităţii însăși, care se abătea asu- 
pra lanurilor, adică Robigo. Vechimea acestui cult este atestată 
de tradiție, care atribuie regelui Numa instituirea lui ; sărbă- 
toarea (Robigalia) avea loc la 25 aprilie, adică în perioada 
cînd lanurile erau în floare. Sărbătoarea începea printr-o pro- 
cesiune ce pleca de la Roma și se îndrepta spre cîmpurile în- 
conjurătoare acoperite cu lanuri, pînă într-un loc numit Lucus 
Robigi, unde aveau loc ceremoniile și sacrificiile. în această 
privinţă avem o importantă mărturie a poetului Ovidiu care. 
în drum spre Roma, a întîlnit mulțimea și a asistat apoi la 
desfășurarea ceremoniilor, împreună cu sacrificiile ce s-au adus. 
Mai mult încă : poetul reproduce și textul rugăciunii rituale 
ce s-ar fi rostit cu acest prilej ; în această rugăciune 1 se cere 
în esență divinității să cruţe lanurile verzi și să îngăduie ca 
paiele ce susțin spicele să crească și să se dezvolte pînă sînt 
bune de secerat. Chiar dacă rugăciunea reprodusă de Ovidiu 
nu reprezintă un text autentic, de obicei într-o limbă arhaică 
şi populară, este mai presus de orice îndoială că el a dezvoltat 
şi poetizat cel puţin ideile principale ale acesteia. Este intere- 
sant de observat, în legătură cu aceste serbări și procesiuni, că 
ele au continuat să aibă loc și după ce terenurile din împreju- 
rimile Romei nu mai erau cultivate cu cereale. 


în sfîrșit, sînt și mai semnificative serbările care aveau loc 
în cinstea uneia din cele mai vechi divinități romane, legate 
de însăși întemeierea Romei. într-adevăr, după tradiţie, la 
serbările organizate în cinstea unei divinităţi agrare, Consus 
(Consualia), Romulus a invitat populaţiile vecine, cu care oca- 
zie a avut loc răpirea sabinelor. Este interesant că, după in- 
trarea zeilor greci în panteonul roman, Consus a devenit o 
divinitate de ordin secundar, însă serbările care-i purtau nu- 
mele s-au perpetuat. 

Consualia se sărbătoreau în două perioade ale anului; 
prima avea loc după terminarea însămințărilor (15 decembrie), 
iar a doua după seceriş (21 august). Cu acest prilej se aduceau 
sacrificii și ofrande pe altarul zeului, care se afla în valea 

Murcia, la extremitatea de est a circului ; acest altar rămînea 
în restul timpului acoperit cu pămînt, pentru a simboliza 
acțiunea misterioasă și subterană a zeului, care făcea să germi- 
neze seminţele și să 'se maturizeze spicele. După îndeplinirea 
sacrificiilor “rituale, aveau loc în circ întreceri și curse de cai 
liberi sau înhămaţi la care ; celelalte animale întrebuințate la 
muncile cîmpenești, cum erau boii, măgarii și catirii, erau în- 
cununate cu flori și lăsate libere. Pentru oameni era o zi de 
veselie ; ei se dedau la tot felul de petreceri cîmpenești, dan- 
suri, printre care figura şi un joc care consta din alergarea pe 
O piele de bou unsă cu untdelemn. 


Spectacolele (ludi) 


Un loc important în viaţa de toate zilele a romanilor îl 
ocupau diferitele jocuri şi spectacole cuprinse sub numele 
general de ludi. Acestea se desfășurau cu prilejul nume- 
roaselor sărbători religioase, după îndeplinirea riturilor și 
efectuarea sacrificiilor prescrise; de aceea numeroase erau 
și zilele anului, precum și locurile unde se desfășurau. Cu 
toate că erau legate de un cult religios oarecare, de o dată 
fixă din calendar sau de un eveniment extraordinar, aceste 
spectacole puteau fi organizate nu numai pe cheltuiala statu- 
lui și prin intermediul unor magistrați, de obicei al edili- 
lor, ci și de către simpli particulari. Numărul mare al zile- 
lor de sărbătoare, însoţite de procesiuni, jocuri și spectacole 
de tot felul, care cuprindeau mai mult de jumătate din an, 
a făcut ca Roma să rămînă cu această imagine de-a lungul 
veacurilor ; totuși a trebuit să treacă multe secole pînă 
cînd s-au construit edificii destinate exclusiv pentru spec- 
tacole, căci mai înainte acestea se desfășurau în incintele 
unor locașuri sacre, în Forul roman etc. Din toate acestea 
ne vom ocupa mai de aproape cu cele mai importante, şi 
anume : cu spectacolele de circ (/udi circenses), cu luptele 
de gladiatori (ludi gladiatorii) şi cu reprezentațiile teatrale 
(ludi Scaenici). 


Spectacolele de circ se desfășurau la început într-un loc 
care prin însăși conformaţia lui naturală era potrivit pentru 
procesiuni și alergări de cai. Acest loc era o vale (Vallis 
Murcia) cu pante domoale, care despărțea Palatinul de 
Aventin, lungă de 600 m și lată de 150 m. La început s-au 
făcut lucrări sumare pentru transformarea acestei văi într-o 

pistă și pentru a o face accesibilă unui număr cît mai mare 
de spectatori ; băncile de lemn puteau fi ușor montate și 
demontate, după trebuință. în decursul timpului i s-au adus 
unele amenajări menite să facă locul mai comod și mai 
atrăgător ; astfel, în jurul pistei s-a construit un zid care o 
despărțea de spectatori, pe axa ei longitudinală, pe unde mai 
înainte curgea firul apei, s-a ridicat un fel de platformă 
(spina), iar în partea de nord a acesteia s-au amenajat 
incinte (carceres), de unde plecau carele atunci cînd se dădea 
semnalul de începere a alergărilor. Mai tirziu platforma a 
fost împodobită cu statui ; într-un punct de pe platformă, 
care putea fi văzut de pretutindeni, se afla un suport sus- 
ținut de două coloane pe care erau așezate niște bile mari 
de piatra (ova), cu ajutorul cărora se dădea spectatorilor 
posibilitatea să cunoască numărul turelor, căci după fiecare 
tură se îndepărta una din ele; aceste bile îndeplineau, aşa- 
dar, rolul unei table de marcaj din zilele noastre. Pe timpul 
lui Cezar, cînd în Circul cel Mare (Circus Maximus), căci 
acesta a fost numele lui, aveau loc și alte spectacole în afara 
alergărilor, ca lupte cu fiarele sălbatice, lei, elefanți etc, în- 
tre pistă ȘI spectatori s-a săpat un șanț larg ȘI adînc ȘI s-a 
umplut cu apă, pentru a oferi acestora mai mare siguranță. 
Nero, a cărui pasiune pentru alergări de care era notorie, 
a mai adus și alte îmbunătăţiri circului, înmulțind totodată 
și numărul locurilor pentru spectatori, care se ridicau pînă 


la 150 000; pe timpul lui Traian capacitatea lui s-a ridicat 
la 300 000 de locuri. 


La sfîrşitul secolului al Hl-lea î.e.n., mai precis în 
anul 221, a fost construit un nou circ pe Cimpul lui Marte, 
numit Circus Haminius, după numele censorului care s-a 
îngrijit de ridicarea lui. în afară de Circul cel Mare și de 
Circul lui Flaninius nu au existat la Roma alte construcţii 
de acest fel ; .“a-zisul circ de pe malul drept al Tibrului, 
la poalele colici Vatican, nu era altceva decit o simplă 
pistă pentru ci Se de cai amenajată de către împăratul Ca- 
ligula în grădit”e pe care le avea acolo în proprietate per- 


sonală ; pe timr”l lui Nero au avut însă loc și aici specta- 
cole de circ. 


Cele mai vf<i ji mai obişnuite spectacole organizate în 
circ erau alergWle de care cu atelaje de cîte doi, trei sau 
cliar patru ca» uneori numărul lor se ridica pînă la zece. 
Vizitiul ( aurigM o stătea în picioare pe car și conducea astfel 
caii ; el era îw"iăcat în veșminte cu culorile partidei în 

Slujba căreia se lua la întrecere pentru ciștigarea victoriei. 
De obicei erau patru asemenea partide (factiones), căci lăr- 
gimea pistei se pare ca nu permitea să alerge mai mult 
decit patru care deodată, și anume: partida albă (factio 
albata), partida verde (factio prasina), partida albastră 
(factio veneta) şi partida roşie (factio rnssata); uneori acestea 
se asociau între ele, formînd cîte două o partidă. Aceste 
partide, care erau adevărate întreprinderi organizate în ve- 
derea realizării unor cîștiguri, depuneau mari eforturi pentru 
angajarea celor mai încercați vizitii, cheltuind pentru aceştia 
sume considerabile ; pe lingă ei mai întrețineau un numeros 
personal auxiliar de antrenori, veterinari, grăjdari, paznici, 
rindaşi etc. 
b) 

Semnalul de plecare la alergări era dat, în sunetul trom- 
petelor, de către magistratul însărcinat cu organizarea spec- 
tacolului, care de la tribuna specială unde se afla lăsa să 
cadă o batistă albă. Atunci atelațele care se aflau rinduite 
la picioarele lui în ordinea ce a revenit fiecăruia prin tragere 
la sorți își începeau alergările. Fiecare cursă consta din- 
tr-un anumit număr de tururi efectuate pe pistă, așa fel 
îneit stilpii de ia extremitatea din faţă (meta) să fie la stînga 
vizitiului ; greutatea cea mai mare și în același timp abili- 
tatea vizitiului consta în a-și conduce caii astfel, îneît să 
vireze în jurul stilpului cu o curbă cît mai mică posibil, 
pentru a cîştiga timp și spațiu față de ceilalți concurenți, 
fără însă a-l lovi. 

Fiecare dintre partidele care participau la curse își avea 
partizanii săi ; încă înainte de începerea alergărilor aceștia 
priveau cu atenție și admiraţie atelajul preferat. în felul 
acesta, între spectatori începeau discuţii și se făceau pa- 
riuri ; de asemenea, în înghesuiala generală, se găseau ne- 
numărate ocazii de a intra în vorbă cu vecini necunoscuți. 
De altfel, era lucru bine știut că adeseori la curse mergeau 
atît femei, cit și bărbaţi dornici de aventuri și noi legă- 
turi de dragoste; poetul Ovidiu își îndeamnă învăţăceii 
întru arta iubirii să frecventeze spectacolele din circ, unde 
sint atitea ocazii de noi aventuri, atît înainte de începerea 
curselor cît și în timpul emoţiilor pe care acestea le pri- 
cinuiesc >. 


în timpul alergărilor fiecare își susținea prin strigăte și 
aclamații partida favorită ; toţi erau stăpiniți de speranţe 


ii Š 


3 Ovidiu, Ars amatoria, I, v. 135 sqq. 


407 


și de temeri în același timp, mai ales cînd concurenţii se 
aflau în dreptul stîlpului pe care trebuiau să-l ocolească 
cu succes, apoi din nou, pînă cînd se încheia seria turelor 
stabilite. Pe de altă parte, între vizitii se ducea o luptă 
înverşunată pentru ciștigarea primului loc la alergări ; acela 
care reușea să parcurgă ultima tură înaintea celorlalți concu- 
renți era proclamat învingător. Susținătorii partidei pe care 
O reprezenta, precum și marea masă a spectatorilor neanga- 
jati prin pariuri aclamau pe învingător şi caii pe care i-a 
condus. 


Vizitiii învingători se bucurau de mare popularitate; 
numele lor era,pe buzele tuturora. Renumele cîștigat prin 
victoriile lor se reflecta adeseori favorabil și asupra situa- 
tiei sociale, dat fiind că de obicei ei se recrutau din rîndurile 
celor de jos, uneori chiar sclavi, care în felul acesta reușeau 
să-și dobiîndească libertatea. Cei de condiţie liberă erau Tăs- 
făţați peste tot şi toate glumele „pe care le făceau pe seama 
trecătorilor erau privite cu îngăduinţă ; căci ei circulau prin- 
tre trecători și, sub pretext de glumă, se dedau la înșelă- 
ciuni și furturi. Cu toată pasiunea lui neînfrînată pentru 
curse, Nero a luat măsuri de stăvilire a abuzurilor și dez- 
ordinilor provocate de către aceştia „ Pe străzi și uneori 
chiar în interiorul caselor portretele acestora erau expuse 
admiraţiei tuturor, iar moartea lor era fala de poeţii 
oficiali, așa cum face de exemplu Marţial” 


Cu timpul pasiunea de a conduce cai Îi: curse a cuprins 
și pe unii reprezentanţi ai clasei conducătoare, mai ales că, 
aşa cum vom vedea mai jos, aceasta era o ocupaţie foarte 
rentabilă. De asemenea, și împărații coborau uneori în arenă ; 
Suetoniu ne relatează bunăoară că Nero, împins de dorința 
nestăvilită de a se da în spectacol, a participat adeseori la 
curse ca vizitiu” 

Vizitiii ciștigători la curse se îmbogăţeau în urma vic- 
toriilor lor, deoarece primeau bani nu numai de la pro- 
prietarul partidei la care era angajat, ci și de la magistratul 
însărcinat cu organizarea spectacolelor, iar în epoca impe- 
riaiă se mai adăugau și darurile primite de la împărații care 
asistau şi mai ales erau pasionați pentru curse. în perioada 
de la sfirșitul epocii republicane și de la începutul imperiu- 
lui se cunoșteau la Roma numeroși vizitii învingători la peste 


— 


** Suetoniu, Nero, cap. XVI. 
` Marțial, Epigrame, Xy 90. 
* Suetoniu, op. cit cap. XXII. 

o mie de curse, numiți miliarii; performanţele atinse în 
această epocă variază între 1 043 și 3 559 de victorii. Se 
cunoaște, de asemenea, cazul unuia care, după 4 462 de vic- 
torii obţinute, a renunţat la acest sport, asigurindu-și exis- 
tenţa ulterioară cu cele 35 de milioane de sesterți ciștigați 
în cursul anilor precedenţi. 

Cifrele ridicate de mai sus sînt o urmare nu atît a nu- 
meroaselor zile de spectacole, cît mai ales a numărului mare 
de alergări care aveau loc în aceeași zi; căci acestea au 
crescut treptat în epoca de trecere de la republică la im- 
periu. Astfel, în timp ce pină la August în cursul unei zile 
nu aveau loc mai mult de 12 alergări, pe timpul lui Caligula 
numărul lor s-a ridicat la 34, iar în a doua jumătate a seco- 
lului I, pe timpul dinastiei Flaviilor, a atins cifra de 100. 
Pentru ca desfășurarea lor să poată avea loc la lumina zilei, 
s-a recurs la reducerea numărului turelor ce trebuiau efec- 
tuate într-o cursă. Astfel, pe cînd la început într-o cursă 
intrau în mod obligatoriu zece ture, s-a ajuns apoi la șapte, 
iar împăratul Domițian le-a redus la cinci. 

Pasiunea mulțimilor pentru alergările din circ făcea să se 
bucure de popularitate nu numai vizitiii, ci și caii învingă- 
tori ; numele lor circulau peste tot, prin viu grai, ba erau 
transmise posterităţii și prin scris. Astfel, numele unor cai 
celebri figurau pe marginile opaiţelor de ceramică sau pe 
mozaicurile care împodobeau dușumelele caselor; de ase- 
menea, în inscripții se păstrează amintirea unui cal care a 
cîştigat locul întîi la 386 de curse”. La o atare celebritate 
se referă Marţial într-o epigramă în care biciuiește o men- 
talitate răsturnătoare de valori : „Da, sînt foarte cunoscut 
în toată lumea, dar de ce sînt invidiat pentru aceasta ? Căci, 
la urma urmei, nu voi fi mai celebru decit calul An- 
draemon" *. 

Ceea ce făcea să crească pasiunea mulțimilor, bogaţi și 
săraci, pentru alergările de cai din circ erau în mare măsură 
perspectivele de cîștiguri de pe urma pariurilor (sponsiones) 
care se făceau cu aceste ocazii. în descrierea unei asemenea 
serbări din circ, Ovidiu spune explicit: „Se face un pariu 
asupra celui ce va fi învingător”. De pe urma acestor 
pariuri unii pierdeau averi întregi, iar alții se îmbogăţeau. 


Cornus Inscr. Lat, VI, 10C48. 
ial), op. cit, X, 9. 
* Ovidiu, op. cit., |, v. 147. 

Dar mirajul cîştigurilor de natura aceasta îi atrăgea şi pe 
cei săraci, mai ales pe cei care n-aveau din ce să-și asigure 
traiul de pe o zi pe alta; în acest scop ei își puneau ca 
gaj neînsemnatele sume de bani primite de la vreun patron 
cu ocazia vizitei făcute în cursul dimineții. 

Adeseori alergările din circ erau alternate cu anumite 
puncte distractive, care contribuiau la destinderea spiritelor ; 
acestea constau îndeosebi din diferite acrobații pe care le 
executau unii vizitii mai abili și instruiți special în vederea 
lor. De exemplu, un vizitiu conducea cîte doi cai în același 
timp, sărind cînd pe unul cînd pe celălalt ( deutltores) ; 
alteori ei minuiau arme în timpul alergărilor, simulînd lupta 
cu un inamic ; alţii își schimbau mereu poziţia, călare, în 
genunchi sau culcaţi, pe spinarea cailor în galop ; în sfîrşit, 
erau unii care, din fuga calului și fără să atingă pămîntul, 
luau de jos o bucată de stofă întinsă pe pistă. 


Luptele de gladiatori 


Aceste lupte sînt de origine etruscă, fund apoi împrumu- 
tate de către campani, iar de la aceştia de către romani. La 
început aveau un caracter privat, constituind un fel de pri- 
nos ce se aducea la moartea unor personaje importante, ai 
căror urmaşi considerau o datorie a lor (munus) să le ono- 
reze astfel memoria ; cu alte cuvinte, luptele de gladiatori 
aveau la început caracterul unui rit funerar. Primele lupte 
de gladiatori au avut loc în anul 264 î.e.n., cu ocazia fune- 
raliilor lui Iunius Brutus ; fui acestuia au organizat în Forum 
Boarium lupte între trei perechi de gladiatori. în anii ur- 
mători ele au fost reluate, dar la intervale neregulate, tot 
cu titlu privat şi pentru a da mai multă strălucire unei 
ceremonii funerare. 

Spre sfîrşitul secolului al III-lea şi în tot cursul secolu- 
lui al Il-lea î.e.n. luptele de gladiatori au devenit tot mai 
frecvente, iar numărul luptătorilor a sporit mereu; în 
anul 216 au luptat deodată 22 de perechi, în anul 200 numă- 
rul lor s-a ridicat la 25, iar în anul 183 la 60 de perechi. 
De asemenea, și numărul acestor spectacole s-a înmulțit ; 
astfel, în anul 174 au avut loc mai multe spectacole, iar 
unul din ele, în amintirea lui Flaminius, a durat trei zile. 
Gustul pentru luptele de gladiatori a crescut tot mai mult, 
cuprinzind mari mase de oameni din rîndurile celor de jos ; 

este semnificativ incidentul din anul 164, cînd, în timp ce 
la teatru se reprezenta o piesă a poetului comic Terențiu, 
aflindu-se că avea să înceapă o luptă de gladiatori, specta- 
colul a fost întrerupt, spectatorii au părăsit teatrul și s-au 
îndreptat spre circ. Spre sfirșitul secolului al II-lea gustul 
şi pasiunea pentru aceste spectacole au devenit atit de răs- 
piîndite. încît senatul s-a văzut obligat să admită luptele 
de gladiatori printre spectacolele organizate pe cheltuiala 
statului ; paralel însă au rămas și luptele de gladiatori or- 
ganizate cu ocazia funeraliilor unor personaje importante 
sau la aniversarea morţii lor. 

în ultimul secol al republicii luptele de gladiatori au 
devenit un mijloc de atragere a maselor de partea cuiva 
care aspira la înalte magistraturi în stat. Pentru a ne da seamă 
de proporţiile pe care le-a luat această goană a diferiților 
candidați, pentru cîştigarea voturilor, este de ajuns să amintim 
că încă în anul 63 î.e.n. senatul a sprijinit o lege potrivit 
căreia urma să fie invalidată alegerea unui magistrat care 
va fi finanţat astfel de spectacole în cursul celor doi ani 
care precedau alegerea". Cu toate aceste măsuri de îngră- 
dire, goana a continuat, fiecare din pretendențţii la sprijinul 
maselor căutînd să dea spectacolelor organizate de el cît mai 
mare amploare și strălucire ; așa a făcut Pompeius, despre 
ale cărui spectacole Cicero spunea în anul 52 că s-au succe- 
dat la intervale așa de scurte, încît toată lumea s-a sătu- 
rat de elc” Cezar le-a reînnoit atracția prin luxul seînteie- 
tor ce le-a dat” . Au urmat apoi împărații care, începînd 
cu August însuşi, au considerat aceste spectacole cel mai 
bun mijloc de a ține masele sub ascultare. Aşa se explică, 
de altfel, și grija pe care ei au avut-o pentru construirea unor 
locașuri speciale pentru aceste spectacole : amfiteatrele. 


La început luptele de gladiatori aveau loc în circ sau în 
Forul roman, unde se amenaja un spațiu cu ajutorul unor 
îngrădituri de lemn care erau apoi demontate în ziua urmă- 
toare, în anul 46 î.e.n., Cezar, cu ocazia triumfului său, a 
organizat şi un spectacol de lupte de gladiatori, străluci- 
tor prin numărul luptătorilor ; în acest scop el a construit 
un locaș provizoriu de lemn avînd la mijloc o arenă de 
formă ovaiă, iar de jur împrejur locurile pentru spectatori ; 
el a pus astfel bazele amfiteatrului. în anul 29 î.e.n. a fost 


~“ Cicero, In Vatinium. cap. XV, 37. 
" Idem, Epist. ad familiares, UI, 2, 1. 
* Suetoniu, Carsar, cap. X. 

construit cel dintii amfiteatru permanent de piatră, în partea 
de sud a Cîmpului lui Marte ; acesta a fost distrus în timpul 
marelui, incendiu care a devastat Roma în anul 64 e.n. în 
locul lui, pe același teren, Nero a construit unul provizoriu 
de lemn ; în scurt timp însă. după încheierea războiului 
civil, Vespasian a început să construiască în locul acestuia 
un amfiteatru asemănător ca formă, dar de proporții cu mult 
mai mari, pentru ca el să poată cuprinde cea mai mare 
parte a populaţiei din Roma, iar urmașul său Titus l-a 
terminat : este amfiteatrul Flaviilor, cunoscut îndeobște sub 
numirea de „Coloseu' care i s-a dat în evul mediu. 

Acest amfiteatru, cel mai mare din întreaga lume romană, 
a fost construit pe locul grădinilor Casei de aur /Domvis 
Aurea) a lui Nero ; el ocupa depresiunea în care Nero pro- 
iectase crearea unui lac vast (stagnum Neronis), aşa încît 
configurația terenului dispensa lucrări vaste de  escavații 
pentru arenă, iar, pe de altă parte, pantele învecinate ale 
colinelor Esquilin, Velia și Caelius constituiau o bază solidă 
de susținere a băncilor din amfiteatru. Construit din piatră 
dură și compactă de travertin, Coloseul are forma unei 
elipse rotunjite cu axele exterioare de 188 m în lungime și 
156 m în lăţime ; în interior, arena are axele corespunzătoare 
de 80 și 54 m. în exterior fațada era formată în antichitate 
de trei rînduri de arcade suprapuse, formînd trei etaje, îm- 
podobite iniţial cu statui, deasupra cărora se afla un al 
patrulea etaj constind dintr-un zid plin, deci arcade oarbe, 
împodobit cu pilaștri corintici. Arcadele primelor trei etaje 
erau despărțite prin stilpi ale căror capiteluri erau dorice 
la parter, ionice la etajul întîi și corintice la etajul al trei- 
lea, în interior, în spațiul rezervat spectatorilor (cavea), 
gradenele se sprijineau pe o serie de galerii concentrice bol- 
tite, al căror număr se reducea de la un etaj la altul; ele 
serveau pentru circulaţia spectatorilor ; acest sistem de scări 
permitea cu ușurință accesul spectatorilor, precum și ieșirea 
lor rapidă prin niște deschizături largi (vomitoria). 


Arena era împrejmuită de o palisadă ; între ea şi pri- 
mele bănci — care erau cu patru metri mai sus de nivelul 
arenei — se afla un coridor destinat pentru serviciu și tot- 
odată pentru apărarea spectatorilor de un eventual atac al 
fiarelor sălbatice. Solul arenei era impermeabil, așa că ea putea 
fi umplută cu apă și bărcile puteau naviga atunci cînd se 
organizau lupte navale. Arena se sprijinea pe niște bolți înalte 
de cinci sau șase metri, care formau numeroase încăperi în 

subsol ; acolo erau culisele de unde se regizau spectacolele, 
apoi capcane, macarale, canale de scurgere a murdăriilor, cuști 
şi gropi pentru fiarele sălbatice. 

în zilele cînd dogorea arșiţa soarelui, deasupra Coloseului 
se întindeau bucăți mari de pînzä de in, susținute pe margini 
de niște catarge ; acestea erau întinse ȘI strânse de soldați ma- 
rinari anume afectaţi pentru acest serviciu. Spaţiul rezervat 
spectatorilor avea 80 de rânduri de gradene, cu o capacitate 
aproximativă de 80 000 de locuri, dacă ţinem seamă și de 
locurile în picioare. 

Coloseul a fost inaugurat pe timpul domniei lui Titus, în 
anul 80 e,n., dar la acea dată el nu era încă terminat complet. 
Lucrările au fost continuate de Domițian, care a mai adăugat, 
pentru a-i spori capacitatea, încă un etaj, făcut însă din lemn, 
iar deasupra fațadei a așezat niște scuturi ornamentale de 
bronz. Din acest amfiteatru au ajuns pînă la noi, cu toate 
stricăciunile suferite de-a lungul veacurilor, impunătoare 
ruine, care sînt considerate tipice pentru orice amfiteatru ro- 
man și, în același timp, un simbol al Romei antice. 

Gladiatorii erau de obicei profesioniști cu o temeinică pre- 
gătire în minuirea armelor de tot felul. Toţi aceia care voiau 
sau erau nevoiți să se facă gladiatori se angajau în școala unui 
antreprenor specializat (lanista). Aici erau instruiți de antre- 
nori cu experiență, supuși unui antrenament foarte riguros și 
ținuți într-un regim de disciplină de fier. (Să nu uităm că 
începutul răscoalei lui Spartacus l-au marcat tocmai încercă- 
rile unor sclavi dintr-o școală de gladiatori de la Capua de a 
scăpa de rigorile disciplinei.) Pe de alta parte, aceia dintre ci 
care, după încheierea perioadei de pregătire, urmau să fie tri- 
miși în arenă erau supuși unui regim special de îngrijire : erau 
bine hrăniți şi întreţinuţi pentru a-și menţine performanța, 
în ajunul apariţiei lor în arenă li se dădea o masă deosebit de 
fastuoasă (libera cena), care pentru unii dintre ei era cea din 
urmă. Ei miîncau și petreceau nepăsători, căci cei mai mulți, 
de pe urma pregătirii lor, erau bucuroși că li se dădea ocazia 
să-și dovedească priceperea și curajul. Filozoful Seneca ne-a 
transmis nemulțumirea unui gladiator celebru de pe timpul lui 
Tiberiu, care, dat fund că atunci luptele de gladiatori erau 
mai rare, se plîngea că era nevoit să-și petreacă în trindăvie 
„Cei mai frumoşi ani ai vieții sale... 


în epoca imperială e marite erau instruiți prin grija 
curții și sub supravegherea unor funcționari speciali, în clă- 
diri special destinate acestui scop și în școli conduse de vechi 

profesioniști. Ei erau repartizați pe anumite specialități, după 
aptitudinile lor fizice ; de asemenea, erau instruiți atît pentru 
luptele din arenă, cît și pentru cele navale, cînd arena era 
umplută cu apă, 

îmbrăcămintea și armele gladiatorilor variau după spe- 
cialitățile pentru care au fost instruiți, precum și după efec- 
tele dramatice scontate din prezentarea perechilor de luptă- 
tori îmbrăcaţi și înarmaţi felurit. Unii erau ușor înarmaţi, 
avînd doar o cască cu cozoroc, un scut și o sabie ; aceștia erau 
urmăritorii (secutores), foarte apreciaţi pentru agilitatea mișcă- 
rilor lor și rapiditatea atacurilor pe care le dădeau. Alţii erau 
aproape goi, avind doar o tunică scurtă, o cingătoare largă 
de piele și o apărătoare a braţului sting. Ca armament aveau 
o furcă de obicei cu trei colți, iar alteori cu mai mulți, precum 
și o plasă asemănătoare aceleia a pescarilor, pe care o arun- 
cau peste capul adversarului; aceştia erau numiţi redării. 
Erau apoi gladiatorii greu înarmaţi, care purtau cască, pla- 
toșă, scut, iar ca arme sabie și pumnal ; alții erau complet aco- 
periți cu plăci de fier, întocmai ca luptătorii din evul mediu, 
cu deosebirea doar că erau pedeștri ; aceștia nu puteau fi ră- 
puși decit după ce erau doboriţi la pămînt şi străpunși cu pum- 
nalul printr-o spărtură a platoșei sau prin deschizăturile lă- 
sate pentru ochi. 

în luptele ce se dădeau în arenă, niciodată nu erau puși 
față în faţă, individual sau în grup, gladiatori din aceeaşi ca- 
tegorie și cu armament asemănător ; de exemplu, un retiarius 
nu lupta împotriva altui retiarius, ci împotriva unui securor 
sau a unuia greu înarmat. Excepţie făceau doar luptătorii de 
pe care (essedarii), introduși începînd din epoca lui Cezar, 
care luptau unii împotriva altora. în general se căuta ca în 
combinaţiile de luptă să existe șanse egale atît pentru unii, cit 
și pentru alții. 

Gladiatorii aveau de luptat fie cu animale sălbatice (vena- 
tiones), fie tot cu gladiatori. Ne oprim mai întîi asupra luptelor 
cu animalele sălbatice. 

Prezentarea animalelor exotice în public datează încă din 
secolul al III-lea î.e.n. ; începutul s-a făcut după înfrîngerea 
regelui Pyrrhus al Epirului în lupta de la Beneventum (275), 
cînd cei patru elefanți capturați au fost plimbaţi pe străzile 
Romei spre admiraţia locuitorilor. Ceva mai tîrziu, în cursul 
primului război piinic, au fost capturați de la cartaginezi o sută 
de elefanți, care au fost puşi apoi în cadrul unor spectacole să 
facă diferite evoluții sub conducerea unor sclavi înarmați. 

După pătrunderea romanilor în Africa au fost aduse alte ani- 
male, ca lei, tigri, leoparzi etc. ; mai tîrziu au fost aduse alte 
exemplare ale faunei exotice din Etiopia și India. Acestea 
erau prezentate uneori numai pentru a satisface curiozitatea 
mulțimilor de la spectacole și gustul lor pentru extraordinar ; 
uneori erau puse să lupte unele împotriva altora diferite (lei 
cu elefanţi, lei cu tigri etc). Existau și spectacole cu animale 
dresate, menite să stirnească admiraţia publicului : pantere 
care trăgeau un car, tigri care lingeau nuna dresorului care în 
prealabil îi biciuise, elefanți îngenunchind respectuoși în fața 
lojei imperiale sau scriind cu trompa cuvinte latinești pe ni- 
sipul arenei. 

Cumplite erau însă luptele dintre oameni și aceste fiare 
sălbatice. Organizatorii lor aveau grija să le dea o cît mai 
mare varietate, pentru a satisface prin toate mijloacele setea 
de priveliști sîngeroase a mulțimii spectatorilor. Astfel, uneori 
lupta se ducea în chip inegal, în sensul că animalele din arenă 
serveau ca ţintă pentru oamenii înarmați cu arcuri care trăgeau 
asupra lor din adăposturile de după gratiile de fier, așa încît 
publicul asista la ţipetele îndurerate ale fiarelor și la moartea 
lor într-un lac de singe. Uneori în arenă se reprezentau adevă- 
rate scene de vinătoare în pădure ; căci se „monta” o pădure 
în care vinători urmaţi de haite de cîini atacau animalele 
ascunse printre copaci. Riscurile pentru oameni erau mai mici, 
datorită armamentului lor ; aveau, în schimb, ocazia să-și 
arate iscusința și curajul în luptele pe care le angajau cu aceste 
animale, iar cînd se apropia primejdia, abilitatea de a se es- 
chiva în diferitele ascunzișuri și adăposturi dinainte pregătite. 

Dar în luptele împotriva fiarelor sălbatice nu erau trimiși 
totdeauna gladiatori profesioniști ; adeseori erau folosiți cei 
condamnați la moarte, care erau puși în fața fiarelor aproape 
neînarmaţi, așa încît scenele erau din cele mai singeroase ; de 
aceea sentința de moarte prin sfișierea de către fiare sălbatice 
(ad bestias) constituia un punct atrăgător pentru public prin 
cruzimea spectacolului. Această sentință nu se aplica însă decît 
sclavilor și oamenilor liberi care nu aveau cetățenia romană, 
în acest domeniu existau și forme rafinate, dar nu mai puţin 
singeroase. Astfel, se organizau acțiuni scenice în care prota- 
gonistul trebuia să moară ; pentru acest rol era destinat un 
condamnat care, spre deosebire de spectacolele obișnuite unde 
personajul era de obicei înlocuit în momentul culminant cu un 
manechin, murea în realitate. în acţiuni scenice de felul acesta 
se reprezenta legenda lui Orfeu, care era sfişiat de un urs, 

sau legenda lui Dedal și Icar, unde rolul lui Icar era jucat 
de un condamnat care se prăbușea de la înălțime în mijlocul 
arenei, prefăcîndu-se într-un ghemotoc de carne și oase zdro- 
bite într-o baltă de sînge. Dar, dacă acesta era sfîrșitul îndrăz- 
nețului zburător, nici prudentul Dedal n-avea un altul mai bun, 
căci imediat după coborirea lui în arenă era sfișiat de o fiară 
sălbatică. Evident, toate aceste acțiuni scenice cu epiloguri atit 
de singeroase stirneau entuziasmul nemărginit al spectatorilor. 
Martial, care relatează despre cele amintite mai sus, descrie în 
chip amănunţit punerea în scenă, adică în arenă, a unei acţiuni 
adeseori reprezentată în teatrul de mimi, anume faptele unui 
tiihar care, în cele din urmă, este răstignit pe cruce. Spectacolul 
a fost „montat” cu ocazia inaugurării Coloseului : banditul re- 
prezentat printr-un condamnat la moarte a fost răstignit pe 
cruce apoi a fost asmuţit împotriva lui, deși încă nu murise, 
un urs, care, sfișiindu-l cu ghearele, l-a transformat într-o 
singură și nesfîrșită rană însingerată. Astfel de spectacole or- 
ganiza pentru supușii săi împăratul Titus, supranumit „desfă- 
tarea neamului omenesc" (deliciae generis humani) . / 

Pe lîngă condamnaţii la moarte, erau aduși adeseori în 
arenă și puşi în faţa fiarelor sălbatice prizonierii de război. 
Se cunosc citeva exemple de o deosebită cruzime din epoca 
imperială ; astfel, în anul 47, pe timpul domniei lui Claudiu, 
au fost masacrați în felul acesta prizonierii bretoni. De ase- 
menea, scriitorul Iosephus Flavius relatează că Titus, pentru a 
se descotorosi de prizonierii iudei după luarea cu asalt şi 
distrugerea Ierusalimului, a organizat mai multe spectacole 
de acest fel la Berytus în Siria, la Caesareea în Palestina și în 
alte orașe din provinciile orientale. Obiceiul s-a menţinut de-a 
lungul întregii epoci imperiale, de vreme ce la fel a procedat 
şi în prima jumătate a secolului al IV-lea Constantin cu supra- 
viețuitorii bructerilor. 


De trecere și mai mare se bucurau luptele propriu-zise din- 
tre gladiatorii instruiți și înarmați, așa cum am văzut mai sus, 
în care fiecare gladiator căuta să-și rănească sau să-și ucidă 
adversarul, căci era singura șansă pentru el de a scăpa cu viaţă. 
Spectacolul î începea de obicei, așa era cel puţin în epoca impe- 
rială, printr-o defilare ; : după ce erau aduși într-o trăsură pînă 
la Coloseu, gladiatorii făceau ocolul arenei în rînduri ca la 
armată ȘI îmbrăcaţi î in veșminte vopsite cu purpură ȘI brodate 
cu aur, dar fără arme, care erau aduse ulterior în arenă de 
către slujitorii școlii de gladiatori. Cînd ajungeau cu marșul lor 
în dreptul lojei imperiale, ei se întorceau spre împărat, care 

era nelipsit de la astfel de spectacole, și cu mîna dreaptă ridi- 
cată spre el îi adresau salutul după formula păstrată de 
Suetoniu : „Ave, Irnperator, morituri te salutant. Apoi 
erau alese armele fără nici un defect și se formau perechile 
de luptători prin tragere la sorți dintre cei care aveau pregă- 
tire și purtau arme diferite. 

Luptele începeau în sunete stridente de flaut și trompete. 
De îndată ce aveau loc primele mișcări de apropiere şi de în- 
cercare a adversarului, spectatorii începeau şi ei să freamăte, 
plini de nelinişte sau de speranțe pentru favoriţii lor ; căci și 
la aceste lupte, ca și în cazul curselor din circ, se făceau pa- 
riuri, de aceea fiecare își îndemna cu glas tare pe acela dintre 
ei de victoria căruia era legat și un cîştig bănesc. Toate aceste 
- îndemnuri se reduceau, în ultimă analiză, la satisfacerea unei 
pofte de a vedea singe curgind și nu erau altceva decit chemări 
la ucidere ; textul acestora este păstrat într-o scrisoare a lui 
Seneca : „Omoară- 1" (Occide), „lovește-l" (verbera), „arde-1" 
(ure); „de ce înfruntă spada cu atîta teamă" ? (quare tam ti- 
mide incurrit in ferrum ?) ; „de ce întîmpină moartea cu atîta 
lipsă de curaj ?" (quare parum audacter occidit ?) ; „de ce 
moare aşa de puțin bucuros" ? (quare parum libenter mo~ 
ritur ?)". 

Din desfăşurarea luptei puteau rezulta mai multe situații, 
faţă de care reacțiile spectatorilor erau diferite, precum și 
măsurile luate de către organizatori. Astfel, dacă unul din 
cei doi combatanți primea lovituri după lovituri, spre exaltarea 
spectatorilor care mizaseră pe adversarul lui, și în cele din 
urmă se prăbuşea la pămînt fără viaţă, imediat se apropiau 
de el oameni din serviciul de organizare, deghizați de obicei 
în figura lui Caron care trecea morţii peste apele Stuxului, 
constatau moartea, iar niște ciocli îl scoteau din arenă, lupta 
fund încheiată cu victoria categorică a celui rămas în viaţă. 
Se întimplau cazuri în care ambii luptători cădeau în urma 
loviturilor primite reciproc, aşa că situația era iarăși clară ; 
dacă însă ambii luptători rămîneau. fermi pe poziţiile lor timp 
mai îndelungat, fără ca unul să reușească a-l răpune pe celă- 
lalt, lupta era declarată nulă și intrau pe arenă alți gladiatori. 


Cea mai interesantă, din punctul de vedere al spectatorilor, 
era situația în care unul dintre cei doi gladiatori era grav ră- 
nit sau buimăcit de pe urma loviturilor primite, dar nu mortal ; 
atunci, văzînd că nu mai era în stare să continue lupta, își le- 

păda armele, se așeza pe pămînt, se întindea pe spate și ridica 
mina stingă în aer pentru a implora mila adversarului. De 
obicei sta în puterea învingătorului să-i acorde sau nu viața ; 
dar atunci cînd luptele aveau loc în faţa unui înalt personaj, 
mai ales a împăratului, el lăsa acest drept la aprecierea acestuia, 
care, la rindul iui, întreba mulțimea spectatorilor. Dacă aceștia 
au apreciat favorabil comportarea gladiatorului în timpul 
luptei, precum și curajul lui, atunci își dădeau consimțămîntul 
prin ridicarea în sus a braţului ȘI a degetului mare și prin 
pronunţarea cuvîntuiui „miite", adică „da-i drumul", „lasă- l 
să plece" ; dacă împăratul era de acord, ridica și el mîna cu 
degetul cel mare și gladiatorul era iertat și lăsat să plece de 
pe arenă. 

Daca, dimpotrivă, spectatorii găseau că cel învins n-a avut 
o comportare tocmai de laudă în cursul luptei și că, prin ur- 
mare, nu era vrednic de nici o milă, meritindu-și soarta, în- 
tindeau brațul cu degetul mare îndreptat în jos (pollice verso) 
ȘI aşteptau parcă însetaţi bucuria de a vedea un gest de brutală 
cruzime. Atunci cel învins, îndurerat şi crispat, făcea totuși 
eforturi pentru a-și păstra demnitatea 'de luptător, așa cum 
învățase la școala | de gladiatori, întinzindu-și grumazul spre 
a primi lovitura de grație ; apoi, în sunetul sinistru al trompe- 
telor, învingătorul, după ce-și învirtea de citeva ori sabia 
deasupra capului, ca simbol al victoriei, i-o înfigea în grumaz, 
înjunghiindu-l, iar spectatorii îi încoronau gestul prin vii acla- 
matii. Adeseori spectatorii alegeau această soluție pentru a 
vedea cu cîtă bärbäție și eleganţă știa să moară cel învins. în 
ceea ce privește preferința împăraților, se știe despre Claudiu 
că era însetat după spectacole singeroase, de aceea totdeauna 
hotăra să fie ucis gladiatorul învins ; și era cu atit mai în- 
clinat să facă acest lucru dacă era un retiarius, deoarece aceștia 
luptau cu faţa descoperită, iar împăratul avea o deosebită plă- 
cere să urmărească convulsiunile muribundului și paliditatea 
feței lui *. 

Gladiatorii învingători, oricare ar fi fost mijloacele prin 
care au cîștigat victoria, erau răsplătiți pe loc ; ei primeau 
ca daruri tăvi de argint încărcate cu monede de aur și alte 
daruri preţioase, apoi cu ele în mînă străbăteau arena în fugă 
în aclamaţiile entuziaste ale spectatorilor. Ei își mențineau și 
după aceea popularitatea, întocmai ca vizitiii victorioși la 
alergările din circ. Cu aceste titluri de glorie se prezentau apoi 

din nou la luptele din amfiteatre, dînd și mai mult prestigiu 
victoriilor lor, pînă cînd primeau cea mai mare răsplată prin 
eliberarea definitivă din această carieră ; în acest caz li se 
dădea, ca simbol al concedierii lor, o spadă de lemn (rudis). 
în cazul prizonierilor de război folosiți în luptele de acest 
fel, ei erau eliberați ca răsplată pentru bravura lor ; uneori 
eliberarea se făcea individual, alteori în colectiv. Astfel, se 
știe despre împăratul Traian că în anul 109, după luptele 
navale care au avut loc în amfiteatru, precum și după luptele 
directe de gladiatori, a hotărît ca toți supraviețuitorii să fie 
lăsaţi. liberi. 

Existau însă și forme de lupte de gladitori din care nu 
scăpa nici unul cu viață (munera sine missione) ; un gladiator 
căzut era imediat înlocuit cu un altul (ferfiarius sau supposi- 
ficius), şi lupta continua astfel inegală pină la exterminarea 
tuturor. Mai exista un procedeu și mai barbar: cei vinovaţi 
de furturi importante, asasinate sau incendii erau condamnați 
să moară în amfiteatru în luptele de gladiatori. într-o scrisoare, 
filozoful Seneca descrie cum în astfel de cazuri dintre doi 
adversari numai unul era înarmat, așa că nu-i era greu să-l 
răpună pe celălalt, dar apoi i se luau armele învingătorului 
și erau date altuia, aşa că era rîndul lui să cadă, pînă cînd 
erau ucişi toți”. 

Dar, cu toate că frenezia pentru luptele sîngeroase din 
amfiteatru se părea că a cuprins un mare număr de oameni 
și că nu mai era nici o ieșire din această situație, putem totuși 
desprinde numeroase încercări în epoca imperială de a le pune 
o stavilă sau, cel puţin, de a le îngrădi influența nefastă. Enu- 
merăm cîteva din aceste tentative, chiar dacă ele nu și-au atins 
totdeauna și în întregime obiectivul. 

O primă tentativă a fost de a înlocui treptat aceste lupte 
pe viaţă și pe moarte cu întrecerile sportive de tip grecesc, 
unde se punea accentul pe emulaţie și pe întărirea corpului de 
pe urma unor exerciţii, iar nu pe distrugerea lui ; de aseme- 
nea, aceste concursuri gimnastice erau însoţite și de întreceri 
de poezie și de cîntece. Pentru aceasta au fost instituite anu- 
mite serbări de către August (Acfiaca), Nero (Neronia) și Do- 
miţian (Agon Capholinus), iar pentru desfășurarea lor s-au 
amenajat terenuri și locașuri potrivite. Dar, atît prin progra- 
mul lor, deosebit de gusturile majorității populaţiei de la Roma, 
cit şi prin intervalele mari la care reveneau, ca să nu mai 

vorbim despre cele instituite de Nero, care le-a compromis 
prin pretenţia lui de a fi proclamat totdeauna victorios, toate 
acestea nu au reușit să atragă spectatorii de la luptele de gla- 
diatori. 

în fața acestui eșec, care dovedea că luptele de gladiatori 
aveau rădăcini adînci şi puternice, unii dintre așa-zișii „împă- 
rați buni", ca Titus, Traian, Hadrian și Marcu Aureliu, au 
încercat să aducă anumite modificări în însuși conținutul lor, 
lăsindu-le însă vechile aparenţe. Astfel, luptele de gladiatori 
au fost reduse la simple exerciţii competitive (lusiones), care 
nu atrăgeau după sine primejduirea vieţii și nici un fel de 
vărsare de sînge. Dar nici această tentativă n-a dat roade 
decit pentru o scurtă perioadă de timp, deoarece pe timpul 
lui Commodus, care pretindea să aibă renume de gladiator, 
aceste întreceri gimnastice au fost părăsite pentru luptele veri- 
tabile din amfiteatre. De-abia pe timpul lui Constantin s-au 
adus unele măsuri legislative pentru îngrădirea lor ; astfel, 
celor condamnaţi să lupte cu fiarele li s-a comutat pedeapsa 
în munci forțate în mine (ad metalla) ; la începutul secolului 
al V-lea împăratul Honoriu a interzis cu desăvirșire jocurile. 
de gladiatori. 


Reprezentațiile teatrale 


în comparaţie cu alergările din circ și cu luptele de gla- 
diatori, reprezentațiile teatrale s-au bucurat de mai puţină 
favoare. Ele au avut succes numai în măsura în care, la în- 
ceputurile lor, mai cuprindeau anumite reminiscenţe din pro- 
ducții similare de origine populară în care erau cristalizate 
anumite personaje invariabile, tipice, iar mai tirziu în măsura 
în care s-au adaptat gustului și cerințelor care au dus la trans- 
formarea operelor dramatice în pantomime și mimi. 

Cele mai vechi producții cu caracter dramatic la romani 
erau de origine populară ; e vorba de anumite compoziţii co- 
mice cunoscute îndeobște sub numele de atelane, fie că ar fi 
fost împrumutate din localitatea campană Atella, fie că lo- 
cuitorii de acolo constituiau obiectul ironiei și sarcasmului 
roman. în aceste producții apăreau aceleași personaje, ca 
Maccus, Pappus, Bucco, Dossenus, Manducus, Laniia. Maccus 
era tipul bădăranului stăpînit de poftele cele mai grosolane, 
mare mîncâu, bețiv și desfrînat, din cauza cărora trece prin 
numeroase aventuri ; Pappus era un bătrin avar și destrăbă- 

lat; Bucco era și el un mîncău și mincinos rafinat ; Dossenus 
era un cocoșat care se pretindea înțelept și făcea paradă de 
sfaturile lui, dar faptele lui erau tocmai contrare ; Manducus 
era o sperietoare pentru spectatori cu gura lui enormă și cu 
niște dinți uriași care îi clănțăneau într-una ; Lamia era o 
femeie-sperietoare de copii, din pintecele căreia se scoteau 
copiii pe care-i mincase. Aceste personaje, mereu aceleași, cu 
caracterul și costumul lor tradiţional, de la apariţia lor pe 
scenă dădeau naștere unor situații comice nu numai prin fap- 
tul apariţiei lor, înainte de a-și deschide gura, ci și prin inci- 
dentele rezultate din contactul cu împrejurări contrare carac- 
terului lor. 

Aceste producţii dramatice rudimentare au trecut pe pla- 
nul al doilea sau au căzut cu totul în desuetudine o dată cu 
apariţia la Roma a influenței teatrului grec. O dată impor- 
tantă, decisivă, pentru această influență este anul 240 î.e.n., 
cînd au fost reprezentate la Roma două piese grecești, o trage- 
die și o comedie, traduse de Livius Andronicus. Dar, în afară 
de traduceri propriu-zise, romanii au început și să imite ope- 
rele teatrului grec ; în felul acesta, ei reușeau să păstreze anu- 
mite trăsături specifice latine in imitaţiile lor. Reprezentaţiile 
teatrale cu aceste piese imitate erau mai ușor accesibile specta- 
torilor romani decit simplele traduceri, deoarece întilneau în 
ele și elemente familiare lor ; căci autorii acestor imitații con- 
tinuau în largă măsură vechile tradiţii ale producţiilor popu- 
lare anterioare. Acest lucru este mai ușor de constatat în do- 
meniul comediei, pe care o cunoaștem mai bine decit tragedia, 
deoarece din ea nu ne-au rămas decit fragmente. Comediile 
lui Plaut, bunăoară, conţin numeroase reminiscenţe din pro- 
ducțiile populare amintite mai sus, mai ales trăsături caracte- 
ristice unor personaje ca Maccus, Pappus și altele, care erau 
recunoscute de publicul spectator și mult apreciate. Așa se ex- 
plică de ce comediile lui Plaut se bucurau de mai mare trecere 
decit acelea ale lui Terenţiu, care erau mai puţin legate de 
producția anterioară și, în general, mai îndepărtate, deci mai 
puţin gustate de popor ; de altfel, o dovadă elocventă a 
acestui lucru este incidentul amintit mai sus, cînd publicul 
care asista la reprezentarea unei comedii a lui Terenţiu a pără- 
sit sala pentru a merge la un spectacol de gladiatori. 


Reprezentaţiile teatrale se organizau cu ocazia unor serbări 
Teligioase care se repetau în fiecare an la date fixe ; de ase- 
menea, ele mai aveau loc în anumite împrejurări festive, cum 
erau inaugurarea unor monumente, serbările legate de cele- 

brarea unor triumfuri, serbările funerare ale vreunui personaj 
celebru etc. Cînd era vorba de serbări publice, organizarea 
spectacolelor teatrale era încredințată unui magistrat, de obicei 
acela care prezida toate manifestaţiile legate de serbarea res- 
pectivă. Acesta trebuia să achiziționeze piesa ce urma să se 
reprezinte, să angajeze un colectiv de actori, să procure 
decorurile şi, uneori, costumele, apoi să se îngrijească de pre- 
miile și recompensele ce urmau să fie date actorilor. Pentru 
achiziționarea piesei și angajarea actorilor, magistratul se 
adresa de obicei unui anteprenor de teatru sau șef de colectiv 
de actori (dominus gregis sau actor), dat fiind că la Roma 
existau colective stabile de actori profesioniști ; tot el se în- 
grijea de repetițiile necesare în vederea reprezentaţiei. 

în epoca republicană, pînă în secolul I î.e.n., nu a existat 
un teatru permanent la Roma. Cu ocazia fiecărei serbări care 
cuprindea şi un spectacol teatral se ridica o scenă provizorie, 
o estradă de lemn pentru actori (proscaenium), avind în spate 
un perete fără nici o decorație picturală (scaena), deci un fel 
de baracă ridicată provizoriu, care era apoi demontată. Pen- 
tru spectatori nu exista nici un mijloc care să le asigure como- 
ditatea : nici bănci, nici gradene, ci un spaţiu gol delimitat 
printr-o îngrăditură. Deci ei trebuiau să stea în picioare sau 
Jos, pe pămînt; pentru a permite acest lucru, estradele-scene se 
ridicau de obicei la picioarele unei coline, iar pe pantele ei se 
rezerva locul pentru spectatori, așa încît toți aveau posibili- 
tatea să urmărească ce se petrecea pe scenă. Mai tirziu s-au 
așezat în fața scenei niște bănci de lemn fără spetează 
(subsellia) și s-a stabilit prin lege ca primele rînduri să le 
ocupe membrii clasei senatoriale. Despre acestea se face men- 
țiune într-una din comediile lui Plaut. în anul 145 î.e.n. a 
fost construit un teatru de lemn complet, după modelul unui 
teatru grec, de către Mummius, cu ocazia serbărilor organizate 
de el după înăbușirea răscoalei din Corint și transformării 
Greciei în provincie romană ; dar și acesta a fost provizoriu, 
căci după serbări a fost demontat. După aceea, pînă la sfirși- 
tul republicii, au mai fost ridicate numeroase asemenea con- 
strucţii de lemn, care erau demontate. 


Cel dinții teatru permanent de piatră a fost construit în 
anul 55 î.e.n. pe Cimpul lui Marte, de către Pompei, după 
modelul teatrului din Mitilene, dar mult mai grandios și mai 
luxos. Din spirit de emulație față de adversarul său răpus, 
Cezar a inițiat construcția unui teatru de proporţii și mai mari 
în partea de nord-vest a Capitoliului, dar lucrările au rămas 

întrerupte şi au fost reluate de August care la terminat și 
inaugurat în anul 11 î.e.n. : teatrul lui Marcellus, după numele 
nepotului său mort de curind. în același an a fost inaugurat 
un al treilea teatru permanent de piatră, teatrul lui Balbus, 
în apropierea Tibrukii, de proporții mai mici, dar remarcabil” 
prin ornamentaţiile lui. Despre alte două teatre ridicate în 
secolul al II-lea e.n. există numai simple menţiuni literare, 
fără să fi putut fi identificate : e vorba de un T. heatrum 
Traiani și de un Theatrum Antonim. De asemenea, în diferite 
cartiere ale Romei continuau să se mai ridice construcții pro- 
vizorii de lemn, care de obicei se reduceau numai la scena 
propriu-zisă. Cel mai mare teatru permanent a rămas însă tea- 
trul lui Pompei ; despre el există știri pînă spre sfirșitul roma- 
nităţii, căci a fost adeseori reconstruit și restaurat sub Domi- 
tian, iar în ultimele două secole ale imperiului, de trei ori : 
sub Dioclețian, sub Honoriu și sub Teodoric. 

Părțile principale ale teatrului roman erau : scena pro- 
priu- zisă (seaena sau pulpitum), spațiul rezervat senatorilor 
(orchestra) şi spațiul cu băncile pentru ceilalți spectatori 
(cavea) aşezate în formă semicirculară. Orchestra, spre deose- 
bire de teatrul grec, unde era rezervată pentru evoluţiile coru- 
lui, în teatrul roman era ocupată cu scaunele rezervate înalți- 
lor magistrați și senatorilor. Dacă totuşi se reprezenta vreo 
piesă în care avea și corul un rol, acesta evolua pe scena pro- 
priu-zisă. Primele '14 fânduri din cavea erau rezervate cava- 
lerilor, iar restul pentru marele public în general, fără nici o 
deosebire. Pe timpul lui August s-a adus o lege prin care se 
stabileau anumite diferențieri pentru aceste locuri ; astfel, în 
mijloc aveau dreptul să stea numai cetăţenii bărbaţi, iar în 
partea de sus femeile, precum și cei din păturile de jos ; de 
asemenea, erau locuri speciale pentru bărbaţii însuraţi, iar la 
margini erau rezervate pentru fiii de nobili, alături de peda- 
gogii lor. în aceeași epocă deasupra intrărilor în orchestra 
s-au amenajat două loji (tribunalia); în cea din dreapta stătea 
împăratul, iar în cea din stînga împărăteasa. 

Din epoca lui Plaut și Ierenţiu reprezentațiile teatrale 
începeau de dimineaţă și durau mai multe ore ; de obicei se 
reprezenta o tragedie ȘI o comedie, dar mai tîrziu numărul 
acestora s-a înmulțit, aşa că ocupa aproape toată ziua. De 
aceea, spectatorii, mai ales oamenii de rînd, își duceau cu ei 
fle- ale miîncărir”; de altfel, organizatorii spectacolelor aveau 
totceauna grijă să-i aprovizioneze cu mîncăruri, băuturi răco- 
ritoare și dulciuri. Dat fiind că în locurile rezervate celor de 

jos intrarea era gratuită, aceștia se duceau la teatru din zori 
de zi, ba încă din timpul nopții, pentru a-și asigura un loc cit 
mai bun. în așteptarea îndelungată, aceştia făceau gălăgie, fie 
prin discuţiile și certurile privitoare la locuri, fie prin glumele, 
și veselia celor mulțumiți și bine dispuși pentru spectacol. 
Acestea se auzeau însă pînă departe, așa că împiedicau pe cei 
ce locuiau în apropierea teatrului să mai doarmă în tihnă. Sue- 
toniu relatează că într-o noapte însuși împăratul Caligula, care 
de obicei suferea de insomnii, a fost deranjat de zgomotele 
făcute de spectatorii aceștia nocturni ; urmarea a fost că a 
trimis soldați din garda pretoriană să-i gonească de acolo cu 
lovituri de bastoane” 

în timpul spectacolelor de teatru publicul era adeseori ne- 
disciplinat, manifestindu-și, cu strigăte și fluierături, nemulțu- 
mirea faţă de felul cum era jucată piesa. Mai mult încă : în 
cazul concursurilor care aveau loc între diferitele colective 
teatrale rivale între ele, fiecare își aducea susținătorii săi 
(fautores), care aclamau sau huiduiau, după cum era cazul. în 
afară de aceasta, adeseori mai tulburau buna desfășurare a 
spectacolelor și unii spectatori plătiți pentru a aplauda. Pen- 
tru a-i apăra pe spectatori de arşița soarelui, se întindeau 
deasupra teatrului mari bucăți de pinză de in, susținute de 
catarge, ca și la spectacolele din amfiteatru. Pentru împrospă- 
tarea atmosferei, se stropeau podelele cu apă amestecată cu 
esență de șofran și ușor parfumată. 

Pentru reprezentanţii claselor conducătoare spectacolele 
teatrale constituiau un prilej de întîlnire și conversații mon- 
dene ; orchestra şi primele rînduri din cavea deveneau «astfel 
un loc de vizite de politeţe pentru familiile nobile. Femeile 
profitau de această ocazie pentru a-și etala veșmintele ele- 
gante, bijuteriile și coafurile. La aceasta se referă poetul Ovi- 
diu atunci cînd, printre sfaturile pe care le dă celui ce caută 
prilej de a întîlni o femeie și a începe o poveste de iubire, îl 
îndeamnă să meargă şi să aleagă la teatru, căci acolo va găsi 
foarte multe femei ; el spune ca întocmai cum furnicile, foarte 
numeroase, merg și vin în lungi coloane ducînd grăunțele cu 
care se hrănesc, sau albinele nenumărate culeg mierea din 
flori, tot așa și femeile, cu cele mai elegante găteli, se înghe- 
suie ia teatre ; ele merg ca să vadă, dar ele mai merg și pentru 
a fi văzute” 


Suetor.iu, CaligtJa, cap. XXVI. 
4 dit op cir LoVe 59399, 

în teatre se reprezentau nu numai tragedii ȘI comedii, Ci şi 
alte două feluri de producţii scenice cunoscute sub numele de 
pantomima și mimul. Din ultimul secol al republicii aceste 
reprezentații s-au impus tot mai mult, ajungind să se substi- 
tuie pieselor de teatru propriu-zise. Dată fiind dezvoltarea 
pantomimei din tragedie și mai ales popularitatea de care s-a 
bucurat, precum și a mimului din comedie, socotim folositor 
să ne oprim puţin și asupra lor. 

Cu toate că pantomima s-a constituit ca gen literar de-abia 
pe timpul domniei lui August, geneza ei trebuie căutată în 
modificările scenice pe care le-a suferit tragedia încă de mai 
înainte. Tot mai accentuată era tendinţa spre dispariție a păr- 
ților dialogate ale tragediei (diverbia), rămînînd numai cele 
cîntate (cantica) ; aceasta ca urmare a preferinţei spectatorilor, 
care le apreciau mai mult, deoarece le dădeau sentimentul unei 
destinderi şi al unei evadări din realitate. în practică părțile 
cîntate erau executate încă mai de mult de către doi actori 
diferiți, unul care cinta textul, iar celălalt le reproducea prin 
mimică ; favoarea de care s-a bucurat acest gen de reprezen- 
tație a dus în scurtă vreme la suprimarea totală a textului 
dialogat; în acest moment pantomimul s-a constituit ca formă 
de reprezentație scenică de sine stătătoare. 

în interpretarea unei pantomime intrau trei componente : 
cînnil. muzica și dansul. Pentru interpretarea părții cîntate, 
solista! din tragedie a fost înlocuit cu un cor întreg, iar pen- 
tru cea muzicală în locul flautistului a apărut o orchestra 
întreagă ; rostul acesteia era nu atit de a susține ȘI acompania 
corul, cit mai ales de a dirija gesturile actorului. Din această 
repartiție a funcțiilor a reieșit limpede în scurtă vreme că mu- 
zica și cîntul nu erau decît părți accesorii ; partea esenţială a 
spectacolului o constituiau gesturile ȘI mimica. Pentru înțele- 
gerea unei acțiuni reprezentate cu aceste mijloace și a cîntece- 
lor corale era nevoie de o deosebită măiestrie a actorului care 
le executa, precum și de anumite cunoștințe prealabile ale 
spectatorilor. De aceea, subiectele pantomimelor erau luate de 
obicei din mitologie. Cu toate acestea, greutatea mai consta și 
in faptul că masca actorului împiedica pe spectatori să urmă- 
rească mimica feței, precum și în faptul că același actor inter- 
preta în același timp mai multe roluri, diferite unele de altele, 
după. sex, vârstă sau condiție socială. 


Pentru reprezentarea acţiunii și a diferitelor personaje, 
prezente sau absente de pe scenă, pantomimul recurgea Ww 
toate resursele pe care i le ofereau mișcările capului, a umeri- 

lor, genunchii și picioarele ; dar dintre toate membrele corpu- 
lui cel mai important rol îl jucau mîinile și degetele. Despre 
acest limbaj al miinilor, recunoscut ca fiind comun tuturor oa- 
menilor, Quintilian vorbește cu multă admiraţie în descrierea 
pe care o da și care constituie un elogiu înflăcărat adus milini- 
lor : „Numărul mișcărilor pe care pot să-l facă miinile este 
incalculabil și este aproape egal cu acela al cuvintelor. Ele 
vorbesc sau, în orice caz, puţin le mai lipsește pentru aceasta. 
Ele cer și promit, ele cheamă și îndepărtează, ele ameninţă și 
se roagă ; ele exprimă groază, teamă, bucurie, tristeţe, îndoială, 
recunoștință, căință, măsura, belșug, număr, timp; ele au 
puterea de a întărită și de a linişti, de a implora, de a aproba, 
de a admira, de a da dovezi de modestie... Mai exista și alte 
gesturi prin care miinile fac să se înţeleagă anumite lucruri, 
imitîndu-le ; astfel, pentru a spune că o persoană oarecare este 
bolnavă, mina imită pe medicul care-i pipăie pulsul, pentru a 
arăta că o alta se ocupă cu muzica, ea își aranjează degetele 
aşa cum face un cîntăreţ din liră" ™®. Este vorba, cu alte 
cuvinte, de o interpretare plastică a textului, în care panto- 
mimul se străduia sa-i transpună în fața publicului toate, 
detaliile. 

Este adevărat că marii actori de pantomimi desfășurau un 
joc mai sobru, mai cuprinzător, care căuta să interpreteze mai 
mult ideile decit cuvintele. Macrobiu relatează o întîmplare 
elocventă în această privință : Pilade, întemeietorul pantomi- 
mei ca gen dramatic de sine stătător pe timpul lui August, 
asistind la o reprezentație data de elevul și rivalul său Hilas 
într-o pantomimă în care interpreta cuvintele „marele Aga- 
memnon", întinzindu-se cît putea de mult în sus, i-a strigat de 
la locul său din cavea : „îl prezinți lung, nu mare”. Atunci 
spectatorii, prinzînd observaţia și aflind cine a făcut-o, l-au 
invitat să interpreteze el însuși partea criticată ; acesta, pentru 
a exprima măreția lui Agamemnon, s-a limitat să ia o atitu- 
dine gravă și meditativă, căci, după concepția lui, im mare 
comandant se caracterizează prin faptul că gîndeşte pentru 
toată lumea “. 


în primele secole ale imperiului pantomimele erau inter- 
pretate exclusiv de către bărbaţi ; mai tirziu au apărut pe 
scenă ș/ femei, atit ca pantomime cit și în corurile pe care 
acestea le acompaniau. Una din cele mai celebre pantomime 


” Quintilian, Instituţia oratoria, XI, 3, 87. 
> Macrobiu, op Ciia I TA 

este Teodora, în epoca lui Iustinian, care apoi a ajuns împără- 
teasă, în afară de scenele teatrelor obișnuite, pantomimele se 
mai reprezentau pe scenele particulare pe care le aveau unii 
dintre împărați iar după exemplul lor cei mai mari bogătași; 
prin popularitatea de care s-au bucurat, pantomimele au reușit 
în scurta vreme să adumbrească celelalte reprezentații sce- 
nice ; singurul care s-a menţinut la înălțimea lor a fost mimul. 

Mimul (mimus) era un gen dramatic care a apărut și s-a 
dezvoltat pe ruinele comediei ; dar termenul mai indica și pe 
actorul care executa mimul. Ca gen dramatic, mimul consta 
dintr-o farsă comică în care era imitată cît mai fidel posibil 
realitatea ; deci, mimul transpunea pe scenă diferite aspecte 
ale vieţii de toate zilele în tot realismul lor. Această trăsă- 
tură caracteristică a mimului i-a asigurat o dezvoltare şi un 
succes pe care nu l-a cunoscut decit pantomima. Subiectele 
mimilor fiind luate din felul de viață al oamenilor, mimii se 
deosebeau între ei după mediul unde se desfășurau : pieţele 
publice, casele particulare sau teatrul. 

Pe străzile Romei, ca și de altfel ale altor orașe mai mari 
din Italia, se aflau fel de fel de oameni care ofereau trecăto- 
rilor cele mai variate și neașteptate distracţii ; printre șar- 
latani, ghicitori și prezicători de tot felul, sau acrobaţi care 
mergeau pe funie, sau oameni care se legau de trecători cu 
ocări și insulte, se găseau unii care atrăgeau atenţia trecăto- 
rilor prin abilitatea lor de a imita fie diferite animale, fie 
oameni care exercitau anumite îndeletniciri, ca bucătari, ciz- 
mari, conducători de catiri etc. 

în familiile celor bogați era obiceiul să se aducă bufoni 
și caraghioși pentru a distra pe oaspeţii invitați la masă. Sa 
știe, de asemenea, că unii oameni politici din ultimul secol al 
republicii, printre care se remarca îndeosebi Sulla, aveau obi- 
ceiul de a crea un intermezzo în activitatea lor curentă pen- 
tru a se distra la glumele spuse de acești mimi și bufoni ; ca 
răsplată pentru această distracţie pe care i-o procurau, el 
chiar i-ar fi împroprietărit pe unii dintre ei cu loturi de pă- 
rnînt” din ager publkus. Tot așa, August obișnuia să cheme 
diferiți măscărici de pe stradă sau de la circ., precum ȘI unii 
mimi specializați în a povesti întâmplări extraordinare”. Ur- 
maşii lui au adoptat acest obicei, pînă la sfirșitul imperiului. 


în teatru, mimul este aproape la fel de vechi ca, în gene- 
ral^reprezentațiile scenice. Este adevărat că la început actorii 


' Suetoniu, Augustus, cap. LXXIV. 

inimi aveau un rol secundar, accesoriu, în spectacole ; ei aveau 
mai ales misiunea de a distra pe spectatori înainte de începerea 
spectacolului propriu-zis, precum și în intervalele dintre actele 
aceleiași piese sau între două piese diferite ; de asemenea, 
reprezentațiile de mimi erau destinate, în ultimul secol al 
republicii, să încheie spectacolele de tragedii ; un scoliast al 
lui luvenal spune că la sfîrşitul unui spectacol tragic era 
introdus pe scenă un bufon, adică un mim, care „trebuia să 
șteargă lacrimile pe care tragedia le-a făcut să curgă"” ; 
acesta se numea exodiarius, iar piesa reprezentată exodium. 

în ceea ce priveşte conţinutul literar al mimilor, acesta 
s-a îmbogăţit în procedee sub influența literaturii grecești; 
ei constau la început din scene de moravuri, distractive şi 
ușoare. Cicero ne dă ca exemplu întîmplarea unui om sărac 
care, îmbogăţindu- -se pe neașteptate, se dedă la tot felul de 
excese”, sau a unuia care face această reflecţie : „Neghiobul, 
s-a lăsat să moară tocmai în momentul cînd începea să devină 
bogat". în general, din fragmentele rămase reiese că, în 
prima etapă a dezvoltării mimului, producțiile literare erau 
mediocre ; ele constau dintr-o înșiruire de naivități și uneori 
chiar nerozii care distrau însă publicul. 

Transformarea mimului în gen literar datează din timpul 
lui Cezar și este atribuită lui Decknus Laberius ; acesta s-a 
străduit să ridice mimul la înălțimea comediei. Contemporan 
cu el și, în același timp, rival în domeniul creaţiei de mimi a 
fost Publilius Syrus, căruia i se atribuie o serie de maxime 
și sentințe, extrase ulterior din diferitele lui scrieri în acest 
gen. în această nouă haină literară pe care au îmbrăcat-o, 
MIMII şi-au îmbogăţit, în comparaţie cu epoca precedentă, 
ȘI conţinutul; spre deosebire chiar de comedia lui Plaut și 
Terenţiu, mimii au început să pătrundă și în viaţa de familie 
și să-i zugrăvească unele aspecte scandaloase, prezentîind pe 
scenă un trio care atrăgea în mod deosebit pe spectatori: 
soțul, soția și amantul. Elocventă în această privință este 
mărturia lui Ovidiu, care spune că în mimi se putea vedea 
vreo femeie înțelegîndu-se cu amantul cum să-l înșele mai 
bine pe soț ) amantul era reprezentat elegant și bine îmbrăcat, 
E foarte dibace şi abilă, iar soțul ca un netot încornorat; 


- Seholia in luvenalem, III, v. 175. 
a IEI Filipice, ETIT. 
“ idem, De nratore, II, 67. 

apoi adaugă : „şi ori de cîte ori era înșelat printr-un nou 
vicleşug, izbucneau aplauzele” *. 

Dar ceea ce a contribuit la marea popularitate a mimilor 
a fost, se pare, mai ales faptul că aduceau pe scenă nu numai 
fapte scandaloase din viaţa familială, ci și evenimente politice 
contemporane și se făceau ecoul dezbaterilor care aveau loc 
între partide și oameni politici, ba chiar și al scandalurilor de 
acest fel ; o latură care a făcut ca mimii să fie mai plini de 
viaţă decît oricare altă producție dramatică. Mimul a încălcat 
astfel vechi prevederi, existente încă în Legea celor XII table, 
care pedepseau cu asprime pe cei care atacau vreo persoană 
prin versurile lor. După asasinarea lui Cezar, Cicero se 
aștepta ca mimii să facă aluzii răutăcioase la despotismul 
acestuia ; nefiind sigur însă de atitudinea maselor și neputin- 
du-se hotărî asupra ceea ce era mai bine de făcut în acel 
timp, să se întoarcă la Roma sau să plece în Grecia, el scrie 
prietenului său Atticus : „Anunţă-mă ce se vorbește în teatru : 
comunică-mi glumele mimilor” "àe Tată cum, prin intermediul 
mimilor, marele orator voia să afle care era starea de spirit 
a maselor. în epoca imperială ei și-au continuat acest amestec 
chiar la curțile împăraţilor ; astfel, pe timpul lui „Maren 
Aureliu ei făceau glume pe seama amanţilor Faustinei - „după 
cum era luată in bătaie de joc și prostia lui Maximinus“ 


Spre deosebire de tragedie și comedie, unde rolurile erau 
interpretate exclusiv de către bărbați, și de pantomime, unde 
femeile au apărut numai într-o fază mai tîrzie, în reprezen- 
tațiile de mimi rolurile feminine au fost încredințate de !a 
început femeilor ; acest lucru a fost impus și de faptul că, 
personajele neavînd măști, ar fi fost extrem de greu ca ase- 
menea roluri să fie jucate de către bărbați. Mai mult încă, 
unele dintre interprete și-au cîştigat de pe urma scenei nu 
numai faimă, ci și averi. Ele se bucurau de mult prestigiu 
în societate, luînd parte la mese alături de oamenii de seamă 
al vremii; aceasta încă din ultimul secol al republicii. Unele 
din ele prin frumuseţea lor tulburau inimile și capetele multor 
tineri, care, spune Horațiu, pentru a le cîştiga grațiile, le 
făceau daruri pământurile și casele strămoșilor”. 


ia 
— r 


“Ovidiu Triste, II, v. 497—506. 
* Cicero, Epist. ad Atticum, XIV, 3. 

A 5 crip t Hist. Aug., Marcus Antoninus pbilosopbus, cap. XXIX. 
* Idem, Maximinus, cap. IX. 

WH or -ițiu, Satire, I. 2, v. 55. 

Dar ceea ce pare a fi contribuit în mai mare măsură la 
succesul reprezentaţiilor de mimi pînă la sfîrșitul lumii romane 
erau ȘI anumite trăsături prin care se caracterizau ; multe din 
ele erau grosolane sau obscene. în ceea ce priveşte. prima tră- 
sătură, alături de cuvinte de spirit și aluzii tăioase, de multe 
ori actorii foloseau gesturi brutale și lovituri de picior. 
Aproape toate aveau printre personaje ȘI un nătărău (stu- 
pidus) al cărui rol era de a spune prostii și de a primi lovi- 
turi ; Marţial vorbește de un asemenea mim care, ori de cîte 
ori primea cite o palmă de răsuna întreg teatrul, producea 
printre spectatori un val de risete zgomotoase (mimicus ri- 
sus) °’ 


Unele spectacole de mimi aveau un pronunțat caracter 
obscen. îndeosebi la spectacolele organizate cu ocazia serbă- 
rilor Floralia, cînd jucau roluri fete de moravuri uşoare, 
acestea erau obligate de către spectatori să-şi joace rolul goale. 
Valerius Maximus relatează că la o asemenea ocazie asista 
la o reprezentație de mimi și filozoful Cato din Utica ; deoa- 
rece spectatorii, din jenă faţă de el, nu îndrăzneau să ceară. 
mimcelor acest lucru, prietenul său Favonius l-a informat, iar 
el a părăsit spectacolul pentru a nu le stingheri distrac- 
ţia. Dar de atracţia pentru spectacole obscene s-au molipsit 
și împărații ; se spune că Heliogabal a poruncit ca în spectaco- 
lele în care era vorba despre adulter scena să se petreacă în 
văzul publicului. 


Manifestări ale spiritului satiric 


în capitolele precedente și chiar în cel de față am avut 
prilejul să înfăţișăm sau să ne referim la numeroase trăsături 
rustice sau populare ale unor aspecte ale vieţii romanilor ; în 
cele ce urmează, ca încheiere a diferitelor forme de distracţii, 
vom trece în revistă și cîteva manifestări mai caracteristice 
ale spiritului lor satiric. 

O primă manifestare a spiritului satiric o constituie gluma 
și ironia ; ea face să dispară imaginea falsă a romanului auster 
ȘI grav care s-a creat în cursul veacurilor, sub influența ten- 


' Marțial, Epigrame, II, 72, v. 3. 
i „Val. Maximus, Facta et dicta meniorabllia, II, 10, 8. 
- Script. Hist. Aug., Hdiogabalm, cap. XXV. 

dinţelor scolastice și moralizatoare. Gluma, ironia și vorbele 
de spirit sînt expresii caracteristice societăţii romane, ca și de 
altfel oricărei societăți omenești mediteraneene. în tendința 
lor de a lua totul în ris, romanii nu cruţau nici pentru defec- 
tele fizice, nici pentru cele morale pe semenii lor ; de aseme- 
nea, nu menajau nici pe aceia cu care natura s-a arătat vi- 
tregă, făcindu-i urâţi și diformi, atunci cînd ei voiau să apară 
altfel decît erau în realitate. 

Cea mai elocventă dovadă a acestui spirit sînt înseși supra- 
numele (cognomina) pe care le purtau numeroase familii ro- 
mane, printre care multe arată un defect fizic. Astfel unul era 
supranumit „bilbiitul” (Balbus sau Blaesus), altul purta o po- 
reclă de batjocură pentru că avea urechile lungi și pleoștite 
(Plautus), unul pentru că avea picioarele strimbe (Varus, Val- 
gus), altul pentru că era cu gleznele diforme (Scaurus) ; defec- 
tele vederii dădeau tot atitea porecle : cel chior (Luscus), cel 
strabic (Paetus) etc. Dacă cineva era de statură mică, aproape 
pitic, primea o poreclă care se transmitea și urmașilor ; de 
exemplu, omuleţ (Hommulus). Urmașii, pe lingă beneficiile pe 
care le aveau de pe urma eredității, ca averi, bunuri ş.a., mai 
moșteneau și amintirea unor excrescențe pe care înaintașii lor 
le avuseseră și care le-au devenit apoi porecle ; ele derivau de 
la un neg (Verrucosus), de la vreo umilătură care se asemăna 
cu o tartufa (Tubero) sau de la un neg cit o boabă de năut 
(Cicero). Se mai transmiteau, prin intermediul supranumelor, 
și deformările unor organe ale corpului, ba chiar și culoarea 
feței sau a părului ; astfel, unul era poreclit pentru nasul lui 
mare (Naso), altul pentru că era slab de constituție (Macer), 
altul pentru că era negru la față (Niger), brunet (Fuscus) sau 
avea părul roșcat (Rufus). în sfârșit, unele supranume repre- 
zentau anumite animale (Asinius, Catullus, Aper, Bestia, Bru- 
tus) ; cu siguranță și acestea au fost o urmare a unor defecte 
care făceau ca purtătorii sau înaintașii lor să fie asemuiţi cu 
acestea. 


Multe din defectele fizice ale oamenilor au fost pentru 
satiricul Horaţiu subiect de batjocură, dar epigramele lui 
Marţial cuprind o galerie completă a acestora ; chiar dacă 
există oarecare exagerare în felul cum sint prezentate, ele 
smt o expresie elocventă a felului cum Roma timpului său 
apare caricaturizată și o dovadă că nici unul din aceste de- 
fecte nu scăpa spiritului satiric al romanilor. într-adevăr, 
citind epigramele lui, prin fața noastră trec toate uriţeniile 

cu care natura și-a putut bate joc de om ; ele întristează pe 
victimele ei, dar în același timp constituie obiect de șagă și 
de batjocură pentru semenii care le observă și se bucură cu atit 
mai multă plăcere de ele, cu cît le au alții și nu ei Înșiși; iată 
cîteva chipuri din galeria dată de Marţial : oameni saşii, 
şchiopi, cu fața strîmbă, cu cap în formă de pară, guri ştirbe, 
femei- -prăjină, 'bătrîne sbircite, chelii lucitoare, guri rău miro- 
sitoare etc. 

Din antichitate ni s-au transmis numeroase anecdote în le- 
gătură cu defectele fizice ale oamenilor ; ele sînt caracteristice 
atît pentru felul cum erau privite, mai bine zis ridiculizate 
de către ceilalți oameni, cît şi pentru atitudinea, resemnată 
sau nu, a celui ce le avea şi mai ales pentru eforturile depuse 
pentru a le ascunde în fața lumii. Tocmai aceste eforturi 
îi puneau într-o situație și mai ridicolă ; căci cei mai mulți 
nu se resemnau așa de uşor în fața vitregiei cu care i-a înzes- 
trat natura și făceau tot posibilul să-l corecteze lipsurile. Ast- 
fel, unul bătrîn căuta să convingă pe cei din jurul lui că era 
încă tînăr și în putere, unul chel se adresa cu încredere unui 
bărbier pentru a-l face să aibă o coafură tinerească, un slut 
voia să dea altora impresia de cuceritor irezistibil”. Dar 
mai elocvente sînt anecdotele legate de unele din aceste de- 
fecte ; unele din ele au rămas celebre din antichitate. 

împotriva celor care căutau cu orice preţ să-și ascundă 
virsta, avem de la Cicero două replici de toată frumuseţea. 
într-un cerc de prieteni, o matroană susținea cu candoare că 
avea numai 30 de ani ; atunci Cicero a făcut următoarea re- 
flecție în auzul celor din apropiere : „Nici nu poate fi altfel, 
căci de 20 de ani o aud spunînd acest lucru"”. Un episod 
asemănător s-a întîmplat altă dată, dar cu un bărbat care 
încerca să se descotorosească de cît mai mulți ani, încercînd 
să pară cu mult mai tînăr decit Cicero, cu care fusese însă 
împreună la școală și cu care era de aceeași vîrstă ; pentru 
a-i ridiculiza această pretenţie, oratorul, după ce a ascultat 
toată expunerea și argumentarea, i-a spus: „Așadar, cînd 
mergeam împreună la școală, tu nu te născuseși încă". 

Cicero era necruţător nu numai față de semenii săi mai 
îndepărtați ; dar nu-l răbda inima să nu-i persifleze nici pe 
membrii propriei sale familii pentru anumite defecte fizice, 


° Marțial, op. cil., LI, 87. 


' Ouintilian, Ops Cilo VI, 3573. 
« Ibidem. 

precum și pentru încercările lor de a le camufla. Fratele ora- 
torului, Quintus, față de care de altfel avea foarte multă afec- 
tune, așa cum reiese din scrisorile pe care i le-a adresat, era 
mic de statură. Văzind în provincia în care acesta fusese gu- 
vernator un bust ridicat în cinstea lui înfățișindu-l în pro- 
porții mult mai mari și purtînd un scut după cum era obiceiul 
vremii, oratorul nu și-a putut ascunde mirarea, spunînd : 
„Fratele meu cînd e pe jumătate este mai mare decît atunci 
cînd este întreg". Dacă propriul frate al lui Cicero n-a 
scăpat de ironia lui mușcătoare, să nu ne mirăm că față de 
ginerele său a fost și mai necruţător. Lentulus, așa se numea 
el, era tot mic de statură, la fel cu Quintus ; pe această temă 
el a ajuns în raza de bătaie a săgeţilor socrului, mai ales că 
era vorba de ginere... Văzindu-l într-o bună zi îmbrăcat în 
straie militare şi la briu cu o sabie extrem de lungă față de 
înălțimea lui, dar mai ales cu cîtă mîndrie o purta, oratorului 
i s-a părut scena atit de caraghioasă, încît nu și-a putut stă- 
pîni risul ; totuși a încercat să fie serios și a întrebat pe cei din 
apropiere . „Cine l-a legat pe ginerele meu de sabie ?"” 
Reminiscenţe despre ironii usturătoare asupra defectelor 
fizice ale oamenilor ne-au rămas și de la August. Pe vremea 
lui exista la Roma un bun și talentat avocat, pe nume Galba, 
care însă era cocoșat. într-o bună zi s-a întîmplat să pledeze 
într-un proces la care asista ȘI împăratul ; atunci, pentru a da 
o și mai mare strălucire pledoariei sale și a obţine în felul 
acesta un sigur cîştig de cauză, Galba s-a adresat lui August 
spunîndu-i : „Dacă ceva nu- -ți este pe plac, corectează-mă" 
(Corrige in me si quid reprehendis). Prin aceasta avocatul 
urmărea să aibă din partea împăratului o aprobare tacită, în 
sensul că a vorbit așa de bine încit nu mai era nimic de 
adăugat; pe de altă parte însă August, sesizind intenţia lui 
Galba și nevoind să-i dea satisfacția urmărită, a observat în 
cuvintele adresate de acesta o oarecare ambiguitate : în ade- 
vär, acestea mai puteau avea ȘI următorul înţeles : Dacă al 
să-mi reproșezi ceva, îndreaptă- mă", ele se puteau întoarce 
adică împotriva lui Galba, referindu-se la gheboşia lui. Atunci 
August i-a răspuns : „îți pot da un sfat, dar nu te pot co- 
recta" (Ego te monere possum, corrigere non possum ). în apa- 
rență cuvintele împăratului erau la locul lor și puteau da sa- 
tisfacție lui Galba, în sensul că în ceea ce a spus el nu era 
nimic de îndreptat: în realitate însă era un joc de cuvinte, 

căci ele mai puteau avea şi sensul : „Eu îţi pot da un sfat, dar 
nu te pot îndrepta", adică nu sînt în stare să-ţi fac trun- 
chiul drept”. 

Evident, nu totdeauna ironiile la adresa defectelor fizice 
erau suportate cu seninătate de către cei în cauză ; împotriva 
lor reacţiile erau felurite, în funcţie de temperamentul fie- 
căruia, dar unele din ele aveau adeseori un efect tocmai con- 
trar, agravînd ridicolul în care se aflau cei vizaţi. Este de-a 
dreptul înduioșător episodul cu ginerele poetului Ovidiu, 
Fidus Comelius, pe care ni-l transmite Seneca”. Deoarece 
acesta avea un fizic disgraţios, iar părul pe cap era o... rari- 
tate, într-o ședință a senatului, Corbulo, care voia să-l pună 
într-o situaţie ridicolă pentru opinia ce nu-i era pe plac, i-a 
spus în batjocură „strut jumulit” (szruthocamelus  depilatus), 
provocînd ha2ul celorlalți senatori ; reacţia lui Fidus Corne- 
îius a fost că s-a pus pe plins ca un copil mic, ceea ce, după 
cum este și ușor de înțeles, a sporit și mai mult hazul 
tuturor. 

în sfîrşit, nici cei cu părul cărunt nu rămineau în afara 
liniei de bătaie a ironiei și înțepăturilor. Biograful lui Hadrian 
relatează ca un cetăţean cu părul cărunt a cerut împăratului o 
favoare pe care acesta nu credea că era cazul să i-o acorde ; 
dar, fără a se descuraja de pe urma refuzurilor repetate, el 
insista mereu. Cu trecerea timpului și cărunţirea părului lui a 
făcut aşa mari progrese, încît s-a văzut nevoit să și-l vop- 
sească în negru. Revenind după aceea în faţa împăratului pen- 
tru a-și susține încă o dată cererea, pe care o începuse pe cînd 
era cărunt, acesta îi răspunse : „Dar l-am refuzat şi pe ta- 
tăl tău". 

Dintre defectele morale era luată la ţintă îndeosebi ava- 
riția. Quintilian vorbeşte despre o matroană, Domitia, soția 
lui Passienus, care era cunoscută pentru avariţia ei. Se spu- 
nea, printre alteleș despre ea că din avariţie avea obiceiul să 
vîndă încălțămintea după ce nu se mai putea purta ; despre 
această îndeletnicire a ei vorbea peste tot cu mare plăcere 
Iunius Bassus. Aflînd acest lucru, Domitia i s-a plins, făcîn- 
du-i reproșuri pentru cuvintele lui calomnioase ; atunci el, 
căutînd să se scuze, i-a răspuns: „Eu n-am spus niciodată 

că ai vîndut încălțăminte veche, ci am spus că o cumpărai 


* Macrobia, op- cit., II, 4, 8. 
4 Seneca, De constantin sapientis, cap. XVII. 
° Script. Hist. Aug., Hadrianus, cap. XX, 8. 

Tot Quintilian ne povestește o întîmplare care s-a petre- 
cut la masa dată de un avar; el a servit invitaţilor săi niște 
pești rămași din ziua precedentă, din care se mîncase jumătate, 
dar ei au fost astfel așezați, încît părţile începute erau în- 
toarse spre fundul tăvii. Unul din invitaţi, un cocoșat rău de 
gură, observind șiretlicul la care a recurs amfitrionul avar, a 
spus comesenilor săi : „Să ne grăbim cu masa, căci sub tavă 
este lume care mănîncă împreună cu noi'” 

Zgîrcenia era biciuită oriunde, nu numai la cei mici, ci și 
la cei de rang mare, nu numai în timpul vieţii, ci și după 
moarte. Suctoniu descrie fastul înmormîntârii împăratului 
Vespasian, care, pe lîngă calitățile de mare comandant de oști 
și de bun guvernator, apreciate la justa lor valoare de toți 
fără nici o excepţie, era tot așa de cunoscut și pentru zgir- 
cenia lui. Dacă ea era salutară pentru tezaurul statului, secă- 
tuit de risipa și cheltuielile nesăbuite ale predecesorilor, în- 
deosebi ale lui Nero, mulți, învățați cu dărnicia acestora, o 
considerau excesivă, ba chiar nesuferită ; de aceea, nu i-au 
putut-o ierta nici după moarte. Dînd expresie opiniei acestora, 
iar, pe de altă parte, confonnîndu-se obiceiurilor străvechi ca 
în cortegiile funebre ale personalităţilor de seamă să figureze 
și actori care să-l imite pe mort, mai-marele mimilor de la 
curtea imperială urma sicriul lui Vespasian, imitîndu-i în chip 
caraghios mișcările și felul de a vorbi. în timpul exhibiţiilor 
lui, mimul se apropia din cînd în cînd de administratorii te- 
zaurului imperial, care făceau parte din cortegiul funebru şi, 
prefăcindu-se îngrijorat, îi întreba cu glas tare, așa ca să 
fie auzit de toți, cît costa această înmormîntare atît de pom- 
poasă, ei răspunzindu-i că nici mai mult nici mai puţin de 
zece milioane de sesterți, el le ceru să-i dea o sută de mii, 
apoi să-l arunce în Tibru“ 

De ironii și glume usturătoare nu erau cruţați nici coman- 
danţii militari cărora li se acorda onoarea unui triumf. Era o 
veche tradiție la Roma ca, în mijlocul aclamaţiilor mulțimii, 
pe întregul parcurs al cortegiului triumfal soldaţii din rîn- 
durile care-l urmau pe generalul sărbătorit să spună sau chiar 
să cinte fel de fel de ironii la adresa acestuia ; ironiile se re- 
fereau fie la întîmplări din timpul campaniei, fie chiar din 
viaţa particulară a comandantului. Evident, așa fiind obiceiul, 


—— 

nimeni nu se putea opune, iar soldaţii și mulțimea se distrau 
pe seama învingătorului, chiar dacă el nu era totdeauna 
bucuros să fie auzite lucruri neplăcute pentru el. Din nu- 
meroasele episoade de acest fel, ne vom opri numai la două, 
mai binecunoscute din izvoarele păstrate. 

Cu ocazia onorurilor triumifale acordate lui Cezar după 
terminarea războiului civil, cînd el rămăsese singur stăpîn 
la Roma, soldaţii săi nu s-au dat înapoi de la tot felul de 
reproșuri asupra modului cum a condus războiul în prima 
lui fază, cînd la Dyrrachinm ei au răbdat o foame cumplită ; 
de asemenea, nu pregetau să-l învinovăţească de zgircenie, dat 
fiind că răsplățile promise nu au fost acordate cu dărnicia pe 
care ar fi așteptat-o de la el. Mai mult încă: ei au trecut 
apoi la biciuirea defectelor lui, ironizindu-l pentru că era 
chel și mai ales pentru pasiunea lui pentru femei. în această 
ordine de idei, Suetoniu, care relatează pe larg desfășurarea 
acestui triumf, reproduce textul și versurile pe care le intonau 
cu glasurile lor răgușite soldaţii, pentru a-l ridiculiza ; unu! 
din acestea avea următorul conţinut : „Orășeni, păziţi- vă ne- 
vestele din casă, căci noi aducem acum un berbant chel” (Vr- 
bani, servate uxores, moechtim calvum adducimus) 


Cîţiva ani mai tirziu, Lepidus, membru al colegiului ce- 
lui de-al doilea triumvirat, și Plancus, colegul lui de consulat, 
erau primiți în triumf la Roma pentru o victorie ciștigată 
împotriva galilor. Soldaţii n-au pregetat să-i ridiculizeze, adu- 
cînd aminte mulțimii o faptă cumplită de care cei doi ge- 
nerali victorioși nu erau străini, și anume ei se refereau la 
ororile prescripţiilor ce avuseseră loc după instaurarea celui 
de-al doilea triumvirat, cînd, printre numeroasele victime 
nevinovate, au fost și fraţii acestora, de a căror moarte erau 
vinovaţi. Referindu-se la acest fapt sîngeros, soldaţii au ticluit 
o glumă folosind sensul dublu al cuvîntului germanus, care 
însemna „german', dar și „frate' ; ei scandau și cîntau în 
ritmul lor de marș: De Germanis non de Gallis duo tri- 
umphant consules, fâcînd astfel aluzie la uciderea celor do« 
frați ai lor în timpul prescripţiilor“” 

Spiritul satiric al romanilor căpăta uneori, pe lingă expre- 
siile orale, și forme mai durabile ; adeseori ironiile, glumele 
ȘI i atei la adresa cuiva, bineînţeles personaj de seamă, 


di deal Caesar, cap. LI. 
«< Velleius Paterculus, Hist. Rom., Il, 67. 

apăreau sub formă de pamflete pe zidurile caselor. Mîini ne- 
cunoscute le scriau pe pereți în diferitele părți ale oraşului, 
încît ele ajungeau la cunoștința tuturora, apoi erau difuzate 
mai departe de către cei ce le citeau. Multe din acestea aveau 
caracter politic, așa că în dosul glumei se ascundea și o 
tendință politică, un atac camuflat la adresa unui adversar 
anumit, ba uneori chiar la adresa regimului. FElocvent este 
exemplul pamfletelor apărute astfel împotriva unui partizan 
al lui Cezar, Publius Ventidius Bassus. Toată lumea era 
surprinsă de cariera politică pe care acesta, cu sprijinul lui 
Cezar, a făcut-o într-un timp extrem de scurt, căci de unde 
la început fusese un simplu antreprenor de transporturi, în 
curînd a trecut prin toată ierarhia magistraturilor, ajungînd să 
candideze la consulat. Aceasta a făcut ca pe zidurile Romei, în 
niște versuri scurte (versiculi), să se dea expresie nedumeririi 
pricinuite de o ascensiune atît de rapidă a cuiva care nu cu 
mult înainte se ocupa cu ţesălatul catircelor, iar acum a ajuns 
în pragul consulatului "* 

Un pamflet asemănător se cunoaște de pe timpul domniei 
lui Nero ; el a fost inspirat de mania împăratului de a con- 
strui clădirea măreaţă a palatului său. După marele incendiu 
din anul 64 e.n., care a distrus aproape jumătate din clădirile 
orașului, Nero a plănuit să ridice pe ruinele vechii sale reșe- 
dinte faimosul palat cunoscut sub numele de Domus Aurea. 
Dar în realitate nu era un edificiu propriu-zis, ci un complex 
de construcții de tot felul, portice, precum și terenuri întinse 
plantate cu livezi, viță-de-vie și păduri. Lumea era nemulțu- 
mită de ocuparea unor suprafeţe atit de mari pentru satisfa- 
cerea fanteziilor împăratului, în timp ce pentru cetățenii de 
rind nu se găseau terenuri pentru construcții de locuințe. Ur- 
mare a acestor nemulțumiri a fost că pe zidurile Romei au 
apărut inscripţii cu ironii ȘI atacuri la adresa împăratului, 
intr-una din acestea se spunea : „Roma va deveni în între- 
gime o singură casă ; cetățeni, mergeţi să locuiţi la Veii, dacă 
nu cumva această casă se va întinde pînă la Veii" 7. 


Din toate acestea, deși ne-am limitat doar la citeva as- 
pecte, reiese limpede de ce la Roma s-a cristalizat un gen 
literar specific spiritului ironic și caustic al romanilor, genul 
satiric. La capătul unei îndelungate evoluţii literare, pe care 
a avut-o acest gen, Quintilian avea toate temeiurile să spună 
cu legitimă miîndrie : „Satira este în întregime a noastră" 

(Satira quidem tota nostra est)“. Originile îndepărtate ale 
acestui gen literar constau în acele producţii de la începutul 
secolului al II-lea î.e.n, cunoscute sub numele de satura, for- 
mate din versuri în ritmuri diferite alternate cu proză, iar 
conţinutul lor consta din mirai, reflecții morale, critică lite- 
rară, dar mai ales din atacuri personale ; de asemenea, un rol 
important l-au jucat și așa-zisele versuri fescenine (fescenini 
versus), care se cîntau pe la sărbătorile vesele, cuprinzind 
schimburi de glume și înțepături adresate de unii altora. De 
la acestea s-a ajuns la satira în forma dezvoltata şi cultivată 
apoi de Luciliu, Horaţiu și luvenal. 

Un gen înrudit cu satira, dar exprimat într-o formă mai 
concentrată, redus de obicei la puţine cuvinte, este epigrama 
satirică. Cu toate că din punct de vedere formal, precum şi 
în ceea ce privește unele motive mai generale dezvoltate, pare 
a fi înrudită cu tradiţia literară greacă, esenţa ei este emina- 
mente romană. Epigrama, în accepţia pe care romanii au dat-o 
acestui termen și în conținutul satiric ce o deosebește de genul 
grec învecinat, este o expresie a spiritului roman autentic, 
caracterizat printr-o pronunțată și agresivă asprime de factură 
țărănească, rămasă de-a lungul veacurilor nealterată de rafi- 
namentele culturii ; ea este, în acelaşi timp, expresia unui spirit 
curajos ȘI aflat mereu pe poziţie de atac sau de apărare în 
duelul de cuvinte puţine, dar pline de sens. Același Quintilian 
ne da un exemplu elocvent pentru definirea acestui gen de 
luptă strînsă între doi adversari, în care un singur cuvint ex- 
primă fraze întregi : între doi care se certau, unuia i se păru 
că adversarul lui a ridicat prea mult vocea, de aceea l-a con- 
siderat cîine ; întrebîndu-l de ce latră, celălalt i-a răspuns la 
acuză, făeîndu-l hoţ, dat fiind că numai la hoţi latră cîinii; 
ei bine toată această poveste se rezumă la cîteva cuvinte : 
„De ce latri?” — „Văd un hoț" ° Această aptitudine a ro- 
manilor de a concentra spiritul satiric în cîteva cuvinte a fost 
exprimată în cea mai desăvirșită formă de către Marţial, 
ale cărui epigrame, sub haina elegantă a versului, zeflemeaua 
n-a pierdut nimic din puterea ei originară. 


Li 


în cele precedente am prezentat diferite aspecte ale vieţii 
materiale și spirituale a romanilor. Pieeînd de la începuturi 


Quintilian, op. cit, X, |. 
Ibidem, VI, 3, 82. 

modeste, Roma a devenit cel mai dezvoltat stat al lumii an- 
tice ; pe măsura creșterii sale teritoriale și-a dezvoltat şi cul- 
tura materială, devenind mai bogata, mai variată, iar viaţa ei 
sociala mai complexă. Concomitent însă şi deosebirile dintre 
modul de viață al oamenilor bogați și acela al maselor s-au 
accentuat tot mai mult. Faţă de bogăția claselor dominante 
cu întinse proprietăți funciare, cu case strălucitoare, cu nu- 
meroși sclavi și multe alte forme ale unei vieți luxoase, stau 
condițiile modeste de viață ale maselor libere producătoare de 
bunuri materiale, traiul lor cu munci istovitoare, suferințele ne- 
sfirșite ale sclavilor, exploatarea şi împilările îndurate de 
populațiile cucerite și de provinciali. 

Toată cultura materială, cu comoditatea oferită de viața 
urbană, cu distracţiile asigurate pentru cei bogaţi, precum şi 
cu celelalte binefaceri ale ci se bazează pe munca sclavilor, 
pe exploatarea nemiloasă a popoarelor cucerite. De aceea, 
ori de cîte ori ne gîndim la viața ușoară a celor bogaţi, nu 
trebuie să uităm o constatare semnificativă a lui Pliniu cel 
Bătrin, care exprimă plastic rolul celor exploataţi în asigu- 
rarea unei astfel de vieţi : „Umblăm pe picioarele altora, ve- 
dem cu ochii altora... ba chiar trăim din munca altora... ceea 
ce ne aparține numai nouă sînt desfătările” “. Această ex- 
ploatare a muncii altora însoțește ca o umbră întreaga cultură 
romană, iar cînd sclavia ca bază a producţiei și-a trăit traiul, 
viaţa materială a orinduirii sclavagiste a început să decadă şi 
cultura specifică acestei orînduiri și-a pierdut forțele creatoare. 


în ciuda acestor caracteristici ale culturii romane, nu tre- 
buie să pierdem din vedere marea ei contribuţie la procesul 
de dezvoltare a istoriei omenirii. Roma a obținut importante 
realizări în toate domeniile de activitate umană, în agri- 
cultură, în meșteșuguri, în comerț și în creaţiile intelectuale. 
Dacă Grecia antică a îmbogăţit patrimoniul culturii mondiale 
prin numeroasele și variatele ei creaţii originale, meritul Ro- 
mei rezidă tocmai în faptul că a sintetizat tot ce au creat 
popoarele din bazinul Mării Mediterane și a transmis această 
moștenire popoarelor și veacurilor următoare. lată de ce este 
pe deplin îndreptăţită constatarea lui Engels, care, caracte- 
rizind rolul progresist al sclavagismului ta dezvoltarea so- 
cietății omenești față de orînduirea anterioară lui, afirmă : 
„Abia sclavia a făcut posibilă o diviziune a muncii între agri- 


Pliniu, Nat. Hist., XXIX, 19. 

cultură ȘI industrie pe scară mai întinsă ȘI a permis înflorirea 
lumii vechi, a antichităţii elene. Fără sclavie nu ar fi existat 
statul elen, nu ar fi existat arta şi știința elenă ; fără sclavie 
nu ar fi existat nici Imperiul roman. Dar fără această bază a 
elenismului și a Imperiului roman nu ar fi existat nici Europa 
modernă. Nu trebuie să uităm niciodată că toată dezvoltarea 
economică, politică și intelectuală a avut drept condiţie pre- 
mergătoare o orînduire în care sclavia era tot atît de necesară 
pe cît era de unanim recunoscută. în acest sens sîntem în- 


dreptățiți să spunea fără sclavia antică nu ar fi existat so- 
cialismul modern" 


z— 


h i tie l s, Anti-Diihrmg, ediţia a III-a, E.S.P.L.P., București, 
1955, pag. 200. 

